
Pastorale  arhiereşti 


t  ANTONIE 

DIN  MILA  LUI  DUMNEZEU,  ARHIEPISCOP  AL  SIBIULUI 
Şl  MITROPOLIT  AL  ROMÂNILOR  ORTODOCŞI  DIN  ARDEAL, 
CRIŞANA  Şl  MARAMUREŞ 

Iubitului  nostru  cler,  cinului  monahal  şi  drept-credincioşilor  creştini,  har, 
milă  şi  pace  de  la  Dumnezeu-Tatăl,  iar  de  la  noi,  părintească  binecuvântare. 

Iubiţi  credincioşi, 

HRISTOS  A  ÎNVIAT! 

Toţi  aţi  răspuns  şi  bine  aţi  făcut  că  mi-aţi  răspuns,  că  astăzi  Hristos  a  înviat  din 
morţi.  Era  pe  vremea  aceea  credinţa,  care  de  altfel  mai  este  şi  astăzi,  că  omul  odată 
mort,  era  mort  pentru  vecii  vecilor.  De  la  El  ştim  că  moartea  e  doar  trecerea  din 
această  viaţă  la  o  altă  viaţă.  Şi  totuşi  Hristos  a  înviat.  Cel  mort,  răstignit  pe  cruce,  a 
fost  coborât  apoi  de  pe  cruce  şi  L-au  dus  în  mormântul  pregătit  înainte,  în  care 
trebuia  depus.  înainte  de  a-L  depune  acolo.  L-au  înfăşat  în  fâşii  albe  de  pânză,  precum 
era  obiceiul  la  evrei.  Armata  romană  mai  păzea  încă  mormântul,  pentru  că  fuseseră 
înştiinţaţi  că  s-ar  putea  produce  un  furt.  Şi  totuşi  duminică,  dis-de-dimineaţă,  când 
s-au  dus  femeile  la  mormânt,  după  obicei,  au  găsit  mormântul  gol. 

Trebuie  să  ne  imaginăm  ce  a  fost  aceasta.  Femeile,  desigur,  au  fost  cele  dintâi 
care  s-au  mirat  şi  au  strigat  după  paznici.  Ştiau  că-L  puseseră  acolo  de  vineri  după- 
amiază  şi  iată  că  acum  nu  mai  era.  Era  însă  un  lucru  deosebit  care  începuse  să  dea  de 
gândit.  In  mormânt  erau  giulgiurile  aşa  cum  le  lăsaseră.  Au  ieşit  şi  au  strigat  la 
paznici.  în  loc  să  ie  răspundă  paznicii,  le-a  răspuns  însuşi  Iisus,  care  stătea  în  preajma 
mormântului  şi  ele  nu  L-au  recunoscut,  cum  era  şi  firesc.  Atunci  le-a  spus  Iisus: 
,frucuraţi-vă\”,  iar  ele,  apropiindu-se,  au  cuprins  picioarele  Lui  şi  I  s-au  închinat. 
Iar  Iisus  le-a  zis:  „Nu  vă  temeţi.  Mergeţi  de  spuneţi  fraţilor  Mei  să  meargă  în  Calileea 
şi  acolo  Mă  vor  vedea’''  (Matei  28,10)  Şi  s-au  dus  cei  unsprezece  apostoli  în  Galileea, 
în  muntele  în  carele  poruncise  Iisus  şi  văzându-L  I  s-au  închinat.  Unii  însă  s-au 
îndoit,  iar  Iisus  apropiindu-Se,  le-a  grăit  lor  zicând:  ,JDatu-Mi-s-a  toată  puterea  în 
cer  şi  pe  pământ.  Mergeţi  dar  şi  învăţaţi  toate  popoarele,  botezăndu-le  în  numele 
Tatălui  şi  al  Fiului  şi  al  Sfântului  Duh”  (Matei  28,  19). 

Astfel  a  stat  de  vorbă  cu  ucenicii  Săi  în  ziua  cea  dintâi  a  învierii.  Era  firesc 
pentru  unii  să  se  îndoiască,  tot  aşa  cum  era  firesc  pentru  alţii  să  creadă.  Desigur, 
toţi  Sfinţii  Evanghelişti  spun  acestea.  Şi  a  fost  un  mare  eveniment  să-L  întâlnească 
din  nou  pe  Iisus  ca  să  le  spună  ce  au  de  făcut.  Evanghelistul  Luca  povesteşte  mai 
pe  larg  cele  întâmplate.  Iisus,  arătându-Şi  mâinile  şi  picioarele,  îndată  a  cerut  ceva 
de  mâncare.  Atunci  le-a  deschis  mintea  lor  ca  să  înţeleagă  Scripturile  şi  le-a  zis: 
Aşa  este  scris  şi  aşa  trebuia  să  pătimească  Hristos  şi  să  învie  din  morţi  a  treia  zi. 
Şi  să  se  propovăduiască  în  numele  Lui  pocăinţa  spre  iertarea  păcatelor  la  toate 
neamurile,  începând  de  la  Ierusalim.  Iar  voi  sunteţi  martorii  acestora.  Şi  iată,  Eu 
voi  trimite  făgăduinţa  Tatălui  Meu  peste  voi.  Voi  însă  rămâneţi  în  cetatea 
Ierusalimului  până  vă  veţi  îmbrăca  cu  putere  de  sus"  (Luca  24,  45-49). 

Fireşte  că  ceea  ce  spune  la  Marcu  sunt  cuvintele  Lui  spuse  la  vederea  femeilor. 
Iar  cuvintele  spuse  la  Luca,  sunt  cele  din  urmă  cuvinte  ale  Lui,  înainte  de  înălţare. 
Iată  deci  acestea  sunt  cuvintele  Domnului,  şi  multe  altele  încă,  înainte  de  înălţarea 
Lui  la  cer.  Sunt  cuvinte  ultime  la  care  se  vor  adăuga  însă  toate  cele  pe  care  şi  le  vor 
aminti,  precum  se  vede  din  cele  patru  Evanghelii. 

Iubiţii  mei  fii  duhovniceşti, 

Acestea  au  fost  faptele  mai  mari  petrecute  cu  Iisus  după  înviere.  Se  vede  că 
Apostolii,  după  ce  li  s-a  luminat  mintea,  au  înţeles  tot  ce  le  spusese  El,  şi  aşa  au 
dus  mai  departe  cuvintele  Lui.  Gândiţi-vă  că  nu  este  simplu.  Iisus  le-a  spus  tot  ce 
avea  să  le  spună  în  timpul  vieţii  Lui.  Iar  acum  nu  a  vrut  decât  să  le  tălmăcească  lor 
totul,  să-şi  amintească  de  cuvintele  Lui  şi  să  propovăduiască  ceea  ce  ştiau. 

Trebuie  deci  să  notăm  ceea  ce  povestesc  evangheliştii,  ca  fiind  martori  oculari. 
Ei  şi  spun:  ,f!oi  suntem  martorii  acestui  fapt ”  (Fapt.  Apost.  3,  15),  şi  mai  spus 
după  aceea  că:  ,f)umnezeu  L-a  înviat  pe  Iisus  şi  la  aceasta  noi  toţi  suntem  martori" 
(Fapt.  Apost.  4,  20). 

Şi  apoi  un  al  doilea  argument  e  acela  când  după  moarte  unii  au  spus  că  a  fost 
furat.  Dar  cum  să  fie  furat  când  mormântul  era  bine  străjuit?  Oare  este  cineva  care 
este  gata  să  moară  pentru  o  minciună  ticluită  de  el  însuşi?  Argumentul  furtului 
trupului  lui  Iisus  e  lipsit  de  orice  logică.  Mormântul  era  gol  pentru  că  Hristos 
înviase.  S-au  făcut  de  altfel  şi  multe  cercetări,  dar  niciodată  nu  L-au  găsit  pe  Cel 
despre  care  spuseseră  că  a  fost  furat.  Dar  cum  puteau  să-l  găsească?  Nu  era  ascuns 
nicăieri.  Era  pe  acolo  şi  niciodată  nu  a  mai  fost  adus  în  mormânt. 

în  al  treilea  rând,  trebuie  să  spunem  că  El  era  viu.  Şi  toate  faptele  vin  să 
aducă  mărturie  despre  aceasta.  Mormântul  era  gol  şi  a  gol  a  rămas.  Şi  apoi  să  nu 
uităm  că  Iisus  S-a  arătat  de  îndată.  El  S-a  anunţat  în  Galileea  şi  aşa  a  şi  fost.  Nu  S- 
a  ascuns  niciodată. 

Evangheliştii  erau  din  când  în  când  parcă  înspăimântaţi.  E  interesant  că  evanghelia 
nu  ascunde  spaima  lor.  Ei  îl  văzuseră  mort  şi  acum  iată  că  li  se  prezenta  viu  (Luca  24, 

36-37).  Aşa  că  e  explicabil  de  ce  erau  aşa.  Ba  unora  li  se  părea  că  vedeau  un  duh  (Luca 
24,  37),  erau  gata  să-L  ia  drept  o  fantomă,  pentru  că  tot  ei  îl  văzuseră  mort.  Dealtfel 
acest  lucru  l-a  observat  şi  Iisus  când  le-a  spus  pe  loc  cuvintele:  „ Pentru  ce  vă  tulburaţi, 
şi  pentru  ce  se  stârnesc  asemenea  gânduri  în  inimile  voastreT'  Apoi  le-a  arătat  braţele: 
priviţi  mâinile  şi  picioarele  Mele,  căci  Eu  însumi  sunt;  pipăiţi-Mă  şi  vedeţi  căci 
duhul  nu  are  carne  şi  oase,  cum  vedeţi  că  am  Eu"  (Luca  24,  38-39).  Şi  apoi,  ca  să-i 
liniştească  complet,  i-a  întrebat:  ,Aveţi  ceva  de  mâncare ?”  Şi  a  mâncat  în  faţa  or,  ceea 
ce  duhurile  nu  fac  niciodată  (Luca  24, 41-43).  De  altfel  şi  Petru  a  zis:  ,Am  mâncat  şi 
am  băut  cu  Dânsul  după  învierea  Lui  din  morţf'  (Fapt.  Apost.  10,  41). 

S-a  arătat  apoi  la  peste  cinci  sute  de  fraţi  (1  Cor.  1 5,  6).  Cel  din  urmă  căruia 
i  S-a  arătat,  a  fost  chiar  Pavel,  pe  drumul  Damascului  (Fapt.  Apost.  9,  3  şi  urm.), 
ceea  ce  l-a  făcut  pe  Pavel,  din  vrăjmaşul  creştinismului,  să  creadă  şi  să  devină 
apostolul  neamurilor.  El  a  spus:  ,I)acă  Hristos  nu  a  înviat,  atunci  zadarnică  este 
propovăduirea  noastră,  zadarnică  este  şi  credinţa  noastră ”  (1  Cor.  15,  14). 

Iată  toate  acestea,  pe  lângă  alte  argumente,  ne  arată  că  Hristos  a  fost  Fiul  lui 
Dumnezeu.  învierea  ne  descoperă  adevărul,  cunoaşterea  cea  dreaptă. 

Drept-credincioşi  creştini, 

Iată,  ne-a  făcut  Dumnezeu  parte  de-o  primăvară  frumoasă,  de  sărbătoarea 
Paştelui,  de  aceste  condiţii  bune.  Acum  cred  că  înţelegeţi  de  ce  spunem  noi  că 
„ suntem  împreună-lucrători  cu  Dumnezeu"  (1  Cor.  3,  9).  Să  fim  siguri  că 
Dumnezeul  nostru  ne  ajută  întotdeauna.  Iubirea  de  aproapele,  comunitatea  de 
interese,  viaţa  socială  sănătoasă,  sunt  urmările  acestei  credinţe.  Să-l  rugăm  pe 
Dumnezeu  ca  să  înmulţească  bucuriile  noastre,  ca  să  înlăture  tot  ceea  ce  poate 
mutila  familia,  ceea  ce  poate  anula  munca  noastră  creatoare,  tot  ceea  ce  poate 
ucide  în  noi  visurile  şi  speranţele.  Dar  să  nu  îi  dăm  motive  lui  Dumnezeu  spre  a 
face  împotriva  noastră  tot  ceea  ce  ar  putea  anula  aşteptările  noastre. 

Vă  fac  tuturor  urări  de  bine.  Rog  pe  Milostivul  Dumnezeu  să  vă  apere  de  tot 
răul  şi  să  vă  facă  parte  de  bucurii  care  să  ne  înmulţească  speranţele  şi  viaţa  noastră 
spre  cea  în  Hristos. 

Vă  spun  tuturor  vestea  cea  bună,  că  HRISTOS  A  ÎNVIAT! 

La  mulţi  ani  tuturor! 

Să  fiţi  sănătoşi!  j6 

Al  vostru,  al  tuturor,  de  tot  binele  voitor  şi  pururi 
către  Domnul  rugător, 

i  '*  ,i i  oNt 

.  -4  ■=  t ANTONIE 

i,;  Arhiepiscop  al  Sibiului  şi  Mitropolit  al  Ardealului 

t  BARTOLOMEU 

PRIN  HARUL  LUI  DUMNEZEU,  ARHIEPISCOP 
AL  VADULUI,  FELEACULUI  ŞI  CLUJULUI 

Iubitului  nostru  cler  şi  popor:  har,  pace,  ajutor  şi  milă  de  la  Dumnezeu,  iar 
de  la  noi,  arhierească  binecuvântare! 

Iubiţii  mei  fii  sufleteşti, 

Să  presupunem  că  paginile  evanghelice  referitoare  la  învierea  Domnului  -  şi 
la  contextul  ei  -  nu  ni  s’ar  fi  păstrat  şi  că  noi  am  putea  reconstitui  faptele  din  felul 
cum  o  sărbătorim  noi  acum,  de  Sfintele  Paşti.  Dacă  ar  fi  aşa,  ar  trebui  ca  noi  să  ni-L 
închipuim  pe  Domnul  ţâşnind  viu  din  mormânt  şi  ridicându-Se  în  aer  cu  steagul 
biruinţei  în  mâna  dreaptă,  aşa  cum  ni-L  înfăţişează  o  icoană  occidentală  care  nu  are 
nimic  în  comun  cu  realitatea.  Tot  astfel  ar  trebui  să  ni-L  imaginăm  arătându-Se 
ucenicilor  Săi  care,  la  rândul  lor,  şi-ar  fi  trezit  rudele  şi  vecinii  şi  s’ar  fi  năpustit  pe 
uliţele  Ierusalimului  şi’n  pieţele  publice,  cuprinşi  de  frenezia  victoriei,  cântând 
asemenea  lui  Moise  şi  dănţuind  asemenea  lui  David.  Cu  atât  mai  mult  am  fi  îndreptăţiţi 
să  credem  aşa,  cu  cât  cunoaştem  învierea  lui  Lazăr.  Când  i  s’a  spus  de  moartea 
acestuia,  Domnul  Se  afla  undeva  departe  de  Betania,  şi  într’adins  a  întârziat  acolo, 
ştiind  ce  şi  cum  trebuie  să  facă.  De  abia  după  două  zile  a  sosit  în  satul  prietenului 
său,  când  mulţi  iudei  din  Ierusalim  veniseră  să  le  consoleze  pe  îndureratele  surori. 
Atunci,  în  faţa  unei  mari  mulţimi  de  martori,  a  săvârşit  cutremurătoarea  minune5,  a 
cărei  veste  s’a  răspândit  ca  fulgerul  în  oraş  şi  în  împrejurimi.  Cu  atât  mai  mult  -  am 
crede  noi  -  s’ar  fi  cuvenit  ca  Iisus  să  învie  în  văzul  tuturor  -  al  prietenilor  şi  al 
duşmanilor-,  ca  unul  Care  biruise  nu  moartea  unui  om,  ci  propria  Sa  moarte.  Atunci 
gloatele  care  strigaseră  în  faţa  lui  Pilat:  „  Răstigneşte!!  Răstigneşte-l!  ”  şi-ar  fi  regăsit 
însufleţirea  cu  care-I  cântaseră  „Osana!"  pe  uliţele  Ierusalimului  şi  L-ar  fi  aclamat 
acum  ca  pe  Supremul  învingător.  Aşa  oare  să  fi  fost? 

Iată  că  deschidem  paginile  sfintelor  evanghelii  şi  nu  aflăm  nimic  din  ceea  ce 
am  putea  presupune,  ci  tocmai  dimpotrivă.  Dacă  Domnul  îl  înviase  pe  Lazăr  la 
lumina  zilei,  într’un  spectacol  de  dumnezeiască  măreţie,  propria  Sa  înviere  s’a 
petrecut  în  taină  desăvârşită,  în  stricta  intimitate  a  mormântului,  unde  trupul  Său  - 
transfigurat,  îndumnezeit  -  şi-a  părăsit  giulgiurile  şi  a  ieşit  prin  materia  pereţilor 
de  piatră.  Lespedea  prăvălită  de  înger  nu  avusese  menirea  de  a-I  deschide  o  cale, 
ci  pe  aceea  de  a  le  arăta  femeilor  şi  ucenicilor  că  mormântul  era  gol.  Paştile  biblic 
începe  printr’o  atotcuprinzătoare  absenţă. 

Icoana  ortodoxă  a  învierii  Domnului  ni-L  înfăţişează  pogorât  la  iad, 
sfărâmându-i  porţile  şi  ridicându-i  din  moarte  pe  Adam,  pe  Eva  şi  pe  drepţii 
Vechiului  Testament.  Faptul  însă  se  petrece  sub  pământ.  Tot  în  taină  e  de  crezut 
că  i  S’a  arătat  Maicii  Sale,  de  vreme  ce  ea,  ştiind  bine  Cine  este  Fiul  ei,  nu  s’a 
îndoit  nici  o  clipă  că  El  va  învia. 

La  suprafaţă,  Domnul  i  Se  arată  Măriei  Magdalena  în  revărsatul  zorilor,  dar 
aceasta  nu-L  recunoaşte  decât  după  ce  El  o  cheamă  pe  nume.6 

în  drum  spre  Emaus,  ucenicii  Luca  şi  Cleopa  vorbesc  cu  El  fără  să-L 
recunoască;  aceasta,  pentru  că  chiar  El  hotărâse  aşa;  seara,  la  cină,  îl  recunosc  în 
frângerea  pâinii,  dar  El  li  Se  face  nevăzut.7 

Femeilor  mironosiţe  li  Se  arată  pe  drumul  lor  de  întoarcere  în  Ierusalim, 
dimineaţa,  şi  le  adresează  salutarea:  „  Bucuraţivă!  ”8  Ele  aveau  nevoie  de  bucurie, 
ca  unele  care-L  jeliseră. 

în  acest  timp,  cei  unsprezece  ucenici  stau  încuiaţi  în  casă,  cu  frica’n  oase  şi 
disperarea’n  cuget.  Când  vin  femeile  şi  le  spun  că  Domnul  a  înviat,  ei  nu  ies  în 
oraş  strigând  de  bucurie,  ci  clatină  din  capete  şi  căinează  scrânteala  femeilor.9 

Când  Domnul  însuşi  li  Se  arată  în  Ierusalim,  în  aceeaşi  încăpere  încuiată,  îi 
salută  cu:  „  Pace  vouă! ",  o  pace  de  care  ei  aveau  nevoie,  ca  unii  a  căror  conştiinţă 
era  încărcată  de  vinovăţie  şi  remuşcări.  Dar  ei  -  cel  puţin  o  parte  din  ei  -  nu-şi  pot 
ascunde  îndoiala,  iar  El  încearcă  să  le-o  alunge,  arătândule  mâinile  şi  picioarele 
cu  semnele  cuielor.10  Acelaşi  lucru  se  va  face,  peste  câteva  zile,  cu  Toma." 

Altă  dată,  când  cei  unsprezece  şed  la  masă.  El  li  Se  înfăţişează  din  nou  şi-i 
dojeneşte  „pentru  necredinţa  şi  împietrirea  inimii  lor”,  dar  ei  încă  nu-şi  revin  în 
fire.12  Unde  e  Petru  cel  de  dinainte,  care  se  jurase  că  e  gata  să  moară  pentru 
învăţătorul  său  şi  care  scosese  sabia  să-L  apere? 


‘In  20,  11-18 
1  Lc  24,  13-35 
•Mt  28,  9-10 
*1x24,9-11 

«Lc  24,  36-40  |f  ;i:  itil.uii;.  ;  .  uuu>jiu  »,->  ji-.  j  ....  u->  njiom  uvţuv.s 

"  In  20,  24-29 
12  Mc  16,  14 


i  - 1  11  >î 


10 


REVISTA  TEOLOGICĂ 


După  o  vreme,  şapte  din  cei  unsprezece  încearcă  o  noapte  întreagă  să  pescuiască 
în  Marea  Tiberiadei  şi  se  întorc  la  ţărm  fără  nici  o  izbândă,  osteniţi  şi  înfometaţi.  Iisus 
li  Se  arată  de  pe  mal  şi-i  întreabă  dacă  au  ceva  de  mâncare,  dar  ei  nu-L  recunosc  decât 
după  semnul  pescuirii.  Nici  atunci  când  El  îi  pofteşte  la  masă  şi  le  dă  să  mănânce  din 
pâinea  şi  peştele  pe  care  nu  ei,  ci  El  le  pregătise,  nici  atunci  ei  nu  capătă  o  convingere 
clară  despre  identitatea  învăţătorului,  ci  continuă  să  mănânce  plutind  între  credinţă  şi 
îndoială.  Ca  ultim  argument,  Iisus  îl  reabilitează  pe  Petru  cel  ce  se  lepădase,  în  timp  ce 
lui  Ioan  îi  conferă  primatul  iubirii  în  perspectiva  celei  de  a  doua  veniri.13 

Iată,  aşadar,  că  faptul  extraordinar  al  învierii  Domnului  nu  a  produs  în  fiinţa 
ucenicilor  schimbări  radicale.  Izolaţi  de  lume,  stăpâniţi  de  nelinişti,  întrebări, 
îndoieli  şi  spaime,  bucuria  lor  e  şubredă  şi  vremelnică,  credinţa  lor  e  ca  o  frunză 
plutitoare  pe  o  apă  tulbure,  speranţa  lor  nu  cunoaşte  nici  un  liman.  O  bucurie  reală 
nu  cunosc  decât  după  ce  Domnul,  înălţându-Se  la  cer,  le  făgăduieşte  că  rămâne  cu 
ei  până  la  sfârşitul  veacurilor. 

Prin  urmare,  e  evident  că  chipul  strălucit  în  care  sărbătorim  noi  învierea 
Domnului  nu  oglindeşte  chipul  sărăcăcios  cu  care  au  întâmpinat-o  ucenicii.  De  ce? 


Iubiţii  mei  fii  sufleteşti, 

Noi  ştim  din  Sfintele  Scripturi  că  nu  întotdeauna  ucenicii  pricepeau  spusele 
învăţătorului  lor,  că  nu  înţelegeau  de  ce  Acesta  trebuia  să  pătimească  şi  să  moară, 
că  erau  departe  de  a  crede  în  învierea  Lui,  că  la  vreme  de  primejdie  s’au  purtat  ca 
nişte  bieţi  muritori  stăpâniţi  de  frică,  laşitate  şi  trădare.  Aceleaşi  neîmpliniri  le 
arată  şi  după  învierea  Domnului,  aşa  cum  am  văzut.  Dar  nu  e  mai  puţin  adevărat 
că,  potrivit  aceloraşi  Scripturi,  însuşi  DomnulCelînviat  Se  poartă  cu  o  anume 
ambiguitate  ce  nu  pare  menită  să  insufle  o  credinţă  imediată  şi  totală.  Iisus  niciodată 
nu  spune:  „Am  înviat”,  ci  vrea  doar  să  demonstreze  că  El  e  una  şi  aceeaşi  persoană 
cu  Cel  mort  pe  cruce  şi  aşezat  în  mormânt.  El  însă  acum  apare  şi  dispare,  intră  prin 
pereţi  şi  se  lasă  pipăit,  mănâncă  fără  să  aibă  nevoie  de  hrană,  îşi  schimbă  înfăţişarea, 
se  lasă  recunoscut  sau  nu,  îşi  ascunde  fiinţa  în  spatele  semnului  spre  a  dovedi  că, 
în  fapt,  El  şi  semnul  Său  sunt  una  şi  aceeaşi  realitate.  Ucenicii  nu-L  recunosc 
pentru  că  El  vrea  să  nu  fie  recunoscut,  îl  scapă  printre  degete  pentru  că  El  vrea  să 
le  scape,  bucuria  le  este  reţinută  pentru  că  El  vrea  să  le-o  reţină;  ei  nu  trăiesc 
sentimentul  exploziv  al  victoriei  pentru  că  El  este  Cel  care  pune  frâna. 

De  ce?  Pentru  că,  dragii  mei,  deşi  învierea  lui  Hristos  este  suprema  biruinţă 
asupra  morţii,  ea  nu  este  şi  ultimul  cuvânt  al  planului  divin. 

Domnul  îşi  anunţase  în  repetate  rânduri  ucenicii  că  după  înviere  Se  va  înălţa 
la  cer.  De  ce  să  Se  înalţe?:  Nu  numai  pentru  ca  astfel  să  Se  întoarcă  la  Tatăl  Său,  ci 
şi  pentru  ca,  acolo,  să  le  pregătească  locuri  pentru  viaţa  veşnică.  De  acolo,  mai 
ales,  liL  va  trimite  pe  Duhul  Sfânt,  pentru  ca  ei  să  se  desăvârşească  în  cunoaştere, 
credinţă  şi  comportament.  Le-a  amintit-o  şi’n  ultima  clipă,  înaintea  înălţării:  „Iată, 
Eu  trimit  peste  voi  făgăduinţa  Tatălui  Meu;  voi  însă  rămâneţi  în  cetate  până 
ce  vă  veţi  îmbrăca  cu  putere  de  sus”.14  E  limpede  că  făgăduinţa  Tatălui  nu  e 
altceva  decât  Duhul  Sfânt  Care,  pogorându-Se,  îi  îmbracă  pe  ucenici  cu  putere  de 
sus,  adică  cu  un  spor  de  putere  pe  care  nu  o  avuseseră  până  atunci. 

Ceea  ce,  iubiţii  mei,  s’a  şi  întâmplat.  La  patruzeci  de  zile  după  înălţare,  în 
plin  praznic  al  Cincizecimii,  când  Ierusalimul  gemea  de  iudei  veniţi  din  toate  părţile 
lumii  să  se  închine,  Duhul  Sfânt  S’a  pogorât  în  chip  de  limbi  de  foc  peste  ucenicii 
ce  se  aflau  adunaţi  la  un  loc  în  aceeaşi  încăpere,  şi  i-a  îmbrăcat  cu  putere  de  sus. 
Atunci  s’a  produs  transformarea  radicală  a  ucenicilor  care,  dintr’odată,  deveneau 
apostoli.  Izolaţii  de  lume  au  deschis  larg  uşile  către  pridvoare  şi  au  ieşit  la  lume; 
laşii  s’au  pomenit  îndrăzneţi,  fricoşii  s’au  simţit  învăpăiaţi  de  curaj,  uitucii  se 
trezeau  că  au  memorie,  greii  de  cap  descopereau  că  li  se  limpezesc  Scripturile, 
Petru  le-a  vorbit  mulţimilor  ca  un  mare  teolog,  rostirea  fiecăruia  se  făcea  auzită  în 
toate  limbile  pământului,  primele  trei  mii  de  oameni  s’au  botezat  pe  loc.  Atunci, 
cu  primii  botezaţi,  a  luat  fiinţă  Biserica  lui  Hristos,  prin  ale  cărei  Taine  avea  să 
lucreze,  până  la  sfârşitul  veacurilor,  puterea  sfinţitoare  a  Duhului  Sfânt. 

E  limpede  acum  că  scopul  final  al  întrupării  nu  este  învierea  lui  Dumnezeu, 
ci  mântuirea  omului.  Cele  cincizeci  de  zile  dintre  înviere  şi  Rusalii  nu  sunt  altceva 
decât  dumnezeiescul  interludiu  dintre  temei  şi  întemeiere,  dintre  Sângele  înviat  şi 
Biserica  vie,  al  cărei  cap  nevăzut  este  însuşi  lisus  Hristos.  Cei  ce  se  aflau  sub  Lege 
se  află  acum  sub  har.  Domnul  spusese  despre  loan  Botezătorul  că  este  cel  mai 
mare  dintre  cei  născuţi  din  femei;  dar  -  a  adăugat  -  „cel  mai  mic  întru  împărăţia 
lui  Dumnezeu  este  mai  mare  decât  el”  .  Or,  împărăţia  lui  Dumnezeu  -  sau 
împărăţia  cerurilor  -  a  luat  fiinţă  odată  cu  întemeierea  Bisericii,  la  Cincizecime. 

Aşa  se  face  că  noi,  cei  de  astăzi,  prăznuim  învierea  cu  o  strălucire  pe  care 
n’au  cunoscut-o  cei  de  demult;  pe  vremea  lor  încă  nu  exista  Biserica,  în  timp  ce 
noi  suntem  în  Biserica  lui  Hristos,  ca  beneficiari  ai  harului  dumnezeiesc.  învierea 
Domnului  e  pârga  şi  garanţia  propriei  noastre  învieri.  Dar  învierea  noastră  obştească 
nu  reprezintă  finalul.  Ei  îi  urmează  Judecata  de  Apoi,  după  care  se  va  deschide 
„  viaţa  veacului  ce  va  să  fie  ",  adică  împărăţia  cerurilor  în  faza  ei  finală,  desăvârşită, 
veşnică.  Antecamera  împărăţiei  ce  va  să  vină  este  Biserica  lui  Hristos,  iar  Biserica 

lui  Hristos  adăposteşte  Sfânta  Liturghie  ca  împărăţie  a  cerurilor  care  a  şi  venit 
înlăuntrul  nostru  şi  care,  asemenea  unei  corăbii  pe  oceanul  învolburat  ai  istoriei, 
ne  poartă  spre  limanul  cel  neînviforat  al  vieţii  veşnice. 

Pentru  noi,  praznicul  învierii  cuprinde  atât  faptul  în  sine  cât  şi  lucrarea  lui. 
Sărbătorim  cu  bucuria  şi  veselia  pe  care  numai  harul  ni  le  poate  inspira.  Acum  şi 
cei  de  demult,  ucenicii,  apostolii,  prietenii  Domnului  şi  sfintele  femei  prăznuiesc 
împreună  cu  noi  în  deplinătatea  trăirii:  ei,  Biserica  triumfătoare,  împreună  cu  noi, 
Biserica  luptătoare.  Acum,  după  ce  noi  neam  primenit  sufletele  prin  spovedanie  şi 
ni  le-am  luminat  prin  cuminecare,  putem  cânta  împreună  cu  îngerii:  „Paştile  cele 
sfinţite  astăzi  ni  s’au  arătat.  Paştile  cele  noi  şi  sfinte,  Paştile  cele  de  taină, 
Paştile  cele  preacinstite,  Paştile  Hristoslzbăvitorul;  Paştile  neprihănite,  Paştile 
cele  mari,  Paştile  credincioşilor,  Paştile  care  ne-au  deschis  uşile  raiului,  Paştile 
cele  ce-i  sfinţesc  pe  toţi  credincioşii”. 

Harul  Domnului  nostru  Iisus  Hristos,  dragostea  lui  DumnezeuTatăl  şi 
împărtăşirea  Sfântului  Duh  să  fie  cu  voi  cu  toţi.  Amin. 

t  BARTOLOMEU 


Arhiepiscop  al  Vadului,  Feleacului  şi  Clujului 


« 


:‘^V-  tt. 

ţ  ANDREI 

DIN  HARUL  LUI  DUMNEZEU,  ARHIEPISCOPAL  ALBA  IULIEI, 

"t 

Sfinţiţilor  slujitori  ai  altarelor,  cuviosului  cin  monahal  şi  dreptmăritorilor 
creştini,  dorire  de  nădejde  neclintită  de  la  Hristos  Cel  înviat  din  morţi! 


* 

NĂDEJDEA  CREŞTINĂ 

Iubiţi  credincioşi, 

Zi  de  zi  întâlnim  oameni  deznădăjduiţi.  Neajunsurile,  necazurile, 
neînţelegerile,  bolile  şi  neîmplinirile  îi  prăbuşesc  pe  mulţi  dintre  semenii  noştri, 
în  orice  colectiv  de  oameni  se  înfiripă  o  discuţie,  aceasta  alunecă  repede  înspre  a 
sublinia  aspectele  triste  ale  vieţii.  Dacă  această  stare  de  spirit  se  prelungeşte  putem 
constata,  dimpreună  cu  Sfântul  Ioan  Casian,  că  " precum  molia  roade  haina  şi 
cariul  lemnul,  aşa  întristarea  întunecă  sufletul  omului.  "■ 

întristaţi,  până  la  deznădejde,  erau  în  duminica  învierii  şi  ucenicii  lui  Hristos, 
Luca  şi  Cleopa.  Ei  călătoreau  de  la  Ierusalim  la  Emaus.  Sufletul  le  era  cernit.  Cel 
în  care  îşi  puseseră  nădejdea  că-i  va  face  fericiţi,  într-o  împărăţie  neapusă,  era 
mort  de  trei  zile.  Batjocorit,  ca  nimeni  altul,  condamnat  la  moarte  şi  răstignit  ca 
cel  mai  periculos  criminal,  a  îngropat  cu  El  speranţele  milioanelor  de  oropsiţi. 

Toate  aceste  întâmplări,  ce  le-au  zdruncinat  nădejdea,  constituiau  subiectul 
convorbirii  dintre  cei  doi.  Şi  iată  că  li  se  alătură  un  al  treilea,  un  necunoscut,  şi-i 
întreabă:  "Ce  sunt  cuvintele  acestea  pe  care  le  schimbaţi  unul  cu  altul  în  drumul 
vostru?  Iar  ei  s-au  oprit  cuprinşi  de  întristare  ”1 2  şi  I-au  relatat  drama  de  pe  Golgota. 

Străinul,  cu  o  putere  de  convingere  unică,  a  început  să  le  tâlcuiască  Scripturile 
şi  să  le  lumineze  mintea:  “Nu  trebuia,  oare,  ca  Hristos  să  pătimească  acestea  şi 
să  intre  în  slava  Sa?  ”3  Sosind  la  Emaus,  şi  încă  nerecunoscându-L,  L-au  rugat  să 
cineze  cu  ei.  Şi  la  cină  pe  când,  prin  gestul  liturgic  binecunoscut,  a  binecuvântat 
pâinea,  li  s-au  deschis  ochii:  era  Hristos!  Nădejdea  lor  nu  murise,  iat-o  înviată! 
Hristos  a  dispărut  iar  ei,  cuprinşi  de  nădejde  şi  de  bucurii,  s-au  întors  la  Ierusalim 
să  le  vestească  tuturor  că  Hristos  a  înviat. 


1  Despre  cele  opt  gânduri  ale  răutăţii,  Filocalia  1,  Sibiu,  1947,  p.  115. 

2  Luca  24,  17. 

1  Ibidem,  26.  .nulfc-1  p  sti  jyf. • 

Sfântul  Apostol  Pavel,  care  enumeră  Nădejdea  între  cele  trei  virtuţi  creştine, 
o  vede  întemeiată  pe  credinţa  în  învierea  lui  Hristos:  "Dacă  nădăjduim  in  Hristos 
numai  in  viaţa  aceasta,  suntem  mai  de  plâns  decât  toţi  oamenii.  Dar  acum  Hristos 
a  înviat  din  morţi,  fiind  începătură  a  învierii  celor  adormiţi.  ”4 

Iubiţi  fraţi, 

Pentru  noi  oamenii,  confruntaţi  cu  tot  felul  de  amărăciuni,  nădejdea  este  o 
virtute  esenţială  şi  necesară.  Noi  nădăjduim,  dimpreună  cu  Sfântul  Pavel  "că  va 
să  fie  învierea  morţilor:  şi  a  drepţilor  şi  a  nedrepţilor  ",5  că  “cele  ce  se  văd  sunt 
trecătoare,  iar  cele  ce  nu  se  văd  sunt  veşnice.  ”6 7  De  aceea  în  faţa  necazurilor,  a 
suferinţelor  şi  a  morţii  nu  ne  întristăm  ‘‘ca  ceilalţi  care  nu  au  nădejde,  pentru  că 
de  credem  că  Iisus  a  murit  şi  a  înviat,  tot  aşa  credem  că  Dumnezeu,  pe  cei  adormiţi 
întru  Iisus,  îi  va  aduce  împreună  cu  El.  "1 

La  un  moment  dat,  Fericitul  Augustin  se  întâlneşte  cu  un  om  foarte  deprimat. 
Toate  îi  mergeau  rău.  N-avea,  privind  omeneşte  lucrurile,  nici  un  motiv  de  bucurie. 
După  ce  fericitul  i-a  adus  aminte  de  nădejdea  creştină  l-a  binecuvântat  şi  i-a  spus 
un  cuvânt,  valabil  pentru  noi  toţi:  „  Cântă  şi  mergi  înainte,  la  capătul  drumului  te 
aşteaptă  Dumnezeu! " 

Cu  această  nădejde,  că  la  capătul  drumului  ne  aşteaptă  Dumnezeu,  înfruntăm 
toate  necazurile,  “căci  necazul  nostru  de  acum,  uşor  şi  trecător,  ne  aduce  nouă, 
mai  presus  de  orice  măsură,  slavă  veşnică  covârşitoare.  ”8  In  acest  sens  nădejdea 
este  înţeleasă  ca  o  credinţă  îndreptată  spre  viitor.  Nădejdea  ia  naştere  în  sufletul 
creştinului  datorită  harului  divin  şi-i  ajută  acestuia  să  aştepte,  cu  încredere,  fericirea 
veşnică  făgăduită  de  Dumnezeu.  Sfântul  Marcu  Ascetul  spune  că  “nădejdea  în 
Dumnezeu  face  inima  largă,  iar  grija  trupească  o  îngustează.  ”9 

Nădejdea  ne  spune  că  ceasul  încercării  şi  al  răului  va  trece  şi  că  va  veni 
vremea  binelui  şi  a  înseninării.10  Nădejdea  ne  ajută  să  credem  că,  în  ciuda  a  orice, 
cândva  binele  ne  va  scăpa  de  rău.  Nădejdea  este  suportul  celor  împilaţi,  lipsiţi  şi 
obidiţi  care,  întru  suferinţele  lor,  speră  mereu  într-o  scăpare. 


4  Fapte  15,  19-20. 

5  Idem  24,  15. 

6  2  Corinteni  4,  18. 

7  1  Tesaloniceni  4,  13-14. 

8  2  Corinteni  4,  17. 

9  Despre  cei  ce-şi  închipuie  că  se  îndreptează  din  fapte ,  1 14;  Filocalia  1,  Sibiu, 
1947,  p.  259. 

10  Petru  Creţia,  Eseuri  morale,  Editura  Muzeul  Literaturii  Române,  2003,  p.  113. 

Dreptmăritori  creştini, 

în  general  nădejdea  se  poate  întemeia  pe  oameni,  pe  bani  sau  pe  Dumnezeu. 
Vom  analiza  pe  rând  fiecare  din  aceste  trei  posibilităţi,  pentru  a  fi  în  stare  să  alegem. 

Suntem  tentaţi,  în  primul  moment,  să  ne  punem  nădejdea  în  oameni.  Şi,  dacă 
oamenii  sunt  de  caracter,  ne  putem  pune  nădejdea  în  ei.  Totuşi,  firea  omului  este 
schimbătoare.  Proorocul  David  ne  dă  următorul  sfat:  “Nu  vă  încredeţi  în  cei 
puternici,  în  fiii  oamenilor,  în  care  nu  este  izbăvire.  ’J|1 

Poetul  George  Coşbuc,  pentru  a  ilustra  acest  mare  adevăr,  a  scris  poezia 
“ Ideal". 12  O  fată  frumoasă,  de  împărat,  s-a  dus  la  fântână  să  scoată  apă.  Un  flăcău 
voinic,  pe  cal  ager,  trece  şi-i  cere  apă.  Mai  mult,  îi  spune  să-l  aştepte  lângă  fântână 
şi,  la-ntoarcere,  o  să  o  ia  de  soţie. 

Inima  fetei  a  fost  rănită.  Şi-a  pus  nădejdea  în  el.  Venea  zi  de  zi  la  fântână.  Au 
trecut  zile,  luni,  ani  întregi  şi  cosiţele  fetei  au  albit.  A  murit  acolo  lângă  fântână  cu 
nădejdea  deşartă  în  promisiunea  flăcăului.  Sfânta  Vineri  trage  concluzia,  privind-o 
pe  moartă  cu  milă:  "El  şi-a  uitat  de  ochii  tăi!  / De  mult  s-a-ntors  pe  alte  căi,  /  Căci 
lui  menire  i  s-a  dat  -  /  S-a-ntors  de  mult  şi  s-a-nsurat!  /  Flăcăii  lui  au  alţi  flăcăi:  /  E 
Negură-mpărat.  ”n  Din  nefericire  aşa  se  sfârşesc,  adesea,  nădejdile  puse  în  oameni. 
“Nu  trebuie  să-ţi  pui  nădejdea  în  nici  un  om  slab  şi  muritor,  ne  sfătuieşte  Toma  de 
Kempis,  chiar  dacă-ţi  este  drag  şi  folositor  şi  nici  nu  trebuie  să  te  întristezi  mult 
dacă  uneori  ţi  se  împotriveşte  şi  te  necăjeşte.  "M 

Suntem  apoi  ispitiţi  să  ne  punem  nădejdea  în  bani.  Lumea  capitalului  îşi  pune 
nădejdea  în  bani.  Sfântul  Pavel,  însă,  zice  “că  iubirea  de  argint  este  rădăcina  tuturor 
relelor.  "IS  Iar  Sfântul  Maxim  Mărturisitorul  zice  că  “iubitorul  de  plăcere  iubeşte 
argintul,  ca  să-şi  procure  dezmierdări  printr-însul;  iubitorul  de  slavă  deşartă,  ca  să 
se  slăvească  printr-însul;  iar  necredinciosul,  ca  să-l  ascundă  şi  să-l  păstreze, 
temându-se  de  foamete,  de  bătrâneţe,  de  boală  sau  de  ajungerea  între  streini.  ”16 
în  Pateric 17  ni  se  spune  că  un  grădinar,  credincios  şi  harnic,  tot  câştigul  îl 
dădea  milostenie;  reţinea  pentru  el  doar  cele  necesare  pentru  trai.  Acesta  era,  de 
fapt,  un  angajament  ce  şi  l-a  luat  în  faţa  lui  Dumnezeu. 


11  Psalmul  145,  3. 

j  t  ’  '.I 

v  12  George  Coşbuc,  Poezii,  Editura  Cartea  Românească,  Bucureşti,  1982,  p.  242.  j 

13  Ibidem  246.  '• 

14  Urmarea  lui  Hristos,  Timişoara,  1991,  p.  39. 

13  1  Timotei  6,  1 0.  ”•  * 

14  Sfântul  Maxim  Mărturisitorul,  Capete  despre  dragoste,  III,  1 8;  Filocalia  2,  Sibiu, 
1947,  p.  79. 

17  Pateric,  Alba  Iulia,  1990,  p.  375. 

La  un  moment  dat  a  început  să  se  îngrijoreze  şi  să-şi  zică:  ce  voi  face  dacă 
mă  voi  îmbolnăvi  sau  dacă  voi  îmbătrâni?  Şi,  pentru  asemenea  situaţii,  a  început 
să  adune  bani.  îşi  punea  deja  nădejdea  în  bani. 

Dumnezeu  s-a  supărat,  iar  omului  i  s-a  cangrenat  un  picior.  Banii  i-a  dat  doctorilor. 
De  fapt,  nici  nu  i-au  ajuns  şi,  în  sfârşit,  doctorul  a  hotărât  să-i  taie  piciorul.  Altfel  ar  fi 
murit.  în  noaptea  de  dinaintea  operaţiei,  bietul  om  a  început  a  se  ruga:  “ adu-Ţi  aminte 
Doamne  de  lucrurile  pe  care  le  făceam,  lucrând  şi  dând  fraţilor  mei . . .  adu-  Ţi  aminte  de 
bunătatea  Ta  şi  de  îndurările  Tale  cele  nenumărate  şi  mă  miluieşte  după  mare  şi  bogată 
mila  Ta!  Şi  zicând  el  acestea,  a  stătut  îngerul  înaintea  lui  şi  i-a  spus:  unde  sunt  banii,  pe 
care  i-ai  strâns . . .  Atunci  îngerul  s-a  atins  de  piciorul  lui  şi  îndată  s-a  vindecat.  ”18  Doctorul 
a  rămas  uimit  când,  venind  a  doua  zi  să-i  taie  piciorul,  l-a  găsit  săpând  în  grădină. 

Iubiţi  fraţi, 

Singură  nădejdea  pusă  în  Dumnezeu  nu  dezamăgeşte.  Chiar  dacă  momentan 
avem  necazuri  şi  greutăţi,  dacă  ne  punem  nădejdea  în  Dumnezeu,  vom  ajunge  biruitori, 
înainte  de  patimi  Domnul  Hristos  le-a  spus  Apostolilor:  “ Adevărat ,  adevărat  zic 
vouă  că  voi  veţi  plânge  şi  vă  veţi  tângui,  iar  lumea  se  va  bucura.  Voi  vă  veţi  întrista, 
dar  întristarea  voastră  se  va  preface  în  bucurie.  Femeia,  când  să  nască,  se  întristează, 
fiindcă  a  sosit  ceasul  ei;  dar  după  ce  a  născut  copilul,  nu-şi  mai  aduce  aminte  de 
durere,  pentru  bucuria  că  s-a  născut  om  în  lume.  Deci  şi  voi  acum  sunteţi  trişti,  dar 
iarăşi  că  voi  vedea  şi  se  va  bucura  inima  voastră  şi  bucuria  voastră  nimeni  nu  o  va 
lua  de  la  voi.  ’’19  Aşa  au  devenit  plini  de  bucurie  Luca  şi  Cleope  în  Emaus.  Aşa  orice 
creştin  necăjit,  care-şi  pune  nădejdea  în  Dumnezeu,  sfârşeşte  în  bucurie  deplină. 

Un  bătrân  Părinte  ne  spune,  în  acest  sens,  că  “necazurile  îngăduite  de 
Dumnezeu  au  ca  ţintă  curăţirea  celor  drepţi  pe  pământ  şi  răsplătirea  în  cer... 
Necazurile  smeresc,  detaşează  de  lucrurile  lumeşti,  întăresc  caracterul,  purifică 
gândurile  şi  oferă  o  adevărată  slavă  celor  ce  le  suportă.  "20 

în  perioada  acestora  de  tranziţie,  creştinii  din  România  se  confruntă  cu  multe 
lipsuri.  De  necazuri  şi  suferinţe  nu  sunt  scutiţi  nici  cei  puţini  care  au  o  situaţie 
materială  bună.  Dacă  însă  avem  starea  de  spirit  a  Sfântului  Apostol  Pavel,  care  L-a 
întâlnit  pe  Hristos  Cel  înviat,  vom  spune  dimpreună  cu  el:  Noi  “‘ne  lăudăm  şi  în 
suferinţe,  bine  ştiind  că  suferinţa  aduce  răbdare,  şi  răbdarea  încercare,  şi 
încercarea  nădejde,  iar  nădejdea  nu  ruşinează.  ”21 


11  Ibidem. 

■*  Ioan  16,20-22. 

20  Dionysios  Tatsis,  Cuvintele  Bătrânilor,  Editura  Reîntregirea,  Alba  Iulia,  2004,  p.  1 1 3. 

21  Romani  5,  3-5. 

Nădejdea  ne  dă  curaj  şi  ne  spune  că  lucrurile  se  vor  îndrepta.  Nădejdea  ne 
asigură  că  Dumnezeu  nu-şi  uită  de  noi.  Important  este  ca  atunci,  când  nu  vom  mai 
duce  lipsă,  noi  să  nu  uităm  de  Dumnezeu.  Atunci  când  vom  face  parte  din  marea 
familie  europeană,  noi  şi  urmaşii  noştri,  să  nu  zicem  ca  îngerul  Bisericii  din 
Laodiceea:  “Sunt  bogat  şi  m-am  îmbogăţit  şi  de  nimic  nu  am  nevoie!  ”22  Căci 
Domnul  Hristos  ne  va  răspunde  ca  şi  lui:  “Nu  ştii  că  tu  eşti  cel  ticălos  şi  vrednic  de 
plâns,  şi  sărac  şi  orb  şi  gol!  ’’ 

îngăduiţi-mi  ca  în  această  zi  plină  de  lumina  şi  bucuria  învierii  Mântuitorului 
să  vă  întăresc  în  suflete  nădejdea  şi  să  vă  spun  dimpreună  cu  Alexandru  Vlahuţă: 

"Voi  toţi,  ce-aţi  plâns  în  întuneric, 

Şi  nimeni  nu  va  mângâiat, 

Din  lunga  voastră-ngenunchere, 

’■  "■  Sculaţi:  Hristos  a  înviat!”23 

n 


+ ANDREI 

Arhiepiscop  al  Alba  Iuliei 


22  Apocalipsa  3,  17 

JJ  Prof.  Zoe  Duna,  Antologie  de  poezie  religioasă,  Alba  Iulia,  1995,  p.  1 54  ,j 

t  I O  AN 

DIN  MILA  LUI  DUMNEZEU,  EPISCOP  AL  DE  DUMNEZEU  PĂZITEI 
EPISCOPII  ORTODOXE  ROMÂNEA  ORADIEI,  BIHORULUI 

Şl  SĂLAJULUI 

Iubitului  cler,  cinului  monahal  şi  dreptcredincioşilor  creştini,  har,  milă  şi  pace 
de  la  Hristos,  Domnul  nostru,  iar  de  la  smerenia  noastră  arhiereşti  binecuvântări! 

HRISTOS  A  ÎNVIAT! 


„Fiţi  treji,  privegheaţi,  că  potrivnicul  vostru, 
diavolul,  umblă  răcnind  ca  un  leu,  căutând  pe  cine 
să  înghită.  " 

(1  Petru  5,  8) 


Iubiţi  fii  sufleteşti, 

Cu  ajutorul  Bunului  şi  Atotputernicului  Dumnezeu,  am  străbătut  toate 
rânduielile  slujbelor  noastre  bisericeşti  şi  am  ajuns  la  Sfânta  înviere  a  Domnului 
nostru  lisus  Hristos,  sărbătoarea  biruinţei  binelui  asupra  răului,  a  învierii  asupra 
morţii,  aşa  cum  se  cântă  la  Sfintele  Paşti:  „Hristos  a  înviat  din  morţi,  cu  moartea 
pe  moarte  călcând,  şi  celor  din  morminte  viaţă  dăruindu-le”.  Am  socotit  ca  în  anul 
acesta  să  ne  preocupăm  de  o  realitate  spirituală  mereu  prezentă  în  viaţa  noastră, 
adică  despre  diavolul. 

Diavolul  prin  vicleşugurile  sale,  reuşeşte  ca  prezenţa  sa  să  nu  fie  luată  în 
seamă  de  către  noi  oamenii  şi  chiar  să  ne  convingă  că  nu  există.  Este  una  dintre 
marile  sale  biruinţe  ca  astfel  să  avem  atitudini  nepăsătoare  şi  nelucrătoare  faţă  de  el. 

Aceste  false  constatări  ale  noastre  sunt  contrare  revelaţiei  Sfintei  Scripturi, 
care  ni-1  prezintă  de  pe  primele  pagini  ale  sale  până  la  Cartea  Apocalipsei.  Contrar 
celor  afirmate  în  Sfânta  Scriptură,  în  predicile  noastre  vorbim  mai  puţin  despre 
diavol  şi  după  câte  ştiu  este  doar  o  teză  de  doctorat  despre  diavolul,  a  unui  teolog 
de  origine  sârbă.  Sfinţii  Părinţi  însă,  vorbesc  foarte  des  despre  diavolul  şi  lucrările 
lui,  ca  unii  care  au  luat  în  serios  luptele  contra  sa. 

Oamenii  de  ştiinţă  şi  savanţii  se  lasă  şi  ei  duşi  de  această  amăgire,  încât  în 
toate  descoperirile  ştiinţifice  ce  le  întreprind  nu  vorbesc  deloc  despre  diavolul. 

despre  această  putere  a  râului,  dar  lucrarea  lui  poate  fi  bine  cunoscută  în  felul  cum 
aceste  descoperiri  sunt  folosite  cu  urmări  dezastruoase  nu  rareori.  Spre  exemplu 
puterea  atomului  în  cea  mai  mare  parte  e  folosită  spre  pieirea  omului  nu  spre 
folosul  lui,  prin  acele  sofisticate  bombe  distrugătoare.  Urmărind  cu  groază  toate 
aceste  distrugeri  apocaliptice,  cum  să  ne  mai  îndoim  că  este  amestecat  şi  diavolul 
în  aceste  nenorociri.  Numai  omul  singur,  ca  şi  chip  al  lui  Dumnezeu,  nu  ar  putea 
săvârşi  asemenea  grozăvii,  fără  amestecul  acestor  puteri  diavoleşti. 

Iubiţii  noştri  credincioşi, 

Să  urmărim  câteva  prezenţe  ale  diavolului  în  Sfânta  Scriptură.  Prima  dată  este 
amintit  ca  un  luceafăr  ce  a  căzut,  adică  ridicarea  lui  luciferică  contra  lui  Dumnezeu  şi 
biruinţa  arhanghelului  Mihail  contra  sa.  îl  întâlnim  în  acţiunile  sale  contra  lui  Cain, 
asupra  fraţilor  lui  Iosif,  dar  cel  mai  activ  îl  întâlnim  în  Cartea  dreptului  Iov,  unde  este 
prezentat  cum  se  plimba  printre  îngerii  lui  Dumnezeu.  Răbdătorul  Iov  îl  învinge  prin 
statornica  sa  credinţă.  în  acţiunea  sa  plină  de  vicleşug  şi  plină  de  răutate  se  apropie  de 
însuşi  Domnul  nostru  Iisus  Hristos  ca  să-L  ispitească.  De  data  aceasta  nu  avea  în  faţă 
doar  un  om,  ci  şi  un  Dumnezeu  adevărat  plin  de  înţelepciune  şi  categoric  în  răspunsurile 
date  ispititorilor  lui.  în  neodihnita  sa  răutate  nu  s-a  oprit  doar  la  Carantania,  ci  a  încercat 
cu  toate  uneltirile  sale  să-L  amăgească  prin  ispita  poftei,  la  cea  a  fricii  şi  până  la  cea  a 
răzbunătorilor  de  pe  lângă  crucea  răstigniri,  pe  toate  învingându-le  cu  marea  Sa  iubire 
de  oameni,  mărturisindu-o  prin  cuvintele:  „  iartă-i  pe  ei  Doamne  că  nu  ştiu  ce  fac  ”  şi 
prin  acel  „săvârşitu-s-a",  adică  „toate  plinitu-s-au”. 

îl  întâlnim  prezent  şi  în  viaţa  Sfinţilor  Apostoli,  prezenţă  ca  aceea 
răzbunătoare  a  lui  Iacob  şi  Ioan,  precum  şi  în  lepădările  cu  jurământ  ale  Sfântului 
Apostol  Petru.  Ei  ca  oameni  n-au  mai  avut  tăria  sufletească  a  Mântuitorului,  dar 
totuşi  i-au  dat  o  lovitură  de  graţie  prin  adânca  smerenie  a  plânsului  amar,  care 
smerenie  e  o  mare  biruinţă  asupra  lui.  îl  întâlnim  în  lucrarea  amăgitoare  a  lui 
Anania  şi  Safira  şi  mai  ales  în  trădarea  lui  Iuda  Iscarioteanul. 

Nu  lipseşte  nici  în  viaţa  primilor  creştini,  cu  uneltirile  sale  prin  ispita  fricii 
în  faţa  animalelor  sălbatice  ce  sfârtecau  trupurile.  Frica  este  una  dintre  cele  mai 
grele  ispite.  Pe  când  unii  creştini  mergeau  la  moarte  cu  faţa  veselă,  alţii  sub  ispita 
fricii  se  lepădau.  E  vorba  despre  acei  „lapşi”  pe  care  biserica  foarte  conştientă  de 
greaua  ispită  a  fricii  i-a  primit  din  nou  în  rândurile  ei.  îl  întâlnim  în  viaţa  cuvioşilor 
Părinţi  ai  Bisericii,  adevăraţi  eroi  ai  spiritului  în  luptele  lor  cu  neodihnitul  diavol, 
care  apărea  când  sub  înger  de  lumină,  când  sub  înfăţişarea  Mântuitorului.  Ei  l-au 
învins  prin  acea  dreaptă  judecată  a  minţii  lor  adresându-i-se  prin  cuvintele:  „te 
asemeni  cu  Hristos,  dar  nu  avem  nici  un  simţământ  bun  faţă  de  tine,  deci  nu  eşti 
Hristos”  şi  la  auzul  acestor  cuvinte  dispărea.  Aşa  cum  am  relatat  mai  sus,  chiar  şi 

căderile  în  urma  ispitelor  lui  erau  mari  biruinţe  ale  smereniei.  Unii  însă  dintre 
cuvioşi,  cum  a  fost  Antonie  cel  Mare,  au  devenit  mari  biruitori  în  luptele  cu  diavolii, 
încât  ei  înşişi  mărturiseau:  „să  mergem  că  acestuia  nu  avem  ce-i  face”. 

După  un  oarecare  timp  aceşti  serioşi  luptători  contra  diavolului  s-au  mai  împuţinat, 
chiar  şi  în  sfintele  noastre  mănăstiri,  deplasându-se  luptele  duhovniceşti  spre  preocupări 
gospodăreşti,  desigur  că  şi  cele  gospodăreşti  sunt  necesare  şi  folositoare,  dar  se  pare  că 
decalajul  între  gospodăresc  şi  duhovnicesc,  uneori  e  prea  mare,  adică  întrece  mult  Marta 
pe  Maria,  pe  care  Mântuitorul  a  lăudat-o  că  „partea  cea  bună  şi-a  ales”. 

Drept  măritori  creştini, 

Privind  peste  faţa  întregului  pământ,  se  pare  că  noi  oamenii  suferim  enorm 
din  cauza  negospodăririi  noastre  duhovniceşti  în  cele  dinăuntru  ale  noastre  şi  ca 
urmare  asistăm  la  îngrozitoare  suferinţe  în  familie  şi  societate.  Să  ne  gândim 
doar  la  Sarajevo  şi  Cecenia.  în  toate  acestea  diavolul  îşi  are  o  mare  contribuţie. 
Să  fim  cu  multă  luare  aminte  că  lucrarea  lui  asupra  noastră  va  fi  până  la  sfârşitul 
veacurilor,  precum  ne  mărturiseşte  cartea  profetică  a  Apocalipsei,  în  care  este 
prezentată  lupta  lui  contra  Născătoarei  de  Dumnezeu  şi  asupra  Fiului  ei,  pe  care 
dorea  ca  să-i  piardă,  dar  nădejdea  noastră  în  puterea  dumnezeiască  trebuie  să  fie 
mare.  Deşi  în  Sfintele  Evanghelii,  care  vorbesc  despre  sfârşitul  lumii,  prezentat 
înfricoşător,  că  puterile  cerului  se  vor  clăti,  totuşi  toate  se  vor  sfârşi  cu  biruinţa 
binelui  asupra  răului,  prin  acel  semn  biruitor  ce  se  va  arăta  pe  cer,  „semnul 
Fiului  Omului”,  care  după  Sfinţii  Părinţi  ai  Bisericii,  nu  este  altul  decât  sfânta 
cruce,  semnul  biruinţei  creştine.  Deci  un  fapt  să-l  reţinem:  chiar  dacă  vom  cădea, 
mereu  să  ne  ridicăm,  mereu  să  luptăm,  că  mereu  vom  fi  biruitori  chiar  şi  în 
căderi,  prin  adâncul  smereniei. 

Iubiţii  noştri  credincioşi, 

încercăm  câteva  punctări  a  felului  cum  lucrează  diavolul  asupra  noastră  şi 
care  sunt  caracteristicile  acestor  acţiuni  ale  sale.  Una  şi  cea  mai  primejdioasă  este 
amăgirea,  apoi  înşelarea  şi  în  ultima  analiză,  minciuna.  De  la  prima  ispitire  a  omului 
reiese  clar  acest  fel  al  lui  de  a  acţiona.  De  ce  să  nu  mâncaţi?  Dacă  mâncaţi  veţi  fi 
ca  Dumnezeu.  De  aceea  va  oprit  Dumnezeu  ca  să  nu  mâncaţi,  ca  să  nu  fiţi  ca  El. 
Toate  aceste  susţineri  nu  erau  decât  nişte  şoapte  amăgitoare  la  urechea  sufletului. 
Nici  una  dintre  aceste  zise  nu  erau  adevărate,  fapt  care  s-a  adeverit  îndată  după 
căderea  în  neascultare  a  omului.  în  loc  de  a  deveni  ca  Dumnezeu,  omul  a  devenit 
fricos,  plin  de  nelinişte  sufletească,  urmând  ca  prin  sudoarea  frunţii  sale  să-şi 
câştige  pâinea  cea  de  toate  zilele,  iar  cele  din  jur  toate  s-au  răzvrătit  contra  lui. 

Aşa  s-a  săvârşit  primul  păcat,  iar  ca  plată  a  păcatului  a  urmat  moartea  sufletească, 
după  cuvântul  Sfântului  Apostol  Pavel  „  că  plata  păcatului  este  moartea  "  (Romani 
6,23).  Este  foarte  interesant  felul  diavolului  de  a  acţiona.  Stăruinţa  lui  în  amăgire 
se  menţine  tot  timpul,  înainte  şi  după  săvârşirea  păcatului.  Odată  păcatul  săvârşit, 
diavolul  pleacă  şi  omul  revine  la  dreapta  judecată,  fără  prezenţa  amăgirilor,  precum 
reiese  chiar  din  textul  de  la  Facere  3,7  unde  se  spune  că  „Atunci  li  s-au  deschis 
ochii  la  amândoi  şi  au  cunoscut  că  erau  goi”.  Acest  fapt  e  des  întâlnit  in  viaţa 
noastră  a  oamenilor.  După  săvârşirea  răului,  recunoaştem  că  ceea  ce  am  făcut  nu 
e  bine,  pentru  că  s-a  dus  de  Ia  noi  diavolul  cu  amăgirile  lui.  Chiar  şi  Iuda 
Iscarioteanul  a  făcut  această  experienţă  a  recunoaşterii  greşelii  lipsind  amăgirile, 
zicând:  „greşit-am  şi  am  vândut  sânge  nevinovat”.  Ceea  ce  am  mai  putea  să 
facem  după  aceea,  e  să  plângem  cu  amar  ca  şi  Sfanţul  Apostol  Petru.  Sfinţii 
Părinţi  ne  vorbesc  tot  de  un  fel  de  amăgire  diavolească  înainte  şi  după  păcat, 
adică  înainte  de  păcat  ne  şopteşte:  „fă,  că  Dumnezeu  e  bun  şi  te  iartă”,  iar  după 
săvârşirea  păcatului  ne  spune  în  şoapta  sa  ispititoare,  „păcatul  tău  e  prea  mare 
ca  să  fie  iertat”,  ca  să  ne  ducă  să  cădem  în  deznădejde,  unul  dintre  cele  mai  mari 
păcate,  şi  ca  să  nu  mai  facem  spovedania  trebuincioasă  şi  mântuitoare,  precum 
constatăm  din  scrierile  Sfântului  Maxim  Mărturisitorul,  unde  ne  prezintă  pe 
ucenicul  şi  bătrânul,  care  ucenic,  constatând  că  nu  poate  iubi  pe  vrăjmaşii  săi  şi 
că  mântuirea  lui  e  în  primejdie,  a  început  să  plângă,  iar  bătrânul  i-a  răspuns 
mângâindu-1,  că  şi  aceasta  ajută  la  mântuire. 

O  altă  acţiune  a  diavolului  este  stăruinţa  deosebită  în  ispitele  sale.  Chiar 
în  ispita  din  Carantania  a  Mântuitorului,  ni  se  spune  că  diavolul  s-a  dus  până 
la  o  vreme,  urmând  să  vină  din  nou  cu  alte  şi  alte  amăgiri  ispititoare,  precum  a 
şi  venit  după  ispita  poftei  din  Carantania,  cu  ispita  fricii  din  Ghetsimani.  De 
ce  această  râvnă  diavolească  stăruitoare?  Diavolul  e  foarte  conştient  de 
scurtimea  timpului  de  care  dispune  asupra  omului,  adică  timpul  vieţii  sale 
pământeşti  70-80  de  ani,  sau  chiar  mai  puţin.  Cu  alte  cuvinte  îşi  foloseşte  bine 
timpul,  uneori  mult  mai  minuţios  decât  noi,  care  nu  de  puţine  ori  suntem 
pierzători  de  vreme.  Sfânta  Scriptură  ne  stă  mărturie,  mai  ales  cu  cele  întâlnite 
în  Cartea  Iov.  Câtă  acţiune  stăruitoare  şi  răufăcătoare.  Distrugerea  turmelor,  a 
casei,  moartea  copiilor  şi  în  cele  din  urmă  rănile  pe  tot  trupul!  Câtă  răbdare  a 
dovedit  acest  om  la  toate  aceste  străduinţe  diavoleşti.  Dacă  ne  gândim  apoi  la 
neodihnitele  sale  încercări  răufăcătoare  în  viaţa  Cuvioşilor  Părinţi  ai  Bisericii, 
la  răbdarea  lor,  după  exemplul  răbdării  Mântuitorului,  despre  care  pe  drept  cuvânt 
se  cântă  în  Săptămâna  Mare,  „Slavă  îndelung  răbdării  Tale  Doamne”.  Cuvioşii 
Părinţi  erau  întăriţi  în  această  îndelungă  răbdare  şi  datorită  harului  dumnezeiesc 
primit  în  urma  stăruitoarei  rugăciuni:  „Doamne  Iisuse  Hristoase  Fiul  lui 
Dumnezeu,  miluieşte-mă  şi  pe  mine  păcătosul”. 

Iubiţii  noştri  credincioşi, 

Asupra  noastră  a  celor  de  rând,  stăruinţa  lui  stă  în  faptul  că  dacă  nu  ne  poate 
amăgi  într-una  din  cele  trei  patimi:  „pofta  trupului,  pofta  ochilor  şi  trufia  vieţii”, 
încearcă  cu  alta  şi  ne  amăgeşte  cu  una  din  ele.  De  aceea  Mântuitorul  stăruia  ca  să 
fim  mereu  într-o  stare  de  veghe,  îndemnându-ne:  „  Privegheaţi  şi  vă  rugaţi  ca  să 
nu  cădeţi  în  ispită 

în  toate  ispitele  lui,  diavolul  urmăreşte  un  singur  scop:  moartea  noastră 
sufletească,  adică  lipsa  de  curaj,  de  nădejde,  de  jertfelnicie  şi  în  cele  din  urmă 
secătuirea  inimii  de  sfânta  iubire.  Aşa  se  ajunge  la  o  paralizie  sufletească,  la  o 
împietrire  a  inimii,  ceea  ce  Sfânta  Scriptură  numeşte  „păcatul  contra  Duhului  Sfânt”, 
care  nu  e  un  păcat  oarecare,  ci  o  stare  de  împietrire  sufletească,  ca  urmare  a  mai 
multor  păcate  săvârşite  fără  părere  de  rău. 

Să  fim  cu  luare  aminte  la  ceea  ce  ne  atenţionează  Sfântul  Apostol  Iacob: 
„fiecare  este  ispitit  când  este  tras  şi  momit  de  pofta  sa,  apoi  pofta  zămislind  naşte 
păcat,  iar  păcatul  odată  săvârşit  aduce  moartea"  (Iacob  1,14) 

De  aceea,  după  exemplul  neîntrecut  al  Mântuitorului,  al  Sfinţilor  Apostoli 
şi  al  Cuvioşilor  părinţi,  să  ne  împotrivim  diavolului  printr-o  continuă  priveghere, 
o  continuă  înffânare,  o  continuă  răbdare  şi  peste  toate  acestea  o  rugăciune  stăruitoare 
ca  să  nu  „adormim  întru  moarte  cu  păcate”.  Iar  dacă  se  întâmplă  să  cădem,  să  ne 
ridicăm  prin  Taina  Sfintei  Spovedanii,  să  ne  întremăm  în  Taina  Sfintei 
Cuminecături.  închei  cu  îndemnul  Sfântului  Apostol  Păvel  către  Efeseni  6,13  „Luaţi 
toate  armele  lui  Dumnezeu,  ca  să  puteţi  sta  împotrivă  în  ziua  cea  rea,  şi,  toate 
biruindu-le,  să  rămâneţi  în  picioare.  Staţi  deci  tari,  având  mijlocul  vostru  încins 
cu  adevărul  şi  îmbrăcăndu-vă  cu  platoşa  dreptăţii  şi  încălţaţi  picioarele  voastre, 
gata  fiind  pentru  Evanghelia  păcii.  în  toate  luaţi  pavăza  credinţei,  cu  care  veţi 
putea  să  stingeţi  toate  săgeţile  cele  arzătoare  ale  vicleanului.  Luaţi  şi  coiful 
mântuirii  şi  sabia  Duhului,  care  este  cuvântul  lui  Dumnezeu.  ” 

Cu  ocazia  marelui  Praznic  al  învierii  Mântuitorului,  rugăm  pe  Bunul  nostru 
Dumnezeu  să-şi  reverse  dragostea  Sa  dumnezeiască  peste  fiecare  dintre  noi  şi 
peste  familiile  noastre,  peste  ţara  noastră  şi  peste  orice  suflet  omenesc  şi  creştinesc. 

Hristos  a  înviat! 

Al  vostru  sincer  rugător  către  bunul  nostru  Dumnezeu, 

t  IOAN 


Episcopul  Oradiei,  Bihorului  şi  Sălajului 


t  JUSTINIAN 

DIN  MILA  LUI  DUMNEZEU  EPISCOPAL  MARAMUREŞULUI 

Şl  SĂTMARULUI 

Iubitului  nostru  cler,  cinului  monahal,  drept-credinciosului  popor  din 
Episcopia  Ortodoxă  Română  a  Maramureşului  şi  Sătmarului:  Har,  binecuvântare 
şi  pace  de  la  Dumnezeu  iar  de  la  noi,  calde  urări  de  linişte  şi  fericire  pentru 
Sfintele  Sărbători  ale  învierii  Domnului! 

„După  ce  a  trecut  sâmbăta,  când  se  lumina  de  ziua 
întâi  a  săptămânii  (Duminica),  au  venit  Maria  Magdalena 
şi  cealaltă  Mărie,  ca  să  vadă  mormântul. 

Şi,  iată,  s-a  făcut  cutremur  mare,  că  îngerul  domnului, 
coborând  din  cer  şi  venind,  a  prăvălit  piatra  şi  şedea 
deasupra  ei. 

Şi  înfăţişarea  lui  era  ca  fulgerul  şi  îmbrăcămintea  lui 
jr  albă  ca  zăpada. 

Şi  de  frica  lui  s-au  cutremurat  cei  ce  păzeau  şi  s-au 
făcut  ca  morţi. 

Iar  îngerul,  răspunzând,  a  zis  femeilor:  Nu  vă  temeţi, 
că  ştiu  că  pe  Iisus  cel  răstignit  îl  căutaţi. 

Nu  este  aici;  căci  S-a  sculat  precum  a  zis;  veniţi  de 
vedeţi  locul  unde  a  zăcut. 

Şi  degrabă  mergând,  spuneţi  ucenicilor  Lui  că  S-a 
sculat  din  morţi  şi  iată,  va  merge  înaintea  voastră  în 

-  '  Galileea;  acolo  îl  veţi  vedea.  Iată  v-am  spus  vouă. 

Iar  plecând  ele  de  la  mormânt,  cu  frică  şi  cu  bucurie 
mare  au  alergat  să  vestească  ucenicilor.  “ 

(Mt28,  1-8) 


Prea  cinstiţi  şi  iubiţi  fraţi,  < 

i  rt]  ■  ■  : 

în  dimineaţa  învierii  Domnului,  duhovniceşte,  toţi  ne  împărtăşim  din  Mielul 
Cel  Nevinovat,  toţi  gustăm  din  nou  din  Trupul  Domnului,  toţi  ne  îndulcim  din 
scumpul  lui  Sânge.  Acum  trăim  bucuria  pe  care,  înainte,  în  timpul  Postului  Mare, 

când  ne-am  mărturisit  păcatele  şi  ne-am  cuminecat,  am  primit  în  trupul  nostru 
sămânţa  învierii  şi  a  vieţii  veşnice.  Tuturor,  domnul  astăzi  ne  zice:  Hairete , 
„Bucuraţi-vă!“ 

Fără  Sfânta  împărtăşanie  nu  există  înviere,  nici  viaţă,  nici  mântuire,  nici  fericire, 
ci  numai  nefericire  şi  osândă  veşnică,  după  cum  Domnul  a  spus:  „Adevărat,  adevărat 
vă  zic  vouă,  dacă  nu  veţi  mânca  trupul  Fiului  Omului  şi  nu  vefi  bea  sângele  Lui,  nu  veţi 
avea  viaţă  în  voi.  Cel  ce  mănâncă  trupul  Meu  şi  bea  sângele  Meu,  are  viaţă  veşnică  şi 
Eu  îl  voi  învia  în  ziua  cea  de  apoi"  (In  6,  53,  54).  De  aceea  sfântul  şi  marele  Apostol 
Pavel,  luminat  fiind  de  Duhul  Sfânt,  zice:  „Să  se  cerceteze  omul  pe  sine  şi  aşa  să 
mănânce  din  pâine  şi  să  bea  din  pahar.  Căci  cel  ce  mănâncă  şi  bea  cu  nevrednicie, 
osândă  îşi  mănâncă  şi  bea,  nesocotind  Trupul  Domnului  “  (1  Cor  2, 28, 29). 

Trei  stâlpi  stau  la  temelia  mântuirii  noastre:  Botezul,  Pocăinţa  şi  împărtăşania. 

Botezul  este  naşterea  cea  întru  Hristos,  este  uşa,  este  învierea  cea  dintâi,  fără 
de  care  nimeni  nu  se  învredniceşte  de  Harul  lui  Dumnezeu,  de  viţa  ce  a  venit  în 
lume  prin  Iisus  Hristos,  Şi  după  cum  lisus  Hristos  a  primit  a  opta  zi  tăierea  împrejur, 
după  cum  Dumnezeu  a  dat  porunca  lui  Avraam  (Fac  17,  11 ),  tot  aşa  şi  cel  născut  în 
casa  celor  ce  cred  în  Iisus  Hristos  ,  după  naşterea  cea  trupească,  prin  Botez,  este 
îmbrăcat  în  haina  cea  împărătească  şi  primeşte  dreptul  la  moştenirea  cea  cerească, 
câştigată  de  toţi  fii  lui  Adam,  prin  întruparea  Fiului  lui  Dumnezeu,  prin  Jertfa  şi 
învierea  Sa.  De  aceea  la  paşti  se  cântă:  „Câţi  în  Hristos  v-aţi  botezat,  în  Hristos  v- 
aţi  şi’mbrăcat",  pentru  că  la  acest  Praznic,  în  vechime,  cei  ce  veneau  la  lumina  lui 
Hristos  prin  botez,  erau  primiţi  în  rândul  credincioşilor. 

Pocăinţa  sau  Mărturisirea  este  drumul  Crucii.  Prin  lacrimi,  prin  metanii  şi 
prin  mărturisirea  tuturor  păcatelor,  creştinul  se  apropie  de  Iisus  Hristos,  Care,  prin 
crucea  şi  prin  moartea  Sa,  a  şters  păcatele  lumii.  „Prin  rana  Sa,  noi  toţi  ne-am 
vindecat",  zice  Isaia  Proorocul  (Isaia  53,  3). 

împărtăşania  este  înviere.  Prin  această  dumnezeiască  Taină,  care  este  Taina 
Tainelor,  se  redeschide  Raiul.  Ea  este  începutul  drumului  spre  viaţa  veşnică,  prin 
ea  primim  noi  viată  din  viţa  lui  Hristos  (In  6,  54). 

Astăzi,  Hristos  i-a  eliberat  şi  pe  cei  robiţi  în  iad,  şi  i-a  luat  cu  Sine  în  Rai. 
„Adevărat  grăiesc  ţie,  astăzi  vei  fi  cu  Mine  în  Rai “  (Lc  23, 43),  zice  Mântuitorul.  Nu 
numai  tâlharului  ce  era  răstignit  de-a  dreapta  Sa,  ci  tuturor  celor  ce  zăceau  în  iad,  cu 
nădejdea  învierii  şi  a  vieţii  veşnice.  De  aceea  acum,  iubiţii  mei  fraţi,  vă  zic:  Hairete! 

Bucuraţi-vă  în  ziua  aceasta,  că  Soarele  Vieţii  S-a  coborât  în  întunericul  cel 
adânc  şi  înfricoşător  al  iadului  şi  l-a  luminat.  Şi  pe  toţi  cei  ce  din  veac  zăceau 
acolo,  i-a  eliberat.  Bucuraţi-vă  acum  ca  şi  părinţii,  moşii  şi  strămoşii  voştri,  prietenii 
voştri,  care  au  adormit  fiind  botezaţi,  spovediţi  şi  împărtăşiţi,  pe  care  Hristos  Cel 
înviat  i-a  eliberat  din  întuneric,  din  umbră,  din  robie,  din  chinuri,  şi  i-a  îmbrăcat  în 
lumină,  în  slavă. 

Sărbătorim  acum  ziua  învierii,  învierea  tuturor  celor  iubiţi  ai  noştri,  care  au 
fost  chemaţi  să  stea  la  masă  cu  Mielul,  cu  Fiul  lui  Dumnezeu,  cu  Maica  Domnului 
şi  cu  toţi  sfinţii.  u  ,r.  ;;*£■  >r 

Prăznuim  în  ziua  de  Paşti  trecerea  tuturor  celor  care,  prin  Botez,  prin  Pocăinţă 
şi  prin  Cuminecătură  s-au  mutat  din  împărăţia  morţii  în  împărăţia  vieţii.  Nimic  nu 
îl  poate  bucura  pe  un  om  mai  mult  decât  mântuirea  celor  dragi,  a  celor  apropiaţi,  a 
neamului  său,  de  chin,  de  boală,  de  suferinţă,  de  robie.  Astăzi,  prin  Harul  lui 
Dumnezeu,  prin  învierea  lui  Hristos ,  s-a  împlinit  misiunea  aceasta.  Astăzi,  toţi  cei 
din  morminte  au  primit  speranţa  eliberării,  a  învierii  lor.  Bucuraţi-vă!  Ziua  învierii 
este  ziua  biruinţei  vieţii  asupra  morţii.  Ziua  învierii  Domnului  este  ziua  în  care 
dreptatea  lui  Dumnezeu  ,  care  este  şi  dreptatea  omului,  a  biruit  nedreptatea  şi 
minciuna  diavolului.  De  aceea,  acum  şi  îngerii  strigă  oamenilor:  Bucuraţi-vă!  îngerul 
morţii  s-a  schimbat  şi  a  devenit  un  înger  al  vieţii,  care  stă  în  pragul  tuturor 
mormintelor  cu  porunca,  atunci  când  va  auzi  sunând  trâmbiţa  îngerului  celui  mare, 
să  deschidă  toate  mormintele  şi  să  adune  cenuşa  tuturor  trupurilor,  cărora  să  le  dea 
viaţă,  să  ducă  şi  trupurile  împreună  cu  sufletele  în  faţa  Dreptului  Judecător,  Care 
cu  trupul  şi  cu  firea  sa  omenească,  împreună  cu  firea  Sa  dumnezeiască,  va  sta  de 
faţă  nu  numai  ca  un  Dumnezeu,  ci  şi  ca  un  Om,  şi  va  judeca  lumea  cu  milă  şi 
bunătate,  pentru  că  El  a  cunoscut  neputinţa  omenească.  De  aceea  fraţilor  vă  zic 
acum:  Bucuraţi-vă! 

Va  fi  de  faţă  la  judecata  cea  de  obşte  şi  maica  Domnului,  care  se  va  pleca  spre 
Fiul  ei,  pe  care  l-a  născut  ca  om,  şi  arătând  spre  neamul  omenesc,  îi  va  zice:  Fiul  meu 
şi  Dumnezeul  meu,  toţi  aceştia  sunt  din  neamul  nostru,  miluieşte-i  şi  mântuieşte-i! 
Pentru  ei  Te-ai  zămislit,  pentru  ei  ai  trăit  pe  acest  pământ  în  sărăcie,  în  umilinţă  şi 
înstrăinare,  pentru  ei  ai  îndurat  o  judecată  nedreaptă,  pentru  ei  ai  răbdat  palme,  lovituri 
şi  batjocură,  pentru  ei  Te-ai  răstignit,  pentru  ei  ai  gustat  din  paharul  morţii  şi  Tu 
pentru  ei  ai  înviat  şi  te-ai  ridicat  din  mormânt.  Fiul  meu  şi  Dumnezeul  meu,  iartă-i! 
Pentru  ei  au  am  primit  să  fiu  maica  Ta  şi  împreună  cu  Tine  am  suferit  de-a  lungul 
veacurilor  batjocura  slugilor  satanei,  dar  nu  i-am  dispreţuit  niciodată.  Pe  fiii  Evei  nu 
i-am  părăsit,  ci  mereu  i-am  iubit.  De  aceea,  Fiul  meu  şi  Dumnezeul  meu,  acum  mă 
rog  Ţie,  iartă-i!  Şi  pe  toţi  cei  ce  nu  au  iubit  păcatul  şi  au  iubit  virtutea,  adormind  cu 
nădejdea  învierii  şi  a  vieţii  veşnice,  din  orice  neam,  pentru  rugăciunile  maicii  Tale, 
vor  auzi  atunci  cuvântul  Dreptului  Judecător:  “  Veniţi,  binecuvântaţii  tatălui  Meu, 
moşteniţi  împărăţia  cea  pregătită  vouă...  ”  (Mt  25,  34) 

Toate  acestea  vi  le-am  amintit  astăzi  vouă,  ca  bucuria  voastră  acum  să  fie 
deplină  şi  să  fiţi  încredinţaţi  cî  prin  Botez,  prin  Pocăinţă  şi  prin  împărtăşirea  cu 
trupul  şi  cu  Sângele  Mântuitorului  Iisus  Hristos  cu  vrednicie,  veţi  găsi  porţile  Raiului 
deschise  şi  pe  Fiul  lui  Dumnezeu  primindu-vă  pe  voi  cu  braţele  deschise.  De  aceea 
vă  zic:  fraţilor,  bucuraţi-vă  astăzi  şi  faceţi  bucurie  şi  celorlalţi  oameni,  familiei. 

prietenilor  şi  neprietenilor,  cunoscuţilor  şi  necunoscuţilor,  cu  cuvântul,  cu  fapta, 
cu  mila,  cu  dragostea,  cu  recunoştinţa,  pentru  că  fiecare  om  merită  recunoştinţa 
noastră,  fiind  că  el  ne  luminează  viaţa  noastră  prin  prezenţa  lui,  prin  respectul 
lui,  pe  care  fără  să  ştim  noi,  şi  poate  fără  să  ştie  nici  el,  ne  respectă,  ne  iubeşte, 
trăieşte  alături  de  noi  şi  alungă  din  lume  pustiul,  nefiinţa,  întunericul,  iar  acesta 
este  cel  mai  important  lucru.  Cum  ar  fi  viaţa  noastră  dacă  am  fi  singuri,  dacă 
lângă  noi  nu  ar  fi  creatura  lui  Dumnezeu,  în  fruntea  căreia  stă  omul?  De  aceea  vă 
zic  vouă,  purtaţi-vă  cu  recunoştinţă  şi  cu  dragoste  faţă  de  semenii  voştri,  pentru 
că  toţi  sunt  "fiii  învierii”  (In  1,12),  slujitori  ai  vieţii,  fraţi  ai  noştri,  prin  lisus 
Hristos  Cel  înviat.  Amin. 

Hristos  a  înviat! 


t  JUSTINIAN 

Episcopul  Maramureşului  şi  Sătmarului 


t  IOAN 

DIN  MILA  LUI  DUMNEZEU,  EPISCOPAL  COVASNEI  Şl  HARGHITEI, 

Iubitului  nostru  cler,  cinului  monahal  şi  dreptcredincioşilor  creştini,  har, 
milă  şi  pace  de  la  Dumnezeu-Tatăl,  iar  de  la  noi,  părintească  binecuvântare! 

„Să  ne  curăţim  simţirile,  ca  să  vedem  pe  Hristos 
strălucind  cu  neapropiată  lumină  a  învierii.  " 

(Din  Canonul  Sf.  Paşti). 

HRISTOS  A  ÎNVIAT! 

Iubiţii  mei  fii  duhovniceşti, 

Prin  mila  lui  Dumnezeu  am  săvârşit  în  pace  timpul  Marelui  Post,  înffânându- 
ne  trupul  şi  sufletul  de  la  pornirile  cele  rele,  curăţindu-ne  inima  de  simţirile  ei  vinovate, 
mărturisindu-ne  păcatele  în  faţa  duhovnicului  şi  primind  dezlegare,  pentru  ca  fără 
prihană  să  ne  împărtăşim  cu  Sfântul  Trup  şi  Sânge  al  Domnului  nostru  lisus  Hristos. 

După  acest  urcuş  duhovnicesc,  Mântuitorul  nostru  ne-a  pregătit  acest  praznic 
al  Luminii.  Nu  este  praznic  mai  luminat  ca  acesta,  căci  în  fiecare  an  primim  lumină 
din  lumina  lui  Hristos.  Această  lumină  a  învierii  Domnului  nu  se  mai  stinge 
niciodată,  ea  rămâne  pentru  noi  arvuna  luminii  veşnice  din  Rai,  din  ea  ne  aprindem 
candela  credinţei  pentru  călătoria  noastră  pe  acest  pământ. 

Lumina  lui  Hristos  ne  descoperă  toate  nelegiuirile  lumii  acesteia,  de  care,  prin 
puterea  credinţei,  noi  să  ne  ferim.  Dar  această  lumină  ne  învederează  nouă,  creştinilor, 
taina  vieţii  veşnice,  adică  pe  Hristos  Cel  înviat  din  morţi;  cu  ce  a  biruit  El  pentru 
totdeauna  moartea  -  “cm  moartea  pe  moarte  călcând".  Hristos  nu  mai  moare,  ci  cu  noi 
va  fi  până  la  sfârşitul  veacurilor.  Iată,  încă  o  dată  ni  se  descoperă  “Calea”-  prin  Lumină 
“Adevărul”  -  prin  înviere  şi  “Viaţa”  -  prin  mărturia  şi  împărtăşirea  cu  Hristos. 

Mântuitorul  lisus  Hristos  pentru  toţi  a  murit,  prin  jertfa  Sa  pe  toţi  ne-a  scos 
din  robia  păcatului  şi  a  morţii,  împăcându-ne  cu  Dumnezeu  Tatăl  care-şi  deschide 
iarăşi  braţele  părinteşti  pentru  omul  căzut,  dar  ridicat  prin  pocăinţă,  fapte  bune  şi 
credinţă  în  înviere. 

învierea  Domnului  a  izvorât  din  jertfa  Sa.  Ne  spun  însă  Părinţii  Bisericii  că 
jertfa  izvorăşte  din  ascultare,  ascultarea  izvorăşte  din  iubire,  iubirea  din  credinţă. 
Hristos  Domnul  a  fost  credincios  Tatălui  Care  L-a  trimis  în  lume  s-o  izbăvească 
din  păcat.  Cu  iubire  sfântă  şi-a  iubit  Hristos  Părintele,  ascultător  fâcându-Se  până 
la  jertfa  prin  moartea  cea  de  pe  cruce.  “ De  aceea  şi  Dumnezeu  L-a  preaînălţat  pe 
Domnul  -  prin  înviere  I-a  dăruit  Lui  nume  care  este  mai  presus  de  orice  nume, 
ca  intru  numele  lui  lisus  tot  genunchiul  să  se  plece  şi  al  celor  cereşti  şi  al  celor 
pământeşti  şi  al  celor  dedesubt'\ Fii  2,  10-11). 

Hristos  Domnul  fiind  Dumnezeu  adevărat  şi  Om  adevărat,  a  fost  desăvârşit 
întru  toate  şi  în  credinţă  şi  în  ascultare  şi  în  iubire  şi  în  jertfă.  Pentru  aceasta, 
Hristos  este  puternic  să  ne  înveţe,  nu  numai  prin  cuvinte,  cum  fac  în  general 
oamenii,  ci  şi  cu  pilda  vieţii,  a  morţii  şi  învierii  Sale.  Credinţa  în  înviere,  fraţilor, 
nu  ne  va  face  niciodată  de  ruşine,  ascultarea  de  Hristos  ne  înalţă.  însă  iubirea  de 
Dumnezeu  şi  de  semeni  cere  uneori,  în  viaţă,  jertfe  mari;  dar  cele  făcute  după 
chipul  jertfei  lui  Hristos  nu  vor  rămâne  fără  răsplată  -  ele  vor  fi  arvuna  întâlnirii 
noastre,  întru  bucurie,  cu  Hristos  Cel  înviat. 

Iubiţi  fraţi  şi  surori, 

Hristos  Domnul  a  trecut  din  această  lume  prin  moarte  la  viaţă,  făcându- 
se  pentru  noi  arvuna  vieţii  veşnice.  Vedem  astăzi  că  şi  natura  nu  se  înnoieşte 
decât  trecând  prin  moarte.  Sf.  Ioan  ne  spune:  “ Grăuntele  de  grâu  căzând  pe 
pământ,  de  nu  va  muri,  el  rămâne  singur,  iar  de  va  muri,  multă  roadă  va 
aduce "  (In  12,  24). 

Am  trăit  în  acest  Sfânt  şi  Mare  Post  al  învierii  Domnului,  alături  de  Hristos, 
am  fost  cu  El  în  Ghetsimani,  la  Pilat,  pe  Golgota,  la  punerea  în  Mormânt  şi  astăzi 
ne  bucurăm  de  înviere.  Am  învăţat  oare  şi  noi  ceva  de  la  bobul  de  grâu  semănat  sub 
brazdă,  care,  rodind  ne  dă  pâinea  şi  prescura  pentru  Sfânta  Liturghie  şi  de  la  Hristos 
care,  semănat  şi  El  trei  zile  sub  lespedea  de  piatră,  ne-a  dat  viaţă  veşnică,  restaurându- 
ne,  redându-ne  chipul  de  la  început? 

Să  ne  fie  acest  Praznic  împărătesc,  reper  de  adâncă  înnoire  sufletească. 
Aceasta  se  va  petrece  acolo  unde  viaţa  veche,  omul  cel  vechi,  cu  păcatele  şi 
scăderile  lui,  a  murit  şi  s-a  adus  jertfă.  înainte  cu  şapte  săptămâni,  Sfânta  noastră 
Biserică  ne-a  chemat  la  post  şi  rugăciune  mai  stăruitoare,  ne-a  chemat  la  zdrobire 
de  inimă  şi  căinţă  adâncă,  la  lepădare  de  omul  cel  vechi,  năvălit  de  păcate  şi  la 
înnoirea  noastră  sufletească.  Făcând  fiecare  după  măsura  râvnei  şi  puterii  sale, 
lepădând  patimile  şi  “să  ne  curăţim  simţirile,  ca  să  vedem  pe  Hristos  strălucind 
în  neapropiata  lumină  a  învierii'. 

Cât  de  adânc  au  trăit  părinţii  noştri  acest  Sfânt  Post,  ei  au  scris  atât  de 
concludent  în  “Canonul  Paştilor”:  “ Ieri  cu  Tine  m-ant  îngropat,  Hristoase,  iar 
astăzi  mă  scol  împreună  cu  Tine;  însuţi  mă  preamăreşte,  Mântuitorule,  întru 
împărăţia  Ta". 

Iubiţi  fii  duhovniceşti, 

4  .  :  J 

învierea  Domnului  nostru  Iisus  Hristos  este  un  eveniment  care  se  petrece  în 
meta-istorie,  dincolo  de  istorie,  dincolo  de  realitatea  palpabilă.  Hristos  cel  înviat 
trece  pe  un  plan  de  viaţă  inaccesibil  experienţei  noastre  sensibile  de  astăzi.  Sfinţii 
Evanghelişti  nu  relatează  evenimentul  învierii  în  sine,  Mântuitorul  CeJ  înviat  arătându- 
Se  doar  după  înviere,  unor  oameni  concreţi,  care  au  putut  depune  mărturie  despre 
învierea  Sa  din  morţi.  Totuşi,  evenimentul  învierii  ţine  de  istorie,  noi  putându-1  situa 
în  timp  şi  loc.  Pentru  realitatea  şi  adevărul  învierii  Domnului  avem  două  categorii  de 
mărturii,  fiecare  cu  aportul  de  necontestat,  la  acest  eveniment  care  a  împărţit  lumea: 
-  până  la  moarte  -  şi  -  întru  viaţă.  Aceste  mărturii  sunt:  realitatea  mormântului 
gol,  cu  giulgiul  zăcând  şi  un  impresionant  număr  de  mărturii  al  celor  care  l-au 
văzut  pe  Hristos  Domnul  înviat  după  pătimirea  şi  moartea  Sa. 

Fraţilor,  bucuria  Paştilor  este  cu  totul  îndreptăţită,  căci  Patima  Sa  cea  de 
bunăvoie,  prin  moartea  şi  învierea  Sa  cea  de  a  treia  zi,  Hristos  Domnul  ne-a 
răscumpărat  din  robia  păcatului  şi  a  morţii.  După  cum  vedem,  mare  a  fost  preţul 
acestei  răscumpărări!  însuşi  Fiul  lui  Dumnezeu  S-a  dat  morţii  pentru  izbăvirea  noastră. 

în  dar  am  primit  arvuna  mântuirii,  di  dragostea  şi  milostivirea  lui  Dumnezeu 
care  „aşa  a  iubit  lumea ,  încât  şi  pe  Unul  Născut  Fiul  Său  L-a  dat  (jertfă),  ca  tot 
cel  ce  crede  într-însul  să  nu  piară,  ci  să  aibă  viaţă  veşnică"  (In  3,  16). 

Preamărită  minune  a  învierii  Domnului  face  să  amuţească  tot  graiul  îndreptat 
împotriva  lui  Dumnezeu,  strălucirea  ei  orbeşte  pe  cei  necredincioşi  şi-i  risipeşte, 
acoperindu-i  de  ruşine:  „Când  se  scoală  Dumnezeu  se  risipesc  vrăşmaşii  Lui  şi 
fug  de  la  faţa  Lui  cei  ce-L  urăsc  pe  Dânsul.  Cum  se  stinge  fumul,  aşa  se  sting, 
cum  se  topeşte  ceara  de  a  faţa  focului,  aşa  pier  păcătoşii  de  la  faţa  lui  Dumnezeu; 
iar  drepţii  se  bucură  şi  se  veselesc ”  (Ps  67, 1-3). 

Aşa  vor  pieri  toţi  cei  care  asupresc  neamuri,  cei  care  varsă  sânge  nevinovat, 
numele  lor  nu  se  va  mai  pomeni,  căci  „numele  necredincioşilor  se  va  stinge ” 
(Pilde  10,  8). 

Noi,  cei  ce  în  Hristos  Cel  înviat  credem,  să  rămânem  cu  El  de-a  pururi,  să  nu 
ne  întoarcem  iar  în  robia  patimilor  din  care  ne-a  scos  cu  preţul  Sângelui  Său,  ci  să 
trăim  în  libertatea  Evangheliei  Lui,  în  pacea  şi  iubirea  Lui,  slăvind  şi  mărturisind 
prin  viaţa  noastră  învierea  Lui  cea  de  a  treia  zi. 

La  acest  Sfânt  Praznic,  să  ne  rugăm  pentru  neam  şi  ţară  şi  pentru  Sfânta 
noastră  Biserică  -  cetatea  cea  nebiruită  a  sufletului  şi  neamului  nostru 
românesc. 

“ Bucuraţi-vă  pururea  întru  Domnul.  Mai  departe  fraţilor,  câte  sunt 
adevărate,  câte  sunt  cinstite,  câte  sunt  drepte,  câte  sunt  curate,  câte  sunt  iubite, 
câte  sunt  de  laudă,  la  acestea  să  vă  fie  gănduC'  (Fii  4,  4-8)  -  acestea  să  le  faceţi, 
ca  Dumnezeul  Păcii  şi  al  iubirii  să  fie  cu  voi. 

Har,  milă  şi  mântuire  în  casa  românului! 

Hristos  a  înviat! 

Al  vostru  al  tuturor,  de  tot  binele  voitor, 


f  IOAN 

Din  mila  lui  Dumnezeu, 
Episcop  al  Covasnei  şi  Harghitei 


Studii  şi  articole 


Vi 


REVELAŢIE  ŞI  INSPIRAŢIE* 


Potrivit  învăţăturii  de  credinţă  a  Bisericii  noastre,  Revelaţia  dumnezeiască 
supranaturală  s-a  transmis  pe  două  căi:  una  scrisă,  care  este  Sfânta  Scriptură,  şi 
alta  orală,  numită  Sfanta  Tradiţie.  Atât  Sfânta  Scriptură  cât  şi  Sfânta  Tradiţie  sunt 
la  fel  de  importante  pentru  credinţa  Bisericii  din  totdeauna,  între  ele  existând  pe 
de  o  parte  o  unitate  perfectă,  iar  pe  de  altă  parte  un  raport  de  intercomplementaritate. 
Ambele  există  numai  în  Biserică  şi  prin  Biserică,  valoarea  lor  fiind  aceeaşi.  Totuşi, 
Sfânta  Scriptură  constituie  „sursa  primă  şi  absolută  pentru  credinţa  Bisericii  din 
totdeauna"1  şi  posedă  faţă  de  Tradiţie  o  calitate  unică  şi  supranaturală:  aceea  de  a 
fi  scrisă  sub  directa  înrâurire  divină2,  dar  fără  ca  aceasta  să  afecteze  câtuşi  de  puţin 
importanţa  lor,  sau  egalitatea  dintre  ele.  Inspiraţia  divină  constituie  temeiul  esenţial 
al  originii,  demnităţii  şi  autorităţii  divine  a  Sfintei  Scripturi3. 

Din  aceste  motive,  ori  de  câte  ori  vorbim  despre  Sf.  Scriptură  nu  trebuie  să 
pierdem  din  vedere  faptul  că  ea  cuprinde  Revelaţia  dumnezeiască  supranaturală,  care 
s-a  fixat  în  scris  de  autori  aflaţi  sub  inspiraţia  Duhului  Sfânt.  Revelaţia  divină  şi  inspiraţia 
sunt  cele  două  acte  divine  cărora  le  datorăm  nu  numai  comunicarea  întregului  Adevăr 
mântuitor,  ci  şi  existenţa  însăşi  a  Sf.  Scripturi,  izvorul  prin  excelenţă  al  Adevărului4. 

Cu  toate  că  Sf.  Scriptură  este  o  operă  divino  -  umană  (teandrică),  fiind  rezultatul 
colaborării  dintre  Dumnezeu  şi  om,  rămâne  în  primul  rând  o  lucrare  dumnezeiască  pentru 
că  adevăratul  ei  autor  este  Dumnezeu,  Cel  care  Se  descoperă  şi  inspiră  pe  aghiograf. 

Revelaţia  şi  inspiraţia  sunt  două  lucrări  care  nu  se  confundă  niciodată, 
rămânând  distincte  şi  aflate  într-o  strânsă  corelaţie5.  Din  aceste  motive,  vom  încerca 


*  Referat  alcătuit  în  cadrul  cursurilor  de  doctorat,  sub  îndrumarea  pr.  prof.  dr.  Dumitru 
Abrudan,  care  a  dat  şi  avizul  pentru  a  fi  publicat. 

1  Diac.  Asist.  Ion  Bria,  Scriptură  şi  Tradiţie,  în  „Studii  Teologice4',  XXII  ( 1 970),  nr. 
5-6,  p.  395. 

2  Diac.  Magistrand  loan  Glajar,  Problema  interconfesională  a  inspiraţiei  biblice,  în 
Ortodoxia ,  IX  (1957),  nr.  2,  p.  216. 

3  Pr.  Prof.  Comeliu  Sârbu ,  Revelaţie  şi  inspiraţie,  în  „Ortodoxia",  IX  (1957),  nr.  1, 

p.  41.  a  .  fc.rn 

4  Idem 

5  lbidem,  p.  57. 

să  lămurim  mai  multe  aspecte  legate  de  cele  două  acte  divine:  ce  ne  spune  Sf. 
Scriptură  despre  Revelaţie  şi  inspiraţie,  cum  trebuiesc  înţelese  fiecare  în  parte  şi, 
mai  ales,  care  este  raportul  dintre  ele  . 

1.  Revelaţie  şi  inspiraţie  în  Vechiul  Testament 

Din  paginile  Vechiului  Testament  aflăm  că  autorii  sfinţi,  mai  ales  profeţii  - 
în  cele  mai  multe  situaţii  -  erau  conştienţi  de  faptul  că  Dumnezeu  i-a  ales  în  a 
transmite  omului  Adevărurile  Sale.  Este  adevărat,  ei  nu  făceau  distincţie  clară 
între  Revelaţia  divină  şi  inspiraţie,  însă  percepeau  aceste  două  acte  ca  o  singură 
lucrare  dumnezeiască,  care  aveau  la  bază  inspiraţia  Duhului  Sfănt.  Totuşi,  putem 
constata  că  în  timpul  lui  Moise,  bărbatul  prin  care  Dumnezeu  a  dat  Legea, 
predomină  acţiunea  revelatoare,  iar  în  timpul  profeţilor  predomină  acţiunea  de 
inspiraţie6. 

Astfel,  în  Pentateuh  întâlnim  mai  multe  locuri  unde  se  spune  că  însuşi 
Dumnezeu  a  dat  poruncă  lui  Moise  să  scrie  despre  anumite  evenimente  din  istoria 
poporului  ales  şi  a  unor  părţi  din  legislaţie  pe  care  Le-a  dat  poporului  Său:  “Atunci 
a  zis  Domnul  către  Moise:  scrie  acestea  în  carte  spre  pomenire”  (Ieşire  17,  14;  34, 
27;  24,  4)7.  Astfel  opera  lui  Moise  devine  “Cartea  Legii",  a  „Legii  lui  Iahve"  (II 
Regi  22,11),  “Cartea  Legământului"  (II  Regi  23,2),  sau  “Legea  lui  Moise“  (II 
Paralipomena  23,  18).  Aceste  cărţi  aveau  pentru  iudei,  în  acelaşi  timp,  o  autoritate 
divină  şi  o  origine  omenească  pentru  că  au  fost  scrise  de  bărbaţi  care  ascultau  o 
poruncă  divină  şi  făceau  cunoscute  norme  divine8. 

Profeţii  de  mai  târziu  au  primit,  pe  de  o  parte  darul  inspiraţiei  propovăduirii, 
iar  pe  de  altă  parte  -  unii  dintre  ei-şi  darul  special  al  inspiraţiei  de  a  scrie  profeţiile 
lor9.Ei  erau  convinşi  de  faptul  că  tot  ceea  ce  propovăduiau,  sau  fixau  în  scris  nu  le 
aparţinea  lor,  ci  era  cuvântul  lui  Dumnezeu.  De  aceea,  foloseau  expresii  ca:  “Şi  a 
zis  Domnul  către  mine:  Ia  o  carte  mare  şi  scrie  deasupra  ei  cu  slove  omeneşti” 
(Isaia  8,  1);  “Iar  tu,  Daniele,  ţine  ascunse  cuvintele  şi  pecetluieşte  cartea  până  la 
sfârşitul  vremii”  (Daniel  12,  4);  sau  “Cuvântul  Domnului  către  ...“,  “Aşa  grăieşte 
Domnul...",  Isaia  1,10;  43,1;  Ieremia  1,2;  16,  12;  Iezechiel  1,3;  Osea  1, 1;  Ioil  1, 
1;  Obadia  1,1;  Miheia  1,1;  etc.). 


6  Pr.  Prof.  Dumitru  Abrudan,  Profeţii  şi  rolul  lor  în  istoria  mântuirii,  în  „Mitropolia 
Ardealului",  XX  VIII  (1983),  nr.  3-4,  p.465. 

7  Pr.Prof.  VI.  Prelipcean,  Inspiraţia  Sfintei  Scripturi,  în  „Ortodoxia",  XIV  (1962), 
nr.4 ,  p.  464. 

*  Ibidem,  p.  465. 

9  Ibidem. 

Prin  urmare,  teologia  Vechiului  Testament  nu  făcea  nici  un  fel  de  distincţie 
în  cuprinsul  Sf.  Scripturi  între  ceea  ce  este  Revelat  de  Dumnezeu  şi  ceea  ce  aparţinea 
autorilor  sfinţi;  totul  era  descoperit  de  Dumnezeu.  Acest  lucru  este  valabil  chiar  şi 
pentru  pasajele  istorice,  căci  Dumnezeu  era  considerat  un  “Domn  al  istoriei1', 
adevăratul  făuritor  al  istoriei  (acest  aspect  îl  vom  dezvolta  în  capitolul  consacrat 
Revelaţiei  divine). 

în  acelaşi  timp,  tradiţia  iudaică  vechi-testamentară  a  afirmat  şi  faptul  că 
întreaga  Scriptură  a  Vechiului  Testament  este  inspirată  de  Dumnezeu.  Această 
concepţie  este  clar  prezentată  de  Sf.  Apostol  Pavel:  “Toată  Scriptura  este  insuflată 
de  Dumnezeu  şi  de  folos  spre  învăţătură,  spre  mustrare,  spre  îndreptare,  spre 
înţelepţirea  cea  întru  dreptate”  (II  Timotei  3, 1 6)  şi  de  Sf.  Apostol  Petru,  care  zice: 
„niciodată  proorocia  nu  s-a  făcut  din  voia  omului,  ci  oamenii  cei  sfinţi  ai  lui 
Dumnezeu  au  grăit  purtaţi  fiind  de  Duhul  Sfânt”  (II  Petru  1,21). 

Datorită  unor  astfel  de  concepţii,  unii  dintre  vechii  rabini  au  mers  până  la  a 
afirma  o  inspiraţie  verbală,  zicând  că  nu  numai  ideile  aparţin  lui  Dumnezeu,  ci  şi 
cuvintele,  literele,  sau  chiar  semnele  de  punctuaţie10. 

Despre  caracterul  divin  al  Vechiului  Testament  stă  mărturie  şi  tradiţia  iudaică 
din  timpul  Mântuitorului.  Marele  istoric  evreu  losif  Flaviu  exprimă  această  credinţă 
prin  cuvintele:  „Fiecărui  evreu,  de  la  naştere,  îi  este  imprimată  şi  înnăscută  credinţa 
că  acelea  (cărţile  sfinte)  sunt  poruncile  lui  Dumnezeu... Şi  pentru  ele  suntem  gata 
a  suferi  bucuroşi  şi  moartea”  (Contra  lui  Apionem  1,  17),  iar  filozoful  Filon  din 
Alexandria,  în  cartea  sa  “Despre  Profeţi11  zice:  “Profeţii,  prin  gura  cărora  Dumnezeu 
ne-a  făcut  descoperire”"  . 

Prin  urmare,  Sf.  Scriptură  a  Vechiului  Testament  a  fost  întotdeauna  înţeleasă 
ca  o  lucrare  care  cuprindea  Cuvântul  lui  Dumnezeu  (Revelaţia  divină)  şi  care  a 
fost  scrisă  de  autori  sfinţi  aflaţi  sub  inspiraţia  Duhului  Sfânt.  însă,  pentru  vechii 
evrei  faptul  inspiraţiei  nu  era  cunoscut  şi  ,de  aceea,  între  Revelaţie  şi  inspiraţie  nu 
putea  să  existe  nici  un  fel  de  distincţie;  cele  două  acte  divine  se  confundă.  Scriptura 
era  dumnezeiască  atât  după  cuprins,  cât  şi  după  forma  în  care  s-a  transmis  . 

2.  Revelaţie  şi  inspiraţie  în  Noul  Testament 

în  ceea  ce  priveşte  Noul  Testament,  problema  Revelaţiei  divine  şi  a  inspiraţiei 
sunt  mult  mai  clare.  Revelaţia  Noului  Testament  este  făcută  de  Dumnezeu  in  mod 
direct,  prin  însuşi  Fiul  Său:  “După  ce  Dumnezeu  odinioară,  în  multe  rânduri  şi  în 


10  Ibidem ,  p.  485, 

11  Studiul  Vechiului  Testament  -  Manual  pentru  uzul  studenţilor  Institutelor  Teologice, 
Pr.  Vlad  Prelipcean ,  Pr.  Nicolae  Neaga  ,  Pr.  Gheorghe  Bama,  Bucureşti,  1955,  p.  31. 

multe  chipuri  a  vorbit  părinţilor  noştri  prin  prooroci,  în  zilele  acestea  de  pe  urmă 
ne-a  grăit  nouă  prin  Fiul,  pe  care  L-a  pus  moştenitor  a  toate  şi  prin  care  a  făcut  şi 
veacurile”  (Evrei  1,  1-2).  Noul  Testament  prezintă  viaţa,  activitatea  şi  învăţătura 
Mântuitorului  Iisus  Hristos,  adică  Revelaţia  desăvârşită;  în  el  vorbeşte  însuşi  Fiul 
lui  Dumnezeu  „ale  cărui  cuvinte  nu  pot  să  nu  fie  inspirate  de  Duhul  Sfânt  pentru 
că  Fiul  are  aceeaşi  fiinţă  cu  Duhul”12. 

Bineînţeles,  nu  putem  nega  faptul  că,  pe  lângă  Adevărurile  descoperite  de 
Fiul  lui  Dumnezeu,  Noul  Testament  cuprinde  şi  idei  care  aparţin  autorilor  sfinţi 
(mai  ales  în  cartea  Faptele  Apostolilor  şi  Epistole),  însă  totul  este  pus  în  legătură 
cu  Revelaţia  făcută  de  Hristos;  totul  este  subordonat  acestei  Revelaţii.  Şi,  pe  lângă 
aceasta,  “Sfinţii  Apostoli  aveau  conştiinţa  că  propovăduirea  lor  orală  sau  scrisă  - 
care  avea  ca  temei  pogorârea  Duhului  Sfânt  în  Biserică  -  poartă  pecetea  inspiraţiei 
divine  (II  Corinteni  2,  17;  13,  3)13 . 

Caracterul  inspirat  al  unor  scrieri  nou-testamentare  este  confirmat  chiar  în 
mod  direct,  de  pildă  atunci  când  Sf.  Apostol  Petru  pune  Epistolele  pauline  pe 
acelaşi  plan  cu  scrierile  vechi-testamentare  (II  Petru  3,1 5  -  16),  sau  când  autorul 
Apocalipsei,  în  finalul  scrierii  sale,  se  exprimă  de  aşa  manieră  încât  să  nu  lase 
nici  o  îndoială  asupra  autorităţii  divine  a  lucrării,  cu  nimic  mai  prejos  decât  cea  a 
Pentateuhului  (Apocalipsă  22,  18-19;  cf.  Deuteronom  4,  2;  12,  32)u. 

Sfinţii  Apostoli  nu  predicau  un  adevăr  născocit  de  mintea  lor,  ci  predicau 
pe  Hristos  şi  îinvăţătura  Lui.  Or,  învăţătura  Mântuitorului  nu  este  niciodată 
despărţită  de  El  însuşi;  Adevărul  pe  care-L  mărturiseşte  Biserica  nu  este  un 
simplu  dat  teoretic,  ci  este  însuşi  Hristos  -  Adevărul  (loan  14,6)15  .Deci,  Hristos 
este  prezent  în  mod  real  atât  în  cuvântul  predicat.cât  şi  în  cel  scris;  cuvântul 
rostit  sau  scris  îl  descoperă  pe  Mântuitorul,  care  este  "Cuvântul  lui  Dumnezeu 
care  S-a  făcut  trup“  (loan  1,1.  14). 

Ucenicii  Domnului  au  fost  martori  oculari  şi  auriculari  ai  activităţii 
Mântuitorului,  iar  propovăduirea  lor  a  fost  de  fapt  propovăduirea  Lui  şi  a  adevărului 
Său.  Sf.  Apostol  Pavel,  care  nu  a  făcut  parte  din  grupul  celor  12,  s-a  bucurat  şi  el 
de  o  Revelaţie  specială:  „Vă  fac  cunoscut,  fraţilor,  că  Evanghelia  cea  bine  vestită 
de  mine  nu  este  după  om,  pentru  că  nici  eu  n-am  primit-o  de  la  om,  nici  n-am 
învăţat-o,  ci  prin  descoperirea  lui  Iisus  Hristos  “  (Galateni  1,  11-12). 


12  Pr.  Prof .  VI.  Prelipcean,  ari.  cit.,  p.  469. 

15  Pr.  Prof.  Vasile  Mihoc,  Canonul  şi  inspirafia  Sfintei  Scripturi  văzute  din  punct  de 
vedere  ortodox,  în  „Ortodoxia"  XLVIII  (  1997),  nr.  1  -  2  ,  p.  29. 

14  Ibidem. 

15  Pr.  Prof.  Vasile  Mihoc,  Tradiţie  şi  contemporaneitate,  în  foaia  „li Sus  Biruitorul", 
anul  9  (1998),  nr.  20  ,  p.  1. 

La  Cina  cea  de  Taină,  în  Cuvântarea  de  despărţire,  Mântuitorul  scoate  în 
evidenţă  două  lucruri  importante  în  legătură  cu  comunicarea  Adevărului  mântuitor 
făcută  de  Dumnezeu  prin  Fiul  Său:  a)  Fiul  face  cunoscut  pe  Tatăl  şi  Adevărul  Său: 
“Cel  ce  M-a  văzut  pe  Mine  a  văzut  pe  Tatăl“  (Ioan  14,  9)  şi  “cuvântul  pe  care-1 
auziţi  nu  este  al  Meu,  ci  al  Tatălui  care  M-a  trimis  “  (Ioan  14,  24);  b)  Duhul  Sfânt 
asigură  transmiterea  adevărului  mai  departe,  în  modul  cel  mai  deplin:  “Iar  când 
va  veni  Acela,  Duhul  Adevărului,  vă  va  călăuzi  la  tot  adevărul,  căci  nu  va  vorbi  de 
la  Sine,  ci  câte  va  auzi  va  vorbi“  (Ioan  16,  13). 

Deci,  este  vorba  despre  acţiunea  Duhului  Sfânt  asupra  Apostolilor  în  opera 
lor  de  propovăduire  orală  a  Evangheliei.  însă,  inspiraţia  Duhului  Sfânt  îi  însoţeşte 
pe  Apostoli  şi  la  fixarea  adevărului  în  scris:  “Predicarea  orală  şi  fixarea  ei  în  scris 
sunt  numai  două  feluri  de  a  împărtăşi  aceeaşi  învăţătură  a  Domnului.  Fixarea  în 
scris  era  numai  o  continuare  şi  perpetuare  a  predicii  orale.  Aşa  fiind,  ea  nu  putea 
să  fie  lipsită  de  înrâurirea  binefăcătoare  a  Duhului  Sfânt,  care  avea  să  rămână 
pururi  cu  Sfinţii  Apostoli  (Ioan  14,  17)“16.  Duhul  lui  Dumnezeu,  sau  Duhul  Sfânt 
(I  Petru  1,12),  care  vorbea  prin  prooroci  şi  care  este  prezent  în  lucrarea  apostolică, 
nu  este  altul  decât  „Duhul  lui  Hristos  “  (I  Petru  1,11),  adică  Duhul  revărsat  la 
Cincizecime,  ca  rod  al  lucrării  mântuitoare  a  lui  Hristos  (Ioan  7,  39;  14,  26;  15, 
26;  16,  13)17.  Aşadar,  inspiraţia  scrierilor  Noului  Testament  îşi  are  originea,  în 
mod  direct,  în  revărsarea  Sf.  Duh  la  Rusalii,  Duh  care  mărturiseşte  despre  Hristos 
(Ioan  15,  26)  şi  care  călăuzeşte  la  tot  adevărul  (Ioan  16,  13)18. 

Prin  urmare,  scrierile  Sfinţilor  Apostoli  care  formează  canonul  biblic  al 
Noului  Testament  cuprind  Revelaţia  dumnezeiască  desăvârşită  făcută  de 
Mântuitorul  Iisus  Hristos.  Pentru  a  predica  şi  fixa  în  scris  Revelaţia,  autorii  sfinţi 
au  fost  inspiraţi  de  Duhul  Sfânt. 


* 

în  urma  celor  prezentate,  putem  afirma  faptul  că  atât  Vechiul  Testament,  cât 
mai  ales  Noul  Testament  ne  oferă  informaţii  suficiente  care  să  ne  îndreptăţească 
să  spunem  că  la  baza  alcătuirii  Sfintei  Scripturi  au  stat  cele  două  lucrări 
dumnezeieşti:  Revelaţia  divină  şi  inspiraţia  Duhului  Sfânt.  Sfânta  Scriptură  este 
rezultatul  colaborării  dintre  Dumnezeu  şi  om,  dar  şi  al  împletirii  celor  două  acte 
divine. 


16  Vasile  Gheorghiu,  Introducere  în  Sfintele  Cărfi  ale  Testamentului  Nou,  1929  ,  p. 
759  -  760. 

17  Pr.  Prof.  Vasile  Mihoc  ,  Canonul...,  p.  32. 

'*  Ibidem. 

întotdeauna,  Revelaţia  divină  şi  inspiraţia  se  întrepătrund  aşa  de  bine  încât 
este  foarte  greu  să  faci  o  distincţie  tranşantă  între  ele,  o  distincţie  care  totuşi  există. 
Teologia  ortodoxă  a  făcut  mereu  distincţie  între  Revelaţia  divină  şi  inspiraţie, 
afirmând  totodată  şi  strânsa  corelaţie  dintre  ele.  Chiar  teologii  din  primele  veacuri 
creştine  şi  cei  din  epoca  patristică  fac  distincţie  clară  între  cele  două  lucrări 
dumnezeieşti  şi  nu  le-au  confundat  niciodată,  însă  nu  insistă  asupra  raportului 
dintre  ele’9. 

O  data  cu  ivirea  Protestantismului  se  inaugurează  tratarea  sistematică  şi  amplă 
a  inspiraţiei,  mai  ales  în  sânul  creştinismului  apusean,  ajungându-se  la  accentuarea 
în  mod  excesiv  a  factorului  divin  din  cadrul  inspiraţiei  biblice  în  aşa  fel  încât  s-a 
confundat  inspiraţia  cu  Revelaţia,  ceea  ce  a  generat  formarea  unui  cult  exagerat  al 
Bibliei20.  Teologia  romano  -  catolică  a  mers  pe  linia  tradiţională  a  Bisericii, 
afirmând  distincţia  dintre  Revelaţia  divină  şi  inspiraţie,  dar  nu  s-a  ocupat 
indeaproape  în  a  prezenta  raportul  dintre  ele21. 

3.  Conceptul  de  Revelaţie  divină 

Termenul  de  “revelaţie“  provine  din  latinescul  revelo,  - are  =  a  lua,  a 
îndepărta,  a  ridica  vălul  care  împiedică  înţelegerea  unui  lucru,  a  descoperi  ceva 
ascuns 22 .  Astfel,  Revelaţia  înseamnă  descoperirea  unui  adevăr,  sau  fapt  necunoscut, 
tainic,  ascuns.  Sf.  Scriptură  traduce  termenul  latinesc  prin  două  cuvinte:  (jjavepcooiq, 
pentru  Revelaţia  divină  naturală  (Romani  1 ,  1 9)  şi  oatOKocA.'utj/iţ  pentru  Revelaţia 
divină  supranaturală  (Romani  14,  24;  I  Corinteni  2,  10;  Efeseni  1,17;  Filipeni  3, 
15)23.  Este  vorba  de  o  lucrare  a  lui  Dumnezeu  prin  care  Acesta  descoperă  omului 
(în  special  poporului  ales)  acele  Adevăruri  sau  fapte  numai  de  El  ştiute,  cu  un 
scop  precis. 

Revelaţia  divină  a  fost  definită  ca  fiind  o  lucrare  prin  care  Dumnezeu  se 
descoperă  pe  Sine,  planul,  voia  şi  lucrările  Sale  lumii  create  prin  cuvinte,  fapte, 
evenimente,  semne  şi  minuni,  mai  întâi  prin  intermediul  proorocilor  Vechiului 
Testament  şi  apoi,  în  mod  personal,  prin  Fiul  Său  pentru  a  ne  face  cunoscută  “taina 
voii  Sale“  (Efeseni  1,  9),  precum  şi  cuprinsul  acestei  taine,  pe  care  Apostolul 


19  Despre  prezenţa  acestei  distincţii  în  istoria  literaturii  patristice  şi  postpatristice, 
vezi  Pr.  Prof.  Comeliu  Sârbu,  art.  cit.,  p.  42  -46. 

20  Ibidem,  p.  47. 

21  Ibidem. 

22  Lagrange  -  Garrigou ,  De  Revelatione  per  Ecclesiam  Catholicam  proposita,  2  - 
a  editio  ,  Romae ,  1932  ,  p.  120. 

23  Pt.  Prof.  Comeliu  Sârbu ,  art.  cit.,  p.  52. 

Pavel  o  numeşte  “bogăţia  înţelepciunii  şi  a  ştiinţei  lui  Dumnezeu  “  (Romani  11, 
33),  în  vederea  mântuirii  întregului  neam  omenesc 24.  Altfel  spus,  Revelaţia  divină 
este  grăirea  pozitivă  a  iui  Dumnezeu  către  om  (Isaia  50,4;  Osea  1 , 4;  Evrei  1 ,  1 )  în 
sens  de  comunicare,  sau  împărtăşire  a  unui  adevăr  sau  a  unui  fapt  ascuns,  sau 
necunoscut25. 

Deci,  Revelaţia  este  pe  de  o  parte  lucrarea,  acţiunea  lui  Dumnezeu  prin  care 
El  comunică  omului  cele  necesare  pentru  mântuire,  iar  pe  de  altă  parte  conţinutul 
acestei  lucrări,  adică  totalitatea  adevărurilor  de  credinţă  descoperite  oamenilor26. 
Prin  Revelaţie,  Dumnezeu  vorbeşte  oamenilor  despre  Sine  însuşi  şi  despre  ceea  ce 
cere  El  de  la  ei,  şi  totodată  vine  în  mod  personal  în  mijlocul  lor  (Facere  35,  7; 
Ieşire  6,  3;  Galateni  1,  15-16)27.  Aşa  trebuie  să  înţelegem  teofaniile  din  Vechiul 
Testament  (Ieşire  3,  2;  19,  11-20;  Iezechiel  1)  şi  rolul  îngerului  lui  Iahve,  care  este 
o  manifestare  evidentă  a  lui  Iahve  însuşi  (Facere  16,  10;  Ieşire  3,  2;  etc.)28. 

Trebuie  să  precizăm  şi  faptul  că  Dumnezeu  a  descoperit  Adevărul  Său  în 
mod  progresiv  atât  în  ceea  ce  priveşte  conţinutul,  cât  şi  în  ceea  ce  priveşte  timpul 
în  care  a  făcut  aceasta.  Astfel,  se  vorbeşte  despre  o  dezvoltare  doctrinară  a 
Revelaţiei,  dar  şi  despre  o  dezvoltare  istorică  a  ei,  ambele  aspecte  împletindu-se 
reciproc  până  la  a  se  putea  confunda  uneori,  dar  sunt  deosebite  esenţial  una  de 
alta29.  Dezvoltarea  doctrinară  se  referă  la  mărirea  treptată  calitativă  şi  cantitativă  a 
învăţăturii,  ea  fâcându-se  sub  permanenta  asistenţă  a  Duhului  Sfanţ30.  Această 
dezvoltare  şi-a  cunoscut  apogeul  şi  finalul  în  Mântuitorul  Iisus  Hristos.  Dezvoltarea 
istorică  a  Revelaţiei  divine  se  referă  la  faptul  că  ea  a  apărut  în  timp,  dându-se  prin 
organe  revelaţionale31.  Putem  spune  că  Revelaţia  s-a  făcut  pe  măsură  ce  timpul 
(istoric)  a  trecut.  Dumnezeu  descoperind  Adevărul  Său  prin  intervenţii  directe  în 
modul  concret  al  vieţii  omului. 


24  Pr.  Prof.  Dr.  Ion  Bri  a ,  Dicţionar  de  teologie  ortodoxă  A  -  Z ,  ed.  a  doua.  Bucureşti, 
1994  ,  p.  327. 

25  Pr.  Prof .  Comeliu  Sârbu,  art.  cit.,  p.  53. 

26  Pr.  Prof.  Dr.  Isidor  Todoran,  Etapele  Revelaţie,  în  „Mitropolia  Ardealului14,  I 
(1956),  nr.  1  -2,  p.  84-  85. 

27  J.D.  Douglas,  Dicţionar  biblic,  trad.  rom.  de  Liviu  Pup  şi  John  Tipei,  Ed.  „Cartea 
Creştină44,  Oradea,  1995  ,  p.  1118. 

28  Ibidem. 

29  Pr.  Prof.  Petru  Rezuş,  învăţătura  ortodoxă  despre  dezvoltarea  şi  împlinirea 
Revelaţiei  divine,  în  „Ortodoxia44,  XVIII  (1966),  nr.  1  ,  p.  37. 

30  Ibidem. 

31  Pr.  Prof.  Ion  Pop,  Dezvoltarea  istorică  a  Revelaţiei  divine,  în  „Studii  Teologice44, 
IV  (1952),  nr.  1-2,  p.  79. 

Revelaţia  în  Vechiul  Testament  s-a  făcut  prin:  semne  şi  cuvinte  (Facere  24, 
12-14;  Judecători  6,  36-40;  I  Regi  15,  28-30),  darul  vizionarului  (omului  lui 
Dumnezeu)  de  a  cunoaşte  viitorul  (I  Regi  9, 6;  9,  1 5;  II  Regi  24,  1 1 ;  III  Regi  22,  6; 
Amos  7,  1 1 ;  Isaia  29,  10;  30,  1 0),  visele  şi  interpretarea  lor,  tragerea  sacră  la  sorţii 
Urim  şi  Tumim  (Deuteronom  33,  8-10;  I  Regi  14,  36-40),  judecata  divină, 
îndrumările  preoţilor  (Deuteronom  17,  9.  12),  extazul  şi  profeţia52.  Altfel  spus. 
Revelaţia  s-a  făcut  prin  acte,  fapte,  cuvinte  şi  imagini33. 

Potrivit  acestei  concepţii,  Revelaţia  dumnezeiască  constă  într-o  serie  de  acte 
săvârşite  de  Dumnezeu,  sau  promise  de  El,  în  raport  cu  lumea  şi  istoria  omenească34. 
Fiecare  eveniment  din  viaţa  poporului  ales  era  o  treaptă  dintr-o  acţiune  ce  reprezintă 
o  suită  de  trepte  în  sens  ascendent  spre  ţinta  finală:  în  Vechiul  Testament,  Dumnezeu 
se  descoperă  ca  şi  Domn  (stăpân)  al  istoriei;  toată  istoria  fiind  opera  lui  Iahve35. 
Aghiografii  descriu  şi  comentează  întâmplări  istorice,  redau  minunile  şi 
evenimentele  în  care  au  loc  intervenţii  divine  cu  cursivitate  firească36.  Revelaţia 
este  una  şi  unică  împlinită  în  lume  şi  istorie.  Pentru  tradiţia  biblică  Revelaţia  naturală 
şi  supranaturală  nu  sunt  despărţite:  Revelaţia  supranaturală  se  desfăşoară  şi  îşi 
produce  roadele  în  cadrul  celei  naturale,  ca  un  fel  de  ieşire  mai  accentuată  în  relief 
a  lucrării  lui  Dumnezeu  de  conducere  a  lumii  fizice  şi  istorice  spre  ţinta  spre  care 
a  fost  creată,  după  un  plan  stabilit  din  veci37. 


32  Theological  Dictionary  of  the  New  Testament,  editori  Gerhard  Kittel  şi  Gerhard 
Friedrich,  voi.  III,  „W.M.B.Eerdmans  Publishing  Company",  Grand  Rapids,  Michigan, 
1965,  p.  571. 

33  Această  temă  este  dezvoltată  de  Pr.  Prof.  Dumitru  Stăniloae  ,  în  studiul  Revelaţia 
prin  acte,  cuvinte  şi  imagini,  în  „Ortodoxia",  XX  (1968),  nr.  3,  p.  347  -  377. 

34  Teologia  mai  nouă  a  pus  în  relief  acest  conţinut  de  acte  al  Revelaţiei  divine ,  spre 
deosebire  de  teologia  mai  veche  care  vedea  Revelaţia  într-o  „descoperire  de  învăţături 
pozitive"  din  partea  lui  Dumnezeu.  Această  idee  a  fost  lansată  de  şcoala  teologică  protestantă 
numită  „a  istoriei  mântuirii",  care  vedea  Revelaţia  ca  un  şir  de  acte  ale  lui  Dumnezeu  în 
istorie,  iar  mântuirea  ca  o  realizare  treptată  în  istorie  .  Teoria  a  fost  apoi  preluată  de  Biserica 
Romano-Catolică  care  a  consacrat-o  prin  Decretul  „Despre  Revelaţia  divină  “  al  Conciliului 
al  II-lea  de  la  Vatican  (mai  multe  amănunte  vezi  la  Doctorand  Nechit  M.  Vinereanu,  Sfânta 
Scriptură  ca  izvor  al  Revelaţiei  divine  după  Constituţia , ,  De  divina  Revelatione  "  a  Conciliului 
al  Il-lea  Vatican,  în  „Ortodoxia",  XXI  -1969,  nr.  1,  p.  56-62) .  La  noi,  această  temă  a  fost 
dezvoltată  de  Pr.  Prof.  Dumitru  Stăniloae,  „în  Revelaţia  prin  acte. . p.  347-360. 

35  Theological  Dictionary,  p.  572. 

36  Nikos  Matsoukas,  Introducere  in  gnoseologia  teologică,  trad.  de  Măricel  Popa, 
Ed.  „Bizantină",  Bucureşti,  1997,  p.  166. 

37  Pr.  Prof.  Dr.  Dumitru  Stăniloae,  Teologia  Dogmatică  Ortodoxă,  voi.  I ,  ed.  a  Il-a, 
Bucureşti,  1996  ,  p.  11. 

Actele  Revelaţiei  Vechiului  Testament  pregătesc  şi  condiţionează  actul  venirii 
lui  Hristos,  iar  acesta  le  încoronează  pe  acelea;  actele  Revelaţiei  vechitestamentare 
deshid  istoria  pentru  coborârea  lui  Hnstos  în  ea58.  Revelaţia  divină  cuprinde  toate 
evenimentele  istorice  în  centrul  cărora  s-a  consumat  marea  dramă  a  Fiului  lui 
Dumnezeu,  dar  şi  marea  operă  a  mântuirii39. 

Dar,  Revelaţia  divină  s-a  transmis  mai  ales  prin  cuvinte  şi  prin  descrierea 
ţintei  superioare  la  care  vrea  să-l  conducă  Dumnezeu  pe  om.  Cuvintele  profeţilor 
sunt  o  adevărată  “apocalipsă  “  care  dezvăluie  sensul  ascuns  al  istoriei  şi  a  energiei 
divine  care  ajută  neobservat  la  desfăşurarea  ei40.  Esenţa  cuvintelor  Vechiului 
Testament  sunt  profeţiile  mesianice,  care  îl  descoperă  pe  Hristos  ca  fiind  Mesia 
cel  prezis  şi  aşteptat.  De  aceea,  aproape  toate  cuvintele  Revelaţiei  vechi¬ 
testamentare  sunt  la  timpul  viitor  (sunt  profetice);  cele  la  timpul  trecut  se  referă  la 
împlinirile  de  ordin  pământesc,  ca  temeiuri  de  credinţă  în  împlinirile  viitoare  ce  se 
făgăduiesc41.  Cuvintele  Vechiului  Testament  pregătesc  poporul  în  vederea  primirii 
“Cuvântului  întrupat  “  (Ioan  1,1). 

Revelaţia  s-a  făcut  apoi  şi  prin  imagini.  Cuvântul  şi  imaginea  sunt  interioare 
unul  altuia,  atâta  doar  că  în  cuvânt  predomină  sensul,  iar  în  imagine  -  forma 42. 
Astfel,  cea  mai  vie  şi  cea  mai  ontologică  imagine  a  Dumnezeirii  a  fost  umanitatea 
lui  Hristos,  imagine  realizată  prin  actul  întrupării  :„Hristos,  ca  om,  este  imaginea 
umană  a  sa  ca  Dumnezeu,  el  fiind  în  acelaşi  timp  Dumnezeu  însuşi1'  (Sf.Nichifor 
Mărturisitorul)43.  “Hristos  este  centrul,  Cuvântul  total,  definitiv,  plinirea  Revelaţiei, 
în  jurul  Căruia  găsim  cercurile  concentrice  ale  activităţii  creatoare  a  Fiului,  ale 
manifestării  Sale  în  univers  şi  ale  multor  cuvinte  ale  lui  Dumnezeu  trimise  din 
timp  în  timp  ca  înainte  mergătoare  ale  Cuvântului  care  le  încununează  pe  toate1144. 

Revelaţia  Noului  Testament  se  face  şi  ea  tot  prin  acte,  cuvinte  şi  imagini, 
însă  mult  superioare  celor  vechi:  actele  sunt  cele  ale  mântuirii  propriu-zise,  cuvintele 
sunt  învăţătura  descoperită  de  Fiul  lui  Dumnezeu,  iar  imaginea  este  cea  reală,  căci 
“Dumnezeu  s-a  arătat  în  trup  11  (I  Timotei  3,1 6)45. 

Deci,  Revelaţia  divină  este  atât  descoperirea  adevărurilor  dumnezeieşti  pe  cale 
pozitivă,  prin  profeţi,  cât  şi  precizarea  modului  în  care  s-a  manifestat  Dumnezeu  în 
istorie,  mai  ales  faţă  de  poporul  Său,  în  a-1  călăuzi  spre  cunoaşterea  Adevărului 

38  Pr.  Prof.  D.  Stăniloa  t.  Revelaţia  ca  dar  şi  făgăduinţă,  în  „Ortodoxia11,  XXI  (1969), 
nr.  2,  p.  180. 

39  Pr.  Prof.  Petru  Rezuş,  Problema  interconfesională  a  Revelaţiei  divine,  în 
„Ortodoxia11,  II  (1950),  nr.  2,  p.  237. 

40  Pr.  Prof.  D.  Stăniloae,  Revelaţia  prin  acte...,  p.  354. 

41  Pr.  Prof.  D.  Stăniloae,  Revelaţia  ca  dar...,  p.  181. 

42  Pr.  Prof.  D.  Stăniloae,  Revelaţia  prin  acte...,  p.  354. 

43  lbidem,  p.  362. 

44  Luis  Alonso-  Schoel,  Inspiration,  în  „Sacramentum  mundi11,  în  „Encyclopedia  of 
Theology11,  voi.  III,  New-York  -  London,  1969,  p.  145. 

45  Pr.  Prof.  D.  Stăniloae,  Revelaţia  ca  dar...,  p.  185-188. 

absolut  descoperit  de  şi  prin  Iisus  Hristos.  Revelaţia  divină  este  o  împletire  de 
adevăruri  pozitive  şi  evenimente  istorice,  care  au  avut  ca  autor  principal  pe  Dumnezeu 
şi  care  au  fost  fixate  în  scris  de  autori  sfinţi  aflaţi  sub  inspiraţia  Duhului  Sfânt. 

4.Conceptul  de  inspiraţie  divină 

Termenul  de  “inspiraţie  “  provine  din  latinescul  inspiratio,  care  la  rândul 
său  este  corespondentul  substantivului  grecesc  fieojtvetxna  (Qeoq  -  Dumnezeu 
şi  Ttveo),  Ttvetv  =  a  sufla),  care  înseamnă  “suflată  de  Dumnezeu  “  (II  Timotei  3, 16; 
II  Petru  1,21)-  ceea  ce  arată  că  este  vorba  de  o  influenţă  divină,  de  o  putere 
tainică  ce  izvoreşte  din  Dumnezeu  şi  acţionează  asupra  omului46.  Deci,  putem 
defini  inspiraţia  divină  ca  fiind  o  înrâurire  pozitivă  a  Duhului  Sfânt  asupra  autorilor 
sfinţi,  care  cuprinde  în  sine  suscitarea  lor  naturală  la  scriere,  sprijinirea  şi  ferirea 
lor  de  eroare  la  scrierea  Revelaţiei  şi  a  evenimentelor  legate  de  ea  şi  apoi 
comunicarea  de  noi  adevăruri  şi  revelaţii  pozitive  în  timpul  scrierii47. 

în  sensul  cel  mai  restrâns  al  cuvântului,  inspiraţia  divină  este  acea  înrâurire 
specială  a  lui  Dumnezeu  asupra  unui  om  oarecare,  în  urma  căreia:  1 )  mintea  omului 
respectiv  se  luminează  în  mod  excepţional,  primind  o  privire  mai  adâncă  în  tainele 
adevărului  şi  comunicându-i  în  parte  şi  cunoştinţe  noi,  la  care  nu  ar  fi  putut  să 
ajungă  niciodată  cu  puterile  sale  proprii;  2)  voinţa  i  se  întăreşte  spre  a  hotărî  şi  a 
persista  în  cele  bune;  3)  el  este  îndemnat  să  scrie  cele  ce  ştie  şi  cele  ce  i  s-au 
comunicat  de  sus  şi  4)  este  ajutat  să  nu  cadă  în  greşală48. 

Prin  urmare: 

Privită  ca  acţiune  divină,  inspiraţia  este  o  lucrare  a  lui  Dumnezeu  în  afară, 
comună  celor  trei  persoane  trimice,  dar  care  se  atribuie  mai  ales  Duhului  Sfânt  - 
prin  care  se  împărtăşeşte  harul  sfinţitor;  este  o  harismă  care  se  oferă  anumitor 
persoane  spre  folosul  altora  (ca  în  I  Corinteni  12); 

Sesizăm  distincţia  dintre  inspiraţia  unită  cu  Revelaţia  (inspiraţia  Revelaţiei 
divine),  care  se  transmite  prin  cele  trei  mijloace:  viziunea,  extazul  şi  visul,  precum 
şi  inspiraţia  fără  Revelaţie  .Cu  privire  la  exteriorizarea  ideilor  inspirate,  distingem 
inspiraţia  la  propovăduire  (inspiraţia  profetică)  şi  inspiraţia  la  scriere; 

în  raport  cu  omul  care  primeşte  inspiraţia,  acţiunea  lui  Dumnezeu  înrâureşte 
asupra  facultăţilor  naturale  ale  aghiografului  (asupra  inteligenţei,  voinţei, 
imaginaţiei,  memoriei  şi,  în  general,  asupra  funcţiilor  psihice  ale  lui),  dar  şi  asupra 
funcţiunilor  sufleteşti  în  aşa  fel  încât  acesta  să  facă  lucrarea  încredinţată  cu  dragoste 
deplină  faţă  de  Dumnezeu  şi  Adevărul  Său49. 


46  Diac.  Magistrant  Ioan  Glăjar,  art.cit.,  p.  217. 

47  Prof.  Dr.  V.  Tamavschi,  Introducere  în  Sfintele  cărţi  ale  Testamentului  Vechi, 
Cernăuţi,  1928,  p.  10-11. 

48  Andre de Bovis, în Dictionnaire de spiritualite,  fascicules LI, Paris,  1971  ,col.  1798. 

49  Pr.  Prof.  VI.  Prelipcean,  art.cit.,  p.  464, 476,  477. 

Dar,  care  este  acţiunea  desfăşurată  de  inspiraţia  divină  asupra  autorului  sfânt? 
Trebuie  precizat  de  la  început  că  este  vorba  de  o  acţiune  complexă  şi  multiplă  care 
pune  într-o  lucrare  nouă  întreaga  fiinţă  a  aghiografului  .în  prima  fază,  inspiraţia 
determină  voinţa  autorului  spre  a  scrie;  în  a  doua  fază  inspiraţia  revarsă  în  sufletul 
aghiografului  o  lumină  dumnezeiască  care  întăreşte,  luminează  şi  călăuzeşte  lucrările 
facultăţilor  cognitive  pe  trei  direcţii:  introduce  în  intelect  concepte  noi  (inspiraţia  se 
îmbină  cu  Revelaţia  divină),  face  mai  clare  şi  mai  definite  în  intelect  concepte  obscure 
sau  uitate  şi  reuneşte  concepte  mai  dinainte  existente  în  intelect,  iar  în  a  treia  fază 
inspiraţia  devine  o  asistenţă  divină  pozitivă  care  constă  într-o  acţiune  de  supraveghere 
a  auotorului  sfânt  pe  tot  parcursul  redactării  spre  a-1  feri  de  eroare50. 

Dogmatistul  grec  Hr.  Andruţos  priveşte  inspiraţia  divină  a  Sfintei  Scripturi 
din  două  puncte  de  vedere:  ca  inspiraţie  propriu-zisă  în  părţile  Scripturii  unde  se 
cuprind  adevăruri  care  depăşesc  limitele  mărginite  ale  omului  şi  care  izvorăsc 
numai  de  la  Duhul  Sfânt  sau  din  Revelaţia  divină,  precum  şi  ca  supraveghere  a 
Duhului  Sfanţ  pentru  toată  Scriptura55. 

Inspiraţia  biblică  este  ea  însăşi  împărtăşire  de  putere  dumnezeiască  “şi  nu 
poate  fi  redusă  la  o  simplă  acţiune  de  înrâurire  săvârşită  de  Duhul  Sfânt  asupra 
autorilor  sfinţi”52.  Ea  are  şi  un  profund  caracter  teandric,  care  evidenţiază  rolul 
activ  al  factorului  uman.  Numeroase  texte  biblice  ne  arată  că  aghiografii  îşi  păstrau 
conştiinţa  de  sine  în  vremea  iluminării  lor  de  către  Duhul  Sfânt:  “Prorocii  şi 
Apostolii  deopotrivă  au  primit  Duhul  ca  să  înţeleagă  tainele  dumnezeieşti,  care 
fără  vreo  intervenţie  divină  ar  fi  rămas  inacceptabile  pentru  ei  (Ioan  14,  26;  I 
Corinteni  2, 1 0)“53.  Păstrarea  conştiinţei  de  sine  în  momentul  inspiraţiei  şi  al  primirii 
descoperirilor  divine  este  o  dovadă  că  sfinţii  autori  sunt  activi  în  exprimarea 
cuvântului  lui  Dumnezeu,  care  totodată  este  şi  al  lor. 

Sf.  Scriptură  este  Cuvântul  lui  Dumnezeu  exprimat  în  cuvintele  omului;  este 
adevărul  divin  exprimat  în  termeni  umani,  dar  nu  în  sensul  inspiraţiei  verbale54.  De 
aceea,  nimeni,  niciodată  nu  poate  face  distincţie  în  Scriptură  între  ceea  ce  aparţine 
lui  Dumnezeu  şi  ceea  ce  aparţine  omului.  Totul  formează  o  unitate  desăvârşită55. 


50  Pr.  Prof.  Comeliu  Sârbu,  art.cit.,  p.  55-57. 

51  Hr.  Andruţos,  Simbolica,  trad.  de  Justin  Moisescu,  Ed.  Centrului  Mitropolitan  al 
Olteniei,  Bucureşti,  1955,  p.  115. 

52  Pr.  Conf.  Ilie  Moldovan,  Cunoaşterea  Sfintei  Scripturi  după  învăţătura  ortodoxă. 
în  „Ortodoxia41,  XXXIII  (1980),  nr.  2,  p.  253. 

53  Ibidem,  p.  248. 

54  Norman  Geisler,  Apologetică  creştină,  trad.  de  Livius  Pup  Percy,  Illinois,  USA, 
1992,  p.  399. 

55  Unirea  ipostatică  oferă  un  model  de  unire  şi  colaborare  a  celor  două  aspecte,  divin  şi 
uman,  ale  Sf.  Scripturi,  cf.Bishoff  Cassian,  Das  studium  des  Neues  Testamentes  in  der 
Orthodoxen  Kirche,  în  Kyrios,  196 1 ,  p.  32;  Inspiraţia  are  toate  elmentele  oricărui  act  divino- 

în  urma  celor  prezentate  până  aici,  putem  spune  că,  într-adevăr.  Revelaţia 
divină  şi  inspiraţia  sunt  două  lucrări  distincte  ale  unuia  şi  aceluiaşi  Dumnezeu, 
care  nu  se  confundă  între  ele.  Dacă  Revelaţia  divină  este  împărtăşire  de  adevăruri 
dumnezeieşti,  inspiraţia  este  mijloc  de  comunicare  şi  transmitere  a  Revelaţiei. 
Esenţa  Revelaţiei  divine  este  descoperirea  şi  comunicarea.  în  interiorul  organului 
revelaţional,  de  adevăruri  noi,  iar  esenţa  inspiraţiei  este  iluminarea  supranaturală 
care  face  pe  cel  inspirat  capabil  să  înţeleagă,  să  primească  şi  să  voiască  să  transmită 
aceste  adevăruri  semenilor  săi56. 

De  altfel,  Metodiu  din  Olimp  făcea  următoarea  constatare:  în  Revelaţia  divină 
este  mai  activ  Logosul  -  şi  de  aceea  Revelaţia  este  dezvăluire  de  adevăr  -  iar  în  inspiraţie 
este  mai  activ  Duhul  Sfânt,  care  veghează  la  difuzarea  curată  a  adevărului  divin  şi, 
prin  urmare.  Logosul  este  Cel  ce  dă  adevărul  inspirat,  pe  când  Sfântul  Duh  stimulează 
vestirea  profetică  în  afară57.  Deci,  Cuvântul  şi  Sfântul  Duh  sunt  cele  două  Persoane 
care  transmit  împreună  Revelaţia.  Ele  sunt  “cele  două  mâini  ale  Tatălui“,  adică  cele 
două  Persoane  lucrătoare,  după  expresia  Sf.  Irineu  care  fac  împreună  străveziu,  în 
mod  progresiv,  pe  Tatăl58.  “între  Cuvântul  şi  Duhul  Sfânt  există  o  reciprocitate  continuă 
a  revelării  şi  Ambii  împlinesc  o  revelare  comună  a  Tatălui  şi  o  spiritualizare  comună  a 
creaţiei.  Niciodată  Cuvântul  nu  e  lipsit  de  Duhul  care  ne  face  să  primim  pe  Cuvânt,  şi 
nici  Duhul  Sfânt  de  Cuvântul  cu  care  ne  uneşte  tot  mai  mult59. 

Dacă  Fiul  şi  Duhul  Sfânt  sunt  nedespărţiţi,  după  cum  Ambii  sunt  nedespărţiţi 
de  Tatăl,  înseamnă  că  şi  lucrările  Lor  în  afară  sunt  nedespărţite;  se  găsesc  într-o 
corelaţie  şi  armonie  perfectă.  Este  o  singură  lucrare  dumnezeiască  cu  două  efecte 
diferite.  Astfel,  ori  de  câte  ori  vorbim  despre  Revelaţie  şi  inspiraţie  nu  trebuie  să 
le  privim  separat,  ci  mereu  prin  relaţia  strânsă  dintre  ele,  prin  raportul  de  strânsă 
corelaţie  care  există  (raportul  despre  care  vom  vorbi  în  capitolul  următor). 

Raportul  dintre  Revelaţia  divină  şi  inspiraţie.60  Dacă  teologia  a  făcut  mereu  distincţie 
între  Revelaţia  divină  şi  inspiraţie,  totuşi  nu  s-a  preocupat  prea  mult  de  raportul  dintre  ele. 

uman,  cf.  Diac.  Prof,  N.  Nicolaescu,  Studii  biblice  în  Biserica  Ortodoxă  Română,  în  „Studii 
Teologice",  XXIII  (1971),  nr.  1-2,  p,  29,  sauPr.  Prof.  Dr.  Vasile  Mihoc, „Canonul...," p.  33. 

56  Diac.  Magistrand  Ioan  Glăjar,  art.  cit.,  p.  219. 

57  Pr.  Prof.  Comeliu  Sârbu,  art.cit.,  p.  44-45. 

58  Pr.  Prof.  Dr.  D.  Stăniloae,  Teologia  Dogmatică  Ortodoxă,  voi.  I,  ed.a  Il-a,  Bucureşti, 
1996,  p.  32. 

59  Ibidem,  p.  33. 

60  Dacă  teologia  a  făcut  mereu  distincţie  între  Revelaţia  divină  şi  inspiraţie,  totuşi  nu 
s-a  preocupat  prea  mult  de  raportul  dintre  ele.  Un  istoric  al  raportului  şi  un  studiu  temeinic 
pe  această  temă  a  realizat  Pr.  Prof.  Comeliu  Sârbu,  art.cit.,  p.41-66.  De  asemenea,  referiri 
găsim  şi  la  Pr.  Magistrand  loan  Glăjar,  art.c  it.,  p.  219-221. 

între  Revelaţia  divină  şi  inspiraţie  există  un  raport  de  strânsă  corelaţie  şi 
solidaritate,  fără  însă  ca  de  să  se  confunde.  Această  relaţie  strânsă  este:  noţională, 
existenţială,  funcţională  şi  de  destin61.  Corelaţia  noţională  dintre  cele  două  se  referă 
la  faptul  că  nu  putem  vorbi  despre  Revelaţia  divină  fără  inspiraţie  şi  invers;  nu 
putem  privi  cele  două  acte  decât  prin  unitatea  care  există.  Ele  nu  pot  funcţiona 
decât  împreună.  între  ele  există  şi  o  relaţie  ontologică:  Revelaţia  divină  este  factorul 
întemeietor  şi  determinant;  este  elementul  prim  în  procesul  de  descoperire  a 
Adevărului  (Isaia  50, 4;  Osea  1 , 4;  Ps  84, 9;  Evrei  1,1),  iar  inspiraţia  apare  ca  ceva 
inerent,  în  parte,  comunicării  şi  transmiterii  a  ceea  ce  rezultă  din  Revelaţia  divină62. 
Fără  inspiraţie.  Revelaţia  nu  se  poate  comunica;  existenţa  inspiraţiei,  fără  Revelaţie 
nu  justifică  raţiunea  de  a  fi. 

Corelaţia  ontologică  atrage  după  sine  şi  o  corelaţie  existenţială  şi  funcţională: 
pe  de  o  parte,  Revelaţia  divină  determină  atât  existenţa  şi  natura,  cât  şi  funcţia 
inspiraţiei,  iar  pe  de  altă  parte  inspiraţia  -  şi  anume  inspiraţia  Revelaţiei  divine  - 
condiţionează,  într-o  anumită  măsură,  comunicarea  Adevărului  dumnezeiesc  63. 
în  ce  priveşte  transmiterea  mai  departe  a  Revelaţiei,  inspiraţia  are  funcţia  de  vehicul, 
sau  instrument.  Deci,  între  cele  două  acte  divine  există  şi  solidaritate  de  destin. 

Pentru  a  prezenta  mai  îndeaproape  raportul  dintre  Revelaţia  divină  şi  inspiraţie, 
vom  avea  în  vedere  următoarea  distincţie;  pe  de  o  parte,  inspiraţia  Revelaţiei  divine, 
iar  pe  de  altă  parte  relaţia  dintre  Revelaţia  divină  şi  inspiraţia  biblică: 

Vorbind  despre  inspiraţia  Revelaţiei  divine  ,avem  în  vedere,  în  primul  rând, 
comunicarea  Adevărului  de  către  Dumnezeu  persoanei  alese.  Deci,  ne  referim  la 
raportul  dintre  inspiraţia  numită  „ad  intelligendum“  şi  Revelaţia  internă64.  Scopul 
Revelaţiei  interne  este  acela  de  a  descoperi  adevăruri  necunoscute  (noi),  iar  cel  al 
inspiraţiei  “ad  intelligendum“  de  a  spori  la  maximum  potenţialul  funcţiilor  spirituale 
ale  mijlocitorului  revelaţional,  în  vederea  primirii  şi  asimilării  în  mod  fidel  a 
adevărurilor  comunicate  prin  actul  supranatural  al  Revelaţiei  interne.  Esenţa 
Revelaţiei  interne  este  descoperirea  şi  comunicarea,  în  interiorul  organului 
revelaţional,  de  adevăruri  noi,  iar  esenţa  inspiraţiei  în  cauză  este  iluminarea 
supranaturală  care  face  pe  cel  inspirat  capabil  să  primească  şi  să  voiască  să  transmită 


61  Pr.  Prof.  Comeliu  Sârbu,  art.  cit.,  p.  57. 

62  Ibidem,  p.  58. 

63  Ibidem,  p.  59. 

64  Revelaţia,  ca  act  descoperitor,  este  imediată  şi  mediată,  iar  cea  imediată  este  externă 
şi  internă  (vezi  temeiurile  acestei  distincţii  la  Alexiu  Comoroşan,  Prelegeri  academice  din 
Dogmatica  Ortodoxă,  Cernăuţi,  1887,  p.  25-27).  în  contextul  de  faţă,  avem  în  vedere 
raportul  inspiraţiei  „ad  inte!ligendum“  cu  Revelaţia  imediată  internă  (Revelaţia  internă), 
care  de-a  lungul  timpului,  datorită  legăturii  indisolubile  dinte  ele,  au  fost  uneori  identificate 
fie  sub  denumirea  de  inspiraţie,  fie  sub  cea  de  Revelaţie  internă. 

aceste  adevăruri  semenilor  săi65.  Inspiraţia  Revelaţiei  divine  îmbracă  una  din 
următoarele  forme:  agrăirea  interioară  pozitivă,  vedenia,  visul  şi  extazul 

însă,  Revelaţia  se  face  cu  scopul  de  a  fi  transmisă  şi  altora,  lucru  care  se 
realizează  de  cel  ales  fie  prin  predică  orală,  fie  prin  intermediul  cuvântului  scris. 
Vorbind  despre  Sfânta  Scriptură,  vom  avea  în  vedere: 

Raportul  dintre  Revelaţia  divină  şi  inspiraţia  biblică:  Dacă  în  cadrul  inspiraţiei 
Revelaţiei  divine  Dumnezeu  este  un  factor  activ,  iar  cel  căruia  I  se  face  descoperirea 
este  un  factor  pasiv,  atunci  când  vorbim  despre  raportul  dintre  Revelaţia  divină  şi 
inspiraţia  biblică,  atât  Dumnezeu  cât  şi  omul  sunt  factori  activi,  fiecare  contribuind 
la  fixarea  în  scris  a  Revelaţiei. 

între  Revelaţia  divină  şi  inspiraţia  biblică  există  o  deosebire  esenţială  de 
sens  şi  conţinut.  Deosebirea  de  sens  constă  în  faptul  că  Revelaţia  divină  urmăreşte 
descoperirea  şi  comunicarea  pe  cale  supranaturală  a  unui  fapt  sau  adevăr 
necunoscut,  iar  inspiraţia  biblică  desmnează  acţiunea  divină  prin  care  se  mijloceşte 
autorului  sfânt  capacitatea  transmiterii  fidele,  pe  calea  scrisului,  a  Revelaţiei  divine. 
De  unde  rezultă  că  inspiraţia  biblică,  fără  a  fi  în  esenţa  ei  Revelaţie,  implică  totuşi 
Revelaţia  divină  într-o  anumită  măsură,  şi  anume:  fiind  mijloc  de  transmitere  pe 
calea  scrisului  a  Revelaţiei  divine,  înseamnă  că  inspiraţia  biblică  poate  intra  în 
fiinţare  şi  lucrare  numai  în  funcţie  de  Revelaţia  divină67. 

Această  dependenţă  a  inspiraţiei  biblice  de  Revelaţia  divină  se  prezintă  sub 
două  aspecte:  fie  că  are  de  a  face  cu  o  coincidenţă  în  timp  a  însuşi  procesului 
Revelaţiei  divine  (ceea  ce  se  întâmplă  mai  rar,  dar  nu  este  exclus),  fie  că  transmite 
un  adevăr  deja  revelat68.  Inspiraţia  intră  în  funcţiune  chiar  şi  atunci  când  este  vorba 
de  adevăruri  dobândite  de  autor  pe  cale  naturală,  sau  pe  alte  căi,  deoarece  ele 
devenind  parte  componentă  a  Scripturii,  fac  parte  din  Revelaţie,  în  ansamblul  său. 

Deci,  inspiraţia  biblică  are  în  vedere  fixarea  în  scris  a  adevărurilor  descoperite 
de  Dumnezeu  fie  pe  calea  Revelaţiei  supranaturale,  fie  pe  calea  Revelaţiei  naturale, 
sau  pe  alte  căi.  Este  vorba  de  adevăruri  transmise  de  Dumnezeu,  sau  descoperite 
de  aghiograf  pe  cale  naturală,  prin  efortul  său  personal,  adevăruri  care  -  la  momentul 
fixării  în  scris  -  existau  deja  în  mintea  omului. 

Inspiraţia  biblică  exercită  asupra  autorului  sfânt  o  dublă  acţiune:  pozitivă  şi 
negativă.  Acţiunea  pozitivă  se  referă  la  stimularea  facultăţilor  sufleteşti  ale  autorului 
sfânt  în  aşa  fel  încât  acesta  să  redea  cât  se  poate  de  fidel  ceea  ce  i-a  descoperit 
Dumnezeu  prin  Revelaţia  supranaturală,  dar  şi  la  potenţarea  Ia  maximum  a 
facultăţilor  intelectuale  şi  naturale  ale  autorului  în  aşa  fel  încât  adevărurile  şi  faptele 


65  Pr.  Magistrand  loan  Glăjar,  art.  cit.,  p.  219-220. 

66  Despre  fiecare  dintre  aceste  forme  în  parte,  vezi  Pr.  Prof.  Comeliu  Sârbu,  art.  cit.,  p.  5 1 . 

67  Pr.  Prof.  Comeliu  Sârbu.  art.  cit.,  p.  60. 

pe  care  le-a  dobândit  din  Revelaţia  naturală,  sau  pe  alte  căi  (cugetarea  sa  proprie, 
cercetarea  altor  surse,  etc.)  să  fie  bine  selectate  spre  a  se  afla  în  relaţie  directă  cu 
adevărurile  primite  prin  Revelaţie  pozitivă,  să  şi  le  reamintească  pe  cele  uitate 
total  sau  parţial,  să-şi  clarifice  şi  definească  concepte,  să-şi  reunească,  coordoneze 
şi  combine  concepte  şi  fapte  cunoscute  şi  încă  proaspete  în  memorie,  să-şi 
organizeze  materialul  după  un  plan  bine  închegat  pentru  a  fi  cât  mai  uşor  de  înţeles 
şi  receptat  de  cei  din  jur69.  Pe  plan  negativ,  inspiraţia  biblică  înseamnă  asistenţă 
divină  negativă  (ferire  de  greşeală),  care  se  oferă  pe  tot  parcursul  scrierii.  Aşadar, 
inspiraţia  biblică  nu  tinde  să  transmită  adevăruri,  ci  să  mijlocească  comunicarea  şi 
difuzarea  a  ceea  ce  era  deja  revelat. 

Fondul  revelaţional  se  compune  din  adevăruri  descoperite  de  Dumnezeu  şi 
adevăruri  care  provin  din  revelaţia  naturală  şi  cugetarea  personală  a  autorilor, 
acestea  din  urmă  aflându-se  în  relaţie  directă  cu  cele  divine.  Astfel,  dacă  Moise 
sau  alţi  autori  biblici  indică  faptul  că  ceea  ce  scriu  le-a  fost  descoperit  de  Dumnezeu 
(Ieşire  17,  14;  Isaia  7,  7;  28,  16;  leremia  7,  3;  9,  17;  Galateni  1,  11-12;  Efeseni  3, 
3),  alţi  aghiografi  scot  în  evidenţă  şi  efortul  lor  personal:  “Am  găsit  şi  eu  cu  cale, 
prea  puternice  Teofile,  după  ce  am  urmărit  toate  cu  de-amănuntul  de  la  început,  să 
ţi  le  scriu  pe  rând...”  (Luca  1,  3).  Rolul  aghiografului  este  substanţial  în  cel  puţin 
două  situaţii:  în  expunerea  evenimentelor  cu  caracter  istoric,  la  care,  de  cele  mai 
multe  ori,  el  însuşi  a  fost  martor  activ  (loan  19,  35;  I  loan  1,  1)  şi  în  modul  de 
expunere  a  învăţăturilor  şi  faptelor,  care  reflectă  personalitatea  şi  cultura  lui 
(într-un  fel  scrie  şi  concepe  cartea  profetul  Isaia,  o  personalitate  complexă  a  vremii, 
şi  în  alt  fel  scrie  profetul  Amos,  un  modest  păstor  de  lângă  Betleem).  Dumnezeu 
lasă  la  latitudinea  autorului  forma  în  care  expune  Revelaţia  tocmai  pentru  ca  ea  să 
fie  bine  înţeleasă  şi  primită  de  marea  masă  a  credincioşilor.  Trebuie  să  amintim  şi 
faptul  că,  prin  inspiraţie.  Dumnezeu  sugerează  care  sunt  evenimentele  are  trebuie 
să  le  fixeze  în  scris  pentru  că  acestea  sunt  în  legătură  cu  Revelaţia  (fac  parte  din 
Revelaţie)  şi  care  trebuie  lăsate  ca  peste  ele  să  se  aştearnă  vălul  uitării. 

Inspiraţia  biblică  nu  acţionează  mereu  cu  aceeaşi  intensitate;  intensitatea  ei 
depinde  de  mai  multe  lucruri:  importanţa  adevărului,  sursa  de  provenienţă, 
capacitatea  sufletească  şi  intelectuală  a  autorului,  etc.  Putem  spune  că  intensitatea 
maximă  a  inspiraţiei  biblice  se  poate  constata  atunci  când  fixarea  în  scris  coincide 
cu  Revelaţia  pozitivă,  iar  cea  minimă  atunci  când  se  rezumă  la  asistenţă  negativă. 

în  ceea  ce  priveşte  extensiunea  inspiraţiei  biblice,  Sf.  Apostol  Pavel  a  spus 
foarte  clar:  “Toată  Scriptura  este  insuflată  de  Dumnezeu"  (II  Timotei  3,16),  ceea 
ce  înseamnă  că  acţiunea  inspiraţiei  biblice  cuprinde  în  sfera  sa  atât  fondul  cât  şi 


61  Ibidem. 

69  Pr.  Magistrant  loan  Glăjar,  art.cit.,  p.  225. 

forma  adevărului  revelat.  Această  acţiune  constă  în  inspirarea  pozitivă  a  fondului 
şi  în  asistarea  specială  a  lucrării  de  redactare,  cu  scopul  de  a  asigura  expresia 
exactă  şi  adecvată  fondului  inspirat,  inspiraţia  sugerând  uneori  chiar  folosirea 
cuvintelor  şi  expresiilor  celor  mai  potrivite 70.  Nici  într-un  caz,  nu  poate  fi  vorba 
de  inspiraţie  verbală. 

Dar,  inspiraţia  biblică  are  caracter  teandric  şi,  prin  urmare,  elementului  uman 
I  se  lasă  loc  atât  în  ce  priveşte  fondul  (idei  şi  sentimente  pur  omeneşti,  ca  de 
exemplu  I  Timotei  5,  23;  II  Timotei  4,  13,  reprezentări  ce  nu  corespund  realităţii, 
inexactităţi),  cât  şi  in  ce  priveşte  forma  Scripturii  (incorectitudini  în  formarea 
frazelor,  greşeli  gramaticale  etc.)71.  Nici  unul  dintre  aceste  aspecte  negative,  însă, 
nu  afectează  adevărul  fixat  în  scris. 

Prin  urmare,  dacă  Revelaţia  divină  mijloceşte  cunoaşterea  unui  fapt  sau 
adevăr,  inspiraţia  (în  general)  mijloceşte  transmiterea  lui  autorului  sfânt,  sau 
transpunerea  în  scris  a  acelui  adevăr  (inspiraţia  biblică).  De  aceea,  dacă  pe  de  o 
parte  trebuie  să  vorbim  despre  Revelaţia  divină  şi  inspiraţie  ca  despre  două  lucrări 
distincte,  fiecare  având  specificul  său  inconfundabil,  pe  de  altă  parte  nu  le  putem 
vedea  şi  analiza  decât  prin  corelaţia,  legătura  strânsă  dintre  ele,  căci  numai  prin 
această  împreună-lucrare  (simbioză)  s-a  putut  comunica  omului  Adevărurile 
dumnezeieşti  mântuitoare. 

6.  Concluzii 

Revelaţia  divină  şi  inspiraţia  sunt  cele  două  acte  divine  care  au  stat  la  baza 
comunicării  Adevărului  şi  alcătuirii  Sfintei  Scripturi.  Or,  dacă  în  comunicarea 
Adevărului  putem  constata  un  progres  dogmatic  şi  istoric  şi  dacă  Revelaţia  divină 
nu  poate  fi  concepută  fără  inspiraţie,  înseamnă  că  acelaşi  progres  se  poate  constata 
şi  în  ceea  ce  priveşte  înţelegerea,  din  partea  omului,  a  fiecăreia  dintre  cele  doua 
acţiuni  dumnezeieşti  şi  amândouă  luate  împreună.  înţelegerea  Revelaţiei  şi  a 
inspiraţiei  era  strâns  legată  de  însăşi  descoperirea  treptată  a  Adevărului:  Dacă 
Revelaţia  Vechiului  Testament  era  incompletă,  tot  incomplet  era  şi  modul  de 
înţelegere  al  ei,  iar  dacă  Revelaţia  Noului  Testament  este  desăvârşită,  este  de  înţeles 
că  şi  cele  două  lucrări  divine  pot  fi  înţelese  în  mod  deplin. 

La  fel,  tot  treptat  a  fost  înţeles  şi  rolul  aghiografului  în  comunicarea  Revelaţiei 
şi  fixarea  ei  în  scris.  într-adevăr,  autorul  principal  este  Dumnezeu,  însă  şi  omul  - 


70  Pr.  Prof.  Comeliu  Sârbu,  art.  cit.,  p.  64. 

71  Ibidem,  p.  65. 

cel  căruia  şi  prin  care  s-a  transmis  Revelaţia  -  a  avut  un  rol  important,  atât  în  ceea 
ce  priveşte  primirea,  cât  şi  propovăduirea,  sau  fixarea  lui  în  scris.  Pentru  vechii 
evrei,  totul  aparţinea  lui  Dumnezeu,  omul  fiind  considerat  un  adevărat  instrument 
pasiv  şi  mecanic  (Psalm  44,  2;  Ieremia  37,  2)72.  Este  vorba  de  teoria  inspiraţiei 
verbale,  împărtăşită  mai  ales  de  vechii  reformatori,  precum  Luther,  Calvin  şi 
Zwingli,  sau  de  autori  romano-catolici  mai  vechi:  Suarez,  Salmeron,  Bannez, 
Belarmin,  Canus,  etc.73.  Ortodoxia  a  fost  mereu  împotriva  acestei  concepţii  şi  a 
afirmat  de  fiecare  dată  faptul  că  Sfânta  Scriptură  este  o  operă  teandrică,  care  are  la 
bază  sinergismul:  Duhul  sfânt  iluminează  şi  asistă  pe  aghiograf  în  transmiterea 
adevărului,  iar  aghiograful,  conştient  de  marea  lui  sarcină  şi  asistat  de  harul  divin, 
caută  să  exprime  cât  se  poate  de  bine  în  forme  omeneşti  realităţi  care  de  multe  ori 
depăşesc  puterea  noastră  de  înţelegere74. 

Distincţia  dintre  Revelaţia  divină  şi  inspiraţie  este  o  realitate  evidentă,  care 
nu  ne  permite  să  le  confundăm  niciodată;  fiind  vorba  de  două  lucrări  distincte. 
Insă  între  ele  nu  se  poate  face  separaţie,  căci  Revelaţia  nu  se  poate  transmite  tară 
inspiraţie,  iar  inspiraţia  fără  Revelaţie  nu  ar  avea  sens.  Cele  două  lucrări  se  împletesc 
într-o  armonie  perfectă.  Expresia  “toată  Scriptura  este  insuflată  de  Dumnezeu41 
(II  Timotei  3,16)  apare  în  contextul  în  care  se  vorbeşte  despre  “credinţa  cea  întru 
Hristos  Iisus“  (II  Timotei  3,15),  ceea  ce  ne  îndreptăţeşte  să  spunem  că  Sfânta 
Scriptură  este  în  întregime  cuvântul  lui  Dumnezeu  (inspirat)75. 

Prin  acţiunea  ce  o  desfăşoară,  inspiraţia  biblică  asigură  identitate  de  substanţă 
între  Revelaţia  divină  şi  cuprinsul  de  natură  revelată  al  Sfintei  Scripturi.  Cuprinzând 

72  O  astfel  de  concepţie  în  care  aghiograful  era  adesea  comparat  cu  un  instrument 
muzical,  liră,  fluier,  şi  de  care  Duhul  Sfânt  se  folosea  ca  şi  artistul  de  instrumentul  Său,  s-a 
constatat  şi  la  scriitori  creştini,  precum  Sf.  Iustin  Martirul  şi  Filozoful,  Teofil  din  Antiohia, 
Atenagoras  din  Atena,  sau  Clement  Alexandrinul  (vezi  Pr.  Prof.  Mircea  Basarab,  Autoritatea 
Sfintei  Scripturi  în  Biserica  Ortodoxă ,  în  „Ortodoxia"  XXXII  (1980),  nr.  2,  p.  226). 

73  Pr.  Prof.  Mircea  Chialda,  Cărţile  anaghinoscomena  ale  Vechiului  Testament  în 
Biserica  Ortodoxă,  în  „Ortodoxia",  XIV  (1962),  nr.  4,  p.  485. 

74  Unii  exegeţi  ortodocşi,  deşi  resping  teoria  inspiraţiei  verbale  în  sensul  de  dictare, 
totuşi,  în  cazuri  speciale,  o  admit  ca  posibilă,  atunci  când  aghiograful  avea  să  exprime 
adevăruri  mai  înalte.  Sfânta  Scriptură  ar  indica  acest  gen  de  inspiraţie  când  vorbeşte  despre 
momentul  transmiterii  celor  Zece  Porunci  lui  Moise,  sau  când  are  în  vedere  mistere  şi  profeţii 
despre  care  omul  nu  poate  cunoaşte  nimic  fără  ajutor  divin  -  vezi  Vasile  Gheorghiu,  op.  cit. .  p. 
765.  adevăruri  mai  înalte.  Sfânta  Scriptură  ar  indica  acest  gen  de  inspiraţie  când  vorbeşte 
despre  momentul  transmiterii  celor  Zece  Porunci  lui  Moise,  sau  când  are  în  vedere  mistere 
şi  profeţii  despre  care  omul  nu  poate  cunoaşte  nimic  fără  ajutor  divin  -  vezi  Vasile 
Gheorghiu,  op.  cit.,  p.  765. 

75  Pr.  Conf.  Ilie  Moldovan,  ari.  cit.,  p.  245. 

Adevărul  revelat,  Biblia  este  cuvântul  lui  Dumnezeu  în  cel  mai  autentic  sens  al 
cuvântului  şi,  prin  urmare  este:  sfântă,  infailibilă  (Matei  26, 3 1 ;  Luca  4, 2 1 ;  Romani 
3,  4)  şi  are  autoritate  dumnezeiască  (Matei  4, 4;  5,  18;  7,  10;  Ioan  5,  39;  8,  17;  10, 
38;  Romani  4,  17). 

Biserica  Ortodoxă  limitează  fenomenul  inspiraţiei  exclusiv  la  autorii  sfinţi 
şi  la  timpul  în  care  ei  au  redactat  lucrările  pentru  care  au  primit  îndemnul  de  la 
Duhul  Sfânt76,  iar  traducerile  şi  transcrierile  ulterioare  nu  au  mai  beneficiat  de 
înrâurire  de  sus.  Aşa  se  poate  explica  că,  între  timp,  în  cuprinsul  Sfintei  Scripturi 
au  apărut  şi  locuri  mai  confuze,  care  nu  pot  exprima  Adevărul  în  modul  cel  mai 
deplin  -  ceea  ce  se  datorează  în  exclusivitate  omului  -  însă  aceasta  nu  diminuează 
cu  nimic  valoarea  ei.  Sfânta  Scriptură  va  rămâne  până  la  sfârşitul  veacurilor  Cartea 
Sfântă  în  care  omul  din  toate  timpurile  găseşte  “cuvintele  vieţii  celei  veşnice" 
(loan  6,  68). 


Pr.  Ioan  Voineag 

Doctorand,  Facultatea  de  Teologie  Ortodoxă  «Andrei  Şaguna»,  Sibiu 


Abstract:  Approaching  anew  the  venerable  theme  of  the  content  and 
relationship  between  Revelation  and  Inspiration,  the  author  explores  it  throughout 
the  Old  and  the  New  Testaments,  respectively,  andfollowingOrthodoxSystematics. 
Both  Revelation  and  Inspiration  are  acts  of  the  One  and  the  Same  God,  Each  of 
the  Three  Persons  working  it  according  to  the  proper  hypostatic  distinction.  The 
Revelation  means  disclosure  and partaking  of  divine  truths,  while  inspiration  means 
supernatural  illumination,  which  makes  the  inspired  persons  able  to  receive, 
understand  and  communicate  to  the  others,  by  synergetic  engagement,  the  truths 
from  above.  There  is  no  inspiration  without  Revelation;  without  inspiration 
Revelation  would  lack  human  reception. 


76  Pr.  Dumitru  Abrudan,  Septuaginta  şi  problema  inspiraţiei  ei,  în  „Ortodoxia", 
XXVII  (1975),  nr.  l,p.200. 

(Facere  6,  1-4) 


Această  pericopă  este  una  dintre  cele  mai  obscure  părţi  ale  Torei  şi  aproape 
toate  ipotezele  interpretative  avansate  în  ultimele  generaţii  nu  au  reuşit  să  elucideze 
sensul  propriu  al  acesteia,  ci,  dimpotrivă,  au  făcut  ca  aceasta  să  fie  din  ce  în  ce  mai 
incomprehensibilă. 

Pentru  a  ne  apropia  de  sectorul  sensului  propriu  al  pasajului  cred  că  ar  trebui 
mai  întâi  să  fixăm  aproximativ  cadrul  ideatic  în  care  s-a  născut.  Nu  voi  intra  acum 
în  stufoşenia  de  ipoteze  privitoare  la  originea  Pentateuhului,  calea  sa  de  formare 
sau  timpul  în  care  s-a  constituit.  Voi  privi  scrierea  în  potenţialitatea  sa  unitară, 
deşi  o  simplă  privire  a  părţii  întâi  a  Facerii  (c.  1-1 1)  ne  arată  că  avem  de  a  face  cu 
o  sumă  de  teme  uşor  de  individualizat  şi  fiecare  în  parte  nu  necesită  cu  rigurozitate 
să  fie  într-o  anume  succesiune  cu  cele  anterioare  sau  posterioare.  Forma  mitică  cu 
care  este  investită  una  sau  alta  dintre  acestea  nu  va  fi,  de  asemenea,  o  piedică  atâta 
vreme  cât  acceptăm  sensul  revelat  al  rescriptului  mozaic.  Prin  aceasta  forma  mitică 
nu  mai  este  de  factura  ficţiunii,  ci  devine  un  ansamblu  de  vorbiri  sau  expresii 
simbolice  menite  să  reveleze  sensul  transcendent  al  mesajului.  In  aceste  condiţii 
se  pune  întrebarea:  care  este  ideea  fundamentală  a  acestei  părţi  cunoscute  şi  sub 
numele  de  istoria  universală  a  omenirii  ?  Cred  că  cel  mai  sintetic  răspuns  poate  fi 
redat  într-o  pereche  de  termenii  concept:  cădere  (împrăştiere)  şi  alegere  (adunare, 
re-venire).  A  fi  în  chipul  iui  Dumnezeu  poate  fi  o  cheie  interpretativă  a  destinului 
mesianic  al  istoriei,  dar  şi  o  cale  de  justificare  a  alegerii.  Prezenţa  manifestărilor 
liturgice  în  etapa  post-edenică  certifică  realitatea  conştiinţei  omului  că  este  om 
numai  în  relaţie,  că  ruperea  relaţie  naşte  monştrii,  iar  aceştia  sunt  fără  de  Dumnezeu. 
Cu  toate  acestea  cred  că  explicitarea  nu  este  suficientă  dacă  nu  se  are  în  vedere  şi 
timpul  în  care  trebuie  să  fi  fost  elaborat  acest  tip  de  discurs.  în  timpul  ieşirii  din 
captivitatea  egipteană,  după  dispariţia  pericolului  egiptean,  poporului  îi  rămâne  în 
faţă  o  singură  perspectivă:  Canaanul.  Aici  el  va  intra  mult  mai  târziu,  dar  era  firesc 
ca  să  obţină  unele  informaţii  despre  acesta.  în  acest  sens  au  fost  trimise  iscoade 
care  au  relatat  că  în  Canaan  trăiau  şi  fii  lui  Enac,  vestiţii  uriaşi.  Introducerea  acestui 
episod  ar  putea  fi  un  răspuns  menit  să  sublinieze  vulnerabilitatea  acestor  uriaşi 
care  nu  se  bucurau  ca  şi  poporul  ales  de  ajutorul  lui  Dumnezeu.  Acesta  poate  să 
fie  motivul  introducerii  de  către  autor  a  pasajului  pe  care  dorim  să-l  analizăm. 
Perspectiva  cronologică  nu  ar  fi  o  piedică  dacă  admitem  că  iniţial  nu  era  prevăzut 

ca  poporul  cel  vechi  să-şi  lase  oasele  în  pustie  şi  doar  noul  Israel  să  se  învrednicească 
de  intrarea  în  Pământul  făgăduinţei. 

Din  dorinţa  de  a  oferi  o  perspectivă  rezumativă  obiectivă  a  spinoasei 
probleme  exegetice  ridicate  de  text  vom  prezenta  în  cele  ce  urmează  principalele 
direcţii  exegetice  elaborate  cu  privire  la“  fii  lui  Dumnezeu  şi  fiicele  oamenilor”. 

Mai  întâi  s-a  încercat  să  se  determine  cine  sunt  “bnei  haelohim”  -  fii  lui 
Dumnezeu.  Au  fost  oferite  mai  multe  explicaţii,  dar  problema  nu  a  fost  pe  deplin 
elucidată. 

Cea  mai  veche  interpretare,  pe  care  o  cunoştem,  spune  că  sunt  îngerii.  Această 
opinie  a  servit  ca  bază  a  povestirii  din  Cartea  lui  Enoh,  c.  6„  fiind  prezentă  şi  în  alte 
scrieri  apocrife1,  în  Documentul  Ţadokit  descoperit  de  Schechter,  fiind  acceptată  de 
către  Filon  ,  de  Iosif  Flaviu  şi  de  către  unii  dintre  Părinţii  Bisericii2 3.  în  consens  cu 
această  interpretare  sunt  unele  manuscrise  ale  Septuagintei  care  traduc  pasajul  cu: 
”ocyYeA.oi  tod  Oeoo”  -  îngerii  lui  Dumnezeu2.  Legendele  întemeiate  pe  această 
povestire  au  fost  preluate  într-o  serie  de  Midraşimuri,  de  exemplu  în  Pirqe  Rabbi 
Eliezer  22,  în  Yalkut  44  (care  cu  siguranţă  au  folosit  o  sursă  mai  veche)  şi  de  asemenea 
în  alte  scrieri4.  în  Talmud  ei  nu  sunt  pomeniţi  în  chip  special,  dar  sunt  incidental  pomeniţi 
de  două  ori:  B.  Yoma  67  spune  că  în  şcoala  lui  R.  Ishmael  se  crede  că  Azazel  are  acest 
nume  pentru  că  face  ispăşire  pentru  episodul  de  la  Uzza  şi  Aza’el,  iar  B.  Nidda  61  a 
spune  că  Sihon  şi  Og  sunt  fii  lui  Ahia  fiul  lui  Şamhazai.  Akin  are  la  aceste  evenimente 
o  explicaţie  în  cadrul  căreia  afirmă  că  avem  în  faţă  o  ipostază  de  tip  mitic,  o  reminescenţă 
a  vechilor  mituri,  care  a  supravieţuit  ca  element  alienat  în  cartea  Facerii5. 

Alţii  spun  că  expresia  “bnei  haelohim”  trebuie  aplicată  unui  grup  special 
din  sânul  neamului  omenesc.  Una  dintre  aceste  interpretări  ne-o  oferă  înţelepciunea 
rabinică  care  crede  că  ea  trebuie  aplicată"  fiilor  celor  mari  (ai  conducătorilor)  şi  ai 
principilor  -  bnei  ravravi  -  sau  -  bnei  diini  -  după  spusele  lui  Rabi  Simeon  ben 
Yohai  din  Bereşit  Rabba6;  moi  Suvaoenovxcov  -  în  traducerea  lui  Simah,  sau 
moi  iov  Stivam  mov  în  alte  manuscrise  greceşti  nenominalizate.  "Banot  haadam” 
fiicele  oamenilor  sunt,  din  această  perspectivă  exegetică,  fiicele  clasei  de  jos  a 
societăţii  corespunzătoare  expresie  "bnei  adam”  pe  care  o  găsim  în  Ps  48,  2  în 

1  A  se  vedea  Cartea  Jubileelor  4,22.1;  Testamentul  lui  Ruben  5,  6-7. 

2  U.  Cassuto,  The  episode  of  the  Sons  of  God  and  the  daughters  of  man ,  p.  1 7. 

3  Vezi  Ms.  A. 

4  Vezi  Comentariul  Theodor  la  Bereşit  Rabba,  p.  247;  Ginzberg,  Legends  of  the 
Jews,  V,  pp.  1 69- 1 72  şi  Midraş  Bereşit  Rabbati,  ed.  Albeck,  Jerusalem,  1 940,  pp.  29-3 1 . 

5  De  aceiaşi  părere  sunt  şi  Holzinger,  Gunkel,  Skinner,  Proksch,  Kahana,  şi  alţii,  un 
studiu  comprehensiv  în  acest  sens  oferindu-ne  Morgenstem,  The  Mytological  Background 
of  Psalm  82,  în  HUCA  XIV,  1939,  pp.  76-114. 

6  Această  interpretare  este  uzuală  în  cadrul  iudaismului  medieval.  O  întâlnim  la 
Rashi,  la  R,  Abraham  ibn  Ezra  şi  Nahmanide. 

antiteză  cu  “bnei  iş”  -  fii  omului  (în  traducere  literală,  ambele  expresii  înseamnă 
fii  oamenilor;  Ps  48,  2:  “deopotrivă,  mici  şi  mari”). 

O  altă  ipoteză  exegetică  afirmă  că  expresia  “bnei  haelohim”  indică  pe  fii  cei 
drepţi  ai  lui  Set,  pe  când  termenul  “banot  haadam”  desemnează  fiicele  păcătoase 
ce  descind  din  Cain7 *.  Alţii,  dimpotrivă,  consideră  că  fii  lui  Cain  trebuie  să  fie 
numiţi  “  bnei  haelohim”  întrucât  Cain  este  fiul  unui  înger*.  Interpretări  similare  au 
mai  fost  emise  pe  parcursul  anilor  plecând  de  la  noţiunea  de  existenţă  tipică,  cum 
ar  fi  de  pildă  ipoteza  lui  Jacob9,  care  înţelege  prin  “bnei  haelohim”  o  formă  de 
plural  al  lui  “iş  haelohim”  sau  cea  a  lui  Colson10  care  consideră  că  “bnei  haelohim” 
semnifică  “omul”  în  general  şi  “banot  haadam”  “femeia”  . 

U.  Cassuto  spune  că  toate  interpretările  prin  care  se  afirmă  că  “bnei  haelohim” 
desemnează  un  gmp  de  fiinţe  umane  sunt  inacceptabile,  el  aminteşte  chiar  şi  o  ipoteză 
bizară  care  susţine  existenţa  unui  grup  de  oameni,  o  rasă  specială,  pre-adamici,  dar 
despre  aceştia  nu  avem  nici  o  mărturie.  Analizând  textul  primelor  două  versete 
conchide  că  cele  două  expresii  sunt  folosite  în  antiteză  una  faţă  de  cealaltă  şi  deci, 
fără  nici  un  dubiu,  trebuie  să  spunem  că  dacă  una  desemnează  reprezentanţii  neamului 
omenesc  ,  cealaltă  trebuie  să  se  refere  la  o  cu  totul  altă  condiţie,  adică  la  un  grup  de 
fiinţe  care  nu  aparţin  sferei  umane.  în  sprijinul  acestei  afirmaţii  aduce  textele  din  Ps 
29,  1;  89,  7;  Iov  1,  6;  2,  1,  37,  7  şi  Deut  32,  8  unde  expresiile  “bnei  elohim,  bnei 
elim”,  în  conformitate  cu  Septuaginta,  desemnează  lumea  angelică.  Deci,  acolo  unde 
găsim  expresia  “bnei  haelohim”  fără  o  explicaţie  adiţională  trebuie  să  o  interpretăm 
ca  atare.  Conclude,  aşadar,  că  în  mod  evident  expresia  ebraică  desemnează  numai  şi 
numai  lumea  îngerilor.  Această  concluzie  este  confirmată  de  o  serie  de  mărturii 
cuprinse  în  cadrul  exegezelor  originale  aparţinătoare  tradiţiei  israelite,  cu  toate  că 
cei  mai  mulţi  rabini  nu  împărtăşesc  legenda  căderii  îngerilor11.  în  midraşul  Bereşit 

7  Interpretare  adoptată  de  cea  mai  mare  parte  dintre  Sfinţii  Părinţi  şi  pe  care  o  găsim 
în  unele  surse  iudaice:  Ginzberg,  Die  Haggada  bei  den  Kirchenvatern,  Berlin  1900,  pp. 
75-76;  Legends,  V,  p.  172;  Junker,  în  Biblica  XVI,  1935,  pp.  205-212  sau  în  comentariul 
lui  Heinisch  (p.  161)  care  consideră  că  expresia  desemnează  pe  cei  drepţi,  în  general. 

*  Ginzberg,  Legends ,  V,  p.172,  nota  14. 

9  Das  erste  Buch  der  Tora ,  Berlin  1934,  pp.  175-177. 

.  10  Die  Sunde  der  Sohne  Gottes,  Roma  1 937,  pp.  1 53-184. 

11  în  perspectiva  interpretativă  a  acestui  mit  se  poate  identifica  o  direcţie  filologică 
cu  note  pozitive  pentru  înţelegerea  creştină.  Se  pleacă  de  la  termenul  “nefilim”  -  uriaşi, 
dar  rădăcina  “nifal”  -  însemnează  a  cădea,  deci  termenul  nu  trebuie  luat  ca  strict  aparţinător 
descrierii  fizionomice,  ci  şi  în  sens  figurat  -  oamenii  care  au  căzut.  A  se  vedea:  Ginzberg, 
Legends ,  V,  pp.  1 57  -  1 58;  Heller,  La  Chute  des  anges:  Schemhazai,  Ouzza  ei  Azael ,  REJ 
LX,  1910,  pp.  202  -  212;  Jung,  Fallen  Angels  in  Jewish,  Christian  and  Mohammedan 
Literature,  JQR,  Second  Series,  XV,  1924-1925,  pp.  467-502;  Lods,  La  chute  des  anges, 
RHPhR  VII,  1927,  pp.  295-315. 

Rabba  citim  că  Rabbi  Simeon  ben  Yohai  foloseşte  anatema  pentru  toţi  cei  care 
întrebuinţează  termenul  de  “bnei  haelohim”.  Sesizând  periculozitatea  acesteia  pentru 
credinţa  monoteist  iudaică  propune  înlocuirea  sa  cu  “bnei  diin”.  Acelaşi  tip  de 
polemică  găsim  în  Dialogul  cu  iudeul  Trifon.  Trifon,  reprezentând  iudaismul,  oferă 
această  interpretare  în  opoziţie  cu  cea  creştină  care  crede  că  expresia  trebuie  aplicată 
îngerilor12.  Din  aluziile  din  Talmud  (B.  Yoma  67  b;  B.  Nidda  61  a)  este  limpede  că  şi 
în  cercurile  iudaice  autoritare  exista  opinia  că  de  fapt  pasajul  se  referă  la  îngeri,  şi, 
după  respingerea  acestei  interpretări,  unele  urme  ale  acesteia  au  supravieţuit  încă  şi 
şi-au  găsit  exprimări  accidentale  pe  ici-colo. 

Totuşi,  problema  nu  este  încă  rezolvată  în  întregime  şi  necesită  o  elucidare 
ulterioară,  deoarece  chestiunile  relatate  în  secţiunea  aflată  în  discuţie  nu  sunt  în 
acord  cu  caracterul  îngerilor  menţionaţi  în  alte  secţiuni  ale  Cărţii  Facerii.  In  celelalte 
secţiuni  ei  sunt  înfăţişaţi  ca  fiinţe  neprihănite  şi  înălţătoare,  care  îl  reprezintă  pe 
Domnul,  vorbesc  în  numele  Lui  şi  îndeplinesc  misiunea  Sa,  pe  când  în  cel  dinainte 
ei  apar  ca  personalităţi  care  acţionează  independent  şi  nu  neapărat  cu  o  mare 
neprihănire.  Cele  două  tipuri  de  îngeri  nu  sunt  asemănătoare.  Schimbarea  în  ceea 
ce  priveşte  terminologia  ridică,  de  asemenea,  dubii:  de  ce  nu  foloseşte  Biblia  şi 
aici  denumirea  “malki  elohim”  [„îngeri  ai  lui  Dumnezeu”]  sau  “malki  hai”  [„îngeri 
ai  Domnului”]? 

Pentru  a  înţelege  problema,  trebuie  să  examinăm  mai  atent  conotaţia 
expresiilor  “bnei  haelohim”  şi  “bnei  elim”.  Am  văzut  deja  că  acestea  indică  îngerii. 
Dar  în  ce  fel  şi  din  ce  motiv  au  ajuns  strămoşii  lui  Israel  să  folosească  aceşti 
termeni?  Dacă  avem  în  vedere  faptul  că  tradiţia  lingvistică  şi  literară  ebraică  este 
doar  o  continuare  a  tradiţiei  lingvistice  şi  literare  canaanite,  trebuie  să  pornim  de 
la  aceasta  din  urmă.  în  scrierile  ugaritice  găsim  expresia  bn  'il  (echivalentul 
ebraicului  “bnei  el”,  care  înseamnă  zeităţi  în  general,  şi  fraza  mphrt  bn  'il  sau  phr 
bn  ‘ilm,  care  semnifică  totalitatea  şi  adunarea  zeilor,15  una  din  divinităţile  din 
Canaan,  mt,  fiind  deseori  numită  bn  ‘ilm,  adică  „fiul  zeilor”.  Pe  de  altă  parte, 
teologia  israelită,  care  recunoaşte  doar  un  Dumnezeu  Unic,  concentrează  toate 
puterile  şi  funcţiile  pe  care  popoarele  idolatre  le  atribuiau  diferitelor  zeităţi,  cum 
ar  fi  comanda  oştilor  cereşti  sau  stăpânirea  diverselor  fenomene  ale  naturii, 

12  în  PSB  2,  p.  186:  “cele  ale  lui  Dumnezeu  sunt  sfinte,  explicaţiile  voastre  însă  sunt 
meşteşugite,  după  cum  se  arată  şi  din  cele  grăite  de  tine.  Ba,  ceva  mai  mult,  ele  sunt  chiar 
defăimătoare,  căci  ai  spus  că  sunt  îngeri  care  au  lucrat  în  chip  viclean  şi  care  s-au  îndepărtat 
de  Dumnezeu — îţi  voi  da  o  mărturie  din  Isaia  care  zice  că  în  Tanis  locuiesc  îngerii  răi.  (Is. 
30,1-5)  -  o n  eiCTiv  ev  Tavet  apxriYoi  ayyeXoi  novripot  -. 

13  A  se  compara  cu  inscripţia  feniciană  de  la  Yehimilk,  menţionată  mai  departe  în 
lucrare.  Trebuie  ţinut  cont  şi  de  obiceiul  arabilor  păgâni  de  a  le  desemna  pe  zeiţe  drept 
„fiicele  lui  Allah”  (Wellhausen,  Reste  arabischen  Heidentumes,  Berlin  1887,  p.  20). 

Domnului  sau  trimişilor  Săi  -  însuşi  Domnului,  dacă  acestea  sunt  atribuţii  potrivite 
Prezenţei  Dumnezeieşti,  sau  în  alte  cazuri  fiind  atribuite  solilor  sau  îngerilor  Săi. 
Aceasta  explică  de  ce  multe  din  numirile  şi  termenii  care  semnificau,  în  limba 
canaanită,  anumiţi  zei  care  îndeplineau  însărcinări  specifice  au  fost  transferate  de 
către  israeliţi  lui  Dumnezeu  sau  îngerilor  şi  demonilor  care  acţionau  în  numele 
Său.14  Astfel,  spre  exemplu,  desemnarea  rkb  ' rpt ,  care  corespunde  ebraicului 
“rocheb  arbeot”  [„Cel  care  merge  călare  pe  nori”],  pe  care  canaaniţii  o  atribuiau 
lui  Baal  în  calitate  de  aducător  de  ploaie  asupra  pământului,  a  devenit  printre 
israeliţi  o  denumire  a  Domnului.  Tot  aşa,  numirea  “el  elion”,  care  ne  este  cunoscută 
din  Facere  14,  18-20,  de  la  Filon  din  Byblos  şi  dintr-o  inscripţie  aramaică,  drept 
numele  unei  zeităţi  canaanite  al  cărei  înalt  statut  îl  transcende  pe  acela  al  celorlalţi 
zei,  a  fost  transferată  în  acelaşi  fel  Domnului.  Acelaşi  lucru  se  întâmplă  şi  în  cazul 
titlului  special  rezervat  pentru  “koneh  şamaim  veareţ:  el  elion”  [„Făcător  al  cerului 
şi  al  pământului:  este  Domnul  Cel  înalt”]  (Facere  14,  19-22).  Numele  zeităţii 
canaanite  mt,  pe  care  am  menţionat-o  mai  devreme,  zeul  morţii  şi  împăratul  lumii 
de  jos,15  a  devenit  printre  israeliţi  numele  unei  oarecare  entităţi,  un  fel  de  demon, 
împărat  al  terorii,  care  domneşte  în  lumea  dedesubt,  aşa  cum  reiese  din  multe 
versete  biblice,  în  care  cuvântul  “mavet”  [„moarte”]  nu  semnifică  conceptul  formal 
de  moarte,  ci  o  personalitate  concretă;16  acesta  a  fost  numit  de  generaţiile  următoare 
“melek  hamavet”  [„îngerul  morţii”].  într-un  fel  similar  putem  explica  de  asemenea 
caracterul  omului  [iş]care  s-a  luptat  cu  patriarhul  Iacob  în  vadul  labocului.17  De 
vreme  ce  îngerii  au  luat  locul  zeilor  canaaniţi,  expresiile  care  denotau  pe  zei  ca  un 
trup  şi  adunarea  congregaţiei  lor  s-au  schimbat  de  asemenea,  în  conformitate  cu 
această  dezvoltare.  Expresiile  “bnei  elim”  sau  “bnei  haelohim”,  şi  de  asemenea 
termenii  “adat  el”  [literal,  „congregaţia  lui  Dumnezeu”],  “kahal  kedoşim” 
[„adunarea  celor  sfinţi”],  “sod  kedoşim”  [„consiliul  celor  sfinţi”],18  sunt  conotate 
de  literatura  biblică  drept  familia  cerească,  congregaţia  îngerilor  care  stau  în  faţa 
Domnului,  veghindu-L.  De  aici  devine  limpede  de  ce  în  Iov  38,  7  cuvintele  “bnei 


14  Am  avut  pe  deplin  de  a  face  cu  acest  subiect  în  eseul,  „II  capitolo  3  di  Habaquq  e 
i  test  di  Ras  Shamra”,  Annuario  di  studi  ebraici  II,  1938,  p.  9-10  şi  în  articolul  despre 
Psalmul  68  în  Tarbiz  XII,  1 94 1 ,  p.  4. 

15  Am  făcut  referire  la  acest  aspect  al  caracterului  lui  mt  în  articolul  „II  palazzo  di 
Baal”,  în  Orientalia,  New  Series,  VH,  1938,  p.  266-267,  286;  şi  în  Tarbiz  XII,  1940,  p.  5. 
De  asemenea,  am  dezbătut  subiectul  pe  larg  în  the  Bulletin  of  the  Jewish  Palestine 
Exploration  Society  IX,  1 942,  p.  41-47. 

16  Vezi  referinţele  citate  în  nota  precedentă. 

17  Vezi  cartea  mea  La  Questione  della  Genesi,  Florence  1934,  p.  294-296. 

18  în  inscripţia  canaanită  de  la  Yehimilk,  adunarea  zeilor  Byblosului  este  desemnată 
prin  mphrt  'l  gbl  qdsm  [,  Adunarea  sfinţilor  zei  ai  Byblosului”]. 

haelohim”  paralele  cu  “chochbi  boker”  [„stelele  dimineţii”]:  stelele  dimineţii,  care 
fuseseră  zeităţi  în  cadrul  cultului  idolatru,  au  fost  transformate  în  veghetori  ai 
Domnului  în  religia  lui  Israel.1''  în  mod  similar,  congregaţia  “bnei  haelohim”,  care  s- 
au  înfăţişat  înaintea  Domnului  în  Iov  1 , 6  şi  2, 1 ,  apare  în  paralel  cu  “ţeva  haşamaim” 
[„oştirea  cerească”]  în  3  Regi  22,  19  “omed  alaiv  mimino  umişmelo  ukol  ţeva 
haşamaim”  [„şi  toată  oştirea  cerului  stând  lângă  El,  de-a  dreapta  şi  de-a  stânga  Sa”]. 
Tot  aşa,  găsim  în  Psalmul  102,  3:  “barchu  hai  melchio  ...  beracho  hai  kol  ţevio” 
[„Binecuvântaţi  pe  Domnul,  voi,  toţi  îngerii  Lui...  binecuvântaţi  pe  Domnul,  voi, 
toate  puterile  Lui”],  şi  în  Psalmul  148, 2:  “haleloho  kol  melcheio  haleloho  kol  ţevio” 
[,,Lăudaţi-L  pe  El,  toţi  îngerii  Lui,  lăudaţi-L  pe  El,  toate  puterile  Lui”]. 

Este  inutil  să  mai  spunem  că  îngerii,  conform  concepţiei  israelite,  aparţin  unor 
categorii  diferite:  există  îngeri  cu  rang  înalt  şi  îngeri  cu  un  rang  mic,  unii  dintre  ei 
sunt  apropiaţi  Prezenţei  Divine,  cum  sunt  aceia  care  vor  fi  denumiţi,  într-o  perioadă 
ulterioară,  îngerii  veghetori,  în  vreme  ce  ceilalţi  au  fost  numiţi,  în  vremurile  din 
urmă,  demoni  sau  îngeri  ai  distrugerii.  Cu  toate  că  Biblia  nu  posedă  încă  o 
anghelologie  dezvoltată,  ca  aceea  care  va  lua  formă  treptat  într-o  epocă  ulterioară, 
este  evident  totuşi  că  încă  din  vremurile  biblice  categoriile  se  distingeau  unele  de 
altele,  precum  acestea  tocmai  citate.  Aici,  în  secţiunea  noastră,  aflăm  din  context  că 
referinţa  nu  se  face  la  îngerii  neprihăniţi  şi  înălţători,  ci  la  cei  aparţinând  unei  clase 
inferioare.  Este  logic  să  concluzionăm  că,  atunci  când  lucrări  ca  acelea  indicate  în 
pasajul  nostru  sunt  atribuite  îngerilor,  Sf.  Scriptură  nu  vorbeşte  despre  cel  mai  înalt 
ordin  al  lor,  ci  de  cea  mai  degradată  clasă.20  Prin  urmare  Biblia  nu  foloseşte  aici 
cuvântul  “melakim”  pentru  că  în  Cartea  Facerii  această  numire  este  rezervată  strict 
îngerilor  superiori,  care  reprezintă  slava  Prezenţei  Divine.  Din  contră.  Scriptura  a 
preferat  expresia  generală  “bnei  haelohim”,  de  vreme  ce  este  comună  tuturor 
veghetorilor  Domnului,  atât  superiori  cât  şi  inferiori,  buni  şi  răi,  incluzând  aici  şi  pe 
demoni  şi  pe  îngerii  distrugători.  în  Cartea  lui  Iov,  chiar  şi  Satan  este  inclus  printre 
“bnei  haelohim”.  în  Facere  32,  29.  31,  numele  “Elohim”  se  referă  la  demonul  cu 
care  s-a  luptat  Iacob  (compară  şi  Osea  12,  4).  în  acelaşi  fel,  în  Deuteronom  32,  8, 
conform  interpretării  Septuagintei,  termenul  “bnei  haelohim”  îi  denumeşte  pe  „Prinţii” 
[îngeri  Păzitori]  neamurilor.  Şi  chiar  şi  înscrierile  Ugaritice  mt  („moarte”)  semnifică 
„fiii  zeilor”,  aşa  cum  am  arătat  mai  înainte. 

Iată,  deci,  care  ar  fi  aserţiunile  în  legătură  cu  interpretarea  celor  două  expresii 
din  perspectiva  procesului  de  constituire  a  unui  discurs  teologic  iudaic  coerent. 


'*  A  se  compara,  în  textele  Ugaritice  (IV  AB  i,  rândurile  3-4),  bn  ‘il  în  paralel  cu 
[p]hr  kbkbm  (adică  adunarea  stelelor”). 

20  înţelepţii  rabini  susţin  de  asemenea  că  îngerii  veghetori  nu  au  progenituri,  în  vreme 
ce  demonii  se  reproduc  (B.  Hagiga  1 6a). 

distins  de  cel  canaanit  şi  circumscris  monoteismului  mozaic.  Cercetarea  poate  fi 
dezvoltată  din  acest  punct  în  sensul  revelării  semnificaţei  pe  care  o  are  secţiunea 
biblică  abordată. 

:M.  Printre  popoarele  vechiului  Orient  erau  la  modă,  aşa  cum  ştim,  diferite  mituri 
cu  privire  la  legăturile  dintre  zei  şi  fiicele  oamenilor  şi  la  copiii  care  s-au  născut  în 
urma  acestor  legături  şi  care  erau  priviţi  ca  semizei  sau  erau  chiar  ridicaţi  la  rangul 
de  zeităţi.  Printre  canaamţi  erau  de  asemenea  răspândite  legendele  de  acest  fel, 
aşa  cum  stau  mărturie  textele  Ugaritice.21  Poemul  despre  zeii  plăcuţi  şi  frumoşi 
este,  e  adevărat,  obscur  în  privinţa  detaliilor,  însă  este  cât  se  poate  de  clar  că 
vorbeşte  despre  tatăl  zeităţilor.  El,  care  a  luat  de  neveste  pe  două  fiice  ale  oamenilor 
şi  a  avut  cu  ele  doi  fii,  Shr  şi  Slm ,  care  au  devenit  amândoi  zei. 

în  fragmentul  aflat  în  discuţie,  Tora  adoptă  o  atitudine  cu  privire  Ia  aceste 
mituri  şi  la  noţiunile  care  reies  din  acestea.  Era  drept  ca  până  la  acest  punct,  după 
genealogia  de  la  Adam  la  Noe  şi  fiii  săi,  ca  această  problemă  să  fie  discutată, 
pentru  a  putea  răspunde  întrebărilor  care  s-ar  putea  ridica  în  mintea  cititorului,  dar 
mai  ales  în  mintea  celor  care  au  auzit  relatările  despre  Canaan  şi  care  fugeau  din 
faţa  unui  colos  militar,  cum  era  cel  egiptean,  la  vremea  aceea.  Ajungând  la  acest 
punct,  cititorul  ar  putea  spune:  am  auzit  deja  cum  familiile  oamenilor,  descinzând 
din  Adam  şi  Eva  prin  procesul  natural  al  procreaţiei,  s-au  născut  şi  înmulţit, 
ramificându-se,  dar  ştiu  şi  că  mai  demult  uriaşii  au  trăit  pe  pământ,  aceştia  fiind  cu 
mult  mai  înalţi  şi  mai  puternici  decât  oamenii  obişnuiţi,  şi  că  avem  o  tradiţie, 
transmisă  nouă  de  către  strămoşii  noştri,  conform  căreia  atunci  când  au  intrat  în 
Ţinutul  lui  Israel  au  găsit  acolo  câţiva  din  uriaşii  rămaşi.  Care  este  originea  lor,  de 
vreme  ce  aceştia  erau  diferiţi  de  oamenii  ca  noi?  Credem  că  la  o  astfel  de  întrebare 
caută  Tora  să  dea  răspuns  în  secţiunea  noastră. 

Răspunsul  contrazice  miturile  păgâne  tocmai  menţionate,  dar  fără  o  polemică 
directă.  Acesta  este  stilul  Torei,  chiar  şi  atunci  când  scopul  ei  este  acela  de  a  se 
opune  noţiunilor  păgânilor,  aceasta  nu  face  derogare,  coborându-se  la  controversă, 
de  la  măreţia  şi  splendoarea  ei  înrădăcinată.  Aceeaşi  metodă  este  de  asemenea 
adoptată  şi  în  pasajul  luat  în  discuţie.  Urmându-şi  procedura  obişnuită,  Tora  explică 
în  ce  mod  au  luat  fiinţă  uriaşii,  şi  din  ceea  ce  este  afirmat  putem  să  ne  dăm  seama 
ce  este  respins.  Uriaşii  nu  sunt  absolut  deloc  înrudiţi  -  Ferească  Dumnezeu!  -  cu 
Divinitatea,  ci  doar  cu  ,fiii  lui  Dumnezeu”,  adică  cu  anturajul  Divin,  servitorii  lui 
Dumnezeu,  de  fapt  cu  cei  inferiori  dintre  aceştia. 

Fiecare  cuvânt  este  cântărit  cu  grijă.  Tora  a  fost  concisă  în  mod  deliberat, 
acordând  acestui  subiect  doar  câteva  versete,  ca  şi  cum  ar  fi  dorit  să  spună  că 


21  Nu  ne  bazăm  pe  declaraţiile  lui  Filon  din  Byblos,  deoarece  nu  sunt  suficient  de  limpezi. 

episodul  nu  îi  convenea  absolut  deloc,  acesta  nefiind  menţionat  de  dragul  său,  ci 
doar  pentru  a  scoate  din  greşeală  mintea  cititorului  în  privinţa  câtorva  concepte. 

Când  fiii  lui  Dumnezeu  au  văzut  -  ne  informează  Scriptura  -  că  fiicele 
oamenilor  erau  bune,  adică  erau  frumoase,22  au  luat  pe  câteva  dintre  ele  de  neveste. 
Nu  este  nici  o  aluzie  aici  cu  privire  la  o  revoltă  a  fiilor  lui  Dumnezeu  împotriva 
Domnului,  nici  la  vreun  comportament  obscen  din  partea  lor.  Fiii  lui  Dumnezeu 
nu  au  acelaşi  rang  ca  şi  îngerii  Veghetori,  care  nu  procreează,23  dar  se  aseamănă  în 
acest  fel  fiilor  oamenilor.  Deci  nu  este  deloc  surprinzător  că  şi-au  luat  neveste. 
Toate  expunerile  cu  privire  la  fapte  de  violenţă  şi  la  altele  asemănătoare,  care 
caută  să  lege  secţiunea  noastră  de  evenimentul  Potopului,  nu  au  nici  un  fel  de 
fundament  în  textul  biblic.„Şi  şi-au  luat  soţii”  este  expresia  normală  pentru  o 
căsătorie  legală.  Textul  spune:  „şi-au  ales  dintre  ele  soţii”  şi  nu  „toate  pe  care 
le-au  ales”.24  Pasajul  nu  este  în  nici  un  fel  în  legătură  cu  relatarea  Potopului. 

Cuvintele  Domnului  citate  în  versetul  3,  dacă  sunt  înţelese  corect,  nu  conţin 
nici  un  cuvânt  de  dojană  sau  de  reproş.  Totuşi,  interpretarea  verbului  “iadon”  este 
foarte  dificilă,  fiind  avansat  un  număr  de  sugestii  cu  privire  la  el.  însă  toate 
explicaţiile  propuse,  bazate  pe  premisa  că  avem  aici  un  verb  ‘Ayin-Yâd2S,  trebuie 
respinse,  pentru  că  în  acest  caz  verbul  ar  fi  trebuit  să  aibă  punctuaţia  “iadun”  sau 
“idiin”;  încercările  făcute  pentru  a  explica  vocalizarea  cu  un  Holem  nu  s-au 
dovedit  foarte  reuşite.  Nu  poate  fi  nici  o  îndoială  că  trunchiul  este  un  verb  de  tip 
’Ayin-  Ayin  -  “danan”.  Totuşi,  interpretarea  propusă  de  Vollers26  pe  baza  trunchiului 
acadian  danânu ,  „a  fi  puternic”,  nu  se  potriveşte  contextului.  Nota  scrisă  de 
Guillaume27  cu  privire  la  trunchiul  arabic,  care  înseamnă,  la  conjugarea  a  patra,  „a 
rămâne”,  „a  exista”,  este  inadecvată,  deoarece  verbul  nu  este  folosit  cu  acest  sens 
la  conjugarea  întâi;  de  aici  se  crede  de  obicei28  că,  conjugarea  a  patra  este 


22  Au  fost  avansate  multe  explicaţii  fanteziste  ale  cuvântului  “tovot”  [literal,  „bun”] 
chiar  şi  în  lucrările  exegetice  modeme,  dar  acesta  înseamnă  pur  şi  simplu  „frumos”,  sens 
cu  care  este  întâlnit  şi  în  versetul:  vetira  oto  chi  tov  hu  [„şi  văzându-1  cât  e  de  frumuşel”] 
(Ieşire  2,  2). 

23  Cu  privire  la  aceasta,  vezi  deasupra. 

24  Opinia  avansată  de  mulţi  dintre  comentatori  cum  că  Mem  de  aici  poate  fi  explicat, 
ca  şi  cel  din  propoziţia  mekol  aşer  beharbe  meto  [„toate  cele  ce  erau  pe  pământ  uscat, 
toate  au  munf  ],  se  dovedeşte  incorectă. 

25  Vezi  aceste  sugestii  în  detaliu  în  comentariile  asupra  Cărţii  Facerii  (care  leagă 
verbul  nostru  cu  cuvântul  diin  [, judecată”],  sau  madon  [„luptă”],  sau  eu  cuvântul  arab 
corespondent. 

26  ZA  XIV,  1899,  p.  349-356. 

21ASJL  LVI,  1939,  p.  415-416. 

2!  Vezi  Lexiconul  lui  Lane  cu  privire  la  acest  trunchi. 

denominativă  şi  este  derivată  din  substantivul  arab  corespondent  verbului  în  cauză, 
care  denumeşte  un  vas  ceramic  cu  baza  ascuţită,  care  este  afundat  în  pământ  pentru 
a  rămâne  acolo  permanent.  Totuşi,  trebuie  adăugat  că  în  acadiană  există  un  al 
doilea  trunchi  danânu,  găsit  în  substantivele  dinnu ,  dinnutu ,  madnanu,  care 
înseamnă  un  fel  de  „aşternut”  sau  „pat”.  Dacă  luăm  în  considerare  aceste  substantive 
precum  şi  cuvântul  menţionat  anterior,  care  apare  nu  numai  în  arabă,  ci  şi  în 
acadiană,  siriacă,  aramaică  talmudică  şi  posibil  că  şi  în  ebraică,29  putem  presupune 
că  trunchiul  “dnn”,  din  care  sunt  derivate  toate  aceste  substantive,  înseamnă  de 
asemenea  şi  în  Qal  „a  rămâne  definitiv”.  In  aparenţă,  verbul  apare  cu  această 
conotaţie,  şi  de  fapt  şi  în  Qal ,  în  aramaică,  în  idiomul  talmudic,30  şi  probabil  că  în 
acelaşi  fel  şi  în  ebraică.31  Dacă  vedem  acest  lucru  conform  vechii  tradiţii 
interpretative,  reflectată  în  Targum-ul  Iui  Onkelos,  Septuaginta,  Vulgata  şi  Peshita, 
este  exact  semnificaţia  pe  care  cuvântul  o  are  în  versetul  nostru  şi  se  pare  că  nu  ne 
înşelăm  dacă  o  considerăm  pe  aceasta  drept  interpretarea  sa  corectă,32  întregul 
pasaj  putând  fi  apoi  cu  uşurinţă  înţeles  conform  interpretării  noastre.  Domnul  a 
spus:  Duhul  Meu,  duhul  vieţii  pe  care  l-am  suflat  în  nările  omului,  nu  va  rămâne 
pururea  în  om,  aceasta  vrând  să  spună  că,  copiii  născuţi  din  împreunarea  fiilor  lui 
Dumnezeu  cu  fiicele  oamenilor  nu  vor  fi  nemuritori  ca  taţii  lor,  ci  vor  muri  când  le 
va  veni  rândul,  ca  toţii  membrii  rasei  umane,  pentru  că  omenirea,  cu  toate  că  se 
află  deasupra  tuturor  celorlalte  creaturi  vii  de  pe  suprafaţa  pământului,  sunt  şi  ei, 
de  asemenea,  trup  ca  ele.33  Cu  alte  cuvinte:  nu  credeţi  în  miturile  păgâne  cu  privire 


29  De  asemenea  în  ebraică,  dacă  expresia  dan  dani  sau  dono  dani  ( Tosefta  Shabbat 
VII  [VIII],  3,  ed.  Zuckermandel-Lieberman,  p.  118,  rândul  8;  B.Shabbat  67b;  P.  Shabbat 
VI,  p,  8c)  este  ebraică  şi  nu  aramaică  (vezi  adnotarea  lui  Rashi  cu  privire  la  B.  Shabbat, 
loc.  cit.,  şi  la  Aruch  s.  v.  dan;  precum  şi  interpretarea  în  B.  Pesahim  4  a).  Vezi  Lewin,  Oşar 
ha-Geonim,  Pesahim ,  Jerusalem  1931,  p.  2-3,  şi  Liebermann,  Ha-yerushalmi  Kiphshuţo, 
Part  I,  Voi.  I,  Jerusalem  1934,  p.  112,  şi  Tosefet  ha-Rishonim,  I,  Jerusalem  1937,  p.  129. 

30  M.  L.  Margolis,  ZAW  XXXI,  1911,  conform  textului  manuscris  Gottingen,  B. 
Ta  ’anit  25a:  behi  doheka  (corectează  în  veeizil)  ad  eimet  idon  veeizil.  Vezi  Margolis, 
Grammatik,  p.  65*,  102*. 

31  Vezi  nota  29. 

32  Nu  este  nevoie  să  corectăm  textul,  aşa  cum  au  propus  câţiva  exegeţi  (ichon,  idor, 
idom  şi  cei  asemenea). 

33  De  asemenea  în  ceea  ce  priveşte  cuvântul  bişgam  se  pare  că  interpretarea  corectă 
este  ce  oferită  de  vechile  traduceri.  In  Cartea  Facerii  cuvântul  beaşer  mai  apare  de  două 
ori  cu  sensul  „pentru  că”  (39,  9;  39,  23).  Aici,  de  vreme  ce  versetul  este  poetic.  Scriptura 
a  preferat  forma  ş-,  care  se  găseşte  de  altfel  şi  în  vechea  cântare  a  Deborei  (Judecători  v. 
7).  Dacă  textul  ar  fi  spus  basar  beaşer  gam  hu,  ar  fi  fost  o  exprimare  prozaică,  în  timp  ce 
bişgam  hu  basar  este  un  vers  poetic.  în  ceea  ce  priveşte  conotaţia  cuvântului  gam,  vezi 

la  oamenii  de  origine  divină  care  au  devenit  nemuritori.  Acest  lucru  este  neadevărat, 
pentru  că  în  cele  din  urmă  toţi  oamenii  trebuie  să  moară,  pentru  că  şi  ei  sunt  trup. 

„Insă  zilele  sale  vor  fi  de  o  sută  douăzeci  de  ani”,  vrea  să  spună  că  specia 
umană  va  ajunge  treptat  la  un  stadiu  în  care  existenţa  celor  care  se  vor  bucura  de 
cea  mai  mare  longevitate  va  ajunge  la  o  sută  douăzeci  de  ani.34  Opinia  pasajului 
este,  se  pare,  următoarea:  Primele  generaţii,  care  erau  mai  puternice  datorită 
apropierii  lor  de  Originea  Divină,  trăiau  aproape  o  mie  de  ani  -  zilele 
Atotputernicului  -  însă  măsura  vieţii  descreştea  continuu  de  la  generaţie  la 
generaţie,  oprindu-se  în  cele  din  urmă  la  acest  hotar  -  cum  că  persoanele  sănătoase, 
care  nu  vor  suferi  de  vreo  boală  sau  vreun  accident,  nu  vor  fi  capabile  să  trăiască 
decât  puţin  peste  un  secol,  sau  o  sută  douăzeci  de  ani  conform  numărului  rotund 
tradiţional.  Aceasta  va  fi  soarta  tuturor  celor  care  aparţin  omenirii,  fie  că  erau 
copiii  oamenilor  obişnuiţi,  fie  că  erau  născuţi  din  căsătoriile  mixte  ale  fiicelor 
oamenilor  cu  fui  lui  Dumnezeu. 

„Nefilimii  erau  pe  pământ  în  zilele  acelea”.  înţelesul  este:  pe  baza  celor 
afirmate  în  versetele  anterioare  se  poate  vizualiza  originea  şi  natura  celor  pe  care 
îi  numim  “enakim”,  “nefilim”  -  [„uriaşi”]  sau  “refaim”  [„umbre”],  şi  putem  înţelege 
cum  s-au  născut,  şi  cum  era  determinat  destinul  lor.  Totuşi,  trebuie  să  ne  dăm 
seama  că  ei  erau  doar  „pe  pământ”,  şi  „pe  pământ”  au  rămas,  nu  au  devenit  zei  sau 
fiii  lui  Dumnezeu  şi  nu  au  ajuns  în  Cer,  rămânând  printre  cei  care  sălăşluiesc  jos, 
pe  pământ. 

..şi  chiar  după  aceea...”.  Sensul  este:  Şi  după  primele  generaţii  s-au  născut 
astfel  de  fiinţe.  Era  esenţial  să  se  refere  şi  la  acest  fapt,  pentru  a  putea  răspunde  în 
întregime  întrebărilor.  Până  acum  am  văzut  cum  s-au  născut  uriaşii  antediluvieni, 
însă  nu  aflăm  nimic  despre  cei  care  au  rămas  pe  pământ  după  Potop,35  până  ce 
Biblia  ne  informează  că  şi  „ după  aceea"  -  adică  şi  după  „acele  zile”  -  a  existat  o 


comentariul  lui  Ramban  (Nahmanides).  Unii  ar  putea  explica  propoziţia  ca  însemnând, 
„pentru  că  şi  el  este  trup”,  însă  în  ciuda  accentelor,  interpretarea  pe  care  am  dat-o  deasupra 
îmi  pare  preferabilă.  Celelalte  interpretări  emise  datorită  cuvântului  bişgam  sunt 
nesatisfăcătoare.  Vezi  de  asemenea  şi  Ben  Mordecai  în  ASJL  LVII,  1940,  p.  306-307). 

34  Această  interpretare  (Lactanţiu:  „paulatim  diminuit,  metam  collocavit”;  vezi  de 
asemenea  observaţiile  lui  Isaac  Abravanel  în  Comentariul  său)  face  abstracţie  de  obiecţia 
care  ar  putea  fi  ridicată  cu  privire  la  relatările  biblice  ulterioare  în  care  se  vorbeşte  despre 
oameni  care  au  trăit  mai  mult  de  120  de  ani.  Explicaţiile  celor  care  presupun  că  este  dat  un 
termen  limită  pentru  căinţă  par  a  fi  incorecte,  continuarea  pasajului  neconţinând  nici  o 
referinţă  cu  privire  la  faptul  că  timpul  acordat  a  trecut  şi  fiii  oamenilor  nu  s-au  căit. 

35  Legenda  cu  privire  la  salvarea  lui  Og  din  apele  Potopului  este  binecunoscută,  însă 
Pentateuhul  nu  conţine  nici  o  referire  cu  privire  la  salvarea  altei  persoane  în  afara  lui  Noe 
şi  a  familiei  sale. 

reînnoire  a  fenomenului,  de  fiecare  dată  când  îngerii  sau  demonii  aveau  relaţii  cu 
oamenii,  născându-li-se  copii.  „Aceştia”,  adică  aceşti  copii,  „sunt  uriaşii  din 
vechime”,  despre  ale  căror  fapte  aţi  auzit  acum  câteva  generaţii,  „oamenii  cei 
vestiţi”.  Cu  toate  că  erau  oameni  vestiţi ,  erau  totuşi  oameni,  nimic  mai  mult  decât 
oameni.  Secţiunea  se  încheie  cu  această  emfază  asupra  caracterului  uman  al 
Nefilimilor. 

Vedem  astfel  că  nu  este  vorba  aici  despre  o  relicvă  a  miturilor  popoarelor 
vechiului  Orient,  care  s-a  păstrat  în  Cartea  Facerii  ca  un  anacronism  greşit  plasat, 
aşa  cum  se  crede  de  obicei  în  zilele  noastre.  Din  contră,  intenţia  pasajului  este  de 
a  contrazice  legendele  păgâne  şi  de  a  reduce  la  minim  conţinutul  vechilor  tradiţii 
cu  privire  la  uriaşi.  Din  această  povestire  nu  s-a  păstrat  nimic  cu  excepţia  a  ceea  ce 
nu  putea  să  zdruncine  credinţa  monoteistă  a  lui  Israel,  şi  în  nici  un  fel  diminuată 
de  cinstirea  Shekinah-Wox  sau  a  veghetorilor  aflaţi  în  apropierea  Dumnezeirii. 
De-abia  în  vremea  generaţiilor  mai  recente,  când  s-a  creat  iar  o  nouă  mitologie  care 
a  căutat  sprijin  în  acest  paragraf,  învăţaţii  evrei  s-au  văzut  obligaţi  să  abandoneze 
simpla  interpretare  a  acestuia  şi  să-l  explice  conform  opiniilor  lor,  pentru  a  respinge 
noile  concepte,  pe  care  le  vedeau  periculoase  pentru  integritatea  credinţe. 

Şi  totuşi  problema  nu  este  pe  deplin  elucidată.  Este  foarte  greu  să  vezi  acest 
pasaj  ca  pe  o  descriere  conjuncturală  menită  să  corijeze  o  influenţă  politeistă 
manifestată  în  cadrul  credinţei  monoteiste.  De  aceea  aş  propune  un  nou  recurs  la 
contextul  ideatic  teologic  al  acestei  prime  părţi  a  cărţii  Facerea.  Să  privim  cu 
atenţie  mersul  spiritual  al  omenirii  în  faza  post-edenică.  Vom  observa  cu  multă 
uşurinţă  că  există  două  direcţii  de  dezvoltare  divergente:  o  direcţie  ascendentă 
marcată  de  Abel,  Enoh,  Set,  Noe  şi  una  descendentă  marcată  de  Cain  şi  de  cea  mai 
mare  parte  a  omenirii.  Aceste  direcţii  ne  conduc  în  sfera  decantărilor  ideatice  ce 
conduc  la  structuri  decizionale,  ca  şi  în  cazul  versetelor  de  faţă  (“sunt  numai  trup 
-  nu  va  rămâne  pururea  Duhul  Meu  în  oamenii  aceştia”).  Dar,  în  acest  caz,  trebuie 
să  existe  două  decizii  corespunzătoare  şi  ele  pot  fi  privite  ca  realităţi  definite  de 
verbul  a  rămâne:  ne-rămânerea  Duhului  lui  Dumnezeu,  şi  totuşi  rămânerea  omului 
cu  Dumnezeu  (a  aflat  har  la  Dumnezeu).  Am  putea  spune  că  acest  tip  de  demers 
este  construit  în  sensul  revelării  acţiunii  de  elecţie,  de  dublă  elecţie  ca  sursă,  dar 
de  unică  elecţie  ca  şi  conţinut  al  acţiunii,  a  actului  teandric.  în  acest  caz,  îngerii 
erau  fiinţe  statornicite  în  bine  (cei  care  nu  au  căzut),  nici  chiar  îngerii  răi  nu  pot  fi 
percepuţi  ca  fiinţe  dispuse  acestei  unirii.  Din  această  cauză  aş  vedea  în  textul  de 
faţă  mai  degrabă  un  pasaj  care  ne  vorbeşte  despre  căderea  celor  care  mergeau  pe 
calea  statornicirii  în  unitate  cu  Dumnezeu,  aceştia  erau,  cel  mai  adesea  (vezi  Saul!), 
percepuţi  ca  oameni  mari,  dar  mulţimea  trupului  nu  reflectă  un  real  adânc  al 
înţelepciunii.  Tocmai  de  aceea  cele  mici,  de  necinste  pentru  mulţi,  demne  de  dispreţ, 
s-au  ridicat  ca  mărturie  sofianică  adevărată.  Numai  că  aceştia  sunt  prezenţe  tipologic 

mesianice  în  Vechiul  Testament  şi  nu  este  cazul  să  fie  introduse  în  dezbaterea 
noastră.  Dacă  în  ecuaţia  exegetică  am  introduce  şi  chipul  angelic  al  acestui  veac, 
monahul,  cred  că  poziţia  patristică  ar  fi  mult  mai  bine  justificată,  şi  de  aceea  noi 
ne  raliem  ei:  sunt  oameni  dedicaţi  unirii,  trăirii  în  chip,  care  au  căzut  de  sus,  amăgiţi 
de  o  altă  frumuseţe  decât  cea  a  Sulamitei. 


Pr.  conf.  dr.  loan  Chirilă 
Facultatea  de  Teologie  Ortodoxă,  Cluj-Napoca 


Abstract:  Gen  6:1-4  is  unquestionably  one  of  the  obscurest  sections  of 
the  Torah,  and  all  the  varied  views  advanced  concerning  it  by  later  generations 
not  only  did  not  contribute  to  its  elucidation,  but,  on  the  contrary,  served  to  cloud 
its  significance  and  make  it  more  and  more  incomprehensible.  First  of  all,  we 
must  endeavor  to  determine  who  are  the  sons  of  God  mentioned  in  the  Bible  text. 
The  oldest  interpretation,  published  in  Romanian  by  Frof.  Cîrstoiu,  so  far  as  we 
know,  is:  the  angels.  This  view  serves  as  the  basis  of  a  complete  narrative  in  the 
Book  of  Enoch;  it  is  also  reflected  in  many  passages  of  the  Pseudepigrapha  and  in 
the  Zadokite  Document  and  was  accepted  by  Philo,  Josephus  and  many  of  the 
Church  Fathers  and  ecclesiastical  writers.  Other  interpretations  have  been  put 
forward,  according  to  which  bnei  haelohim  are  a  specific  group  of  people;  or 
indicates  the  righteous  sons  of  Seth,  while  the  term  banot  haadam  connotes  the 
sinful  daughters  of  Cain.  Some  contrariwise,  considerate  that  it  was  the  sons  of 
Cain  who  are  called  bnei  haelohim.  Very  use  similar  interpretations  have  been 
suggested  through  the  years  up  to  the  Two  Latest  attempts,  that  of  Jacob.  which 
regards  bnei  haelohim  as  a  plural  of  ish  haelohim  and  that  of  Closen  who  considers 
bnei  haelohim  to  signify  men  generally  and  banot  haadam  women  in  general.  All 
these  interpretations,  which  assign  the  designation  bnei  haelohim  to  a  given  group 
of  human  beings,  are  unsatisfactory.  I  have  presented  the  history  of  exegesis  texts 
and  Fve  conclude  that  the  Biblical  text  must  be  interpreted  in  consensus  with  the 
Fathers  of  the  Church  which  said  that  the  bnei  haelohim  are  the  man  which  stay 
fort  in  the  way  of  the  law  of  God  and  which  abdicated  from  this  for  the  sensual 
life,  and  which  must  became  through  law,  in  the  field  of  redemption. 

ÎNVIEREA  DOMNULUI  DUPĂ  EVANGHELIA 
DE  LA  MATEI  * 


Sunt  mulţi  acei  exegeţi  care  discern  în  scrisul  mateian  o  accentuată  intenţie 
eclesiologică,1  de  exprimare  a  adevărului  că  „cei  din  corabie”  (Mt  14,  33)  sunt 
creştinii  salvaţi  în  Noua  Arcă  a  Bisericii  din  vâltoarea  păcatelor  lumeşti.  Dar  temeiul 
eclesiologiei  mateiene  constă  tocmai  în  învierea  lui  Hristos,  în  biruinţa  Lui  asupra 
morţii,  prin  Cruce,  biruinţă  care  l-a  asigurat  calitatea  de  „cap  al  trupului  Bisericii” 
(Col  1,18  .24).  „Principala  consecinţă  a  vieţii  şi  a  morţii  sacrificiale  a  lui  Iisus 
subliniată  în  Evanghelia  de  la  Matei  este  întemeierea  Bisericii  lui  Dumnezeu,  în 
care  iudeii  şi  neamurile  formează  împreună  noul  popor  al  lui  Israel.  «Evanghelia 
se  deschide  cu  proorocia  că  Iisus  este  Emanuel,  Dumnezeu  cu  noi  (1,  23)  şi  se 
încheie  cu  făgăduinţa  că  acelaşi  Iisus,  acum  Hristos  Cel  înviat,  va  fi  cu  ucenicii 
Săi,  chemaţi  din  toate  neamurile,  până  la  sfârşitul  veacului»”.2 

Răspunsul  creştinilor  -  care  justifică  existenţa  entităţii  lor  spirituale  -  în  faţa 
păgânilor  era  întotdeauna  identic:  noi  suntem  creştini  datorită  învierii  lui  Hristos 
(cf.  1  Cor  15, 14).  Astfel,  Creştinismul  este  prin  excelenţă  religia  învierii.3  Adevărul 
cu  privire  la  Iisus  nu  s-a  descoperit  deplin  înainte  de  înviere.  Evangheliile  nu  explică 
şi  nu  descriu  momentul  însuşi  al  învierii.  Cu  toate  acestea,  doar  învierea  este  cea 
care  poate  explica  Evangheliile.  Orice  aspect  al  învăţăturii  lui  Iisus  care  părea  mai 
înainte  „cuvânt  greu”  (In  6, 60)  este  privit  în  lumina  învierii  ca  izvor  de  înţelegere  şi 
bucurie.  învierea  aruncă  deodată  o  lumină  puternică  asupra  a  tot  ceea  ce  a  precedat-o. 
învierea  este  pecetea  şi  confirmarea  Jertfei  mântuitoare  de  pe  Cruce.4  Nu  e  nicidecum 
un  adaos  opţional  sau  un  epilog  incidental  al  Evangheliei,  ci  e  intrinsecă  acesteia, 


*  Referat  alcătuit  în  cadrul  cursurilor  de  doctorat,  la  disciplina  Noul  Testament,  sub 
îndrumarea  pr.  prof.  dr.  Vasile  Mihoc,  care  a  dat  şi  avizul  pentru  a  fi  publicat. 

1  Consideraţie  bazată  desigur  pe  faptul  esenţial  că  doar  în  cadrul  primei  Evanghelii 
apare  cuvântul  £KKA.T)cna,  fiind  atribuit  lui  Iisus  (16,  18;  18, 17  ş.  u.);  cf.  Donald  Guthrie, 
New  Testament  Introduction,  Intervarsity  Press,  USA,  1 990,  p.  30-3 1 .  Pe  lângă  acest  lucru, 
în  Ev.  de  la  Matei  avem  o  întreagă  cuvântare  bisericească  ( 1 8,  1-35). 

2  Pr.  prof.  dr.  Vasile  Mihoc,  art.  Aspecte  ale  spiritualităţii  şi  comunităţii  mateiene  in 
lumina  textelor  şi  trăsăturilor  specifice  primei  Evanghelii,  în  voi.  Teologie,  Slujire, 
Ecumenism,  Sibiu,  1996,  p.  323. 

3  N.  T.  Wright,  The  Challenge  of  Jesus  -  Rediscovering  Who  Jesus  Was  and  Is, 
InterVarsity  Press,  1 999,  p.  1 26. 

4  Thomas  C.  Oden,  The  Word  of  Life,  volume  two,  Harper  San  Francisco,  1 992,  p.  45 1 . 

afirmând,  atestând  şi  validând  într-un  mod  deosebit  misiunea  pământească  mai 
enigmatică  a  iui  Iisus.  Nici-o  Evanghelie  nu  se  sfârşeşte  cu  Crucea  şi  mormântul. 
Toate  cele  patru  Sfinte  Evanghelii  au  ca  ţintă  învierea  lui  Iisus,  punctul  lor  culminant, 
iar  ca  deznodământ  instaurarea  împărăţiei  cerurilor  în  lumea  aceasta  prin  Biserică. 

**  * 

Pentru  o  înţelegere  mai  adecvată  a  învierii  Mântuitorului  şi  a  noutăţii  absolute 
pe  care  ea  o  implică  trebuie  să  facem  mai  întâi  o  prezentare  a  sensurilor  diferite  pe 
care  le  comporta  noţiunea  învierii  în  cadrul  lumii  greceşti  şi  în  sânul  poporului 
ales,  având  în  vedere  desigur  şi  faptul  că  Biserica  mateiană  are  un  pronunţat  caracter 
iudeo-creştin. 

învierea  în  lumea  greacă 

Pe  lângă  ideea  de  transmigraţie  a  sufletelor,  care  apare  la  Platon  în  Phaedon, 
72  d.,5  în  termenul  de  ava(3uoOKec0at,  în  genera!  grecii  vorbeau  de  înviere 
înţelegând-o  în  două  feluri:  pe  de  o  parte,  ca  o  imposibilitate  (Homer,  Iliada,  24, 
551  -  Ahile  către  Priam  despre  Hector:  ot)5e  ţav  avcmţaeu;;  cf.  ibid.,  756;  21, 
56.),  iar  pe  de  altă  parte,  ca  un  fapt  posibil,  însă  numai  ca  miracol  izolat,  particular 
(Platon,  Symposion,  1 79c:  e5oaav  xovxo  ’fipac,  ot  0eot,  e£,  AiSou  avEtvat  nakiv 
nrţv  tţruxriv).6 

Ideea  despre  învierea  universală  la  sfârşitul  veacurilor  este  necunoscută  lumii 
greceşti.  în  FA  17,  18  avotaxacri  pare  a  fi  înţeles  greşit  de  către  ascultătorii  din 
Atena,  ca  un  nume  propriu  (Cf.  17,  31).  Pe  scurt,  se  poate  afirma  că  în  cadrul 
elenismului  se  admitea  îndeobşte  doar  nemurirea  sufletului,  însă  nu  învierea 
trupurilor.7  Despre  trup,  grecii  învăţau  că  este  o  piedică  în  calea  vieţii  adevărate  şi, 
de  aceea,  moartea  era  privită  ca  o  eliberare  din  cătuşele  sale.8 

învierea  în  Vechiul  Testament  şi  în  Iudaism 

Vechiul  Testament  aminteşte  despre  unele  învieri  individuale  în  1  Regi  17, 17- 
25  (cea  a  fiului  femeii  văduve  din  Sarepta  Sidonului,  înviat  de  Ilie),  2  Regi  4,  1 8-37 
(Elisei  învie  pe  fiul  unei  femei  sunamite)  şi  13,  20-21  (mortul  înviat  pentru  că  s-a 
atins  de  osemintele  lui  Elisei).  Au  existat  de  asemenea  şi  pregătiri  pentru  întărirea 


5  Vezi  ediţia  românească  a  acestui  tratat  etic,  ap.  la  Ed.  Humanitas,  1994,  p.  63. 

6  Cf.  Theological  Dicţionar v  of  the  New  Testament,  voi.  I,  p.  369. 

1 R.  P.  Leonce  de  Grandmaison,./esus  Christ  -  sa  persoane,  son  message,  sespreuves, 
Paris,  1930,  p.  530. 

8  Dicţionar  biblic.  Oradea,  1995,  p.  705. 

unei  speranţe  legate  de  învierea  universală  în  forma  ei  eshatologică  (Iez  37, 1-14;  Is 
53,  10;  Iov  19, 25  ş.  u,;  Ps  73).  Este  clar  exprimată  în  Is  26,  19:  avacxrjcovxoa  oi 
VEKpoi  (în  LXX  pt.  ebr,  Tno  sinonimul  eyep8r|aovxca,  pt.  vn*  şi  Daniel  12,  2: 
rcoAAoi  xcov  tcaBeuSovxcov  e'ţEp0r|aovxai  (iakiu)  şi  va  fi  dezvoltată  mai  explicit 
în  Apocalipsa.  Când  se  va  preciza  învăţătura  eshatologică,  se  va  stabili  că  mai  întâi 
drepţii  se  bucură  de  înviere,  iar  la  sfârşit  cei  păcătoşi.  In  Iezechiel  37  învierea  era  şi 
o  imagine  ce  sugera  marea  întoarcere  din  exil,  reînnoirea  Legământului  de  către 
Yahweh  faţă  de  poporul  Său,  când  păcatul  şi  moartea  din  Israel  se  vor  şterge.  Astfel, 
învierea  morţilor  devine  metaforă  şi  metonimie,  dar  şi  simbol  pentru  venirea  veacului 
nou  propriu  zis,  în  sens  literal.9 

Saducheii  şi  samaritenii  respingeau  această  speranţă  în  înviere  (Mc  12,  1 8  şi 
loc.  par.;  FA  23,  8;  Iosif  Flaviu,  Răzb.  iud.,  2,  165 ;  Ant.  iud.,  18,  16).  Acest  refuz 
revine  constant.  „Ni  se  relatează  că  disputele  în  această  privinţă  au  dus  la 
modificarea  liturghiei  care  era  folosită  la  templu.  «La  sfârşitul  fiecărei  binecuvântări 
din  sanctuar,  se  spunea:  Pentru  totdeauna,  dar  când  saducheii  au  pervertit  adevărul 
şi  au  declarat  că  nu  există  decât  o  singură  lume,  s-a  dat  poruncă  să  se  spună  de  aici 
înainte:  Din  veşnicie  în  veşnicie  ( Ber. ,  9,  5)”.10  Când  a  fost  întrebat  de  saduchei 
(care  negau  învierea  pe  baza  faptului  că  nu  ar  fi  amintită  în  Pentateuh)  cu  privire 
la  situaţia  celor  căsătoriţi  în  viaţa  de  dincolo,  lisus  le-a  spus  că  sunt  în  rătăcire  căci 
nu  înţeleg  Scripturile  şi  puterea  lui  Dumnezeu  (Mc  12, 26-27;  vezi  Gen  50,  24;  leş 
2,  24;  6,  3-8;  Lev  26,  42).  Au  existat  însă  şi  păreri  în  favoarea  învierii.  De  pildă, 
tratatul  Sanhedrin  10, 1  se  îndreaptă  în  mod  expres  împotriva  necredinţei  în  înviere: 
„Oricine  spune  că  învierea  morţilor  nu  poate  fi  dedusă  din  Torah  nu  va  avea  parte 
în  lumea  viitoare”.  întreg  iudaismul  de  mai  târziu  include  speranţa  învierii  ca  o 
parte  necesară  şi  esenţială  a  credinţei  sale  ( Schemone  Esre,  2 )."  în  iudaismul 
elenistic,  nădejdea  învierii  este  spiritualizată.  Nici  Iosif  şi  nici  Filon  nu  folosesc 
ocvaaxa Ol  în  sens  de  înviere.  Iosif  interpretează  speranţa  sa  despre  nemurire  în 
termenii  învăţăturii  fariseice  (Răzb.  iud.,  2,  163).  Filon  înţelege  nemurirea  nu  ca 


9  N.  T.  Wright,  op.  cit.,  p.  135. 

10  A.  Cohen,  Talmudul,  Hd.  Hasefer,  2000,  p.  470. 

11  “în  învăţământul  religios  al  rabinilor  privitor  la  lumea  cealaltă,  doctrina  învierii 
ocupă  locul  cel  mai  important.  Ei  au  făcut  dintr-însa  un  articol  de  credinţă  care  nu  poate  fi 
contestat  fără  a  păcătui.  După  ei,  «dacă  cineva  respinge  credinţa  în  învierea  morţilor,  el  nu 
va  avea  parte  la  înviere»  Sanh.,  90a"  (A.  Cohen,  op.  cit.,  p.  469).  între  cele  1 8  binecuvântări 
citim:  „Tu  susţii  cu  dragoste  pe  cei  vii.  Tu  învii  morţii  cu  mare  îndurare... Cine  se  poate 
asemăna  cu  Tine,  stăpâne,  cu  acţiuni  puternice,  cine  îţi  seamănă.  Rege,  care  faci  să  moară 
şi  faci  să  trăiască  din  nou.. .Da,  Tu  eşti  credincios  pentru  a  învia  morţii.  Binecuvântat  să  fii 
Tu,  Doamne,  care  învie  morţii”  (ibid.,  p.  470). 

pe  o  continuare  a  vieţii,  ci,  mistic,  ca  o  eliberare  din  particularitate,  o  naştere  din 
nou.  După  concepţia  sa,  iadul  nu  este  altceva  decât  o  separaţie  de  Dumnezeu  care 
se  produce  aici  şi  acum.12 

Au  existat,  totuşi,  şi  prezentări  mai  adânci  ale  învierii,  cel  puţin  în  scrierile 
apocaliptice.  Astfel,  ea  apare  ca  adevăratul  înţeles  al  istoriei  universale.  Multe 
documente  din  primul  secol  creştin  atestă  o  intensă  aşteptare,  în  sensul  că  învierea 
generală  (sau  sfârşitul  istoriei)  este  iminentă.  Acest  lucru  rezultă  din  manuscrisele 
de  la  Qumran  şi  din  apocaliptica  iudaică  târzie.  La  un  sfert  de  secol  după  moartea 
şi  învierea  lui  Iisus,  Sf.  Pavel  aştepta  ca  învierea  de  obşte  (şi  implicit  sfârşitul 
istoriei)  să  se  producă  curând  (1  Tes  4,  15-17;  1  Cor  15,  51). 13 

învierea  în  Noul  Testament 

Dacă  evreii  aveau  o  idee  destul  de  vagă  despre  învierea  morţilor,  iar  grecii  o 
considerau  de-a  dreptul  aberantă  (vezi  reacţia  atenienilor  la  predica  Sf.  Pavel  din 
Areopag,  FA  1 7, 32),  în  Creştinism  ea  devine  realitate  dogmatică  indubitabilă,  datorită 
Celui  care  a  supus  definitiv  moartea,  facându-Se  părgă  a  învierii  celor  adormiţi. 

1.  Noul  Testament  ne  relatează  despre  învierile  individuale  din  morţi:  a  fiului 
văduvei  din  Nain  (Lc  7,  1 1-1 8;  Mt  27,  52-53),  a  fiicei  lui  Iair  (Mt  9,  1 8-26;  Mc  5, 
22-24,  35-43;  Lc  8, 40-56)  şi  cea  a  lui  Lazăr  din  Betania  (In  1 1,43).  Ele  se  deosebesc 
radical  de  învierea  lui  Hristos,  fiind  resuscitări  la  viaţa  în  sensul  şi  condiţia  ei 
coruptibilă,  dovadă  că  ei  iarăşi  vor  muri.  Aşa  cum  cineva  îl  strigă  pe  unul  care 
doarme  sau  este  bolnav,  îl  ia  de  mână  şi-l  ridică,  în  acelaşi  fel  procedează  şi 
dumnezeiescul  Taumaturg  cu  cei  morţi,  iar  ei  învie  (Mc  5, 42;  cf.  9, 27;  FA  9,  40  ş. 
u.).  N.T.  însuşi  reflectă  o  situaţie  în  care  astfel  de  situaţii  nu  sunt  complet  neobişnuite 
concepţiei  contemporanilor  Mântuitorului  (Irod  despre  Iisus  ca  loan  redivivus. 
Mc  6,  14;  sau  Evrei  11,  35:  învierea  ca  un  rezultat  deosebit  al  credinţei:  „prin  ei, 
unele  femei  şi-au  luat  pe  morţii  lor  înviaţi”).  Cu  toate  acestea,  FA  20,  10  ş.  u.  - 
cazul  tânărului  Eutihie,  care  de  fapt  nu  era  mort  -  ne  relevă  o  capacitate  de  a  face 
distincţie  între  înviere  şi  resuscitare  sau  aducere  la  viaţă  a  unuia  care  era  pe  moarte. 

Cuvintele  privitoare  la  învierile  din  morţi  săvârşite  de  Iisus  (Mc  5,  21-43  şi 
par.;  Lc  7,  11-17;  In  11,  1-44)  se  disting  prin  gravitate,  sobrietate  şi  solemnitate. 
Sculările  din  morţi  sunt  semne  ale  erei  mesianice  şi,  ca  atare,  nu  sunt  minuni 
izolate  (Mt  1 1,  5;  In  1 1,  25-26,  cf.  5, 20  ş.  u.;  6,  39-40.  44.  54).  în  aceeaşi  ordine  de 


12  Cf.  Oepke,  art.  avicrrr/pi,  avaozacnq  în  Theological  Dictionary  of  the  New 
Testament  (prese.  TDNT),  edited  by  Gerhard  Kittel,  volume  1,  Eerdmans  Publishing 
Company,  USA,  1995,  p.  368-372. 

13  Thomas  C.  Oden,  op.  cit.,  p.  456. 

idei,  se  poate  invoca  şi  textul  din  Mt  27,  53,  referitor  la  cei  care,  morţi  fiind,  au 
înviat  la  Răstignirea  Domnului. 

2.  învierea  Mântuitorului  lisus  Hristos  (adesea,  deşi  nu  întotdeauna,  cu 
menţiunea  ek  VEKptov)  a  fost  anticipată  de  El  însuşi  (Mc  8,  31  şi  par.;  9,  9  şi  par.; 
9,  31  şi  par.,  10,  34)  şi  este  descrisă  încă  în  cea  mai  timpurie  propovăduire  ca  o 
operă  a  Tatălui  prin  care  Cel  Răstignit  a  fost  preaslăvit  la  mesianicul  8o£a  (FA  1, 
22;  2, 24, 31  ş.  u.;4,  33;  10,41;  13,33  ş.  u.;  17,  3, 31;  Rom  1,4;  1  Cor  15, 1  ş.u.). 

3.  învierea  lui  Hristos  este  chezăşia  învierii  de  obşte  (FA  26,  23:  rcpcdTOţ  e£, 
avaaxaoecot;  VEKpcov;  1  Cor  15,  20:  attapxn  x<ov  KEKOin.riM.EVtov;  v.  21:  8i‘ 
avOpamot)  ocvaaxaan;  VEKptov;  Col  1, 18:  apxTţ,7tpcc>X0X0KOţeKXG)v  veicpcov. 
„învierea  Sa  ne-a  fost  oferită  ca  argument  evident  pentru  propria  noastră  nemurire, 
căci  dacă  El,  Dumnezeu  întrupat  şi  om  ca  fiecare  din  noi,  a  înviat,  înseamnă  că 
fiecare  din  noi  va  învia”.14 

în  N.T.  raţiunea  însăşi  a  credinţei  este  spre  înviere  (1  Cor  1 5, 22;  Rom  8, 1 1 ;  In 
6, 39-40. 44. 54:  ocvacrnţaa)  amov  ev  xrţ  eoxaxri  rţfxepa).  Concepţia  predominantă 
este  cea  a  dublei  învieri  (In  5, 29:  ocvacrraoK;  Kpiaea*;  ;  cf.  Rom  14, 9;  2  Cor 
5, 10).  Probabil  în  Lc  14,  14:  rţ  avaaxaaic;  xcov  SiKOttCOV,  şi  sigur  în  Apoc  20,  5-6:  r| 
avaaxaau;  îţ  jipcoxri  se  urmăreşte  tradiţia  iudaică,  iar  învierea  spre  viaţă  e  privită  ca 
primul  act  din  cadrul  evenimentelor  eshatologice.  Trebuie  să  considerăm  1  Cor  15, 23 
ş,  u.  în  acelaşi  fel  dacă  xo  xeAoţ  nu  înseamnă  sfârşitul  lumii,  ci  „odihna”  morţilor.  De 
asemenea,  în  1  Tes  4, 1 6  ş.  u.  unirea  credincioşilor  înviaţi  şi  a  acelora  care  sunt  încă  în 
viaţă  cu  Domnul  lor  pare  să  aibă  loc  fără  judecată.  în  Rom  2, 16;  2  Tes  1, 9-10;  1  Cor 
4,  5;  2  Cor  5,10  pare  să  predomine  o  perspectivă  diferită.  Hristos  a  nimicit  moartea  şi 
ne-a  adus  viaţă  şi  nemurire  ( aphtarsian )  (2  Tim  1 , 9-10). 

Deşi  pentru  credincioşi  ea  este  un  fapt  prezent,  învierea  spre  viaţă  este  încă 
ţinta  nădejdii  şi  a  strădaniilor  lor  (Filip  3,  11:  ec,ctvaaxaaiQ,  întâlnit  doar  aici,  în 
NT).  în  Efeseni  5,14  apare  cu  sens  figurat  accentuat:  otvaaxa  ek  xcov  vetcpatv,  tcai 
ETnpaDaei  aoi  o  Xpiaxoq.  Cei  din  Corint  care  negaseră  învierea  (1  Cor  1 5, 12)  au 
fost  probabil  atraşi  de  concepţii  materialiste  iudaice.15  în  scrierile  Sf.  Ap.  Pavel, 
viaţa  de  dincolo  a  credincioşilor  e  prezentată  ca  participare  la  învierea  lui  Hristos 
prin  care  credinciosul  e  îmbrăcat  în  trup  duhovnicesc  şi  e  părtaş  la  viaţa  lui  Hristos 
cel  înviat  (1  Cor  1 5,  42-54).  Creştinul  trăieşte  o  viaţă  ascunsă  în  Hristos  -  e  născut 
de  sus  prin  puterea  Duhului  Sfânt,  întrupând  şi  proclamând  în  viaţa  sa  vestea  bună  a 
învierii,  înfăptuind  consecvent  binele,  fiind  gata  să  se  jertfească  pentru  adevăr,  trăind 
întru  înnoirea  vieţii  şi  în  speranţa  învierii  din  ziua  cea  de  apoi. 


14  ÎPS  Dr.  Antonie  Plămădeală,  Cuvinte  lăzile  mari ,  Sibiu,  1989,  p.  197. 
11  TDNT,  voi.  I,p.  370-371. 

Arătările  Domnului  după  înviere  în  Noul  Testament 

Au  existat  un  număr  mare  de  astfel  de  întâlniri  cu  Domnul  după  învierea  Sa 
din  morţi.  Ni  s-a  transmis  numai  o  selecţie  din  acestea.  Perioada  de  timp  a  acestor 
arătări,  a  durat  conform  FA  1,3  patruzeci  de  zile,  şi  anume  de  la  Paşti  la  înălţare, 
ele  fiind  însoţite  de  „multe  semne  doveditoare”.16 

Evanghelistul  Matei  relatează  despre  două  întâlniri  cu  Iisus  cel  înviat,  cea  a 
femeilor  mironosiţe  şi  cea  a  ucenicilor  în  Galileea  (cap.  28).  Evanghelia  după 
Marcu  în  forma  ei  de  azi  cuprinde  patru  întâlniri  cu  Iisus  cel  înviat:  cea  a  Măriei 
Magdalena  (16,  9),  cea  cu  cei  doi  ucenici  pe  drumul  spre  Emaus  (16,  12),  cea  a 
celor  unsprezece  în  Ierusalim  (16,  14)  şi  încă  una,  în  Galileea  (16,  14).  Sf.  Luca 
relatează  despre  un  număr  mare  de  întâlniri  (FA  1,  3).  Dintre  acestea  el  descrie 
mai  pe  larg  cea  a  ucenicilor  pe  drumul  spre  Emaus  (Lc  24,  13  ş.  u.),  a  lui  Petru  (24, 
34),  a  celor  unsprezece  în  Ierusalim  (24, 36  ş.  u.)  şi  întâlnirea  pe  Muntele  Măslinilor 
chiar  înainte  de  înălţarea  la  cer  (FA  1,  6  ş.  u.).  Sf.  Ioan  menţionează  întâlnirea 
Măriei  Magdalena  cu  Cel  înviat  (20,  14  ş.  u.),  a  celor  zece  tară  Toma  (20,  28  ş.  u.) 
şi  a  celor  unsprezece  (de  faţă  fiind  şi  Toma),  şi  în  final  cea  de  la  Lacul  Ghenizaret, 
în  Galileea  (21,  1  ş.  u.)  către  numai  şapte  dintre  Apostoli. 

în  1  Corinteni  15,  Sf.  Ap.  Pavel  prezintă  şase  din  aceste  întâlniri:17  cea  cu 
Petru;  cu  cercul  celor  unsprezece,  cu  cei  peste  cinci  sute  de  fraţi  strânşi  laolaltă, 
cu  lacov,18  apoi  cu  Apostolii  şi,  în  sfârşit,  cea  a  lui  însuşi. 


16  “Pentru  noi  este  important  -  după  cum  a  spus  un  istoric  de  seamă  -  că  învierea  lui  Iisus 
este  evenimentul  cu  cele  mai  multe  mărturii  din  antichitate.  Această  cunoaştere  istorică  nu  ne 
exclude  desigur  credinţa”  (Heinz- Wemer  Neudorfer,  Faptele  Apostolilor,  voi.  8-9,  p.  38). 

17  Acestea  sunt  introduse  de  o  importantă  afirmaţie  dogmatică  (preluată  şi  în  Simbolul 
niceean),  redată  în  forma  paralelismului  antitetic:  „Hristos  a  murit  pentru  păcatele  noastre, 
potrivit  Scripturilor  şi  a  fost  îngropat  şi  a  înviat  a  treia  zi,  după  Scripturi,  şi  că  S-a  arătat  lui 
Chefa,  apoi  Celor  Doisprezece...”.  Ambele  părţi  ale  acestei  antiteze,  moartea 
răscumpărătoare  a  lui  Hristos  (devenită  sensibilă  prin  îngropare)  şi  învierea  în  slavă,  devenită 
sensibilă  prin  arătările  Sale,  se  regăsesc  în  fondul  doctrinar  al  Epistolelor  pauline.  Referatul 
din  1  Cor  15  reprezintă  fără  îndoială  cea  mai  timpurie  învăţătură  creştină  cu  privire  la 
înviere,  fiind  parte  a  acelei  kerygma  sau  propovăduiri  de  bază  din  Epoca  Apostolilor  (Alan 
F.  Segal,  Paul's  Thinking  about  Resurrection  in  itsJewish  Context,  în  rev.  New  Testament 
Studies,  nr.  3/iulie  1998,  p.  414).  Ceea  ce  face  ca  Sf.  Pavel  să  fie  egalul  celorlalţi  Apostoli 
este  faptul  că  întruneşte  ca  şi  ei  aceeaşi  calitate  de  martor  al  învierii  (cf.  ibid.,  p.  415). 

18  Evanghelia  apocrifă  către  Evrei  prezintă  această  arătare  către  lacov  (cf.  La  Bible 
de  Jerusalem,  p.  1329,  nota  g),  a  cărei  amintire  prezenta  o  importanţă  specială  pentru 
credincioşii  de  origine  sau  tendinţă  iudaică. 


STUDII  ŞI  ARTICOLE 


67 


Trăsături  principale  ale  arătărilor 

După  Leonce  de  Grandmaison  se  pot  identifica  câteva  caracteristici  comune 
şi  definitorii  ale  textelor  despre  înviere  şi  ale  arătărilor:  mai  întâi,  absenţa  oricărei 
indicaţii  temporale  şi  a  unei  descrieri  cu  privire  la  faptul  fundamental:  momentul 
însuşi  al  învierii19,  apoi  menţiunea  despre  aflarea  mormântului  gol  în  zorii  zilei  de 
duminică  de  către  femeile  pioase,  dintre  care  un  loc  special  îl  ocupă  incontestabil 
Maria  din  Magdala.  Mărturia  lor  a  reuşit  să  sensibilizeze  pe  unii  apostoli,  în  special 
pe  Petru  şi  ioan  care  vin  să  verifice  exactitatea  informaţiei  primite.  în  sfârşit,  în 
majoritatea  cazurilor,  învăţătorul  Se  arată  direct  ucenicilor  Săi.20 

Hans  Urs  von  Balthasar21  enunţă  faptul  că  arătările  au  rolul  de  a  comunica  o 
putere  asupra  ucenicilor  care  constă  în  următoarele:  a)  e  vorba  de  întâlniri  reale,  de 
nişte  întâmpinări  ale  lui  Iisus,  nu  de  nişte  secvenţe  abstracte,  fabricate  post  factum;22 
iniţiativa  aparţine  Celui  care  se  arată.  Care  ţine  să-şi  facă  cunoscută  identitatea  cu 
Iisus  cunoscut  de  ei  înainte  de  moarte;  b)  Cel  ce  Se  arată  subjugă,  converteşte, 
angajează  pe  cei  cărora  li  Se  arată;  c)  determină  din  partea  ucenicilor  recunoaşterea 
definitivă  a  dumnezeirii  Celui  înviat;  în  întâlnirile  cu  El  după  înviere,  I  se  aduce 
pentru  prima  dată,  neîndoielnic,  închinare  ca  lui  Dumnezeu  (Mt  28,  9  şi  17;  In  20, 
16);  d)  aceste  întâlniri  pun  început  misiunii  lor,  Hristos  îi  trimite  acum  în  toată  lumea, 
pentru  că  El  are  acum  putere  peste  toţi.  Practic,  aceste  arătări  au  loc  tocmai  în  vederea 
trimiterii  lor,  căreia  nu  i  se  poate  răspunde  cu  indiferenţă  („Precum  M-a  trimis  pe 
Mine  Tatăl  şi  Eu  vă  trimit  pe  voi”  (In  20,  21;  Lc  24,  47-49;  FA  1, 8;  Mt  28,  18-20). 

Profeţiile  Mântuitorului  despre  învierea  Sa  din  morţi, 

în  Evanghelia  de  la  Matei 

Pe  lângă  faptul  că  a  fost  prezisă  de  prooroci  (Ps  15,  10;  FA  2,  31;  13,  34-37; 
Is  26,  19;  53,  10)  evenimentul  mesianic  central  care  este  învierea,  a  fost  profeţit 
de  Domnul  însuşi  (Mt  16,  21;  17,  9b.  23;  20,  19;  26,  32;  Mc  8, 31;  9,  9,31;  10,  34; 
14,  28;  Lc  9,  22;  18,  33;  In  2,  19-22). 

în  patru  rânduri,  învăţătorul  desăvârşeşte  tabloul  suferinţelor  Fiului 
Omului  prin  trăsătura  glorioasă  a  învierii  Sale:  după  mărturisirea  lui 


19  Privitor  la  acest  moment,  apocrifa  intitulată  Evanghelia  lui  Petru  vrea  să  furnizeze 
câteva  elemente  descriptive. 

20  R.  P.  Leonce  de  Grandmaison,  op.  cit.,  p.  554-555. 

21  Le Mystere Pascal,  p.  1 35,  apud  pr.  prof.  dr.  D.  Stăniloae,  Teol.  Dogm.  Ort.,  voi  II, 
p.  172-174. 

22  Fapt  imposibil,  deoarece,  nu  ucenicii  au  fost  cei  care  au  provocat  sau  determinat 
întâlnirea,  ca  în  viziunile  subiective,  rolul  acesta  L-a  îndeplinit  de  fiecare  dată  Hristos. 

Petru23  de  la  Cezareea  lui  Filip  a  divinităţii  Mântuitorului,  urmează  prima  vestire  a 
Patimilor:  „De  atunci  a  început  Iisus  să  le  arate  ucenicilor  Săi  că  El  trebuie  să  meargă 
la  Ierusalim  şi  să  pătimească  multe  de  la  bătrâni  şi  de  la  arhierei  şi  de  la  cărturari  şi  să 
fie  omorât  şi  a  treia  zi  să  învie”  (Mt  16, 2 1 ).  Textul  insinuează  că  misiunea  galileană  a 
lui  Iisus  dedicată  oamenilor  obişnuiţi  se  încheie  în  acest  punct,  de  acum  Domnul 
urmărind  în  special  instruirea  ucenicilor.24  La  Marcu  este  în  loc  de  Ttţ  xpixt)  Tţţiepa 
e^ep&rţvoa  -  „a  treia  zi”,  ţtexa  xpac,  rţţiEpoa;  ocvaaxrţvoa.  învierea  a  avut  loc  potrivit 
Tradiţiei  în  ziua  duminicii  ce  a  urmat  Vinerii  Răstignirii.  „După  trei  zile”  din  profeţia 
aceasta  a  fost  întotdeauna  înţeleasă  ca  „în  a  treia  zi”,  socotind  ziua  Răstignirii  ca  prima.25 
Astfel  avem  la  Sf.  Pavel  în  1  Cor  15,  4,  în  Fapte  10,  40,  la  primul  şi  la  al  treilea 
evanghelist.  Mc  8,  3 1 ;  9,  3 1 ;  10,  34  şi  Mt  1 2, 40;  27, 63  care  reţin  cele  „trei  zile”.26 


23  „In  strânsă  legătură  cu  această  mărturisire,  toate  Evangheliile  sinoptice  ne  comunică 
faptul  că,  plecând  de  la  acest  moment  şi  ca  urmare  a  statuării  de  către  Apostoli  a  mesianităţii  şi 
dumnezeirii  Sale,  Domnul  a  început  să  le  vorbească  pregătitor  ucenicilor  Săi,  în  mod  deschis, 
că  El,  Mesia,  va  trebui  să  se  supună  unor  păţim  iri  îngrozitoare  care-L  vor  duce  la  moarte,  dar  că 
a  treia  zi  va  învia  ca  un  Dumnezeu. .  .Domnul  accentuează  că  a  treia  zi  va  învia  din  morţi  ca  să  nu 
se  creadă  că  învierea  Sa  va  avea  loc  în  ziua  cea  de  apoi,  când  toţi  morţii  vor  învia”,  voind 
totodată  să  dezrădăcineze  concepţia  greşită  despre  un  Mesia  ca  erou  politic  naţional  (Cf.  Leon 
Arion,  Comentarii  la  Evanghelia  după  Matei,  Ed.  Limes,  1999,  p.  208-209). 

24  După  Lc  24,  25  ş.  u.  această  învăţătură  era  făcută  în  raport  cu  Scripturile  sfinte, 
dar  aici  nu  se  precizează  deloc  de  acest  fapt. 

25  în  felul  iudaic  de  a  calcula,  fiecare  zi  în  care  a  fost  mort,  fie  în  parte  sau  întreagă,  e 
socotită  ca  o  zi  deplină,  chiar  dacă  El  a  murit  şi  a  fost  îngropat  în  Vinerea  Mare  (14  Nisan),  a 
zăcut  în  mormânt  în  sâmbăta  Mare  (sabatul  pascal)  şi  a  înviat  duminică  dimineaţa  (16  Nisan). 
Era  obişnuit  să  se  socotească  fiecare  zi  ca  începând  odată  cu  apusul  soarelui.  Deci  Hristos  a  fost 
în  mormânt  două  zile  fragmentare  şi  ziua  întreagă  dintre  ele.  Tertia  dei  reprezenta  pentru  profetul 
Osea  un  motiv  pentru  exprimarea  vindecării  lui  Israel:  „în  ziua  a  treia  El  ne  va  restaura,  ca  noi 
să  putem  trăi  în  prezenţa  Lui”  (cf.  1  Sam  30,  12;  2  Regi  20,  5;  8;  Lev  7,  17-18).  Dar  de  la 
începuturi,  acest  text  a  dobândit  sens  mesianic  clar:  „Sf.  Ap.  Pavel  este  primul  autor  care  a 
întrezărit  în  Os  6, 2  o  oglindă  a  celor  viitoare,  mai  precis  o  prefigurare  a  morţii  şi  învierii  celei 
de  a  treia  zi  a  Domnului...  O  altă  mărturie  de  data  aceasta  indirectă  că  acest  text  a  fost  privit  încă 
de  Biserica  primară  drept  o  profeţie  mesianică  referitoare  la  învierea  Domnului  o  găsim  în 
Targumul  lui  Ionatan,  de  unde  lipsesc  în  mod  intenţionat  cuvintele  cheie.  Această  traducere 
parafrazată  a  textului  oseian  (datând  din  secolul  al  V-lea  după  Hristos)  se  vrea  un  răspuns 
polemic  la  interpretarea  mesianică  pe  care  o  dădeau  creştinii  acestui  verset.  Primul  autor  creştin 
care  a  ţinut  să  vorbească  în  mod  explicit  despre  raportul  dintre  Os  6, 2  şi  tradiţia  creştină  a  fost 
Tertulian,  în  lucrarea  sa  Adversus  Marcionem  IV,  43.  Mai  mult,  marele  apologet  se  foloseşte  de 
textul  oseian  pentru  a  sprijini  cu  argumente  biblice  acţiunea  femeilor  mironosiţe  în  dimineaţa 
învierii”  (Eugen  J.  Pentiuc,  Cartea  profetului  Osea,  introd.,  trad.  şi  comentariu,  Ed.  Albatros, 
200 1 ,  p.  1 65).  Faptul  că  Domnul  a  înviat  „a  treia  zi”  rezultă  şi  din  Lc  24, 2 1 :  „astăzi  este  a  treia 
zi  de  când  s-au  petrecut  acestea”,  spun  cei  doi  călători  în  drumul  spre  Emaus. 

A  doua  a  avut  loc  posterior  Schimbării  la  faţă  şi  vindecării  fiului  lunatic: 
„întorcându-se  ei  din  Galileea,  Iisus  le-a  spus:  Fiul  Omului  va  să  fie  dat  în  mâinile 
oamenilor  şi-L  vor  omorî  şi  a  treia  zi  va  învia.  Şi  ei  foarte  s-au  întristat”27  (Mt  1 7, 
22-23).  La  Luca  nu  apare  menţiunea  cu  privire  la  înviere,  în  vreme  ce  aici  ea  este 
prezentă,  dar  cu  o  modificare  faţă  de  Marcu;  această  modificare  este  în  conformitate 
cu  terminologia  obişnuită  Bisericii,  după  care  Iisus  n-a  înviat  după  trei  zile  (Mc), 
ci  „a  treia  zi”  (cf.  16,  21=Lc  9,  22;  I  Cor  15,  4).  De  asemenea,  Matei  cunoştea 
formula  din  Marcu  (cf.  Mt  27,  63);  Pe  de  altă  parte.  Matei  a  substituit  verbul 
ccvaaTriaexai  din  Marcu  cu  o  terminologie  a  învierii  mai  adecvată  concepţiei 
dominante  timpului  său:  o  înviere  care  este  un  act  suveran  al  lui  Dumnezeu  care 
ridică  (scoate)  pe  Iisus  de  sub  puterea  morţii  (£7Ep0T|G£Tai,  cf.  26,  32).28 

A  treia  vestire  a  făcut-o  Iisus  în  drumul  spre  Ierusalim,  în  ultimul  an  al 
activităţii  Sale  pământeşti:  „Iată  ne  suim  la  Ierusalim,  şi  Fiul  Omului  va  fi  dat  în 
mâna  arhiereilor  şi  a  cărturarilor,  şi-L  vor  osândi  la  moarte;  şi-L  vor  da  pe  mâna 
păgânilor,  ca  să-l  batjocorească  şi  să-L  biciuiască  şi  să-L  răstignească,  dar  El  a 
treia  zi  va  învia”  (Mt  20,  1 8-19). 

Imediat  după  Cina  de  Taină,  Domnul  reaminteşte  faptul  învierii  Sale,  voind  să- 
i  întărească  pe  ucenici  în  credinţă:  .Atunci  Iisus  le-a  zis:  în  această  noapte  voi  toţi  vă 
veţi  poticni  întru  Mine,  că  este  scris:  Bate-voi păstorul  şi  se  vor  risipi  oile  turmei.  Dar 
după  ce  voi  învia,  voi  merge  mai  înaintea  voastră  în  Galileea”  (Mt  26, 3 1  -32). 

După  cum  aflăm  din  mărturia  celor  ce  le-au  consemnat  şi  transmis  pentru 
noi,  aceste  cuvinte  profetice  au  rămas  neînţelese  în  timpul  scurtei  misiuni  a 
Mântuitorului  şi  chiar  după  aceea.  Gravate  în  memoria  ucenicilor,  datorită 
caracterului  lor  paradoxal,  dar  şi  prin  forma  lor  ritmată  şi  sentenţioasă,  aceste 


26  Cf.  Willoghby  C.  Allen,  A  Criticai  and  Exegetical  Commentary  on  the  Gospel 
According  to  St.  Matthew,  Edinburgh,  1965,  p.180. 

27  “întristarea  va  fi  avut  acelaşi  temei:  neîmpăcarea  cu  gândul  că  Domnul  lor,  ca 
Mesia,  ar  accepta  o  soartă  atât  de  tristă.  Foarte  adânc  înrădăcinată  era  în  inimile  lor  ideea 
deplasată,  că  Mesia  trebuie  să  fie  un  erou  politic  naţional  şi  că  El  nu  va  trebui  să  moară.  E 
drept  că  le  vorbea  şi  despre  învierea  Sa  cea  de-a  treia  zi,  dar  faptul  acesta  era  de-a  dreptul 
enigmatic  şi  nu  puteau  pătrunde  înţelesul  acestor  cuvinte  (Cf.  Mc  9, 32;  Lc  9, 45).  Dar  nici 
unul  dintre  ei  nu  îndrăzneşte  Să-i  ceară  lămuriri  (cf.  Mc  9, 32;  Lc  9, 45),  probabil  de  teama 
de  a  nu  se  expune  unei  mustrări,  cum  se  expusese  data  trecută  Apostolul  Petru  (16,  23) 
(Leon  Axion,  op.  cit.,  p.230). 

28  Cf.  Pierre  Bonnard,  L  ‘Evangile  selon  Saint  Matthieu,  Delachaux  et  Niestle,  Paris, 
1963,  p.  263.  Noul  Testament  nu-L  prezintă  pe  Hristos  nu  numai  ca  obiect  al  învierii,  ci  şi 
ca  subiect  al  actului  învierii.  “Atribuirea  alternativă  a  actului  învierii  când  Tatălui,  când 
Fiului  arată  o  împreună-lucrare  a  Lor,  care  include  şi  o  intensă  împreună-lucrare  a  Duhului 
Sfânt”  (Pr.  Prof.  D.  Stăniloae,  Teol.  Dogm.  Ort.,  voi.  II,  p.  167). 

predicţii  devin  clare  în  lumina  Paştilor.29  La  o  privire  comparativă  atentă  prevestirile 
Patimilor  şi  învierii  comportă  un  paralelism  progresiv,  dezvoltând  inclusiv  ideea  câ 
procesul  Mântuitorului  va  avea  două  faze,  una  în  care  acuzatorii  şi  judecătorii  vor  fi  din 
partea  iudeilor,  respectiv  „bătrânii,  arhiereii  şi  cărturarii”,  alta  în  care  rolul  acesta  îl  vor 
deţine  păgânii.  După  întâia  vestire,  a  urmat  reacţia  lui  Petru,  după  a  doua  evanghelistul 
Matei  ţine  să  arate  întristarea  foarte  mare  a  tuturor  ucenicilor.  Dar  se  remarcă  un  progres 
şi  în  privinţa  afirmaţiilor  despre  înviere,  căci  în  26, 32  Domnul  precizează  şi  aceea  că  va 
merge  după  înviere  înaintea  lor  în  Galileea.  în  afară  de  aceste  anticipări  profetice,  două 
cuvinte  ale  Domnului  se  raportează  mai  clar  obiectului  nostru,  fiind  considerate,  de 
altfel,  datorită  importanţei,  între  cele  mai  semnificative  ale  Evangheliei. 

1.  Semnul  lui  lona 

a.  Sintagma  aceasta  apare  în  contextul  unei  opoziţii  faţă  de  Iisus  din  partea 
cărturarilor  şi  fariseilor  care  atribuiau  semnele  minunate  ale  misiunii  Sale  lui 
Beelzebul,  „domnul  demonilor”  (Mt  12,  38-42;  Lc  1 1, 29-32):  „Atunci  I-au  răspuns 
unii  dintre  cărturari  şi  farisei:  învăţătorule,  vrem  să  vedem  un  semn  de  la  tine. ..Iar  El 
le-a  zis:  Neam  viclean  şi  desfrânat  cere  semn,  dar  semn  nu  i  se  va  da,  în  afară  de 
semnul  lui  lona  proorocul.  Că  precum  a  fost  lona  în  pântecele  chitului  trei  zile  şi  trei 
nopţi,  tot  aşa  va  fi  şi  Fiul  Omului  în  inima  pământului  trei  zile  şi  trei  nopţi.  Bărbaţii 
din  Ninive  se  vor  scula  la  judecată  cu  neamul  acesta  şi-l  vor  osândi,  căci  ei  s-au 
propovăduit  la  propovăduirea  lui  lona;  şi  iată,  aici  e  mai  mult  decât  lona!  Regina  de 
la  Miazăzi  se  va  scula  la  judecată  cu  neamul  acesta  şi-l  va  osândi,  căci  ea  a  venit  de 
la  marginile  pământului  ca  să  asculte  înţelepciunea  Iui  Solomon;  şi  iată,  aici  e  mai 
mult  decât  Solomon!”  Iudeii  reclamau  un  semn  probabil  asemănător  celui  din  vremea 
lui  Moise,  săvârşit  de  acesta  în  faţa  lui  Faraon  (Iş  7,  8  ş.  u.),  care  să  justifice  în  ochii 
lor  conduita  Mântuitorului.  Deja  Iisus  refuzase  lui  Satan  să  săvârşească  un  semn  la 
cererea  sa  (Mt  4,  5-6;  Lc  4,  9).  Iisus  n-a  voit  să  forţeze  credinţa  oamenilor  prin 
anumite  semne  sau  minuni;  minunile  Sale  reprezentau  un  răspuns  la  credinţa  celor 
ce-1  cereau.  Totuşi  anumite  minuni  ale  Domnului  trebuie  privite  ca  semne.  De  pildă, 
vindecarea  paraliticului  (Mc  2,  1-12;  Mt  9,  1-8;  Lc  5,  17-26),  şi  mai  ales  cele  şapte 
minuni-semne  din  Ioan.  Aceste  semne,  deşi  săvârşite  în  public,  erau  menite  să 
provoace  uimirea,  să  determine  problematizarea;  ele  suscitau  Ia  unii  reacţii  pozitive, 
negative  la  alţii  (ex:  înmulţirea  pâinilor  urmată  de  cuvântarea  despre  pâinea  vieţii 
(In  6);  vindecarea  orbului  (In  9),  etc.  Dar  semnul  decisiv  săvârşit  de  Iisus  va  fi 
tocmai  semnul  lui  lona,30  adică  propria-I  moarte  şi  înviere. 


29  Leonce  de  Grandmaison,  op.  cit.,  p.  584. 

30  Nicolas  Koulomzine,  Cours  de  Nouveau  Testament  -  Les  Evangiles  Synoptiques, 
Paris,  1987,  p.62-63. 

b.  Al  doilea  context  al  apariţiei  expresiei  „semnul  lui  Iona”  este  la  Matei 
imediat  după  a  doua  înmulţire  a  pâinilor  (Mt  16,  l-4;Mc  8, 11-13).  „Şi  apropiindu- 
se  fariseii  şi  saducheii31  şi,  ispitindu-L,  I-au  cerut  să  le  arate  semn  din  cer.32  Iar  El, 
răspunzând,  le-a  zis:  când  se  face  seară,  voi  ziceţi:  va  fi  timp  frumos,  că  e  cerul 
roşu.  Iar  dimineaţa  ziceţi:  cerul  e  roşu  posomorât,  aşa  că  azi  va  fi  furtună. 
Făţarnicilor,  faţa  cerului  ştiţi  s-o  tălmăciţi,  dar  semnele  vremilor33  nu  puteţi.  Neam 
viclean  şi  desfrânat  cere  semn,  şi  semn  nu  i  se  va  da,  fără  numai  semnul  lui  Iona. 
Şi  lăsându-i,  a  plecat”.  Cuvintele  „din  cer”  din  cererea  fariseilor  şi  a  saducheilor 
nu  desemnează  vreun  semn  pe  care  Iisus  l-ar  putea  arăta  pe  cer,  ci  un  semn  care 
vine  din  cer,  adică  acordat  de  către  Dumnezeu,  care-L  acreditează  pe  Iisus  în  faţa 
poporului  Său  (cf.  Mc  8,  11).  Iisus  săvârşise  atâtea  semne,  dar  acestea  nu  au  fost 
recunoscute  ca  atare  şi  înţelese  de  mai-marii  iudeilor  (vezi  şi  Mt  11,  5).34  Pentru 
Israel  a  mai  rămas  doar  acest  ultim  şi  decisiv  semn:  moartea  şi  învierea  lui  Iisus, 
a  căror  prefigurare  anticipativă  a  avut-o  în  întâmplarea  din  viaţa  profetului  Iona. 


31  Faptul  că  s-au  aliat  aceste  două  partide  antagonice  între  ele,  mai  ales  datorită 
concepţiei  despre  nemurire  şi  înviere,  „descoperă  pericolul  pe  care-L  constituie  Iisus  în 
ochii  lor”.  Conform  Marcu  8, 1 1  întâmplarea  s-a  petrecut  în  regiunea  Dalmanuta-Magdala 
(Gerhard  Maier,  Comentariu  biblic  -  Evanghelia  după  Matei,  voi.  I-II,  Ed.  Lumina 
lumii,  2000,  p.  539).  Origen,  notează  în  comentariul  său  la  acest  text,  că  asocierea  a  doi 
factori  decizionali  antagonici  s-a  mai  înregistrat  în  viaţa  lui  Iisus,  şi  anume  la  Judecarea 
Sa  când  Irod  şi  Pilat  s-au  făcut  prieteni  „să  poată  să-L  ucidă”.  „Prietenia  lor  părelnică  1- 
a  făcut  pe  Irod  mai  puternic  în  cererea  sa  împotriva  lui  Iisus,  iar  pe  Pilat  să  voiască 
probabil,  datorită  noii  prietenii,  să  facă  ceva  pentru  a-1  mulţumi  pe  Irod  şi  întregul  popor 
iudeu”.  Mai  departe,  arată  Origen,  se  pot  constata  astfel  de  „prietenii”  la  adversarii  lui 
Iisus  din  toate  timpurile  şi  invocă  cazuri  similare  din  istoria  iudeilor:  Faraon  cu 
Nabucodonosor  (2  Regi  24,  7)  Tirhakah,  regele  Etiopiei  cu  Senaherib  (2  Regi  19,  9) 
(Origen,  Commentary  on  Matthew,  p.  449-450,  în  seria  Ante-Nicene  Fathers,  voi  9, 
USA,  Hendrickson  Publishers,  1995). 

32  „Iudeul  este  interesat  în  primul  rând  de  problema  puterii,  nu  de  cea  a  cunoaşterii, 
ca  grecul  (cf.  Mc  15,  32;  In  2,  18;  4,  48;  6,  30;  1  Cor  1,  22).  El  are  un  Dumnezeu  care  se 
revelează  prin  fapte.  De  aceea  trebuie  Mesia  să  facă  semne.  Greşeala  constă  în  faptul  că 
semnele  nu  pot  fi  „comandate”,  ci  pot  fi  primite  cu  smerenie  ca  revelaţie  divină”  (Gerhard 
Maier,  op.  cit.,  p.  540).  Doar  rănile  din  trupul  înviat  al  Mântuitorului  vor  fi  „semnele” 
cerute,  ele  reprezentând  un  adevărat  trofeu  veşnic  al  victoriei  Sale  asupra  morţii. 

33  Expresie  ce  trimite  la  semnele  proprii  zilelor  venirii  lui  Mesia.  în  acest  context,  se 
poate  raporta  fie  la  minunile  sau  semnele  săvârşite  de  Iisus  (de  pildă,  vindecările  şi  înmulţirea 
pâinilor,  cf.  11, 3-5),  fie  la  Iisus  însuşi  ca  Semn  prin  excelenţă  (cf.  TOB,  p.  2347,  nota  e). 

34  Ibidem ,  nota  c. 

2.  Semnul  Templului  rezidit 

Contextul  apariţiei  acestuia  este  redat  doar  în  Evanghelia  de  Ia  Ioan:  Iisus 
tocmai  a  izgonit  negustorii  şi  schimbătorii  de  bani  din  Templu  (In  2,  1 7-22:  „Şi 
ucenicii  Săi  şi-au  adus  aminte  că  este  scris:  Râvna  casei  Tale  m-a  mâncat.  Dar 
l-au  răspuns  iudeii  zicând:  De  vreme  ce  tu  faci  acestea,  ce  semn  ne  arăţi?  Iisus  le- 
a  răspuns  şi  le-a  zis:  Dărâmaţi  templul  acesta  şi  în  trei  zile  îl  voi  ridica.  Şi  au  zis 
Iudeii:  în  patruzeci  şi  şase  de  ani  s-a  zidit  templul  acesta!  Şi  tu  îl  vei  ridica  în  trei 
zile.. .Dar  El  le  vorbea  de  templul  trupului  Său.  Deci,  când  a  înviat  din  morţi, 
ucenicii  Săi  şi-au  adus  aminte  că  El  zisese  aceasta  şi  au  crezut  Scripturii  şi 
cuvântului  pe  care-1  spusese  Iisus”.);  în  timpul  interogatoriului  lui  Iisus,  în  noaptea 
când  a  fost  judecat,  se  caută  mărturii  mincinoase  împotriva  Sa:  „şi  au  zis:  Acesta 
a  spus:  pot  să  dărâm  templul  lui  Dumnezeu  şi  în  trei  zile  să-l  zidesc”  (Mt  26,  61; 
Mc  14,  57-59);  pe  dealul  Golgota  (Mt  27,  39-40;  Mc  15,  29-30  -  batjocorirea  din 
partea  trecătorilor). 

Din  confruntarea  acestor  texte  se  constată  că  între  viaţa  Domnului  şi 
învierea  Sa  există  o  armonie  internă,  care  o  face  pe  aceasta  din  urmă  demnă  de 
credinţă.  învierea  ratifică  învăţătura  mesianică  a  lui  Iisus  pentru  că  El  a  explicat 
„deschis”  ucenicilor  că  „Fiul  Omului  trebuie  să  pătimească  multe  şi  să  fie 
defăimat  de  bătrâni,  de  arhierei  şi  de  cărturari  şi  să  fie  omorât,  iar  după  trei  zile 
să  învie”(Mc  8,  31 -32a).  »• 

Referatul  mateian  despre  învierea  lui  Iisus  (28,  1-20) 

Ne  surprinde  în  acest  referat  concizia  stilului,  sobrietatea  catehetică  a 
expunerii.35  Dacă  la  Marcu  îngroparea  constituie  o  parte  integrantă  a  relatării 
Răstignirii,  la  Matei  observăm  o  reorganizare  a  materialului,  el  plasând  îngroparea 
Domnului  mai  aproape  de  înviere.  Astfel,  se  impune  o  tratare  unitară  a  textului 
cuprins  între  27,  57  -  28,  20.  între  relatarea  îngropării  şi  învierii  lui  Iisus  şi  cea  a 
naşterii  şi  copilăriei  Sale  este  o  adevărată  simetrie,  bazată  pe  alternanţa  dintre 
momentele  favorabile  şi  cele  potrivnice  lui  Iisus  (cf.  1 , 1 8-2, 23,  şi  mai  ales  alternarea 
episoadelor  cu  losif  şi  Irod).  Se  pot  desprinde  cinci  astfel  de  momente:  înmormântarea 
(27,  57-61),  lasă  să  se  înţeleagă  că  losif  din  Arimateea  era  bogat  şi  totodată  ucenic  al 
lui  Iisus.  Paza  mormântului  (27,  62-66),  despre  care  vorbeşte  doar  Matei,  denotă  o 
intenţie  apologetică  care  priveşte  polemica  iudaică  împotriva  învierii.  Colaborarea 


35  De  altfel,  aceasta  reprezintă  o  coordonată  a  stilului  mateian  din  care  lipseşte 
anecdoctica  specifică  lui  Marcu,  aşa  cu  reiese  mai  evident  din  compararea  minunilor  lui 
Iisus  la  cei  doi  Sfinţi  Evanghelişti. 

dintre  Pilat,  arhierei  şi  farisei36  pentru  folosirea  soldaţilor  în  scopul  de  a  susţine 
ipoteza  furtului  trupului  lui  Iisus  ne  duce  cu  gândul  la  complotul  lui  Irod  cu  arhiereii 
şi  cărturarii  de  a  trimite  să  fie  ucis  Pruncul  Iisus  (2,  4.  16-20).  Apoi  urmează  scena 
mormântului  gol  (28, 1  - 1 0).  Ca  şi  la  fuga  în  Egipt,  intervenţia  dumnezeiască  nimiceşte 
complotul  ostil.  Mai  întâi,  s-a  produs  un  cutremur;  îngerul  Domnului,  pogorându-se 
din  cer,  a  prăvălit  piatra  de  la  uşă,  iar  de  frica  lui  soldaţii  străjeri  s-au  înspăimântat  şi 
s-au  făcut  ca  nişte  morţi.  Mesajul  îngerului  către  femei  despre  biruinţa  lui  Iisus  are 
o  urmare  deosebită  faţă  de  cel  din  Marcu;  Ele  au  alergat  cu  bucurie  să  spună  ucenicilor, 
bucuria  lor  fiind  întărită  prin  aceea  că,  într-adevăr,  Iisus  însuşi  li  s-a  arătat.  Urmează 
mituirea  soldaţilor  de  către  arhierei  şi  minciuna  cu  privire  la  furtul  trupului  lui  Iisus 
(28, 1 1  -1 5).  A  cincea  secvenţă  şi  ultima  e  cea  a  arătării  Domnului  către  cei  unsprezece 
Apostoli  (28,  16-20)  pe  un  munte  din  Galileea.37 

Ţinând  seama  de  acest  paralelism  şi  de  această  simetrie  ne  dăm  seama  o  dată 
în  plus  de  caracterul  mnemotehnic  al  Evangheliei  mateiene,  în  virtutea  căruia 
învăţătura  cu  privire  la  Iisus  se  poate  transmite  şi  asimila  mai  cu  uşurinţă. 

în  general  referatul  de  la  Matei  despre  înviere  urmează  pe  cel  din  Marcu 
(1 6, 1  -8),  dar  adaugă  două  scene  pe  care  nu  le  regăsim  în  sursa  marcană:  ( 1 )  apariţia 
îngerului  şi  cutremurul  de  pământ  ce  a  însoţit-o  (vs.  2-4)  şi  (2)  apariţia  Domnului 
înviat  (v.  9-10).  Prima  din  aceste  două  scene  prezintă  miraculoasa  îndepărtare  a 
pietrei  de  la  intrarea  în  mormânt  şi  insistă  pe  apariţia  îngerului,  a  cărui  prezenţă  e 
doar  presupusă  în  textul  de  la  Marcu.  în  scena  a  doua  Iisus  însuşi  repetă  porunca 
îngerului  pentru  ucenici  de  a  merge  în  Galileea  (vezi  Mc  16,  7  şi  Mt  28,  7).38 

1.  Femeile  mironosiţe  la  mormântul  gol39  (1-4) 

„1.  Iar  întru  târziul  Sâmbetei,  când  se  lumina  spre  ziua  cea  dintâi  a 
săptămânii40,  Maria  Magdalena  şi  cealaltă  Mărie  au  venit  să  vadă  mormântul.  2. 


36  în  naraţiunea  despre  Patimi,  fariseii  nu  sunt  menţionaţi  deloc  de  Marcu  şi  Luca,  ci 
doar  de  data  aceasta  de  către  Matei. 

37  Cf.  Raymond  E.  Brown,  An  Introduction  to  the  New  Testament,  The  Anchor  Bible 
Reference  Library,  USA,  1997,  p.  202-203. 

38  Cf.  Barclay  M.  Newman  and  Philip  C.  Stine,  A  Handbookon  the  Gospel ofMatthew, 
UBS  Handbook  Series,  1992,  p.  875. 

39  împărţirea  capitolului  după  cuprinsul  tematic  urmează  pe  cea  propusă  de  Dr. 
Gerhard  Maier,  op.  cit.,  p.  1005. 

40  Expresia  “prima  zi  a  săptămânii”  nu  apare  în  tradiţia  iudaică  decât  odată  cu  autorii 
Evangheliilor  (Mt  28,  I;  Mc  16,  2,  9;  Lc  24,  1;  In  20,  1,  9,  vezi  FA  20,  7;  1  Cor  16,  2). 

Şi  iată,  cutremur  mare  s-a  făcut;  că  îngerul  Domnului,  pogorându-se  din  cer  şi 
venind,  a  prăvălit  piatra  de  la  uşă  şi  şedea  deasupra  ei.  3.  Şi  înfăţişarea  lui  era  ca 
a  fulgerului  şi  îmbrăcămintea  lui,  albă  ca  zăpada. 4.  Şi  de  frica  lui  s-au  cutremurat 
străjerii  şi  s-au  făcut  ca  nişte  morţi”41. 

Nici  una  dintre  Evanghelii  nu  descriu  faptul  însuşi  al  învierii,  prezenţa 
mormântului  gol  (cf.  Mc  16,  1-8;  Lc  24,  1-12;  In  20,  1-10)  fiind  considerată  de 
către  evanghelişti  drept  dovada  limpede  a  acestui  moment.  Taina  învierii  ca  şi 
întruparea  Domnului,  nu  poate  fi  exprimată  adecvat  în  cuvinte.  în  cazul  în  care 
autorii  Evangheliilor  ar  fi  încercat  s-o  redea  pe  calea  discursivă,  ar  fi  făcut  probabil 
senzaţie,  dar  era  iminentă  în  acest  caz  dizolvarea,  până  la  dispariţie,  a  Tainei.  „Ne 
uimeşte  răceala  limbajului  -  spune  un  autor  -  care  reţine  numai  ceea  ce  s-a  putut 
observa  efectiv.  Aici  nu  există  nimic  fanatic,  exagerat  sau  ahtiat  după  senzaţie... Este 
vorba  despre  o  relatare  ulterioară  a  unor  evenimente  deja  petrecute,  un  lucru  care 
corespunde  stilului  ebraic...  Nici  un  cuvânt  despre  fenomenul  învierii!  Taina  curată 
a  minunii  din  dimineaţa  aceea  nu  este  forţată  în  mod  speculativ  sau  curios.  începând 
de  acum,  învierea  lui  Iisus  este  efectiv  presupusă  ca  un  fapt,  ca  o  realitate.  Acest 
lucru  vorbeşte  în  favoarea  caracterului  demn  de  încredere  al  relatării”.42  Rezerva 
Sf.  Evanghelişti  în  privinţa  procesului  învierii  în  sine  se  va  menţine  până  în  epoca 
apocrifelor  (cf.  Evanghelia  lui  Petru,  12,  50-  13,  57).43 

Referitor  la  timpul  în  care  au  venit  sfintele  femei  la  mormânt,  acesta  este 
redat  diferit  în  versiunile  româneşti  ale  Sf.  Scripturi.  Cea  mai  nouă  versiune  are: 
„Iar  întru  târziul  Sâmbetei,  când  se  lumina  spre  ziua  cea  dintâi  a  săptămânii...” 
(28,  la)44.  Matei  îşi  începe  relatarea  învierii  cu  două  indicii  temporale.  Primul 
dintre  acestea  este  suficient  de  clar:  sabatul  se  încheiase.  însă  al  doilea  presupune 
o  dificultate  de  interpretare,  deoarece  ziua  iudaică  începea  de  fapt  cu  la  apusul 
soarelui,  în  vreme  ce  numai  ziua  romană  începea  o  dată  cu  ivirea  zorilor.  Dacă 
acceptăm  traducerea  „întru  târziul  sâmbetei,  când  se  lumina  spre  ziua  cea  dintâi  a 
săptămânii”,  atunci  evenimentele  s-au  produs  în  seara  ce  a  urmat  zilei  sabatului, 
iar  scena  descrie  cele  două  femei  umblând  în  întuneric  să  caute  (să  vadă)  mormântul, 
în  acest  caz,  relatarea  mateiană  contrastează  cu  cea  de  la  Marcu,  după  care  cele 

41  Citatele  din  Noul  Testament  sunt  preluate  după  ediţia  revizuită  a  ÎPS  Bartolomeu 
Anania,  EIBM,  Buc.,  1993. 

42  Gerhard  Maier,  op.  cit.,  p.  1009. 

43  Pierre  Bonnard,  L  ‘Evangile  selon  Saint  Matthieu ,  p.  411. 

44  Noul  Testament,  versiunea  revizuită  a  ÎPS  Bartolomeu,  Bucureşti,  1993,  p.  55. 
Nota  explicativă  la  acest  verset  din  Traduction  Oecumenique  de  la  Bible  (prese.  TOB),  ed. 
1994,  p.  2380)  spune  că  traducerea  literală  e  „când  începea  să  se  lumineze  de  ziua  întâi  a 
săptămânii”  şi  că  probabil  această  expresie  reprezintă  o  aluzie  la  apariţia  stelei  de  seară 
care  indică  începutul  unei  noi  zile  (cf.  Lc  23,  54). 

trei  femei  cumpăraseră  miruri  la  sfârşitul  zilei  de  sabat,  dar  nu  le-au  dus  de  fapt  la 
mormânt  până  în  dimineaţa  următoare.  Acest  lucru  sugerează  că  Matei  a  urmat 
aici  cea  mai  veche  tradiţie,  ce  va  fi  succedată  apoi  de  mai  cunoscuta  relatare  despre 
vizita  în  zorii  zilei  de  duminică. 

Sf.  Matei  a  suprimat  elementele  anecdotice  şi  psihologice  pe  care  le  avem  la 
Marcu  (cumpărarea  aromatelor,  menţionarea  orei  prea  matinale  a  venirii  lor  la 
mormânt,  neliniştea  lor  cu  privire  la  greutatea  pietrei,  descrierea  îngerului  în  chipul 
unui  om  tânăr).  Pe  de  altă  parte.  Matei  face  mai  clar  şi  mai  pedagogic  textul  din 
Marcu  (vs.  2-4  proprii  lui  Matei:  cutremurul  de  pământ,  pogorârea  „îngerului 
Domnului”,  apariţia  sa  strălucitoare,  frica  copleşitoare,  de  moarte,  a  gărzii;  vs.  9- 
10  de  asemenea  sunt  în  întregime  proprii  lui  Matei:  întâlnirea  lui  Iisus  cu  femeile 
mironosiţe,  porunca  sa  de  a  le  vesti  fraţilor  Săi  că  a  înviat  şi  de  a  merge  în  Galileea 
unde-L  vor  vedea;  acest  ultim  element  trebuie  comparat  cu  arătarea  către  Maria 
Magdalena  din  In  20,  11-18). 

Adverbul  otţ/e  înseamnă  „târziu”,  dar  când  apare  cu  genitivul,  ca  în  v.  1, 
înseamnă  „după”;45  pluralul  (caPPaxcov)  desemnează  ziua  sabatului  considerată 
în  toate  ceasurile  şi  ceremoniile  specifice;  verbul  e7u<|>cocnceiv  (se  subînţelege  copa) 
în  Lc  23,  54  înseamnă  faptul  serii,  iar  aici  prima  oră  a  dimineţii;  Prima  zi  a 
săptămânii,  după  sabatul  iudeilor,  corespunde  zilei  noastre  de  duminică.  Ziua  de 
odihnă  săptămânală  a  creştinilor  va  fi,  de  aceea,  duminica,  în  care  se  comemorează 
şi  se  trăieşte  de  fiecare  dată  bucuria  pascală,  climaxul  propovăduirii  creştine.  Sunt 
amintite  doar  două  femei:  Maria  Magdalena  şi  cealaltă  Mărie  (amintită  de  asemenea 
în  27,  61 :  probabil  mama  lui  Iacov  şi  a  lui  Iosif  -  27,  5b).4*  Toţi  Evangheliştii  lasă 
să  se  înţeleagă  rolul  fruntaş  al  Măriei  Magdalena  în  rândul  femeilor  mironosiţe 
(Ioana,  Maria  lui  Iacov,  Salomeea  şi  altele,  Mc  16,  1;  Lc  24,  10). 

Numele  Măriei  Magdalena  este  de  fapt  un  toponimic,  evocând  oraşul  galileian 
Magdala,  (cunoscut  şi  sub  numele  de  Tarichaea,  pe  ţărmul  vestic  al  Mării  Galileii).47 
Apariţia  ei  înainte  de  Sf.  Patimi  e  consemnată  mai  întâi  în  Luca  8, 2  de  unde  reiese 
că  făcea  parte  dintre  femeile  vindecate  de  demonizare,  care-L  urmau  pe  Iisus  şi  pe 
ucenicii  Săi  în  cursul  misiunii  lor  evanghelice  („Maria,  numită  Magdalena,  din 
care  ieşiseră  şapte  demoni”  -  cf.  Mc  16,  9  -  în  finalul  mai  lung).  S-a  încercat 
uneori  identificarea  sa  cu  acea  femeie  păcătoasă  (din  Lc  7,  37  ş.  u.).  însă  această 
identificare  e  puţin  probabilă,  căci  nu  vedem  de  ce  Luca  nu  s-ar  fi  referit  mai 
explicit  la  ea  în  cap.  8.  Maria  Magdalena  e  amintită  apoi  la  Răstignire  alături  de 


45  Greek-English  Lexicon,  voi.  II,  A-£2,  Oxford,  1948,  p.  1282. 

46  Menţionarea  celor  două  mironosiţe  apropie  mai  mult  naraţiunea  învierii  de  cea  a 
morţii  lui  Iisus  (27,  56)  şi  de  cea  a  îngropării  Sale  (27,  61). 

47  F.  C.  Grant  and  H.  H.  Rowley,  Dictionary  of  the  Bible,  Edinburgh,  1963,  p.  629. 

celelalte  femei  ce  au  urmat  Domnului  din  Galileea.  în  relatarea  ioaneică  despre 
înviere  avem  descrierea  arătării  speciale  a  lui  Iisus  către  ea.  Referatul  marcan 
paralel,  în  finalul  lung,  este  concis  şi  nu  e  încadrat  cronologic.  Apar  mici  diferenţe 
în  prezentarea  sosirii  femeilor  la  mormânt.  La  prima  vedere,  ea  a  venit  în  acelaşi 
timp  cu  celelalte  femei  (Mt  28,  1;  Mc  16,  1),  dar  la  Ioan  se  spune  că  a  alergat 
înainte,  ajungând  prima  la  mormânt  (In  20,  1).  Apoi  tot  ea  a  fost  cea  care  a  vestit 
lui  Petru  şi  ucenicului  iubit  ce  s-a  întâmplat  (In  20,  2),  fiind  însoţită  şi  de  celelalte 
femei  (Lc  24,  10).  Se  va  reîntoarce  ulterior  cu  Petru  şi  ucenicul  iubit,  iar  după 
plecarea  acestora  a  rămas  afară  şi  plângea  (In  20,  11).  Privind  apoi  în  mormânt  a 
văzut  doi  îngeri  (In  20,  12),  iar  răspunsul  ei  la  întrebarea  de  ce  plânge  „exprimă 
într-un  mod  extraordinar  adâncul  ei  ataşament  faţă  de  Iisus:  Că  au  luat  pe  Domnul 
meu  şi  nu  ştiu  unde  L-au  pus  (In  20,  13b).  Domnul  meu,  zice  Maria.  Iisus  rămâne 
pentru  ea  Domnul,  chiar  dacă  a  murit  pe  Cruce;  şi  oricât  de  mulţi  ar  fi  fost  cei  ce 
L-au  urmat  şi  L-au  iubit  pe  Iisus,  ba  chiar  oricât  de  mulţi  ar  fi  fost  cei  care  I-au 
rămas  credincioşi  şi  care  L-ar  fi  putut  socoti  drept  Domnul  lor,  relaţia  Măriei  cu 
El  este  cu  totul  unică  şi  personală.  Aşa  va  fi  întotdeauna  legătura  oricărui  adevărat 
credincios  cu  Domnul  său”;*s  şi  în  final  i  se  arată  Domnul  însuşi  (v.  14)  care  I  se 
adresează  cu  binecunoscuta  prevenire  noii  tangere  (v.  17).  Aceste  cuvinte  aveau 
să  însemne  că  de  acum  înainte  raportul  Măriei,  şi  implicit  al  oricărui  credincios, 
cu  Mântuitorul,  după  înviere,  se  bazează  pe  credinţă,  iar  nu  pe  vederea  senzorială. 

Maria  mama  lui  Iacov,  „cealaltă  Mărie”,  sau  Maria  lui  Cleopa,  toate  aceste 
trei  apelative  se  referă  probabil  la  aceeaşi  persoană.  Maria  mama  lui  Iacov  şi  a  lui 
losi  apare  în  lista  cu  femeile  care  au  fost  prezente  în  drumul  spre  Răstignire,  alături 
de  Maria  Magdalena  (Mt  27,  55  ş.  u.).  în  versetul  61 ,  după  înmormântare,  se  pare 
că  „cealaltă  Mărie”  care  stătea  în  faţa  mormântului  cu  Maria  Magdalena  este  una 
şi  aceeaşi  cu  mama  lui  Iacov.  Din  ceilalţi  sinoptici  aflăm  alte  amănunte:  Mc  se 
referă  Ia  ea  în  1 5, 40  numind-o  mama  lui  Iacov  -  fără  a  aminti  şi  pe  celălalt  fiu  losi 
-  care  a  fost  prezentă  la  Răstignire  alături  de  Maria  Magdalena  şi  Salomeea.  în  Mc 
1 5, 47  este  numită  Maria  he  Iosetos  şi  reapare  în  16,  1  (ca  Maria  mama  lui  Iacov) 
cu  Salomeea  şi  Maria  Magdalena  care  au  adus  miresme  la  mormânt  în  dimineaţa 
învierii  să  ungă  trupul  lui  Iisus.  Sf.  Luca  menţionează  şi  pe  Ioana  în  rândul  celor 
care  au  fost  martore  ale  Patimilor  şi  mai  apoi -au  îndeplinit  calitatea  de  mironosiţe, 
alături  de  Maria  Magdalena  şi  Maria  mama  lui  Iacov.  Ioan  foloseşte  termenul 
descriptiv  Klopa  (a  lui  Cleopa)  pentru  această  Mărie,  care  stătea  ia  picioarele 
Crucii,  cu  mama  Sa,  sora  mamei  sale,  şi  Maria  Magdalena  (19,  25). 


48  Pr.  Prof.  Dr.  Vasile  Mihoc,  Predici  exegetice  la  duminicile  de  peste  an,  Teofania, 

2001,  p.  20. 

Mai  corect  este  să  traducem  genitivul  Klopa  ca  „soţia  lui  Cleopa”,  iar  nu 
„fiica  lui  Cleopa”.  Aşadar,  rezultă  că  Maria  lui  Cleopa  este  aceeaşi  persoană  cu 
Maria,  mama  lui  Iacov  (cf.  Mc  15,  40).  Hegesip  ne  transmite  faptul  că  (vezi  Eus., 
Ist.  Bis.,  3,  11)  acest  Cleopa  e  fratele  lui  Iosif,  logodnicul  Fecioarei  Maria.49 

Dar  la  Matei  aceste  sfinte  femei  nu  vin  să  ungă  trupul  (Mc  16,  1),  ci  pentru 
a  vedea  (0ecopT|(Jai)  mormântul.  Era  în  obiceiul  iudeilor  pelerinajul  la  mormintele 
sfinţilor;  ipoteza  că  relatarea  de  aici  ar  fi  influenţată  de  acest  obicei  e  confirmată 
de  interesul  de  mai  târziu  pentru  locul  mormântului  (28,  6:  aici...  veniţi  de  vedeţi). 
Rezumarea  acestor  femei  doar  la  a  vedea  se  mai  poate  explica  şi  prin  faptul  că 
aveau  cunoştinţă  de  pecetluirea  şi  păzirea  mormântului,  care  constituiau  două  mari 
piedici.50  Aceste  sfinte  femei  „intuiau  în  Iisus  Hristos  mai  mult  decât  vedeau  şi 
simţeau  ceilalţi,  ceea  ce  le-a  făcut  să  se  ataşeze  în  chip  unic  de  Mântuitorul,  stând 
mereu  în  prejma  Lui.  L-au  însoţit  prin  oraşele  şi  satele  Galileii,  Iudeii  şi  Samariei, 
ascultându-I  învăţătura  cea  mântuitoare;  tot  ele  au  fost  şi  martorele  faptelor 
minunate  săvârşite  de  divinul  învăţător.  Femeile  mironosiţe  L-au  însoţit  pe  Iisus  şi 
în  clipele  cele  mai  grele  ale  operei  Sale  de  mântuire,  în  Grădina  Ghetsimani,  acolo 
de  unde  Apostolii  au  fugit  părăsindu-L.  Ele  au  învins  teama,  spaima  care  i-a  cuprins 
pe  ceilalţi,  rămânându-I  fidele  până  la  moartea  lui  pe  Cruce.  Sfânta  Evanghelie  ne 
spune  că  femeile  priveau  unde-L  pun  (Mc  1 5,  47),  insistând  şi  asupra  faptului  că 
iubirea  şi  ataşamentul  lor  faţă  de  Mântuitorul  a  mers  până  dincolo  de  pragul  morţii, 
reflectat  în  cea  dintâi  mărturie  omenească  asupra  învierii  Domnului”.51 

La  Matei,  sunt  enunţate  o  serie  de  elemente  descriptive  care  au  însoţit 
momentul  învierii  (cutremur,  prezenţa  îngerului,  rostogolirea  pietrei,  spaima  foarte 
mare  a  străjerilor).  Potrivit  unor  texte  vetero-testamentare,  cutremurul  de  pământ52 
este  un  element  tradiţional  al  teofaniilor  (cf.  Iş  1 9,  1 8;  Ps  1 14, 7),  menit  să  confere 
autoritate  actelor  revelaţionale. 

Rolul  îngerului  este  întreit:  să  întâmpine  femeile,  să  le  arate  mormântul  gol 
şi  să  le  dea  indicaţii  din  partea  Stăpânului  lor.  Nu  a  fost  îndeajuns  ca  ele  să  vadă 
mormântul  gol;  acest  lucru  trebuia  explicat,  nu  fără  o  tonalitate  uşoară  de  reproş 
(mai  ales  în  Lc  24,  5b).  După  Ioan,  dimpotrivă,  singură  vederea  mormântului  gol 


49  S.  S.  Smalley,  în  The  Nev,’  Bible  Dictionary ,  Inter- Varsity  Fellowship,  London, 
1962,  p. 792-793. 

50  Willoughby  C.  Allen,  op.  cit.,  p.  301.  Acest  autor  consideră  că  motivul  dat  de 
Marcu  vva  eA.6ovaai  aXaiyoxnv  aurov  a  trebuit  să  fie  schimbat  de  către  Matei  după 
fragmentul  din  27,  62-66  ( Ibidem ). 

51  Pr.  Dr.  Ioan  Tulcan,  art.  Purtătoarele  de  mir  -  mărturisitoare  ale  învierii ,  în 
Mitropolia  Banatului,  nr.  3/1989,  p.  61/62. 

52  Expresie  ce  traduce  acelaşi  cuvânt  folosit  în  8,  24  („furtună”);  24,  7;  27,  54.  (Cf. 
Newman  and  Stine,  op.  cit.,  p.  876). 

a  convins  pe  „celălalt  ucenic”:  a  văzut  şi  a  crezut  (In  20,  9).  Nu  putem  să  nu 
identificăm  în  acest  înger  pe  cel  din  capitolele  1  şi  2;  nu  e  vorba  aici  de  un  înger 
oarecare  îndatorat  să  interpreteze  un  eveniment  minunat  (cf.  28,  5),  ci  de  îngerul 
Domnului  (Fa  22,  1 1-15;  Iş  3,  2-6)  care  se  manifestă  (28,  2)  şi  care  vorbeşte  cu 
autoritatea  Domnului  însuşi  (28,  5.  7).  El  este  înveşmântat  cu  semnele  slavei 
cereşti  de  unde  coboară  (KatocPacţ):  albul  e  culoarea  slavei  cereşti  (Mt  17,  2; 
Apoc  3,  5;  19,  14);  mai  poate  sugera  bucuria  (Ecl  9,  8)  sau  inocenţa  (Is  1,  18). 

Aşa  cum  am  arătat,  spre  deosebire  de  scrierile  apocrife  şi  de  imaginaţia 
populară,  Matei  nu-L  descrie  pe  lisus  în  momentul  învierii,  ci  prezintă  doar  efectele 
acţiunii  dumnezeieşti,  în  stil  apocaliptic:  „şi  de  frica  lui  s-au  cutremurat  străjerii  şi 
s-au  făcut  ca  nişte  morţi”  (28,  4).  înfricoşarea  teribilă  a  gărzii  de  ostaşi  este  cea 
mai  înaltă  expresie  în  faţa  unei  apariţii  supranaturale  (Apoc  1 ,  1 7);  ei  dovedesc  că 
sunt  incapabili  să  se  opună  la  ceea  se  întâmplă  înaintea  lor. 

2.  Mesajul  îngerului  despre  învierea  lui  lisus  (5-8) 

„5.  Iar  îngerul,  răspunzând,  le-a  zis  femeilor:  Nu  vă  temeţi,  că  ştiu  că  pe 
lisus  Cel  răstignit  îl  căutaţi;6.  Nu  este  aici,  căci  S-a  sculat  precum  a  zis.  Veniţi  de 
vedeţi  locul  unde  fusese  pus;  7.  Şi  mergând  degrabă,  spuneţi-le  ucenicilor  Săi  că 
S-a  sculat  din  morţi;  şi  iată  că  va  merge  mai  înainte  de  voi  în  Galileea;  acolo  îl  veţi 
vedea.  Iată,  eu  v-am  spus.  8.  Şi  plecând  ele  în  grabă  de  la  mormânt,  cu  frică  şi  cu 
bucurie  mare  alergau  să-i  vestească  pe  ucenicii  Lui”. 

Matei  insistă  mai  mult  decât  Marcu  şi  Luca  asupra  faptului  că  îngerul  ia 
cuvântul  şi  declară  (oc7tOKpt0£t£  5e  -  eutev);  cuvintele  sale  risipesc  mai  întâi 
teama,  după  care  aduc  o  laudă  minunată:  femeile  îl  caută  pe  lisus;  îngerul  le 
adresează  invitaţia  de  a  vedea  „locul  unde  fusese  pus”  şi,  în  sfârşit,  le  trimite  să 
vestească  imediat  ucenicilor  „că  S-a  sculat  din  morţi”  şi  că  îl  vor  întâlni  în  Galileea. 
„Precum  a  zis”  (tca0O)^£i7t£V)  VTea  desigur  să  trimită  la  profeţia  făcută  de  lisus  în 
mod  repetat:  Mt  12,  40;  16,21;  17,  23;  20,  19;  26,  32.  Este  de  altfel  obiceiul  Sf. 
Matei  de  a  insista  asupra  realizării  profeţiilor. 

Interpretarea  de  către  înger  a  evenimentului  e  parte  constitutivă  a  învierii.  în 
afara  acestui  cuvânt  femeile  ar  fi  rămas  cu  o  teamă  religioasă  (<t>o(Î£ia0£)  fără 
legătură  cu  învierea;  de  mai  multe  ori,  naraţiunea  evanghelică  ne  face  să  asistăm 
la  trecerea  de  la  această  teamă  la  încrederea  şi  bucuria  pe  care  o  aduce  Hristos  ( 1 4, 
27;  17, 6;  Mc  5, 36;  Lc  5, 10  etc.).  Trebuie  subliniat  faptul  că  după  sinoptici  primii 
martori  sunt  femeile  mironosiţe;  prin  urmare,  învierea  lui  lisus  S-a  descoperit  mai 
întâi  celor  mai  apropiaţi  ai  Săi.  La  Matei  mai  ales  acest  lucru  va  avea  ca  primă 

consecinţă  reconstituirea  comunităţii  care-L  înconjura  pe  Iisus  în  timpul  activităţii 
Sale  pământeşti.53 

Cuvintele  îngerului  sunt  de  mare  însemnătate  căci  enunţă  un  atribut  al 
Domnului  care  va  rămâne  valabil  până  la  a  doua  Sa  venire  întru  slavă  (cf.  Apoc.  1, 
6).  „Nu  vă  temeţi,  că  ştiu  că  pe  Iisus  Cel  răstignit  îl  căutaţi”(28,  5).  „Cel  răstignit” 
(tov  e<TTOU)pcoţl£vov),  acest  participiu  perfect  pasiv  cu  articol  hotărât  este  desigur 
un  titlu.  în  textul  de  la  Marcu,  Iisus  este  nu  numai  Nazarineanul,  ci  şi  Cel  răstignit; 
iar  Matei  reţine  pentru  Iisus  numai  acest  titlu  din  urmă.  Femeile  mironosiţe  se 
dovedesc  a  fi  cu  adevărat  uceniţele  Domnului,  tocmai  pentru  faptul  că  îl  caută  pe 
Iisus  Cel  răstignit!”54  A  fi  ucenic  al  lui  Hristos  înseamnă  a  fi  pe  calea  Crucii.  Acest 
adevăr  îl  aminteşte  Sf.  Pavel  şi  ucenicilor  săi:  în  1  Cor  2, 2:  „Căci  am  judecat  să  nu 
ştiu  între  voi  altceva,  decât  pe  Iisus  Hristos,  şi  pe  Acesta  răstignit”  şi  Gal  3,  1: 
„...voi  sub  ochii  cărora  Iisus  Hristos  ca  pe  un  prapur  a  fost  scris  răstignit”. 
Mărturisirea  învierii  nu  poate  fi  disociată  de  Taina  Crucii;  Sfântul  Chirii  al 
Ierusalimului  zice  {Cateheza  XIII):  „Mărturisesc  Crucea  pentru  că  sunt  încredinţat 
de  înviere”.  Aceasta  este  coloana  vertebrală  a  propovăduirii  creştine  de  la  începuturi 
(cf.  FA  2,  23-24.  36;  4,  10  ş.  u.). 

„Nu  este  aici,  căci  S-a  sculat  precum  a  zis”  (6a).  Prevestirea  lui  Iisus  avea 
drept  element  esenţial  învierea  însăşi,  iar  nu  întâlnirea  din  Galileea  (Mc  16,  7).  Ca 
întărire  a  evenimentului  învierii,  îngerul  cheamă  la  constatarea  faptului  că 
mormântul  este  gol  zicându-le:  „iată  locul  unde  fusese  pus”  (6b). 

învierea  trebuie  anunţată  (aTtayYEiAai)  „degrabă”55  apostolilor  (Mc: 
ucenicilor  şi  lui  Petru)-,  femeile  mateiene  sunt  mult  mai  puţin  înspăimântate  ca 
cele  de  la  Marcu,  frica  lor  fiind  îngemănată  cu  o  mare  bucurie  (expresie  specifică 
Iui  Matei).56  Primii  martori  ai  învierii  sunt  deci  nu  nişte  iniţiaţi,  ce  ţin  anumite 
„secrete  minunate”  în  mod  egoist,  cu  gelozie,  ca  în  cadrul  grupării  eseniene,  nici 
fanatici  ce  trâmbiţează  în  public  idei  bizare;  trebuia  să  fie  reconstituit  întâi  de 
toate  grupul  fraţilor  (v.  10)  Celui  înviat  ca  aceştia  să  poată  primi  noile  Sale 


55  Pierre  Bonnard,  op.  cit.,  p.413. 

54  Pr.  Prof.  Dr.  Vasile  Mihoc,  op.  cit.,  p.  20. 

55  Acest  adverb  e  introdus  de  Matei  şi  nu  apare  în  textul  paralel  de  la  Marcu.  Mai 
încolo,  se  arată  că  femeile  au  făcut  întocmai  cum  le  arătase  îngerul  (cf.  „în  grabă”  din  v.  8). 

56  “Even  the  women,  who  remain  present  until  Jesus'  crucifixion,  «watching  from  a 
distance»  (27, 55),  partake  of  the  ambivalent  portrayal  of  the  disciples:  their  mixture  of  fear 
and  joy  at  the  grave  (28,  8-10)  corresponds  with  the  disciples-  mixture  of  adoration  and 
doubt  during  their  encounter  with  Jesus  on  the  Galilean  mountain  (28, 16-17)”  (Ulrich  Luz, 
The  Theology  of  the  Gospel  of  Matthew ,  Cambridge  University  Press,  1 995,  p.  1 38- 1 39). 

instrucţiuni.  De  altfel,  această  idee  este  tipic  mateiană.57  „Iată,  eu  v-am  spus”  - 
încheie  sentenţios  cuvântul  îngerului  şi  vor  să  arate  că  li  s-a  spus  tot  ce  au  nevoie 
să  ştie,  le  rămâne  doar  să  acţioneze  în  consecinţă. 

3.  întâlnirea  femeilor  mironosiţe  cu  Iisus  Cel  înviat  (9-10) 

„9.  Dar  pe  când  mergeau  ele  să-i  vestească  pe  ucenici,  iată  Iisus  le-a 
întâmpinat  zicând:  Bucuraţi-vă!  Iar  ele,  apropiindu-se,  I-au  cuprins  picioarele  şi  I 
s-au  închinat.  10.  Atunci  Iisus  le-a  zis:  Nu  vă  temeţi.  Duceţi-vă  şi  vestiţi-i  pe  fraţii 
Mei  să  meargă  în  Galileea,  şi  acolo  Mă  vor  vedea”. 

Aceste  versete  sunt  considerate  de  specialişti  drept  o  traducere  mateiană  a 
arătării  către  Maria  Magdalena  (In  20,  11-18).  Spre  deosebire  de  Luca  şi  Ioan, 
Matei  nu  plasează  nici  o  apariţie  a  Domnului  înviat  în  Iudeea.58 

Pe  când  se  grăbeau  mironosiţele  să  îndeplinească  porunca  îngerului,  deodată 
(moment  introdus  prin  kcu  iboo,  vezi  1,  20  li  S-a  arătat  Domnul,  întâmpinându-le 
cu  salutul  „Bucuraţi-vă!”  Acesta  era  salutul  care  printr-un  singur  cuvânt  putea  spune 
totul,  „care  putea  surprinde  în  el  toată  întâmplarea,  care  putea  transforma  toate 
cuvintele  ce  s-ar  fi  putut  spune  într-un  simţământ  adânc,  luminos  şi  cald,  în 
simţământul  copleşitor  al  bucuriei,  care  nu  mai  are  nevoie  de  cuvinte”. s9  într-o 
atitudine  de  adorare  („I-au  cuprins  picioarele  şi  I  s-au  închinat”)  de  au  primit  „dovada 
şi  încredinţarea  învierii”  (Sf.  Ioan  Gură  de  Aur).  Prin  faptul  că  „i-au  cuprins  picioarele” 
n-au  avut  intenţia  de  a  verifica  corporalitatea  Domnului,  ci  de  a-şi  exprima  încrederea 
(cf.  2  R  4,  27)  şi  adoraţia  lor  (Mt  2,  2.  8.  11;  8,  2;  14,  33;  15,  25;  28,  17).  Apoi 
Mântuitorul  le  alungă  teama  („Nu  vă  temeţi!”),  „deschizându-le  calea  credinţei” 
(Sf.  Ioan  G.  A.)  şi  le  îndatorează  să  vestească  Apostolilor  că  va  merge  înaintea  lor  în 
Galileea.  în  această  misiune  fericită  de  binevestire  a  învierii  dată  lor,  Sf.  Ioan  vede  o 
ridicare  la  rang  de  cinste,  a  neamului  celui  până  atunci  atât  de  dispreţuit,  adică  a 
neamului  femeiesc.  Domnul  conferindu-i  bune  nădejdi  şi  vindecându-i  durerea.60 

„Fraţii  Mei”  sunt  în  primul  rând  ucenicii  Săi,  adică  Sfinţii  Apostoli,  dar  şi 
toţi  cei  care  fac  voia  Tatălui  Său  din  ceruri,  potrivit  interpretării  date  de  Iisus 
însuşi  în  contextul  din  Mt  12,  49-50. 61 


57  Pierre  Bonnard,  op.  cit.,  p.  414. 

58  Ibidem. 

5<)  ÎPS  Dr.  Antonie  Plămădeală,  op.  cit.,  p.  206. 

60  Cf.  Omilii  la  Matei,  PSB  23,  p.  995. 

61  Cunoscutul  comentator  al  Evangheliei  de  la  Matei,  Dr.  Vasile  Gheorghiu  subliniază 
că  numindu-I  „fraţii  Săi”  pe  ucenici,  Domnul  „vroia  să-i  apropie  şi  să-i  lege  cât  mai  mult 
de  Sine”  (Sf.  Evanghelie  după  Mateiu  cu  comentar,  voi.  III,  Cernăuţi,  1933,  p.  827). 

4.  Minciuna  potrivnicilor  lui  Iisus  (11-15) 

„11.  Şi  plecând  ele,  iată  că  unii  dintre  străjeri,  venind  în  cetate,  le-au  dat  de 
veste  arhiereilor  despre  toate  cele  întâmplate.  1 2.  Şi  adunându-se  aceştia  împreună 
cu  bătrânii  şi  ţinând  sfat,  le-au  dat  ostaşilor  arginţi  din  belşug  13.  zicându-le:  Spuneţi 
că  ucenicii  lui  au  venit  noaptea  şi  l-au  furat  în  timp  ce  noi  dormeam;  14.  şi  de  se  va 
auzi  aceasta  la  guvernator,  noi  îl  vom  îndupleca  şi  vă  vom  face  fără  grijă.  1 5.  Iar  ei, 
luând  arginţii,  au  făcut  aşa  cum  au  fost  învăţaţi.  Şi  S-a  răspândit  cuvântul  acesta 
între  Iudei,  până  în  ziua  de  astăzi”. 

După  textele  referitoare  la  mormântul  gol,  sinopticii  prezintă  nişte  pericope 
(Mt  28,  11-15.  16-20;  Mc  16,  9-20  -  texte  fără  îndoială  tardive,  sau  adăugate  mai 
târziu  Evangheliei  a  doua  -  Lc  24, 13-25;  36-49;  50-53)  clasate  în  mod  obişnuit  sub 
denumirea  de  „postfeţe”  sau  „apendice”  ceea  ce  indică  greutatea  exegeţilor  în 
interpretarea  lor.  Cu  excepţia  pericopei  din  Mc  16,  9-20,  postfaţa  mateiană  şi  cea 
lucanică  sunt  caracteristice  genului  literar  şi  preocupărilor  celor  două  Evanghelii.62 
Cea  de  la  Luca  este  evident  cea  mai  dezvoltată;  ea  subliniază  în  ce  constă  unitatea 
dintre  Hristos  Cel  înviat  şi  Vechiul  Legământ  (24, 1 3-35),  pe  de  o  parte,  şi  comunitatea 
ierusalimiteană  care  e  în  aşteptarea  darului  Duhului  Sfânt,  pe  de  altă  parte,  (24,  31- 
53),  adică  cu  comunitatea  ierusalimiteană  ca  centru  şi  origine  a  misiunii  la  neamurile 
păgâne  (eu;  rtavxa  xa  eQvri  -  ap£,aţievoi  ooto  IepooaaA.'tţţt  -  Lc  24, 47). 

Postfaţa  mateiană  e  consecventă  unor  preocupări  diferite;  mai  întâi,  ea  revine 
asupra  atitudinii  dispreţuitoare  şi  definitiv  neînduplecate  şi  lamentabile  a  mai- 
marilor  poporului  evreu  (v.  11-15);  de  altfel,  aceasta  este  o  temă  constantă  a  primei 
Evanghelii.  Aceste  cinci  versete  confirmă  ipoteza  care  susţine  că  redactarea  acestei 
Evanghelii  s-a  produs  într-un  mediu  creştin  aflat  într-o  aprigă  divergenţă  cu 
reprezentanţii  iudaismului  oficial.63  Ele,  alături  de  alte  două  pericope  proprii  numai 
lui  Matei  din  istorisirea  Patimilor  (27,  3-10  şi  62-66),  denotă  nişte  aspecte  strict 
ierusalimitene  ale  evenimentelor.  Dacă  le-au  cunoscut,  Marcu  şi  Luca  le-au  trecut 
cu  vederea.  Această  ultimă  ipoteză  pare  însă  îndoielnică;  mai  degrabă,  e  vorba  de 


62  Pierre  Bonnard,  op.  cit.,  p.  414. 

63  Privitor  la  această  temă,  a  se  vedea  importanta  monografie  a  lui  Douglas  R.  A. 
Hare,  The  Theme  of  Jewish  Persecution  of  Christians  in  the  Gospel  According  to  St. 
Matthew,  Cambridge  Umversity  Press,  1 967 :  „The  Christological  titles  applied  to  Jesus  by 
Christians  must  have  been  early  regarded  as  a  chailenge  to  Jewish  monotheism,  and  Christian 
adoration  of  their  risen  Lord  (s.  n.)  must  have  provoked  cries  of  «idolatry!»  from  many 
fellow  Jews”  (p.  17). 

nişte  tradiţii  ierusalimitene  de  care  Matei  singur  a  putut  şi  a  voit  să  se  folosească. 
Pe  bună  dreptate,  Lohmeyer  scoate  în  evidenţă  tonul  precis,  concret  şi  liniştit  cu 
care  Matei  transmite  această  uneltire  mincinoasă  a  vrăjmaşilor  noii  credinţe.  Pentru 
această  realitate,  în  limba  germană  de  specialitate  se  întrebuinţează  termenul  de 
Sachlichkeit  mateian.64 

Versetele  11-12  nu  presupun  că  străjerii  au  fost  martorii  învierii;  ei  au  fost 
doar  puternic  înspăimântaţi  de  un  eveniment  insolit  şi  au  putut  vedea  că  mormântul 
este  gol.  Din  punct  de  vedere  mateian,  aceste  două  constatări  obiective  nu  determină 
încă  apariţia  credinţei  în  înviere.  în  această  ordine  de  idei  se  poate  descifra  sensul 
cuvintelor  arcavict  ia  yEVOţieva.65  în  baza  raportului  făcut  de  către  soldaţi,  arhiereii 
„au  înţeles  că  chestiunea  a  luat  o  întorsătură  destul  de  gravă.  Toate  străduinţele  lor 
de  a  împiedica  dispariţia  trupului  lui  Iisus  din  mormânt  au  rămas  zadarnice.  Ce  va 
urma  nu  ştiau.  La  aceasta  s-a  mai  adăugat  încă  şi  un  nou  fapt  care  trebuia  să  le  fie 
deosebit  de  neplăcut,  adică  faptul  că  şi  aceşti  ostaşi  sunt,  acum,  martorii  evenimentelor 
minunate  ce  s-au  petrecut  la  mormântul  lui  Iisus.  Ei  înţelegeau  că  dacă  aceşti  ostaşi 
vor  spune  adevărul,  atunci  toată  lumea  va  fi  de  acord  că  acel  Iisus  trebuie  să  fi  înviat 
de  fapt  din  morţi”.66  O  dată  în  plus.  Matei  menţionează  o  reuniune  (oxivaxSevieţ), 
a  mai-marilor  poporului  şi  deliberarea  lor  vrednică  de  milă  (truţipovXtov,  cf.  12, 
14;  22,  15;  27,  1.7,  e  vorba  de  o  formulă  mateiană  stereotipă).  Nu  ni  se  prezintă 
reacţiile  individuale,  ci  atitudinile  oficiale  cu  privire  la  Hristos.  Este  edificatoare  în 
această  privinţă  lectura  scrierilor  lui  Iosif  Flaviu  pentru  a  sesiza  rolul  pe  care-I  aveau 
în  Palestina  vremii  aceleia  astfel  de  adunări  ale  conducătorilor  iudei.  Din  versetul 
12  reiese  că  Matei  îi  vizează  pe  soldaţii  din  garda  pretoriană;  e  vorba  de  nişte  soldaţi 
mercenari,  în  stare  de  orice  în  schimbul  banilor  (adjectivul  iKOtVOţ  suficient, 
îndeajuns,  aici  trimite  la  o  sumă  foarte  mare  de  bani). 

Pericopa  aceasta  (11-15)  constituie  o  relatare  cu  valoare  apologetică  care  e 
îndreptată  împotriva  legendei  răspândită  de  iudei  în  vremea  Sfanţului  Matei  (cf. 
Mt  27,  62-66).  Ea  demonstrează  că  dacă  furtul  trupului  lui  Iisus  s-a  putut  inventa, 
acest  lucru  nu  s-a  întâmplat  în  realitate.67 

“Pierre  Bonnard,  op.  cit.,  p.415. 

6i  Sf.  Teofilact  al  Bulgariei  arată  de  asemenea  că  „toate  cele  ce  s-au  întâmplat”  nu 
includ  neapărat  şi  învierea  propriu-zisă,  ci  mai  ales  faptul  „că  s-a  făcut  cutremur,  că  singură 
s-a  dat  la  o  parte  piatra,  că  ei,  înfricoşându-se  au  căzut  ca  nişte  morţi”  ( Tâlcuirea  Sfintei 
Evanghelii  de  la  Matei,  Ed.  Sofia,  2002,  p.  472). 

66  Dr.  Vasile  Gheorghiu,  op.  cit.,  p.  829-830. 

67  însăşi  predica  misionară  creştină  despre  învierea  lui  Iisus  „n-ar  fi  putut  avea  loc  în 
Ierusalim  fără  presupunerea  mormântului  gol.  Iudeii  n-au  putut  infirma  această  predică 
referindu-se  la  existenţa  trupului  în  mormânt,  ci  au  recurs  la  versiunea  că  trupul  a  fost 
furat”  (Pr.  Prof.  D.  Stăniloae,  Teologie  Dogmatică  Ortodoxă,  voi.  II,  p.  158). 

Marele  Sf.  Părinte  antiohian  arată  că  „adevărul  străluceşte  mai  mult  când  e 
propovăduit  de  potrivnici”,  adică  zvonurile  născocite  de  iudei  nu  făceau  decât  să 
întărească  mai  mult  credinţa  în  înviere.  „Adevărul  învierii  era  prea  strălucitor  şi 
prea  măreţ  ca  să  poată  fi  plăsmuit...” 

în  continuare,  Sf.  loan  relevă  obiectiv  o  serie  de  argumente  împotriva 
posibilităţii  ca  trupul  Iui  Iisus  să  fi  fost  furat  de  ucenici:  în  primul  rând,  aceştia 
erau  oameni  simpli  şi,  în  situaţia  dată,  nu  cutezau  să  se  expună  urii  duşmanilor 
învăţătorului  lor;  apoi,  mormântul  era  pecetluit  şi  bine  păzit.  Se  mai  ridică  încă 
multe  alte  întrebări:  „pentru  ce  să-L  fure  ucenicii,  ca  să  născocească  dogma  învierii? 
Dar  cum  le-ar  fi  trecut  prin  minte  să  născocească  aşa  ceva  unor  oameni  cărora  le 
plăcea  să  trăiască  ascunşi  de  lume?  Cum  ar  fi  ridicat  piatra  care  era  atât  de  păzită? 
Cum  ar  fi  putut  să  se  ascundă  de  atâţia  oameni?  Chiar  dacă  nu  s-ar  fi  temut  de 
moarte,  totuşi  n-ar  fi  încercat,  în  zadar  şi  fără  rost,  să  săvârşească  fapta  asta,  când 
erau  atâţia  paznici.  Că  ucenicii  mai  erau  şi  nişte  fricoşi,  o  arată  cele  petrecute  mai 
înainte.  Când  L-au  văzut  prins,  toţi  au  fugit.  Dacă  n-au  avut  curajul  să  rămână 
lângă  El  atunci  când  îl  vedeau  viu,  cum  nu  s-ar  fi  temut  acum  când  era  mort  şi 
înconjurat  de  o  mulţime  atât  de  mare  de  ostaşi?  Aveau,  oare,  de  deschis  o  uşă? 
Trebuia  să  se  ascundă  numai  de  un  singur  om?  Nu!  Pe  mormânt  era  pusă  o  piatră 
mare  care  avea  nevoie  de  multe  mâini.  Aveau  dreptate  arhiereii  să  spună:  Şi  va  fi 
rătăcirea  cea  din  urmă  mai  rea  decât  cea  dintâi!  împotriva  lor  au  rostit  aceste 
cuvinte!  Ar  fi  trebuit  ca,  după  atâta  furie,  să  se  căiască  de  faptele  lor;  dar  ei  se 
silesc  să  le  întreacă  pe  cele  de  mai  înainte  născocind  minciuni  vrednice  de  râs;”68 

După  acelaşi  Sfânt  Părinte,  se  poate  stabili  o  analogie  între  această  întâmplare 
cu  mituirea  soldaţilor  şi  vânzarea  Domnului  de  către  Iuda  pe  treizeci  de  arginţi 
(Mt  26,  21-25):  „când  era  viu,  I-au  cumpărat  sângele;  după  ce  a  fost  răstignit  şi  a 
înviat,  încearcă  tot  cu  bani  să  facă  să  piară  cuvântul  despre  înviere”.69 

Dar  intriga  iudeilor  nu  face  decât  să  favorizeze  adevărul  învierii,  ei  înşişi 
ţesându-şi  propria  plasă  şi  cursă:  „Tu  însă  uită-mi-te  că  sunt  prinşi  tocmai  prin 
cele  ce  au  făcut.  Dacă  nu  s-ar  fi  dus  la  Pilat  şi  n-ar  fi  cerut  strajă  la  mormânt,  ar  fi 
putut  să-şi  răspândească  minciunile  lor  cu  mai  multă  neruşinare;  dar  aşa,  nu!  Aşa 
au  lucrat  totul  ca  şi  cum  s-ar  fi  străduit  să-şi  coasă  propriile  lor  guri.  în  ce  priveşte 
pe  ucenici,  dacă  n-au  putut  să  privegheze  cu  El,  mai  cu  seamă  când  au  fost  ţinuţi 
rău  de  EI,  cum  ar  fi  putut  îndrăzni  să-L  fure?  De  ce  nu  l-au  furat  mai  înainte,  mai 
înainte  de  a  fi  pus  voi,  arhiereilor,  pază  la  mormânt?  Dacă  ucenicii  ar  fi  voit  să-L 
fure,  ar  fi  putut  face  asta  în  prima  noapte,  când  mormântul  nu  era  păzit,  când  nu 
era  nici  o  primejdie,  când  puteau  lucra  fără  frică.  Că  arhiereii  s-au  dus  sâmbătă  la 


68  Sf.  Ioan  Gură  de  Aur,  Omilii  la  Matei,  PSB  23,  p.  999-1000. 

69  Ibidem. 

Pilat  şi  i-au  cerut  strajă  ca  să-L  păzească  (Mt  27,  62-66).  în  cea  dintâi  noapte  nu 
era  nimeni  din  ei  la  mormânt.”70 

Soluţia  dată  de  fruntaşii  iudeilor  pentru  a-i  scăpa  pe  soldaţi  de  vina  de  a  nu- 
şi  fi  exercitat  corespunzător  misiunea,71  este  o  minciună  ticluită  conştient  şi  care, 
în  concepţia  lor,  ar  fi  putut  fi  receptată  pozitiv  şi  de  procuratorul  roman:72  Spuneţi 
că  L-au  furat  şi  noi  vom  îndupleca  pe  dregător.  „Voiau  să  se  răspândească  zvonul 
acesta,  dar  au  izbit  în  zadar  cu  pumnii  în  adevăr;  iar  prin  cele  prin  care  au  încercat 
să  umbrească  adevărul,  prin  acelea  l-au  făcut,  fără  voia  lor,  să  strălucească.  Chiar 
spusa  arhiereilor  şi  bătrânilor,  că  ucenicii  L-au  furat,  întăreşte  învierea.  Ei  înşişi 
mărturisesc  că  nu  era  trupul  în  mormânt.  ...să  nu  te  minunezi  dacă  banii  i-au  biruit 
pe  ostaşi.  Dacă  au  avut  atâta  putere  asupra  ucenicului  (Iuda,  n.  n.),  apoi  cu  atât  mai 
uşor  asupra  lor”.73  Zvonul  lansat  de  căpeteniile  iudaice  este  în  acelaşi  timp, 
calomnios  la  adresa  ucenicilor,  pentru  că  fără  să  aibă  dovezi,  ei  sunt  învinuiţi  că  ar 
fi  comis  o  faptă  de  înşelăciune.  Această  atitudine  a  sinedriştilor  a  izvorât  din  cea 
mai  înverşunată  şi  neîmpăcată  ură  pe  care  o  purtau  încă  şi  acum  faţă  de  Iisus  şi 
ucenici.74 

(Versetele  13-15).  Conducătorii  poporului  sunt  preocupaţi  nu  atât  de 
veracitatea  evenimentului  în  cauză,  cât  de  repercusiunile  ce  le-ar  putea  avea  vestea 
învierii  în  popor.  Evanghelistul  nu  crede  că  iudeii  ar  nega  cumva  evidenţa  învierii; 
el  arată  mai  degrabă  incapacitatea  lor  absolută  de  a-şi  imagina  măcar  pentru  o 
clipă  că  Cel  răstignit  este  acum  înviat.  Prepoziţia  67U  din  versetul  14  implică  o 
valoare  juridică-militară:  înaintea  lui  Pilat,  în  cazul  în  care  aceste  fapte  vor  face 
obiectul  unei  depoziţii  în  faţa  lui.  Adjectivul  apepipvoţ,  doar  aici  la  Mt.,  cf.  1 
Cor  7,  32)  este  folosit  aici  în  sens  obiectiv:  îl  vom  determina  să  nu  vă  pedepsească 
pentru  că  aţi  lăsat  ca  trupul  să  fie  furat,  dacă  veţi  răspândi  zvonul  acesta  în  popor. 

Verbul  a  învăţa  (e6l8ax&tiaav)  are  un  sens  sordid:  soldaţii  n-au  crezut  nimic 
din  ce  li  s-a  spus;  pentru  ei,  în  ce  priveşte  acest  subiect,  doar  banii  contează. 
Acelaşi  verb,  a  învăţa,  atât  de  important  în  economia  scrisului  mateian,  se  va 
reumple  de  conţinut  şi  valoare  evanghelică  în  v.  20.  Demn  de  notat  este  că  expresia 
„iudei”  (rtapa  Iou8cuoi<;)  nu  apare  la  Matei  decât  aici,  în  2, 2  şi  27,  1 1.29.  37,  în 


70  Ibidem. 

71  A  părăsi  postul  de  pază  era  pentru  un  ostaş  roman  un  delict  foarte  grav.  (V. 
Gheorghiu,  op.  cit.,  p.  830) 

72  în  Evanghelia  lui  Petru  (X),  Pilat  însuşi  le  porunceşte  centurionului  şi  străjerilor 
să  nu  spună  nimănui  nimic  din  cele  ce  au  văzut  (Cf.  M.  J.  Lagrange,  Evangile  selon  Saint 
Matthieu,  Paris,  1927,  p.  543). 

73  Sf.  Ioan  Gură  de  Aur,  op.  cit.,  p.  1000-1001. 

74  Dr.  Vasile  Gheorghiu,  op.  cit.,  p.  830. 

vreme  ce  ocurenţa  ei  e  constantă  în  naraţiunea  ioaneică,  în  care  iudeii,  în  mod 
global,  sunt  simbol  al  necredinţei;  se  pare  că  Matei  nu  poate  vorbi  de  conaţionalii 
săi  cu  atâta  distanţă.  în  contextul  de  aici,  se  arată  pentru  ultima  dată  că  iudeii  sunt 
victime  ale  răilor  lor  stăpâni.  Potrivit  acestei  constatări,  sentimentul  care  domină 
în  ce-i  priveşte  pe  iudei  este  mai  puţin  de  dispreţ  şi,  în  mai  mare  măsură  de 
compătimire:  Matei  încearcă  încă  un  dialog  cu  poporul  său  şi  nu  vrea  să  creadă 
într-o  ruptură  irevocabilă,  aşa  cum  o  atestă  Evanghelia  a  patra.  N-ar  fi  exclus  ca  el 
să  vizeze  prin  expresia  „între  iudei”  mai  mult  pe  cei  din  Ierusalim  şi  Iudeea,  iar  nu 
pe  cei  din  mediul  său  siro-palestinian. 

5.  întâlnirea  Apostolilor  cu  Iisus  Cel  înviat  în  Galileea  şi  porunca 
misionară  (16-20) 

„16.  Iar  cei  unsprezece  ucenici  au  mers  în  Galileea,  la  muntele  unde  le-a 
poruncit  Iisus;  17.  şi  văzându-L,  I  S-au  închinat,  iar  unii  s-au  îndoit.  18.  Şi  apropiidu- 
Se  Iisus,  le-a  grăit  zicând:  Datu-Mi-s-a  toată  puterea  în  cer  şi  pe  pământ.  19.  Drept 
aceea,  mergeţi  şi  învăţaţi  toate  neamurile,  botezându-le  în  numele  Tatălui  şi  al 
Fiului  şi  al  Sfanţului  Duh,  20.  învăţându-le  să  păzească  toate  câte  v-am  poruncit 
Eu  vouă.  Şi  iată.  Eu  cu  voi  sunt  în  toate  zilele,  până  la  sfârşitul  veacului.  Amin”. 

în  mod  funciar,  ideile  cuprinse  în  această  pericopă  sunt  mateiene,  din  punctul 
de  vedere  al  fondului  Evangheliei.  Acest  final  al  Evangheliei  face  referire  la  o 
multitudine  de  texte  binecunoscute:  motivul  lui  Imanuel  (1,  23),  ispitirea 
Mântuitorului  pe  Munte  (4,  8-10),  predica  de  pe  Munte  (cap.  5-7),  porunca  lui 
Iisus  de  a  merge  doar  către  oile  cele  pierdute  ale  casei  lui  Israel  ( 1 0,  5-6),  revelarea 
Tatălui  şi  a  Fiului  celor  cu  inima  smerită  (11,  25-27)  şi  la  anunţul  că  va  merge 
înaintea  ucenicilor  în  Galileea  (26,  32;  28,  7).75 

Astfel,  apar  în  acest  final  trei  teme  esenţiale  pentru  Matei:  a)  autoritatea 
(e^oucia)76  lui  Iisus  Hristos  în  cer,  dar  nu  mai  puţin  (aceasta  e  valoarea  conjuncţiei 
Kat  din  v.  18)  pe  pământ,  b)  Biserica  mateiană  închipuită  o  dată  mai  mult  de 
ucenici  (cf.  15,  1-20;  16,  5-6;  16,  24,  etc.)  şi  c)  perspectiva  morală,  misionară  şi 
eshatologică  -  în  mod  clar  universalistă,  care  atinge  şi  sfârşitul  lumii  -  din  porunca 
Domnului  Celui  înviat). 

Aceste  cinci  versete  se  compun  din  trei  elemente:  o  arătare  precedată  de  o 
localizare  vagă  (v.  1 6  şi  1 7),  poruncile  Domnului  înviat  date  celor  unsprezece  ( 1 8- 


75  „The  final  passage  in  the  Gospel  of  Matthew  is  like  a  large  terminal  railway  station 
in  which  many  lines  converge”  (Ulrich  Luz,  op.  cit.,  p.  5). 

76  Mai  întâi  Iisus  Şi-a  manifestat  autoritatea  în  7, 29,  prin  cuvintele  Sale  neîntrecute 
din  Predica  de  pe  Munte.  Termenul  mai  apare  în  8,  9;  9,  6.  8;  10,  1;  21,  23.  24.  27. 

20a)  şi  o  făgăduinţă  din  partea  Celui  înviat  Ia  aceiaşi  ucenici  (cu  voi,  v.  20b). 
Aceste  trei  elemente  prezintă  o  foarte  strânsă  legătură,  încât  practic  este  imposibilă 
decelarea  unor  niveluri  literare  sau  teologice  diferite.77 

Pentru  înţelegerea  acestui  text  trebuie  avut  în  vedere  că  relatarea  foarte  sumară 
despre  arătarea  lui  Iisus  este  pusă  în  slujba  poruncii  misionare  mult  mai  dezvoltate, 
ea  servind  drept  cadru  al  acesteia. 

S-a  obiectat  că  formularea  trinitară  din  v.  19  ar  fi  de  dată  mult  mai  târzie 
decât  Evanghelia  de  la  Matei  şi  deci  n-ar  fi  autentică  (unii  au  crezut-o  a  fi  abia  din 
s.  IV),  dar  o  aflăm  deja  în  Didahie  7, 1  şi  3,  derivând  probabil  din  practica  Bisericii, 
la  Sf.  Iustin,  (Apoi.  I,  61,  3),  fiind  prezentă  în  germene  încă  la  Sf.  Pavel  (2  Cor  13, 
13;  1  Cor  12,  4-6).  Matei  ne  oferă  această  precizare  de  importanţă  capitală  că 
Botezul  „în  numele  lui  (Domnului)  Iisus  (Hristos)”  FA  2,  38;  8,  16;  10,  48;  19,  5) 
sau  „în  Hristos  Iisus”  (Rom  6,  3),  adică  Botezul  creştin,  era  de  fapt  săvârşit  „în 
numele  Tatălui  şi  al  Fiului  şi  al  Sfanţului  Duh.  Din  prezenţa  acestei  formule  la 
Taina  Botezului  ne  putem  da  seama  de  importanţa  învăţăturii  despre  Sfânta  Treime 
în  învăţătura  şi  în  viaţa  comunităţii  mateiene”.78 

( 1 6)  în  cuvântul  adresat  de  Iisus  femeilor  (v.  9- 1 0)  se  spunea  că  fraţii  Săi  vor 
putea  să-L  întâlnească  în  Galileea.  Acum  ei  (cei  unsprezece)  sunt  prezenţi  în  locul 
indicat  de  Iisus.  Arătările  lui  Iisus  nu  sunt  localizate  în  Galileea  decât  aici  şi  în  In 
21  (pe  ţărmul  Mării  Tiberiadei).  Luca  şi  Evanghelia  de  la  Ioan  în  ansamblu  situează 
arătările  la  Ierusalim;  1  Cor  15,  3-11  nu  le  localizează  deloc  ca  şi  FA  1, 3-12,  care 
localizează  doar  înălţarea  pe  muntele  Măslinilor.  Preocuparea  de  a  armoniza  aceste 
întâlniri  din  punct  de  vedere  geografic-documentar  nu  face  parte  dintr-o  exegeză 
în  spiritul  unei  interpretări  care  să  ţină  seama  de  intenţia  teologică  cardinală  a 
fiecărui  evanghelist  în  parte.  Ceea  ce  are  cu  adevărat  valoare  sunt  întâlnirile  însele 
ale  Apostolilor  cu  Iisus  după  înviere.  întâlnirile  indică  poate  mai  bine  decât 
arătările  că  accentul  textelor  cade  pe  instrucţiunile  pe  care  Cel  înviat  le  dă 
ucenicilor  Săi,  mai  mult  decât  pe  natura  (variabilă  de  la  caz  la  caz)  arătărilor  însele. 

Importanţa  Galileii  este  aici  mai  ales  de  ordin  teologic:  Cel  înviat  îşi  regăseşte 
ucenicii  în  principalul  loc  al  activităţii  Sale  pământeşti  (mai  ales  după  Mc  şi  Mt); 
aceasta  presupune  o  continuitate  între  Hristos  Cel  dinaintea  învierii  şi  Hristos  Cel 
înviat,  continuitate  pe  care  v.  20a  o  va  sublinia  explicit.  învierea  conferă  cuvintelor 
învăţătorului  galileian  o  autoritate  incomparabilă  şi-i  determină  pe  ucenici  „să 
păzească  toate  câte  le-a  poruncit”.  Dacă  evanghelistul  n-avea  această  concepţie 
despre  relaţia  dintre  Hristos-învăţătorul  şi  Hristos-înviat,  n-ar  fi  înregistrat  cu  atâta 
grijă  în  opera  sa  toate  cuvintele  lui  Iisus  pentru  Biserica  Sa.  în  orice  caz,  Cei 


77  Pierre  Bonnard,  op.  cit.,  p.  416. 

78  Pr.  Prof.  Vasile  Mihoc,  ari.  cit.,  p.  335. 

unsprezece  s-au  adunat  de  data  aceasta  pe  un  munte  binecunoscut  lor  (xo  o  poc;  - 
aşa  cum  rezultă  din  prezenţa  articolului  hotărât)  din  Galileea.  Probabil  că  este 
vorba  aici  de  Muntele  Fericirilor  sau  Muntele  Taborului  unde  S-a  schimbat  ia  faţă 
în  prezenţa  lui  Petru,  Iacov  şi  loan.79 

(17)  Iisus  a  fost  imediat  recunoscut  de  ucenicii  care  se  prosternează, 
aducându-I  închinare  (cf.  2,  11;  4,  9;  9,  18;  14,  33),  lucru  care  se  potriveşte  foarte 
bine  stilului  mateian.  Cuvântul  adorare ,  de  origine  extrabiblică,  se  încadrează 
puţin  probabil  acestui  gest  de  supunere  a  ucenicilor  care  se  pregătesc  să  asculte 
poruncile  lui  Iisus,  dar  corespunde  scopului  eminamente  teologic  al  Evangheliei 
întâi.80  Lui  Iisus  Cel  înviat  I  se  cuvine  închinare  (adorare)  ca  Domn  şi  Dumnezeu, 
înţelegerea  acestui  lucru  aşa  cum  a  voit  de  fapt  Sfântul  Evanghelist,  ne  determină 
să  conchidem  că  Evanghelia  de  la  Matei  este  o  interpretare  teologică  a  vieţii  lui 
Iisus,  nu  o  simplă  istorisire  a  ei,  realizată  în  spiritul  trăirii  comunităţii  creştine,  al 
cărei  glas  devine  autorul. 


79  Se  păstrează  însă  şi  o  tradiţie  diferită,  care  plasează  această  arătare  nu  în  Galileea, 
ci  în  Iudeea  propriu-zisă,  iar  explicaţia  ar  fi  următoarea:  „Această  Galilee  nu  era  Galileea 
neamurilor  (aceea  se  află  la  o  depărtare  de  200  kilometri  de  Ierusalim),  ci  era  un  munte  din 
apropierea  Ierusalimului.  Face  parte  şi  acest  munte  din  Muntele  Măslinilor  ce  se  află  spre 
Răsărit,  faţă  în  faţă  cu  Ierusalimul.  O  înălţime  din  acest  munte  se  cheamă  «Mica  Galilee»; 
aici  S-a  arătat  Iisus  învăţăceilor.  Se  cheamă  acest  loc  «Mica  Galilee»,  pentru  că  pe  aici 
trece  drumul  ce  vine  din  Galileea  şi  aici  poposeau  călătorii  veniţi  din  Galileea.  Aici  li  S-a 
arătat  Mântuitorul  apostolilor  şi  le-a  zis:  «Datu-Mi-s-a  toată  puterea  ...»  (Mt  28,  16-20; 
Mc  16,  15).  Pe  locul  unde  s-a  petrecut  această  arătare  şi  unde  Iisus  a  rostit  cuvintele: 
«Mergând,  învăţaţi  toate  neamurile...»,  se  află  azi  o  icoană  mare,  înconjurată  cu  grilaj  de 
fier.  Icoana  arată  pe  Mântuitorul  în  clipa  când  îi  trimite  pe  învăţăcei  să  înveţe  toate  neamurile, 
în  jurul  icoanei  este  scrisă  în  limba  greacă  porunca  Mântuitorului:  «Mergând,  învăţaţi...». 
Spre  întărirea  amintirii  acestui  loc  sfânt,  împărăteasa  Elena  a  ridicat  aici  doi  stâlpi  de 
piatră  cu  câte  o  cruce  săpată  în  vârful  lor.  Stâlpii  dăinuiesc  până  în  ziua  de  astăzi.  Pe 
greceşte  acest  loc  se  cheamă  Imbomon ,  ceea  ce  înseamnă  «altar»’-  (Pr.  losif  Trifa,  Pe  urmele 
Mântuitorului.  însemnări  din  călătoria  la  Ierusalim ,  ed.  a  IV-a,  Sibiu,  2002,  p.  243-245). 

80  ripooicuveco  e  frecvent  în  Matei  pentru  a  indica  aceste  gesturi  de  supunere 
deplină  înaintea  lui  Iisus,  asemănătoare  cu  cele  săvârşite  de  sclavi  în  faţa  stăpânilor  lor. 
în  cinci  cazuri  textul  marcan  apare  diferit  la  Matei,  comportând  în  plus  această  închinare: 
leprosul  8,  2  cf.  Mc  1,  40;  lair  9,  18  cf.  Mc  5, 22;  însoţitorii  Săi  din  corabie  14,  33  cfMc 
6,  51;  femeia  cananeancă  15,  25  cf  Mc  7,  25;  mama  lui  Iacov  şi  loan  20,  20  cf  Mc  10, 
35).  Mt  27,  29  suprimă  închinarea  soldaţilor  amintită  în  Mc  15,  19,  căci  peste  tot  la 
Matei  proskynesis  exprimă  doar  adevărata  închinare  cea  care  vine  dintr-o  credinţă  adâncă. 
Ca  unui  rege  I  s-au  închinat  magii,  ca  unui  Fiu  al  lui  Dumnezeu,  apostolii  (Mt  14, 33)  şi 
în  fnal  tot  ei  I-aduc  închinare  ca  Unuia  care  a  devenit  Biruitor  prin  înviere  (28, 9,  1 7;  Lc 
24,  52)  (Cf.  Heinrich  Greeven,  TDNT,  voi.  VI,  ed.  cit.,  p.  763-764). 

Cuvintele  Ol  8e  eâioxaaav  (dar  unii  s-au  îndoit)  sunt  destul  de  surprinzătoare. 
Cine  sunt  cei  care  s-au  îndoit?  Sunt  tot  dintre  cei  care  s-u  închinat?  Lasă  cumva  să 
se  înţeleagă  Sf.  Matei  că  înseşi  hristofaniile  pot  lăsa  ucenicii  în  îndoială? 

S-au  propus  diferite  soluţii:  -  înţelegerea  aoristului  (eSiataaav)  în  sensul 
de  perfect:  s-au  îndoit  (în  timpul  vieţii  pământeşti  a  lui  Iisus,  sau  la  prima  vestire 
a  învierii  Sale,  cf.  Lagrange,  Biblia  de  la  Ierusalim ),  urmându-1  pe  Sf.  Ieronim  şi 
Vulgata;  -  oi  8e  nu  sunt  ucenicii  care  s-au  închinat  acum  lui  lisus,  ci  alţii  care  n- 
au  crezut  niciodată  în  înviere  (Allen).  Mai  degrabă,  însă,  trebuie  lăsat  cuvintelor 
sensul  lor  evident:  aceşti  închinători  nu  erau  scutiţi  de  o  anumită  ezitare,  îndoială, 
de  la  verbul  St  arabei  v  (doar  aici  şi  în  14, 31,  către  Petru:  „Puţin  credinciosule,  de 
ce  te-ai  îndoit?',  în  întreg  NT).81  Sf.  Ioan  Gură  de  Aur  pare  să  adopte  această 
variantă:  „mi  se  pare  că  aceasta  este  cea  din  urmă  arătare  în  Galileea,  când  i-a 
trimis  să  boteze.  Iar  dacă  unii  s-au  îndoit,  minunează-te  şi  cu  acest  prilej  de  dragostea 
de  adevăr  a  ucenicilor,  că  până  în  cea  din  urmă  zi  nu-şi  ascund  cusururile.  Dar  şi 
aceştia  s-au  încredinţat  atunci  când  L-au  văzut”.82  S-ar  mai  putea  traduce:  ei  care 
se  îndoiseră  (nu  de  Iisus,  ci  de  cuvântul  femeilor).83  Faptul  că  unii  s-au  îndoit  este 
totuşi  în  acord  cu  concepţia  mateiană  asupra  membrilor  Bisericii,  care  sunt  drepţi 
şi  păcătoşi  laolaltă  (cf.  pilda  neghinei,  13,  24-30,  vezi  şi  Mc  16,  8)84  credinţa  şi 
necredinţa  coexistând  astfel  până  la  Judecata  finală. 

(18)  în  conformitate  cu  stilul  mateian  specific,  Iisus  se  apropie  de  ucenicii 
Săi,  adresându-le  cuvinte  clare  şi  imperative  (eĂaĂrţaev  -  teycov,  13,  3;  14,  27; 
23,  1).  Mesia  vine  întru  ale  Sale,  deşi  moştenirea  Sa  n-a  ajuns  încă  la  deplina  ei 
realizare  (cf.  24,  30  ş.  u.)8S  aşa  cum  va  fi  la  a  doua  Sa  venire,  lisus  preamărit  are 
acum  „toată  puterea”  din  partea  Tatălui  Său.  Cel  ce  pe  muntele  Carantaniei,  ispitit 
fiind  de  diavolul,  a  refuzat  să  primească  din  partea  acestuia  dominaţia  asupra 
împărăţiilor  lumii  (4,  9-10),  proclamă  că  a  primit-o  din  partea  lui  Dumnezeu  (cf. 
Dn  7, 1 4:  „şi  Lui  I  s-a  dat  stăpânirea,  slava  şi  împărăţia,  şi  toate  popoarele,  neamurile 


81  Cf.  Pierre  Bonnard,  op.  cit.,  p.  417-418. 

82  Omilii  la  Matei ,  PSB  23,  p.  1001 . 

83  Vezi  şi  Barclay  M.  Newman  and  Philip  C.  Stine,  The  Gospel  ofMatthew,  UBS 
Handbook  Series,  1992,  p.  885.  Sf.  Teofilact  al  Bulgariei  zice  că  „aceştia  care  se  îndoiseră 
erau  poate  din  cei  şaptezeci,  iar  mai  apoi  s-au  încredinţat  şi  aceştia.  Deci,  se  cuvine  aşa  să 
înţelegi:  cei  unsprezece  ucenici  au  mers  în  Galileea  şi  s-au  închinat  Lui,  iar  unii  -  poate  din 
cei  şaptezeci  -  s-au  îndoit  de  Hristos,  dar  mai  pe  urmă  s-au  încredinţat  şi  aceştia”  (op.  cit., 
p.  473-474). 

84  Cf  The  Interpreter  ‘s  One-  Volume  Commentary  on  the  Bible,  edited  by  Charles 
M.  Laymon,  Abingdon  Press,  1 972,  p.  643. 

85  New  Bible  Commentary,  third  edition,  Inter- Varsity  Press,  Leicester,  England, 
1970,  p.  850. 

şi  limbile  îi  vor  sluji  Lui.  Stăpânirea  Lui  este  veşnică,  stăpânire  care  nu  va  trece, 
iar  împărăţia  Lui  nu  va  fi  nimicită  niciodată”);  mai  departe  se  spune  despre  „cer  şi 
pământ”,  potrivit  convingerii  Bisericii  primare  (FA  13,  33;  Rom  1,  4;  Filip  2,  5- 
11;  1  Tim  3,  16). 

Puterea,  stăpânirea  lui  Hristos  (tradusă  în  lumea  elenistică  cu  tcupiOTTiq)  se 
întinde  asupra  istoriei  şi  destinului  lumii  întregi,  la  al  cărei  sfârşit  Domnul  va 
judeca  toate  neamurile  (cf.  25,  31-46). 

Menţionarea  „şi  pe  pământ”  e  tipic  mateiană  şi  transmite  o  puternică 
încurajare.  Hristos  stăpâneşte  de  fapt  popoarele,  iar  ucenicii  nu  trebuie  să  se  teamă 
de  opoziţia  adversarilor  propovăduirii  lor.  Aşadar,  în  sufletele  lor  spusa  lui  Iisus 
avea  importante  ecouri  morale  şi  misionare.  Numai  aşa  se  explică  faptul  că  ucenicii 
au  devenit  „luminătorii  popoarelor”  cutreierând  (cf.  Mergeţi,  din  v.  următor) 
neînfricaţi  ţinuturile  păgâne  şi  vestind  radicala  schimbare  a  vieţii,  în  spiritul 
Evangheliei  lui  Hristos.  Prin  cuvintele  „Datu-Mi-s-a  toată  puterea  în  cer  şi  pe 
pământ”  Domnul  aduce  la  cunoştinţa  apostolilor  rezultatul  final  al  întregii  Sale 
activităţi  mesianice.  Hristos-Domnul  este  acum  împărat,  stăpânind  peste  o  împărăţie 
care  „nu  este  din  lumea  aceasta”  (In  18,  36),  fiind  o  „împărăţie  a  cerurilor”.86 

(19)  Versetele  18-20a  au  caracter  de  instituire  a  Tainei  Sf.  Botez.  Acesta 
reprezintă  textul  specific  mateian  referitor  la  Botez,  după  ce  mai  înainte  ne-au  fost 
prezentate  câteva  date  semnificative,  de  asemenea  proprii  lui  Matei,  despre  Botezul 
lui  Iisus  (3, 13-17). 87  De  misiunea  ucenicilor  şi  a  urmaşilor  nu  ţine  numai  vestirea 
împărăţiei  lui  Hristos,  ci  mai  ales  datoria  de  a  face  ucenici  din  toate  neamurile, 
botezându-le  şi  învăţându-le  să  asculte  de  toate  cele  învăţate  de  Iisus  Hristos. 
Neamurile  desemnează  nu  doar  pe  păgâni,  ci  în  egală  măsură  pe  iudei  (cf.  24,  9. 
14;  25, 32).  Iudeii  au  avut  întâietate  în  privinţa  mântuirii  adusă  de  Mesia,  mesajul 
Său  din  timpul  activităţii  pământeşti  fiind  adresat  către  „oile  cele  pierdute  ale 
casei  lui  Israel”  (10,  5-6.  23;  15,  24);  însă,  Iisus  împlineşte  acum  profeţia  despre 
chemarea  universală  la  mântuire  (Is  42, 6;  45, 1 8-20;  49, 6).  Este  plin  de  semnificaţie 
faptul  că  în  acest  pasaj  final  al  Evangheliei  tema  despre  convertirea  neamurilor, 
indicată  sobru  de-a  lungul  întregii  Evanghelii,  îşi  dobândeşte  acum  expresia 
definitivă  în  porunca  lui  Hristos  de  după  înviere  dată  ucenicilor  Săi.  Repetiţia 
adj  ectivului  ce  desemnează  totalitatea  {toată  autoritatea. . .  toate  neamurile. . .  şi  toate 


86  Matei  vorbeşte  de  împărăţie  de  5 1  ori,  mult  mai  mult  decât  Marcu  ( 1 4  ori)  şi  decât 
Luca  (34  ori),  folosindu-se  de  obicei  de  expresia  „împărăţia  cerurilor”  (33  ori)  în  locul 
celei  de  „împărăţia  lui  Dumnezeu”  (de  4  ori),  (cf.  Introduction  a  la  Bible ,  sous  la  direction 
de  A.  Robert  et  A.  Feuillet  ,  tome  II,  Desclee,  1959).  în  aramaică  termenul  malkutha 
desemnează  atât  împărăţie ,  cât  şi  exercitarea  stăpânirii  peste  o  împărăţie,  deci  impărăţire. 

87  Vezi  analiza  acestui  text  la  pr.  Vasile  Mihoc,  art.  cit.,  p.  335. 

câte  v-am poruncit )  indică  caracterul  desăvârşit  al  Evangheliei  lui  Hristos,  suficienţa 
ei  deplină  pentru  cei  care  doresc  mântuirea  şi  totodată  radicalismul  ei  absolut  care 
constă  în  a  îndeplini  toate  poruncile  dumnezeiescului  învăţător  (cf.  Mt  5,  19). 

La  Matei,  tema  uceniciei  este  foarte  bine  dezvoltată,88  dar  verbul 
Hathyreueiv,89  „a  face  ucenici  prin  învăţare,  propovăduire”,  mai  apare  doar  în  1 3, 
52  şi  27,  57;  urmarea  versetului  arată  că  nu  este  vorba  doar  de  simplă  îndoctrinare, 
ci  de  două  mijloace  sau  acţiuni  prin  intermediul  cărora  ucenicii  vor  face  Ia  rândul 
lor  ucenici  (cum  indică  cele  două  verbe  la  participiu  prezent:  Pa7raţ,ovT£ţ  şi 
5i8aaKOVT£(;,  botezând  şi  învăţând).  In  numele  arată  că  se  stabileşte  o  relaţie 
personală  (cf.  1  Cor  1,  13;  10,  2)  între  cel  botezat  şi  Persoanele  Sf.  Treimi. 

(20)  învăţarea  ocupă  un  loc  important  în  Matei,  atât  în  prezentarea  lui  Iisus 
ca  învăţătorul  prin  excelenţă  (8i8aaiccx)vo<;,  cf.  4, 23;  8,  19;  22, 36;  23,  8  etc),  şi  ca 
interpret  eshatologic  al  Legii  lui  Dumnezeu,  precum  şi  în  polemica  faţă  de  răii 
învăţători  care  sunt  cărturarii  şi  fariseii  (15,  9;  cf.  cap  23). 90  Numai  aici  Matei 
prezintă  pe  ucenici  ca  învăţători,  termen  care  va  descrie  adesea  activitatea  Sf. 
Pavel  în  Faptele  Apostolilor  (11,  26;  15,  35  etc.).  Pentru  Matei  acest  termen 
comportă  un  pronunţat  accent  moral  şi  nu  se  referă  deloc  la  a  învăţa  secretele 
miraculoase  ale  unei  gnoze  esoterice,  ca  la  esenieni,  nici  de  a  învăţa  pe  oameni 
cum  să  raţioneze  corect  cu  privire  la  lucruri  şi  la  ei  înşişi.  „Tot  ceea  ce  v-am 
poruncit”,  ca  mod  de  a  vorbi,  observă  Lohmeyer,91  vine  direct  din  V.  T.  (Iş  7, 2;  29, 


88  “In  Matthew  discipleship’s  is  a  paraphrase  forthe  Christian  life.  There  îs  no  other 
way  to  be  a  Christian  than  to  leam  continually  from  Jesus,  to  obey  Him,  and  to  gather 
experiences  in  his'  presence”  (Ulrich  Luz,  op.  cit.,  139).  Despre  diferitele  valenţe  ale  temei 
uceniciei  în  universul  mateian  vezi  şi  Martin  H.  Franzmann,  Follow  Me:  Discipleship 
According  to  Saint  Matthew ,  St.  Louis,  Concordia.  1961 . 

89  Acest  verb  e  mai  cuprinzător  decât  SiSaatcav,  care  înseamnă  doar  a  da  cuiva 
instrucţiune,  a-1  învăţa,  fără  a  şti  de  fapt  dacă  elevul  şi-a  împropriat  învăţătura  împărtăşită. 
Matitevin  înseamnă  însă  a-1  învăţa  pe  cineva  până  ce  acesta  a  devenit  un  învăţăcel 
(paOriTrig),  până  ce  şi-a  împropriat  învăţătura  predată  (Dr.  V.  Gheorghiu,  op.  cit.,  p.  835). 

90  „Pentru  Matei,  cheia  de  interpretare  a  adevărului  parabolelor  nu  a  fost  în  mod 
simplu  Iisus  ca  om,  ci  Hristos  Cel  preamărit,  pururi  prezent  în  Biserică  ca  „Immanue]” 
până  la  sfârşitul  lumii  (28,  20;  cf,  1,  23).  Acest  Iisus  poartă  urmele  teologiei  lui  Matei.  El 
este  Fiul  Omului  al  cărui  câmp  de  activitate  este  lumea  întreagă.  La  Matei,  mai  mult  decât 
în  oricare  altă  Evanghelie,  Iisus  este  învăţătorul  voinţei  Tatălui.  Acesta  este  motivul  pentru 
care  interpretarea  mateiană  a  parabolei  neghinelor  are  un  astfel  de  accent  parenetic  puternic. 
Cu  toate  acestea.  Domnul  Cel  preamărit  nu  este  creaţia  lui  teologică.  Dimpotrivă!  Iisus 
însuşi,  iar  nu  un  Duh  anonim,  este  prezent  în  Biserica  Sa.  A  fiinţa  ca  Biserică,  în  zilele 
noastre,  pentru  Matei,  înseamnă  să  urmezi  calea  vieţii  lui  Iisus  şi  să  fii  ucenicul,  învăţăcelul 
Său.  Evanghelia  lui  Matei,  pentru  timpul  său,  nu  reprezintă  altceva  decât  mesajul  lui  Iisus 

35;  Deut  1,  41;  4,  2  etc)  şi  corespunde  expresiei  ioaneice  „a  păzi  poruncile  Sale” 
(In  14,  15;  15, 10;  1  In  2,  22  ş.  u.).  Scopul  misiunii  creştine  nu  este  acela  de  a  face 
cunoscut  un  Hristos  complet  spiritual,  ci  de  a-L  prezenta  aşa  cum  apare  în 
Evanghelie,  mai  ales  la  Matei:  chemând  pe  toţi  oamenii  să-L  urmeze  în  interpretarea 
dată  de  El  Legii  lui  Dumnezeu,  interpretare  despre  care  cap.  5-7  în  special  ne  dă 
câteva  exemple  (asupra  sensului  verbului  a  păzi,  cf.  19,  17;  23,  3  etc).  Autoritatea 
universală  a  Domnului  reclamă  misiunea  universală  a  Bisericii.  Ca  un  Nou  Moise, 
Iisus  subliniază  importanţa  ascultării  de  poruncile  Sale,  care  trebuie  să  urmeze 
Botezului.  Sf.  Maxim  Mărturisitorul,  tâlcuind  acest  verset,  arată  că  „tot  omul  care 
s-a  botezat  în  numele  Treimii  dumnezeieşti  şi  de  viaţă  făcătoare,  trebuie  să  ţină 
toate  câte  a  poruncit  Domnul.  Din  această  pricină  Domnul  a  împreunat  păzirea 
tuturor  poruncilor  cu  dreapta  credinţă  ştiind  că  nu  e  cu  putinţă  să-i  aducă  omului 
mântuirea  numai  cu  una  dintre  ele,  despărţită  de  celelalte”.92 

Ultimele  cuvinte  ale  Evangheliei  trebuie  înţelese  ca  o  făgăduinţă  despre 
ajutorul  permanent  şi  suveran  conferit  trimişilor  lui  Hristos  în  lume.  Domnul  reia 
şi  desăvârşeşte  motivul  şi  făgăduinţa  prezenţei  divine  din  Vechiul  Testament  (leş 
3,  12;  Ios  1,  5,  9;  Ier  1,  8;  Is  41,  10;  43,  5;  Mt  1,  23).  Asigurarea  dată  de  El  nu  se 
referă  doar  la  nişte  daruri  speciale  (Lc  24,  48;  In  20,  22)  sau  chiar  la  o  prezenţă 
durabilă  (Mt  18,  20),  ci  în  special  la  o  asistenţă  eficace  „în  toate  zilele”,  mai  ales 
în  timp  de  persecuţie.  Prin  aceasta,  prezenţa  Sa  este  similară  cu  cea  a  Paracletului 
ioaneic  (In  14,  16;  16,  7-11;  cf.  1  In  2,  l).93  „Cu  voi”  se  referă  în  primul  rând  la 
Sfinţii  Apostoli  (cei  unsprezece),  dar  nu  mai  puţin  la  Biserica  pe  care  aceştia  o 
conduc  şi  la  cea  care  va  exista  până  la  sfârşitul  veacurilor,  pe  care  „nici  porţile 
iadului”  (Mt  16,  18)  nu  vor  putea  s-o  biruie  datorită  asistenţei  continue  de  care  se 
bucură  din  partea  lui  Hristos.  Nu  mai  puţin,  aceste  cuvinte  de  încheiere  privesc  pe 
credincioşii  care  se  împărtăşesc  de  Sfânta  Euharistie,  în  acest  mod  Domnul  fiind 
„cu  ei”,  ca  şi  odinioară  cu  Sfinţii  Apostoli.  Demn  de  notat  este  că  în  pasajul  referitor 
la  instituirea  Sfintei  Euharistii  din  Matei,  Domnul  adaugă  imediat  după  vestirea 
despre  masa  ce  va  fi  celebrată  în  împărăţia  Tatălui  Său  cuvintele  „cu  voi” 
(meth  ‘umori),  trăsătură  care  este  «caracteristică  orientării  ecleziale  a  Evangheliei 


cu  privire  la  împărăţia  cerurilor.  Decisivă,  în  cele  din  urmă,  este  ascultarea  poruncilor  Lui. 
Tocmai  de  aceea,  pentru  Matei,  orice  poruncă  de-a  Mântuitorului  are  propria  sa  importanţă. 
Tendinţa  lui  Matei  de  a  corespunde  căii  şi  învăţăturii  lui  Iisus  este  evidentă”  (Ulrich  Luz, 
Matthew  in  History  -  Interpretation,  Influence,  and  Effects,  Fortress  Press  -  Minneapolis, 
1994,  p.82-83) 

91  Emst  Lohmeyer,  Das  Evangelium  des  Matthăus,  Gottingen,  1962,  p.  422. 

92  Filocalia  2,  p.  2. 

93  rafi,  p.  2381,  nota  b. 

întâia».94  Importanţa  titlului  Emanuel  este  covârşitoare  în  prima  Evanghelie,  el 
reflectând  admirabil  concepţia  lui  Matei  privitoare  la  Iisus-Mesia  ca  Fiul  lui 
Dumnezeu,  în  Persoana  Căruia  Dumnezeu  s-a  apropiat  şi  a  venit  să  locuiască  cu 
poporul  Său,  inaugurându-se  astfel  era  eshatologică  a  mântuirii.95 

Aşa  după  cum  sfârşitul  vieţii  omeneşti  constituie  pentru  oamenii 
duhovniceşti  temă  perenă  de  reflecţie  şi  de  înţelepciune  pentru  trăire  virtuoasă,  tot 
aşa  sfârşitul  lumii  de  care  e  vorba  aici  are  darul  să  arate  că  timpul  în  întregime 
aparţine  conducerii  suverane  a  lui  Dumnezeu,  iar  pentru  Apostoli,  pentru  misionarii 
şi  ucenicii  din  toate  timpurile  acest  lucru  este  un  motiv  de  încurajare  şi  siguranţă: 
„Şi  îmbărbătându-i,  de  vreme  ce-i  trimitea  la  păgâni  şi  în  primejdii  şi  la  mucenicie, 
zice:  Nu  vă  înfricoşaţi,  căci  Eu  voi fi  cu  voi  până  la  sfârşitul  veacului.  Şi  pomeneşte 
de  sfârşit,  ca  să-i  deştepte  pe  dânşii  şi  să  nu  bage  de  seamă  la  cele  de  durere, 
zicând:  «sfârşit  vor  avea  toate  ale  lumii,  ori  dureri  de  vor  fi,  ori  bunătăţi;  de  aceea, 
nu  vă  lăsaţi  biruiţi  de  cele  de  durere,  că  trec;  nici  de  cele  bune  să  vă  lăsaţi  înşelaţi, 
că  se  sfârşesc».  Insă,  nu  numai  Apostolilor  le  făgăduieşte  acestea  -  că  va  fi  împreună 
cu  ei  -  ci  şi  tuturor  ucenicilor  Lui,  căci  nu  aveau  Apostolii  să  trăiască  până  la 
sfârşitul  veacului.  Deci  şi  nouă  şi  celor  de  după  noi  ni  se  făgăduieşte  aceasta.  Şi  nu 
numai  până  la  sfârşit  va  fi,  iar  apoi  va  lipsi,  să  nu  fie  aceasta!  Că  de  atunci  mai 
vârtos  va  fi  împreună  cu  ai  Lui,  mai  strălucit  şi  mai  arătat,  că  acest  cuvânt  «până», 
oriunde  s-ar  afla  în  Scriptură  nu  leapădă  vremea  cea  de  pe  urmă”.96  Sfârşitul  veacului 
este  aceeaşi  expresie  folosită  în  1 3,  39  în  parabola  neghinei.  Perioada  indicată  aici 
este  cea  care  se  cuprinde  între  timpul  preamăririi  lui  Hristos  prin  înviere  şi  sfârşitul 
lumii  sau  al  timpului. 

După  atcovoţ  majoritatea  manuscriselor,  urmate  de  textul  recept  încheie 
Evanghelia  cu  aţtTţv  ceea  ce  denotă  folosirea  liturgică  a  textului.97 

Pr.  Ioan  M1HOC 

Doctorand,  Facultatea  de  Teologie  «Andrei  Şaguna»,  Sibiu 


94  Cf.  Pr.  Prof.  Vasile  Mihoc,  art.  cit.,  p.  335-336 

95  Cf.  Jack  Dean  Kingsbury,  Matthew :  Structure,  Christology,  Kingdom,  London, 
1976,  p.  95-96. 

96  Sf.  Teofilact  al  Bulgariei,  op.  cit.,  p.  476-477. 

97  Bruce  M.  Metzger,  A  textual  Commentary  on  the  Greek  New  Testament,  United 
Bible  Societies,  1975,  p.72. 

Abstract:  Christianity  is  primary  the  religion  of  the  Resurrection  (cf  1  Cor. 
15:14).  The  Gospels  do  not  explain  the  event  itself  but  only  the  Resurrection  is 
that  which  may  explain  the  Gospels.  In  the  Gospel  of  Matthew,  the  Lord  Himself 
openly  completes  four  times  the  dramatic  scene  of  Passion  by  the  glorious  light  of 
His  Resurrection:  16:21;  17:22-23;  20:18-19,  and  26:31-32.  There  are  also  two 
references  that  speak  allegorically  about  it:  the  sign  of  the  Jonah  ( 12:38-42;  16. 1- 
4)  and  the  sign  of  Temple  build  anew  (26:  61,  indirectly,  in  the  words  of  the  false 
witnesses).  Through  the  exegesis  of  these  prophecies  made  up  by  Jesus  Himself 
one  may  notice  that  between  Jesus  ’  life  and  His  Resurrection  there  is  an  internai 
harmony,  which  makes  the  last  one  worth  of  faithfulness.  Obviously,  the 
Resurrection  ratifies  the  messianic  teaching  of  the  Lord.  Matthew  added  two  new 
scenes  to  the  tradiţional  narrative  of  the  Resurrection  -  such  as  it  is  for  example 
in  Mark  16  according  to  his  particular  aims:  1)  the  appearance  of  the  angel 
and  the  earthquake  which  accompanied  it  (28:2-4;  the  earthquake  is  a  sign  pointing 
to  the  general  resurrection)  and  2)  the  appearance  of  the  Risen  Lord  (28:9-10) 
giving  Himself  to  the  saint  women  the  command  that  His  disciples  be  informed 
about  the  meeting  in  Galilee.  Finally,  by  saying  He  is  “with  you  always"  (28:20), 
Jesus  means  His  Resurrection  is  neither  of  the  past,  nor  of  the  future.  He  is  always 
present  in  our  lives  through  the  Holy  Spirit,  beginning  with  our  baptism  in  the 
name  of  Holy  Trinity  (28,  19),  and  after  that  by  partaking  eterna l  life  in  the 
Eucharist. 

“RECAPITULAREA  ÎN  HRISTOS”  ÎN  EPISTOLELE 
CĂTRE  COLOSENI  ŞI  EFESENI* 

Preliminarii 

La  sfârşitul  anului  62  şi  începutul  anului  63  d.Hr.,  Sfântul  Apostol  Pavel  se 
afla  închis  la  Roma  pentru  zelul  arătat  în  predicarea  Evangheliei  Mântuitorului.  Aici 
el  primeşte  vizita  ucenicului  său  Epafras,  care  îi  vorbeşte  despre  propăşirea  colosenilor 
în  credinţă  şi  dragoste  (Col  1 , 3-5),  dar  şi  despre  existenţa  unor  învăţături  şi  practici 
care  puneau  în  primejdie  învăţătura  şi  viaţa  creştină  din  comunitatea  de  aici  (Col  2, 
18-20).  Este  vorba  de  o  erezie  mdeo  -  gnostică  ai  cărei  adepţi  acordau  o  cinste 
exagerată  îngerilor,  socotindu-i  fiinţe  necreate,  intermediare  între  Dumnezeu  şi  noi 
şi  mijlocitori  ai  Revelaţiei.  Această  rătăcire  împrumutase  elemente  atât  din  iudaism 
cât  şi  din  gnosticism.  Din  iudaism  faptul  că  făceau  deosebire  între  mâncăruri  şi 
băuturi  şi  acordau  o  importanţă  deosebită  sâmbetelor  şi  lunilor  noi  (Col  2,  16,21), 
iar  din  gnosticism  faptul  că  voiau  să  despartă  pe  Dumnezeu  de  lume.1 

Influienţaţi  de  iudeo-gnostici,  creştinii  din  Colose  ajunseseră  la  acest  cult, 
considerând  că  Dumnezeu,  în  strălucirea  Sa,  nu  poate  fi  cunoscut  şi  de  aceea  soarta 
creştinilor  a  fost  încredinţată  unor  intermediari,  adică  îngerilor.2 

Fiind  informat  de  către  Epafras  despre  eroarea  din  Colose,  Sf.  Ap.  Pavel 
scrie  în  grabă  Epistola  către  Coloseni  pentru  a  rezolva  problemele.  Apoi,  a  mai 
scris  o  Epistolă  către  Efeseni,  în  care  dezvoltă  ideile  care  i  le-a  sugerat  controversa 
din  Colose.  Face  acest  lucru  pe  larg,  cu  răgaz  şi  fără  ton  polemic  (situaţia  este 
asemănătoare  cu  cea  a  Epistolelor  către  Galateni  şi  către  Romani). 

*  Referat  alcătuit  în  cadrul  cursurilor  de  doctorat,  sub  îndrumarea  pr.  prof.  dr.  Vasile 
Mihoc,  care  a  dat  şi  avizul  pentru  a  fi  publicat. 

1  După  cum  se  ştie,  gnosticii  obişnuiau  să-şi  reprezinte  universul  văzut  şi  nevăzut 
printr-o  ierarhie  de  trepte  fixe.  Şi  îngerii,  potrivit  viziunilor  lor,  făceau  parte  dintr-o  ierarhie 
cerească.  Cum  erau  uşor  tentaţi  să  absolutizeze  sau  să  ipostazieze  una  sau  alta  din  treptele 
ierarhiei  îngerilor,  aşa  s-ar  putea  explica  cum  au  ajuns  la  ideea  unui  cult  exagerat  al  îngerilor, 
ca  expresie  a  acestei  ipostazieri.  Consecinţa  negativă  a  acestui  cult  exagerat  a  fost  diminuarea 
operei  de  mântuire  a  Domnului  Iisus  Hristos  şi  minimalizarea  persoanei  şi  activităţii  Sale 
-  cf.  Drd.  Dumitru  Viezuianu,  Mântuitorul  Iisus  Hristos  şi  sfinţii  ingeri  după  epistola 
către  Coloseni  a  Sf  Ap.  Pavel,  ST,  1  -  2  /  1977,  p.  75. 

2  Pr.  Dr.  Haralambie  Rovenţa,  Epistola  către  Coloseni  a  Sf.  Ap.  Pavel,  Bucureşti,  1964, 
p.  90. 

Epistola  către  coloseni  nu  a  fost  adresată  necredincioşilor  pentru  a-i  converti 
la  creştinism,  ci  celor  credincioşi,  pentru  a-i  avertiza  să  trăiască  în  Hristos  pe  Care 
l-au  primit.  Creştinii  coloseni  nu  s-au  întrebat  probabil  dacă  Iisus  e  unicul  Mântuitor 
al  lumii.  Problema  lor,  din  punctul  de  vedere  al  Sfanţului  Apostol  Pavel,  era  aparenta 
incapacitate  de  a  vedea  ceva  greşit  în  a  combina  credinţa  în  Hristos  cu  practicile 
lor  religioase  anterioare.-* 

în  perioada  scrierii.  Apostolul  Pavel  se  afla  la  închisoare,  în  Roma,  pentru 
credinţa  lui  în  Iisus  Hristos  ca  unic  Mântuitor  al  umanităţii.  în  consecinţă,  credinţa 
sa  în  universalitatea  mântuirii  în  Hristos,  credinţă  împărtăşită  de  coloseni,  nu  este 
un  exerciţiu  teoretic,  ci  o  chestiune  de  viaţă  şi  de  moarte.  El  simte  de  datoria  sa  să-i 
avertizeze  pe  credincioşii  din  Colose  să-şi  întărească  credinţa  în  Hristos.  Odată 
scoşi  de  sub  puterea  întunericului  (puterea  duhurilor  necurate),  la  lumină,  creştinii 
trebuie  să  trăiască  în  credinţa  Celui  ce  ne-a  răscumpărat  prin  sângele  Său, 
iertându-ne  păcatele. 

în  partea  de  început  a  Epistolei  către  Coloseni  (secţiunea  1,  13-23,  care 
cuprinde  hristologia  epistolei),  Sf.  Ap.  Pavel  reaminteşte  creştinilor  din  Colose 
principalele  aspecte  ale  dogmei  hristologice  şi  în  special  acelea  care  erau  înţelese 
greşit  de  eretici.  în  acest  scop,  el  aminteşte  cititorilor  epistolei  sale  că  au  fost 
eliberaţi  de  sub  stăpânirea  întunericului  de  către  Dumnezeu-Tatăl,  prin  jertfa  Fiului 
Său  iubit,  Domnul  nostru  Iisus  Hristos.  Subliniind  această  idee  dogmatică,  Sf.  Ap, 
Pavel  dă  pe  faţă  erezia  celor  ce  susţineau  că  Iisus  Hristos  n-ar  fi  singurul  mijlocitor 
între  om  şi  Dumnezeu  şi  că  alţi  mijlocitori  ar  merita  mai  multă  cinstire  şi  adorare.4 

Hristos  -  spune  Sfântul  Pavel  -  posedă  întâietatea  absolută  atât  în  ordinea 
creaţiei  cât  şi  în  ordinea  mântuirii.  El  îl  exprimă  pe  Dumnezeu,  El  este  chipul 
nevăzutului  Dumnezeu  (Col  1,  15),  în  El  Dumnezeu  a  sălăşluit  toată  puterea  şi 
plinătatea  (dumnezeirii),  iar  cele  văzute  şi  cele  nevăzute  s-au  făcut  prin  El  (Col  1, 
16).  Apostolul  insistă  la  cele  nevăzute,  deoarece  erezia  din  Colose  tindea  să  ridice 
ierarhiile  cereşti  la  un  rang  superior,  care  însemna  un  atentat  la  această  întâietate  a 
lui  Hristos.  El  este  mai  înainte  decât  toate,  El  este  principiul  şi  ţinta  creaţiei. 
Creaţia  vine  de  la  El  şi  tinde  spre  El.  Hristos  este  creatorul  şi  modelul  de  realizat 
pentru  făpturile  create,  El  este  chipul  realizat  al  lui  Dumnezeu.  Noi  creştinii  trebuie 
să  ajungem  la  asemănarea  cu  Hristos,  care  are  întâietatea  absolută  atât  în  ordinea 
creaţiei,  cât  şi  în  ordinea  mântuirii.  Hristos  este  “Capul  trupului”  (al  Bisericii  - 


3  Mulţi  creştini  fac  acelaşi  lucru  astăzi.  Ei  nu  văd  o  problemă  în  a  combina  credinţa 
lor  în  Hristos  cu  alte  practici  şi  ceremoniaiuri  care  pot  fi  împotriva  Evangheliei,  fie  că 
acestea  îşi  au  originea  în  religia  lor  tradiţională  (precum  în  Africa  sau  Asia),  într-o  cultură 
occidentală  decreştinizată  sau  în  religiozitatea  erei  post-modemismului:  New  Age. 

vers.  18).  Aşa  cum  El  stă  la  începutul  zidirii  celei  dintâi,  tot  aşa  stă  la  începutul 
zidirii  celei  noi. 

în  versetul  20  se  vorbeşte  despre  împăcarea  prin  Hristos,  idee  pe  care  o 
dezvoltă  în  versetele  21-23.  Colosenii  care  erau  odinioară  vrăjmaşi  ai  lui  Dumnezeu, 
au  fost  împăcaţi  cu  Dumnezeu  prin  Iisus  Hristos,  de  aceea  ei  trebuie  să  rămână 
acum  întemeiaţi  în  credinţă  şi  în  nădejdea  Evangheliei.  Acelaşi  verset  (v,  20)  afirmă 
aspectul  “cosmic”  al  împăcării  cu  Dumnezeu:  “Şi  prin  El  toate  pentru  El  să  le 
împace,  fie  cele  de  pe  pământ,  fie  cele  din  ceruri,  pace  făcând  prin  El,  prin  sângele 
crucii  Sale  ”.  Este  textul  neo-testamentar  ce!  mai  clar  în  ceea  ce  priveşte  aspectul 
cosmic  al  mântuirii.  Mântuirea  adusă  de  Hristos  este  în  primul  rând  pentru  oameni, 
dar  nu  în  mod  exclusiv,  ea  adresându-se  întregii  făpturi  (Rom  8,  19-22). 

Spre  deosebire  de  Epistola  către  Coloseni  în  care  Hristos  e  prezentat  a  fi 
întâiul  în  ordinea  creaţiei  şi  a  mântuirii,  in  Epistola  către  Efeseni  Hristos  este 
prezentat  a  fi  “ Cap  al  Bisericii ",  iar  Biserica  *' Trupul  Său  Biserica  are  chemarea 
de  a  îngloba  în  ea  întreaga  făptură  a  lui  Dumnezeu,  întreg  cosmosul  înnoit.  Gândind 
la  acest  atribut  al  Bisericii  de  “Trup  al  lui  Hristos”,  Sf.  Ap.  Pavel  pune  şi  problema 
“unirii”  iudeilor  cu  păgânii  în  Hristos  tratată  în  Epistola  către  Romani. 

Pentru  el,  Biserica  este  comunitatea  mântuitoare,  care  cuprinde  în  sine  iudei 
şi  neamuri.  Nivelarea  diferenţelor  dintre  iudei  şi  păgâni  s-a  făcut  prin  jertfa  de  pe 
cruce  a  Mântuitorului.  Creştinii,  de  orice  neam  ar  fi,  prin  însuşi  faptul  că  au  fost 
“pecetluiţi  cu  Sfântul  Duh  al  făgăduinţei”  (Efes  1,13)  prin  Sfânta  Taină  a  Botezului, 
devin  fii  ai  lui  Dumnezeu,  fiind  înfiaţi  “prin  Iisus  Hristos”  (Efes  1,  5).5 

în  Epistola  către  Efeseni,  Biserica  este  privită  mai  ales  în  perspectiva  de 
Trup  tainic  al  Domnului.  După  cum  esenţial  la  un  trup  este  unitatea  organelor 
într-un  principiu  comun  de  viaţă  şi  de  mişcare,  deşi  ele  prezintă  o  varietate  cu 
diverse  structuri  şi  funcţiuni,  tot  astfel  este  şi  în  Biserică.  Diversitatea 
mădularelor  şi  unitatea  lor  într-un  singur  Trup  tainic  (Efes  4,  15  -  16)  sunt  cele 
două  caracteristici  ale  Bisericii. 

Toţi  formăm  un  trup.  Această  realitate  atrage  după  sine  faptul  că  fiecare  ne 
completăm  şi  ne  desăvârşim  unii  pe  alţii,  încât  totul  revine  la  unitate,  iar  fiecare 
se  regăseşte  întreg  în  oricare  din  ceilalţi.6 


*  Diac.  Prof.  Nicolae  Nicolaescu,  Ideile  dogmatice  şi  misionare  ale  epistolei  către 
Coloseni,  MO,  4  -  6  /  1954,  p.  153. 

'  Pr.  Drd.  Vasile  Mihoc,  Unitatea  creştinilor  în  Hristos  şi  prin  Biserică,  după  epistola 
către  Efeseni,  MA,  1  -  3  /  1976,  p.  105. 

6  lbidem ,  p.  107. 

COLOSENI 1, 18  -  20: 

“Şi  El  (Hristos)  este  capul  trupului,  al  Bisericii;  El  este  începutul, 
întâiul  născut  din  morţi,  ca  să  fie  El  cel  dintâi  întru  toate.  Căci  în  El  a 
binevoit  (Dumnezeu)  să  sălăşluiască  toată  plinătatea  (dumnezeirii).  Şi 
printr-însul  toate  cu  Sine  să  le  împace,  făcând  pace  prin  El,  prin  sângele 
crucii  Sale,  fie  cele  de  pe  pământ,  fie  cele  din  ceruri 

Sfântul  Apostol  Pavel  vrea  să  transmită  aici  colosenilor  ceea  ce  este 
Hristos:  “începutul”,  adică  Creatorul  lumii  împreună  cu  Tatăl  şi  cu  Duhul 
Sfânt,  dar  şi  “întâiul  născut  din  morţi”  -  cel  ce  mântuieşte  lumea  şi  o  duce  la 
finalitatea  ei.7 

Iisus  Hristos  este  “întâiul  născut  din  morţi”  nu  pentru  că  el  a  înviat 
primul  din  morţi,  ci  pentru  că  a  înviat  din  morţi  şi  n-a  mai  murit,  dăruind 
tuturor  oamenilor  învierea  din  morţi,  ca  unul  ce  este  începătură  a  învierii, 
căci  alţii  au  înviat  din  morţi  mai  înainte  de  Hristos,  dar  iarăşi  au  murit.  El  a 
înviat  cu  învierea  cea  desăvârşită  (Filip  2,  11). 

începând  cu  versetul  18,  Sf.  Ap.  Pavel  trece  de  la  considerarea  lui 
Hristos  ca  făcătorul  şi  mediatorul  universului  creat,  la  ideea  complementară 
de  Hristos  făcător  şi  mediator  a  noii  creaţii  care  se  formează  în  jurul  nucleului 
umanităţii  mântuite  -  Biserica  creştină.  Cele  trei  predicate:  cap,  început, 
întâiul  năsut  din  morţi,  toate  au  o  semnificaţie  cosmică. 

în  nici  unul  dintre  contexte,  învierea  lui  Hristos  nu  este  egalată  în  vreun 
sens  de  minunea  învierii  morţilor  pe  care-1  găsim  relatat  în  Evanghelii.  în 
toate  aceste  minuni,  subiectul  este  readus  la  viaţă,  trupul  său  muritor  este 
reanimat  pentru  o  următoare  perioadă  de  existenţă  în  aceleaşi  condiţii. 
"Hristos  înviat  din  morţi,  nu  mai  moare.  Moartea  nu  mai  are  stăpânire 
asupra  Lui”  (Rom  6,  9).  Astfel  învierea  Sa  inaugurează  pentru  om  o  nouă 
viaţă,  o  viaţă  care  a  trecut  prin  moarte  şi  a  ieşit  victorioasă,  viaţa  veşnică.8 

7  Hristos  este  “întâiul  -  Născut  decât  toată  făptura”  npotbioicoţ  JtdoTig  Kiloecug 
(Col  1,15),  dar  şi  “întâiul  -  Născut  din  morţi”  nportdxoKoq  dtc  T(î»v  veicpdW  (Col  1,  18). 
Aceasta  înseamnă  că  El  premerge  pe  toţi  cei  ce  vor  învia  după  El  precum  întâiul  Născut 
premerge  pe  toţi  cei  născuţi  după  El.  Astfel  există  o  strânsă  relaţie  între  creaţie  şi  mântuire, 
deoarece  înnoirea  creaţiei  a  fost  săvârşită  de  Acelaşi  Cuvânt  care  a  creat-o  la  început"  - 
Sf.  ATANASIE  cel  Mare,  Despre  întruparea  Cuvântului,  I,  1;  cf.  Pr.  Prof.  Dr.  Ion  Bria, 
Dimensiunea  hristologică  a  iconomiei  mântuirii,  O,  2  /  1983,  p.  236. 

*  Francis  W.  Beare,  The  interpreter  ’s  Bible  -  A  Commentary  in  Twelve  Volumes, 
vol.ll,  Abingdon-Nashville,  Tennessee,  1980,  pp.  167-  172. 

Imn  al  Bisericii  primare 

în  traducerea  latină  a  Bibliei  (Vulgata),  aceste  versete  (ver.  1 8  -20)  fac 
parte  dintr-un  imn  numit  “Hristos  -  Chipul  lui  Dumnezeu  celui  nevăzut” 
(Hymnus  in  Christum  Dei  invisibilis  imaginem:  1, 12-20), 9  sau  “Gratias 
agamus  (Deo)  Patri”,  după  cuvintele  cu  care  începe  acest  imn: 

12  eir/apiOTOîîVTeg  xcp  jxaxpi  xu>  kavcnoavxi  tipac;  ele;  xiţv  uepL&a 
(Gratias  agamus  (Deo)  Patri,  qui  idoneos  nos  fecit  in  partem 
Mulţumind  cu  bucurie  Tatălui,  Care  ne-a  învrednicit  pe  noi  să  luăm  parte 

xou  icLipot;  xo)v  dylcov  tv  xcp  (penii 
(sortis  sanctorum  in  lumine;) 
la  moştenirea  sfinţilor,  întru  lumină; 

13  iv  cp  exoţiev  tî|v  dnoXuxpcootv 
(qui  eripuit  nos  de  potestate  tenebrarum) 

El  ne-a  scos  de  sub  puterea  întunericului 

i\  cp  exoţiev  xf|v  djtoX.uTpio0iv 

(et  transtulit  in  regnum  Filii  dilectionis  suae,) 

şi  ne-a  strămutat  în  împărăţia  Fiului  iubirii  Sale, 

14  t-v  exoţiev  x,1v  ajxoXuxpcooiv  «6ia  xou  aiţiaxoc;  autou» 

(in  quo  habemus  redemptionem,  «per  sanguinem  eius») 
întru  Care  avem  răscumpărarea  «prin  sângele  Lui», 

xqv  dcfeaiv  xcbv  ctpapxicov. 

(remissionem  peccatorum;) 
adică  iertarea  păcatelor; 
ls  65  eoxiv  e’uccbv  xou  0eou  xou  dopdxou, 

(qui  est  imago  Dei  invisibilis,) 

Acesta  este  chipul  lui  Dumnezeu  celui  nevăzut, 
jţpcoioxoKoq  JtdoTjg  tcxîoecng, 

(primogemtus  omnis  creaturae,) 
mai  întâi  născut  decât  toată  făptura. 

16  6x1  dv  cruxcp  âtcxtoBq  ia  ndvia  £v  xoîc  oijpavoîc  iccd  Lui  xqţ  yqc, 
(quia  in  ipso  condita  sunt  universa  in  caelis  et  in  terra,) 

Pentru  că  întru  El  au  fost  făcute  toate,  cele  din  ceruri  şi  cele  de  pe  pământ. 


9  Nestle-Aland,  Novum  Testamentum  -  Graeceet Latine,  Deutsche  Bibelgesellschaft, 
Stuttgart,  1994,  p.  524;  H,  P.  Riiger;  Nestle  -  Aland,  Biblia  Sacra,  Utriusque  Testamenti, 
Editio  Hebraica  et  Graeca,  Stuttgart,  1990  -  1994,  p.  504. 

xâ  6paiă  icai  xâ  ââpaxa, 

(visibilia  et  invisibilia,) 
cele  văzute,  şi  cele  nevăzute, 

EÎT£  0p6vOL  ELXE  ICUpi6xT)XE5  EIXE  Ap/Cli  SITE  $;OWiaf 
(sive  throni  sive  dominationes  sive  principatus  sive  potestates.) 

fie  tronuri,  fie  domnii,  fie  începătorii,  fie  stăpânii. 

xâ  Jiccvxa  6i5a'uxo'0  mi  elq  aâxov  emaxar 
(Omnia  per  ipsum  et  in  ipsum  creata  sunt.) 

Toate  s-au  făcut  prin  El  şi  pentru  El. 

17  mi  ai)x<;  âoxiv  jtpo  jtâvxcov 
(Et  ipse  est  ante  omnia,) 

El  este  mai  înainte  decât  toate 

Kai  xâ  nâvxa  £v  aâxcp  odveoxt]icev, 

(et  omnia  in  ipso  constant.) 
şi  toate  prin  El  sunt  aşezate. 

18  iccd  onjxâg  doxtv  r)  tcec{xxAf|  xoâ  atbţtaxoc;  xfjg  kKXrptac;. 

(Et  ipse  est  caput  corporis  ecclesiae;) 

Şi  El  este  capul  trupului,  al  Bisericii; 

65  EOXIV  dpxii,  JtpCOXâxOKOQ  k  X(Î>V  VEKptOV, 

(qui  est  principium,  primogenitus  ex  mortuis,) 

El  este  începutul,  întâiul  născut  din  morţi, 
îva  YEvpxai  ev  jtâoiv  aiixog  jipwxEuwv, 

(ut  sit  in  omnibus  ipse  primatum  tenens,) 
ca  să  fie  El  cel  dintâi  întru  toate. 

19  6x1  br  onjxto  eifâoKiioev  jxâv  xo  jx^pcopia  Kaxoncpoai 

(Quia  in  ipso  complacuit  omnem  plenitudinem  habitare.) 

Căci  în  El  a  binevoit  (Dumnezeu)  să  sălăşluiască  toată  plinătatea. 
20  ml  Si’ctuxo'O  AjuomxaAAâ^ai  xâ  urâvxa  elţ  aâxâv, 

(Et  per  eum  reconciliare  omnia  in  ipsum,) 

Şi  printr-însul  toate  cu  Sine  să  le  împace, 

Elprivojiofnoag  6iâ  xou  alpaxcx;  xofi  oxaupo'O  carTOU,  (61’  aâxoD) 
(pacificans  per  sanguinem  cruciş  eius,) 
făcând  pace  prin  El,  prin  sângele  crucii  Sale, 
eîxe  xâ  ârri  xfţţ  Yf)Q  eîxe  xâ  br  xoîc;  oâpavoîg. 

(sive  quae  in  terris  sive  quae  in  caelis  sunt.) 
fie  cele  de  pe  pământ,  fie  cele  din  ceruri. 


100 


REVISTA  TEOLOGICĂ 


Acest  imn,  ca  de  altfel  şi  imnul  din  Efeseni,  este  parte  integrantă  din  cultul 
liturgic  al  Bisericii  Romano  -  Catolice,  folosindu-se  în  slujbele  Utreniei  şi  Vecerniei.10 
Biserica  Ortodoxă  foloseşte  doar  un  singur  imn  neo-testamentar:  în  slujba  Utreniei 
se  cântă  imnul  numit  “Cântarea  Măriei”  (Lc  1,  46  -  55),  faţă  de  cele  11  imne  neo- 
testamentare  folosite  de  Biserica  Romano  -  Catolică  în  servicul  divin:  Magnificat 
anima  mea  (Lc  1,  46  -  55),  Benedictus  Dominus  Deus  (Lc  1,  68  -  79),  Benedictus 
Deus  et  Pater  (Efes  1,3-1 0),  Christus  Iesus,  cum  in  (Fii  2, 6  - 1 1 ),  Gratias  agamus 
Deo  (Col  1, 12  -  20),  Qui  manifestatus  est  ( 1  Tim  3,16),  Christus  passus  est  (1  Ptr  2, 
21  -  24),  Dignus  es,  Domine  (Apoc  4, 11;  5, 9  - 12),  Gratias  agimus  (Apoc  11,  17  - 
18;  12,  10  -  12),  Magna  et  (Apoc  15,  3  -  4)  şi  Salus  et  gloria  (Apoc  19,  1  -  7).11 

După  unele  studii  recente,  imnul  din  Coloseni  a  fost  foarte  probabil  un  imn 
de  botez;  s-ar  putea  în  acelaşi  timp  să  fi  fost  un  fel  de  crez  rostit  de  fiecare  creştin 
în  momentul  botezului.  Perspectiva  Apostolului  Pavel  asupra  identităţii  creştinului 
credincios  este  cheia  pentru  înţelegerea  acestui  imn  şi  a  abordării  unicităţii  şi 
universalităţii  lui  Hristos.12 

Potrivit  teologului  catolic  Luis  Carlos  Reyes,  imnul  din  Coloseni  a  fost  un 
imn  pre-paulin,  redactat  de  Sf.  Ap.  Pavel  sau  de  un  discipol  al  acestuia.  A  fost 
redactat  de  Sf.  Ap.  Pavel  în  sensul  că  apostolul  a  preluat  secţiunea  cuprinsă  între 
versetele  15-20  şi  a  încadrat-o  în  planul  epistolei  sale.  Acest  lucru  poate  fi  văzut 
din  frecvenţa  aluziilor  personale  care  sunt  făcute  destinatarilor  prin  folosirea 
constantă  a  persoanelor  întâia  şi  a  doua  plural,  atât  înainte  (vers.  2-14),  cât  şi  după 
acest  imn  (vers.  21  ş.u.): 

Mulţumim  lui  Dumnezeu  şi  Tatăl  Domnului  nostru  Iisus  Hristos, 
rugăndu-ne  totdeauna  pentru  voi,  căci  am  auzit  despre  credinţa  voastră  în 
Hristos  lisus  şi  despre  dragostea  ce  aveţi  către  toţi  sfinţii  (vers.  3-4); 
Mulţumind  cu  bucurie  Tatălui,  Care  ne-a  învrednicit  pe  noi  să  luăm  parte  la 
moştenirea  sfinţilor,  întru  lumină ;  El  ne-a  scos  de  sub  puterea  întunericului 
şi  ne-a  strămutat  în  împărăţia  Fiului  iubirii  Sale  (vers.  12-13)... 

O  dată  cu  secţiunea  1 5-20  autorul  imnului  nu  mai  face  referinţe  directe  la 
cititori  în  aceeaşi  manieră  personală.  Atenţia  lui  este  orientată,  în  mod  specific, 
asupra  Fiului  lui  Dumnezeu  şi  poziţiei  pe  care  Acesta  o  are  faţă  de  Creaţie  şi 
Biserică. 


10  Antiphonarium  eremi  beatae  Virginis  Mariae,  ad  Laudes  et  Vesperas,  Einsiedeln, 
MCMLXXXVII  { 1 987),  p.  634  -  636. 

11  Ibidem,  p.  1082, 

13  Teresa  OKURE,  "In  Him  all  things  hold  together”:  a  missiological  reading  of 
Colossians  1:  15  -  20,  in  IRM,  No.  360,  January  2002,  p.  64. 

Această  secţiune  dogmatică  poate  fi  împărţită  în  trei  strofe,  aşa  cum  este 
arătat  în  tabelul  următor: 


1 ,  65  âoiLv 


k2.  sttcd 
3.  îtpoj 


2.  ritcorv  xofi  ©eon  xou  dopat  ou, 

3.  jtpojioxoKog  jtdarig  KxtaeoDc;,  j 

I —  4.  6tl  -4 - 

1 _ ^  5.  âv  adxâ»  âicxlaOrj  td  Jcdvxa 


k6.  âv  xou;  oupavoîg  ical  âm  tffe  Y0?- 
7.  ta  dpaxd  ical  xd  ddpaxa. 


ical  xd  ddpaxa. 


8.  eîxe  Opovoi 

9.  eîxe  KupiotTytec, 

10.  eite  dpxal 

11.  eîxe  âŞoDotai/ 


12.  xd  Jidvxa  6i$auxo0  tcai  EÎg  auxdv  Jicxioxai- 

vers  13.  Kal  ante;  dativ  Jtpd  ndvxcov 
1 7  14.  ral  xd  ixdvxa  dv  auxâ  owtoxriicev, 


vers  15.  tcal  am6q  dativ  r\  icetJxxXi’ţ  tot)  awpaxoq  xfj^  diciâTiatac;. 
18 


16.  5 5  dativ 

-►r17- 

L 18. 


.  dpxii. - - - 1 

.  JipOXdxOKOC,  dtC  X(î)V  VEKpCJV,  -J 

19.  îva  Y^vnxai  aiîndş  jipojxetxdv, 
dv  itâaiv  4 — 


20.  6xl 

1_J”  21.  dv  adxâ>  eudoKTpEv  jiâv  xd  jtX.iţpa)pa  KaxoiKfjoai  -1 
L  22.  Kal  bl  axnov  djtoKaxaAXdŞai  xd  ndvxa  Eiq  auxdv  J 

1 — ►  23.  ElppvojxoiTjoag  - 

1 —  24.  âid  4 - 


| —  24.  âia  4 - 1 

*->  25.  xofi  aî(xaxoq  toO  oxanpoO  autori, 

L^r  26.  eIxe  xd  dnl  xfjq  yfjg - 

L  27.  eîxe  xd  dv  xoXg  oupavoîq.  - 

Atenţia  noastră  este  orientată  pe  corespondenţa  internă  dintre  cuvintele 
similare  care  sunt  plasate  în  poziţii  paralele  unele  faţă  de  celelalte,  respectiv 
în  strofele  A  şi  C: 


Strofa  A 

Strofa  C 

1 5  o<;  eaxiv  eîictbv  xoâ  Oeoî)  xou 

âopâxou.rtpwxoxoicog  jtdarţc; 
lcxia£a>5(Acesta  este  chipul  lui 
Dumnezeu  celui  nevăzut,  mal 

întâi  născut  decât  toată  făptura) 

,8b  oc;  eoxiv  dp/jţ,  Tipmxoxoicoc; 
etc  XU)V  V8Kp<î>V(EI  este  înce¬ 
putul.  întâiul  născut  din  morţi) 

16a  6xl  l\  auxco  âKxlo0r|  xd 
jxdvxaâv  xoîg  oâpavotq  tcai 
ejx'i  xfjc;  yfiţ, (Pentru  că  întru  El 
au  fost  făcute  toate,  cele  din 
ceruri  şi  cele  de  pe  pământ) 

1 9  6xl  âv  cruxq)  eâ&oiaţaev  iravrâ 

jiXTiptoM.a  Kaxoudjaai(Căîn  ei 

a  binevoit  (Dumnezeu)  să 
sâlâşluiascâ  toată  plinătatea) 

16  c  xâ  ;rdvxa  6i&auxox)  tccxi  eîg 
cnrcdv  eicxiaxoa(Toate  s-au 
făcut  prin  El  şi  pentru  El) 

20  a  mi  âi’cnjxoO  arcoKaxaÂlâîjai 
xâ  Jtctvxa  dg  aâx6v,(ŞI  prin- 
tr-însul  toate  cu  Sine  să  le  îm¬ 
pace) 

Aceste  corespondenţe  nu  sunt  accidentale.  Ele  demonstrează  intenţia  autorului 
de  a  alcătui  un  imn  în  care  fiecare  virgulă  are  un  rol  bine  definit.13 

Autorul  imnului  din  Coloseni  foloseşte  multe  imagini  şi  simboluri  ( chipul 
lui  Dumnezeu  celui  nevăzut,  mai  întâi  născut  decât  toată  făptura,  începutul,  întâiul 
născut  din  morţi)  cu  scopul  de  a  produce  în  mintea  cititorului  şi  ascultătorului  o 
imagine  mentală  a  recapitulării  noastre  în  Hristos.  Expresia  “ întâiul  născut  din 
morţi ”  are  un  impact  emotiv  mai  mare  asupra  ascultătorului  decât  “ întâiul  înviat 
din  morţf';  tot  aşa  a  spune  “prin  sângele  crucii  Sale ”  nu  este  acelaşi  lucru  cu  a 
spune  “prin  jertfa  sa”. 

în  acest  din  urmă  exemplu  imaginea  morţii  răscumpărătoare  a  Domnului 
Hristos  este  deja  plasată  în  mintea  noastră.  Aşadar,  autorul  selectează  efectiv 


13  Luis  Carlos  Reyes,  The  Structure  and Rhetoric  of  Colossians  1:15-20,  Filologia 
Neotestamentaria  12,  (Roma,  1999),  pp.  141-142. 

cuvintele  ca  să  exprime  cel  mai  bine  simţămintele  sale.  Imaginile,  înţelesurile 
figurative,  simbolurile  şi  metaforele,  toate  acestea  servesc  scopului  mnemotic14  al 
autorului. 


Din  analiza  structurală  şi  formală  a  imnului  distingem  punctul  pivot  al 
întregului  imn:  toate  lucrurile  sunt  cuprinse,  recapitulate  în  El. 


Din  punct  de  vedere  dogmatic,  ce  se  desprinde  din  acest  imn  este  o  triplă 
relaţie:  Mântuitorul  Iisus  Hristos,  pe  de  o  parte,  în  relaţie  cu  Dumnezeu  Tatăl, 
lumea  creată  şi  Biserica,  pe  de  altă  parte. 

A.  în  relaţie  cu  Dumnezeu,  Iisus  îl  face  vizibil  pe  invizibilul  Dumnezeu. 
Trebuie  să  ţinem  seama  că  Apostolul  Pavel  scria  unor  oameni  obişnuiţi  şi  se  aştepta 
ca  ei  să  înţeleagă  epistola  citită  lor.  Prin  natura  lucrurilor,  o  imagine  este  vizibilă, 
în  sfera  religioasă,  invizibilul  este  făcut  vizibil. 

în  Deuteronom  4, 1 5  se  interzice  realizarea  imaginii  lui  Dumnezeu,  deoarece 
iudeii  nu  i-au  văzut  “forma”  în  Sinai,  formă  pe  care  să-şi  bazeze  realizarea  unei 
asemenea  imagini.  Evanghelia  după  Ioan  oferă  poate  semnificaţia  cea  mai  simplă 
a  termenului  de  imagine  (chip).  Iisus  îi  spune  lui  Filip  că  a-L  vedea  pe  El  este  a-L 
vedea  pe  Tatăl  care  L-a  trimis  (In  14,  6). 

Mântuitorul  nostru  Iisus  Hristos  este  “chipul  lui  Dumnezeu  cel  nevăzut” 
eIkwv  toO  0eov  xofi  dopdxov  în  sensul  că  El  însuşi  este  Dumnezeu.  Este  deofiinţă 


14  Ansamblu  de  procedee  care  înlesnesc  memorarea  cunoştinţelor  pe  baza  unor 
asociaţii  dirijate. 

cu  Tatăl  prin  natura  Sa  divină.  “In  El  locuieşte  toată  plinătatea  (TtÂfjptoţta) 
dumnezeirii"  (Col  1,  19;  2,  9)  adică  în  persoana  divino-umană  a  Fiului  lui 
Dumnezeu  întrupat  sălăşluieşte  divinitatea  ca  atare  şi  nu  o  parte  sau  o  energie  a  ei. 
în  virtutea  acestui  fapt  El  posedă  toate  însuşirile  divinităţii,  este  împreună-creator 
şi  proniator  al  universului,  este  veşnic,  pretutindeni  prezent  (Col  1,  16-17;  2,  9). 

B.  în  relaţie  cu  creaţia,  Iisus  este  "mai  întâi  născut  decât  toată făptura  ”.  Creaţia 
îşi  are  originea  în  Dumnezeu  şi  este  realizată  prin  şi  pentru  Fiul.  El  exista  înaintea 
acestei  creaţii,  şi,  astfel,  are  întâietate,  ca  şi  temelie  de  neînlocuit,  ca  sursă  a  toate. 

întru  El  au  fost  zidite  toate  cele  din  ceruri  şi  de  pe  pământ,  cele  văzute  şi  cele 
nevăzute”.  El  ţine  toate  lucrurile  împreună.  El  este  baza  tuturor  creaturilor  din  cer 
şi  de  pe  pământ,  văzute  şi  nevăzute,  oricare  ar  fi  rangul  lor.  Toate  lucrurile  au  fost 
create  pentru  El,  nu  doar  în  El.  întreaga  creaţie  îi  aparţine.  în  Romani  11,  36  se 
afirmă  că  toate  lucrurile  sunt  din,  prin  şi  pentru  Dumnezeu. 

Iisus  Hristos,  ca  Fiu  al  lui  Dumnezeu,  este  născut  din  Tatăl  înainte  de  crearea 
lumii  (JipcoTâtOicog  JtdOTţg  latoecog),  adică  din  veşnicie.  Toate  câte  există  în  cer 
şi  pe  pământ,  văzute  şi  nevăzute,  au  fost  create  în  El  (âv  atiitu),  prin  El  (6i  Vruioi)) 
şi  pentru  El  (elg  atitov)  şi  toate  se  ţin  în  El  (iv  avrtto). 

Fiul  este  prezentat  drept  “ mai  întâi  născut  decât  toată  făptura  ”  JtpojtOTOicog 
JTdtaîig  Kiioeojg  (Col  1,15).  Comentând  acest  verset,  Sf.  Ioan  Gură  de  Aur  observă 
că  Apostolul  n-a  scris  în  Epistolă  “mai  întâi  creat”,  ci  “mai  întâi  născut”,  cuvâtul 
“născut”  atestând  chiar  de  la  început  superioritatea  absolută  a  Fiului  lui  Dumnezeu 
faţă  de  orice  creatură,  fie  ea  văzută  sau  nevăzută. 

Expresia  “mai  întâi  născut  decât  toată  făptura”  include  două  idei:  ideea  că 
Fiul  nu  este  creatură,  ci  Fiu  şi  deofiinţă  cu  Tatăl,  şi  ideea  că  Fiul  este  născut  din 
veşnicie.  Naşterea  Fiului  nu  are  loc  numai  înaintea  faptului  creaţiei  lumii  celei 
văzute  şi  nevăzute,  ci  şi  înaintea  apariţiei  oricărei  creaturi,  inclusiv  a  îngerilor.15 

Vorbind  despre  Mântuitorul  Iisus  Hristos  în  raport  cu  lumea  creată,  Sfântul 
Apostol  Pavel,  în  deplin  acord  cu  datele  Revelaţiei  (Fac  1,  27;  In  1,  3,  10),  afirmă 
că  Mântuitorul  este  Creatorul  şi  Proniatorul  întregii  lumi  (Col  1 ,  16),  că  “în  El  au 
fost  făcute  toate  cele  din  ceruri  şi  cele  de  pe  pământ,  cele  văzute  şi  cele  nevăzute, 
fie  tronuri  fie  domnii,  fie  căpetenii,  fie  stăpâniri "  (Col  1,16).  Prin  “cele  din  ceruri . . , 
cele  nevăzute”  înţelegem  fiinţele  spirituale,  toate  cetele  de  îngeri,  iar  prin  “cele  de 
pe  pământ...  cele  văzute”,  înţelegem  toată  lumea  pământească,  inclusiv  oamenii. 


15  Sf.  Ioan  Gură  de  Aur,  Omilia  a  111-a  la  Coloseni,  cf.  Drd.  Dumitru  Viezuianu,  art. 
cit.,  p.  77. 

O  enumerare  a  cetelor  îngereşti  se  mai  face  şi  în  Epistola  către  Efeseni  (1, 
21),  însă  acolo  ordinea  este  diferită:  (“domnii,  stăpâniri,  puteri,  dregătorii”). 
Diferenţele  existente  între  enumerări  sunt  suficiente  pentru  a  arăta  că  Apostolul  n-a 
avut  intenţia  să  dea  o  listă  completă  a  ierahiei  îngerilor.  El  a  voit  numai  să  arate  că 
pe  pământ  şi  în  cer,  în  afară  de  celelalte  persoane  ale  Sfintei  Treimi,  nimeni  nu 
este  egal  Mântuitorului  şi  că  nimeni  n-a  avut  un  rol  asemănător  Lui  în  creaţie.16 

O  dată  creată  această  lume  nu  este  lăsată  la  voia  întâmplării,  ci  Dumnezeu  îi 
poartă  de  grijă.  în  opera  de  conservare  şi  realizare  a  scopului  ultim  al  lumii,  un  rol 
deosebit  îl  are  Fiul.  El  imprimă  universului  unitate  şi  ordine,  iar  prin  jertfa  Sa  pe 
cruce  răscumpără  şi  “împacă  prin  Sângele  Său  pe  cele  din  cer  şi  pe  cele  de  pe 
pământ ”  (Col  1,  20;  Efes  1,  10;  Rom  5,  11;  2  Cor  5,  18).  în  legătură  cu  aceste 
cuvinte  în  care  se  vorbeşte  despre  împăcarea  “celor  din  cer  şi  a  celor  de  pe  pământ” 
s-au  înţeles  oamenii  care  se  împacă  cu  Dumnezeu.17 

Sf.  Ioan  Gură  de  Aur  s-a  gândit  şi  la  o  împăcare  a  noastră  cu  îngerii  săvârşită 
îndată  după  împăcarea  noastră  cu  Dumnezeu.  Această  împăcare  se  referă  la  îngerii 
buni,  care  înainte  de  întruparea  Mântuitorului  erau  miraţi  şi  mâhniţi  datorită  păcatelor 
noastre.  Necunoscând  iconomia  mânturii  care  era  “taină  ascunsă  din  veacuri  ”  (Col 
1,  26),  îngerii  s-au  bucurat  văzând  actul  săvârşit  de  Fiul  lui  Dumnezeu  pe  cruce.18 

între  cer  şi  pământ  a  fost  restabilită  armonia,  prin  mântuirea  celor  buni  şi 
pedepsirea  celor  răi.  îngerii  cunosc  iconomia  (taina  mântuirii)  abia  prin  Biserică, 
pentru  că  pe  de  o  parte  văd  desfăşurarea  ei  în  istoria  omenirii,  pe  de  alta  pentru  că 
prin  recapitulare  sunt  adunaţi  şi  ei  împreună  cu  oamenii  în  Hristos,  care  este  “Capul” 
tuturor.  De-abia  prin  desfăşurarea  iconomiei  au  putut  să  ştie  şi  îngerii  despre  ea.19 

C.  în  relaţie  cu  Biserica,  lisus  Hristos  este  sursa,  capul  Bisericii  care  este 
Trupul  Său,  precum  este  sursa,  capul  întregii  creaţii.  Biserica  este  numită  Trupul 
lui  Hristos,  iar  Hristos  este  cap  al  Bisericii,  arătându-se  legătura  indisolubilă  dintre 
Hristos  şi  Biserică.20 


16  Pr.  Dr.  Haralambie  Rovenţa,  op.  cit.,  p.53. 

17  Col  1,  20:  Dumnezeu  a  împăcat  (djTOKaraXXâ|ai)  prin  Hristos  toate  cu  sine. 

18  Pr.  Dr.  Haralambie  Rovenţa,  op.  cit.,  p.  59;  Drd.  Dumitru  Viezuianu,  art.  cit.,  pp. 
77-  78. 

19  Pr.  Prof.  Dumitru  Stăniloae,  Iconomia  dumnezeiască  temei  al  iconomiei  bisericeşti, 
O,  1  / 1969,  p.  6. 

20  Diac.  Prof.  Nicolae  Nicolaescu,  Ideile  dogmatice  şi  misionare  ale  epistolei  către 
Coloseni ,  p.  1 54. 

cu  Tatăl  prin  natura  Sa  divină.  “In  El  locuieşte  toată  plinătatea  (jtXîîptOţtoO 
dumnezeirii”  (Col  1,  19;  2,  9)  adică  în  persoana  divino-umană  a  Fiului  lui 
Dumnezeu  întrupat  sălăşluieşte  divinitatea  ca  atare  şi  nu  o  parte  sau  o  energie  a  ei. 
în  virtutea  acestui  fapt  El  posedă  toate  însuşirile  divinităţii,  este  împreună-creator 
şi  proniator  al  universului,  este  veşnic,  pretutindeni  prezent  (Col  1,  16-17;  2,  9). 

B.  în  relaţie  cu  creaţia,  lisus  este  “mai  întâi  născut  decât  toată  făptura  ”,  Creaţia 
îşi  are  originea  în  Dumnezeu  şi  este  realizată  prin  şi  pentru  Fiul.  El  exista  înaintea 
acestei  creaţii,  şi,  astfel,  are  întâietate,  ca  şi  temelie  de  neînlocuit,  ca  sursă  a  toate. 

întru  El  au  fost  zidite  toate  cele  din  ceruri  şi  de  pe  pământ,  cele  văzute  şi  cele 
nevăzute”.  El  ţine  toate  lucrurile  împreună.  El  este  baza  tuturor  creaturilor  din  cer 
şi  de  pe  pământ,  văzute  şi  nevăzute,  oricare  ar  fi  rangul  lor.  Toate  lucrurile  au  fost 
create  pentru  El,  nu  doar  în  El.  întreaga  creaţie  îi  aparţine.  în  Romani  11,  36  se 
afirmă  că  toate  lucrurile  sunt  din,  prin  şi  pentru  Dumnezeu. 

lisus  Hristos,  ca  Fiu  al  lui  Dumnezeu,  este  născut  din  Tatăl  înainte  de  crearea 
lumii  (JtpomkoKog  ttdaTţc;  ictioeax;),  adică  din  veşnicie.  Toate  câte  există  în  cer 
şi  pe  pământ,  văzute  şi  nevăzute,  au  fost  create  în  El  (£v  anxcp),  prin  El  (6t  'auiov) 
şi  pentru  El  (eU  atrcov)  şi  toate  se  ţin  în  El  (f-v  onfrto). 

F  iul  este  prezentat  drept  “mai  întâi  născut  decât  toată  făptura  ”  tiptOTOTOKOC; 
JtdOTţi;  Ktîaecog  (Col  1,15).  Comentând  acest  verset,  Sf.  Ioan  Gură  de  Aur  observă 
că  Apostolul  n-a  scris  în  Epistolă  “mai  întâi  creat”,  ci  “mai  întâi  născut”,  cuvâtul 
“născut”  atestând  chiar  de  la  început  superioritatea  absolută  a  Fiului  lui  Dumnezeu 
faţă  de  orice  creatură,  fie  ea  văzută  sau  nevăzută. 

Expresia  “mai  întâi  născut  decât  toată  făptură”  include  două  idei:  ideea  că 
Fiul  nu  este  creatură,  ci  Fiu  şi  deofiinţă  cu  Tatăl,  şi  ideea  că  Fiul  este  născut  din 
veşnicie.  Naşterea  Fiului  nu  are  loc  numai  înaintea  faptului  creaţiei  lumii  celei 
văzute  şi  nevăzute,  ci  şi  înaintea  apariţiei  oricărei  creaturi,  inclusiv  a  îngerilor.15 

Vorbind  despre  Mântuitorul  lisus  Hristos  în  raport  cu  lumea  creată,  Sfântul 
Apostol  Pavel,  în  deplin  acord  cu  datele  Revelaţiei  (Fac  1, 27;  In  1,  3,  10),  afirmă 
că  Mântuitorul  este  Creatorul  şi  Proniatorul  întregii  lumi  (Col  1,  16),  că  “în  El  au 
fost  făcute  toate  cele  din  ceruri  şi  cele  de  pe  pământ,  cele  văzute  şi  cele  nevăzute, 
fie  tronuri  fie  domnii,  fie  căpetenii,  fie  stăpâniri "  (Col  1,16).  Prin  “cele  din  ceruri. . , 
cele  nevăzute”  înţelegem  fiinţele  spirituale,  toate  cetele  de  îngeri,  iar  prin  “cele  de 
pe  pământ...  cele  văzute”,  înţelegem  toată  lumea  pământească,  inclusiv  oamenii. 


15  Sf.  Ioan  Gură  de  Aur,  Omilia  a  IlI-a  la  Coloseni ,  cf.  Drd.  Dumitru  Viezuianu,  art. 
cit.,  p.  77. 

O  enumerare  a  cetelor  îngereşti  se  mai  face  şi  în  Epistola  către  Efeseni  (1, 
21),  însă  acolo  ordinea  este  diferită:  (“domnii,  stăpâniri,  puteri,  dregătorii”). 
Diferenţele  existente  între  enumerări  sunt  suficiente  pentru  a  arăta  că  Apostolul  n-a 
avut  intenţia  să  dea  o  listă  completă  a  ierahiei  îngerilor.  El  a  voit  numai  să  arate  că 
pe  pământ  şi  în  cer,  în  afară  de  celelalte  persoane  ale  Sfintei  Treimi,  nimeni  nu 
este  egal  Mântuitorului  şi  că  nimeni  n-a  avut  un  rol  asemănător  Lui  în  creaţie.’6 

O  dată  creată  această  lume  nu  este  lăsată  la  voia  întâmplării,  ci  Dumnezeu  îi 
poartă  de  grijă.  în  opera  de  conservare  şi  realizare  a  scopului  ultim  al  lumii,  un  rol 
deosebit  îl  are  Fiul.  El  imprimă  universului  unitate  şi  ordine,  iar  prin  jertfa  Sa  pe 
cruce  răscumpără  şi  “ împacă  prin  Sângele  Său  pe  cele  din  cer  şi  pe  cele  de  pe 
pământ”  (Col  1,  20;  Efes  1,  10;  Rom  5,  11;  2  Cor  5,  18).  în  legătură  cu  aceste 
cuvinte  în  care  se  vorbeşte  despre  împăcarea  “celor  din  cer  şi  a  celor  de  pe  pământ” 
s-au  înţeles  oamenii  care  se  împacă  cu  Dumnezeu.17 

Sf.  Ioan  Gură  de  Aur  s-a  gândit  şi  la  o  împăcare  a  noastră  cu  îngerii  săvârşită 
îndată  după  împăcarea  noastră  cu  Dumnezeu.  Această  împăcare  se  referă  la  îngerii 
buni,  care  înainte  de  întruparea  Mântuitorului  erau  miraţi  şi  mâhniţi  datorită  păcatelor 
noastre.  Necunoscând  iconomia  mânturii  care  era  “taină  ascunsă  din  veacuri "  (Col 
1,  26),  îngerii  s-au  bucurat  văzând  actul  săvârşit  de  Fiul  lui  Dumnezeu  pe  cruce.18 

între  cer  şi  pământ  a  fost  restabilită  armonia,  prin  mântuirea  celor  buni  şi 
pedepsirea  celor  răi.  îngerii  cunosc  iconomia  (taina  mântuirii)  abia  prin  Biserică, 
pentru  că  pe  de  o  parte  văd  desfăşurarea  ei  în  istoria  omenirii,  pe  de  alta  pentru  că 
prin  recapitulare  sunt  adunaţi  şi  ei  împreună  cu  oamenii  în  Hristos,  care  este  “Capul” 
tuturor.  De-abia  prin  desfăşurarea  iconomiei  au  putut  să  ştie  şi  îngerii  despre  ea.19 

C.  în  relaţie  cu  Biserica,  Iisus  Hristos  este  sursa,  capul  Bisericii  care  este 
Trupul  Său,  precum  este  sursa,  capul  întregii  creaţii.  Biserica  este  numită  Trupul 
lui  Hristos,  iar  Hristos  este  cap  al  Bisericii,  arătându-se  legătura  indisolubilă  dintre 
Hristos  şi  Biserică.20 


16  Pr.  Dr.  Haralambie  Rovenţa,  op.  cit.,  p.53. 

17  Col  1,  20:  Dumnezeu  a  împăcat  (djxoKaToXXd^ai)  prin  Hristos  toate  cu  sine. 

18  Pr.  Dr.  Haralambie  Rovenţa,  op.  cit.,  p.  59;  Drd.  Dumitru  Viezuianu,  art.  cit.,  pp. 
77  -  78. 

19  Pr.  Prof.  Dumitru  Stăniloae,  Iconomia  dumnezeiască  temei  al  iconomiei  bisericeşti, 
O,  1  /  1969,  p.  6. 

20  Diac.  Prof.  Nicolae  Nicolaescu,  Ideile  dogmatice  şi  misionare  ale  epistolei  către 
Coloseni,  p.  1 54. 

Hristos  ca  Logos  le  conţine  în  Sine  pe  toate.  El  ne  descoperă  tainic  sensul 
lor  ultim,  deoarece  în  El  şi  prin  El  şi  pentru  El  au  fost  create  toate  (Col  1,15-19). 
Ca  perspectivă  şi  speranţă  eshatologică,  Hristos  este  “totul  întru  toate”  (Efes  1 , 
23).  El  readuce  pe  toate  la  unitate  în  Biserica  Sa,  înţeleasă  cosmic  ca  o  nouă  creaţie. 

Putem  schiţa  astfel  o  relaţie  tripartită  a  lui  Iisus  cu  Dumnezeu  Tatăl,  creaţia 
şi  Biserica: 

Iisus,  chipul  lui  Dumnezeu  celui  nevăzut 

Fiul  iubit  al  lui  Dumnezeu,  în  care  locuieşte  trupeşte  toată  plinătatea  dumnezeirii 

/  ...  \ 

Mai  întâi  născut  decât  toată  făptura  întâiul  născut  din  morţi 

Sursa,  Capul  creaţiei  Sursa,  Capul  Bisericii 

\  .  / 

Cel  dintâi  întru  toate,  în  creaţie  şi  în  Biserică 

în  El  toate  lucrurile  (creaţie  si  Biserică)  stau  împreună 

Schiţa  scoate  în  evidenţă  unicitatea  lui  Iisus  Hristos  în  relaţie  cu  creaţia  şi  cu 
Dumnezeu.  Cel  care  este  imaginea,  chipul  lui  Dumnezeu  Celui  nevăzut,  este  în 
acelaşi  timp  mat  întâi  născut  decât  toată  făptura  şi  primul  născut  din  morţi.  Aceasta 
implică  faptul  că  El  mediază  prezenţa  şi  chipul  Iui  Dumnezeu  atât  în  Biserică,  cât 
şi  în  creaţie.  în  al  doilea  rând,  atât  creaţia,  cât  şi  Biserica,  găsesc  în  EI  motivul 
fiinţei,  principiul  existenţei  lor. 

Rolul  unificator  al  lui  Iisus  ca  Fiu,  în  creaţie  şi  în  Biserică,  poate  fi  înţeles 
doar  prin  acceptarea  întrupării  Sale  (natura  lui  umană,  materială,  văzută,  şi  relaţia 
acestei  naturi  cu  Dumnezeu).  Acest  fapt  este  afirmat  succint  în  Col  2,  9:  “în  El 
locuieşte  trupeşte  toata  plinătateea  dumnezeirii’'.  Dumnezeu  Cel  nevăzut  care 
lucrează  în  creaţie  şi  în  Biserică,  este  acum  văzut  în  persoana  lui  Iisus. 

în  Biserică,  Trupul  lui  Hristos,  locul  unde  sălăşluieşte  divinitatea,  creştinul 
care  îl  cunoaşte  prin  Botez,  atinge  divinitatea  şi  devine  la  rândul  lui  divin,  prin 
har.  Prezenţa  corporală  a  divinităţii  în  Hristos  le  permite  oamenilor  să  ajungă  la 
divinitate. 

Prin  Botez  credinciosul  împărtăşeşte  această  biruinţă,  identificându-se  cu  moartea 
şi  învierea  lui  Hristos.  Ritul  şi  ceremonialul  Botezului  simbolizează  această  realitate: 
coborârea  catehumenului  în  vasul  de  botez  semnifică  moartea  şi  îngroparea  cu  Hristos, 
iar  ridicarea  şi  veşmântul  alb  arată  statutul  nou  al  persoanei  ca  şi  făptură  nouă. 

La  fel  cum  divinitatea  sălăşluieşte  trupeşte  în  Hristos,  tot  aşa  cel  botezat 
împărtăşeşte  această  divinitate  prin  încorporarea  în  acelaşi  trup  al  Iui  Hristos. 
Aceasta  este  forţa  ideii  pauline:  “în  El”,  “în  Hristos”.  în  Hristos,  creştinii  sunt 
plini  de  divinitate;  în  El,  ei  devin,  precum  Fiul,  imaginea  perfectă  a  lui  Dumnezeu. 

în  al  doilea  rând,  deoarece  sunt  în  Fiul,  ei  împărtăşesc  acelaşi  statut  şi  demnitate 
ca  şi  Fiul,  şi  tot  ce  aparţine  Fiului,  le  aparţine.21 

Iisus  Hristos  -  Cap  al  întregii  creaţii 

Punctul  culminant  în  combaterea  ereziei  din  Colose  este  atins  în  Epistolă 
atunci  când  Apostolul  numeşte  pe  Mântuitorul  “ Cap  a  toată  domnia  şi  stăpânirea  " 
(Col  2,  10). 

Titlul  de  cap  “f|  kscJxiXti”  exprimă  aici  demnitatea  cea  mai  înaltă  sugerând 
ideea  că  Mântuitorul  Iisus  Hristos  domină  toate  puterile  cereşti.  Mai  mult. 
Domnul  nostru  Iisus  Hristos  este  numit  Capul  trupului,  adică  al  Bisericii  (Col  1, 
18).  Calitatea  de  Creator  al  lumii,  în  înţeles  teologic,  îi  conferă  demnitatea  de  Cap 
al  Bisericii  (1  Cor  15,  27;  Efes  4, 15;  1, 22).  El  este  Capul  cu  care  toate  membrele 
se  găsesc  în  legătură  directă  şi  imediată  (Col  2,  19).  Membrele  trupului  tainic  al 
Domnului  sunt  atât  credincioşii  creştini  care  alcătuiesc  Biserica  văzută,  cât  şi  fiinţele 
spirituale,  îngerii  care  împreună  cu  sfinţii,  alcătuiesc  Biserica  nevăzută.  în  felul 
acesta  Biserica  este  o  sinteză  a  divinului  şi  a  umanului.  în  calitate  de  Cap  al  Bisericii, 
Mântuitorul  Iisus  Hristos  nu  numai  că  o  conduce,  ci  este  izvorul  întregii  activităţi 
divine  (Col  1,18),  care  însufleţeşte  pe  cei  credincioşi  şi  face  ca  Biserica  să  crească. 
Din  aceste  motive  nici  o  fiinţă  creată  nu  se  poate  substitui  capului,  deoarece  "pe 
toate  le-a  supus  sub  picioarele  Sale...  ”  (Efes  1,  22). 

Mântuitorul  Iisus  Hristos  este  şi  începutul,  dp/Tţ  (Col  1,  18),  izvorul  din 
care  decurge  viaţa  harică,  viaţa  în  bucurie  şi  mărire.  El  este  “ întâiul  născut  din 
morţi"  (Col  i,  18),  adică  primul  înviat.  Prin  înviere  Iisus  a  biruit  moartea,  păcatul 
şi  iadul  şi  a  adus  tuturor  bucuria  răscumpărării,  a  împăcării  şi  a  măririi  (Col  2,  12; 
3,  3);  astfel  El  este  izvorul  nesecat  al  harului.22 

în  Iisus  Hristos  locuieşte  trupeşte  toată  plinătatea  dumnezeirii,  adică  în  Hristos- 
Omul  se  exprimă  Dumnezeu  în  toată  plinătatea  Lui.  Hristos  este  căpetenia  absolută 
a  oamenilor  şi  a  îngerilor  şi  în  El  S-a  revelat  Dumnezeu,  El  este  revelaţia  absolută 
(deplină),  mai  mult  decât  care  nu  se  poate  alta.  Unit  cu  Hristos  în  moarte  şi  înviere 
prin  Botez  (vers.  12),  creştinul  este  în  Hristos  mai  presus  decât  puterile  cereşti. 

Hristos  "a  desfiinţat  zapisul"  şi  a  dezbrăcat  de  putere  începătoriile  şi 
Stăpâniile.  Dumnezeu  a  dat  Legea  prin  îngeri  şi  i-a  însărcinat  pe  îngeri  cu 
respectarea  ei.  îngerii,  cu  puterea  care  o  aveau  asupra  oamenilor  prin  Lege,  erau  ei 
înşişi  instrumente  ale  puterii,  ca  administratori  ai  Legii.  Hristos  le-a  luat  acestă 
putere.  îngerii  sunt  acum  la  locul  lor.  Hristos  a  biruit  pe  cruce  şi  a  făcut  captive 


21  Teresa  Okure,  art.  cit.,  p.  66  -  69. 

22  Drd.  Dumitru  Viezuianu,  op.  cit.,  pp.  79  -  80. 

puterile,  ducând  legate  în  marşul  Său  triumfal  aceste  puteri  care  îşi  depăşiseră 
oarecum  “mandatul”. 

Practicile  iudaice  dădeau  prea  multă  importanţă  lumii  materiale,  al  cărei 
control  îl  aveau  puterile  angelice.  Ei,  destinatarii  epistolei,  sunt  acum  liberi  deplin 
în  raport  cu  prescripţiile  iudaice.  Practicarea  acestora  reprezintă  acordarea  unui 
primat  exagerat  puterilor  lumii  în  defavoarea  lui  Hristos.  în  Col  2,  18,  Sfântul 
Apostol  Pavel  spune  că  aceste  practici  sunt  un  fel  de  "închinare  la  îngeri  ”. 

Sf.  Ap.  Pavel  recomandă  credincioşilor  să  cinstească  şi  pe  îngeri,  dar  nu 
vrea  ca  această  cinstire  să  fie  în  detrimentul  cinstirii  lui  Hristos  (Col  2,  6,  8). 

Cu  toate  că  au  un  rol  activ  în  iconomia  mântuirii  (îngerii  au  anunţat  naşterea 
Domnului:  Lc  2,  9-10;  au  fost  martori  şi  vestitori  ai  învierii:  Mt  28,  2;  Mc  16,  3- 
5;  Lc  24,  4;  In  12,  1 1-12;  au  fost  apoi  martori  ai  înălţării  la  cer  a  Mântuitorului: 
Fapte  1, 10;  1  Tim3,  16;  şi  sunt  ascultători  faţă  de  Hristos:  1  Ptr  3, 22;  împlinindu- 
I  voia:  Fapte  10,  30),  între  Mântuitorul  Hristos  şi  îngeri  nu  este  posibilă  o 
comparaţie,  raportul  dintre  El  şi  îngeri  fiind  cel  ca  de  la  Creator  la  creatură.23 

Umanitatea  a  fost  eliberată,  fiind  scoasă  din  starea  de  victimă  în  care  era 
ţinută  cu  sila  de  păcat,  dezbrăcând  domniile  şi  puterile,  biruindu-le  prin  cruce 
(Col  2, 15).  Stăpânitorul  acestei  lumiafost  detronat  (In  12,31).  El  a  surpat  puterile 
iadului.  El  a  blocat  definitv  calea  morţii.  “  Vrăjmaşul  cel  din  urmă,  care  va  fi 
nimicit,  este  moartea”  (1  Cor  15,  26). 

Prin  Jertfa  de  pe  Cruce,  Mântuitorul  ne-a  adus  atât  eliberarea  din  robia 
păcatului,  cât  şi  eliberarea  de  sub  orice  autoritate  angelică  (tronuri,  domnii, 
stăpâniri,  puteri  şi  îngeri),  autoritate  care  ne  ţinea  închişi  sub  o  oarecare  influenţă. 
Această  eliberare  are  caracter  universal,  este  pentru  toate  fiinţele  umane  (credincioşi 
şi  necredincioşi),  şi  pentru  întreaga  creaţie. 

Iisus  Hristos  ne-a  inclus  nu  numai  într-un  mod  de  viaţă  nou,  ci  şi  într-un 
ciclu  de  existenţă,  ciclul  împărăţiei  lui  Dumnezeu.  în  mişcarea  istoriei  mântuirii 
apare  o  altă  mişcare,  aceea  a  împărăţiei  viitoare.  Cu  învierea  lui  Hristos,  viaţa  este 
orientată  spre  împărăţie,  care,  într-o  formă  deja  anticipată,  este  în  mijlocul  nostru, 
aici  şi  acum,  ca  împărăţie  a  Duhului,  care  călăuzeşte  Biserica  în  tainele  vieţii 
viitoare  până  la  a  doua  venire  a  Fiului,  Care  L-a  trimis  (In  16,  13-15).24 

în  Biserica  lui  Hristos,  înţeleasă  simbolic  ca  taină  euharistică  a  unui  univers 
răscumpărat,  omul  este  chemat  la  o  transfigurare  continuă,  la  o  spiritualizare 
progresivă  în  Hristos,  iar  prin  el  este  chemată  la  această  transfigurare  întreaga 
creaţie,  întreg  cosmosul.25 


33  Ibidem,  p,  79. 

24  Pr.  Prof.  Dr.  Ion  Bria,  Dimensiunea  hristologică  a  iconomiei  mântuirii,  p.  241. 

25  Pr.  Nicolae  Macsim,  Aspectul  kenotic  al  Răscumpărării,  MMS,  I  -  3  / 1990,  p.4L 

EFESENI 1,  10 

“Spre  iconomia  plinirii  vremilor,  ca  toate ,  cele  din  ceruri  şi  cele  de 

pe  pământ,  să  fie  iarăşi  adunate  -  ăvaicetpaXauboaodai  -  în  Hristos  ” 

Vestea  cea  bună  fundamentală  şi  atotcuprinzătoare  a  Epistolei  către  Efeseni  este 
hotărârea  (“voia”)  Dumnezeului  Celui  în  Treime  de  "a  recapitula  în  Hristos  toate, 
cele  din  ceruri  şi  cele  de  pe  pământ"  (Efes  1,  10).  Este  recapitularea  în  Hristos, 
înhristizarea  tuturor.  Este  faptul  că  toate  trebuie  să  fie  recapitulate  într-un  trup, 
trupul  lui  Hristos-Biserica,  toate  trebuie  încorporate  în  ea,  îmbisericite  şi  bisericizate, 
ca  în  acest  fel  să  ajungă  la  scopul  lor  dumnezeiesc  şi  veşnic,  pentru  că  Biserica  este 
“trupul  lui  Hristos,  plinirea  Celui  ce  plineşte  toate  în  toţi"  (Efes  1,  5;  10;  23). 26 

Imn  ai  Bisericii  primare 

La  fel  ca  şi  Col  1 , 1 8  -  20,  şi  textul  din  Efes  1 , 1 0  se  află  integrat  într-un  imn. 
Este  fără  îndoială  cel  mai  amplu  imn  al  Noului  Testament.  După  cea  mai  ingenioasă 
dezlegare  a  problemelor  pe  care  Ie  ridică  acest  text,  un  studiu  recent  al  teologului 
catolic  Pierre  Grelot  găseşte  că  acest  imn  este  compus  din  şase  strofe  cu  câte  cinci 
versuri  şi  un  refren.27 

Pierre  Grelot  face  o  analiză  literară  a  textului  (Efes  1,3-  14),  elimină  tot 
ceea  ce  este  interpolaţie  şi  adaos  dintr-un  conglomerat  de  fraze,  şi  găseşte  că  versetul 
3  a,  adică:  "Binecuvântat  este  Dumnezeu  şi  Tatăl  Domnului  nostru  Iisus  Hristos  ", 
este  un  refren  care  se  repetă  după  fiecare  strofă.  Astfel  se  poate  reconstitui  imnul: 

3  Ei)LoYnx6i;  6  ©865  icat  Jiarip  xou  icvpiou  rptuv  ’  Iipou  Xptaiou 

Binecuvântat  este  Dumnezeu  şi  Tatăl  Domnului  nostru  Iisus  Hristos 

6  suXoYiioaq  f|pâg  h  netoţi  vb’koyiq.  nveuţiaTiicfi 

Cel  ce  ne-a  binecuvântat  pe  noi  cu  toată  binecuvântarea  duhovnicească, 

bi  toîc;  fLnoupaviou;  bi  Xpiotu), 
întru  cele  cereşti,  în  Hristos, 

4  icaSux;  d§eX^aTo  f)pâ<;  iv  auto)  npd  KaraPoLfji;  tcoopou 
după  cum  ne-a  şi  ales  întru  El,  înainte  de  întemeierea  lumii, 


26  Arhim.  Iustin  Popovici,  Omul  şi  Dumnezeul-Om,  Ed.  Deisis,  Sibiu,  1997,  pp. 
178-179. 

27  Pierre  Grelot,  La  structure  d'Ephesien  I.  3-14,  RB,  (96),  2  /  1989,  pp.  193-209. 

etvai  fpck  ctyîoDi;  icai  âuo'poug 
ca  să  fim  sfinţi  şi  fără  de  prihană 

mxevdbmov  aVuof)  tv  dydCTr}. 
înaintea  Lui,  în  iubire. 

«EuXoyt]x6<;  6  0eoc  mi  jxaxtip  xoxi  icupiou  ripâiv  ’lriooO  Xpioxou» 
«Binecuvântat  este  Dumnezeu  şi  Tatăl  Domnului  nostru  Iisus  Hristos» 

5  jxpooptoar)  Tpâc;  eig  moGeatav 

Care  mai  înainte  ne-a  rânduit  spre  înfiere, 

Sici  Iriaox)  Xpioxaii  £ig  auxov, 
prin  Iisus  Hristos,  întru  El, 

mxâ  xf|v  evâoKiav  xof)  OeLppaxog  aîîxou, 
după  buna  socotinţă  a  voii  Sale, 

6  eig  e'jtaivov  boŞrţg  xrţg  xâptxog  auxou 
Spre  lauda  slavei  harului  Său, 

fjg  ^xapftcocev  rpâg  ev  xo>  TiYoanpevu). 
cu  care  ne-a  dăruit  pe  noi  întru  Cel-iubit. 

«EuLoytitoc;  6  0eog  mi  Jtaxf|p  xou  icuptou  rţpwv  ’IpooO  Xpiorob» 
«Binecuvântat  este  Dumnezeu  şi  Tatăl  Domnului  nostru  Iisus  Hristos» 

7  f-v  &  l-xoţiev  T1>lv  aîtoLnxpuxjiv  6iâ  xou  aipaxog  omxou, 

întru  Care  avem  răscumpărarea  prin  sângele  Lui 

xf|V  â(J)T)OlV  xuiv  Ttapcotxoipâxoov, 
şi  iertarea  păcatelor  noastre, 

mxâ  xo  Jt/.ohrog  xfţg  /apuog  avxou 
după  bogăţia  harului  Său, 

8  fjg  egjtepiaoeuoev  elg  fpâg 

pe  care  l-a  făcut  să  prisosească  întru  noi, 

ev  cotari  ooipia  mi  ^povTţoei. 
în  toată  înţelepciunea  şi  priceperea; 

«EtjLoYtiTog  6  0e6g  mi  Jtaxfip  xof)  icupion  i^ţuov  ’lriaot)  Xpioxofi» 
«Binecuvântat  este  Dumnezeu  şi  Tatăl  Domnului  nostru  Iisus  Hristos» 

9  Yvtoptoag  fpiv  xâ  puoxppiov  xou  OeXrjpaxog  auxov, 

Cel  ce  ne-a  făcut  cunoscută  taina  voii  Sale, 

mxâ  xiţv  ei'âoictav  auxon  pv  :tpoe0exo  ev  at’jxu) 
după  buna  Lui  socotinţă,  astfel  cum  hotărâse  în  Sine, 

10  elţ  olicovopiav  xoC  JtXriptopaxog  xwv  mipwv. 

Spre  iconomia  plinirii  vremilor, 

avaK£(t>aXauoaaa0ai  xâ  Jiâvxa  iv  xâ)  Xptoxcp, 

ca  toate  să  fie  iarăşi  recapitulate  (unite)  în  Hristos, 

xâ  tiv  T0Î5  otspavoLţ;  mi  xâ  eiri  xfjg  yfjg  tiv  crux<p. 

cele  din  ceruri  şi  cele  de  pe  pământ,  întru  El, 

«Eijâ.oyt|x6<;  6  0e6<;  ml  Jtaxf|p  xofj  icupîov  îjţKÎtv  ’Itioox)  Xpioxou» 
«Binecuvântat  este  Dumnezeu  şi  Tatăl  Domnului  nostru  Iisus  Hristos» 

11  evco  mi  &Xx]pu)0TpEv  :xpoopio0evx£q 
întru  Care  şi  moştenire  am  primit,  rânduiţi  fiind  mai  înainte  - 

mxâ  xxp60Eoiv  xoi)  xâ  jxctvxa  Evepyouvxo^ 
după  rânduiala  Celui  ce  lucrează  toate, 

mxâ  xfjv  |3ovXf)v  xoi)  0eXiţţiaxoq  avxou, 
potrivit  sfatului  voii  Sale,  - 

12  ele;  x6  eîvai  f|ţtâc;  e'lc;  djtalvov  âxixoO 
Ca  să  fim  spre  lauda  slavei  Sale, 

xoxiş  jipoeXjHtcoxag  ev  xtp  Xpiaxâ). 

noi  cei  ce  mai  înainte  am  nădăjduit  întru  Hristos. 

«EâXoYtixog  6  0eo<;  mi  Jtaxr|p  xov  icupLou  T^puiv  'Ixiooxi  Xpicxou» 
«Binecuvântat  este  Dumnezeu  şi  Tatăl  Domnului  nostru  Iisus  Hristos» 

13  iv  oi  mi  xxiaxeuoavxe;  «£o4>paYlo0Tftiev» 
întru  Care  şi  noi  crezând,  am  fost  pecetluiţi 

(en  qui  aussi,  ayant  cru,  «nous  avons  et6>  marques  d’un  sceau  -  P.  Grelot) 

xâ)  jxvEuţiaxt  xfjq  euayYrXîac  xâ>  âYUp, 
cu  Sfântul  Duh  al  făgăduinţei, 

14  6  Ecmv  âppaptuv  xqq  tcXtipovoplag  i^pcov, 

Care  este  arvuna  moştenirii  noastre, 

ele;  âjtoXuxpcooiv  xfjg  Jteputoiiîaecog 
spre  răscumpărarea  celor  dobândiţi  de  El 

elg  ăjxcnvov  xfţq  66^x15  auxoi). 
spre  lauda  slavei  Sale. 

«E^XoYqxâţ  6  ©eâţ  Kai  Jtaxfip  xoO  icuptou  i^pcuv  ’lqaov  Xptoxox)» 
«Binecuvântat  este  Dumnezeu  şi  Tatăl  Domnului  nostru  Iisus  Hristos» 

Se  dezleagă  astfel  înţelesul  unui  conglomerat  de  fraze  (vers.  3  -  14),  care 
sunt  aşezate  de  Sf.  Ap.  Pavel  la  începutul  discursului  său.  Potrivit  lui  Pierre  Grelot 
textul  imnului  a  fost  redactat  Ia  persoana  I  plural.  Versetul  13  a:  “întru  Care  şi  voi, 
auzind  cuvântul  adevărului,  Evanghelia  mântuirii  voastre  ”  este  o  interpolare. 
Totuşi  această  interpolare  are  rolul  de  a  anunţa  discursul  ce  va  urma:  “intru  Care 
şi  voi  (neamurile  păgâne)  crezând,  aţi  fost  pecetluiţi  (pecetluite)  cu  Sfântul  Duh  al 
făgăduinţei  ",  cu  alte  cuvinte  Hristos  este  Atotcuprinzător,  iar  mântuirea  în  Hristos 
este  universală;  în  acelaşi  Hristos  sunt  chemaţi  atât  evreii,  cât  şi  păgânii,  la 
mântuirea  pe  care  Duhul  Sfanţ  o  certifică  şi  o  garanteză. 

In  această  interpolare  adresarea  este  la  persoana  a  Il-a  plural  {auzind  cuvântul 
adevărului,  Evanghelia  mântuirii  voastre ),  adresare  care  nu-şi  găseşte  locul  în 
context,  deoarece  propoziţia  relativă  (“arvuna  moştenirii  noastre  ’’),  care  defineşte 
rolul  Sfântului  Duh,  nu  se  acordă  cu  propoziţia  principală  (“aţi  fost  pecetluiţi  cu 
Sfântul  Duh  al  făgăduinţei'’). 

Logica  acestei  interpolări,  deşi  nu  este  în  atenţia  lui  Grelot,28  este  prezentarea 
planului  de  mântuire  al  lui  Dumnezeu,  în  Hristos  şi  în  Duhul  Sfânt.  Sunt  prezentate 
şase  etape: 

-  alegerea  -  vers.  4  “ne-a  ales  întru  El"  (în  Hristos); 

-înfierea  -  vers.  5  “ne-a  rânduit  spre  înfiere"; 

-  răscumpărarea  -  vers.  7  " întru  Care  avem  răscumpărarea  prin  sângele 

Lui"; 

-  descoperirea  Tainei  -  vers.  9  "ne-a  făcut  cunoscută  Taina  voii  Sale"; 

-  mântuirea  iudeilor  -  vers.  12  “noi  cei  ce  mai  înainte  am  nădăjduit  întru 
Hristos  ”; 

-  mântuirea  păgânilor  -  vers.  13  “întru  Care  şi  voi  crezând,  aţi fost  pecetluiţi 
cu  Duhul  Sfânt" . 

în  realitate  orice  imn  este  destinat  cântării.  Structura  acestui  imn  ne  face  să 
ne  gândim  că  refrenul  este  reluat  de  toată  adunarea  (ekklesia),  în  timp  ce  strofele 
sunt  cântate  de  un  cor  mai  restrâns. 

întreaga  compoziţie  conţine  şase  strofe.  Ele  sunt  pur  şi  simplu  juxtapuse, 
fiind  ordonate  în  grupe  de  două:  strofă  -  antistrofă.  Trebuie  remarcat  că  trei  se 
raportează  la  Tatăl  şi  trei  la  Fiul.  Ordinea  lor  actuală  este  următoarea:  A-B-A’-C- 
B’-C\  Sau  putem  face  o  remarcă  curioasă:  aceea  că  strofa  B  şi  B’  au  în  vedere  în 


28  De  altfel  P.  Grelot  menţionează  că  a  intreprins  acest  studiu  doar  pentru  a  clarifica 
forma  literară  a  textului  din  Efes  1 , 3  - 14,  iar  nu  pentru  a  se  analiza  doctrina  pe  care  o  conţine. 

mod  egal  faptul  “predestinării”  (rânduirii)  noastre:  Tatăl  ne-a  rânduit  spre  înfiere 
(8);  în  Hristos  am  primit  şi  moştenire,  fiind  rânduiţi  mai  înainte  întru  El 
(B’).  Acest  paralelism  este  evident  şi  pentru  celelalte  strofe.  Astfel,  strofele  A  şi 
A’  sunt  complementare  pentru  a  prezenta  planul  lui  Dumnezeu  în  desfăşurarea  sa: 
am  fost  aleşi  întru  Hristos,  înainte  de  întemeierea  lumii  (A),  întru  Care  avem 
răscumpărarea  prin  sângele  Lui  (A’)-  La  fel  şi  strofele  C  -  respectiv  C’:  planul 
lui  Dumnezeu  are  ca  scop  să  recapituleze  totul  (creaţia)  în  Iisus  Hristos  (C), 
pentru  a  fi  pecetluiţi  cu  Sfanţul  Duh  al  făgăduinţei  (C’).  Aici  este  o  dublă 
referire  la  împlinirea  eshatologică  a  planului  lui  Dumnezeu,  care  începe  cu  creaţia 
şi  se  sfârşeşte  cu  mântuirea. 

Fiind  urmărit  un  anumit  plan  al  epistolei  (mântuirea  tuturor:  atât  iudeilor  cât 
şi  a  păgânilor),  se  pare  că  Apostolul  Pavel  ar  fi  schimbat  ordinea  strofelor  şi 
antistrofelor,  pentru  a  le  regrupa  într-un  mod  relativ  logic,  modificând  ultima  antistrofa 
(C’)  cu  interpolarea  a  două  stihuri  şi  trecerea  verbului  la  persoana  a  doua  plural. 
Această  remarcă  fiind  făcută,  se  va  feri  să  se  facă  o  traducere  după  această  reconstituire 
a  imnului,  care  nu  pare  să  fie  lipsită  de  o  anumită  probabilitate.29 

Nu  intrăm  în  amănunte  ce  ţin  de  sintaxa  textului,  amănunte  specifice  studiului 
biblic  şi  care  nu  constituie  obiectul  studiului  nostru.  Pentru  noi  este  foarte  important 
de  subliniat  faptul  că  Sf.  Ap.  Pavel  foloseşte  la  începutul  epistolei  sale  un  imn 
liturghie,  un  imn  al  Bisericii  primare,  pe  care-1  modifică,  pentru  a  corespunde 
intenţilor  sale.  El  le  prezintă  efesenilor  planul  lui  Dumnezeu  de  mântuire  a  tuturor 
oamenilor,  nu  numai  a  iudeilor,  ci  şi  a  păgânilor. 

Sensurile  cuvântului  “recapitulare”  după  Epistola  către  Efeseni 

Ca  şi  în  cazul  explicării  sensului  cuvântului  “Ebed  Iahve”  şi  aici  trebuie  să 
ţinem  seama  de  un  cadru  special  din  care  derivă  acest  cuvânt:  tradiţia  iudaică 
combinată  cu  cea  greco-romană. 

Conform  unei  păreri  acest  cuvânt  îşi  are  originile  într-un  cadru  militar.  Când 
există  soldaţi  care  au  pierdut  contactul  cu  trupa  lor  şi  care  se  plimbă  de  ici-colo, 
unul  trebuie  să  încerce,  dacă  este  posibil,  să-i  adune  şi  să-i  aducă  înapoi  la 
detaşamentul  lor. 

Totuşi  alţii  dau  o  interpretare  diferită.  Ei  nu  au  în  minte  operaţii  militare,  ci 
aritmetice.  Adăugând  anumite  numere,  obţinând  suma  sau  rezultatul.  “Suma”  este 
în  latină  “summa”.  Ideea  este  aceea  de  a  desăvârşirii.  Suma  finală  este  făcută  şi 
subliniată,  şi  acum  toţi  cunosc  rezultatul.  Hristos  poate  astfel  fi  considerat  ca  Cel 
care  face  suma  finală,  totală,  arătându-ne:  aici  totul  este  împreună. 


29  Pierre  Grelot,  art.  cit.,  pp.  204-206. 

în  limbajul  grecesc  o  astfel  de  rezumare  poate  fi  numită  kefDlaion 
(corespondentul  latinescului  summa ),  şi  verbul  care  este  folosit  de  Apostolul  Pavel 
este  derivat  din  el.  Hristos  este  Capul  Însuşi,  principiul  sumei  totale.  Dar  în 
acelaşi  timp  toate  lucrurile  sunt  adunate  împreună,  însumate  în  această  sumă  (suma 
este  inclusă  în  sumă). 

Totuşi  numărul  interpretărilor  propuse  nu  a  fost  încă  epuizat.  Alţii  se  referă 
la  un  singur  cuvânt  care  a  fost  folosit  printre  evrei  în  zilele  Apostolului  Pavel.  Se 
referă  la  “înţelegere”  sau  “armonie”  şi  este  derivat  dintr-o  rădăcină  care  poate  fi 
tradusă:  “cap”  sau  “rezultat  al  sumei”.  Acest  cuvânt  tehnic  ar  fi  atunci  în  armonie 
cu  cuvântul  grecesc  KE(j)aXaLOv  şi  prin  urmare  înţelesul  lui  va  fi  '‘fiind  adunaţi 
împreună”  sau  “fiind  în  armonie  cu  fiecare”  ori  “adunaţi  împreună  în  pace”. 

O  ultimă  opinie,  care  trebuie  menţionată,  se  referă  la  şcolile  retoricilor.  Un 
act  ca  cel  al  lui  Pavel  a  fost  o  însumare  scurtă,  în  câteva  cuvinte  principale,  a  ceea 
ce  a  fost  mai  devreme  explicat  într-un  mod  mai  elaborat.30 

în  conformitate  cu  sensurile  sale,  &vaK£<ţ)aXaunat<;  înseamnă  “a  aduce  ceva 
sub  un  cap”,  “a  însuma”,  “a  rezuma”  şi  “a  diviza  în  părţile  principale”.  Pe  plan  teologic 
termenul  de  recapitulare  înseamnă  mai  întâi  a  repeta.  Termenul  mai  înseamnă  şi  a 
rezuma.  în  acest  sens,  după  Sf.  Irineu,  gnosticismul  este  recapitularea  tuturor  ereziilor. 

Aplicat  la  lucrarea  de  mântuire  a  lui  Iisus  Hristos,  acest  termen  o  indică 
uneori  în  totalitatea  ei  (iconomia  mântuirii),  alteori  arată  că  Hristos  recapitulează 
omenirea  în  sensul  de  a  o  rezuma,  sau  El  recapitulează  lumea  în  sensul  de  a  o 
readuce  la  starea  ei  cea  dintâi  şi  a  o  restaura. 

Recapitularea  este  o  rezumare  şi  o  cuprindere  virtuală  a  omenirii  în  Hristos, 
care  este  modelul  perfect  al  tuturor  celor  create:  Cuvântul  lui  Dumnezeu  S-a  întrupat 
ca  să  ne  unească  cu  Dumnezeu.1' 

Această  recapitulatio  mundi  (traducerea  din  Vulgata  instaurare  omnia  nu 
întâlneşte  sensul  pregnant  al  celei  greceşti),  nu  a  exercitat  o  prea  mare  influenţă 
asupra  istoriei  telogiei  în  afară  de  Sfântul  Irineu  de  Lyon,  unde  cum  vom  vedea, 
primeşte  noi  valenţe. 

Trebuie  spus  că  dvaKE^aXcuoxug?  apare  doar  de  două  ori  în  Noul  Testament: 
în  epistolele  către  Romani  şi  Efeseni.  Dacă  în  Rom  13,  9,  Sf.  Ap.  Pavel  foloseşte 
verbul  avaicE^aXaiofiaGou  pentru  a  arăta  că  toate  poruncile  sunt  cuprinse  în 
dragoste,  în  Efes  1 ,  1 0,  îl  foloseşte  pentru  a  arăta  că  toate  cele  create  sunt  cuprinse 
şi  reunite  în  Hristos. 


30  K.  Schilder,  Christ  and  Culture,  translated  by  G.  van  Rongen  and  W.  Helder, 
Kampen,  1977,  pp.  74  -  81. 

31  Ierom.  Drd.  Chesarie  Gheorghescu,  învăţătura  despre  Recapitularea  în  Hristos  în 
teologia  ortodoxă,  ST,  3  -  4  / 1971,  pp.  212-213. 

Sf.  Ap.  Pavel  nu  vorbeşte  aici  de  aducerea  în  starea  edenică  a  tuturor,  în  cer  şi 
pe  pământ,  ci  de  împăcarea  lui  Dumnezeu  cu  omul  şi  a  omului  cu  Dumnezeu,  adică 
de  apropierea  şi  de  reunirea  celor  despărţite,  a  cerului  cu  pământul.  Hristos  este 
capul  care  cuprinde,  uneşte  şi  înalţă  toate;  este  cap  al  îngerilor,  după  natura  Lui 
necorporală,  şi  al  oamenilor,  după  natura  trupească.  In  acest  sens,  Hristos  nu  numai 
restaurează  armonia  spirituală  în  creaţie,  ci  şi  susţine  toate.  Este  vârful  de  piramidă 
al  întregii  existenţe,  Capul  care  domină  cele  din  ceruri  şi  cele  de  pe  pământ.32 

“In  cer  şi  pe  pământ”  toate  sunt  (din  nou)  rezumate,  adunate,  aduse  la  o 
unitate.  Prin  comparaţia  cu  Coloseni  1,  20,  unde  de  asemenea  apare  expresia  “în 
cer  şi  pe  pământ”,  epistola  către  Efeseni  dezvăluie  un  alt  sens:  ideea  concilierii 
cosmosului,  atât  a  celor  de  pe  pământ  (referitor  la  cele  două  grupe  de  oameni  - 
iudei  şi  păgâni,  avându-se  în  vedere  caracterul  ecleziologic  al  epistolei),  cât  şi  a 
celor  din  ceruri,  a  puterilor  spirituale,  care  locuiesc  şi  lucrează  în  ceruri. 

Hristos  nu  este  doar  forţa  integratorare  pentru  tot  ce  există,  ci  şi  capul  care 
domneşte  peste  tot.  De  aceia  trebuie  ca  în  contextul  de  la  Efeseni  la  acest  “a 
recapitula  totul"  să  includem  şi  “în  Hristos  ca  şi  Cap”.  “Recapitularea  tuturor 
se  produce  în  subordonarea  sa  sub  cap”.33 

Acelaşi  lucru  îl  remarcă  şi  părintele  profesor  Constantin  Galeriu  când  afirmă 
că  termenul  recapitulare  (Recapitulatio,  dvaiCE(j)akaîctXHc;),  derivă  din  K£cj)âLaiov 
şi  înseamnă:  rezumat,  punct  sau  vârf  în  care  se  rezumă,  se  readună  ceva,  iar 
prepoziţia  &va,  ca  şi  în  alte  cazuri  (dvdpvipic,  -  anamneză  -  în  sens  de  reactualizare, 
de  scoatere  la  lumină  a  memoriei  ontologice),  dă  viziunii  o  profundă  perspectivă.34 

Recapitularea  tuturor  în  Hristos:  dvaice4)aXaiu)oao0ai  ret  Jtdvta  âv  tqj 
Xpicrup,  este  în  relaţie  cu  Efes  1,  22:  ftdtov  ebtnKEv  ice^aLrţv  Jtdvxa  Tţj 
dtacX.'naîqt  {L-a  dat  pe  El,  mai  presus  de  toate,  cap  Bisericii).  însumarea  întregului 
are  loc  în  supunerea  sa  faţă  de  cap.  Supunerea  întregului  faţă  de  Cap  este  în  acord 
cu  co-ordonarea  Capului  (a  lui  Hristos),  şi  a  Bisericii  faţă  de  întreg.  Precum  Biserica 
îşi  recunoaşte  Capul  (dată  fiind  legătura  ontologică  dintre  Hristos  şi  Biserică, 
legătură  comparată  de  Sf.  Ap.  Pavel  cu  unirea  tainică  dintre  bărbat  şi  femeie), 
întregul  îşi  recunoaşte  icEcJxxXaiov,  ca  ţinta  sa  ultimă,  ca  însumare  şi  cuprindere  în 
Hristos.  Pentru  a  fi  siguri,  dvaK£<t>aLaicboao0aL  trebuie  derivat  de  la  KECpotAmov 
(summa)  mai  degrabă  decât  de  la  KEcJxtVtţ  -  caput.35 


52  Asist.  Nicolae  Chiţescu,  Teoria  recapitulaţiunii  la  Sfântul  Irineu,  ST,  1  /  1938  - 
1939,  p.  120. 

33  Rudolf  Schnackenburg,  Der  Brief  an  die  Epheser,  in  EKX,  Neukirchener  Verlag, 
Ztirich,  Einsiedeln,  Koln,  1982,  pp.  57  -  60. 

34  Păr.  Galeriu,  Jertfa  şi  răscumpărare,  Ed.  Harisma,  Bucureşti,  1991,  pp.  172  -  173. 

35  Gerhard  Kittel,  Theological  Dictionary  of  the  New  Testament,  voi.  HI,  Grand 
Rapids,  Michigan,  p.  682. 

Verbul  recapitulatio  derivat  de  la  capitolul  principal  (summa,  capitulum)36, 
iar  nu  de  la  cap  (caput),  are  diferite  nuanţe  şi  înseamnă  în  special  a  rezuma,  a 
suma.  în  contextul  locului  nostru  nu  domină  aspectul  temporal  (afilierea  şi  adunarea 
lucrurilor  de  mai  dinainte),  ci  aspectul  spaţial,  ordonarea  şi  integrarea  (de  până 
aici),  a  domeniilor  separate,  despărţite. 

O  a  doua  relaţie  în  teologia  paulină  este  Efeseni  1, 10  <  -  >  Coloseni  1,15 
-  20,  care  evocă  perspectiva  cosmică  a  originilor  şi  unificarea  tuturor  lucrurilor  în 
Hristos,  cu  dublu  înţeles:  virtual  şi  eshastologic. 

Toate  expresiile:  “mai  întâi  născut  decât  toată  făptură"  (Col  1,  15);  “ toate 
sunt  aşezate  prin  El"  (Col  1,  17);  “El  este  începutul,  întâiul-născut  din  morţi,  ca 
să  fie  El  cel  dintâi  întru  toate  "  (Col.  1 ,  18),  “cap  ”  -  numire  hristologică  comună 
în  Coloseni  şi  Efeseni,  vor  să  spună  că  Iisus  Hristos  este  punctul  de  plbcare,  de 
orientare  şi  de  împlinire  a  creaţiei  întregi.  Expresia  " toate  prin  El  sunt  aşezate  " 
evocă  perspectiva  cosmică  a  originilor,  în  timp  ce  “recapitularea  tuturor  lucrurilor 
în  Hristos”,  are  în  vedere  o  perspectivă  în  primul  rând  eshatologică.37 

“Taina  voii  Sale,  pe  care  ne-a  făcut-o  cunoscută  după  buna  Lui  socotinţă” 
(Efes  1 ,  9),  este  formulată  în  acest  infinitiv  explicativ:  a  cuprinde  totul  în  Hristos, 
totul  din  cer  şi  de  pe  pământ  (Efes  1 ,  10).  Reprezentarea  spaţio  -  cosmică  la  care 
face  referire  şi  parafrazarea  veche  ebraică  a  totului:  “pământ  şi  cer”,  este  în  legătură 
cu  perspectiva  eshatologică,  “plinirea  timpului”,  şi  evidenţiază  persoana  lui  Hristos, 
care  se  dezvăluie  acum. 

Dacă  întruparea  are  un  caracter  permanent  de  răscumpărare  în  lucrarea  ei,  în 
scopul  său  ultim  ea  are  un  caracter  permanent  de  îndumne.zeire.  Dumnezeu  vrea 
să  facă  din  toţi  oamenii  fiii  Săi  adoptivi  prin  Fiul  Cel  unic,  " după  bună  Lui  socotinţă, 
astfel  cum  hotărâse  mai  înainte,  spre  iconomia  plinirii  vremurilor,  ca  toate  să  fie 
unite  în  Hristos.  cele  din  ceruri  şi  cele  de  pe  pământ”  (Efes  1,  9-10). 

Hristos,  care  este  înţelepciunea  lui  Dumnezeu,  S-a  făcut  pentru  noi  dreptate 
şi  sfinţire  şi  răscumpărare  (Rom  1,30).  El  este  Cel  care  readuce  la  viaţă,  reînnoieşte 
şi  reuneşte  toate  lucrurile  în  cer  şi  pe  pământ.  Hristos  -  chipul  lui  Dumnezeu  şi 
înţelepciunea  lui  Dumnezeu  întrupată  (1  Cor  1,  24),  este  recapitularea  şi  punctul 
ultim  al  creaţiei. 


36  Kecţicdcuov  (summa)  apare  în  Fapte  22,  28:  “eu  cu  multă  cheltuială  -  cu  mult 
preţ  -  am  dobândit  această  cetăţenie”  (âydu)  jtoX>.o0  KE<t>a).ouov  xf|v  JioXireiav  tcci3tt|v 
dKTTţodpriv);  şi  Evrei  8,  1 :  (capitulum)  “lucru  de  căpetenie  din  cele  spuse”  (K£<pâX.aiov 
ăâ  £ju  role,  X.Eyopivoi.9),  cf.  Alfred  Schmoller,  Handkonkordanz  zum  griechishen 
Neuen  Testament ,  Wurttembergische  Bibelanstalt  Stuttgart,  1968,  p.  279;  Nestle-Aland, 
p.  129,  573. 

37  Arhim,  Chesarie  Gheorghescu,  învăţătura  ortodoxă  despre  iconomia  dumnezeiască 
şi  bisericească,  (teză  de  doctorat),  în  ST,  3  -  6  /  1980,  p.  322. 

în  Hristos  sunt  cuprinse  toate  lucrurile,  toate  sunt  readuse  la  Hristos,  care 
este  Capul  lor  unic  (Col  1,  17  -  18).  Iisus  Hristos  este  recapitulatorul  tuturor, 
pentru  că  în  omenitatea  Lui  este  rezumată  opera  creatoare  şi  în  acelaşi  timp  El 
reprezintă  punctul  către  care  trebuie  să  ajungă  întreaga  creatură.  El  este 
înţelepciunea  divină  şi  încoronarea  mai  presus  de  lume  a  acestei  opere.  Luând 
asupra  Sa  întregul  neam  omenesc,  prin  însuşirea  naturii  umane  şi  dându-i  putinţa 
tămăduirii  de  păcat,  prin  moartea  Sa  pe  Cruce,  tot  El  îl  conduce  către  scopul  ultim: 
îndumnezeirea  şi  unirea  cu  Dumnezeu  -  Tatăl. 

Astfel,  prin  iconomia  întrupării,  se  aduce  la  îndeplinire  unicul  plan  al  lui 
Dumnezeu  cu  lumea,  care  porneşte  de  la  Hristos,  pentru  a  ajunge  la  Hristos,  care 
este  în  acelaşi  timp  Creatorul,  Răscumpărătorul- şi  îndumnezeitorul  celor  cereşti  şi 
al  celor  pământeşti. 

Traducătorii  Bibliei  au  avut  unele  dificultăţi  în  alegerea  (şi  explicarea) 
termenului  echivalent  lui.  Acest  lucru  poate  fi  văzut  din  unele  variaţii  de  traducere. 
Astfel,  el  este  redat  foarte  nuanţat:  “a  aduna  împreună”38,"a  rezuma”39,  "a  uni”40,  “a 
reuni”,4'  “a  aduce  toate  sub  un  cap”42.  De  asemenea,  acelaşi  lucru  putem  spune  şi 


38  “That  in  the  dispensation  of  the  fulness  oftimes  he  might  gather  together  in  one 
all  things  in  Christ,  both  which  are  in  heaven,  and  which  are  on  earth;  even  in  him”  (KJVj 
The  Holy  Bible,  King  James  Vers  ion,  London,  1611  /  1769. 

39  “Um  ihn  auszufUhren,  wenn  die  Zeit  erfUllt  wăre,  daB  alles  zusammengefafit  wiirde 
in  Christus,  was  im  Himmel  und  auf  Erden  ist.”  (LUT)  Die  Bibel  nach  der  Ubersetzung 
Martin  Luthers,  Evangelische  Haupt  -  Bibelgesellschaft  zu  Berlin  und  Altenburg,  Leipzig, 
1986.  La  fel  teologul  român  Nicolae  Chiţescu  foloseşte  pentru  Efes  1,  10,  traducerea 
“rezumare”  în  loc  de  “recapitulare”,  spunând:  “Mântuitorul  i-a  rezumat  in  Sine  pe  toţi 
oamenii  aşa  cum  titlul  unei  cărţi  rezumă  în  sine  cartea  întreagă.  El  a  rezumat  în  Sine 
întreaga  omenire  de  la  Adam,  aşa  după  cum  protopărintele  nostru  ne-a  rezumat  în  el, 
păcătuind".  Totuşi  termenul  de  rezumare  nu  este  o  redare  fidelă  a  sensului  universal  al 
cuvântului  propus  de  Sf.  Ap.  Pavel  -  cf.  Prof.  Nicolae  Chiţescu,  Sinteză  asupra  dogmei 
soteriologice privită  interconfesional.  O,  2  /  1959,  p.  202. 

40  “As  a  plan  for  the  fulness  of  time,  to  unite  all  things  in  him,  things  in  heaven  and 
things  on  earth.”  (RSV)  The  Holy  Bible,  Revised  Standard  Version,  London,  1952. 

41  “Pour  mener  Ies  temps  f  leur  accomplissement:  reunir  l’univers  entire  sous  un  seul 
chef,  le  Christ,  ce  qui  est  dans  Ies  cieux  et  ce  qui  est  sur  la  terre”.  (TOB)  Traduction 
Scumenique  de  la  Bible,  Alliance  Biblique  Universelle,  Editions  du  Cerf,  Paris,  1995. 

42  “To  be  put  into  effect  when  the  times  will  have  reached  their  fulfilment  -  to  bring 
all  things  in  heaven  and  on  earth  together  under  one  head ,  even  Christ”  (NIVj  The  Holy 
Bible,  New  International  Version,  London,  1986. 

despre  traducerile  româneşti,  unde  este  redat  prin:  “a  cuprinde”43  “a  uni”44,  “a 
aduna”45. 

Toţi  aceşti  termeni  definesc  întru  câtva  iconomia  (lucrarea)  recapitulării  în 
Hristos.  Socotim  că  era  mai  potrivit  să  se  folosească  în  traducere  termenul  de 
recapitulare,  din  două  motive:  1 .  el  cuprinde  în  sine  toate  celelalte  sensuri  enumerate; 
2.  nu  este  un  termen  ce  lipseşte  din  vocabularul  internaţional  (ex:  “Rekapitulation” 
în  germană,  “recapitulate”  -  în  franceză,  respectiv  “recapitulation”  -  în  franceză). 

Biserica  -  Trupul  taine  al  lui  Hristos 

Noţiunea  recapitulării  de  la  Efeseni  vrea  să  arate  că  Hristos  este  capul 
Bisericii.  Această  noţiune  ne  vorbeşte  mai  întâi  despre  dublul  înţeles  de  rezumare 
şi  cuprindere  a  întregii  creaţii  în  Raţiunea  Divină,  care  este  şi  raţiunea  celor  create. 
După  cum  în  Rom  8,  9  preceptul  de  iubire  frăţească  rezumă  toate  celelalte  porunci, 
la  fel  Raţiunea  Divină  -  Iisus  Hristos,  recapitulează  toate  lucrurile.  El  fiind  cauza 
eficientă,  exemplară  şi  ultimă  a  universului.  El  este  punctul  către  care  se  îndreaptă 
toate,  ca  spre  scopul  lor  ultim. 

Epistola  către  Efeseni,  care  este  rezumatul  cel  mai  precis  al  gândirii 
eclesiologice  a  Sf.  Ap.  Pavel,  are  în  centrul  preocupărilor  sale  ideea  unităţii 
Bisericii.  Ideea  de  unitate  a  Bisericii  apare  mai  ales  în  folosirea  expresiei  de  “ trup 
tainic  al  Domnului  Credincioşii  sunt,  în  această  concepţie,  mădulare  ale  unui 
singur  organism  spiritual  şi  ei  contribuie  fiecare  la  asigurarea  vieţii  trupului.  Fiecare 
şi  toţi  împreună  contribuie  la  plinirea  lui  Hristos  (Efes  1,  23).  Biserica  îi  cuprinde 
pe  toţi,  ea  vorbeşte  toate  limbile  cu  Apostolii  la  Cincizecime,  ea  este  faţa  de  masă 
pe  care  a  văzut-o  în  vedenie  Sf.  Ap.  Petru  la  lope,  plină  de  tot  felul  de  animale, 
curate  şi  necurate.46 

Biserica  este  ca  un  “complement”  al  plenitudinii  lui  Hristos.  Corpul 
completează  capul  şi  capul  completează  corpul.  Se  arată  clar  din  aceasta  că  nu  pot 
fi  mai  multe  Biserici  aparte,  după  cum  un  trup  nu  are  decât  un  singur  cap,  care-i 
asigură  plinătatea  şi  existenţa.47 


43  “Spre  iconomia  plinirii  vremurilor,  ca  toate  să  fie  cuprinse  iarăşi  cele  din  ceruri  şi  cele 
de  pe  pământ  -  toate  întru  El”  Biblia  sau  Sfânta  Scriptură,  Ed.  IBM  al  BOR,  Bucureşti,  1968. 

44  "Spre  iconomia  plinirii  vremurilor,  ca  toate  să  fie  iarăşi  unite  în  Hristos,  cele  din 
ceruri  şi  cele  de  pe  pământ  -  toate  întru  El”  Biblia  sau  Sfânta  Scriptură,  Ed.  IBM  al  BOR, 
Bucureşti,  1982. 

45  “Spre  buna  rânduială  a  plinirii  vremurilor:  toate,  cele  din  ceruri  şi  cele  de  pe  pământ, 
să  fie  iarăşi  adunate  întru  Hristos”  Biblia  sau  Sfânta  Scriptură,  versiune  revizuită,  redactată 
şi  comentată  de  Bartomomeu  Valenu  Anania,  Ed.  IBM  al  BOR.  Bucureşti,  2002. 

46  Pr.  Asist.  Vasile  Mihoc,  Ecleziologia  Noului  Testament ,  RT,  3  -  4  /  1977,  p.  243. 

Imaginea  Trupului  tainic  relevă  rolul  lui  Hristos  în  Biserică.  în  ordinea 
firească  a  lucrurilor,  trupul  decapitat  încetează  de  a  mai  fi  un  organism  viu,  în  care 
pulsează  viaţa.  Dar  această  imagine  exprimă  în  modul  cel  mai  elocvent  şi  ideea  de 
unitate  a  creştinilor  în  Hristos  şi  prin  Biserică.  De  aceea  Sfinţii  Părinţi  vor  dezvolta 
această  idee  (Sf.  Vasile  cel  Mare)  arătând  importanţa  menţinerii  unităţii  creştine 
prin  păstrarea  trupului  tainic  “fără  răni”,  adică  fără  schisme  şi  erezii.48 

Părinţii  răsăriteni,  reluând  ideea  unităţii  de  trup  pe  care  o  alcătuiesc  creştinii 
în  Hristos,  subliniază  rolul  Sfanţului  Duh  în  realizarea  acestei  unităţi.  După  ei, 
prin  Duhul  lui  Hristos  ia  fiinţă  şi  se  menţine  Biserica  în  calitate  de  trup  tainic  al 
Domnului. 

Sfântului  Duh  i  se  atribuie  faptul  că  la  Cincizecime  se  pune  baza  înţelegerii 
sau  a  gândirii  comune  între  oamenii  credincioşi  de  diferite  graiuri,  care  alcătuiesc 
Biserica. 

Intrând  în  legătură  cu  Hristos,  prin  Biserică,  noi  nu  luăm  natura  Lui  divină, 
aşa  cum  El  a  luat  natura  noastră  umană,  ci,  aflându-ne  în  El,  luăm  energia  lui 
îndumnezeitoare.  Această  energie  este  o  comunicare  internă,  ontologic  -  spirituală 
a  sfinţeniei  Domnului.  Ceea  ce  se  cade  a  fi  îndumnezeit  în  noi  este  natura  noastră 
întreagă,  aparţinătoare  persoanei  noastre.  Dar  acest  lucru  presupune  trecerea  unei 
puteri  de  la  sângele  lui  Hristos  la  sângele  nostru,  adică  o  unire  a  noastră  cu  însuşi 
trupul  personal  al  Domnului,  care  a  devenit  pentru  noi  “duh”,  prin  Sfintele  Taine 
şi  printr-o  profundă  legătură  spirituală  cu  El.49 

în  viaţa  Bisericii,  între  Hristos  şi  Duhul  Sfânt  există  o  relaţie  intimă  de 
egalitate  şi  reciprocitate.  Noi  nu  putem  primi  pe  Duhul  Sfânt  fără  a  fi  membrii 
Trupului  lui  Hristos  şi  nu  putem  numi  pe  Hristos  Domn,  adică  a  avea  conştiinţa 
Divinităţii  Sale,  decât  prin  Duhul  Sfânt.  Opera  lui  Hristos  este  într-adevăr 
inseparabilă  de  cea  a  Duhului.  Sensul  Bisericii  ca  Trup  al  lui  Hristos  este  să 
constituie  locul  unei  Cincizecimi  permanente  ca  unitate  organică  şi  substanţială  a 
trupului,  căreia  Hristos  îi  este  capul.50 


47  Sf.  Ioan  Gură  de  Aur,  Omilia  111  la  Efeseni,  cf.  Pr.  Magist.  Ilie  Negoiţă,  Sfântul 
Ioan  Hrisostom  despre  unitatea  Bisericii  la  epistola  către  Efeseni  a  Sfântului  Apostol 
Pavel,  O,  1  -  2  /  1962,  p.  202. 

48  Pr.  Asist.  Vasile  Mihoc,  Ecleziologia  Noului  Testament,  p.  240. 

49  Pr.  Ilie  Moldovan,  Învăţătura  despre  Sfântul  Duh  în  Ortodoxie  şi  preocupările 
ecumeniste  contemporane  (teză  de  doctorat),  MA,  7  -  8  /  1973,  p.  778. 

50  Drd.  Ioan  N.  Şurubaru,  Hristos  şi  Duhul  Sfânt  în  viaţa  Bisericii,  ST,  9-10/1 968, 
p.  737. 

Duhul  Sfanţ  umple  şi  stăpâneşte  întreaga  Biserică  al  cărei  Cap  nevăzut  este 
Hristos.  El  realizează  o  minunată  comuniune  a  credinicoşilor  pe  care-i  uneşte  atât 
de  intim  în  Hristos,  încât  el  este  şi  principiul  unităţii  Bisericii. 

Rolul  special  al  Duhului  Sfânt  faţă  de  noi  este  de  a  ne  descoperi  pe 
Mântuitorul.  Duhul  Sfânt,  care  este  prin  excelenţă  invizibil  şi  inpalpabil,  ne 
descoperă  pe  lisus  în  chip  spiritual.  Duhul  Sfanţ  este  sursa  şi  forţa  tuturor  aspiraţilor 
noastre  către  lisus.  Sf.  Ap.  Pavel  zice:  “ Nimeni  nu  poate  zice:  Domn  este  lisus, 
fără  numai  în  Duhul  Sfânt”  (1  Cor  12,  3),  deoarece  orice  lucrare  bisericească  se 
realizează  prin  Hristos  în  Duhul.51 

Orice  lucrare  bisericească  aduce  libertatea.  Mântuitorul  lisus  Hristos  le  spunea 
evreilor:  “ veţi  cunoaşte  adevărul  şi  adevărul  vă  va  face  liberi  Insă  ei  i-au  răspuns: 
“Noi  suntem  urmaşi  ai  lui  Avraam  şi  nimănui  niciodată  n-am  fost  robi.  Cum  zici 
Tu:  Veţi  fi  liberi?  ”  lisus  le-a  răspuns:  “ Adevărat ,  adevărat  vă  spun:  tot  cel  ce  face 
păcatul,  este  rob  păcatului"  (In  8,  32  -  34). 

Leonţiu  de  Bizanţ  arată  că  Hristos  ca  om  Şi-a  asumat  trup  care  suferă,  nu  a 
luat  un  ipostas  uman,  ci  o  fire  ipostaziată  în  El.  El  şi-a  însuşit  proprietăţile  firii 
umane,  pasiunile  ei  naturale  şi  incoruptibile.  Fiul  lui  Dumnezeu  se  identifică  cu: 
"Calea,  Adevărul  şi  Viaţa”  (In  14, 6),  şi  le  spune  ucenicilor:  “ Adevărul  vă  va  face 
liberi”.  Libertatea  Sa  este  totală.  lisus  nu  a  murit  forţat  de  împrejurări,  ca  punere 
în  fapt  a  unei  sentinţe  judiciare  sau  religioase.  El  nu  s-a  distrat  cu  moartea  şi  nici 
nu  a  simulat-o,  ci  a  suferit  în  mod  real.  Lui  nu  i-a  fost  frică  de  moarte.  Era  fără  de 
păcat,  nu  avea  nimic  comun  cu  moartea.  Hristos  este  singurul  fără  de  păcat  şi 
singurul  care  nu  a  săvârşit  păcat  (1  Ptr  2, 22),  căci  Duhul  a  rămas  în  El  şi  rămâne 
în  El.  De  aceea  El  a  avut  o  libertate  totală,  şi  tocmai  de  aceea  El  nu  putea  tTece  pe 
lângă  om  fără  să  atingă  realitatea  lăuntrică  a  acestuia,  în  care  păcatul  domina 
persoana  şi  existenţa  umană. 

lisus  Hristos  dă  cea  mai  mare  impotranţă  iertării  păcatelor.  "Fiule,  păcatele 
îţi  sunt  iertate  "  (Mt  9,  2;  Mc  2,  5;  Lc  5,  20).  El  “dezleagă"  de  păcate  înainte  de  a 
vindeca  suferinţa  fizică  (Mt  9,  2-7),  fiindcă  păcatul  înseamnă  stare  de  victimă.  A 
ierta  şi  dezlega  înseamnă  a  scoate  de  sub  apăsarea  şi  controlul  păcatului.  lisus 
preface  victimile  păcatului  în  persoane  libere.52 

Păcatul  a  însemnat  o  dramă  cosmică.  Drept  urmare,  răscumpărarea  nu  se 
rezumă  numai  la  firea  omenească,  ci  la  întrega  creaţie.  întreaga  creaţie  este 


51  Ibidem,  p.  740. 

52  Acest  lucru  este  posibil  pentru  că  aş  acum  arată  Leonţiu  de  Bizanţ,  o  persoană 
(sau  un  ipostas)  nu  implică  neapărat  o  singură  fire  (sau  natură)  -  cf.  Pr.  Prof.  Dr.  Ion  Bria, 
Dimensiunea  hristologică  a  iconomiei  mântuirii,  p.  237  -  238,  241. 

răscumpărată,  şi  stăpânirea  lui  Dumnezeu  asupra  lui  Satan  este  restabilită. 
Credinciosul  participă  individual  la  restabilirea  împărăţiei  duhovniceşti  a  lui 
Dumnezeu.  Primul  pas  pe  calea  aceasta  este  unirea  cu  Dumnezeu;  în  aceasta  stă  şi 
sfinţenia  creştină  pe  diferitele  ei  trepte,  pe  când  starea  de  păcătoşenie  constă  în 
depărtarea  de  Dumnezeu.  întruparea  are  tocmai  această  consecinţă:  să  unească 
prin  sfinţenie  în  iubire,  cele  despărţite  prin  păcat  în  răutate.  întruparea  devine 
astfel  întrupare  răscumpărătoare. 

întruparea  răscumpărătoare  are  mai  întâi  rolul  de  restaurare  a  firii  omeneşti 
prin  restabilirea  unirii  ei  cu  cea  dumnezeiască  şi  prin  reîntronarea  stăpânirii 
dumnezeieşti  asupra  stihiilor  potrivnice  văzute  şi  nevăzute.  Una  din  urmările  acestei 
uniri  săvârşite  de  întruparea  răscumpărătoare  e  biruinţa  asupra  morţii.  Iisus  Hristos 
e  cel  dintâi  născut  din  morţi  şi  prototipul  tuturor  creştinilor  pe  care-i  înviază.  El  a 
coborât  la  iad  şi  a  vestit  şi  celor  întemniţaţi  acolo  izbăvirea.  Bucuria  pascală  este 
cosmică.53 

Iconomia  divină,  iconmoia  recapitulării  tuturor  în  Hristos,  este  în  fond  o 
taină  de  iubire  şi  de  unitate  spirituală  care-şi  are  ultimul  ei  temei  în  unitatea 
Persoanelor  divine  şi  în  iubirea  divină,  în  virtutea  cărora  s-a  hotărât  şi  întruparea 
Fiului,  pentru  ca  în  Iisus  Hristos  -  făcut  om  -  oamenii  înstrăinaţi  de  Dumnezeu  să 
se  facă  fiii  lui  Dumnezeu,  "ca  toţi  să  fie,  după  cum  Tu  Părinte  întru  Mine  şi  Eu 
întru  Tine,  aşa  şi  aceştia  în  Noi  să  fie  una  ”  (In  17,  21). 

Fiind  recapitulaţi  în  Hristos  prin  iconomia  întrupării,  împărăţia  lui  Dumnezeu 
este  în  potenţă  în  toţi  cei  ce  cred,  iar  în  lucrare  (în  act),  în  cei  ce  au  lepădat  din 
dispoziţia  lor  toată  viaţa  sufletului  şi  a  trupului  contrară  lui  Hristos  şi  au  dobândit 
viaţa  duhului,  încât  pot  zice:  "Nu  mai  trăiesc  eu,  ci  Hristos  trăieşte  în  mine  ”  (Gal 
2, 20).  Dar  conducerea  oamenilor  spre  ţinta  finală  se  face  prin  voia  lor,  manifestată 
în  fapte  libere  faţă  de  lume.  Dumnezeu  respectă  liberul  arbitru  cu  care  este  înzestrată 
fiinţa  umană  şi  colaborează  cu  noi  în  virtutea  acestei  calităţi  care  înţelege  să  intre 
în  legătură  cu  El  în  mod  conştient.  Atât  realizarea  mântuirii  prin  persoana  lui 
Hristos  înseamnă  libertate,  cât  şi  însuşirea  ei.  Mântuitorul  Hristos  nu  a  venit  cu  un 
plan  omenesc,  dinainte  stabilit,  circumscris  în  anumite  coordonate,  ci  cu  un  plan 
dumnezeiesc,  care  întrece  orice  înţelegere  şi  raţiune  (In  4,  31-34).  Acest  plan  “se 
schimbă”  la  întâlnirea  Mântuitorului  cu  fiecare  om,  pentru  că  se  urmăreşte  a  adunare 
(recapitulare)  a  tuturor  în  Hristos,  dar  nu  o  adunare  forţată,  ci  una  liber  consimţită 
de  oameni. 


53  Prof.  Nicolae  Chiţescu,  întrupare  şi  Răscumpărare  în  Biserica  Ortodoxă  şi  în  cea 
Romano-Catolică,  0,4/  1956,  p.  555. 

“Fără  libera  adunare  a  oamenilor  la  învăţătura  lui  Hristos,  fără  acceptarea 
chemării  Lui,  Trupul  lui  Hristos  ar  fi  numai  cap  fără  trup.  în  calitate  de  cap,  Hristos 
are  nevoie  de  oameni,  de  membrele  Sale”.54  Aceasta  înseamnă  că  atunci  va  fi 
trupul  complet,  când  toţi  oamenii  credincioşi  vor  fi  uniţi  în  Biserica  lui  Hristos. 

Abstract:  While  in  1  Corinthians  and  Romans  Saint  Paul  develops  the  Old 
Testament  theology  of  the  Son  ofMan  (Ebed  Yahweh  oflsaiah),  in  the  introductory 
parts  of  Colossians  and  Ephesians,  he  adapts  cultic,  perhaps  baptismal.  hymns  of 
the  Early  Church  in  order  to  suit  his  missionary  task,  that  is  disclosing  God’s 
intention  for  the  salvation  of  all,  Jews  and  Gentiles  alike.  The  present  study  explores 
the  meanings  and  functions  of  those  hymns  in  St  Paul  ’s  main  theological  argument, 
namely  the  "mystery  of  Christ  ”.  Christ  is  the  Head  of  all  creation.  according  to 
Colossians,  and  the  Head  of  the  Church,  His  mystic  Body,  according  to  Ephesians. 
He  is  the  origin  and  destination  of  the  created  beings,  visible  and  invisible,  the 
“first  born  ”  of  the  whole  creation  and  the  “first  born  ’from  the  dead,  the  One  in 
whom  all  have  been  created  and  who  recapitulate  in  Him  all. 


54  Diac.  Ioan  Bria,  Aspecte  dogmatice  ale  unirii  Bisericilor  creştine.  ST,  1 
1968,  pp.  123  -  124. 

„SĂ  IUBEŞTI  PE  APROAPELE  TĂU” 


1.  Cele  două  porunci  asemenea:  iubirea  de  Dumnezeu  şi  de  aproapele 

„Aproapele”  este  unul  din  multele  cuvinte  biblice  care  au  devenit  un  bun 
comun  al  limbii.  Folosit  în  vorbirea  curentă,  acest  cuvânt  nu  are  mai  puţin  alura 
unui  arhaism.  Iar  cei  care-1  folosesc  ştiu,  în  general,  foarte  bine  că  este  vorba  de 
un  cuvânt  preluat  din  Biblie.  Chiar  şi  atunci  când  nu  ţin  deloc  să-i  dea  neapărat 
sensul  său  biblic. 

Mai  mult,  cei  care  folosesc  astăzi  acest  cuvânt  de  obicei  ştiu  şi  că  el  apare  în 
Biblie  alături  de  verbul  „a  iubi”.  Că,  adică,  termenul  este  folosit  în  Biblie  în 
exprimări  în  care  este  vorba  de  o  relaţie  ideală  între  oameni.  Nu  e  mai  puţin  adevărat 
că  cei  mai  mulţi  dintre  contemporanii  noştri  consideră  că  această  relaţie  ideală  - 
definită  prin  conceptul  de  iubire  -  nu  este  decât  o  simplă  utopie. 

într-adevăr,  după  învăţătura  biblică,  a-1  iubi  pe  aproapele  este  o  îndatorire 
religioasă  care  stă  pe  picior  de  egalitate  cu  porunca  de  a-L  iubi  pe  Dumnezeu 
însuşi.  Alăturarea  celor  două  porunci  în  Noul  Testament  îşi  are  temeiul  ferm  în 
Vechiul  Testament.  Astfel,  în  Deut  6,  5-6  este  redată  în  mod  solemn  porunca  cea 
mai  mare  pe  care  o  avea  de  împlinit  credinciosul  israelit,  aceea  de  a-L  iubi  pe 
Unicul  şi  adevăratul  Dumnezeu:  „Ascultă  Israele,  Domnul  Dumnezeul  nostru  este 
singurul  Domn.  Să  iubeşti  pe  Domnul  Dumnezeul  tău  din  toată  inima  ta,  din  tot 
sufletul  tău  şi  din  toată  puterea  ta”.  Nu  e  vorba  aici  decât  de  îndatorirea  de  a-L  iubi 
pe  Dumnezeu  cu  toată  puterea  fiinţei  tale.  Această  poruncă  este  însă  completată 
de  o  alta,  care  apare  în  cartea  Levitic.  Iată  cuprinsul  acestui  text  biblic  fundamental: 
„Să  nu  umbli  cu  clevetiri  în  poporul  tău  şi  asupra  vieţii  aproapelui  tău  să  nu  te 
ridici.  Eu  sunt  Domnul  Dumnezeul  vostru.  Să  nu  duşmăneşti  pe  fratele  tău  în 
inima  ta,  dar  să  mustri  pe  aproapele  tău,  ca  să  nu  porţi  păcatul  lui .  Să  nu  răzbuni 
cu  mâna  ta  şi  să  n-ai  ură  asupra  fiilor  poporului  tău,  ci  să  iubeşti  pe  aproapele  tău 
ca  pe  tine  însuţi”  (Lev  19,  16-18).  Chiar  de  la  o  primă  lectură,  observăm  că 
„aproapele”  şi  „fratele”  apar  aici  alături,  ca  doi  termeni  practic  echivalenţi. 
Extensiunea  acestor  doi  termeni  apare  şi  ea  precizată  destul  de  limpede:  este  vorba 
de  „fiii  poporului  tău”,  adică  de  membrii  comunităţii  israelite.  Iar  iubirea  faţă  de 
aproapele  este  pusă  în  contrast  cu  duşmănia ,  cu  răzbunarea  şi  cu  ura. 

Dacă,  în  acest  text  clasic  al  mozaismului,  noţiunea  de  aproapele  pare  lipsită 
de  orice  echivoc,  nu  e  mai  puţin  adevărat  că  ea  a  generat  în  sânul  iudaismului 

rabinic  din  preajma  începuturilor  Creştinismului  discuţii  contradictorii.  E  sigur  că 
iudeii  erau,  în  general,  de  acord  că  îndatorirea  iubirii  aproapelui  se  restrânge  numai 
la  fiii  poporului  ales.  în  practică  însă,  lucrurile  nu  se  mai  dovedeau  a  fi  atât  de 
simple.  O  bună  parte  dintre  iudei  nu  mai  trăiau  între  graniţele  pământului 
strămoşesc.  Diaspora  iudaică  era  o  realitate  impresionantă  atât  prin  mulţimea 
comunităţilor  care  o  compuneau  cât  şi  prin  varietatea  contextelor  geografice  şi 
etnice  în  care-şi  duceau  viaţa  aceste  comunităţi.  Exclusivismul  iudaic  nu  se 
dezminţea,  de  cele  mai  multe  ori,  nici  când  era  vorba  de  comunităţile  din  Diaspora. 
Acest  exclusivism  determina  reacţii  uneori  extrem  de  periculoase  pentru  minoritatea 
iudaică  (progromuri  antiiudaice  de  anvergură  au  avut  loc,  de  pildă,  la  Alexandria, 
dar  şi  în  alte  importante  centre  ale  lumii  antice).  Pentru  iudeul  din  Diaspora  nu 
era,  deci,  deloc  lipsit  de  pericol  un  exclusivism  ca  cel  pe  care-1  presupunea  o 
interpretare  îngustă  a  noţiunii  de  aproapele.  Acest  fapt  va  fi  determinat  unele 
controverse,  în  sânul  iudaismului,  în  ce  priveşte  sensul  exact  al  acestei  noţiuni, 
întrebarea:  „Cine  este  aproapele  meu?”  a  „învăţătorului  de  Lege”  din  Evanghelia 
de  la  Luca  (10,  29)  este,  desigur,  un  reflex  al  unor  astfel  de  controverse,  care,  prin 
însuşi  faptul  că  implică  posibilitatea  unei  extensiuni  a  noţiunii  de  aproapele,  fac 
cinste  iudaismului  epocii  respective. 

Un  alt  element  din  acest  text  lucanic  se  cuvine  să  ne  reţină  atenţia.  Anume 
că,  atunci  când  Mântuitorul  Hristos  îl  întreabă  pe  acel  cărturar  „ce  este  scris  în 
Lege”,  acesta  enunţă,  alăturate,  cele  două  porunci,  de  a-L  iubi  pe  Dumnezeu  şi  pe 
aproapele:  „Iar  el,  răspunzând,  a  zis:  Să  iubeşti  pe  Domnul  Dumnezeul  tău  din 
toată  inima  ta  şi  din  tot  sufletul  tău  şi  din  toată  puterea  ta  şi  din  tot  cugetul  tău,  iar 
pe  aproapele  tău  ca  pe  tine  însuţi”  (Lc  10,  27).  Domnul  Hristos  aprobă  această 
alăturare  şi  punere  pe  picior  de  egalitate  a  acestor  porunci:  „Drept  ai  răspuns;  fă 
aceasta  şi  vei  trăi”  (vers.  28). 

De  altfel,  după  mărturia  celorlalţi  doi  evanghelişti  sinoptici,  Iisus  însuşi 
alătură  cele  două  porunci  şi  le  prezintă  ca  o  sinteză  a  întregii  revelaţii 
vechitestamentare:  „Şi  auzind  fariseii  că  a  închis  gura  saducheilor,  s-au  adunat 
laolaltă.  Unul  dintre  ei,  învăţător  de  Lege,  ispitindu-L  pe  Iisus,  L-a  întrebat: 
învăţătorule,  care  poruncă  este  mai  mare  din  Lege?  El  i-a  răspuns:  Să  iubeşti  pe 
Domnul  Dumnezeul  tău,  cu  toată  inima  ta,  cu  tot  sufletul  tău  şi  cu  tot  cugetul  tău. 
Aceasta  este  marea  şi  întâia  poruncă.  Iar  a  doua,  la  fel  ca  aceasta'.  Să  iubeşti  pe 
aproapele  tău  ca  pe  tine  însuţi.  în  aceste  două  porunci  se  cuprind  toată  Legea  şi 
proorocii”  (Mt  22,  34-40;  cf.  Mc  12,  28-31).  Evanghelia  de  la  Marcu  adaugă  aici 
că  acel  „cărturar”  care-I  adresase  lui  Iisus  întrebarea  a  fost  întru  totul  de  acord  cu 
răspunsul  Său  şi  a  confirmat  că  „a  iubi  pe  aproapele  tău  ca  pe  tine  însuţi  este  mai 
mult  decât  toate  arderile  de  tot  şi  decât  toate  jertfele”  (vers.  33).  La  rândul  Său, 
Iisus  apreciază  poziţia  exprimată  de  cărturar:  „Şi  Iisus,  văzându-1  că  a  răspuns  cu 
înţelepciune,  i-a  zis:  Nu  eşti  departe  de  împărăţia  lui  Dumnezeu”  (vers.  34). 

Un  fapt  rezultă  cu  claritate  din  aceste  texte:  că  porunca  de  a-1  iubi  pe  aproapele 
era  în  mare  cinste  la  iudeii  precreştini  şi  că,  cel  puţin  unii  dintre  ei,  rânduiau 
această  poruncă  alături  de  aceea  de  a-L  iubi  pe  Dumnezeu  însuşi.  Mântuitorul  nu 
adaugă  nimic  în  această  privinţă.  Numai  că,  în  controversa  pe  care  o  generase, 
desigur,  punerea  pe  picior  de  egalitate  a  celor  două  porunci  -  căci  din  textul  de  Ia 
Marcu  rezultă  că  o  aripă  a  iudaismului,  pe  care  am  putea-o  numi  „ritualistă”,  punea 
mai  presus  decât  a-1  iubi  pe  aproapele  „arderile  de  tot”  şi  Jertfele”1,  considerate 
manifestări  concrete  ale  iubirii  faţă  de  Dumnezeu  Iisus  este  de  partea  celor  pe 
care  i-am  putea  numi  „progresişti”  şi  pentru  care  expresia  concretă  a  iubirii  de 
Dumnezeu  o  constituie  iubirea  aproapelui. 

Ceea  ce  adaugă  Iisus  -  şi  aportul  Său  este  absolut  epocal  şi  nu  trebuie 
nicidecum  minimalizat  -  este,  pe  de  o  parte,  faptul  că  El  dă  o  extensiune  universală 
noţiunii  de  aproapele,  în  sfera  ei  fiind  cuprinşi  inclusiv  vrăjmaşii  cei  mai  înverşunaţi; 
iar  pe  de  altă  parte,  excluzând  orice  pericol  de  a  reduce  porunca  iubirii  aproapelui 
la  o  simplă  vorbă  frumoasă  sau  la  un  slogan.  El  subliniază  că  eşti,  de  fapt,  aproapele 
numai  al  celui  căruia  te  faci  astfel,  în  mod  concret,  slujindu-1  şi  ajutându-1  la 
nevoie.  Mântuitorul  are  astfel  un  răspuns  al  Său  -  clar  şi  fără  precedent  -  la 
întrebarea  care-1  frământa  pe  cărturarul  din  Evanghelie:  „Şi  cine  este  aproapele 
meu?” 


2.  „Aproapele”  în  Vechiul  Testament  şi  în  iudaism 

în  Septuaginta  -  venerabila  traducere  în  greceşte  a  cărţilor  Vechiului 
Testament,  realizată  începând  cu  secolul  al  III-lea  dinainte  de  Hristos  -  substantivul 
7tA,r|<TÎov  apare  de  225  ori,  dintre  care  de  peste  50  ori  în  scrieri  care  există  numai 
în  canonul  alexandrin  şi,  deci,  pentru  care  nu  există  un  text  de  bază  ebraic.  Din 


1  Talmudul  reflectă  preocuparea  constantă  a  cărturarilor  iudei  ca  «drepturile»  lui 
Dumnezeu  să  nu  fie  încălcate  în  nici  un  fel.  Rabinii  îşi  exercită  abilităţile  interpretative  şi 
sistematizatoare  în  precizarea  acestor  «drepturi»,  oferind  mai  ales:  1)  precepte  privitoare 
la  jertfe,  tipuri  de  jertfe,  împrejurările  şi  felurile  jertfelor,  cu  tot  ce  se  leagă  de  ele,  pe  scurt, 
la  întregul  ritual  sacriftcial;  2)  precepte  referitoare  la  sărbători,  mai  ales  la  Sabat,  dar  şi  la 
marile  sărbători  anuale:  Paşti,  Sărbătoarea  Săptămânilor,  Anul  Nou,  Sărbătoarea  Corturilor 
şi  Ziua  Ispăşirii;  3)  precepte  referitoare  la  îndatoririle  faţă  de  templu  şi  de  preoţie,  cum 
sunt  pârga  (primele  roade),  zeciuiala,  darul  pentru  întâii  născuţi,  dajdia  templului  (de 
jumătate  de  şekel),  precum  şi  făgăduinţele  şi  ofrandele  de  bună  voie  etc.;  şi  4)  diferite  alte 
instrucţiuni,  dintre  care  cele  mai  multe  privesc  puritatea  sau  impuritatea  rituală.  Cf.  Emil 
Schtlrer,  The  History  of  theJewish  People  in  the  Age  of  Jesus  Christ ,  a  new  English  edition, 
rev.  and  ed.  by  Geza  Vermes,  Fergus  Miliar  and  Matthew  Black,  voi.  II,  T.  &  T.  Clark, 
Edinburgh,  1979,  p.  345. 

celelalte  circa  170  de  locuri,  pentru  15  lipseşte  sau  este  nesigur  un  echivalent 
ebraic,  astfel  încât  rămân  pentru  analiza  noastră  155  de  locuri.  Din  acestea,  în  12 
cazuri  7tAjţalov  are  valoarea  unei  prepoziţii  cu  sens  spaţial,  folosită  pentru  redarea 
unor  cuvinte  ebraice  ca  mul ,  'al-iad,  el  şi  miţţad,  de  ex.  în  Ex  34,  3;  Num  33,  38 
sau  Ios  12,  9.  Din  cele  peste  140  de  locuri  care  rămân  şi  în  care  Jt^rţcnov  are  o 
valoare  substantivală,  în  1 25  de  cazuri  acest  termen  îl  redă  pe  ebraicul  re  'a  (de  1 1 2 
ori)  sau  unele  derivate  ale  acestuia,  restul  fiind  redări  ale  unor  sinonime  ale  lui 
re'a,  ca  ’amit  (de  11  ori),  ach  (de  5  ori)  şi  karov  el-habbaith  (o  dată).  Astfel 
echivalentul  ebraic  principal  al  lui  JtXrţofov  din  Septuaginta  este  re'a.  Acest  termen 
apare  în  textul  masoretic  (ebraic)  al  Vechiului  Testament  de  aproape  190  ori,  fiind 
redat  de  traducătorii  greci,  atât  în  Septuaginta  cât  şi  în  afara  ei,  nu  numai  prin 
JiA.r|ctov,  ci  şi  prin  mulţi  alţi  termeni2. 

Substantivul  re'a  şi  principalele  derivate  ale  sale  descriu,  cu  diferite  nuanţe, 
o  relaţie  între  oameni.  Astfel,  el  apare  într-un  larg  evantai  de  expresii,  de  la  utilizarea 
în  titlul  onorific  prietenul  regelui”  (I  Cron  27, 33;  III  Regi  4, 5  LXX)  până  la  cea 
cu  semnificaţia  foarte  comună  de  „altuF  (I  Sam  28,  17;cf.IISam  12,  1 1 ;  Ier  9,  19; 
Est  1,  19).  între  aceste  extreme,  sunt  de  amintit  mai  ales  următoarele  sensuri  în 
care  este  folosit  acest  termen  în  Vechiul  Testament:  prieten  (Deut  13, 7;  II  Sam  13, 
3;  Mih  7,  5;  Ps  35,  14;  Prov  14,  20;  18,  24;  Iov  2,  11;  16,  20  ş.  a.);  iubit(ă)  sau 
amant(ă)  (Ier  3,  1.20;  Os  3,  1;  Cânt  Cânt  1,  9.15  ş.  a.);  însoţitor,  tovarăş  (Iov  30, 
29;  Prov  17, 17)  -  pluralul  re'oth  este  folosit  pentru  însoţitoarele  reginei  în  Ps  45, 
15,  sau  pentru  prietenele  fiicei  lui  Iefta,  în  Jud  11,  38;  vecin  (Prov  3,  29;  25,  17; 
Exod  11,2);  sau,  pur  şi  simplu,  semenul,  omul  de  lângă  tine,  cu  care  ai  de-a  face  în 
viaţa  de  toate  zilele  (Prov  6,  1.3;  18,  17;  25,  8;  26,  19)3. 

Toate  aceste  utilizări  se  referă  la  o  relaţie  între  oameni  care  nu  apare 
determinată  expressis  verbis  în  raport  cu  Iahve  şi  cu  Legea  Sa,  deşi  e  vorba,  în 
general  de  oameni  care  sunt  membri  ai  poporului  Legământului,  care  se  închină 
Unicului  Dumnezeu  şi  stau  sub  poruncile  Sale.  Fără  a  intra  într-o  analiză  a  textelor 
în  care  apare  re'a,  trebuie  să  spunem  că  acest  termen  nu  indică,  în  generai,  în  mod 
precis  pe  membrul  poporului  ales.  Totuşi,  de  pildă,  de  mai  multe  ori  în  Deuteronom, 
în  vecinătatea  Iui  re'a  este  folosit  cuvântul  ach  (frate),  iar  în  ceea  ce  se  numeşte 
„Legea  sfinţeniei”  (Lev  1 7  -  26)J  termenul  apare  determinat  prin  expresii  ca  „om 
dintre  fiii  lui  Israel”  (17,  3;  cf.  17,  14:  „fiii  lui  Israel”)  sau  prin  precizarea  că  este 
vorba  de  cineva  care  aparţine  „poporului  tău”  (ca  în  textul  citat  din  Lev  19,  16-18, 
în  care  apare  porunca  de  a-1  iubi  pe  aproapele). 


2  Cf.  Johannes  Fichtner,  în  Theologisches  Worterbuch  zum  Neuen  Testament,  ed.  de 

G.  Kittel,  voi.  VII,  Stuttgart,  1965,  p.  310.  ... 

3  Ibid..  p.  3 1 1 . 

Revenind  la  acest  text  fundamental,  sensul  lui  re'a ,  determinat  de  expresiile: 
„poporul  tău”  (vers.  1 6),  „fratele  tău”  (vers.  1 7)  şi  „fiii  poporului  tău”  (vers.  1 8),  nu 
poate  fi  decât  unui  singur:  acela  de  membru  al  poporului  Legii,  de  israelit.  Astfel, 
putem  spune  că  porunca  iubirii  „aproapelui”  din  Lev  19,  18  defineşte  îndatorirea 
credinciosului  israelit  numai  faţă  de  cei  care  sunt  şi  ei  participanţi  la  Legământul  lui 
Iahve,  iar  nu  şi  faţă  de  ceilalţi  oameni.  De  altfel,  în  acelaşi  capitol,  porunca  va  fi 
reluată,  în  termeni  asemănători,  pentru  a  defini  relaţia  cu  „străinul”  (ger)  care  locuieşte 
între  israeliţi:  „De  se  va  aşeza  vreun  străin  în  pământul  vostru,  să  nu-1  strâmtoraţi. 
Străinul,  care  s-a  aşezat  la  voi,  să  fie  pentru  voi  ca  şi  băştinaşul  vostru;  să-l  iubiţi  ca 
pe  voi  înşivă,  că  şi  voi  aţi  fost  străini  în  pământul  Egiptului”  (Lev  19,  33-34). 

Folosirea  cuvântului  re'a  permite,  pe  de  o  parte,  o  restrângere,  iar  pe  de  altă 
parte  o  lărgire  a  sferei  poruncii  iubirii5.  în  iudaismul  de  mai  târziu,  porunca  iubirii 
aproapelui  apare,  în  general,  restrânsă  numai  la  israeliţi  şi  la  prozeliţii  intraţi  deplin 
în  Legământ  prin  circumciziune,  cu  excluderea  samarinenilor,  a  străinilor  (adică  a 
celor  din  alte  ţări)  şi  a  străinilor  din  ţară  care  într-un  răstimp  de  12  luni  nu  devin 
membri  ai  comunităţii  iudaice6. 

Totuşi,  precum  remarcam  la  începutul  acestui  studiu,  întrebarea  învăţătorului 
de  lege  din  Lc  10,  29  dovedeşte  că  în  iudaismul  epocii  precreştine  au  existat  şi 
glasuri  în  favoarea  lărgirii  sensului  lui  re'a  din  Lev  1 9, 1 8  la  toţi  oamenii.  Aproapele 
devine,  în  acest  înţeles,  pur  şi  simplu  semenul,  omul  în  general.  O  astfel  de  lărgire 
a  sensului  o  reflectă  însăşi  traducerea  acestui  termen  în  Septuaginta,  de  cele  mai 
multe  ori,  prin  JtA.Tţcfi.ov.  De  altfel,  ideea  unei  aplicări  cu  caracter  general  a  poruncii 
iubirii  aproapelui  va  fi  exprimată  în  unele  texte  mai  târzii,  ca  cel  din  Is  Sir  13,  15 
(după  numerotarea  din  Septuaginta ;  vers.  18  în  ediţia  sinodală):  „Tot  dobitocul 
iubeşte  pe  cel  asemenea  sieşi  şi  tot  omul  pe  aproapele  său”  (irâv  (cpov  âyanâ  io 

bpOLOV  aUTU  KCtl  TOC  âvQpWTTO;  TOV  TTA.T10L0V  OCUTOU). 

Aripa  rigoristă  a  avut  până  la  urmă  -  după  distrugerea  Ierusalimului,  la  anul 
70  d.  H.  -  câştig  de  cauză  în  sânul  iudaimului  oficial.  Astfel  încât  în  rugăciunea 
Şemoneh  'Esreh,  principala  rugăciune  a  iudaismului7,  a  fost  adăugată,  ca  a  12-a 


*  Specialiştii  văd  în  această  secţiune  din  Levitic  o  tentativă  de  reformă  de  care  ar  fi 
responsabil  clerul  ierusalimitean.  Apartenenţa  lui  Israel  la  Iahve  este  definită  aici,  în  modul 
cel  mai  evident,  de  o  manieră  rituală,  sfinţenia  lui  Iahve  constituind  temeiul  sfinţeniei  lui 
Israel,  în  îndoitul  ei  sens,  «ontologic»  şi  moral.  Un  studiu  general  al  acestei  secţiuni  (şi 
bibliografie)  oferă  articolul  lui  H.  Cazelles  din  Supplement  au  Dictionnaire  de  la  Bible , 
VII,  col.  823-827. 

5  J.  Fichtner,  art.  cit.,  p.  313. 

6  Mekiltha  la  Ex  21,  35,  după  J.  Fichtner,  ibid. 

7  Absolut  toţi  israeliţii,  inclusiv  femeile,  sclavii  şi  copiii,  trebuiau  să  recite  această  rugăciune 
de  trei  ori  pe  zi,  dimineaţa,  după-amiaza  şi  seara  (E.  Schurer,  op.  cit.,  II,  p.  455-456). 

dintre  cele  18  binecuvântări,  şi  aşa-numita  „Binecuvântare  eretică”,  ( birkhath 
ha-minim),  de  fapt  un  blestem  împotriva  apostaţilor  şi  a  ereticilor,  între  care 
sunt  menţionaţi  în  special  creştinii,  sub  denumirea  de  „nazarineni”.  Această 
„binecuvântare”  a  fost  revizuită  de  mai  multe  ori.  în  forma  ei  primară,  aşa  cum 
a  fost  propusă  de  Samuel  cel  Mic  şi  de  Rabbanul  Gămăliei8  (pe  la  anii  85-90)9, 
ea  trebuie  să  fi  avut  următorul  cuprins:  „Pentru  apostaţi  (renegaţi)  să  nu  fie  nici 
o  speranţă  şi  împărăţia  celor  mândri  (aroganţi)  să  fie  repede  smulsă  din  rădăcină, 
în  zilele  noastre,  şi  nazarinenii  şi  ereticii  {minim10)  să  piară  într-o  clipă  şi  să  fie 
şterşi  din  cartea  vieţii;  şi  să  nu  fie  ei  scrişi  cu  drepţii.  Binecuvântat  eşti  Tu, 
Doamne,  care  îi  smereşti  pe  cei  mândri”".  Intenţia  introducerii  acestei 
„binecuvântări”  a  fost,  desigur,  de  a-i  condamna  pe  iudeii  trecuţi  la  creştinism 
(pe  iudeo-creştini)  şi  de  a-i  exclude  din  sinagogă.  Evanghelia  de  la  Ioan  reflectă 
deja  situaţia  astfel  creată12. 

Hotărârea  de  la  Iavneh  n-a  rămas  numai  pe  hârtie.  Există  mărturii  patristice 
directe  despre  faptul  că  „binecuvântarea”  a  12-a  era  cu  adevărat  rostită  de  iudei, 
alături  de  celelalte  binecuvântări  din  Şemoneh  'Esreh,  de  trei  ori  pe  zi13.  Ceea  ce, 


8  în  Mişna ,  tratatul  Berakhoth  28  b,  este  redată  această  tradiţie:  «Simeon,  negustorul 
de  bumbac,  a  aranjat  cele  optsprezece  binecuvântări  după  rânduiala  lor  în  timpul  lui  Rabban 
Gămăliei,  la  Iavneh.  Rabban  Gămăliei  a  zis  înţelepţilor:  „Este  cineva  între  voi  care  poate 
să  formuleze  binecuvântarea  ( berakhah )  împotriva  ereticilor?”  Atunci  Samuel  cel  Mic  s-a 
ridicat  şi  a  formulat-o».  Cf.  E.  Schiirer,  op.  cit.,  p.  462.  •  ■ 

,  Cf.  J.  Jocz,  The  Jewish  People  and  Jesus  Christ,  1949,  p.  51-57. 

10  «Nazarinenii»  sunt,  desigur,  creştinii.  Cât  despre  «minim»,  cuvântul  pare  să  aibă 
un  sens  mai  larg,  fiind  folosit  pentru  eretici  sau  apostaţi,  în  general.  Pentru  o  discuţie 
asupra  acestui  termen,  a  se  vedea,  de  pildă,  W.  Bacher,  Le  mot  «Minim»  designe-t-il quelque 
fois  des  chretiens?,  în  «Revue  des  Etudes  Juives»,  38  (1899),  p.  37-45;  I.  Levi,  Le  mot 
«Minim»  designe-t-il  jamais  une  secte  juive  de  gnostiques  antinomistes  ayant  exerce  son 
action  enJudee  avant  la  destruction  du  temple?,  ibid.,  p.  204-210,  ş.  a. 

"  După  traducerea  engleză  făcută  de  Jocz  {op.  cit.)  pe  textul  rugăciunii  aşa  cum 
apare  el  în  manuscrisul  descoperit  în  Genizah  (loc  în  care  se  depozitau,  la  o  sinagogă, 
textele  sfinte  deteriorate)  din  Cairo.  La  traducerea  românească  am  ţinut  seama  şi  de  redarea 
rugăciunii  (în  varianta  «palestiniană»)  de  către  E.  Schiirer,  op.  cit.,  p.  461. 

12  In  9,  22.34.  Probabil  că  printre  primii  cititori  ai  Evangheliei  de  la  Ioan  existau 
iudeo-creştini  excomunicaţi  din  sinagogă  ca  apostaţi.  Cf.  C.  K.  Barrett,  The  Gospel  According 
to  St.  John.  An  Introduction  with  Commentary  and  Notes,  London,  1955,  p.  300. 

13  încă  Sf.  Iustin  Martirul,  adresându-se  iudeului  Trifon,  îi  zice:  «Voi  aţi  ucis  pe  Cel 
drept...,  iar  acum  căutaţi  să  nimiciţi  şi  pe  cei  ce  nădăjduiesc  în  El  şi  în  Cel  ce  L-a  trimis  pe 
El,  Atotţiitorul  şi  Făcătorul  tuturor,  Dumnezeu,  şi  îi  necinstiţi  în  măsura  în  care  vă  stă  în 
putinţă,  blestemându-i  în  sinagogile  voastre  pe  cei  ce  cred  în  Hristos»  ( Dialogul  cu  iudeul 
Trifon ,  16,  trad.  de  Pr.  O.  Căciulă,  în  voi.  Apologeţi  de  limbă  greacă,  col.  «Părinţi  şi 

desigur,  a  determinat  reacţia  creştină  şi  ni  s-au  păstrat  destule  texte  ale  scriitorilor 
creştini  „contra  iudaeorum”. 

Când  reacţia  creştină  a  depăşit  forma  simplei  controverse  doctrinare,  când  a 
devenit  ea  însăşi  „blestem”,  când  a  determinat  discriminări  şi  violenţe  împotriva 
credincioşilor  sinagogii,  ea  a  constituit,  desigur,  o  gravă  încălcare  a  intenţiei 
întemeietorului  Creştinismului.  Căci  una  din  principalele  caracteristici  ale  doctrinei 
Sale  îl  constituie  tocmai  lărgirea  fără  limite  a  noţiunii  de  aproapele  din  porunca 
din  Lev  19,  18  şi  includerea  în  sfera  poruncii  iubirii  de  aproapele  chiar  şi  a  celui 
mai  crunt  vrăjmaş. 

3.  „Aproapele”  în  Noul  Testament 

Cu  o  singură  excepţie,  unde  are  sens  adverbial  (In  4,  5),  ttXiţalov  apare  în 
Noul  Testament  numai  ca  substantiv  şi  cu  sensul  de  „aproapele”.  De  cele  mai 
multe  ori,  el  apare  în  legătură  cu  anumite  texte  din  Vechiul  Testament:  în  1 2  locuri 
în  legătură  cu  textul  din  Lev  19, 18,  o  dată  într-un  citat  din  Zah  8,  16  (în  Ef  4,  25), 
o  dată  într-o  aluzie  la  Ex  2,  13  (în  Fapte  7,  27).  Numai  de  două  ori  (în  Rom  15, 2 
şi  Iac  4,  12)  este  folosit  în  texte  fără  legătură  cu  Vechiul  Testament.  Chiar  din 
această  sumară  privire  de  ansamblu  ne  dăm  seama  că,  pentru  autorii  scrierilor 
Noului  Testament,  7iA.r|ciov  constituie  o  moştenire  din  Vechiul  Testament,  preluat 
de  ei  ca  un  termen  tradiţional. 

Termenul  este  folosit  în  primul  rând  în  discuţiile  asupra  poruncii  iubirii, 
anume  în  textele  sinoptice  în  care  sunt  puse  alături  iubirea  faţă  de  Dumnezeu  şi 
iubirea  faţă  de  aproapele  (Mt  22,  34-40;  Mc  12,  28-31;  Lc  10,  25-28).  Am  spus 
deja  câte  ceva  despre  aceste  texte.  Adăugăm  aici  precizarea  că,  deşi  în  sânul 
iudaismului  de  la  începutul  erei  creştine  exista  o  tendinţă  de  ierarhizare  a  poruncilor 
Legii  lui  Moise  în  funcţie  de  importanţa  sau  de  „mărimea”  lor  (cf.  Mt  22,  26;  Mc 


scriitori  bisericeşti»,  2,  Bucureşti,  1980,  p.  109).  Nu  este  sigur  dacă  Sf.  Iustin  are  în  vedere, 
în  mod  precis,  «binecuvântarea»  a  12-a  din  Şemoneh  'Esreh.  El  se  exprimă  la  fel  în  multe 
alte  locuri  ale  Dîo/ogu/uj  său  (cap.  47, 93,95,96,  108, 117,  133).  în  cap.  1 37,  et  adresează 
iudeilor  acest  îndemn:  «Deci,  mărturisindu-L  împreună  cu  noi,  ca  Fiu  al  lui  Dumnezeu, 
nu-L  ocărâţi  şi  nici,  încrezându-vă  în  învăţăturile  fariseilor,  nu-L  luaţi  în  derâdere  pe 
împăratul  lui  Israel,  după  rugăciune,  aşa  cum  vă  învaţă  căpeteniile  sinagogilor  voastre  să 
faceţi»  (p.  252-253).  Unele  mărturii  patristice  mai  târzii  fac  referire  clară  la  «binecuvântarea» 
împotriva  «nazarinenilor»  şi  a  «minim»-ilor.  Sunt  de  menţionat  mai  ales  cele  ale  Sf.  Epifanie 
( Panarion ,  29,  9)  şi  Fer.  Ieronim  (In  Esaiam  5,  18-19  şi  48,  7),  care  spun,  în  esenţă,  că 
creştinii,  sub  numele  de  «nazarineni»,  sunt  blestemaţi  de  iudei  în  sinagogi  de  trei  ori  pe  zi; 
a  se  vedea  citatele  la  E.  Schtirer,  op.  cit.,  p.  462,  nota  164. 

12,  28)14  şi  deşi  apropierea  între  cele  două  porunci  „mai  mari”  apare  şi  în  scrierile 
rabinice15,  totuşi  Mântuitorul  Hristos  este  Cel  dintâi  Care  rezumă  „toată  Legea  şi 
proorocii”  (Mt  22, 40)  în  îndoita  poruncă  a  iubirii.  Pe  aceeaşi  linie,  ‘  Sfântul  Apostol 
Pavel  zice  că  „toată  Legea  se  cuprinde  într-un  singur  cuvânt:  Iubeşte  pe  aproapele 
tău  ca  pe  tine  însuţi”  -  6  yâp  Trag  nopog  kv  wg  evl  Aoyto  neTrAtiptoTai,  kv  xco- 
ayaupoeig  tov  trAjiatov  oou  tog  araurov  (Gal  5,  14).  La  fel,  în  Rom  13,  8-10: 
„Nimănui  cu  nimic  nu  fiţi  datori,  decât  cu  iubirea  unuia  faţă  de  altul;  căci  cel  care 
iubeşte  pe  aproapele  (iov  etepon)  a  împlinit  Legea.  Pentru  că  (poruncile):  Să  nu 
săvârşeşti  adulter;  să  nu  ucizi;  să  nu  furi;  să  nu  mărturiseşti  strâmb;  să  nu  pofteşti... 
şi  orice  altă  poruncă  armai  fi,  se  cuprind  în  acest  cuvânt:  Să  iubeşti  pe  aproapele 
(rov  rcA.riai.ov)  tău  ca  pe  tine  însuţi.  Iubirea  nu  face  rău  aproapelui.  Iubirea  este 
împlinirea  Legii”.  Fapml  că  în  acest  text  o  etepot;  (lit.:  „altul”;  „celălalt”)  este 
folosit  ca  un  sinonim  al  lui  o  nApoiov  dovedeşte  că  acest  din  urmă  termen  are  la 
Apostolul  neamurilor  sensul  cel  mai  cuprinzător,  „aproapele”  fiind  orice  om.  Este 
de  notat  faptul  că  în  cele  două  texte  pauline  citate  nu  mai  e  vorba  de  două  porunci, 
ca  la  sinoptici,  ci  numai  de  una  singură,  cea  a  iubirii  aproapelui.  Această  diferenţă 
se  explică,  probabil,  prin  faptul  că  pentru  definirea  raporturilor  dintre  om  şi 

14  Complicatul  cod  de  prescripţii  ale  Legii  (rabinii  socoteau  că  Thora  cuprinde  nu 
mai  puţin  de  613  porunci)  cerea  o  anumită  sistematizare.  în  scrierile  rabinice  se  vede 
tendinţa  de  a  distinge  în  poruncile  Legii  ceea  ce  este  esenţial  de  ceea  ce  este  secundar. 
Astfel,  se  spune  că  un  păgân  i-a  cerut  lui  Hillel,  un  mare  rabin  din  sec.  I  d.  H.,  să-l  înveţe 
toată  Legea  în  atâta  timp  cât  poate  sta  el  într-un  picior;  Hillel  a  răspuns:  «Nu  face 
aproapelui  ceea  ce  nu-ţi  place  să  ţi  se  facă  ţie.  Aceasta  este  întreaga  Lege;  restul  e 
explicaţie.  Mergi  şi  învaţă!»  (cf.  David  Daube,  The  New  Testament  and Rabbinic  Judaism, 
London  1956,  p.  251).  într-o  omilie  a  lui  Rabbi  Şimlai,  se  spune  despre  cele  6 1 3  porunci 
ale  Legii  că  David  le-a  rezumat  la  unsprezece  (în  Ps  14/15),  Isaia  la  şase  (Is  33,  15), 
Miheia  la  trei  (Mih  6,  8),  apoi  din  nou  Isaia  la  două  (Is  56, 1),  iar  Amos  la  una:  «Căutaţi- 
Mă  şi  veţi  fi  vii»  (Amos  5,  4).  Cf.  G.  F.  Moore,  Judaism  in  the  First  Centuries  of  the 
Christian  Era,  voi.  I,  Havard,  1950,  p.  85. 

15  A  se  vedea  H.  L.  Strack  şi  P.  Billerbeck,  Kommentar  zum  Neuen  Testament  aus 
Talmud und Midrasch ,  voi.  1,  Munchen,  1922,  p.  900-908;  R.  Schnackenburg,  Die sittliche 
Botschaft  des  Neues  Testament,  ed.  a  Il-a,  Munchen,  1962,  p.  65-71  şi  172-178;  şi  G. 
Bomkamm,  Das  Doppelgebot  der  Liebe,  în  Idem,  Gesammelte  Aufsătze,  voi.  III,  Munchen, 
1968,  p.  37-45.  Se  pare  chiar  că  rabinii  grupaseră  toate  poruncile  Legii  lui  Moise  în  două 
categorii,  punând  de  o  parte  poruncile  referitoare  la  relaţia  omului  cu  Dumnezeu  şi  de 
cealaltă  parte  pe  cele  ce  reglementează  raporturile  dintre  oameni  întreolaltă,  porunca  de  a- 
L  iubi  pe  Dumnezeu  din  Deut  19, 1 8  fiind  considerată  reprezentativă  pentru  toate  poruncile 
din  prima  grupă,  iar  porunca  iubirii  aproapelui  din  Lev  19,18  fiind  aşezată  în  fruntea  celor 
din  a  doua  grupă.  Cf.  J.  B.  Stern,  Jesus  ’  Citation  of  Deut  6,  5  and  Lev  19,  18  in  the  Light 
ofJewish  Tradition,  în  «The  Catholic  Biblical  Quarterly»,  28  (1966),  p.  312-316. 

Dumnezeu  Apostolul  foloseşte  termenul  „credinţă”16;  în  textele  citate,  el  se 
referă,  desigur,  numai  poruncile  din  Lege  care  reglementează  relaţia  omului 
cu  aproapele  său. 

Porunca  iubirii  aproapelui  este  citată  şi  în  prima  dintre  Epistolele  soborniceşti. 
Mai  mult,  Sf.  Iacov  o  numeşte  „legea  împărătească”.  Iată  textul:  „Dacă,  într-adevăr, 
împliniţi  legea  împărătească,  potrivit  Scripturii:  Să  iubeşti  pe  aproapele  tău  ca  pe 
tine  însuţi,  bine  faceţi”  (Iac  2,  8). 

Toate  aceste  texte  arată  cât  de  mare  importanţă  a  dobândit  în  creştinism 
porunca  din  Lev  19, 18  şi,  totodată,  au  deschis  calea  extraordinarei  cariere  pe  care 
o  va  face  în  Biserică  şi,  prin  ea,  în  viaţa  lumii  încreştinate  substantivul  „aproapele”. 

4.  Biserica,  spaţiu  al  redescoperirii  semenului  ca  „aproapele” 

în  raport  cu  sensul  îngust  reţinut,  în  general,  de  iudaism  pentru  „aproapele”  din 
formularea  poruncii  iubirii  din  Lev  19, 1 8,  ca  de  altfel  şi  din  alte  texte  vechitestamentare 
în  care  apare  acest  termen,  o  lărgire  practică  a  sensului  său  în  Creştinism  a  fost 
determinată  de  însuşi  universalismul  Evangheliei.  în  Hristos,  neiudeii  au  încetat  de  a 
mai  fi  „păgâni”  şi  „străini”;  prin  intrarea  lor  în  Biserică,  adevăratul  Israel  sau  „Israelul 
lui  Dumnezeu”  (Gal  6, 1 6),  ei  au  devenit  „israeliţi”  în  sensul  cel  mai  deplin  al  cuvântului. 
Astfel  încât,  chiar  aplicat  membrilor  comunităţii  Noului  Legământ,  „aproapele”  şi 
porunca  iubirii  aproapelui  dobândesc  deja  o  extensiune  de  negândit  în  cadrele  strâmte 
ale  iudaismului.  E  adevărat  că  păgânii  puteau  deveni  membri  ai  comunităţii  israelite 
prin  aderarea  la  mozaism  şi  prin  circumciziune,  dar  păgânul  astfel  iudaizat  -  prozelitul 
-  rămânea  pe  totdeauna  un  „iudeu”  de  mâna  a  doua  şi  unii  învăţaţi  iudei  se  întrebau 
dacă  nu  cumva  e  cazul  să  li  se  impute  păcatele  săvârşite  înainte  de  a  fi  trecut  la  iudaism17. 
Problema  nu  se  pune  niciodată  în  acest  fel  în  Creştinism.  Noul  Testament  afirmă  simplu 
că  în  Hristos  „nu  mai  este  iudeu,  nici  elin”  (Gal  3, 28);  că  „în  Hristos  Iisus  nici  tăierea 
împrejur  nu  este  ceva,  nici  netăierea  împrejur,  ci  făptura  cea  nouă”  (Gal  6,  15);  şi  că 


16  Pentru  Sf.  Pavel,  credinţa  în  Dumnezeu  nu  poate  fi  decât  o  credinţă  iubitoare. 
Când  zice  «credinţă»,  el  are  în  vedere  «credinţa  lucrătoare  prin  iubire»  (Gal  5,  6).  Prin 
însăşi  natura  ei,  credinţa  creştină  este  iubitoare,  ea  fiind  răspunsul  omului  la  iubirea  lui 
Hristos  Cel  răstignit  (Gal  2,  20).  A  se  vedea  Pr.  Vasile  Mihoc,  Epistola  Sf.  Apostol  Pavel 
către  Galateni  -  studiu  introductiv,  traducere  şi  comentariu.  Bucureşti,  1983,  p.  190-191 
şi  200-201. 

17  în  Talmudul  babilonean,  tratatul  Yebamoth  48  b,  se  spune  că  Rabbi  Hananiah 
susţinea  că  prozeliţii  erau  serios  afectaţi  de  faptul  că  înainte  de  convertirea  lor  n-au  observat 
nici  legea  morală  cea  mai  generală,  ale  cărei  exigenţe  apar  cuprinse  în  ceea  ce  s-a  numit 
«legea  noahitică»  (adică  legea  lui  Noe),  sistematizată  de  rabini  într-un  număr  mai  mare  sau 
mai  mic  de  porunci.  Cf.  W.  D.  Davies,  Paul  and Rabbinic  Judaism,  London,  1 948,  p.  119. 

,  jiu  este  deosebire”  între  cei  ce  intră  în  dreptatea  lui  Dumnezeu  prin  credinţa  în  Hristos 
(Rom  3,  22).  Sf.  Pavel  descrie  astfel  schimbarea  petrecută  în  statutul  religios  al 
„străinilor”  de  odinioară:  „Eraţi,  în  vremea  aceea,  în  afară  de  Hristos,  osebiţi  de  cetăţenia 
lui  Israel  şi  străini  de  aşezămintele  făgăduinţei,  lipsiţi  de  nădejde  şi  fără  Dumnezeu  în 
lume.  Acum  însă,  fiind  în  Hristos  Iisus,  voi  care  altă  dată  eraţi  departe,  v-aţi  apropiat 
prin  sângele  lui  Hristos,  căci  El  este  pacea  noastră.  El,  Care  a  făcut  din  cele  două  lumi 
una...”  (Ef  2,  12-14). 

Dar  în  Hristos  este  abolită  nu  numai  deosebirea  dintre  iudei  şi  păgâni.  Cei 
socotiţi  odinioară  inferiori  şi  supuşi  discriminărilor  de  orice  fel  -  femeia18,  sclavul19, 
săracul20,  „cei  mici”  şi  „cei  slabi”21,  „barbarul”22  -  îşi  văd  recunoscută  în  Evanghelie 


18  Astăzi  ne  este,  poate,  greu  să  sesizăm  cât  de  revoluţionară  era  în  epocă  afirmaţia 
Apostolului  Pavel  că  în  Biserică  «nu  mai  este  parte  bărbătească  şi  parte  femeiască,  pentru 
că  voi  toţi  una  sunteţi  în  Hristos  Iisus»  (Gal  3, 28).  Iudaismul  însuşi  promova  o  accentuată 
discriminare  a  femeii.  Până  astăzi,  iudeul  credincios,  într-o  foarte  importantă  rugăciune  de 
dimineaţa,  mulţumeşte  lui  Dumnezeu  nu  numai  pentru  că  nu  l-a  făcut  păgân  şi  rob,  ci  şi 
pentru  că  nu  l-a  făcut  femeie.  Ajungând  la  acest  loc  al  rugăciunii,  femeia  iudee  zice:  «îţi 
mulţumesc  Stăpâne,  împărate  a  toate,  că  m-ai  făcut  după  voia  ta». 

19  1  Sf.  Apostol  Pavel  zice  hotărât  că  «în  Hristos»,  adică  în  Biserică,  «nu  mai  este 
nici  rob,  nici  liber»  (Gal  3,  28;  cf.  Col  3,  11).  El  îşi  exprimă  atitudinea  faţă  de  odioasa 
instituţie  a  sclaviei  mai  ales  în  Epistola  către  Filimon.  Nicolae  Colan,  pe  atunci  profesor  de 
teologie,  devenit  episcop  al  Clujului  şi,  ulterior,  mitropolit  al  Ardealului,  scrie  că  din  această 
Epistolă  «se  desprinde  luminos  marele  adevăr  că,  în  fond,  desăvârşita  iubire  creştinească 
şi  sclavia  se  exclud»  ( Sf.  Pavel  către  Filimon.  Creştinismul  şi  sclăvia,  Sibiu,  1925,  p.  33). 
A  se  vedea  şi  Pr.  prof.  Grigorie  Marcu,  Un  document  inspirat  de  mărinimie  creştinească  - 
Epistola  către  Filimon ,  în  rev.  «Mitropolia  Ardealului»,  2  (1957),  nr.  5-8,  p.  413-428; 
Theo  Preiss,  Vie  en  Christ  et  ethique  sociale  dans  l  ’Epitre  ă  Philemon ,  în  voi.  «Aux  sources 
de  latradition  chretienne.  Melanges  offerts  â  Maurice  Goguel»,  Paris,  1950,  p.  178  şi  urm. 

20  Sf.  Iacov,  de  pildă,  mustră  aspru  pe  unii  creştini  care  ofereau  locuri  mai  de  cinste 
în  biserică  bogaţilor,  fâcându-se  astfel  «judecători  cu  socoteli  viclene»  şi  aplicând  o 
discriminare  care  atenta  la  însăşi  «legea  împărătească»  a  iubirii  aproapelui  (lac  2,  1-13). 

21  Dacă  Mântuitorul  vorbeşte  de  «cei  mici»  din  Biserica  Sa,  facându-Se  apărătorul 
lor(Mt  18,  10-14),  Apostolul  Pavel  se  face,  la  rândul  său,  apărătorul  «celor  slabi»,  faţă  de 
care  cere  o  atitudine  prevenitoare,  ca  nu  cumva  să  ne  facem  pentru  ei  pricină  de  sminteală 
(Rom  14;  I  Cor  8-10).  Un  rezumat  al  demersului  paulin  în  această  privinţă  îl  aflăm  în  Rom 
15, 1-3:  «Datori  suntem  noi  cei  tari  să  purtăm  slăbiciunile  celor  neputincioşi  şi  să  nu  căutăm 
plăcerea  noastră.  Ci  fiecare  dintre  noi  să  caute  să  placă  aproapelui  său,  la  ce  este  bine,  spre 
zidire.  Că  şi  Hristos  n-a  căutat  plăcerea  Sa,  ci  precum  este  scris:  Ocările  celor  ce  te  ocărăsc 
pe  tine  au  căzut  asupra  mea». 

22  Anticii  îi  socoteau  «barbari»  pe  cei  din  afara  spaţiului  greco-roman.  Apostolul 
Pavel  atrage  atenţia  că  şi  această  discriminare  nu-şi  mai  are  locul  «în  Hristos»  (Col  3, 11). 

demnitatea  de  oameni  creaţi  după  chipul  lui  Dumnezeu  şi  chemaţi  să  devină 
deopotrivă  părtaşi  la  harul  mântuirii  în  Hristos  Iisus. 

S.  .„Aproapele”  este  şi  vrăjmaşul 

Dacă  discriminările  sunt  abolite  cu  totul  în  spaţiul  Bisericii,  aceasta  nu 
înseamnă  că  „aproapele”  este  pentru  creştin  numai  fratele  său  de  credinţă.  Dacă  ar 
ft  aşa.  Creştinismul  n-ar  putea  pretinde  nici  un  fel  de  superioritate  faţă  de  mozaism. 
Marea  noutate  pe  care  o  aduce  Hristos  în  această  privinţă  o  constituie  doctrina 
iubirii  faţă  de  vrăjmaşi.  „Aproapele”  este  oricine,  inclusiv  vrăjmaşul  tău  personal, 
ca  şi  vrăjmaşul  naţional  sau  prigonitorul  cel  mai  crâncen  al  Bisericii  şi  al  creştinilor. 

Niciodată  iudaismul  n-a  cuprins  şi  pe  vrăjmaşi  în  noţiunea  de  aproapele. 
Mântuitorul  exprimă  foarte  exact  modul  în  care  iudaismul  înţelegea  şi  aplica 
porunca  de  a-1  iubi  pe  aproapele  din  Lev  19,  1 8  atunci  când  prezintă  această  poruncă 
într-o  formulare  ce  nu  se  regăseşte  de  fapt  în  textul  biblic:  „Aţi  auzit  că  s-a  zis:  Să 
iubeşti  pe  aproapele  tău  şi  să  urăşti  pe  vrăjmaşul  tău ”  (Mt  5, 43).  In  targumul23  la 
Lev  1 9, 1 8,  porunca  biblică  apare,  într-adevăr,  redată  astfel:  „Să  iubiţi  pe  prietenul 
vostru,  care  este  ca  şi  voi  înşivă”24.  Acestei  interpretări  înguste  -  şi,  de  fapt, 
falsificatoare  -  Iisus  îi  opune  adevăratul  înţeles  al  poruncii,  care,  în  intenţia 
Legiuitorului  divin,  îi  înglobează  în  exigenţele  sale  pe  toţi  semenii,  până  şi  pe 
vrăjmaşi:  „Iar  Eu  vă  zic  vouă:  Iubiţi  pe  vrăjmaşii  voştri,  binecuvântaţi  pe  cei  ce  vă 
blestemă,  faceţi  bine  celor  ce  vă  urăsc  şi  rugaţi-vă  pentru  cei  ce  vă  vatămă  şi  vă 
prigonesc,  ca  să  fiţi  fiii  Tatălui  vostru  Celui  din  ceruri,  că  El  face  să  răsară  soarele 
şi  peste  cei  răi  şi  peste  cei  buni  şi  trimite  ploaie  peste  cei  drepţi  şi  peste  cei  nedrepţi. 
Căci  dacă  iubiţi  pe  cei  ce  vă  iubesc,  ce  răsplată  veţi  avea?  Au  nu  fac  şi  vameşii 
acelaşi  lucru?  Şi  dacă  îmbrăţişaţi  numai  pe  fraţii  voştri,  ce  faceţi  mai  mult?  Au  nu 
fac  şi  păgânii  acelaşi  lucru?  Fiţi,  dar  voi  desăvârşiţi,  precum  Tatăl  vostru  Cel  ceresc 
desăvârşit  este”  (Mt  5,  44-48). 

Este  clar  că  nu  este  vorba  aici  numai  de  duşmanii  personali,  ci  şi  de  vrăjmaşii 
naţionali  şi,  pentru  creştini,  de  prigonitorii  Bisericii.  Când  Sf.  Matei  îşi  redacta 
Evanghelia,  creştinii  erau  prigoniţi  şi  duşi  la  moarte  pentru  credinţa  lor.  Ei  bine. 


23  «Targumii  sau  traducerile  aramaice  ale  Bibliei  ebraice  reprezintă  interpretarea 
tradiţională  a  Scripturii  în  sinagogi»  (Emil  Schurer,  op.  cit.,  voi  I,  Edinburgh,  1973,  p.  99). 

24  Targum  du  Pentateuque.  Traduction  des  deux  recensions  palestiniennes  completes 
avec  introduction,  paralleles,  notes  et  index,  par  Roger  Le  Deaut,  avec  la  collaboration  de 
Jacques  Robert,  tome  II.  Exode  et  Levitique  («Sources  chretiennes»,  256),  Cerf,  Paris, 
1979,  p.  442.  A  se  vedea  şi  recenzia  substanţială  a  acestei  lucrări,  de  Pierre  Grelot,  în 
«Revue  Biblique»,  87(1980),  nr.  2,  p.  298  şi  urm.,  mai  ales  p.  305-306. 

Evanghelia  le  cere  să  răspundă  răului  cu  bine  şi  să  se  roage  pentru  prigonitorii  lor. 
Avem  toate  motivele  să  credem  că  în  cultul  Bisericii  primare  îşi  aveau  deja  un  Ioc 
bine  stabilit  rugăciunile  pentru  vrăjmaşi  şi  persecutori  (cf.  Sf.  Policarp,  Epistola 
către  Filipeni,  12,  3)25.  ■  - 

Sfinţii  Bisericii,  din  toate  epocile,  au  strălucit  în  mijlocul  lumii  în  care  trăiau 
mai  ales  prin  împlinirea  acestei  porunci.  Atitudinea  lor  iubitoare  a  impresionat 
adânc  pe  vrăjmaşii  şi  pe  prigonitorii  lor.  Vieţile  sfinţilor  sunt  pline  de  mărturii  în 
acest  sens.  Creştinul  adevărat,  chiar  dacă  lumea  nu-1  înţelege  şi  nu-1  acceptă,  chiar 
dacă  sufere  martiriul,  nu  poate  avea  vrăjmaşi.  El  nu  are  decât  fraţi. 

Porunca  iubirii  nelimitate  i-a  pus  în  încurcătură  pe  moralişti.  Scolasticismul 
catolic,  apelând  la  tradiţia  stoică,  a  introdus  tot  felul  de  limitări:  că,  într-adevăr, 
vrăjmaşii  nu  trebuie  excluşi  din  sfera  iubirii  generale  faţă  de  semeni  şi  din 
rugăciunea  creştinilor  pentru  toţi  oamenii.  Fiecare  trebuie  să  avem  pregătirea 
spirituală  necesară  spre  a  fi  gata  să-i  iubim  pe  vrăjmaşi  „si  necessitas  occurreret” 
(dacă  s-ar  ivi  necesitatea).  Dar  a-1  iubi  pe  vrăjmaş  „absque  articulo  necessitatis” 
(fără  un  element  de  necesitate)  „pertinet  ad  perfectionem  caritatis”  (ţine  de 
perfecţiunea  iubirii),  care  nu  este  necesară  pentru  mântuire26.  în  general,  porunca 
iubirii  faţă  de  vrăjmaşi  a  fost  restrânsă  de  moraliştii  apuseni  la  aria  personală. 
Fiind  exceptat  în  mod  explicit  vrăjmaşul  de  pe  câmpul  de  luptă,  din  război27,  iubirea 
faţă  de  vrăjmaşi  rămâne  aplicabilă  numai  la  morala  individuală.  Dar  chiar  astfel 
restrânsă,  câţi  dintre  „creştini”  o  acceptă  şi  o  trăiesc  concret  în  viaţa  de  toate  zilele? 
Cei  mai  mulţi,  chiar  fără  s-o  spună,  împărtăşesc  simţământul  lui  Heinrich  Heine, 
care  zice:  „Dacă  Dumnezeu  drăguţul  vrea  să  mă  facă  fericit,  să-mi  dea  bucuria  de 
a  vedea  spânzuraţi  în  aceşti  copaci  pe  vreo  şase  sau  şapte  dintre  vrăjmaşii  mei.  Cu 
o  inimă  plină  de  simţire,  le  voi  ierta  toată  nedreptatea  înainte  ca  ei  să  moară...  Da, 
omul  trebuie  să-şi  ierte  vrăjmaşii,  dar  nu  înainte  ca  ei  să  fie  spânzuraţi.28,. 

Această  nu  înseamnă  însă  că  Creştinismul  însuşi  este  falimentar.  Sau  că 
Evanghelia  este  o  pură  utopie.  Deşi  multora  le-ar  plăcea  să  tragă  tocmai  această 
concluzie.  Iată,  de  pildă,  cum  se  exprimă  un  cunoscut  comentator  evreu  al 

■.  .  n  f  .  ~  ■ 


25  Cf.  Ulrich  Luz,  Das  Evangelium  nach  Matthăus  (Evangelisch-Katholischer 
Kommentar  zum  Neuen  Testament,  1/1),  1,  Teilband,  Zurich-Diisseldorf,  1995,  ed.  a  4-a 
revăzută  1997,  p.  309-310. 

26  Toma  d’ Aquino,  Summa  Theologica,  2/II  qu.  25  art.  8f;  citat  după  U.  Luz,  op.  cit., 
p.  315. 

27  J.  Mausbach  şi  G.  Ermecke,  Katholische  Moraltheologie ,  II/I,  Ed.  Aschendorf, 
Munster,  1954,  p.  145. 

28  H.  Heine,  Gedanken  und  Einfălle ,  în  «Sămtliche  Schriften»,  VI/I,  ed.  de  K. 
Briegleb,  Ed.  Hanser,  Munehen,  1975,  p.  653;  după  U.  Luz,  op.  cit.,  p.  316. 

Evangheliilor:  „Defectul  în  învăţătura  etică  a  lui  Iisus  este  că  ea  ridică  ştacheta 
atât  de  sus  încât  n-a  putut  produce  rezultate  solide  şi  practice  exact  acolo  unde 
admiratorii  ei  pretind  că  este  diferită  şi  superioară  faţă  de  codurile  etice  ale 
Pentateuhului,  Profeţilor  şi  rabinilor.29,,  După  acest  critic,  o  etică  mai  puţin  radicală 
şi  mai  realistă,  poate  în  maniera  rabinilor,  s-ar  fi  dovedit  mai  folositoare. 

Pentru  Sigmund  Freud,  porunca  de  a-i  iubi  pe  vrăjmaşi  ar  fi  o  încercare  a 
culturii  supraeului  de  a  schimba  nevoia  de  agresiune  într-un  simţământ  de  vinovăţie 
şi  astfel  de  a  lupta  împotriva  acestei  nevoi,  o  încercare  ce  s-a  dovedit,  într-adevăr, 
a  avea  succes,  dar  care  este  ostilă  fericirii30.  Măsurată  după  natura  umană,  această 
poruncă  ţine  de  domeniul  lui  „credo  quia  absurdum”  (cred  pentru  că  este  absurd). 

E  adevărat  că  omul,  redus  la  puterile-i  fireşti,  nu  va  putea  niciodată  iubi  pe 
vrăjmaşii  săi.  Criticii  Evangheliei  nu  fac  decât  să  afirme  un  lucru  evident,  anume  că 
porunca  aceasta  nu  este  „naturală”.  Pentru  împlinirea  ei  avem  nevoie  de  o  putere 
supranaturală.  Avem  nevoie  de  harul  Duhului  Sfânt.  Apostolul  Pavel,  de  pildă,  exprimă 
foarte  bine,  în  cunoscutul  capitol  7  al  Epistolei  sale  către  Romani,  neputinţa  omului 
redus  la  puterile  sale  fireşti  de  a  săvârşi  vreun  bine,  de  a  împlini  poruncile  lui  Dumnezeu. 
Sf.  Siluan  Athonitul,  care  are  minunate  tâlcuiri  la  această  poruncă  evanghelică,  zice: 
, Domnul  m-a  învăţat  să  iubesc  pe  vrăjmaşi.  Lipsiţi  de  harul  lui  Dumnezeu  nu  putem 
iubi  pe  vrăjmaşi,  dar  Duhul  Sfânt  ne  învaţă  iubirea  şi  atunci  vom  simţi  milă  chiar  şi 
pentru  demoni...  Dacă  te  rogi  pentru  vrăjmaşii  tăi,  pacea  va  veni  asupra  ta.  Iar  când  vei 
iubi  pe  vrăjmaşii  tăi,  să  ştii  că  un  mare  har  dumnezeiesc  locuieşte  întru  tine.  Nu  zic  că 
este  deja  un  har  desăvârşit,  dar  e  de  ajuns  pentru  mântuire...  Cel  ce  a  învăţat  de  la 
Duhul  Sfânt  să  iubească  va  suferi  toată  viaţa  pentru  cei  ce  nu  se  mântuiesc,  varsă 
lacrimi  pentru  oameni  şi  harul  lui  Dumnezeu  îi  dă  puterea  de  a  iubi  pe  vrăjmaşii  lui.31,, 

6.  Trebuie  să  te  faci  „aproapele”  semenului  tău 

întrebarea  învăţătorului  de  Lege:  „Cine  este  aproapele  meu?”  (Lc  10,  29) 
apare  răsturnată  în  răspunsul  Mântuitorului,  exprimat  tot  în  formă  interogativă: 
„Care  dintre  aceşti  trei  ţi  se  pare  că  a  fost  (literal:  s-a  făcut )  aproapele  celui  căzut 
între  tâlhari?”  (v.  36).  Concluzia  parabolei  se  impunea  de  la  sine,  astfel  încât 


29  C.  G.  Montefiore,  The  Synoptic  Gospels,  II,  ed.  a  doua,  Ed.  Macmillan,  London, 
1927,  p.  523;  după  U.  Luz,  op.  cit.,  p.  316. 

30  S.  Freud,  Civilization  and  Its  Discontents,  în  «Standard  Edition  ofthe  Complete 
Psychological  Works  of  Sigmund  Freud»,  Ed.  Hogarth,  London,  1961,  voi.  21,  p.  114; 
după  U.  Luz,  op.  cit.,  p.  316. 

51  Cuviosul  Siluan  Athonitul,  Intre  iadul  deznădejdii  şi  iadul  smereniei,  trad.  de  Pr. 
prof.  Ioan  Ică  şi  Diac.  asist.  Ioan  I.  Ică  jr.,  Ed.  Deisis,  Alba  Iulia,  1994,  p.  142-143. 

învăţătorul  de  Lege  n-are  nevoie  să  facă  vreun  efort  de  gândire  pentru  a  răspunde 
foarte  corect:  „Cel  care  a  făcut  milă  cu  el”  (v.  37).  El  evită  să  spună:  „Samarineanul!” 
Nu  s-au  făcut  „aproapele”  fratelui  lor  iudeu  nici  preotul  şi  nici  levitul,  cei  pe  care 
îi  obliga  la  aceasta  însuşi  statutul  lor  de  slujitori  ai  templului,  adică  ai  lui  Dumnezeu. 
Samarineanul  schismatic,  dispreţuitul  acela  pe  care  iudeii  binecredincioşi  îl 
socoteau  mai  necurat  decât  un  câine,  s-a  făcut  „aproapele”  celui  căzut  între  tâlhari. 

Concepţia  Mântuitorului  este  astfel  clar  exprimată:  Toţi  oamenii  ne  sunt  semeni  şi 
le  suntem  datori  cu  iubire.  Dar  nu  prin  simplă  definiţie  suntem  „aproapele”  cuiva.  Ne 
facem  „aproapele”  celor  faţă  de  care  arătăm  o  iubire  activă,  celor  pe  care-i  slujim,  celor 
cărora  le  purtăm  sarcinile.  Sf.  Apostol  Pavel  poate  să  rezume  la  acest  lucru  „legea  lui 
Hristos”:  „Purtaţi-vă  sarcinile  unii  altora  şi  aşa  veţi  împlini  legea  lui  Hristos”  (Gal  6, 2). 

Cu  această  învăţătură,  bazată  pe  recunoaşterea  valorii  unice  a  fiinţei  umane,  a 
oricărei  fiinţe  umane,  nu  e  de  mirare  că  Creştinismul  este,  practic,  creatorul 
umanismului.  Cu  ani  în  urmă,  chiar  un  cercetător  din  spaţiul  sovietic  oficial  anticreştin, 
V.  V.  Bâcicov,  dovedea  acest  adevăr  bazat  pe  scrierile  apologeţilor  creştini32. 
„Creştinismul  -  scrie  acest  autor  -  privea  omul,  adică  pe  orice  om  concret,  oricât  de 
jos  s-ar  afla  acesta  pe  scara  socială,  cu  ochii  lui  Dumnezeu,  care  a  devenit  om  pentru 
a  dezvălui  omului  posibilitatea  de  a  deveni  Dumnezeu.  De  pe  aceste  poziţii,  omul 
devine  valoarea  supremă  în  lume,  iar  „omenia”  atributul  cel  mai  înalt  şi  inalienabil, 
atât  al  omului,  cât  şi  al  culturii  umane.  Apologeţii  sunt  primii  din  istoria  societăţii 
omeneşti  care  au  iniţiat  lupta  consecventă  pentru  o  atitudine  umană  faţă  de  om15,, 
(sublinierile  aparţin  autorului).  Se  impune  aici  o  singură  precizare:  că  iniţierea  acestei 
lupte  trebuie  de  fapt  atribuită  Mântuitorului  Hristos;  apologeţii  nu  fac  altceva  decât 
să  fie  fideli  învăţătorului.  Apologeţii,  zice  acelaşi  autor,  „au  dezvoltat  din  toate 
punctele  de  vedere,  au  introdus  în  viaţă  şi  au  apărat  în  polemica  lor  cu  tradiţiile 
antice  însă  vii,  ideile  atitudinii  umane  şi  compătimitoare  faţă  de  om.34,,  Ei  învaţă  că 
„se  aseamănă  într-adevăr  lui  Dumnezeu  doar  acela  care  ia  asupra  sa  povara  aproapelui, 
care  face  bine  celorlalţi,  care  împarte  averea  sa  celor  nevoiaşi,  devenind  astfel  pentru 
ei  ca  şi  un  dumnezeu”35.  Iar  această  învăţătură  nu  rămânea  o  simplă  teorie.  „Ştim  că 
aceste  apeluri  timpurii  nu  rămâneau  fără  răspuns.  Nu  au  fost  izolate  cazurile  în  care 
bogătaşi  păgâni  ai  acelor  vremuri  şi-au  împărţit  averea  şi  au  trecut  la  Creştinism”.36 

Bâcicov  se  arată  entuziasmat  de  doctrina  şi  de  practica  Creştinismului  primar, 
aşa  cum  se  reflectă  acestea  în  scrierile  apologeţilor  din  secolele  II-III.  Dar  apologeţii 
nu  fac  decât  să  dea  glas,  încă  o  dată,  ideilor  fundamentale  ale  Evangheliei.  Cred  că 
am  dovedit  îndeajuns  acest  lucru  chiar  în  paginile  de  faţă.  Ceea  ce  ne  obligă  să-L 
recunoaştem  la  originea  umanismului  creştin  pe  Hristos  însuşi. 


32  V.  V.  Bâcicov,  Estetica  antichităţii  târzii ,  trad.  din  limba  rusă  de  Lucian 
Dragomirescu,  Ed.  Meridiane,  Bucureşti,  1984,  p.  194-217. 

33  Ibid.,  p.  208. 

”Ibid.,p.  213. 

35  Ibid.,  p.  209. 

™  Ibid.,  p.  215. 

7.  Hristos,  „Aproapele”  nostru 

Dacă  puterea  noastră  de  a  ne face  „aproapele”  semenilor  este  limitată,  Hristos 
S-a  făcut  „aproapele”  întregii  omeniri  şi  al  fiecărui  om  în  parte. 

Este  adevărat  că  Noul  Testament  nu  foloseşte  niciodată  acest  termen  pentru 
Mântuitorul.  Dar  ne  spune  în  multe  feluri  că  El  este  „Aproapele”  prin  excelenţă  al 
oamenilor  şi  modelul  de  urmat  pentru  a  ne  face  şi  noi  „aproapele”  semenilor  noştri. 

In  primul  rând,  deşi  Mântuitorul  n-a  fost  samarinean  şi  deşi  a-1  numi  pe  cineva 
„samarinean”  era  o  batjocură  -  adversarii  îi  zic  lui  Iisus,  în  In  8, 48:  „Oare  nu  zicem 
noi  bine  că  Tu  eşti  samarinean  şi  ai  demon?”  totuşi  vechii  tâlcuitori  nu  s-au  sfiit 
de  a-L  vedea  pe  Iisus  însuşi  în  samarineanul  din  parabolă37.  De  aceea  şi  obişnuim  să 
folosim  majuscula  atunci  când  ne  referim  la  Samarineanul  milostiv.  Textul  evanghelic 
nu  ne  sugerează  neapărat  o  astfel  de  identificare.  Lecţia  parabolei  este  clară:  dacă  un 
străin  cum  era  acel  samarinean  s-a  făcut  aproapele  iudeului  căzut  între  tâlhari, 
înseamnă  că  oricine  este  dator  să  se  facă  oricui  „aproapele”.  Cu  toate  acestea,  când 
auzim  despre  un  bine  atât  de  mare,  făcut  unui  vrăjmaş,  oferit  cu  atâta  dăruire  şi  fără 

37  “Cine  altul  -  scrie  Clement  al  Alexandriei  -  poate  fi  (Bunul  Samarinean,  n.  n.) 
decât  însuşi  Mântuitorul?  Sau  cine  mai  mult  decât  El  s-a  milostivit  de  noi,  cei  care  fuseserăm 
daţi  morţii  de  stăpânitorii  întunericului,  cu  multe  răni,  temeri,  pofte,  patimi,  dureri,  înşelări 
şi  plăceri?  Singurul  doctor  al  acestor  răni  este  Iisus,  care  a  tăiat  patimile  cu  grijă,  din 
rădăcină  -  nu  cum  face  Legea,  care  are  în  vedere  numai  efectele,  fructele  plantelor  celor 
rele,  ci  El  loveşte  cu  securea  însăşi  rădăcina  răutăţii.  El  este  Cel  Care  a  turnat  vin  peste 
sufletele  noastre  rănite  (sângele  viţei  lui  David),  Cel  Care  ne-a  adus  untdelemnul  care 
curge  din  milostivirea  Tatălui,  pe  care  ne-a  dăruit-o  din  belşug.  El  este  Cel  care  leagă  cu 
legăturile  sănătăţii  şi  ale  mântuirii  ce  nu  pot  fi  dezlegate,  iubirea,  credinţa,  nădejdea.  El 
este  Cel  Care  a  supus  îngerii  şi  stăpânirile  şi  puterile,  cu  o  mare  răsplătire,  spre  a  ne  sluji 
nouă”  (Clement  of  Alexandria,  Who  is  the  Rich  Man  That  Shall  Be  Saved?,  28-29,  în 
“Ante-Nicene  Fathers”,  ed.  de  A.  Roberts  şi  J.  Donaldson,  Peabody,  Mass.,  Hendrickson, 
voi.  2,  1 885,  retipărită  în  1995,  p.  599).  Origen,  Hom.  in  Luc.,  34  (Fontes  Christiani  4/2, 
Freiburg  1992,  p.  338  şi  urm.)  vede  în  omul  din  parabolă,  care  a  fost  dezbrăcat  şi  aruncat 
la  marginea  drumului,  pe  Adam  şi  căderea  sa  prin  păcatul  originar,  din  care  a  fost  mântuit 
de  Hristos  (=  Samarineanul  mislostiv).  Fer.  Augustin,  Quaestiones  Evangeliorum  2.19 
(tradus  după  textul  latin  în  Sandi  Aurelii  Augustini,  ed.  Almut  Mutzenbecher,  CChr.SL 
44B,  Tumholt,  Brepols,  1980,  p.  62),  alegorizează  parabola;  coborârea  de  la  Ierusalim  la 
Ierihon,  zice  el,  înseamnă  pierderea  nemuririi,  deoarece  omul,  prin  păcat,  a  decăzut  de  la 
cetatea  cea  cerească  (Ierusalim)  la  una  care  semnifică  moartea  (Ierihonul).  Această  veche 
alegorizare  a  devenit  predominantă  în  tot  timpul  Evului  Mediu,  atât  în  Răsărit  cât  şi  în 
Apus;  a  se  vedea:  H.  H.  Krummacher,  Der  Junge  Gryphius  und  die  Tradition,  Munchen 
1976,  p.  95-193.  Luther  va  adopta  şi  el  această  interpretare;  cf.  W.  von  Loewenich,  Luther 
als  Ausleger  der  Synoptiker ,  Munchen  1 954,  p.  44  şi  urm.;  G.  Ebeling,  Evanghelische 
Evangelienauslegung,  Darmstadt  1962,  p.  76  şi  urm. 

a  aştepta  vreo  răsplată,  nu  se  poate  să  nu  ne  gândim  la  Mântuitorul  lumii.  Cine  altul, 
dacă  nu  El,  ne-a  arătat  ce  înseamnă  a  te  face  „aproapele”  altora?  Sfanţul  Ioan  Teologul 
zice:  „în  aceasta  am  cunoscut  iubirea:  că  El  Şi-apus  sufletul  Său  pentru  noi”  (I  In  3, 
16a).  Şi  adaugă:  „Şi  noi  datori  suntem  să  ne  punem  sufletele  pentru  fraţi”  (I  In  3, 
16b).  Sf.  Ioan  zice  „fratele”  în  loc  de  „aproapele”.  Iar  iubirea  fratelui  -  dusă,  cum 
vedem,  până  la  jertfa  supremă  -  o  socoteşte  drept  proba,  nu  numai  evidentă,  ci  şi 
absolut  necesară,  a  iubirii  de  Dumnezeu.  -  '■  ' 

Un  text  ioaneic  va  putea  fi,  cred,  cea  mai  potrivită  şi  mai  grăitoare  concluzie  a 
tratării  de  faţă:  „Dacă  zice  cineva:  iubesc  pe  Dumnezeu,  iar  pe  fratele  său  îl  urăşte, 
mincinos  este!  Pentru  că  cel  ce  nu  iubeşte  pe  fratele  său,  pe  care  l-a  văzut,  pe 
Dumnezeu,  pe  care  nu  L-a  văzut,  nu  poate  să-L  iubească.  Şi  această  poruncă  avem 
de  la  El:  cine  iubeşte  pe  Dumnezeu  să  iubească  şi  pe  fratele  său”  (I  In  4,  20-21). 

s ■.  >  ..  ■  ‘  Pr.  Prof.  Dr.  Vasile  Mihoc 

Facultatea  de  Teologie  Ortodoxă  «Andrei  Şaguna»,  Sibiu 


Abstract:  According  to  the  Gospels,  not  only  Jesus  Himself  (Maţi  22:37-40), 
but  also  some  of the  Jewish  teachers  (Lk  10:27;  cf.  Mk  12:33)  are  consider ing  together 
and  on  the  same  level  the  two  commandments,  to  Iove  God  and  to  Iove  the  neighbor.  It 
appears  therefore  that  the  commandment  to  Iove  the  neighbor  was  in  great  esteem 
among  the  Jews.  But  there  was  no  agreement  on  who  exactly  is  the  neighbor.  Generally 
the  Jews,  based  on  the  commandment  ’s  context  in  Lev  19,  were  consider  ing  that 
neighbors  could  be  only  their  fellow  Jews.  Jesus  comes  with  a  totally  new  perspective. 
There  are  two  aspects  that  are  absolutely  revoluţionar}’  in  Jesus  ’  conception  on  the 
commandment.  First,  He  extends  the  notion  of  „neighbor  ”  to  everybody.  What  Jesus 
calls  His  „new  commandment  ”  tJn  13:34;  cf.  15:12)  is  the  command  of  unlimited 
Iove,  that  Iove  which  includes  even  our  enemies,  those  who  hate,  who  oppress  and  who 
persecute  us.  This  is  a  new  demand  of  the  kingdom  Jesus  has  inaugurated.  And secondly, 
in  Jesus '  teaching,  the  question  is  not,  „  Who  is  my  neighbour?  "  but,  „  Whose  neighbour 
am  I?  ”  Doyou  want  to  know  who  really  isyour  neighbor ?  Become  a  neighbor  to  all  by 
the  utmost  service  you  can  do  them  in  their  need!  And  more,  become  a  neighbor  to 
your  enemies,  to  those  who  despise  and  hate  you!  This  is  -  says  Jesus  -  the  true 
meaning  of  God’s  command  to  Iove  your  neighbor  as  your  seif  The  commandment  of 
Iove  in  its  Christian  sense  is  original  with  Jesus  and  is  the  summation  of  all  His  ethical 
teaching  (cf.  Matt  22:40).  We  cannot  fulfill  this  commandment  simply  by  using  our 
natural  powers.  We  are  empowered  to  Iove  our  neighbors,  inclusively  the  enemies,  by 
the  grace  of  the  Holy  Spirit.  The  space  of  rediscovering  our  fellow  human  as  our 
neighbors  is  the  Church.  And  the  supreme  example  is  and  remains  Christ  Himself 
Truly,  as  the  Church  Fathers  emphasize  through  their  allegorical  interpretation  of  the 
Parable  of  the  Good  Samaritan,  the  ultimate  Neighbor  is  Jesus  Himself. 

CONCEPŢIA  DESPRE  OM  ÎN  MARILE  RELIGII 

ORIENTALE  * 

(partea  întâi) 

Introducere 


Epistemologia  modernă1  ne  arată  că  nu  există  cercetare  imparţială  ori 
cercetător  care  să  nu  se  ancoreze  într-o  anumită  tradiţie,  orice  punct  de  vedere 
purtând  pecetea  parţialităţii.  Asupra  acestui  aspect  ne  avertizează  încă  Sfântul 
Apostol  Pavel:  «cunoaştem  în  parte...»  (1  Cor.  13,  9).  De  aceea  este  de  ajuns 
onestitatea,  care  caută  să  nu  trădeze  nici  un  aspect  esenţial  şi  nu  se  grăbeşte  să 
acuze,  chiar  şi  atunci  când  cercetătorul  doreşte  să  abordeze  o  cultură  sau  şcoală  de 
gândire  diferită  de  cea  în  care  se  află  2.  Este  cazul  de  faţă:  mă  voi  strădui  să  schiţez 
câteva  idei  principale  despre  „concepţia  despre  om  în  marile  religii  orientale”, 
adică  în  hinduism,  buddhism,  confucianism,  taoism,  şintoism*.  Nu  voi 
putea  face  acest  lucru  evitând  perspectiva  creştină,  mai  ales  că  această  analiză  a 
culturilor  orientale  în  latura  antropologiei  religioase  se  vrea  o  comparaţie  cu 
revelaţia  creştină.  Nu  voi  putea  să  nu  semnalez,  aşadar,  marile  puncte  deosebitoare 
şi  nu  voi  putea  observa  din  afara  Tradiţiei  creştine  ideea  religioasă  universală  că 
sublimitatea  concepţiei  despre  om  depinde  de  virtuţile  de  ansamblu  ale  unei  teologii, 
deci,  în  ultimă  instanţă,  de  profunzimea  concepţiei  despre  Dumnezeu. 

‘  Lucrare  redactată  şi  susţinută  în  cadrul  cursurilor  de  doctorat  în  Teologie,  la  Catedra  de 
Teologie  biblică,  sub  înmdrumarea  Pr.  Prof.  Dr,  Dumitru  Abrudan,  care  a  şi  dat  avizul  spre  publicare. 

’  Cf.  Ilie  Pârvu,  Introducere  în  epistemologie,  Ed.  Polirom,  1998,  pp.  105-U3. 

2  Pr.  Prof.  Comeliu  Sârbu,  Poziţii  principiale  ale  ortodoxiei  fa(ă  de  celelalte  religii,  în 
„Ortodoxia”,  nr.  4,1 969,  p.  5 1 1 :  „  Cum  se  împacă  caracterul  de  religie  absolută  al 
creştinismului  cu  recunoaşterea  conţinutului  de  adevăr  al  religiilor  necreştine  şi  cu  însemnătatea 
lor  pentru  mântuire  în  planul  lui  Dumnezeu?”  -  „deosebirile  trebuie  afumate  numai  în  măsura 
necesară  arătării  drumului  adevărat”,  primordială  este  asemănarea;  p.  519;  religiile  necreştine  au 
„o  însemnătate  pozitivă  în  cadrul  planului  divin  al  mântuirii  neamului  omenesc  căzut  în  păcat”, 
p.  522  -  Principale  linii  de  abordare  a  religiilor  necreştine;  1.  studiere  şi  valorificarea  a  ceea  ce 
apropie;_2.  colaborare;  (p.  523;)  3.  a  nu  realiza  sincretism,  ci  simbioză. 

*  în  acest  articol  sunt  prezentate  doar  marile  religii  ale  Extremului  Orient,  nu  şi  iudaismul  şi 
islamul,  care  vor  fi  cercetate  într-un  studiu  ulterior. 

PARTEA  ÎNTÂI 

I.  Originea  şi  natura  omului 

V  . 

Marile  religii  orientale  deţin  în  substratul  lor  idei  cosmogonice  care  pot  fi 
identificate  în  preistoria  întregii  umanităţi.  Din  aceste  idei  purced  concepţii  foarte 
variate  în  ceea  ce  priveşte  prelucrarea  lor,  dar  cărora  li  se  pot  găsi  elemente  comune, 
asimilabile  următorului  lanţ  cauzal:  Nefiinţă!  Fiinţă  (Unul+vidul)  — >  Dualitate  — > 
(Treime)  -»  Cerul  şi  Pământul  (->  zeii,  materia,  viaţa,  omul).  Această  schiţă  ne 
duce  rapid  cu  gândul  la  concepţia  exprimată  de  Lao  Zi  şi  păstrată  în  Dao  de  jing  \ 
dar  se  poate  remarca  faptul  că,  dacă  această  lucrare  exprimă  această  idee  într-un 
mod  mai  unitar  şi  mai  puţin  împodobit,  ea  se  regăseşte  şi  în  celelalte  religii  ale 
Orientului  îndepărtat,  Spre  exemplu,  în  hinduism,  această  schemă  devine,  în  funcţie 
de  sistemul  cosmogonic  de  care  vorbim,  următoarea;  Nefiinţă3 4 5!  Fiinţă  (Unul  -  Purusa 
5,  Prajâpati  6,  „Meşterul  universal”  7  sau  „Embrionul  de  Aur”  8  -  asimilate  unul 
altuia,  de  altfel)  — » Dualitate  (androginitatea  lui  Purusa,  în  care  perechea  elementului 
masculin  este  Viraj;  Dorinţa  [kâma]  Unu-lui  [âbhu]  produce  Sămânţa  dintâi  [retas] 
a  conştiinţei  [manas],  care  se  desparte  în  dualitaea  masculin  -  feminin;  „despărţirea 
Cerului  de  Pământ  sau  disecţia  lui  Vrta  de  către  Indra”9;  chiar  Cerul  şi  Pământul)-» 
Treime  (posibil:  Unu  împreună  cu  masculin-feminin  etc.)  — >  Cerul  şi  Pământul  (-» 
zeii,  materia,  viaţa,  omul). 


3  în  legătură  cu  tandemul  Unu-vid,  aici  Fiinţa  (wei)  este  înconjurată  de  vidul  Nefiinţei  (wu). 
în  ceea  ce  priveşte  Treimea,  ea  se  realizează  consecutiv  dualităţii  yin -yang  prin  suflul  dintre  aceşti 
doi  poli,  qi.  în  ce  priveşte  crearea  lumii  fenomenale,  Treimea  creează  Cerul,  Pământul  şi  cele  zece 
mii  de  fiinţe  şi  lucruri  (wanwu)  -  Lao  Zi,  Cartea  despre  Tao  şi  virtuţile  sale,  trad.  Şerban  Toader, 
Ed.  Ştiinţifică,  Bucureşti,  1999:  Versetul  XLII,  p.  120:  «Tao  [Dao]  zămisleşte  Unul  [J7J,  Unul 
zămisleşte  Doiul  [£>],  Doiul  zămisleşte  Treimea,  iar  Treimea  [Sân]  zămisleşte  „cele  zece  mii  de 
fiinţe  şi  lucruri”  /  „Cele  zece  mii  de  fiinţe  şi  lucruri”  îl  poarză  în  spinare  pe^in  şi  îl  îmbrăţişează 
pe  yang ;  vidul  (chong)  şi  suflul  (qi)  alcătuiesc  armonia.».  (Deşi  vorbim  de  culturi  foarte  îndepărtate 
sau,  mai  bine  spus,  de  căi  de  comprehensiune  a  divinului  care  s-au  influenţat  prea  puţin  până  la 
acestă  dată,  comparaţia  cu  Sfânta  Treime,  unde  dragostea  Tatălui  şi  a  Fiului  este  întregită  de  suflul 
dragostei  Sfântului  Duheste  irezistibilă.  De  asemenea  a  sesiza  faptul  că  toate  aceste  religii  orientale 
nu  consideră  Vidul  primordial  ca  inexistenţă,  ci  ca  o  supraexistenţă  de  necomparat  cu  Fiinţa,  deci 
cu  creaţia,  idee  desemnată  de  conceptul  de  Nefiinţă,  ne  poate  duce  cu  gândul  la  Suprafiinţa  divină 
a  Sf.  Dionisie  Areopagitul,  pe  Care  acesta  o  numeşte  uneori  chiar  aşa,  Nefiinţă). 

*  Pentru  raportul  nefiinţă  -  fiinţă  cf.  Rg-Veda  X,  129  şi  Dao  de  Jing. 

5  Purusasukta,  Rg-Veda  X,  90. 

6  „Purusa  este  Prajapati;  Purusa  este  Anul”,  Jaim.  Br.,  VI,  1,  1,  ş.a.,  apud  Mircea  Eliade, 
Istoria  credinţelor  şi  ideilor  religioase,  trad.  Cezar  Baltag,  Univers  Enciclopedic  şi  Ed.  Ştiinţifică, 
Bucureşti,  1999,  p.  148. 

7  Visvakarman,  Rg-Veda  X,  81. 

s  Hiranyagarbha.  Rg-Veda  X,  121.  -  ' 

9  Mircea  Eliade,  op.  cit.,  p.  147. 

Divinitatea  (Nefiinţa  sau  Zeul-creator  care  se  identifică  cu  Nefiinţa)  este  în 
acelaşi  timp  transcendentă  şi  imanentă  10,  anterioară  creaţiei  şi  prezentă  în  lume. 
Marele  Tot  al  cărui  freamăt 11  produce  lumea,  extrăgând-o  din  haosul  prmordial  n. 
Concepţia  despre  divinitate  pare  a  oscila  între  impersonalism  şi  personalism,  între 
Nefiinţa  de  neconceput  şi  Cineva-ul  care  creează  -  cele  două  se  identifică  dar  nu 
se  suprapun,  anterior  fiind,  cel  mai  adesea,  în  speculaţia  filosofică,  principiul 
impersonal  fiind  anterior,  iar  în  religiozitatea  populară,  fiind  adoraţi  zeii  şi  ţinându- 
se  prea  puţin  seama  de  aceste  speculaţii  înalte  l3.  Aceasta  deşi  zeii  (sau  majoritatea 
lor)  sunt  consideraţi  posteriori  creaţiei  secundare,  integraţi  în  apariţia  lumii 
fenomenale,  foarte  adesea  dobândind  ei  înşişi  ulterior  creării  nemurirea  14.  Zeii 
popoarelor  politeiste  completează  registrul  lumii  spirituale:  transcendentul  imediat, 
Cerul  cel  mai  adesea,  dar  şi  Htonicul  de  dincolo,  ceea  ce  în  revelaţia  creştină 
corespunde  lumii  îngerilor  (buni  sau  căzuţi,  corespunzător  zeilor  buni  sau  răi)  lui 
Dumnezeu  -  deşi  este  de  remarcat  că  apologeţii  creştini  interzic  identificarea 
îngerilor  cu  zeii  păgâni,  fapt  foarte  explicabil  datorită  moralităţii  îndoielnice  din 
punct  de  vedere  creştin  a  zeilor  păgâni,  chiar  şi  a  celor  numiţi  „buni”  ls.  Există  şi 
o  altă  sursă  teogonică,  în  afara  (pro-)creaţiei  directe,  pe  care  o  găsim  în  miturile 
politeiste  de  pretutindeni,  inclusiv  din  Grecia  antică:  eroul  devenit  zeu  l6.  Ca  urmare 
a  interferării  mitice  inseparabile  dezvoltării  respectivei  religiozităţi,  un  Zeu  (sau 
mai  mulţi)  este  identificat  cu  Creatorul  şi  astfel  dobândeşte  alt  statut  decât  cei 
ulteriori  creaţiei  l7. 


10  Lao  Zi,  op.  cit.:  Vidul  ( chong )  penetrează  lumea  (Versetul  XLIII,  p.  122);  Notă,  p.  46  la 
Versetul  X:  „ Guan  zi  (citat  de  Feng  Zoulan):  ..De  este  sălaşul  lui  Tao,  (...)”.  Prin  urmare,  de  este 
ceea  ce  fiinţele  şi  lucrurile  capătă  de  la  Tao  pentru  a  se  naşte  şi  a  se  împlini,  este  „sălaşul  lui  Tao”  în 
lucruri  şi  fiinţe.  De  este  înţeles  şi  ca  rezultat  al  desăvârşirii  întru  Tao:  omul  ajunge  să  se  identifice 
cu  Tao,  de  însemnând  astfel  proiecţia  lui  Tao  în  individ”  ;  Versetul  XI,  p.  47:  «fiinţa  slujeşte  drept 
reazem,  iar  nefiinţa  aduce  folosul»  ;  Versetul  XXI,  p.  72:  „Tao  este  suflu  (qi) ,  unic  şi  nediferenţiat. 
El  vieţuieşte  şi  totuşi  pare  a  nu  vieţui;  nu  dă  semne  că  vieţuieşte,  şi  totuşi  nu  putem  spune  că  nu 
vieţuieşte.  înlăuntrul  său  se  află  rostul  tainic  al  lucrurilor,  ce  nu  poate  fi  zărit  sau  desluşit"  .  Cf. 
Mircea  Eliade,  op.  cit.,  p.  146:  „Purusa  este,  în  acelaşi  timp,  transcendent  şi  imanent,  mod  de  existenţă 
paradoxal,  dar  propriu  zeilor  cosmogonici  indieni  (cf.  Prajapati).”. 

11  Cf.  tâpas  (asceza,  ardenţa)  în  hinduism,  qi  (suflul)  în  taoism. 

12  La  chinezi  hun-dun  -  cf.  Jean  Delumeau,  Religiile  lumii,  Ed.  Humanitas,  Bucureşti,  19%,.  p.  508. 

13  Acelaşi  fenomen  e  observabil  în  lumea  greacă. 

14  Mircea  Eliade,  op.  cit.,  p.  147:  în  Rg-Veda  X,  129,  se  arată  clar  că  „Zeii  s-au  născut  după 
(str.  6),  deci  ei  nu  sunt  autorii  creaţiei  lumii”.  Aceeaşi  idee  transpare  şi  în  celelalte  curente  religioase. 

15  Cf.  Atenagora  Atenianul,  Solie  în  favoarea  creştinilor,  trad.  Pr.  Prof.  Dr.  Teodor  Bodogae, 
în  Apologeţi  de  limbă  greacă.  Editura  Institutului  Biblic  şi  de  Misiune  al  Bisericii  Ortodoxe  Române, 
Bucureşti,  1997,  pp.  490,  494,  496-498,  502-503. 

14  Teogonie  pe  care  se  inseră  cel  mai  clar  teoria  lui  Ren£  Girard  asupra  deificării  prin 
sacrificarea  victimei  umane,  ale  cărei  urme  se  regăsesc  evidente  în  sacrificiile  umane  considerate 
cele  mai  eficiente  -  cf.  purusamedha,  M.  Eliade,  op  cit.,  p.  143  sq. 

17  Prajapati  sau  Indra-Varuna-Agni  în  hinduism;  Shang-di  în  confucianism. 

în  acest  cadru  teogonic  şi  cosmogonic  este  gândită  apariţia  omului  în  marile 
religii  ale  Orientului.  Părăsind  atmosfera  conceptuală  generală,  vom  încerca  să 
observăm  câteva  aspecte  particulare.  Ideea  despre  natura  psiho-fizică  a  omului 
este  prezentă  în  toate  marile  religii  orientale. 

Hinduism  şi  Buddhism 

în  Rg-Veda  X,  9018,  lumea  apare  prin  sacrificarea  unui  „Om”  primordial 
(Purusa)  de  către  zeii  anteriori  creaţiei.  Din  nou,  deşi  dezvoltarea  acestei  concepţii 
nu  are  tangenţă  cu  revelaţia  creştină,  nu  se  poate  trece  cu  vederea  paralela  cu  «Mielul 
junghiat  de  la  facerea  lumii»  (cf.  Apoc.  5,  9).  Dar,  de  asemenea,  nu  se  poate  evita 
paralela  cu  sacrificiile  umane,  purusamedha  (v.  Relaţia  omului  cu  divinitatea), 
ceea  ce  ne  arată  că,  cel  puţin  până  la  elaborarea  unor  concepţii  mai  puţin  sacrificiale 
şi  mai  ales  până  la  pătrunderea  lor  în  mase  ,  viaţa  omului  are  mai  puţină  valoare 
decât  ideea  însăşi  de  sacrificiu.  Datorită  lipsei  unei  concepţii  clare  asupra  persoanei 
umane,  în  Asia  extrem-orientală  nu  există  o  respingere  a  sinuciderii  şi  foarte  rar  se 
face  distincţia  netă  că  sacrificiul  nu  înseamnă  auto-suprimare  -  aşa  cum  învaţă  tradiţia 
iudeo-creştină,  bazată  pe  dragostea  dintre  Dumnezeu  şi  om,  primul  preţuind  viaţa 
celuilalt  pe  care  i-a  dăruit-o  ca  oportunitate  soteriologică.  în  acelaşi  imn  vedic  se 
află  fundamentarea  sistemului  castelor:  brahmana,  ksatrya  reprezentată  de  răjanya 
(luptător),  vaisya,  sudra,  provenite  din  părţile  lui  Purusa  (gură,  braţe,  coapse,  respectiv 
picioare),  care  sistem  poate  fi  văzut  ca  o  absolutizare  a  ierarhiei  indo-europene 
tripartite  l9,  înăsprită  la  contactul  cu  aborigenii  drawidieni  deveniţi  sclavi  (sudra)  şi 
faţă  de  care  s-a  păstrat  multă  vreme  distanţa  (deşi  spiritualitatea  lor  reuşeşte  să 
transmită  multe  ariei  religioase  indiene,  îndeosebi  ideea  de  samsara ,  v.  Raportul  cu 
universul).  în  monismul  panteist  cu  originea  în  Bhagavad-Gitâ  şi  Bhăgavata  Purana, 
datorită  impersonalismului  omul  este  un  accident  al  emiterii  universului,  iar  condiţia 
lui  spirituală  şi  materială  este  nivelată  şi  redusă  la  nivelul  unui  joc  iluzoriu  al 
divinităţii20.  în  gândirea  indiană  există  ideea  că  divinitatea  l-a  creat  pe  om  pentru  a  fi 
ca  nişte  zei  pe  pământ,  în  intenţia  de  a  le  da  putere  ca  unor  zei21. 

Buddha  se  opune  speculaţiilor  cosmologice  şi  antropogonice  întrucât  el  considera 
lumea  drept  produsul  karmei  faptelor  (omeneşti)22,  iar  speculaţiile  de  acest  fel  îl  distrag 

_  *•  ;  •  ..."  •  i  ••  ■<  -■  h\  .  ... 

11  ***,  Cele  mai  vechi  Upanishade,  trad.  Radu  Bercea,  Ed.  Ştiinţifică,  Bucureşti,  1993,  pp. 
225-226;  Louis  Renou,  L’Hindouisme,  Editions  Gamier  Frdres,  Paris,  1974,  pp.  70-72. 

19  Jean  Haudry,  Indoeuropenii ,  trad,  Aurora  Peţan,  Ed.  Teora,  1998,  p.  12  sq. 

”  Cf.  Ioan  Glăjar ,  Trimurti  şi  Sfânta  Treime,  în  „Mitropolia  Ardealului”,  nr.  3-4, 1958  ,  p.  244. 

11  H.  T.  Colebbrooke,  Notices  sur  Ies  Vesas,  ou  Livres  Sacres  des  Hindous,  trad.  Din  engl. 
De  G.  Pauthier,  pp.  307-329,  în  Les  Livres  Sacres  de  l  'Orient,  ed.  şi  introd.  G.  Pauthier,  Societe  du 
Panthdon  litteraire,  Paris,  1843,  p.  319:  „Vă  voi  împărţi  printre  zei;  şi  vă  voi  face  să  participaţi  la 
puterea  lor”  ( L'Aitareya  A  ’ran  ’ya,  cartea  a  Il-a). 

22  Mircea  Eliade,  op.  cit.,  p.  290. 

pe  iniţiat  de  la  meditaţia  asupra  perisabilităţii  lumii  şi  de  la  strădania  pe  calea  spre 
nirvana23.  în  ceea  ce  priveşte  natura  umană,  ea  este  o  reflectare  a  celei  cosmice  prin 
cele  cinci  skandha  (obiecte  fenomenale,  senzaţii,  percepţii,  construcţii  psihice,  gânduri); 
iar  spiritul  nu  aparţine  «existenţei»,  dar  nici  nu  i  se  poate  nega  existenţa  în  maniera 
nihilistă,  fiind  nonsubstanţial  (anatta)  şi  având  ca  stare  proprie  pe  care  o  poate  regăsi 
(prin  practicarea  Căii  de  Mijloc»)  eliberarea  (nirvana)24.  Buddhismul  vorbeşte,  ca  şi 
hinduismul  (v.  Eshatologie),  de  cicluri  ale  dezvoltării  lumii  ( kappa )  şi  vorbeşte  de  o 
perioadă  iniţială,  „paradisiacă”,  în  care  primii  oameni  se  hrăneau  cu  bucuria  lor  proprie, 
aveau  corpuri  spirituale  şi  erau  înzestraţi  cu  viaţă  „incomensurabilă”,  pământul  răsare 
din  ocean,  încă  nefind  soare  şi  lună,  iar  oamenii  izvorau  lumină  (auto-luminare),  „Este 
un  pământ  gustos  şi,  aşa  cum  erau,  o  spumă.  Oamenii  au  mâncat-o,  şi  strălucirea  lor  s- 
a  pierdut  pentru  totdeauna”25,  şi  astfel  apare  sexualitatea,  căsătoria  ş.a.  Se  observă  aici 
o  rămăşiţă  a  ideii  despre  starea  paradisiacă  a  omului  şi  căderea  în  păcat. 

Confucianism  şi  Taoism 

Din  timpul  dinastiei  Zhou  este  atestată  credinţa  panchineză  de  provenienţă 
arhaică  în  existenţa  a  „două  suflete,  sufletul  vegetativ,  po,  care  e  creat  în  momentul 
conceperii  sale,  şi  hun,  sufletul  elevat,  spiritual,  care  se  manifestă  în  momentul 
naşterii.  La  moarte,  destinul  celor  două  suflete  e  diferit:  po  continuă  să  rămână  în 
mormânt,  împreună  cu  trupul  şi  se  hrăneşte  din  sacrificiile  aduse  la  mormânt,  dar 
această  viaţă  este  limitată.  O  dată  ce  trupul  putrezeşte,  po  îşi  pierde  vitalitatea  şi 
coboară  în  lumea  de  sub  pământ,  la  Izvoarele  Galbene,  unde  îşi  continuă  existenţa 
sub  formă  de  umbră.  Hun,  sufletul  elevat,  suie  la  moarte  în  palatul  lui  Shang  Di  ca 
să  locuiască  acolo  ca  supus,  ducând  o  viaţă  asemănătoare  cu  cea  pe  care  o  trăieşte 
un  nobil  la  curtea  prinţului  de  pe  pământ.  Călătoria  nu  este  lipsită  de  pericole. 
Există  forţe  ale  răului  de  care  trebuie  să  se  ferească  (...).  Pentru  a  scăpa  de  pericolele 
acestea,  sunt  necesare  sacrificiile  şi  rugăciunile  membrilor  în  viaţă  ai  clanului.  O 
dată  ajuns  în  cer,  spiritul  ancestral  devine  o  zeitate  paşnică,  puternică  şi 
binefăcătoare.  Participând  şi  hrănindu-se  din  sacrificiile  aduse  în  templul  ancestral, 
strămoşul  îşi  călăuzeşte  şi  îşi  ajută  urmaşii  în  viaţă.  Invocat  prin  divinaţie,  el 
răspunde  la  întrebările  care  îi  sunt  adresate.  Dacă  e  rugat  ceva,  intervenţia  sa  pe 
lângă  zei  este  îndeajuns  de  puternică  pentru  a  împiedica  chiar  moartea.”26.  Confucius 


23  Ibid.,  pp.  290-291 :  metafora  pe  care  o  foloseşte  despre  omul  străpuns  de  săgeată  care  se  interesează 
nu  de  vindecarea  lui  ci  de  detalii  inutile  privind  arcaşul  care  l-a  rănit,  felul  în  care  a  fost  fabricat  arcul  etc. 

2<  Ibid.,  pp.  292-293. 

25  L.  de  la  Valee  Poussin,  Ages  of  the  world  (Buddhist),  pp.  187-190,  în  Encyclopaedia  of 
Religion  andEthics,  voi.  1,  Ed.  by  James  Hastings,  Charles  Scribner’s  Sons,  New  York,  1955,  p.  190. 

16  C.  P.  Fitzgerald,  Istoria  culturală  a  Chinei,  trad.  Florentina  şi  Nadina  Vîşan,  Ed.  Humanitas, 
Bucureşti,  1998,  pp.  44-45;  Diac.  Prof.  Emilian  Vasilescu,  Credinţa  in  viaţa  viitoare  la  diferite 
popoare  fi  in  diferite  religii,  în  „Mitropolia  Banatului”,  nr.  4-6,  1972,  pp.  177-178. 

şi  Lao  Zi  preiau  această  concepţie  despre  natura  umană,  iar  cel  de-al  doilea  o 
leagă  de  practica  respiratorie  qigong ,  unde  prin  armonizarea  lui  hun  şi  po  omul  îşi 
adună  qi-\A  (suflarea)  şi  redobândeşte  blândeţea27. 

Din  punct  de  vedere  creştin,  trebuie  să  observăm  următoarele  asemănări  şi 
deosebiri:  Facerea  1,  20,  24  vorbeşte  de  viaţa  animală,  idee  preluată  la  Sfinţii 
Părinţi  ca  o  anumită  însufleţire,  dar  la  gânditorii  creştini  apare  o  distincţie  netă 
între  viaţa  vegetală,  animală  şi,  respectiv,  cea  inteligentă,  conştientă  şi  morală  a 
omului 28.  Această  distincţie  nu  este  suficient  subliniată  în  celelalte  religii,  precum 
se  întâmplă  în  cazul  de  faţă  la  chinezi29. 

Şintoism  ' 

Cuplul  de  zei  Izanagi  şi  Izanami  iau  naştere  din  haosul  primordial  şi  devin 
creatori  ai  zeilor  ( Amaterasu  apare  din  ochiul  drept  al  lui  Izanagi  după  ce  Izanami 
moare  şi  rămâne  în  Ţara  de  Beznă)  şi  ai  oamenilor30.  Omul  ( hito )  este  alcătuit 
dintr-o  parte  spirituală  asemenea  zeilor,  hi  (suflet),  şi  dintr-o  parte  corporală, 
circumscrisă,  to  (loc)31. 

‘  ţ  .  • 

II.  Relaţia  omului  cu  divinitatea 

Hinduism 

în  hinduism  relaţia  omului  cu  divinitatea  este  marcată  de  un  sacrificialism 
extrem  dublat  de  un  ritual ismul  cel  mai  stufos  dintre  religiile  orientale.  Chiar  dacă 
Upanisadele  aduc  în  prim-plan  asceza  individuală,  la  nivel  popular  se  menţine 


21  Lao  Zi,  op.  cit..  Versetul  X,  p.  43  şi  comentariul  lui  Heshang  Gong  la  Versetul  VI,  pp.  35-36. 

22  Cf.  Sf.  Dionisie  Areopagitul,  Despre  Numirile  Dumnezeieşti,  in  Opere  complete ,  trad.  Pr. 
Prof.  Dr.  Dumitru  Stăniloae,  Ed.  Paideia,  Bucureşti,  1996,  V,  3,  pp.  158-159;  Sf.  Vasile  cel  Mare, 
Omilii  la  Hexaemeron ,  în  Scrieri  I,  trad.  Pr.  D.  Fecioru,  Editura  Institulului  Biblic  şi  de  Misiune  al 
Bisericii  Ortodoxe  Române,  Bucureşti,  1986,  IX,  3-4,  6,  pp.  172  sq.,  174  sq.,  178  sq;  Sf.  Grigorie 
de  Nyssa,  Despre  facerea  omului,  cap.  III,  in  Scrieri  11,  P.S.B.  30,  trad.  Pr.  Prof.  Dr.  Teodor  Bodogae, 
Editura  Institulului  Biblic  şi  de  Misiune  al  Bisericii  Ortodoxe  Române,  Bucureşti,  1998,  p.  21-22. 

29  Deşi  egiptenii  nu  au  fost  cuprinşi  în  studiul  de  faţi.  ocupându-ne  doar  de  religiile 
continentului  asiatic,  remarcăm  o  şi  mai  mare  disoluţie  a  ideii  de  suflet  -  cf.  Asist.  Remus  Rus, 
Concepţia  despre  om  in  marile  religii.  Teză  de  doctorat,  în  “Glasul  Bisercii”,  nr.  7-8,  1978,  p.  721. 

J0  Victor  K.embach,  Dicţionar  de  mitologie  generală,  Ed.  Albatros,  Bucureşti,  1983,  pp. 
318-320,636. 

31  Jean  Delumeau,  op.  cit.,  p.  592. 

32  loan  Glăjar  ,  op.  cit.,  p.  238;  Diac.  Prof.  Emilian  Vasilescu,  Marile  religii  necreştine 
actuale:  Hinduismul,  în  „Studii  Teologice”,  nr.  5-6,  1974,  p.  343:  „unii  zei  importanţi  din  perioada 
vedică,  între  care  şi  Indra  însuşi  îşi  pierde  cu  totul  însemnătatea,  în  vreme  ce  alţi  zei ,  de  mai  mică 
importanţă,  ca  Vişnu  şi  Şiva  ,  ajung  să  primească  o  adorare  cvasimonoteistă";  Jean  Delumeau,  op. 
cit.,  p.  338:  „demultiplicarea  nesfârşită  a  divinităţii,  fenomenul  concentrării  acesteia  asupra  uneia 
sau  alteia  dintre  figurile  panteonului  nu  este  mai  puţin  impresionant". 

practica  menţionată,  care  se  împleteşte  cu  politeismul  şi  cu  sistemul  de  caste, 
practică  pe  care  buddhismul  a  dorit  să  o  reformeze,  dar  a  fost  înfrânt  pe  teren 
indian  datorită  menţinerii  tradiţiei  ritualurilor  sacrificiale  şi  a  castelor.  In  politeismul 
indian  se  observă  tendinţe  henoteiste  prin  promovarea  unuia  sau  altuia  dintre  zei 
în  fruntea  panteonului32.  Se  poate  compara  această  situaţie  cu  relaţia  Dumnezeu- 
îngeri,  dar  în  acest  caz  trebuie  să  ne  amintim  de  critica  apologeţilor  creştini  făcută 
zeilor  păgâni,  vădind  latura  demonică  a  comportamentului  lor  -  Sfântul  Justin 
Martirul  şi  Filosoful  îi  consideră  pe  cei  asemenea  lui  Socrate  drept  «creştini», 
deoarece:  „«Prin  Socrate  demonii  au  fost  condamnaţi  de  Logos».  Demonii  erau 
chiar  zeii  recunoscuţi  de  atenieni”33. 

Se  observă  o  evoluţie  netă  în  ce  priveşte  raportul  omului  cu  divinitatea 
îndeosebi  la  nivelul  gândirii  teologice  elevate,  care  a  pătruns  treptat  şi  în  rândul 
maselor,  iar  această  evoluţie  ne  permitem  să  o  observăm  pe  patru  planuri.  întâi,  în 
ceea  ce  priveşte  concepţia  despre  divinitate  însăşi:  dacă  în  Vede  este  prezent  în 
prim-plan  politeismul  de  sorginte  arhaică  indo-europeană,  cu  un  accentuat 
antropomorfism  al  zeilor 34,  Brahmanele  devalorizează  importanţa  zeilor  în  favoarea 
lui  Prâjăpati,  iar  în  Upanisade  devine  clar  accentul  pus  pe  principiul  transcendent- 
imanent  Brahman 35.  în  acest  context  o  tradiţie  teist-personalistă  se  observă  în  Katha 
şi  Svetasvatara  Upanisad  36,  prima  suprapunând  existenţei  pe  Spiritul  Universal 
(purusa),  care  este  urmat  de  o  piramidă  descendentă  de  manifestări,  iar  cea  de-a 
doua  propagând  ideile  unei  devoţiuni  faţă  de  Rudra-Siva  identificat  cu  purusa, 
deci  zeu  suprem  care  produce  natura  spiritual-fizică  drept  maya  (iluzie)  prin  care 
îi  înlănţuieşte  pe  oameni  în  lumea  materială  prin  avidya  (ignoranţă  mistică)  — 
prin  jnana  sau  vidya  omul  îl  cunoaşte  pe  ătmanyi  şi  se  poate  elibera  (moksa).  Alt 
plan  este  al  concepţiei  karman-samsara,  despre  care  vom  discuta  mai  pe  larg  în 
secţiunea  Menirea  omului  (eshatologie).  O  concepţie  paralelă,  dar  care  se  va 
îmbina  în  timp  cu  cele  precedente  este  cea  a  identităţii  dintre  atman  (şinele)  şi 
Brahman. 


35  Doctorand  Remus  Rus,  Poziţii  creştine  faţă  de  religiile  necreştine  (264-276),  în  „Ortodoxia”, 
nr.  2,  1973,  p.  266. 

34  Pr.  Prof.  loan  G.  Coman,  învăţătura  despre  mântuire  în  vechile  religii  şi  in  Teologia 
Patristică,  „Ortodoxia”,  nr.  3,  1955,  p.  328  :  în  religiile  politeiste  evoluate  [inclusiv  în  sistemul 
vedic,  n.n.]:  „Antropomorfismul  creează  şi  persoană  zeilor  respectivi”  . 

35  Mircea  Eliade,  op.  cit.,  p.  148-149,  154  sq. 

36  Ibid.,  pp.  158-159. 

37  Pr.  Asist.  Alexandru  I.  Stan,  Biserica  Ortodoxă  şi  religiile  necreştine  (teză  de  doctorat),  în 
„Ortodoxia”,  nr.  2,  1984,  p.  275. 

38  Ibid.,  p.  238:  creaţie  a  preoţilor  filosofi,  întruchipare  a  rugăciunii  atotputernice. 

Numărul  mare  şi  variat  al  teologiilor  hinduiste,  adesea  contradictorii,  arată 
caracterul  heteroclit  al  acestei  religii.  Hinduismul  modern  vorbeşte  despre 
Trimurti:  lui  Brahma,  zeu  al  filosofilor38,  creator,  i  s-a  adăugat  Visnu,  cel  care 
conservă  şi  Siva,  distrugătorul  -  aceştia  trei  fiind  manifestări  ale  aceleiaşi  unice 
divinităţi39.  Acest  „monoteism  trinitar”  nu  reuşeşte  să  rămână  astfel,  ca  în 
creştinism,  conservând  trinitatea  persoanelor  şi  unitatea  fiinţei  divine,  ci,  din 
politeismul  care  accentua  zeii  ca  pluralitate  în  hinduismul  vedic,  ajunge  în  cealaltă 
extremă,  a  monismului  panteist,  preluând  această  tendinţă  încă  din  Bhagavad- 
Gitâ  şi  Bhâgavata  Purana 40:  Bhagavat,  Fiinţa  Supremă41,  este  văzut  mai  întâi 
distinct  faţă  de  creaţia  (iluzia,  mâyâ )  sa42,  dar  apoi  este  negată  această  distincţie 
pentru  a  evita  dualismul  Sâmkyei  (fondată  de  Kapila)43;  iar  iluzia  lumii  fiind  o 
manifestare  a  divinităţii,  principiile  creaţie-conservare-distrugere,  care  legitimau 
Trimurti,  sunt  la  rândul  lor  iluzorii,  căci  pot  fi  concepute  doar  din  punctul  de 
vedere  al  cuiva  aflat  în  lume,  deci  întreaga  Trimurti  este  iluzorie,  existând  doar 
divinitatea  impersonală  care  se  manifestă  pasiv,  inclusiv  Trimurti  făcând  parte 
din  acest  proces  al  manifestării  sale  iluzorii.  Acest  lanţ  al  gândirii  ar  permite  ca 
ultimă  consecinţă  agnosticismul  total.  Se  ajunge,  în  privinţa  relaţiei  omului  cu 
divinitatea  la  a  considera  omul  ca  pe  o  entitate  incertă  aparţinătoare  unei  largi 
palete  de  iluzii  generate  de  o  divinitate  care  nu  este  altceva  decât  o  entitate  la  fel 


39  Ioan  Glăjar , art.  cit. ,  pp.  238-239;  Jean  Delumeau,  op.  cit.,  p.  340:  Zeitate  Supremă  (paramesvara) 
cu  „asociaţi”.  „Brahman,  Unul  care  nu  participă,  exclude  total  lumea  şi  conştiinţele  finite”. 

40  A.  Roussel,  Cosmologie  hindoue  d’apres  Bhâgavata  Purana,  Paris,  1898:  „Străduindu-se 
amândoi  să  niveleze  contrastul  dintre  cele  două  concepţii  antinomice:  dualismul  Sâmkyei  şi  monismul 
Vedantei,  ca  şi  dintre  concepţia  vedantă  despre  mântuirea  prin  cunoaşterea  intelectuală  a  Fiinţei  Supreme 
şi  concepţia  yogistă  despre  mântuirea  prin  imobilitatea  spiritului  şi  suprimarea  pasiunilor,  autorii, 
adepţi  ai  vişnuismului,  fac  adesea  concesii  asupra  unuia  din  sistemele  filosofice  amintite,  ca  apoi,  sub 
pretextul  de  a  se  completa  şi  a  se  face  mai  expliciţi,  să  vină  cu  unele  comentarii,  prin  care  tocmai 
răstoarnă  afirmaţiile  şi  retrag  concesiile  făcute  anterior”,  apud  Ioan  Glăjar,  art.  cit. ,  p.  240. 

41  Ioan  Glăjar ,  art.  cit.,  p.  240  :  Baghavad-Gitâ  şi  Bhagavata  Purana  :  „în  aceste  două  cărţi. 
Fiinţa  Supremă  poartă  urnele  de  Bhagavat ;  mai  e  numită  apoi  Vasudeva,  Sufletul  Suprem  (parătman). 
Spiritul  Suprem  (purusottama ),  Stăpânul  Suprem  (paramesvara ),  Brahma,  Krişna...”. 

42  Ibid.,  p.  24 1 :  „Bhagavat  este  Fiinţa  care  există,  existenţa  prin  excelenţă”,  fără  început  şi 
sfârşit,  transcendent  şi  imanent,  restul  fiind  iluzie,  «se  uneşte  cu  lucrurile  dar  rămâne  distinct  de 
acestra»  ( Bhâgavata  Purana  1,1,1),  creator  şi  susţinător  şi  distrugător  al  universului,  începutul  şi 
sfârşitul  lumii ,  «el  se  uneşte  cu  Mâyâ,  energia  sa,  pentru  a  creea,  a  conserva  şi  a  distruge  creaturile... 
El  este  simultan  nemurirea  şi  moartea»  ( Bhâgavata  Purana  4  XI, 18). 

4:1  Ibid.,  p.  243:  „cei  doi  autori  sunt  partizanii  non-dualismului.  Deşi  de  folosesc  de  limbajul 
filosofic  al  sistemului  Sâmkya,  dând  prin  aceasta  impresia  că-i  fac  concesii,  autorii  sacrifică  până  la 
urmă  dualismul  monismului  ontologic”;  fiind  principiul  transcendent-imanent,  depăşeşte  universul 
şi  îl  cuprinde;  Heinrich  Zimmer,  Filosofiile  Indiei,  trad.  Sorin  Mărculescu,  Ed.  Humanitas,  1997, 
pp.  193-194  ;  Cf.  Sâmkhya-kaărikă,  10,  în  Filosofta  indiană  în  texte,  trad.  şi  coment.  Sergiu  Al- 
George,  Ed.  Ştiinţifică,  Bucureşti,  1971,  p.  140:  diferenţa  netă  dintre  purusa  şi  prakrti. 

de  nesigură 44.  în  realitate,  din  necesitatea  de  a  crede  în  divinitate,  rareori  se  ajunge, 
în  cercurile  filosofice,  la  această  consecinţă  ultimă,  dar,  întrucât  este  greu  de  menţinut 
ideea  unităţii  tripersonale  a  fiinţei  divine  (iar  când  se  întâmplă  acest  lucru  în 
hinduismul  modem,  este  de  presupus  o  influenţă  creştină45),  se  revine  la  trinitatea  de 
tip  politeist.  Religia  Bhâgavata  este  un  momoteism  întemeiat  de  Krsna  Vâsudeva  şi 
împrumută  din  Sâmkhya-Yoga  numele  de  Purusa  pentru  Dumnezeu,  dar  datorită 
influenţei  brahmani smului  ideea  de  Dumnezeu  s-a  atenuat,  punându-se  accent  pe 
„încarnările”  lui  Dumnezeu  (Brahma,  Visnu  sau  Siva)  care  acţionează  pentru  a  salva 
zeii  sau  oamenii46.  Aceasta  şi  este,  cel  mai  adesea,  situaţia  hinduismului  actual 
(neobrahmanism47),  fapt  ce  se  observă  şi  din  atribuirea  Ia  doi  dintre  zeii  Trimurti 
(cei  mai  populari,  cu  care  a  şi  început  construcţia  ideii  de  Trimurti)  a  câte  unei 
perechi  feminine  în  conformitate  cu  vechiul  panteon  vedic:  Visnu  (numit  şi  Hari  sau 
Nârâyama,  venit  pe  pământ  sub  forma  a  numeroase  avataruri,  precum  Krsna  sau 
Rama48)  cu  perechea  Lakshmi  (zeiţa  destinului),  iar  Siva  (Mahdeva  -  „Marele  zeu”, 
Isvara  -  „Domnul”,  Hara49)  cu  Sakti-Kali,  Urna  sau  Parvati-Durga50. 

în  al  doilea  rând,  în  privinţa  tendinţei  de  progres  spre  divinitate,  în  Bhagavad- 
Gită  se  află  sintetizată  ideea  ce  va  fi  preluată  de  sistemul  Samkhya-Yoga  despre 
progresul  personal  prin  cunoaştere  (jnana ),  respectiv  faptă  ( karma )  izvorâtă  din 
iubirea  arzătoare  de  divinitate  ( bhakti ),  concepţie  total  diferită  faţă  de  buddhism, 
pozitivă  în  aspectele  ei  superioare51.  Sihaştrii  care  se  retrag  din  grijile  lumeşti 


44  loan  Glăjar ,  art.  cit.,  p.  245  :  Dumnezeu  e  inactiv  [ca  Tao  în  taoism,  n.n.],  deci  „lumea  e 
numai  manifestarea  naturii  sale  modificate  prin  puterea  magică,  prin  maya,  iluzia,  de  care  el  dispune”; 

pp.  245-246  :  deci  a  crea,  conserva,  distruge,  sunt  ireale,  iar  Trimurti  (principiile  acestei 
acţiuni)  e  o  triplă  iluzie,  singur  Bhagavat  există  (P  3,  IX,  1),  restul  există  doar  prin  el  (zei, suflete, 
materie),  sunt  multipla  sa  manifestare  iluzorie  (B  XI,  15  ;  IX,  23  ;  XI, 24;  30,  9  ;  XVIII,  7),  rezultă 
unicitatea  lui  Bhagavad;  p.  248  :  Persoanele  Sfintei  Treimi  „nu  sunt  simple  aspecte  ale  unicei  fiinţe 
dumnezeieşti  dar  nu  sunt  nici  trei  Dumnezei  de  sine  stătători  ”;  p.  249  :  „în  creştinism  Fiinţa  divină 
nu  poate  fi  gândită  ca  neexistând  sau  ca  putând  să  nu  existe”,  „Infinitatea  Fiinţei  divine,  apoi,  nu 
exclude  -  după  învăţătura  creştină  -  realitatea  obiectivă  şi  distinctă  a  lumii  gândite”;  p.  250: 
„Persoanele  Sfintei  Treimi  sunt  reale  şi  necesare Ibid.,  p.24 1-242:  identitate  Ştiinţă  (Veda)  - 
Brahma;  p.  242:  divinul  e  inaccesibil,  indefinibil,  absolut,  eshatologic. 

45  Diac.  Prof.  Emilian  Vasilescu,  Marile  religii  necreştine  actuale  .  Hinduismul ,  în  „Studii 
Teologice”,  nr.  5-6,  1974,  p.  345. 

46  George  A.  Grierson,  Bhakti-marga,  pp.  539-551,  în  Encyclopaedia  of  Religion  andEthics, 
voi.  II,  Ed.  by  James  Hastings,  Charles  Scribner’s  Sons,  New  York,  1955,  pp.  540-542. 

47  Diac.  Prof.  Emilian  Vasilescu,  Marile  religii  necreştine  actuale  :  Hinduismul ,  în  „Studii 
Teologice”,  nr.  5-6,  1974,  p.  343. 

48  Cf.  Ibid.,  pp.  345-346. 

49  Cf.  Ibid.,  p.  346. 

50  loan  Glăjar ,  art.  cit.,  p.  239;  cf.  Yictor  Kembach,  op.  cit.,  pp.  637,  735;  Jean  Delumeau, 
op.  cit.,  p.  342. 

51  Diac.  Prof.  Emilian  Vasilescu,  art.  cit.,  pp.  343-344:  eficacitatea  penitenţei;  p.  344:  E.  Bemard 
Allo:  „Bhagavad -Gita  se  apropie  de  creştinism  prin  părţile  ei  cele  mai  înalte”;  p.  345  :  Purana:  Şiva- 
Durga:  „prescrise  ceremonii  orgiastice  şi  obscene;  Pr.  Asist.  Alexandru  I.  Stan,  Biserica  Ortodoxă  şi 
religiile  necreştine  (teză  de  doctorat),  în  „Ortodoxia”,  nr.  2,  1984  ,  p.  242. 

practicând  o  asceză  aspră( exemplul  stfwvtisin-ilor52)  pot  ajunge  sfinţi  (rsi)53,  existând 
de  fapt  în  hinduism  două  căi:  a  retragerii  şi  a  dragostei  umane54.  Calea  devoţiunii 
( bhakti ) 55  cade  însă  şi  în  extreme  negative,  îndeosebi  în  privinţa  cultului  orgiastic 
al  cuplului  Siva-Durga,  sau  al  unor  tradiţii  vişnuiste,  din  care  provine  tantrismul56. 

în  Yoga,  Patanjali  vorbeşte  despre  devoţiunea  faţă  de  Isvara  (Domnul)  care  poate 
cataliza  eliberarea  -  această  divinitate,  aşa  cum  o  numeşte  Mircea  Eliade  este  un 
„macroyogin”,  după  chipul  şi  asemănarea  yoginului;  pronia  sa  nu  este  rezultatul  dorinţei 
ci  al  magnetismului  spiritual  pe  care  îl  exercită  asupra  celor  ce  practică  Yoga57. 

în  al  treilea  rând,  începând  cu  Vedele  hinduismul  rămâne  o  religie  foarte 
legată  de  ideea  sacrificiului  (chiar  şi  atunci  când,  în  textele  ÂranyakasSi,  începe 
interiorizarea  lui),  iar  în  vremurile  arhaice  se  practica  sacrificiul  calului 
(asvamedha),  dar  şi  cel  uman  (purusamedha ),  socotit  superior  oricărui  alt  tip  de 
sacrificiu59.  Sacrificiul  (yajna )  este  văzut  ca  un  mecanism  magic60  minuţios  şi 
pătrunde  toată  viaţa  religioasă,  instituindu-se  sacrificii  ordinare  (nitya),  ocazionale 
(naimittika) ,  al  somei  (de  origine  vedică),  venerarea  focului  sacrificial  (ahavaniya, 
ca  prezenţă  a  zeului  Agni)  şi  altarul  ca  întruchipare  a  anului,  precum  şi  animalul 
sacrificat,  care  ia  locul  sacrificatosului  primordial  (Purusa),  vizându-se  realizarea 
armoniei  cosmic-spirituale  a  părţilor  (rupă)6'.  Legătura  cu  divinitatea  este  realizată 
de  către  casta  brahmanilor:  sacrificiul  se  realizează  pe  altar  ( vedi ),  de  către  un 
preot  oficiant  ( adhvaryu ),  fiind  venerat  focul  sacrificiului62. 


52  Madeleine  Biradeau,  Hinduismul.  Antropologia  unei  civilizaţii,  trad.  Ileana  Busuioc,  Ed. 
Symposion,  1996,  p.  81  sq. 

55  Mihai  Martiş,  De  laBhărata  la  Gandhi,  Ed.  Ştiinţifică  şi  Enciclopedică,  Bucureşti,  1987,  p.  36. 

M  Madeleine  Biradeau,  op.  cit.,  p.  88  sq. 

55  Diac.  Prof.  Emilian  Vasilescu,  art.  cit.,  în  legătură  cu  dezvoltarea  căii  devoţionale  referitoare 
la  unul  dintre  zeii  Trimurti:  pp.  348-349  -  secte  vişnuiste  ;  349-360  -  secte  şivaiste  ;  350-351  - 
secte  şaktiste  (bazate  pe  cărţile  numite  Tantra). 

56  Ibid.,  p.  345;  Marie-Madaleine  Davy,  Enciclopedia  doctrinelor  mistice,  voi.  III,  trad. 
Marian  Berlewi,  Ed.  Amacord,  Timişoara,  1999,  p.  201  sq  :  Tantrism  -  în  mit,  Krsna  este  înconjurat 
de  gopi  (păstoriţe),  îar  în  ritualul  orgiastic  o  femeie  considerată  zeiţă  (sau  întrupare  a  zeiţei)  este 
înconjurată  de  un  cerc  ( cakra )  de  bărbaţi. 

57  Mircea  Eliade,  op.  cit.,  p.  275;  Paul  Deussen,  Filosofia  Upanişadelor,  trad.  Cornel  Sterian, 
Ed.  Tehnică,  Bucureşti,  1994.  pp.  130  sq.;  Pr.  Asist.  Alexandru  I.  Stan  ,  art.  cit.  ,  pp.  243-244; 
Advaita  Vedânta.  Gaudapâda-Uankara-Sadânanda  (. Doctrina  şi  tratatele  clasice),  studiu  şi  trad. 
Ovidiu  Cristian  Nedu,  Ed.  Herald,  Bucureşti,  2002,  p.  31  sq. 

51  Cf.  A.  S.  Geden,  Âranyakas,  în  Encyclopaedia  of  Religion  and Ethics,  voi.  I,  Ed.  by  James 
Hastings,  Charles  Scribner’s  Sons,  New  York,  1955,  pp.  673-674. 

59  Mircea  Eliade,  op.  cit.,  pp.  142-144;  Doctorand  Remus  Rus  ,  Noţiunea  de  sacrificiu  in 
marile  religii,  în  „Ortodoxia”,  nr.  1,  1974,  p.  189. 

60  Doctorand  Remus  Rus  ,  art.  cit.,  p.  201:  „în  hinduism,  noţiunea  de  sacrificiu  este  redusă 
la  nişte  acte  de  magie  primitivă  fără  un  conţinut  religios”  . 

61  Ibid.  pp.  190-192. 

62  J.  Jolly,  Altar  (Hindu),  pp.  345-346,  în  Encyclopaedia  of  Religion  and  Ethics,  voi.  I,  Ed. 
by  James  Hastings,  Charles  Scribner’s  Sons,  New  York,  1955,  p.  345. 

Upanişadele  încearcă  să  submineze  atotputernicia  brahmanilor,  iar  ceea  ce 
reuşesc  este  să  valorifice  asceza  interioară  faţă  de  sacrificiile  exterioare,  prin  (efortul 
de)  identificare  cu  principiul  divin  universal  (tat  tvam  asi,  „acela  [ Brahman j  tu 
[i âtman ]  eşti”)63,  însă  casta  brahmanilor  reuşeşte  chiar  şi  în  condiţia  noilor  concepţii 
să  îşi  păstreze  privilegiile,  iar  o  dată  cu  ele  să  menţină  adânc  imprimată  în 
mentalitatea  indiană  ideea  reflectării  ordinii  cosmice  în  sistemul  de  caste64. 

In  al  patrulea  rând,  cultul  public  este  foarte  complex,  fiind  alimentat  de 
devoţiunea  faţă  de  zei,  şi  se  caracterizează,  ca  şi  cultul  particular,  prin  ideea  de 
sorginte  magică  a  executării  precise  a  ritualului  (în  vederea  obţinerii  efectului 
magic) 65.  Au  fost  construite  temple,  cum  este  templul  Orissva,  al  zeului  Visnu 66. 
întrucât  ideea  despre  divinitate  nu  este  suficient  de  clară,  fiind  atenuată  şi  de 
impersonalism,  rugăciunea  are  şi  ea  un  pronunţat  caracter  magic,  urmărind  obţinerea 
de  putere  asupra  propriei  persoane  sau  a  naturii  -  sunt  utilizate  mantras  (sunete 
sacre),  precum  şi  silaba  sacră  AUM  (om)61.  Prin  aceste  practici  se  urmăreşte 
contopirea  cu  zeul68. 

Neobrahmanismul  se  caracterizează  prin  sincretism:  relativism  (obiectiv  - 
Ramakrişna  :  respinge  discuţiile  despre  numărul  zeilor,  idoli,  Dumnezeu,  pe  baza 
ideii  că  toate  exprimă  aceeaşi  realitate  în  alt  fel;  subiectiv  -  Radakrishnan:  toate 
religiile  au  rezultat  din  experienţe  personale  ale  profeţilor,  deci  adevărata  religie 
nu  e  afară,  în  cărţi,  ci  a  sufletului),  apropiere  de  islam  prin  religia  sikh  şi  de 


“  Doctorand  Remus  Rus,  Funcţia  preoţiei  în  marile  religii,  în  „Ortodoxia”,  nr.  4 , 1 973,  p.  553 
:  mişcarea  upanishadică  cca  600  î.  Hr  -  Brihadaranyaka  Upanishad  oferă  formula  „Atman  egal 
Brahman”,  „tat  tvam  asi”,  universul  în  locul  sacrificiului  calului;  Pr.  Asist.  Dr.  Alexandru  I.  Stan, 
Rugăciunea  în  creştinism  şi  în  alte  mari  religii ,  în  „  Ortodoxia”,  nr.  4,  1983,  p  237:  „tat  tvam  asi”. 

64  Doctorand  Remus  Rus,  art.  cit.,  p.  556:  Sarvepali  Radhakrishnan,  filosof  luminat,  nu  se 
poate  dezbăra  de  această  mentalitate:  castele  nu  ar  fi  o  constrângere,  ci  lege  a  firii;  p.  556:  Sarvepali 
Radhakrishnan  :  castele  nu  sunt  o  constrângere,  ci  lege  a  firii 

65  Diac.  Prof.  Emilian  Vasilescu,  Marile  religii  necreştine  actuale:  Hinduismul,  în  „Studii 
Teologice",  nr.  5-6,  1974,  p.  353-354. 

66  îbid.,  p.  353. 

47  Îbid.,  p.  353;  Pr.  Asist.  Dr.  Alexandru  I.  Stan,  art.  cit.,  p.  516:  AUM  (paranava,  silaba 
sfântă):  „comunică  inefabilul  şi  profunzimea  nepătrunsă  a  divinităţii”  -  nu  e  o  comunicare  cu  Şiva 
sau  Rama,  ci  este  exclamaţia  celui  copleşit  de  divinitate;  vag,  primul  cuvânt,  sunetul  brahman 
(shabda  brahman) ;  Henry  le  Saux  forţează  o  comparaţie  şi  spune  că  în  AUM  se  evidenţiază  caracterul 
pnevmatic  al  divinităţii,  deci  implicit  al  Sfintei  Treimi  creştine:  Tatăl  este  inexprimabil,  Fiul  se 
relevă  în  evreiescul  „abba”,  Taina  Tatălui  în  Fiul,  Duhul  Sfânt  -  în  AUM;  In  Manavadharmasastra 
la  AUM  se  adaugă:  BUR  (pământ),  BUVAH  (aer),  SVAR  (cer);  Gayatri:  „«Să  medităm  asupra 
strălucirii  supreme  a  divinului  însufleţitor:  să  dea  imbold  gândurilor  noastre»”. 

68  Jean  Delumeau,  op.  cit.,  p.  401:  „pretenţiile  lui  eu  sau  al  meu  instituite  asupra  nonfiinţei 
sunt  înlăturate.  Ceea  ce  rămâne,  acest  Unu,  Siva,  Eliberatorul,  Eu  sunt  acesta”  (S.Kakar,  Moksha, 
lemonde  interieur.  Enfance  et  societe  en  Înde,  Paris,  Les  Belles  Lettres,  1 985,  p.  46,70...);  pp.  400: 
O.  Herrenschmidt  afirmă  că  în  hinduism  există  o  „relaţie  familiară  cu  zeii”,  dar  această 
„familiaritate”apare  din  cauza  panteismului,  a  contopirii  omului  cu  zeul. 

creştinism  prin  mişcări  religioase  ca  Brahma  Samaj  fondată  de  Keshab  Candra 
Sen,  RabindranathTagore  (Iisus  e  puntea  Est- Vest),  Gandhi  (aceeaşi  idee  ca  şi 
precedentul;  îl  numeşte  pe  Iisus  Fiu  al  lui  Dumnezeu,  deşi  nu  „Cel  Unul-Născut”)69. 

Buddhism 

Buddha  nu  vorbeşte  despre  vreun  zeu  suprem,  existenţa  zeilor  clasici  ai  Indiei 
o  ignoră  ca  importanţă  în  eliberarea  omului 70.  Buddha  nu  se  arată  ca  un  ignorant 
(nu  spune  „nu  ştiu”,  ci  asesea  „nu  trebuie  să  ştiţi”),  nici  nu  vrea  ca  discipolii  săi  să 
rămână  ignoranţi,  ci  să  se  concentreze  asupra  esenţialului,  relevând  totodată 
caracterul  paradoxal  al  adevărurilor  supreme:  „Este  greşit  să  spui  că  Tathagatta 
există  după  moarte,  greşit  să  spui  că  nu  există,  greşit  să  presupui  supravieţuirea  şi 
contrariul,  greşit  să  le  negi  pe  amândouă.”  ( Dialogul  lui  Vaccha) 7I.  L.  de  la  Valee 
Poussin  compară  această  abordare  cu  o  reflecţie  creştină  despre  Crez  (din  Imitarea 
lui  Hristos ):  „Care  este  folosul  de  a  fi  instruit  în  tainele  Treimii  dacă  tu  păcătuieşti 
împotriva  Treimii”  72 .  Se  poate  face  această  asemănare,  dar  trebuie  remarcat  că 
autorii  creştini  nu  extrag  de  aici  un  motiv  pentru  a  îneca  în  tăcere  totală  învăţătura 
de  credinţă  despre  Sfânta  Treime.  Se  poate  spune,  din  punct  de  vedere  creştin  că 
omul  „nu  există”  după  moarte,  întrucât  nu  mai  este  acelaşi,  rămânând  numai  sufletul, 
dar  nici  nu  se  poate  nega  total  existenţa  lui.  Dar  Buddha  nu  se  referă  exact  la 
aceasta,  pentru  că  nu  diferenţa  dintre  latura  trupească  şi  cea  sufletească  a  naturii 
umane  îl  interesează  atât  de  mult,  cât  diferenţa  ditre  starea  de  individualitate  din 
lumea  aceasta  şi  aceea  de  dezindividuaţie  pe  care  o  presupune  pentru  lumea  cealaltă, 
iar  cu  această  idee,  creştinismul  nu  este  de  acord,  pentru  că  el  vorbeşte  de 
perpetuarea  persoanei  umane  în  veşnicie  ca  un  „cine”  chemat  la  comuniunea  cu 
Sfânta  Treime. 

Iluminatul  (Buddha)  transcende  condiţia  lumii,  iar  eliberarea  este  văzută  ca 
ieşire  din  lumea  supusă  durerii.  Iluminarea  ( bodhi ) 73  foloseşte  energia  spirituală  a 
sinelui  şi  nu  provine  din  relaţia  cu  divinitatea 74.  Religiozitatea  populară  nu  a  putut 

69  Diac.  Prof.  Emilian  Vasilescu,  Tendinţe  sincretiste  in  cugetarea  religioasă  indiană,  în 
„Ortodoxia”,  nr.  3,  1959,  pp.  435-457. 

,0  Pr.  Asist.  Alexandru  I.  Stan,  Biserica  Ortodoxă  şi  religiile  necreştine  (teză  de  doctorat),  în 
„Ortodoxia”,  nr.  2,  1984,  p.  240:  agnosticismul  teologic  al  lui  Buddha. 

71  L.  de  la  Valee  Poussin,  Agnosticism  (Buddhist),  pp.  220-225,  în  Encyclopaedia  of  Religion 
and  Ethics,  voi.  I,  Ed.  by  James  Hastings,  Charles  Scribner’s  Sons,  New  York,  1955,  p.  221 . 

72  Ibid.,  p.  224;  Thomas  de  Kempis,  Imitarea  lui  Christos,  Ed.  Cartimpex,  Cluj,  1998, 1,  7,  p. 
3:  „Ce-ţi  foloseşte  să  discuţi  lucruri  adânci  despre  Sfânta  Treime,  dacă  îţi  lipseşte  smerenia,  din 
care  cauză  nu  placi  Sfintei  Treimi?”. 

75  Pr.  Asist.  Alexandru  1.  Stan,  Biserica  Ortodoxă  şi  religiile  necreştine  (teză  de  doctorat),  în 
„Ortodoxia”,  nr.  2,  1984,  p.  275. 

74  Ibid-,  p.  241:  Buddha  nu  valorizează  revelaţia  divină,  dar  face  un  pas  înainte  faţă  de 
idolatrie. 

rămâne  însă  fără  de  astfel  de  referinţe  „personale”  şi  astfel  însăşi  persoana  lui 
Buddha  a  fost  zeificată  de  curând,  iar  devoţiunea  faţă  de  Buddha  a  comunităţii 
buddhiste  laice  a  fost  considerată  ca  izbăvitoare,  dacă  nu  în  sensul  eliberării 
desăvârşite  {nirvana),  cel  puţin  ca  ajutor  în  obţinerea  unei  existenţe  fericite  şi  a 
unei  încarnări  superioare  75  —  aceasta  este  calea  devoţională  acceptată  pe  scară 
largă  de  curentul  buddhist  al  Marelui  Vehicul  (Mahayana)76.  Această  necesitate  a 
dialogului  interpersonal  care  duce  la  eşuarea  agnosticismului  religios  sau  a 
impersonalismului  teologic  a  filosofiilor  religioase  se  poate  observa  cel  mai  clar 
în  această  evoluţie  a  buddhismului,  care  dovedeşte  că  nimic  nu  rezistă  intuiţiei 
sentimentului  religios  al  Modelului  divin  după  care  este  creat  omul. 

Doctrina  buddhistă  suferă  o  serie  de  transformări  în  cele  trei  sisteme 
principale:  Hinayana  (Micul  Vehicul)  -  buddhismul  rigorist,  al  bătrânilor 
(Theravada);  Mahayana  (Marele  Vehicul);  Vajrayana,  buddhismul  tantric  77 . 
Tântrismul  propune  „adorarea  vechilor  zeităţi  în  forme  monstruoase,  obscene  şi 
vrăjitoria  populară  condamnată  de  budismul  autentic” 78. 

Doctrina  buddhistă  spune  că  au  existat  mai  mulţi  Buddha  (atât  istorici,  cât 
şi:  Amithaba-Budha,  Maitreya-Buddha),  iar  Mahayana  dezvoltă  teoria 
Bodhisattvilor 79  şi  astfel  buddhismul,  dintr-o  religie  agnostică  devine  o  religie  a 
proniei  divine,  divinitatea  intervenind  pe  pământ  prin  numeroase  personalităţi 
mesianice  80. 

Mahayana  vorbeşte  de  trei  corpuri  ale  lui  Buddha:  dharmakăya  (corpul  Legii), 
samboghakâya  (  al  bucuriei,  comuniunii,  corpul  eteric),  nirmănakăya  (corpul 
magic,  „de  metamorfoză”,  în  care  s-a  arătat  Buddha  istoric  pentru  a  da  oamenilor 


75  Mircea  Eliade,  op.  cit.,  pp.  279,  290. 

76  Ibid.,  pp.  360  sq. 

77  Diac.  Prof.  Emilian  Vasilescu,  Marile  religii  necreştine  actuale  -II-  Budismul,  în  „Studii 
Teologice”,  nr.  3-4 , 1 974,  p.  2 1 3-2 1 5;  id..  Tendinţe  reformiste  şi  ecumeniste  in  budismul  actual,  în 
„Studii  Teologice”,  nr.  9-10 , 1962,  pp.  517,  523. 

78  Diac.  Prof.  Emilian  Vasilescu,  art.  cit.,  pp.  214-215. 

79  Cf.  Louis  de  la  Vale  Poussin,  Bodhisattva,  pp.  739-753,  în  Encyclopaedia  ofReligion  and 
Ethics,  voi.  II,  Ed.  by  James  Hastings,  Charles  Scribner’s  Sons,  New  York,  1955,  passim,  p.  743: 
Hinayana  susţine  că  nu  există  trupuri  buddhice,  pentru  că  nu  există  materie  în  Buddha. 

80  Jean  Delumeau,  op.  cit.,  p.  433:  „suntem  foarte  departe  aici  de  caracterul  de  hapax  al 
personalităţilor  mesianice”  datorită  numeroşilor  Bodhisattva  şi  Buddha  reali  sau  potenţiali;  a  se 
vedea  şi  dezvoltarea  buddhismului  japonez,  unde  sunt  adorate  zeităţile  Amida  şi  Kvannon,  respectiv 
cel  vietnamez  monoteist  cu  zeul  Caodai  -  Diac.  Prof.  Emilian  Vasilescu,  Starea  actuală  a  Budismului, 
în  „Studii  Teologice”,  nr.  5-6,  1956,  p.  397  (Amida  -  Amithaba,  Kvannon,  zeiţa  îndurării),  p.  395 
(Caodai  -  Vietnam);  The  teachings  of 

Compassionate  Buddha,  Early  discourses,  the  Dhammapada,  and  the  later  basic  writtings. 
Edited,  with  commentary,  by  E.  A.  Burtt,  Published  by  The  American  Library,  New  York  and 
Toronto,  The  New  English  Library  Limited,  London,  1955,  p.  127  (Buddha-Amithaba  şi  milostivii 
Bodhisattvas). 

posibilitatea  trezirii)81. în  practica  tantrică  este  importantă  invocarea  zeului 
(. sâdhana ),  pentru  care  ascetul  trebuie  să  fie  in-struit  şi  consacrat  de  guru.  Tântrismul 
se  prezintă  pe  sine  ca  o  cale  aparte  de  Buddhismul  Hinayana  şi  Mahayana  prin 
care  este  posibilă  atingerea  eliberă-rii:  „nu  e  doar  un  sistem  păgân  al  riturilor  de 
ado-rare  şi  al  vrăjitoriei.  Este  un  vehicul  (yana,  naya)”  -  Vajrayana,  „o  adaptare 
budistă  a  Saivismului  şi  Saktismului” 82.  El  pune  accent  pe  tehnici  legate  de  mantra 
(formule,  ca  aceea  a  lui  Avalokitesvara:  Om  mani padme  hum),  mudra  (sunete)  şi 
mandala  (reprezentări),  opoziţii  conceptuale,  dobândirea  unor  capacităţi  magice 
psihosomatice  şi  sexualitate  S3.Un  merit  al  buddhismului  din  punct  de  vedere  cultic 
este  caracterul  său  nonsacrificial  8\ 

Confucianism 

Confucianismul  ajunge  să  fie  o  religie  prin  preluarea  tradiţiilor  chineze 
arhaice85  în  legătură  cu  principalii  zei,  Tian  (Cerul),  Di  (Pământul,  zeul  lumii 
inffacereşti).  Tu  (Pământul),  Shang-Di  (Strămoşul  suprem),  în  legătură  cu  împăratul 
(Tian  zi,  Fiul  Cerului)  care  primeşte  Mandatul  ceresc  (Tian  Ming)  pentru  a  guverna 
86.  Importanţa  confucianismului  a  continuat  să  sporească  treptat  după  prăbuşirea 
dinastiei  Qin87 ,  îndeosebi  odată  cu  împăratul  Han,  Wu  ( 1 4 1  -87  î.  Hr.),  „protectorul 
confucianismului”,  şi  cu  examenele  pentru  funcţiile  publice  a  căror  importanţă 
sporeşte  începând  cu  dinastia  Song  şi  care  filtrează  totul  prin  prisma 


81  Jean  Delumeau,  op.  cit.,  p.  484  ;  Peter  Harvey,  An  Introduction  to  Buddhism,  Cambridge 
University  Press,  1990,  pp.  110-111. 

82  Louis  de  la  Valee  Poussin,  Tăntrism,  pp.  193-197,  în  Encyclopaedia  of  Religion  and 
Ethics,  voi.  XII,  Ed.  by  James  Hastings,  Charles  Scribner's  Sons,  New  York,  1955,  citate  de  la  p. 
195  şi  p.  196;  Edward  Conze,  Le  Bouddhisme  dans  son  essence  et  son  developpement,  Ed.  Payot, 
Paris,  1971,  pp.  216  sq. 

85  Jean  Delumeau,  op.  cit,  pp.  487-491;Peter  Harvey,  op.  cit., p.  136,  sq;  Edward  Conze,  op. 
cit.,  pp.  208-216. 

84  Doctorand  Remus  Rus,  Noţiunea  de  sacrificiu  în  marile  religii,  în  „Ortodoxia”,  nr.  1, 
1974, p.  192:  Edic-tul  lui  Ashoka  :  «Nici  un  animal  nu  trebuie  să  fie  ucis  pentru  sacrificiu  »,  Cărţile 
Jatakas  :  pline  de  atacuri  la  adresa  sacrificiilor;  p.  193  :  violenţa  şi  cruzimea  sunt  departe  de  a  fi 
spirituale,  eliberare  prin  detaşare  de  empiric;  C.  A.  F.  Rhys  Davids,  Sacrifice  (Buddhist),  pp.  7-8,  în 
Encyclopaedia  of  Religion  and  Ethics,  voi.  XI,  Ed.  cit.,  New  York,  1955,  passim:  Buddha  respinge 
sacrificiul  Calului,  al  Omului  şi  pe  toate  celelalte. 

ss  Cf.  Ibid.,  p.  245;  Pr.  Asist.  Alexandru  I.  Stan  ,  Biserica  Ortodoxă  şi  religiile  necreştine 
(teză  de  doctorat),  în  „Ortodoxia”,  nr.  2,  1 984  ,  p.  244  :  China  -  Tien,  Şancti ;  p.  245  :  „comentând 
un  text  al  lui  Confucius  Tsetse  afirmă  universalitatea  sentimentului  religios”. ;  Dao-de-ţzin  !  p.  246 
:  -  logos  seminal  ,  idee  acceptată  de  apologeţii  creştini  (Ddţ  5,1)  ” 

86  C.  P.  Fitzgerald,  op.  cit.,  pp,  38-43. 

87  Cunoscută  prin  virulenţa  ei  antiintelectuală:  Li  Si,  ministru]  lui  Shi  Huang  Di  (221-210 
î.Hr.),  fondatorul  dinastiei  Qin,  a  dus  la  capăt  această  atitudine  ostilă  faţă  de  filosofie,  văzută  ca 
păguboasă  prin  dezbinările  între  şcoli,  prin  arderea  cărţilor  tuturor  şcolilor  de  filosofie  în  afară  de 
cea  a  legiştilor,  căreia  îi  aparţinea  -  C.  P.  Fitzgerald.  op.  cit.,  pp.  127-142. 

confucianismului.  Confucianismul  este  aşadar  doctrina  dominantă  în  China  pe 
cea  mai  îndelungată  perioadă,  doctrina  oficială.  Acest  statut,  îngemănat  cu 
înclinaţiile  sociologice  ale  fondatorului  însuşi  vor  duce  confucianismul  spre  un 
juridism  pronunţat,  care  nu  se  preocupă  de  gândirea  religioasă  mai  mult  decât 
preluând  tradiţiile  antice  şi  îmbogăţindu-le  abia  atunci  când  simte  presiunea 
buddhismului.  Asemănător  cu  Buddha  în  această  privinţă,  Confucius  nu  speculează 
asupra  naturii  divinităţii  dau  asupra  principiului  originar,  doctrina  sa  apărând  ca 
un  sistem  de  etică  socială88,  dar  tot  asemănător  buddhismului,  confucianismul  nu 
a  putut  rezista  în  final  religiozităţii  populare  care  cerea  zeităţi  „personale”  -  dacă 
le  putem  numi  cu  acest  termen  de  tradiţie  creştină  - ,  cărora  să  se  închine,  să  se 
roage.  în  această  situaţie,  confucianismul  transmite  vechile  zeităţi,  îmbogăţindu-le 
treptat  cultul,  îngemănat  cu  venerarea  strămoşilor  -  religiozitate  chineză  arhaică 
ce  supravieţuieşte  în  toate  religiile  care  au  fost  adoptate  de  chinezi  („trei  căi  pentru 
un  singur  scop”  -  confucianism,  taoism,  buddhism)  şi  care  se  împleteşte  în 
confucianism  în  mod  armonios  cu  virtutea  «pietăţii  filiale»  subliniată  de  Confucius. 

Confucius,  deşi  nu  face  speculaţii  proprii  în  privinţa  relaţiilor  cu  divinitatea 
(fiind  mai  preocupat  de  rezolvarea  imanentă  şi  imediată  a  problemelor  sociale), 
preia  din  tradiţia  populară  tradiţia  proniei  Cerului,  vorbeşte  de  «raţiunea  Cerului»89, 
de  la  împărat  până  la  oamenii  simpli  şi  întreaga  lume  aflându-se  în  armonie  atunci 
când  împlinesc  voinţa  Cerului 90. 

Ritualul  (li)  -  şi  executarea  lui  cu  precizie  -,  extrem  de  important  pentru 
confucieni  91 ,  care  face  legătura  cu  divinitatea,  trebuie  să  pornească  din  dorinţa 
sinceră  a  omului  de  a  impregna  lumea  cu  sacru  n.  în  centrul  ritualului  se  află 
împăratul,  Fiul  Cerului,  sau  un  reprezentant  al  acestuia,  omul  virtuos  (nobil,  jun 
zi)93.Chinezii  mai  considerau  că  stabilesc  o  legătură  cu  divinitatea  prin  sacrificii  şi 
prin  vise 94.  Chinezii  vechi  foloseau  drept  altare  pentru  sacrificii  grămezi  de  pietre, 


88  Doctorand  Remus  Rus,  Funcţia  preoţiei  in  marile  religii,  în  „Ortodoxia”,  nr.  4 , 1973,  p.  558. 

89  The  Sayings  of  Confucius,  A  New  Tranlation  by  James  R.  Ware,  Published  by  The  American 
Library,  New  York  and  Toronto,  The  New  English  Library  Limited,  London,  1955,  p.  8  (introd.). 

90  Mircea  Eliade,  op.  cit.,  p.  252;  Jean  Delumeau.  op.  cit.,  trad.,  pp.  562-572. 

91  Jean  Delumeau,  op.  cit.,  pp.  551-554:  ritualizarea  confucianistă  a  practicilor  religioase;  E. 
H.  Parker,  Blessedness  (Chinese),  pp.  672-675,  în  Encyclopaedia  of  Religion  and  Ethics,  voi.  II, 
Ed.  by  James  Hastings,  Charles  Scribner’s  Sons,  New  York,  1955,  p.  674. 

92  Ibid. ,  p.  253 ;  Prof.  Diacon  Emilian  Vasilescu,  Ideea  de  progres  in  diferite  religii  ( 1  - 1 6),  în 
„Studii  Teologice”,  nr.  1-2,  1949,  p.  7:  „pentru  el  riturile  n-au  o  putere  magică,  ci  împlinirea  lor 
este  legată  de  o  atitudine  internă  corespunzătoare  (...)  Tao  este  ordinea  veşnică  ce  guvernează 
universul  ”. 

93  Pr.  Asist.  Alexandru  I.  Stan  ,  Biserica  Ortodoxă  şi  religiile  necreştine  (teză  de  doctorat), 
în  „Ortodoxia”,  nr.  2, 1984  ,  p.  247;  W.  Gilbert  Walshe,  Communion  with  Deity  (Chinese),  pp.  751- 
752,  în  Encyclopaedia  of  Religion  and  Ethics,  voi.  III,  Ed.  by  James  Hastings,  Charles  Scribner’s 
Sons,  New  York,  1955,  p.  751. 

94  W.  Gilbert  Walshe,  art.  cit.,  p.  752. 

dar  împăraţii  au  construit  patru  altare  în  capitală:  în  Sudul  oraşului  principal  două 
altare  :  rotund  -  al  cerului,  pătrat  -  al  pământului  (  colorat  verde  în  Est,  roşu  în 
Sud,  alb  în  Vest,  negru  în  Nord,  galben  deasupra).  Soarele  avea  altar  în  Est,  Luna 
o  groapă  în  Vest  —  aceste  locaşuri  de  cult  şi  riturile  aferente  au  fost  preluate  de 
confucieni 95. 

Taoism.  Spre  deosebire  de  confucianism,  taoismul  se  prezintă  de  la  început 
ca  o  veritabilă  metafizică  unde  cercetarea  filosofică  este  dusă  mai  departe,  deşi 
ideile  centrale  sunt  preluate  tot  din  fondul  arhaic  panchinez 96.  Tao  (Dao),  care  în 
confucianism  desemnează  calea,  metoda,  în  taoism  este  principiul  transcendent  şi 
imanent  în  acelaşi  timp  al  existenţei 97.  Dacă  în  confucianism  totul  pleacă  de  la  o 
meditaţie  asupra  socialului,  iar  relaţia  cu  divinitatea  este  lăsată  pe  seama  miturilor 
arhaice,  în  taoism  totul  porneşte  de  la  meditaţia  metafizică.  Nimic  nu  poate  fi 
conceput  aici  în  afara  meditaţiei  asupra  principiului  originar,  asupra  forţei  care  a 
creat  lumea,  Lao  Zi  şi  ucenicii  săi  cei  mai  fideli  s-au  retras  din  viaţa  socială  şi  s-au 
dedicat  contemplaţiei  metafizice  -  de  aceea  această  filosofie  nu  a  atras  (contrar 
confucianismului)  iniţial  adeziunea  maselor  şi  cu  atât  mai  puţin  a  sistemelor 
educaţionale  publice  din  China.  Nevoii  de  concret  a  maselor  largi  i-a  răspuns  mult 
mai  târziu  acea  latură  a  taoismului  religios  medieval  care  se  ocupa  cu  alchimia 
aurului  şi  a  elixirului  nemuririi,  preluând  totodată  tehnicile  divinatorii  şi  magice 
arhaice  îmbinate  cu  politeismul  popular.  Dar  tocmai  detaşarea  de  social  a  ucenicilor 
celor  mai  fideli  ai  lui  Lao  Zi  (excluzând,  deci,  extremele 9S)  până  în  zilele  noastre 
(călugării  taoişti  de  tradiţie  autentică  ")  a  putut  da  naştere  unei  gândiri  metafizice 
şi  religioase  mult  mai  fine  decât  în  confucianism. 

Omul  trebuie  să  se  asemene  lui  Tao,  să  îl  urmeze  în  toate:  Tao  este  «lipsit  de 
acţiune»,  la  fel  trebuie  să  fie  şi  omul  -  ceea  ce  înseamnă  înlăturarea  excesului  şi  a 
grijii  inutile,  dar  chiar  mai  mult:  non-acţiunea  nu  înseamnă  pasivitate  în  sensul  de 
renunţare  de  a  mai  lucra  orice  (există  şi  expresia  utilizată  de  Lao  Zi  că  «Omul 
Sfânt  lucrează  cu  non-acţiune»100),  nu  înseamnă  doar  o  negaţie,  ci  revenirea  la  a 


95  Diac.  Prof.  Emilian  Vasilescu,  Locaşuri  de  cult  in  creştinism  şi  in  celelalte  religii  ,  în 
„Glasul  Bisericii”,  nr.  10-11,  1955,  pp.  682-683. 

96  Mircea  Eliade,  op.  cit.,  p.  247. 

97  Cf.  Lao  Zi,  op.  cit.,  Versetul  IV,  p.  31:,  «O,  limpezime  de  cleştar!  [El]  pare  a  vieţui  veşnic. 
Eu  nu  ştiu  al  cui  urmaş  [el]  este:  pare  un  strămoş  [chiar]  al  împăratului  ceresc». 

98  C.  P.  Fitzgerald,  op,  cit.,  pp.  235  sq:  unii  maeştri  taoişti  beţivi. 

99  J.  P.  Maclagan,  Taoism,  pp.  197-202,  în  Encyclopaedia  of  Religion  and  Ethics,  voi.  XII, 
Ed.  by  James  Hastings,  Charles  Scribner’s  Sons,  New  York,  1955,  p.  201  -  taoismul  de  azi  este  pe 
nedrept  descris  ca  o  masă  de  superstiţii  magice:  există  taoism  cu  tradiţie  autentică. 

100  Lao  Zi,  op.  cit..  Versetul  II,  p.  25:  «De  aceea,  Omul  Sfănt  înfăptuieşte  lucrurile  care 
aparţin  non-acţiunii  şi  făptuieşte  învăţătura  dată  fără  vorbe»  («...înfăptuieşte  lucrurile  prin  nonacţiune 
[wuvve/]...»  -  Mircea  Eliade,  op.  cit.,  p.  254,  vs.  2:10) 

lucra  conform  lui  Tao101,  deci  conform  firii.  Este  observată  aşadar  o  ruptură  între 
om  şi  Tao,  dar  ea  nu  este  prea  mult  explicată,  ci  se  caută  doar  vindecarea  ei:  i.e.  nu 
există  ideea  unei  căderi  în  păcat  posterioare  creaţiei  ca  în  tradiţia  iudeo-creştină: 
nu  se  specifică  prea  mult  cum  s-a  ajuns  la  situaţia  de  faţă  a  neconform ităţii  cu  Tao, 
ci  doar  există  trimiteri  la  Oamenii  sfinţi  din  vechime,  al  căror  comportament 
(virtuos)  era  virtuos  în  mod  neforţat,  perfect  conform  cu  Tao.  După  cum  Tao  este 
«lipsit  de  acţiune»,  dar  lumea  nu  este  lipsită  de  pronia  sa  («Tao  este  mereu  fără 
acţiune,  însă  nu  lasă  nimic  nerânduit  cum  se  cuvine»102),  tot  aşa  şi  oamenii  trebuie 
să  fie  «lipsiţi  de  acţiune»,  dar  nu  lipsiţi  de  acţiune  benefică  pentru  semeni,  lată  că 
în  taoism  relaţia  omului  cu  Tao  este  mama  autoperfecţionării  şi  a  relaţiilor  cu 
ceilalţi.  Non-acţiunea  divină  pe  care  o  enunţă  Lao  Zi  poate  fi  asemănată  cu  ceea 
ce  tradiţia  iudeo-creştină  numeşte  neschimbabilitatea  lui  Dumnezeu,  conformitatea 
cu  Sine  însuşi  în  ceea  ce  lucrează,  nemişcarea  spre  ceva  exterior  Sieşi  (aseitatea, 
lipsa  de  necesitate  pentru  ceva)  şi  altele  asemenea:  textul  lui  Lao  Zi  care  arată  că 
Tao  «Nu  va  avea  dorinţe,  căci  este  nemişcat,  iar  supuşii  se  vor  îndrepta  în  chip 
firesc»103  poate  fi  asemănat  în  prima  lui  secţiune  cu  textul  liturgic  ortodox  care 
arată  că  Dumnezeu  este  „fără  mutare  sau  umbră  de  schimbare”  .  A  doua  parte104 
trimite  la  ideea  conformităţii  virtuţii  cu  firea  (v.  infira.  Relaţia  omului  cu  sine), 
dar  şi  la  cea  a  libertăţii  omului. 

Libertatea  omenească  este  asociată  într-un  mod  foarte  înţelept,  care  se  apropie 
de  gândirea  creştină,  cu  omniprezenţa  şi  atotputernicia  lui  Tao:  Tao  este  creatorul 
şi  proniatorul  lumii,  iar  de  este  «Natura  cea  veşnică»  (vs.  LI)  a  lui  Tao,  care  sprijină 
natura  Fiinţei  (natura  lumii  fenomenale)105,  «[Tao]  zămisleşte,  însă  nu  ia  în  stăpânire, 
înfăptuieşte,  însă  nu  caută  a  fi  răsplătit;  creşte  [fiinţele],  însă  nu  le  subjugă.  Acestea 
sunt  virtuţi  adânci  ale  lui  Tao.»106. 


101  Lao  Zi,  op.  cit..  Versetul  XXXVII,  p.  106,  n.  trad.:  ,A  avea  acţiune  înseamnă  a  lucra 
împotriva  firii  lucrurilor.  Firea  lucrurilor  este  Tao  însuşi”. 

102  Lao  Zi,  op.  cit..  Versetul  XXXVII,  p.  106  -  expresie  biblică,  am  spune,  asupra  proniei. 

105  Lao  Zi,  op.  cit..  Versetul  XXXVII,  p.  106. 

,04  Care  găseşte  corespondenţe  în  filosofia  confucianistă  a  îndreptării  fireşti  a  poporului 
după  pilda  Fiului  Cerului  (v.  infra). 

105  Cf.  şi  Pr.  Asist.  Alexandru  I.  Stan  ,  Biserica  Ortodoxă  ţi  religiile  necreştine  (teză  de 
doctorat),  în  „Ortodoxia”,  nr.  2,  1984 ,  p.  246:  logos  seminal ,  idee  acceptată  de  apologeţii  creştini. 

,0*  Lao  Zi,  op.  cit.,  Versetul  LI,p.  136;  cf.  ibid.  Versetul  XXIV,  p.  100.  Cf.  şi  Oii  vier  Clement, 
Viaţa  din  inima  morţii,  trad.  Claudiu  Soare.  Ed.  Pandora,  2001 ,  p.  137:  .Atotputernicia,  au  remarcat 
teologii  ortodocşi,  aparţine  dragostei  şi  deci  se  identifică  cu  „atotslăbiciunea”  (dacă,  totuşi,  utilizăm 
categoriile  acestei  lumi).  Este  necesară  atotputernicia  lui  Dumnezeu  pentru  a  crea  libertăţile,  libertatea 
îngerului  şi  libertatea  omului:  însă  pentru  ca  acestea  să  fie  cu  adevărat  libertăţi,  trebuie  ca  Dumnezeu 
să  îşi  asume  în  mod  real  un  risc,  riscul  iubirii  adevărate.  Creaţia  stă  în  umbra  crucii,  „Mielul  lui 
Dumnezeu  a  fost  înjunghiat  de  la  începutul  lumii”,  spune  Apocalipsa“. 

în  ceea  ce  priveşte  cunoaşterea  lui  Tao,  Lao  Zi  afirmă  încă  din  primul  verset  al 
cărţii  sale:  «[Cuvântul]  „Tao”  poate  fi  rostit,  [însă  acesta]  nu  este  Tao  cel  veşnic.  Numele 
[său]  poate  fi  numit,  [însă  acesta]  nu  este  numele  veşnic.  /  Ceea  ce  nu  are  nume  este 
începutul  Cerului  şi  al  Pământului;  ceea  ce  are  nume  este  obârşia  „celor  zece  mii  de 
fiinţe  şi  lucruri”.  /  [De  aceea],  cel  ce  nu  are  niciodată  dorinţe,  îi  va  cuprinde  taina,  iar 
cel  mereu  împovărat  de  dorinţe  îi  va  zări  hotarul  numai.  /  Aceste  două  lucruri  au  apărut 
dimpreună,  însă  au  numiri  ce  se  deosebesc  -  le  voi  numi  laolaltă  „adânci”.  Mai  adânci 
decât  adâncul  [însuşi]:  poarta  către  noianul  de  taine»107.  Este  evident  apofatismul, 
grija  în  ce  priveşte  pătrunderea  tainei  divinităţii,  care  nu  se  poate  realiza  desăvârşit  pe 
calea  intelectuală,  nici  de  către  cel  tulburat  de  patimi,  ci  numai  cal  liniştit  şi  revenit  la 
un  fel  de  a  fi  asemănător  cu  Tao  pe  care  vrea  să-l  cunoască.  Apofatismul  nu  rămâne 
însă  într-un  agnosticism  obosit  şi  sterp,  ci  duce  la  gânduri  de  o  mare  fineţe  în  legătură 
cu  Tao  —  el  este  numit  «întunecos,  neclar»,  «obârşia  cea  veche»108,  nenumit109,  fără 
formă110,  nepărtinitor111,  izvor  nesecat  de  har112,  veşnic  şi  subtil  («Tao  este  veşnic,  nu 
are  nume.  Tao,  deşi  se  arată  neînsemnat,  [cei  aflaţi]  sub  Cer  nu  se  încumetă  să-l  socoatâ 
slujitor»113)  etc.  Perspectiva  apofatică"4  asupra  lui  Tao  şi  numirile  care  se  dau  celui 
incomparabil  tocmai  pentru  a-i  dezvălui  măreţia  de  neconceput  seamănă,  în  contextul 
culturai-religios  al  Chinei,  cu  teologia  pe  care  ne-o  propune  mai  cu  seamă  Sfântul 
Dionisie  Areopagitul  (cu  plecare  de  la  exerciţiul  biblic  în  acest  sens)  pe  terenul  revelaţiei 
creştine.  Lao  Zi  condamnă  vorbirea  deşartă,  înzorzonată  şi  îndepărtată  de  adevărul 
care  se  obţine  prin  experienţă  mistică,  atunci  când  cineva  doreşte  să  mediteze  asupra 
lui  Tao;  el  leagă  de  apofatism  cunoaşterea  prin  participarea  la  Tao  şi  recomandă  ceea 
ce  Filocalia  creştină  ar  numi  «trezvie»  sau  «paza  minţii»115. 


107  Ibid.,  Versetul  I,  p.  21. 

108  Lao  Zi,  op.  cit.,  Versetul  XIV,  p.  53. 

109 Ibid.,  Lao  Zi,  op.  cit.,  Versetul  XXXII,  p.  95;  Versetul  I,  p.  21. 

110  Ibid.,  Lao  Zi,  op.  cit. ,  Versetul  XIV,  p.  53:,  n.tr  -  „Tao  este  suflul  originar  (yuan  qi),  lipsit 
de  culoare,  sunet  sau  formă”  (seamănă  cu  concepţia  biblică  sintetizată  de  Mântuitorul  lisus  Hristos 
în  Ioan  4,  24:  «Duh  este  Dumnezeu»).  Cf.  şi  Scriptura  liniştii:  «Desăvârşitul  Tao  nu  are  formă:  [el] 
s-a  întrupat  în  Cer  şi  în  Pământ;  desăvârşitul  Tao  este  nepărtinitor:  el  pune  în  mişcare  Soarele  şi 
Luna  [deopotrivă];  desăvârşitul  Tao  nu  are  nume:  [ei]  hrăneşte  cele  zece  mii  de  fiinţe  şi  lucruri.  Eu 
nu-i  cunosc  numele  -  mă  străduiesc  să  îl  numesc  şi  îi  spun  Tao»  -  ibid..  Versetul  I,  p.  21,  nota.l. 

111  Ibid.,  Lao  Zi,  op.  cit.  Versetul  V,  p.  33. 

112  Ibid.,  Lao  Zi,  op.  cit.  Versetul  XXXV,  p.  102:  «De  Tao  mă  slujesc,  [dar]  să-l  sfârşesc  nu-mi 
este  cu  putinţă». 

"''Ibid.,  Lao  Zi,  op.  cit.  Versetul  XXXII,  p.  95.  Cf.  şi  Ibid.,  n.  tr.  ,p.  72:  „Tao  este  suflu  (qi),  unic 
şi  nediferenţiat.  El  vieţuieşte  şi  totuşi  pare  a  nu  vieţui;  nu  dă  semne  că  vieţuieşte,  şi  totuşi  nu  putem  spune 
că  nu  vieţuieşte.  înlăuntrul  său  se  află  rostul  tainic  al  lucrurilor,  ce  nu  poate  fi  zărit  sau  desluşit”. 

114  Cf.  în  acest  sens  şi  ibid..  Versetul  XXXII,  p.  95 

115  Lao  Zi,  op.  cit,  Versetul  LVI,  p.  1 47  şi  n.trad.:  „Tao  poate  fi  numai  trăit,  iar  nu  rostit"',  p. 
148:  „ne  desăvârşim  alungând  gândurile  răzleţe  şi  dobândind  nemişcarea”  ,  „Cel  desăvârşit  nu  îşi 
arată  strălucirea,  ci  slujeşte  neştiut  de  ea,  alăturându-se  mulţimii,  la  fel  cum  râurile  se  varsă  în 
mare.”;  Cf.  Pr.  Prof.  Dr.  Dumitru  Stăniloae,  Spiritualitatea  Ortodoxă,  Ascetica  şi  Mistica ,  Editura 
Institulului  Biblic  şi  de  Misiune  al  Bisericii  Ortodoxe  Române,  Bucureşti,  1992,  p.  125  sq. 

în  ceea  ce  priveşte  asemănarea  omului  cu  divinitatea,  se  insistă  asupra  faptului 
că  omul  trebuie  să  urmeze  felul  de  a  lucra  «cu  non-acţiune»  al  lui  Tao.  In  acest  fel, 
omul  va  deveni  blând,  stăpânindu-şi  impulsurile  pătimaşe  şi  egoiste,  va  fi  virtuos 
fără  ca  el  însuşi  să  ştie,  va  obţine  întâietetea  nu  prin  violenţă  ,  ci  prin  merit  şi 
smerenie,  asemeni  lui  Tao,  care  «se  află  înainte,  însă  oamenii  nu  [îl]  socotesc 
vătămător»  116.  Urmându-1  pe  Tao,  el  se  va  armoniza  cu  el,  în  sine  însuşi,  cu  semenii 
şi  cu  natura  U7. 

Izvorul  antropologiei  taoiste  se  află  în  teologie  mai  mult  decât  în  orice 
filosofie-religie  a  Orientului  —  pretenţiozitatea  filosofică  ar  spune  „metafizică”, 
întrucât  nu  este  vorba  de  zeii  clasici,  dar  este  clar  că  Tao  are  toate  atributele 
divinităţii  aşa  cum  nu  au  putut  fi  ele  gândite  niciodată  în  metafizica  occidentală 
înlănţuită  de  agnosticism  teologic,  iar  pentru  călugării  taoişti  de  până  azi  căutarea 
autentică  a  lui  Tao  are  toate  calităţile  unei  adorări  a  divinităţii  creatoare  m.  Pentru 
teologii  taoişti ,  deşi  poporul  continuă  să  creadă  în  vechii  zei,  aceştia  sunt  eroi  sau 
sfinţi  care  nu  pot  fi  puşi  pe  acelaşi  plan  cu  divinitatea  (Tao)  119. 

Cu  toate  diferenţele  inerente  unei  dezvoltări  aparte,  găsim  şi  alte  asemănări 
între  taoism  şi  creştinism  în  ce  priveşte  relaţia  divinităţii  cu  lumea  şi  cu  oamenii. 
Tao  respectă  libertatea  pe  care  a  dat-o  oamenilor,  dar  ei  îl  urmează  în  virtutea 
atracţiei  spirituale  pe  care  o  exercită:  «Tao  al  cerului  nu  luptă,  însă  ştie  să  biruiască; 
nu  rosteşte  vorbe,  însă  primeşte  răspuns;  nu  porunceşte,  însă  [fiinţele]  îl  urmează 
singure;  este  întins,  însă  îi  este  cu  putinţă  să  rânduiască  [totul].  Năvodul  Cerului 
este  nemărginit  şi  rar,  însă  nu  lasă  [nimic]  să  se  rătăcească»  l2°.  De,  «natura  veşnică» 
a  lui  Tao,  este  purtătoarea  virtuţilor  sale  121 ,  prin  de  al  omului  Tao  se  sălăşluieşte  în 
om  şi  devine  Tao  al  omului l22.  Ar  fi  absurd  să  căutăm  identitate  între  Sfânta  Treime 
creştină  şi  divinitatea  taoistă,  şi  totuşi  iată  o  altă  asemănare  frapantă:  «  La  început 
exista  Tao.  Tao  este  mama  fiinţelor  şi  lucrurilor  aflate  sub  Cer.  Fiul  este  Unul: 
cunoscându-1  pe  Tao  va  trebui  să  cunoşti  şi  Unul.  Cunoscând  Unul,  va  trebui  să  îl 
păzeşti  din  nou  pe  Tao,  să  te  înapoiezi  la  non-acţiune.  [Astfel]  vei  fi  ferit  de 
primejdii»  123  —  seamănă  cu  un  ecou  al  Prologului  Evangheliei  lui  Ioan  şi  un  ecou 
al  afirmaţiei  hristice:  «Nimeni  nu  poate  ajunge  la  Tatăl  decât  prin  Fiul».  Lui  Tao 


m  Lao  Zi,  op.  cit..  Versetul  LXVI,  p.  169. 

117  Lao  Zi,  op.  cit..  Versetul  XXXII,  p.  95:  atr,  apof ;  n.  tr.  P.  96:  „lipsit  de  pofte  şi  firesc,  yin 
şi  yang  se  vor  armoniza,  şi  astfel  umorile  îi  vor  limpezi  trupul”. 

1,1  A  se  vedea  în  acest  sens  comentariile  lui  Heshang  Gong,  Feng  Youlan  şi  Ren  Farong 
inserate  de  traducător  în  Lao  Zi,  op.  cit.,  passim. 

1,9  Jean  Delumeau,  op.  cit.,  p.  527  :  „Pentru  popor,  dar  nu  şi  pentru  daoişti,  sfinţii  sunt  zei  ”. 

120  Ibid.,  Versetul  LXXIII,  p.  182. 

121  Cf,  Ibid.,  Versetul  XXI,  p.  71:  de,  atribute. 

122  Cf.  Lao  Zi,  op.  cit.,  Versetul  LXXVII,  p.  190. 

I2Î  Comentariul  lui  Heshang  Gong  la  Versetul  LII,  ibid.,  p.  138. 

nemanifestat,  reprezentat  prin  simbolul  wuji  (cerc  alb)  îi  corespunde  Tao  manifestat 
reprezentat  prin  taiji 124  (cerc  despărţit  printr-o  linie  sinuoasă:  jumătate  alb,  jumătare 
negru):  Unul  125  se  desparte  în  Doimea  yin  -yang,  care  împreună  cu  suflul  dintre 
yin  şi  yang,  qi,  dau  Treimea,  care  se  proiectează  în  „cele  zece  mii  de  fiinţe  şi 
lucruri”  mai  întâi  prin  dualitatea  yin  -  yang  (regăsită  în  Cer-Pământ,  mascul  in- 
feminin  etc.)126  între  care  de  asemenea  se  află  un  suflu,  iar  suflul  qi  al  lui  Tao 
pătrunde  lumea  prin  intermediul  vidului  suprafiinţial,  a  cărui  redescoperire  de 
către  oameni  readuce  nemurirea127  —  în  Sfânta  Treime  Dumnezeu  este  Unul  mai 
presus  de  număr,  cum  arată  Sf.  Dionisie  Areopagitul,  Fiul  este  de  asemenea  numit 
Unul,  ca  «Unul  Născut  din  Tatăl  mai  înainte  de  toţi  vecii»,  „Doimea”  este  dragostea 
dintre  Tatăl  şi  Fiul,  iar  Treimea  este  realizată  de  Duhul  Sfânt  care  purcede  din 
Tatăl  şi  „suflă”  între  Tatăl  şi  Fiul,  Sfântul  Duh  de  asemenea  umple  lumea  cu  harul 
Său  necreat  şi  aducător  al  mântuirii  şi  nemuririi  —  nu  dorim  a  vorbi  de  suprapunere 
între  cele  două  imagini,  dar  echivalenţele  sunt  frapante. 

în  ceea  ce  priveşte  trupul,  el  nu  este  desconsiderat  în  cultura  chineză,  iar  în 
taoism  se  dezvoltă  medicina  (defăimată  multă  vreme  de  confucianism  )  în  strânse 
legături  cu  teologia:  suflului  qi  îi  corespund  suflurile  vitale  (ale  organelor),  de 
unde  derivă  practicile  respiratorii  qigongm,  iar  dualismul  yin -yang,  preluat  din 
antagonismele  arhaice,  este  principiul  călăuzitor  al  echilibrului  psihofizic,  de 
importanţă  vădită  în  medicina  taoistă129. 

Lao  Zi  a  democratizat  ritualul,  l-a  simplificat,  iar  „  Cartea  incantaţiilor  divine 
interzice  sacrificiile  făcute  zeilor  vechi  şi  cultul  strămoşilor”130,  dar  taoismului 
religios  i  s-a  afiliat  o  clasă  de  exorcişti ,  invocatori  cu  putere  spirituală  stăpâniţi  de 
spiritele  yang  (căldură,  lumină),  numiţi  «w«»,  care  au  preluat  funcţia  preoţească, 
ocupându-se  şi  cu  alchimia  sau  medicina;  alături  de  ei  există  sacrificatori  (sai- 
kong)  şi  călugări.  Tuturor  acestora  li  se  cere  să  practice  postul  şi  meditaţia  l31. 
Preoţia  taoistă  s-a  organizat  sub  influenţă  buddhistă  l32,  iar  temple  s-au  construit 


124  Jean  Delumeau,  op.  cit.,  pp.  512-519. 

'2î  Cf.  Mircea  Eliade,  op.  cit.,  p.  250. 

'“Jean  Delumeau,  op.  cit.,  trad.,  p.  509;  Marie-Madaleine  Davy,  Enciclopedia  doctrinelor 
mistice,  voi.  IV,  Ed.  Amacord,  Timişoara,  2000,  p.  111. 

127 Ibid.,  Versetul  VI,  p.  35:  qu,  valea- vidul ;  «însuşirea  văii  este  nemurirea»;  Versetul  XL, 
p.  115:  «Reîntoarcerea  [la  rădăcină]  -  iată  mişcarea  lui  Tao.  Blândeţea  -  iată  folosul  lui  Tao.  Fiinţele 
aflate  sub  cer  se  zămislesc  din  fiinţă,  iar  fiinţa  se  zămisleşte  din  nefiinţă.». 

128  Ibid.,  Versetul  VI,  p.  35:  qu,  valea  -  vidul  ;  «însuşirea  văii  este  nemurirea»,  fiinţă  / 
nefiinţă  -  wuji  /  taiji;  n.  p.36-  Heshang  Kong:  «Cerul  hrăneşte  omul  prin  mijlocirea  celor  cinci 
sufluri...  sămânţă,  spirit,  auz,  vedere  şi  sunet». 

129  Mircea  Eliade,  op.  cit.,  p.  243;  acestor  practici  ii  se  adaugă  tehnici  şamanice  -  ibid.,  p.  246. 

130  Jean  Delumeau,  op.  cit.,  pp.  528-529. 

131  Doctorand  Remus  Rus,  Funcţia  preoţiei  in  marile  religii,  în  „Ortodoxia",  nr.  4 , 1973,  p. 
559;  Jean  Delumeau,  op.  cit.,  pp.  532-537. 

132  Doctorand  Remus  Rus,  art.  cit.,  p.  559. 

din  secolul  al  IV-lea  d.Hr.  133.  Comunitatea  taoistă  e  condusă  de  un  patriarh 
care  stă  pe  muntele  Dragonului  şi  al  Tigrului  din  Kiang-si,  în  Tshang-ch’ing- 
king  l34. 

Şintoism 

Şintoismul  (şinto  =  cale  a  zeilor)  este  o  religie  politeistă  de  origine 
animistă135.  Zeităţile  şinto  sunt  numite  kami136,  fiind  la  origine  forţe  invizibile 
care  guvernează  natura,  cu  natură  dublă,  bună  şi  rea  ( ara-mi-tama ,  spirit  de 
violenţă  şi  nigi-mi-tama,  spirit  de  blândeţe),  pe  care  şi-o  exprimă  în  funcţie  de 
circumstanţe137.  Zeiţa  Amaterasu  (Amaterasu  O-mikami,  „Marea  Divinitate  care 
iluminează  cerul”138)  are  rolul  principal.  în  privinţa  relaţiei  omului  cu  divinitatea, 
buddhismul  Mahayana  a  exercitat  o  mare  influenţă  asupra  şintoismului, 
divinităţilor  buddhiste  (Bodhisattva  sau  Buddha)  găsindu-li-se  echivalent  în 
zeităţile  kami  autohtone139.  Această  stare  de  fapt  s-a  menţinut  până  la  restauraţia 
Meiji  (Meiji  ishin),  când  a  fost  promovat  şintoismul  ortodox,  autohton  (jun - 
shinto),  eliminându-se  marea  parte  a  influenţelor  buddhiste140.  Evident,  chiar  dacă 
s-a  operat  o  separare  netă  la  nivelul  divinităţilor,  buddhismul  a  continuat  să 
exercite  influenţe  la  nivelul  mentalităţii.  în  privinţa  relaţiei  omului  cu  divinitatea, 
şintoismul  rămâne  un  politeism  lax,  cu  mare  capacitate  de  impropriere  a  zeităţilor 
străine141  şi  de  interpretare  a  lor  pe  baza  doctrinei  şintoiste. 


133  Diac.  Prof.  Emilian  Vasilescu,  Locaşuri  de  cult  în  creştinism  şi  în  celelalte  religii ,  în 
„Glasul  Bisericii”,  nr.  10-11,  1955,  p.  684;  Jean  Delumeau,  op.  cit.,  pp.  532-537. 

134  Doctorand  Remus  Rus,  Funcţia  preoţiei  în  marile  religii,  în  „Ortodoxia”,  nr.  4,  1973,  p.  560. 

135  Jean  Delumeau,  op.  cit.,  p.  578,  Ibid.,  p.  579:  din  numeroasele  derivate  religioase  ale 
termenului  „kami”  în  şintoism  se  observă  rolul  credinţelor  străvechi ,  a  căror  valorizare  dă  şintoismul. 

134  Mircea  Eliade,  loan  P.  Culianu,  Dicţionar  al  religiilor,  trad.  De  Cezar  Baltag,  Ed. 
Humanitas,  Bucureşti,  1993,  p.  256  sq.  Edmond  Rochedieu,  Le  Shintod’sme  et  Ies  Nouvelles  Religions 
du  Japon,  Editions  Gamier  Freres,  Paris,  1968,  pp.  78-81 :  cultul  eroilor  şi  al  strămoşilor  venerabili 
ajunge  să-l  egaleze  pe  cel  al  kami-lor,  integrându-se  perfect  în  el. 

137  Jean  Delumeau,  op.  cit.,  p.  579.  Aceste  aspecte  pun  şintoismul  în  opoziţie  cu  buddhismul. 

138  Ibid.,  p.  582. 

I3''  Ibid.  p.  580:  călugării  spun  despre  kami  că  sunt  „divinităţi  apropiate  de  Buddha  fără  a  mai 
fi  necesară  diferenţierea  de  aceştia”;  p.  58 1 ;  „această  gândire  asimilatoare,  denumită  honji  suijaku 
se  poate  rezuma  astfel:  divinităţile  budiste  -  Bodhisattva  sau  Buddha  -  puteau  lua  formele  divinităţilor 
şintoiste;  starea  lor  originală  {honji)  manifestându-se  sub  forme  de  „urme  descinse”  (suijaku)  pe 
pjămînt.  Marii  zei  naţionali  erau  deci  încorporaţi  cu  titlul  de  avataruri  în  panteonul  budist.  Amaterasu 
O-mikami ,  divinitatea  supremă  în  şintoism,  a  fost  bineînţeles  asimilată  lui  Dainichi-  nyorai,  simbolul 
discului  solar  şi  divinitate  esenţială  a  budismului  ezoteric  shingon;  kami  îşi  pierdeau  funcţiunile  de 
„protectori  ai  buddha"  (goho  -  jin)  şi  intrau  în  serviciul  acestora,  devenind  „manifestările  lor 
temporale”  (gon-gen )”. 

140  Jean  Delumeau,  op.  cit.,  pp.  581-582,  589  ;  Mircea  Eliade,  loan  P.  Culianu,  op.  cit.,  p. 

259  sq. 

141  Jean  Delumeau,  op.  cit.,  p.  590. 

Ca  şi  în  confucianism,  în  şintoism  împăratul  ( mikado ),  care  oficiază 
sărbătorile  (ex.  Sacrificiul  de  fructe  la  sărbătoarea  Nihiname),  deţine  privilegiul 
legăturii  celei  mai  directe  cu  divinitatea,  dar  în  şintoism,  mikado  este  el  însuşi  zeu 
( iki-gami )  142.  Prin  intermediul  sanctuarelor  şi  a  riturilor  oficiate  (îndeosebi  în 
legătură  cu  ciclurile  naturii  143),  practicantul  şintoist  este  protejat  de  kami  ca  un 
„copil  al  zeilor”  144  -  „omul,  copil  al  zeităţilor,  duce  o  viaţă  în  care  natura  sa 
spirituală  (reisei)  comunică  cu  divinităţile”  l4S.  Sacrificiul  la  japonezi  poate  fi 
propiţiatoriu,  dar  mai  ales  ca  recunoştinţă  pentru  binefacerile  zeilor  146.  Iniţial 
şintoismul  nu  dispune  de  precepte  morale  clare  l47,  dar  ulterior  se  dezvoltă  ideea 
că  greşeala  (tsuni)  este  reprobabilă  înaintea  zeilor  l4S.  Japonezii  au  considerat  că 
pot  stabili  o  legătură  cu  divinitatea  prin  divinaţie  şi  prin  inspiraţie,  dar  „comuniunea 
cu  Zeitatea  nu  a  fost  niciodată  imaginat  în  forma  mistică  înaltă  care  a  fost  gândită 
la  alte  neamuri”  l49.  Unii  filosofi  ai  religiei  şinto  au  socotit-o  drept  o  formă  de 
monoteism  (ex.  Izawa  Nagahide,  sec.  XVIII),  zeii  fiind  manifestarea  divinităţii 
unice  (Kunitokotachi-no-kami),  iar  alţii  îl  consideră  panteist  (ex.  Senge  Takazumi, 
sec.  XIX)  l5°. 

Religia  şinto  dispune  de  temple  ( miya ,  sală  augustă,  sala  zeilor),  cel  mai 
mare  fiind  Nai-ku  (Templul  intern,  al  zeiţei  Amaterasu,  de  la  Ise)'5'.  în  cultul 
particular  importantă  este  „casa  sufletului”  legată  de  cultul  morţilor  (v.  Eshatologie). 

III,  Relaţia  omului  cu  sine.  Conştiinţa.  Virtuţile 

Hinduism 

Absolutizarea  sinelui,  frecventă  în  religiile  asiatice,  apare  cel  mai  pronunţat 
în  cazul  hinduismului.  Fie  că  este  vorba  de  ătman- ul  egal  cu  Brahman  al 
Upanisadelor,  fie  de  purusa  care  se  diferenţiază  din  prakrti  al  sistemului  Sâmkhya- 
Yoga  (v.  infra),  şinele  rămâne  problema  centrală  a  hinduismului:  centralitate  a 

1,2  Pr.  Asist.  Alexandru  I.  Stan  ,  Biserica  Ortodoxă  şi  religiile  necreştine  (teză  de  doctorat), 
în  „Ortodoxia”,  nr.  2,  1984  ,  p.  242;  M.  Revon,  Communion  with  Deity  (Japanese),  pp.  774-772,  în 
Encyclopaedia  of  Religion  and Ethics ,  voi.  I,  Ed.  by  James  Hastings,  Charles  Scribner’s  Sons,  New 
York,  1955,  p.  774. 

143  Jean  Delumeau,  op.  cit.,  pp.  596-604. 

144  Idem.,  pp.  594-596. 

usIdem.,  p.  592. 

146  M.  Revon,  Sacrifice  (Japanese),  pp.  2 1  -24,  în  Encyclopaedia  of  Religion  and  Ethics,  voi. 
IV,  Ed.  by  James  Hastings,  Charles  Scribner's  Sons,  New  York,  1955.  p.  21. 

142  Victor  Kembach,  Dicţionar  de  mitologie  generală,  Ed.  Albatros,  Bucureşti,  1983,  p.  636. 

148  Jean  Delumeau.  op.  cit.,  p.  592. 

149  M.  Revon,  ari.  cit.,  p.  775 

150  Victor  Kembach,  Dicţionar  de  mitologie  generală,  Ed.  Albatros,  Bucureşti,  1983,  p.  636. 

151  Diac.  Prof.  Emilian  Vasilescu,  Locaşuri  de  cult  în  creştinism  şi  in  celelalte  religii,  în 
„Glasul  Bisericii”,  nr.  10-11,  1955,  p.  684, 

sinelui,  monism  şi/sau  monadism  spiritual  al  subiectului  adesea.  Şi  buddhismul 
moşteneşte  din  hinduism  acest  centralism  al  sinelui,  deşi  el  este  atenuat  printr-o 
relaţie  de  compasiune,  mai  bine  conturată,  cu  lumea.  Referitor  la  aceasta  găsim 
relevante  cuvintele  lui  Olivier  Clement:  „viziune  «asiatică»,  în  care  energia 
universală  înlocuieşte  Dumnezeul  personal,  în  care  Şinele,  considerat  absolut,  nu 
depăşeşte,  ci  exacerbează  eul  apusean.”  I52.  Şcoala  non-dualistă  ( Advaita  Vedânta) 
susţine  că  identitatea  Sinelui  ( âtman )  trebuie  definită  prin  facultăţile  sale,  dar  căutată 
dincolo  de  atributele  lui  :  „Corpul  (sarîra)  meu,  suflurile  (prâna)  mele,  mintea 
(manas)  mea,  intelectul  (buddhi)  meu,  cunoaţterea  (jriâna)  mea-  acestea  sunt 
cunoscute,  [în  mod  obişnuit],  ca  fiind  eu  însumi.  [însă]  aşa  cum  brăţările,  inelele, 
casele  şi  celelalte  sunt  diferite  (rinna)  de  mine  însumi  deoarece  sunt  cunoscute  ca 
fiind  posesiuni  (madîyatva),  tot  astfel,  cele  cinci  învelişuri  (kosa)  şi  celelalte  sunt 
diferite  de  mine  însumi,  nu  constituie  şinele  (âtman)  deoarece  sunt  cunoscute  ca 
fiind  posesiuni.  (...)  Astfel,  propriul  sine  (âtman)  trebuie  cunoscut  ca  fiind  cel  a 
cărui  identitate  este  existenţa,  conştiinţa  şi  beatitudinea”  153. 

Privitor  la  conştiinţă  (de  sine  şi  faţă  de  lume)  este  importantă  definiţia 
dată  Yogăi  de  către  Patanjali:  „Suprimarea  stărilor  de  conştiinţă  [cittavrtti]" 
l54.  După  Heinrich  Zimmer,  practica  Yoga  consideră  că  întrebările  existenţiale 
presante  nu  pot  fi  rezolvate  la  nivel  mental,  deoarece  „Mintea  însăşi  e  inadecvată 
pentru  această  misiune  (cf.  Kant,  Critica  raţiunii  pure)  şi  trebuie  abandonată”  l55- 
concepţie  contrară  raţionalismului  Sâmkhyei.  Conştiinţa  este  aceea  care  face 
legătura  dintre  sine  şi  imanenţă,  fie  personală,  fie  cosmică  —  este  semnificativă, 
deci  tendinţa  permanentă  a  hinduismului  de  a  suprima  orice  legătură  cu  imanenţa, 
mergând  până  la  o  respingere  a  mentalului.  Yoginul  are  de  depăşit  cinci  obstacole: 
ignoranţa  (avidyâ),  conştiinţa  de  sine  (asmitâ),  ataşamentul  (râja),  detaşarea  (dvesa), 
cramponarea  de  viaţă  (abhinivesa) 156.  Calea  ascendentă  în  Yoga  are  opt  trepte  l57, 
iar  Patanjali  oferă  cinci  precepte  negative  şi  cinci  pozitive  pentru  „a  dezbrăca  pe 
omul  vechi”,  respectiv  „a  edifica  omul  nou”  158.  Corpul,  în  Yoga  este  adus  şi  el,  ca 

152  Olivier  Clement,  Viaţa  din  inima  morţii,  trad.  Claudiu  Soare,  Ed.  Pandora,  2001,  p.  130. 

1,5  Advaita  Vedânta,  Gaudapăda-Uankara-Sadânanda  (Doctrina  şi  tratatele  clasice),  studiu 
şi  trad.  Ovidiu  Cristian  Nedu,  Ed.  Herald,  Bucureşti,  2002,  pp.  149-150. 

154  PatafVjali,  Yoga  Sutra  1,  2,  apud  Mircea  Eliade,  op.  cit.,  p.  272. 

155  Heinrich  Zimmer,  Filosofiile  indiei,  trad.  Sorin  Mărculescu,  Ed.  Humanitas,  1997,  p.  240. 

■,6tbid.,p.  202. 

137  Marie-Madaleine  Davy,  op.  cit.,  voi.  III,  p.  159:  „1  -  înffânările  (yama);  2  -  obligaţiile 
(niyama);  3  -  posturile  (âsana);  4  -  controlul  suflului  (parânâyâma);  5  -  retragerea  simţurilor 
(pratyâhâra);  6  -  concentrarea  mentală  (dhâranâ);  7  -  meditaţia  profundă  (dhyâna);  8  -  reculegerea 
desăvârşită  (samâdhi)”. 

158  Ibid.:  „a  dezbrăca  pe  omul  vechi”  =  „1  -  a  nu  face  rău  nimănui;  2  -  a  nu  mai  minţi;  3  -  a  nu 
mai  fura  nimic;  4  -  abţinerea  de  la  relaţii  sexuale;  5-a  înceta  să  te  comporţi  ca  un  avar”  ,  respectiv 
„a edifica  omul  nou”  =  „I  -  păstrarea  unei  curăţenii  corporale  impecabile;  2  -  păstrarea  echilibrului  în 
orice  situaţie;  3  -  practicarea  ascezei;  4  -  studierea  ştiinţei  yoga;  5  -  practicarea  devoţiunii”. 

şi  conştiinţa,  la  unitate-imobilitate,  tot  prin  ekăgrata  l5il  —  concentrarea  asupra 
unui  singur  obiect,  tehnică  de  revenire  la  conformitatea  cu  unitatea-totalitate 
universală  l6°.  Practicând  asceza  personală,  hindusul  trebuie  mai  întâi  să  se  purifice 
de  greşală,  fărădelege,  păcat  (papa ,  adharma  ,  anrta)  practicând  penitenţa 
( prascitîa ) l61-  individual  sau  cu  ajutorul  guru-lui.  Există  convingerea  că  „«Nimeni, 
care  face  fapte  bune,  nu  cade  în  nenorocire»  ( Bhagavad-Gitâ  6,40)  ” ,  iar  păcateie 
capitale  sunt  considerate  pofta,  mânia,  zgârcenia,  izvorul  tuturor  celorlalte  l62. 

India  este  ţara  cu  cea  mai  mare  aplecare  spre  ascetism  din  Orientul  îndepărtat 
şi  a  fost  mereu  plină  de  oameni  rătăcitori  ( sannyăsin )  care  practică  asceza  ( tapas ) 
prin  yoga,  îndeosebi  cu  devoţiune  către  Siva  sau  Visnu  1<a.  în  hinduismul  modem, 
atât  bărbatul  cât  şi  femeia  pot  depune  voturile  ascetice,  devenind  sadhu,  respectiv 
sadhvi  (mase.,  respectiv  fem.:  bun,  pios)  l64.  "  ' 

Scopul  progresului  personal  în  yoga  este  obţinerea  extazului  -  «enstază», 
„neologismul  construit  de  Mircea  Eliade  pentru  a-1  face  pe  cititorul  occidental  să 
simtă  ce  anume  este  samadhi”  165-,  samadhi  conştient,  iar  apoi  supraconştient 
(conştientul  mai  primeşte  prefixele:  „in-”,  deoarece  şinele  încetează  să  se  mai 
disocieze  de  marele  tot,  şi  „extra-”,  deoarece  şinele  este  captat  în  unitatea 
universală).  Urcarea  acestor  trepte  duce  la  eliberarea  în  viaţă  (jîvan-mukta,  eliberatul 
în  viaţă  ’66)  stoparea  circuitului  transmigrării  sufletului  l67.  Prin  reprimarea  setei 
de  existenţă  168  se  obţine  eliberarea  deoarece  acel  spirit  şi-a  întrerupt  legăturile  de 


159  Mircea  Eliade,  op.  cit.,  p.  273. 

IM  Doctorand  Ştefan  Resceanu,  Concepţia  Yoga  şi  atitudinea  ortodoxă,  în  „Ortodoxia”,  nr. 
Ort  4 , 1974,  p.  689  :  1  .Raja-yoga  :  observarea  esenţei  profunde  a  fiinţei  noastre  ;  2.  jnana-yoga  (a 
cunoaşterii9  ;  3,  bhakti-yoga  :  quietistă,  calea  dragostei  şi  a  abandonului;  4.  Karma-yoga  (acţiunea 
dezinteresată,  viaşa  activă) ;  5.hatha-yoga (corporală,  poziţii);  p.690  :  6.  jnana-yoga :  supraconştiinţă 
unde  adevărul  e  concentrat  într-o  singură  esenţă. 

161  Diac.  Prof.  Emilian  Vasilescu,  Marile  religii  necreştine  actuale  :  Hinduismul,  în  „Studii 
Teologice”,  nr.  5-6,  1974,  p.  361. 

162  Diac.  Prof.  Emilian  Vasilescu,  Dreptatea  in  învăţătura  principalelor  religii  actuale, 
„Ortodoxia”,  nr.  1,  1955,  p.  52;  Bhagavad-Gîtă  (6,  40),  trad.  şi  coment.  Sergiu  Al-George,  Ed. 
Herald,  1 999,  p.  89:  «Cel  ce  face  binele  (...)  nu  merge  nicidecum  pe  calea  cea  grea», 

163  A.  S.  Geden,  Ascetism  (Hindu),  pp.  87-95,  în  Encyclopaedia  ofReligion  and  Ethics,  voi. 
II,  Ed.  by  James  Hastings,  Charles  Scribner’s  Sons,  New  York,  1955,  pp.  91-95. 

,M  Ibid.,  p.  90. 

165  Marie-Madaleine  Davy,  op.  cit.,  voi.  III,  p.  167;  Mircea  Eliade,  op.  cit.,  p.  276. 

166  Mircea  Eliade,  op.  cit.,  p.  271;  Marie-Madaleine  Davy,  op.  cit.,  voi.  III.  Timişoara,  p.  168. 

167  Doctorand  Ştefan  Resceanu,  Concepţia  Yoga  şi  atitudinea  ortodoxă,  în  „Ortodoxia”,  nr. 
Ort  4  ,  1974,  p.  692. 

161  Ibid.:  „Yoga  combate  setea  de  existenţă  (...)  care  constituie  suportul  transmigrării 
sufletelor";  iar  în  ceea  ce  priveşte  concepţia  ortodoxă,  se  remarcă  unele  asemănări:  nevoinţe  trupeşti, 
asceză,  eliberare  de  patimi,  dar  şi  deosebiri:  relaţia  personală  cu  Dumnezeu  cu  care  creştinul  doreşte 
să  intre  în  comuniune,  de  unde  sentimentul  smereniei;  integralitatea  psiho-fizică  a  fiinţei  şi  activităţii 
omeneşti  în  creştinism,  de  unde  decurge  nevoia  de  sfinţire  a  materiei  (trup,  natură). 

necesitate  cu  lumea  şi,  deci,  nu  mai  simte  nevoia  să  mai  experieze  o  existenţă.  în 
religiile  Indiei  este  cel  mai  dificil  a  vorbi  despre  „virtuţi”,  întrucât  acestea  sunt  un 
efect  colateral  al  înaintării  sinelui  spre  eliberare  (mai  puţin  în  buddhismul 
mahayana,  unde  compasiunea,  bunătatea,  deşi  virtuţi  externe,  ale  relaţiei  cu  ceilalţi, 
ajung  la  o  preţuire  considerabilă).  Dacă  se  realizează  o  paralelă  între  concepţia 
ortodoxă  despre  desăvârşirea  personală  şi  yoga,  se  remarcă  unele  asemănări 
formale:  nevoinţe  trupeşti,  asceză,  eliberare  de  patimi;  dar  şi  deosebiri  de  fond: 
relaţia  personală  cu  Dumnezeu  cu  care  creştinul  doreşte  să  intre  în  comuniune,  de 
unde  sentimentul  smereniei  şi  îmbinarea  cunoaşterii  cu  dragostea  -  pe  când  în 
yoga  ne  confruntăm  cu  o  traiectorie  solitară  a  sinelui;  integralitatea  psiho-fizică  a 
fiinţei  şi  activităţii  omeneşti  în  creştinism,  de  unde  decurge  nevoia  de  sfinţire  a 
materiei  (trup,  natură)  -  iar  în  yoga  există  doar  şinele,  până  la  negarea  şi  a  acestuia 
în  favoarea  forţei  impersonale  universale  ’69. 

Buddhism 

Tot  ce  trebuie  să  îl  intereseze  pe  om,  din  punctul  de  vedere  al  lui  Buddha, 
este  eliberarea  sa  din  condiţia  existenţei  pline  de  suferinţă  şi  afirmă  că  tot  ce  a 
predicat  el  sunt  cele  patru  adevăruri  necesate  acestui  scop,  iar  ceea  ce  se  află  în 
afara  aprofundării  înţelegerii  acestora  e  speculaţie  inutilă  17°.  „Cele  patru  adevăruri” 
sunt:  1.  totul  e  suferinţă  ( dukkha ),  2.  suferinţa  e  provocată  de  dorinţă  (tanhă),  3. 
eliberarea  din  suferinţă  se  poate  realiza  prin  renunţarea  la  dorinţă,  4.  «Calea  de 
mijloc»  (care  evită  excesul  în  oricare  direcţie  a  dualităţilor  opuse:  asceză/plăcere) 
octuplă,  care  poate  fi  rezumată  la  o  relaţionare  corectă  cu  sine  şi  cu  lumea  *71. 
Cauza  reîncarnărilor  este  neştiinţa,  iar  iluminarea  înseamnă  parcurgerea  celor  opt 
căi  ale  iluminării  ( bodhi )  spre  nirvana  m.  Cunoaşterea  se  bazează  pe  „întreitul 
coş”:  al  textului  (sutra,  pali :  sutta) ;  al  vinaya  (discipline  monastice);  abhidharma 
(abhidamma)  -  speculaţii  asupra  învăţăturii  lui  Buddha  m.  Buddha  învaţă  că 
„fiecare  arahat  are  o  sambodhy,  interioritatea  cea  mai  înaltă”,  iar  în  ultimul  său 
discurs  (apare  în  Dîgha)  îi  îndeamnă  pe  discipoli  a  urma  cele  patru  adevăruri 


Ibid .,  pp.  693-694. 

17<i  Mircea  Eliade,  op.  cit.,  p.  291 

171  Ibid.,  p.  292  :  Calea  octuplă  :  opinie,  gândire,  vorbire,  activitate,  mijloace  de  existenţă, 
efort,  atenţie,  concentrare  -  corecte.  Cele  patru  adevăruri :  Jean  Delumeau,  op.  cit.,  p.  436-437;  The 
teachings  of  Compassionate  Buddha,  Early  discourses,  the  Dhammapada,  and  the  later  basic 
writtings.  Edited,  with  commentary,  by  E.  A.  Burtt,  Published  by  The  American  Library,  New  York 
and  Toronto,  The  New  English  Library  Limited,  London,  1955,  p.  28;  Marie-Madaleine  Davy,  op. 
cit.,  voi.  III,  pp.  224-225;  Peter  Harvey,  op.  cit.,  pp.  68-72. 

I7J  Diac.  Prof.  Emilian  Vasilescu,  Marile  religii  necreştine  actuale  -  II - Budismul,  în  „Studii 
Teologice”,  nr.  3-4 , 1974,  p,  210. 

173  Jean  Delumeau,  op.  cit.,  p.  437  sq. 

pentru  a  deveni  fiecare  arahat  (pali  pentru  arhat ,  sfânt)174.  Călugărul  practică  asceza 
(tapas)  în  pădure  pentru  a  ajunge  arhat,  dar  există  şi  posibilitatea  renunţării  la 
asceza  aspră,  după  modelul  lui  Buddha  (sîtibutho)  şi  a  alegerii  căii  de  mijloc  şi  a 
simplităţii  sănătoase175.  Mahayana  teoretizează  că  rupă  (aparenţele)  sunt  depăşite 
prin  prajnci  (inteligenţa  care  discerne)176. 

Principiile  morale  ale  buddhismului  provin  din  această  năzuinţă  spre 
eliberare,  deci,  în  ultimă  instanţă,  dintr-o  atitudine  de  sustragere  din  faţa  suferinţei 
comune.  De  aceea  e  greu  să  decurgă  de  aici  principii  pozitive  177  (personalitatea  şi 
viaţa  omenească  fiind  reprimate  şi  nu  afirmate  17S)  ecvanimitatea  fiind  preferată 
iubirii,  şi  a  proceda  la  fel  (bine)  cu  cel  rău  ca  şi  cu  cel  bun  179  -  ca  în  confucianism, 
deşi  în  buddhism  acest  tratament  vine  din  pasivism,  iar  în  confucianism  din  activism 
bazat  pe  reciprocitate.  Buddhismul  prevede  cinci  reguli  (negative)  pentru  laici, 
înăsprite  cu  alte  cinci  reguli  paralele  pentru  călugări  IS0.  Dhammapada  spune  că 
iluminaţii  sunt  invidiaţi  până  şi  de  zei  şi  recomandă  celor  care  doresc  să  ajungă  la 
iluminare  (văzută  ca  eliberare  de  fenomenalitate)  moralitate  şi  purificare  :  „Pe 
înţelepţii  care  se  consacră  meditaţiei,  care  se  desfată  în  pacea  renunţării,  pe  aceşti 
iluminaţi  desăvârşiţi,  vigilenţi,  zeii  înşişi  îi  invidiază.  Greu  este  să  te  naşti  printre 
oameni;  grea  este  viaţa  muritorilor;  greu  ai  prilejul  să  auzi  propovăduindu-se 
Adevărul  Sublim;  greu  de  atins  este  buddha-itatea.  Evită  orice  rău,  cultivă  binele 
şi  purifică-ţi  mintea  -  aceasta  este  învăţătura  buddha-iştilor”  181. 


™  T.  W.  Rhys  Davids,  Arhat ,  pp.  774-775,  în  Encyclopaedia  of  Religion  and  Ethics ,  voi.  I, 
Ed.  by  James  Hastings,  Charles  Scribner's  Sons,  New  York,  1955,  p.  774. 

I7!  C.  A,  F.  Rhys  Davids,  Ascetism  (Buddhist),  în  Encyclopaedia  of  Religion  and  Ethics,  voi. 
II,  Ed.  by  James  Hastings,  Charles  Scribner’s  Sons,  New  York,  1955,  pp.  69-71;  Albert  Schweitzer, 
Les  Grands  Panseurs  de  l'Inde  ,  Payot,  Paris,  1936,  p.  83;  Buddha  respinge  ascetismul  extrem  şi 
mortificările. 

176  Jean  Delumeau,  op.  cit.,  p,  481. 

177  Diac.  Prof.  Emilian  Vasilescu,  art.  cit.,  p.  2H:  „H.  Oldenberg  remarcă  «răceala  moralei 
budiste  ,  precum  şi  caracterul  ei  negativ  şi  antisocial.  în  morala  budistă  ,  fapta  bună  nu  e  izvorâtă 
din  iubire  faţă  de  Dumnezeu  şi  de  aproapele  ,  ca  în  morala  creştină  ,  ci  din  dorinţa  de  eliberare 
personală  de  balastul  reîncarnărilor  succesive.  Sfântul  budist  nu  face  din  iubire  un  scop  în  sine, 
cum  face  sfântul  creştin  »”. 

178  Mircea  Florian,  Misticism  şi  credinţă,  Buc.  Fundaţia  pt.  literatură  şi  artă,  1940,  pp.  5-6, 
apud  Prof.  Diacon  Emilian  Vasilescu,  Ideea  de  progres  în  diferite  religii,  în  „Studii  Teologice”,  nr. 
1-2,  1949,  p.  1 4  :  creştinismul  „salvează  personalitatea  şi  stimulează  voinţa,  adică  tocmai  contrariul 
de  ceea  ce  se  întâmplă  în  taoismul  chinez  sau  în  budismul  indian,  care  nimicesc  personalitatea 
omenească  şi  viaţa  însăşi”. 

179  Diac.  Prof.  Emilian  Vasilescu,  Marile  religii  necreştine  actuale  -  II -  Budismul,  în  „Studii 
Teologice”,  nr.  3-4  ,  1974,  p.  212. 

110  Ibid.,  p.  21 1 ;  Jean  Delumeau,  op.  cit.,  p.  458;  xxx. 

111  Dhammapada,  Temeiurile  legii,  181-183,  trad.  Walter  Fotescu,  Ed.  Herald,  Bucureşti, 
2001,  p.  127. 

Buddhismul  se  numeşte  pe  sine  «teologie  verificabilă»  182  deoarece  omul  îşi 
constată  singur  progresul,  pavat  cu  dobândirea  unor  facultăţi  spirituale  care  „fac 
spiritul  «mai  mult  decât  omenesc  »”  183.  Este  interesantă  o  asemenea  dezvoltare, 
de  vreme  ce  religiile  Extremului  Orient  promovează  o  concepţie  ostilă  lumii 
acesteia,  totul  fiind  proiectat  într-o  eshetologie  a  eliberării  absolute  din  condiţia 
lumii  l84,  dar  se  pare  că  în  pofida  acestor  concepţii  Buddhismul  nu  a  scăpat  de 
tentaţia  demonstrabilului,  a  dovedirii  eficienţei  căii  sale  în  lumea  fenomenală, 
dovedire  care  s-a  pretins  din  ce  în  ce  mai  facilă  în  cursul  modernizării  şi  a  ca 
urmare  a  misionarismului  l85.  în  creştinism,  lucrarea  lui  Dumnezeu  este  văzută 
puternică  tomai  pentru  că  e  smerită,  pentru  că  nu  provoacă  mai  mult  atenţia  decât 
este  dispus  omul,  prin  libera  sa  voie  să-I  acorde  atenţie,  Iisus  Hristos  venind  smerit 
în  lume  şi  având  afinitate  cu  cei  smeriţi  l86. 

Confucianism 

Ideea  centrală  a  perspectivei  confucianiste  asupra  sinelui  este  ameliorarea 
personalităţii,  care  poate  fi  realizată  de  oricine  aplicând  Metoda,  care  înseamnă 
conformarea  cu  firea,  cu  calea  (Dao)  naturală  -  văzută  însă  altfel  decât  în  taoism, 
adică  prin  prisma  unui  activism  social  specific  doctrinei  lui  Confucius  l87.  Omul 
îşi  îmbunătăţeşte  Metoda  (o  aprofundează)  prin  educaţie  şi  astfel  devine  un  exemplu 
care  polarizează  pozitiv  societatea  din  jurul  lui  ,88. 

Confucius,  în  contradicţie  faţă  de  Lao  Zi,  susţine  ideea  perseverenţei,  a  luptei, 
a  eroismului  -  fapte  pe  care  Lao  Zi  le  numeşte  „acţiune”,  adică  exces  nefiresc  în 
făptuire  -  în  deplină  concordanţă  cu  militantismul  social  al  confucianismului  l89. 
Totuşi  nu  trebuie  neglijată  valoarea  internă  a  virtuţii:  perfecţionarea  personalităţii 
înseamnă  «a-ţi  alinia  mintea  inimii»,  pe  calea  unor  condiţionări  autoimpuse  19°. 


182  Diac.  Prof.  Emilian  Vasilescu,  Tendinţe  reformiste  şi  ecumeniste  în  budismul  actual ,  în 
„Studii  Teologice”,  nr.  9-10 , 1962,  p.  524. 

183  Ibid.,  p.  525. 

188  Asist.  Remus  Rus,  Concepţia  despre  om  în  marile  religii.  Teză  de  doctorat,  în  “Glasul 
Bisercii”,  nr.  7-8,  1978,  p.  856. 

185  Diac.  Prof.  Emilian  Vasilescu,  Starea  actuală  a  Budismului,  în  „Studii  Teologice”,  nr.  5- 
6,  1956,  pp.  389-400 

186  Cf.  N.  Steinhardt,  Primejdia  mărturisirii,  Ed.  Dacia,  Cluj-Napoca,  1998,  pp.  86-87. 

187  Confucius,  Preceptele  lui  Confucius,  trad.  George  Dulcu,  Ed.  Zalmoxis,  Cluj-Napoca, 
1994,  p.  12:  «Firea  este  adevărul.  Metoda  este  acordarea  exteriorului  cu  interiorul.  Astfel,  potrivit 
împrejurărilor,  se  acţionează  spre  mai  bine»;  «Neghiobul  care  acţionează  de  la  sine»  -  se  observă 
asemănarea  cu  Lao  Zi  în  ceea  ce  priveşte  necesitatea  acordării  cu  firea,  dar  contextul  care  furnizează 
fondul  acestei  asemănări  este  opus  (v.  infta). 

188  Cf.  ibid.,  p.  9. 

189  Cf.  ibid. :  «Trebuie  să  ştii  să  perseverezi  pentru  a  ajunge  la  echilibru». 

190  Ibid.,  p.  17. 

Metoda  este  greu  de  dobândit  191 ,  fiind  imposibilă  oamenilor  o  aplicare 
absolută  a  ei  192,  fiind  -  de  aceea  însoţitoare  continuă  a  vieţii  înţeleptului:  «Cel 
care  preţuieşte  Sinceritatea  şi  iubeşte  studiul  nu  va  înceta  să  îşi  amelioreze  Metoda 
chiar  până  la  moarte»  l93. 

Cunoaşterea  de  sine  este,  potrivit  lui  Confucius,  premergătoare  oricărei  alte 
cunoaşteri  şi  un  semn  al  omului  nobil  {juri  zi):  «Sub  cer,  nu  sunt  oameni  care, 
odată  ce  au  ajuns  la  perfecţiune,  să  nu  cunoască  temeinic  propria  lor  fire.  Şi  prin 
aceasta  pot  pătrunde  natura  celorlalţi  oameni,  şi  sunt  capabili  să  înţeleagă  natura 
lucrurilor;  înţelegând  firea  lucrurilor,  pot  discerne  evenimentele  cerului  şi  ale 
pământului  [idee  asemănătoare  cu  cele  ale  lui  Lao  Zi,  n.n.].  Legătura  dintre  Cer  şi 
pământ  ei  sunt  [asemănător  cu  Lao  Zi].»  194. 

Desăvârşirea  în  virtute  se  realizează  prin  urmarea  Metodei,  având  drept 
consecinţă  a  înfrânării l9\  perseverenţei,  dedicării  sincere  196  şi  complete,  dobândirea 
unei  virtuţi  triple  -  Reciprocitatea,  Cunoştinţa,  Eroismul,  echivalentă  cu  una 
quadruplă  -  pietate  filială,  respect  pentru  vasal,  fraţi,  prieteni,  evantai  care  poate 
fi  redus  la  Esenţialitate  -  Armonie  197  —  pe  care  Confucius  recunoaşte  că  nu  o 
poate  realiza  în  viaţa  aceasta  l98. 

Dialectica  creată  în  confucianism  între  imposibilitatea  omului  de  a  împlini  Metoda 
absolută  şi  infinitatea  ei  evocă  imaginea  mult  mai  complexă,  spunem,  a  Sfântului 
Grigorie  de  Nyssa  despre  infinitatea  virtuţii  Omul  este  încurajat  să  persevereze 
deoarece  torni  începe  cu  primul  pas  şi  continuă  cu  o  creştere  tenace  (concluzie  proprie 
firii  chinezului)  -  «plecând  departe,  porneşte  desigur  din  punctul  cel  mai  apropiat » 30°. 

Entuziasmul  pentru  Metodă  şi  recunoaşterea  valorii  ei  soteriologice  pot  fi 
constatate  din  afirmaţia  lui  Confucius:  «De-aş  înţelege  Metoda  într-o  dimineaţă  şi 
chiar  seara  să  mor,  cât  de  mulţumit  aş  fi  !  » 201 . 


191  Ibid.,  p.  13  «Este  posibil  să  te  studiezi  fără  să  ajungi  la  Metodă;  să  ajungi  la  Metodă  fără 
să  te  poţi  menţine  în  ea;  să  te  menţii  în  ea  fără  să  poţi  determina  faptele». 

192  Ibid.,  p.  15;  «Metoda  nu  este  urmată,  ştiu.  Cei  care  au  Cunoştiţa  se  duc  dincolo.  Cei  mici 
nu  ajung  până  la  ea». 

mIbid„  p.  13.  '  ' 

194  Ibid.,  op.  cit.,  p.  13. 

1,5  Ibid.,  p.  1 5:  «Adevăratul  Senior  se  ocupă  de  Metodă  şi  nu  de  hrană»,  «Adevăratul  Senior 
nu  se  ataşează  decât  de  Metodă;  el  nu  se  îngrijorează  de  deznodământ» 

196  Cf.  ibid.,  pp.  pp.  43-45,  în  legătură  cu  valoarea  cinstei  şi  sincerităţii. 

197  Ibid.,  «Seniorii  rămân  în  esenţă  şi  cercetează  substratul  împrejurărilor.  Oamenii  mici, 
chiarperseverând  în  Esenţialitate,  nu  ştiu  să  se  înfrâneze,  nu  ştiu  cum  să  se  cutremure  de  nimic» 

198  Ibid.,  pp.  13-14. 

199  Ibid.,  p.  11.  Cf.  PG.  45,  col.  60  AB  -  Sfântul  Grigorie  de  Nyssa,  Marea  cuvântare 
cateheticâ,  în  Scrieri  II,  PSB  30,  trad.  Teodor  Bodogae,  Ed.  1BMBOR,  1998,Cap.  XXI,  p.  317. 

200  Confucius,  op.  cit..,  pp.  11-12;  cf.  şi  pp.  42-43,  unde  accentul  pus  pe  perseverenţă, 
tenacitate  face  diferenţa  faţă  de  Lao  Zi. 

m  Ibid.,?.  15. 

Taoism 

în  ce  priveşte  taoismul,  aspectul  reflecţiei  asupra  sinelui  este  în  egală  măsură 
de  dezvoltat  cu  acela  al  speculaţiei  metafizice.  Reflecţia  asupra  sinelui  în  taoism 
derivă  din  doctrina  metafizică,  în  ultimă  instanţă  din  relaţia  omului  cu  Tao:  omul 
în  sine  trebuie  să  devină  conform  cu  Tao,  redobândind  capacitatea  naturii  sale 
originare  de  a  lucra  cu  non-acţiune.  Virtuţile  lui  Tao  sunt  de,  deci  prin  conformare 
cu  Tao,  omul  îl  redobândeşte  pe  Tao  sub  forma  de  Tao  al  omului  202  şi  astfel  îl  va 
redobândi  şi  pe  de,  adică  virtuţile  naturale  nu  autoimpuse  în  mod  formal  şi  exterior, 
după  cum  consideră  taoiştii  că  procedează,  greşit,  confucianiştii.  Din  cauza  acestei 
diferenţe,  taoismul  (inclusiv  Lao  Zi)  nu  dezvoltă  explicaţii  atât  de  detaliate  şi 
sistematice  asupra  virtuţilor  înseşi  precum  confucianiştii,  ci  se  referă  la  ele  doar  în 
măsura  în  care  sunt  o  reflectare  umană  a  lui  de  -  ori  izvorăsc  firesc  din  natura 
originară,  neafectată  de  «acţiune»,  ori  nu  sunt  virtuţi  propriu-zise,  aşa  cum  ne 
sugerează  şi  Lao  Zi  atunci  când  ironizează  ideile  centrale  despre  virtute  ale 
confucianismului:  «[Când]  desăvârşitul  Tao  este  îndepărtat,  „omenia”  şi  „dreptatea” 
se  ivesc.  [Când]  iscusinţa  se  face  cunoscută,  se  iveşte  înşelătoria  desăvârşită.  [Când] 
în  familie  nu  se  află  înţelegere,  „respectul  filial”  şi  „iubirea  părintească”  se  vor 
face  cunoscute.  [Când]  ţara  este  în  neorânduială  apar  „dregătorii  devotaţi”.»  203  — 
cu  alte  cuvinte  atunci  când  virtutea  rafinată,  izvorâtă  din  inimă  (din  conformitatea 
firească  cu  Tao),  nu  există,  apare  un  gen  de  virtute  grosolană,  exterioară,  făţarnică, 
învăţată  nefiresc  printr-un  exerciţiu  al  manierei  inteligente,  dar  adesea  viclene,  şi 
apar  acei  „specialişti  ai  virtuţii”  (cf.  „dregătorii  devotaţi”)  care  îi  privesc  pe  ceilalţi 
cu  dispreţ  doar  pentru  că  au  ajuns  la  un  grad  mai  înalt  de  rafinare  în  comportament 
sau  în  împlinirea  ritualului  (li)  care  din  punctul  de  vedere  al  virtuţii  în  sine  nu 
valorează  nimic.  Toate  acestea  nu  înseamnă  că  Lao  Zi  ar  desconsidera  îngrijirea 
de  dobândirea  şi  practicarea  virtuţii,  el  apreciind  clar  bunătatea,  modestia, 
neprefâcătoria,  pacea,  chibzuinţă  204  ş.a.  Sunt  respinse  păcatele  ca  îndestularea, 
mărirea,  trufia  205  ş.a. 

Omul  Sfânt  este  imaginea  lui  Tao  pe  pământ,  iar  prin  aceasta,  ca  şi  Tao, 
nu  poate  fi  înţeles  printr-o  evaluare  superficială:  este  plin  de  «virtute  tainică» 


202  Cf.  Lao  Zi,  op.  cit.,  Versetul  LXXVII,  p.  190. 

205  Lao  Zi,  op.  cit.,  Versetul  XVIII,  p.  64.  Cf.  Versetul  XXXVIII,  p.  108:  «virtutea  desăvârşită 
nu  se  socoate  virtute;  ...  nu  are  acţiune»;  n.  trad.,  p.  109:  Heshang  Gong:  «...  Suveranul  nu  se 
slujeşte  de  virtute  [Heshang  Gong  se  foloseşte  aici,  contrastiv,  de  termenul  omonim  confucianist] 
pentru  a-i  învăţa  pe  supuşi,  [ci]  se  îngrijeşte  de  vieţile  lor,  potrivit  firii;  virtutea  sa  nu  poate  fi 
zărită». 

204  Ibid.,  Versetul  VIII,  p.  39  (i.e.  «Bunătatea  desăvârşită  este  asemenea  apei»,  întrucât  se 
lasă  modelată  şi  prin  aceasta  are  un  folos  mai  mare  decât  dacă  s-ar  impune).  Versetul  XLIV,  p.  123: 
«Ce  este  mai  aproape,  tu  însuţi  sau  mărirea?». 

Ibid.,  Versetul  IX,  p.  41. 

(xuan  de)206,  ingenuu  ca  un  copil,  căruia  îi  sunt  naturale  smerenia  şi  prevederea  sau  ca 
un  lemn  neprelucrat,  deci  plin  de  potenţialitate207.  Taoistul  învaţă  de  la  Lao  Zi  să  se 
ferească  de  impuritatea  sufletească  şi  trupească208.  Omul  Sfânt  este  sărac  cu  duhul  209  şi 
altruist  2I°. 

Putem  recunoaşte  o  serie  de  sfaturi  sau  exemple  asemănătoare  în  spirit  cu 
cerinţele  Evangheliei:  căutarea  simplităţii  şi  nesocotinţei  de  sine  2H,  a  purităţii 
(asemănarea  celui  virtuos  cu  un  copil  2I2)  şi  chiar  a  feciorelniciei  (asemănător  cu 
exemplul  Mântuitorului,  care  arată  că  unii  «s-au  făcut  fameni  pe  ei  înşişi,  pentru 
împărăţia  cerurilor»  -  Matei  19,  12  213),  ideea  pribegiei  celui  virtuos  neprimit  de 
mulţime 214  şi  a  diferenţei  dintre  înţelepciunea  divină  şi  cea  omenească,  prima  fiind 
socotită  nebunie  de  cei  cu  totul  aplecaţi  spre  plăceri 215.  Există  de  asemenea  ia  Lao 


206  Ibid.,  Versetul  LXV,  p.  167.  Cf.  Versetul  LXXI,  p.  179:  «A  şti,  arătându-te  neştiutor, 
înseamnă  a  fi  desăvârşit...»;  Versetul  LXXII,  p.  180:  «Omul  Sfânt  se  cunoaşte  pe  sine  fără  ase  face 
cunoscut,  se  preţuieşte  pe  sine  fără  a  se  socoti  însemnat;  prin  urmare,  [el]  îl  alungă  pe  cel  din  urmă 
şi  îl  ia  pe  cel  dintâi» 

Versetul  XLIII,  p.  122:  «Cel  mai  firav  [lucru]  aflat  sub  cer  goneşte  nestingherit  înlăuntrul 
celui  mai  vârtos  [lucru]  ce  se  găseşte  sub  Cer.  Nefiinţa  [wuyou]  pătrunde  prin  ceea  ce  este  des.  De 
aceea,  eu  ştiu  că  non-acţiunea  aduce  folos.  La  învăţătura  fără  vorbe  şi  la  folosul  non-acţiunii,  sub 
Cer,  arareori  se  sjunge.  ».  Versetul  LXX,  p.  177:  «  (...)  Omul  Sfânt  poartă  pe  umeri  un  veşmânt 
umil  şi  (ine  la  sân  un  jad» 

207  Ibid.,  Versetul  XV,  p.  56,  asemănător  cu  ideile  din  Analecte,  Confucius;  n.  tr.;  Heshang 
Gong:  „  ‘Lemn  nelucrat’  vrea  să  spună  ‘trunchi  care  n-a  fost  despicat’  -  înăuntru  ascunde  spirit, 
iar  pe  dinafară  este  lipsit  de  strălucire”  \pu,  semnifică  starea  ideală  de  puritate,  întruchipată  pruncului 
nou-născutj;  n.  tr.,  p.  58:  Heshang  Gong:  „Nedesluşit:  [cel  care]  îşi  păzeşte  neatinsă  [natura  originară] 
adevărată.  înceţoşat:  [cel  care]  este  lipsit  de  strălucire.  [Omul  Sfânt]  se  contopeşte  cu  mulţimea,  nu 
se  socoate  pe  sine  însemnat”,  netulburarea  având  urmarea  că  „  qi-u\  adevărat  [zhen  qi\  se  va 
redeştepta”. 

208  Jean  Delumeau,  op.  cit.,  p.  529  :  spaima  de  impuritate  provine  de  la  Lao  Zi. 

209  Lao  Zi,  op.  cit...  Versetul  XXII,  p.  73.  Versetul  IV,  p.  31:  «Toceşte-ţi  ascuţişul  şi  pune 
capăt  neorânduielii,  ascunde-ţi  strălucirea  şi  fii  asemenea  colbului». 

210  Ibid.,  Versetul  VII,  p.  37:  «Omul  Sfânt...  se  dăruieşte  pe  sine...  lată  de  ce  îi  stă  în  putinţă 
să  se  împlinească  pe  sine».  Versetul  XIII,  p.  51 :  mărirea  şi  înjosirea  sunt  asemenea  neliniştii,  «Biruind 
egoismul,  aş  mai  îndura  eu  oare  vreo  nenorocire  ?»,  trupul  îl  încredinţează  oamenilor. 

211  Ibid.,  Versetul  XIX,  p.  66:  simplitatea;  «gândeşte-te  mai  rar  la  tine  şi  împuţinează-ţi 
poftele  »  -  un  gând  filocalic  am  spune. 

212  Ibid.,  Versetul  XX,  p.  68:  «Mă  asemui  unui  prunc  ce  n-a-nvăţat  a  râde  încă,  şi  vai !  -  uşor 
şi  iute  -  [eu]  parcă  n-am  lăcaş  la  care  să  mă-ntum»; 

211  Ibid.,  Versetul  LV  şi  n.  trad.,  p.  1 45. 

2U  în  Ibid.,  Versetul  XX,  p.  68  apare  un  pasaj  ce  evocă  cuvintele  lui  lisus  Hristos:  «Fiul 
Omului  n-are  nde  să-şi  plece  capul»  (Luca  9,  58). 

215  Ibid.,  Versetul  XX,  p.  68:  «Oamenii  de  rând  au  din  belşug,  ci  numai  eu  par  nevoiaş.  Eu 
sunt  [ca]  gândul  unui  om  neştiutor !  Sunt  nedesluşit !  /  Oamenii  de  rând  îşi  scot  la  iveală  strălucirea, 
ci  numai  eu  par  întunecat;  oamenii  de  rând  sunt  iscoditori,  numai  eu  singur  sunt  tăcut.  [înţelepciunea 
lui  Dumnezeu  pare  nebunie -cf.  1  Cor.  1,21  ;  v.  şi  Vs.LXIV,  p.  164,  unde  Lao  Zi  arată  superioritatea 
misticii  faţă  de  „învăţătura”  omenească  atât  de  lăudată  în  confucianism,  n.n.)  /  îndepărtaţi,  [ei]  par 
[mereu]  umbriţi.  Neauziţi,  par  veşnic  rătăciţi  !  /  Oamenii  de  rând  au  cu  toţii  un  rost,  numai  eu  sunt 
nevrednic  şi  apar  demn  de  dispreţ,  [vezi  Sf.  Ap.  Pavel,  1  Cor.  9,  22;  cf.  2  Cor.  1 1,  29,  dar  şi  Ro.  15, 

Zi  antiteza  dintre  grijă  şi  netulburare216  (cf.«nu  vă  îngrijiţi  pentru  ziua  de  mâine... 
Ajunge  zilei  răutatea  ei»  -  Matei  6, 34  ş.a.)  şi  ideea  necesităţii  eliberării  de  patimi 2I7. 

Ca  în  confucianism,  se  pune  problema  infinităţii  virtuţii  şi  a  optimismului 
care  trebuie  să-l  caracterizeze  pe  cel  ce  porneşte  pe  calea  virtuţii,  întrucât  totul 
începe  cu  primul  pas  -  dar  în  locul  perseverenţei  care  poate  duce  cu  gândul  la  un 
efort  exterior,  Lao  Zi  vorbeşte  de  non-acţiune:  «...  un  drum  în  depărtăti  începe  cu 
întâiul  pas.  Cel  cu  acţiune  nu  va  izbândi;  cel  care  ţine  cu  înverşunare  va  păcătui.»218. 

Progresul  în  virtute  este  treptat  şi  doar  cel  desăvârşit  şi-l  însuşeşte  cu  adevărat 
-  este  descrisă  calea  cea  bună  :  «Caută  să  ajungi  la  vidul  desăvârşit  şi  să  rămâi 
netulburat  şi  neclintit»,  asemeni  celor  «zece  mii  de  fiinţe  şi  lucruri»  care  se  reîntorc 
la  rădăcină,  astfel:  «nemişcarea»  e  urmată  de  «redobândirea  vieţii»,  aceasta  duce  la 
«rânduială»,  «cuprindere»,  iar  omul  devine  «drept»  şi  astfel  «cârmuitor»,  deci  «una 
cu  Cerul»,  implicit  «una  cu  Tao,  iar  Tao-nseamnă  veşnicie.  Vei  face  ca  trupul  să  îţi 
piară  fără  a  cunoaşte  primejdia»  2I9,  iar  Heshang  Gong  îl  vede  pe  omul  ajuns  la 
desăvârşire  stăpân  asupra  universului,  în  felul  poruncit  de  Dumnezeu  în  Facerea  1, 
26-28 220;  «Bărbatul  desăvârşit,  auzind  de  Tao,  se  osteneşte  să-l  înfăptuiască;  bărbatul 
mijlociu,  auzind  de  Tao,  îl  păzeşte  şi  îl  pierde,  pe  rând;  bărbatul  mărunt,  auzind  de 
Tao,  râde  în  hohote  de  el,  [căci  de]  n-ar  râde,  n-ar  fi  cu  putinţă  să  se  numească 
„Tao”».  /  «[Astfel]  s-a  statornicit  vorba :  „înţelegerea  lui  Tao  se  aseamănă  neştiinţei; 
pătrunderea  în  Tao  se  aseamănă  mersului  îndărăt;  Tao  se  arată  firesc,  asemeni  tuturor 
vieţuitoarelor”.»  /  «Virtutea  desăvârşită  se  asemănă  Văii;  albul  desăvârşit  pare  întinat; 
virtutea  de  necuprins  pare  neîndestulătoare;  întemeierea  virtuţii  se  aseamănă  rătăcirii, 
iar  neprefâcătoria  pare  a  se  preschimba  mereu.»  /  «Un  pătrat  nemărginit  nu  are 
unghere;  un  vas  mare  se  desăvârşeşte  cu  vremea;  un  sunet  răsunător  arareori  e  desluşit; 


1  ş.a.,  n.n.]  /  Ci  eu  mă  deosebesc  de  oameni,  căci  socot  de  cuviinţă  să  cer  hrană  de  la  „mamă”  [  = 
Tao]».  De  asemenea  ideea  că  «ceea  ce  pare  ca  slăbiciune  a  lui  Dumnezeu  [e]  mai  puternică  decât 
tăria  oamenilor.  (...)  Dumnezeu  şi-a  ales  pe  cele  slabe  ale  lumii,  ca  să  le  ruşineze  pe  cele  tari»  (1 
Cor.  1,  25,  27)  îşi  poate  găsi  un  anume  corespondent  în  ideea  lui  Lao  Zi  că  a-l  mări  pe  cineva 
înseamnă  a-l  micşora  şi  invers  -  Versetul  XXXVI,  p.  104  —  idee  criticată  de  Confucius  -  cf.  op. 
cit.,  p.  10:  «Cei  care  socotesc  drept  slab  ceea  ce  e  tare  şi  cei  care  socotesc  drept  tare  ceea  ce  e  slab, 
nu  vor  obţine  nimic»  -  se  leagă  şi  de  ideea  de  a  fi  deasupra  celorlalţi,  străină  de  Lao  Zi. 

216  Ibid.,  Versetul  XVI,  p.  81. 

211  Ibid.,  Versetul  XXIX,  p.  88:  «cel  care  vrea  să  o  subjuge,  o  va  pierde»,  «Iată  de  ce  Omul 
Sfânt  îndepărtează  preamultul,  risipa  şi  tihna». 

2I*  Ibid.,  Versetul  LXIV,  p.  164.  Cf.  Versetul  LIX,  p.  154:  «[Dacă]  hotarul  virtuţii  [tale]  nu 
este  de  nimeni  ştiut,  [atunci]  îţi  va  fi  cu  putinţă  să  cârmuieşti  ţara». 

2,9  Ibid.,  Versetul  XVI,  p.  59. 

220  Ibid.,  Versetul  XVI,  n.  trad.,  p.  61,  unde  se  află  şi  explicaţiile  traducătorului:  „Tao  aflat 
în  om  se  numeşte  „natura  originară”  [Zhuang  zi:  „Natura  înnăscută  [xing]  este  temelia  vieţii”  (Cf. 
<Zhuang  zi>,  traducere  integrală,  pp.  422-426)]  ”  . 

un  chip  întins  rămâne  nezărit.  Tao  este  lăuntric,  [el]  nu  are  nume.  Ci  numai  Tao  să 
ştie  să  [îi]  slujească  [pe  oameni]  şi  să  îi  ducă  la  desăvârşire.»  22 '. 

Principiul  non-acţiunii  spune  că  omul,  revenind  la  natura  sa  originară, 
netulburată  de  «acţiune»  se  aseamănă  cu  Tao,  este  chibzuit,  înţelept,  nu  produce 
exces,  poate  desăvârşi  lucrul  început  pentru  că  ia  în  considerare  dificultatea  naturală 
şi  nu  se  supraevaluează  -  cf.:  «Iată  de  ce  Omul  Sfânt  nicicând  nu  făptuieşte  lucruri 
mari  şi  astfel  îi  este  cu  putinţă  să-mplinească  ceea  ce  e  de  necuprins»  222 . 

Şintoism 

In  privinţa  ascetismului,  un  călător  chinez  din  primele  secole  după  Hristos  a 
consemnat  despre  japonezi  că  există  anumiţi  oameni  care  practică  asceza:  ascetul  nu- 
şi  taie  părul,  nu  consumă  came,  nu  se  atinge  de  femeie.  Dacă  îi  merge  bine  comunităţii, 
îi  aduc  daruri,  iar  dacă  nu,  îl  condamnă  că  nu  a  ştiut  să-şi  ţină  voturile  abstinenţei  „şi  se 
unesc  pentru  a-1  omorî” 222 .  Obiceiul  nu  apare  în  Kojiki,  dar  apare  ideea  de  abstinenţă 
(imi)  şi  de  imibe  (comunitate  de  preoţi  asceţi),  care  practică  abstinenţa  mai  mică  (ara- 
imi )  sau  pe  cea  mai  mare  ( ma-imi )  înainte  de  marile  sărbători  (ex.  Onohibe)  22‘f, 

Abstract:  This  study  deals  with five  oriental  religions  from  an  anthropological point  of 
view:  Hinduism,  Buddhism,  Confucianism,  Taoism  and  Shintoism.  It  aims  to  express  a  Christian- 
Orthodox  opinion,  based  on  the  biblica l  Revelation  and from  the  Holy  Tradition,  conceming 
the  conceptions  about  origin,  making,  relation  and  eschatology  of  man.  The  religious 
anthropology  is  observed  in  tight  connection  with  the  theology  which  it  springs  from.  The 
orientat  religions  perceive  very  often  the  man  s  apparition  as  an  accident,  a  degradation Jrom 
an  iniţial  perfect  condition  offusion  with  the  great  whole.  It  is  true  that  it  could  befound  here 
a  similarity  with  God's  creation  and  falling  in  sin,  but  without  the  necessary  equilibrium  which 
is  preserved  by  the  Christian  theology  -  that  clearly  separates  the  two  moments  -,  everything 
remaining  in  the  confusion  made  by  the  fus  ion  in  one  act  ion  of  the  world's  apparition  and 
degradation.  This  character  of  the  oriental  anthropology  correlates  with  a  diluting  concept  of 
divinity  and  man  s  relation  with  it,  namely  with  morality,  so  that  we  could  notice  oscillations 
between  asceticism  and frivolity,  sacrificialism  and  excessive  veneration  of  nature,  missing  the 
feeling  of  creation  ’s  and  humanity  s  unity  in  God.  These  great  oriental  religions  have  the  concept 
of  immortal  soul,  but  it  appears  as  unsatisfactory  from  the  Christian  point  of  view.  As  well  as 
the  conception  about  his  destiny,  either  as  a  final  sitting  with  the  gods,  or  as  a  liberation 
destined  to  the  nothingness,  the  fusion  with  the  indefinite  impersonal,  something  absorbing 
everything,  which  devalues  the  conception  about  man. 


221  Versetul  XLI,  p.  117. 

222  Versetul  LXIII,  p.  162. 

221  Michel  Revon,  Ascetism  ( Japanese >,  p.  96  sq.,  în  Encvclopaedia  ofReligion  and  Ethics , 
voi.  II,  Ed.  by  James  Hastings,  Charles  Scribner’s  Sons,  New  York,  1955,  p.  96. 

224  Ibid. 

PRINCIPIUL  JURISDICŢIONAL 
ÎN  BISERICA  ORTODOXA 
I.  DEFINIŢIA  ŞI  SENSUL  TEOLOGIC  AL 
PRINCIPIULUI  JURISDICŢIONAL 

Unul  din  principiile  fundamentale  ale  dreptului  canonic  ortodox  -  despre 
care,  din  păcate,  s-a  scris  destul  de  puţin  în  literatura  canonică  de  specialitate  - 
este  principiul  jurisdicţional.  într-o  formulare  concisă,  principiul  jurisdicţional 
poate  fi  definit  ca  rânduiala  potrivit  căreia  taina  hirotoniei  se  săvârşeşte  numai  cu 
o  destinaţie  precisă,  anterior  stabilită.  Această  destinaţie  poartă  numele  de 
jurisdicţie 1  -  termen  preluat  din  dreptul  roman2  -,  adică  competenţa  sau  contextul 
clar  delimitat  în  care  clericul  -  episcop,  preot  sau  diacon  -  îşi  poate  exercita 
drepturile  şi  îndatoririle  sale  ce  decurg  din  hirotonie3. 

La  prima  vedere,  enunţurile  menţionate  mai  sus  au  un  caracter  pur  juridic, 
totuşi  fundamentul  acestora  este  unul  duhovnicesc.  Ideea  că  slujitorii  Bisericii 
trebuie  să  primească  la  hirotonie  o  destinaţie  precisă  izvorăşte  din  Sfânta  Scriptură, 
mai  exact  din  voinţa  Mântuitorului  care  suflă  harul  Său  mântuitor  asupra  Apostolilor 
cu  scopul  de  a  lucra  la  mântuirea  lumii:  „Luaţi  Duh  Sfânt!  Cărora  veţi  ierta  păcatele, 
iertate  vor  fi  şi  cărora  le  veţi  ţine,  ţinute  vor  fi”  (Ioan  20,22-23). 

Instituirea  tainei  hirotoniei  prin  revărsarea  harului  asupra  Apostolilor 
Domnului  nu  s-a  făcut  fără  rost  sau  numai  de  dragul  lor,  ci  cu  misiunea  clară  de  a 
continua  opera  de  mântuire,  de  a  întemeia  Biserica  şi  de  a-L  face  prezent  pe  Hristos 
în  ea,  până  la  sfârşitul  veacurilor4. 

Cu  această  convingere  Sfinţii  Apostoli  şi-au  împărţit  spre  misiune  lumea  şi 
au  plecat  la  propovăduirea  Evangheliei  lui  Hristos.  Cu  alte  cuvinte  fiecare  a  avut 


1  De  la  lat.  jus,  yura=drept  şi  <//cfo=rostire,  exprimare.  în  dreptul  civil  jurisdicţia 

reprezintă  competenţa  de  a  judeca  a  instanţelor  judecătoreşti,  cf.  Dr.  Ioan  Pitulescu  ş.a., 
Dicţionar  de  termeni  juridici  uzuali,  Bucureşti,  1996,  p.  251. 

3  A  se  vedea  şi  Prof.univ.dr.doc.  Vladimir  Hanga,  Manual  de  drept  privat  roman, 
Cluj-Napoca,  1994, 364  p.;  Emil  Molcuţ,  Dan  Oancea,  Drept  roman,  Bucureşti,  1993, 342 
p.; Vladimir  Hanga,  Principiile  dreptului  privat  roman.  Cluj-Napoca,  1989,  135  p. 

•1  Lexikon  des  Kirchenrechts,  Ed,  Herder,  Freiburg-Basel-Wien,  2004,  col.442. 

4  Pr.prof.dr.  Dumitru  Stăniloae,  Raţiunea  teologică  a  ierarhiei  şi  conciiiarităţii  ei, 
în  „Studii  Teologice”,  nr.  3-4/1970,  p.  169  u. 

destinaţia  lui.  Chiar  dacă  nu  s-a  folosit  termenul  de  jurisdicţie,  în  sensul  lui  rafinat, 
bine  definit  ulterior,  totuşi  fundamentul  acestei  noţiuni,  care  se  va  contura  într-un 
principiu  canonic  fundamental,  îşi  are  motivaţia  în  împlinirea  eficientă  a  misiunii 
creştine,  conforme  cu  voinţa  Mântuitorului5. 

La  fel  au  procedat  şi  Sfinţii  Apostoli  atunci  când  şi-au  rânduit  urmaşi  -  episcopi, 
preoţi  şi  diaconi  încredinţându-le  lor  o  destinaţie  precisă,  nu  în  sens  juridic,  ci  cu 
rostul  de  a  lucra  responsabil  şi  eficient  la  răspândirea  Evangheliei  lui  Hristos, 
„ hirotonindu-le  preoţi  în  fiecare  biserică"  (F.A.  14,23a).  Sfântul  Apostol  Pavel 
reaminteşte  ucenicului  său  Tit  să  facă  acelaşi  lucru:  pentru  aceasta  te-am  lăsat  în 
Creta  (...)  să  aşezi  preoţi  prin  cetăţi  ”  (Tit  1,5).  Iar  Sfântul  Apostol  Petru  atrage 
atenţia  ucenicilor  săi  să-şi  împlinească  sârguincios  misiunea:  păstoriţi  turma  lui 
Dumnezeu  ce  vis-a  dat  în  seamă"  ( 1  Petru  5,2).  Prin  urmare  încă  de  la  început  s-a 
stabilit  rânduiala  ca  preoţii  să  păstorească  fiecare  în  cetatea  lui  şi  să  se  îngrijească  de 
comunităţile  încredinţate  lor,  adică  fiecare  să  aibă  şi  să  respecte  destinaţia  lui,  primită 
la  hirotonie.  Motivaţia  acestei  rânduieli,  care  se  va  contura  în  principiul  jurisdicţional, 
este  una  pastoral-duhovnicească,  conferirea  hirotoniei  însemnând  încredinţarea 
harului  odată  cu  răspunderea  de  a-1  pune  în  lucrare  într-o  anumită  cetate  sau  o  anumită 
comunitate.  Poate  că  dacă  ar  trebui  să  găsim  o  altă  denumire  principiului  jurisdicţional, 
aceasta  ar  suna  în  felul  următor:  principiul  responsabilităţii  pastorale 6. 

Sigur  că  rânduiala  aceasta,  transmisă  pe  calea  obiceiului  a  încredinţării  unei 
destinaţii  clare  la  hirotonie,  nu  trebuie  înţeleasă  ca  o  prescripţie  juridică  ce  limitează 
oarecum  activitatea  pastorală,  dimpotrivă  clericii  au  activat  misionar  fără  nici  o 
restricţie,  numai  că  ei  nu  şi-au  neglijat,  sau  cei  puţin  nu  aveau  voie  să-şi  neglijeze, 
comunităţile  încredinţate  lor.  Clericii  au  rămas,  şi  rămân  până  astăzi,  deschişi 
misiunii  creştine.  Principiul  jurisdicţional,  care  se  va  contura  ulterior  în  hotărâri 
canonice  exprese,  nu  a  dăunat  şi  nu  dăunează  misiunii  creştine,  ci,  exact  invers, 
coordonează  misiunea  creştină  în  aşa  fel  încât  misiunea  uneia  să  nu  se  suprapună 
sau,  cel  mult,  să  nu  concureze  cu  misiunea  altuia.  Ideea  este,  prin  urmare,  de  a 
analiza,  de  a  structura,  de  a  responsabiliza  misiunea  clericilor  şi,  în  general,  întreaga 
activitate  pastorală.  Din  acest  motiv  primii  clerici  primeau  ca  destinaţie  o  cetate, 
un  punct  central,  fără  a  li  se  arăta  limitele  jurisdicţiei,  care  au  rămas  deschise  în 
funcţie  de  activitatea  misionară.  De  altfel,  până  astăzi,  titulatura  marilor  Biserici 
locale  ridicate  la  rang  de  patriarhie  este  legată  de  oraşul  de  reşedinţă  (de  ex: 
Patriarhia  de  Constantinopol,  de  Ierusalim,  de  Antiohia  etc.),  iar  nu  de  limitele 
jurisdicţiilor  lor,  amintind  de  faptul  că  jurisdicţia  rămâne  liberă  în  privinţa  misiunii 


5  Nicodim  Milaş,  Dreptul  bisericesc  oriental.  Bucureşti,  1915,  p.  224. 

6  A  se  vedea  şi  Pr.prof.dr.  D.  Stăniloae,  Responsabilitatea  creştină.  în  „Ortodoxia”, 
nr.  2/1970,  p.  181  u. 

creştine7.  Abia  atunci  când  Imperiul  roman  a  fost  deplin  încreştinat,  când  credinţa 
creştină  a  devenit  religia  oficială  a  imperiului,  jurisdicţiile  aveau  să  fie  expres 
precizate,  în  funcţie  de  împărţirea  administrativ-teritorială  a  imperiului  (potrivit 
unui  alt  principiu  canonic  fundamental  numit  principiul  teritorial)  şi,  prin  aceasta, 
aveau  să  fie  interzise  imixtiunile  în  jurisdicţiile  altora8. 

Formularea  principiului  jurisdicţional  prin  hotărâri  canonice 

Principiu  jurisdicţional  s-a  respectat  şi  s-a  transmis  în  Biserică  pe  calea 
obiceiului  de  drept.  Aşa  se  explică  de  ce  formularea  lui  sub  forma  unui  canon  are 
loc  relativ  târziu,  abia  la  Sinodul  IV  ecumenic  (451),  prin  canonul  6  care  prevede 
în  mod  expres: 

Nimeni  să  nu  fie  hirotonit  fără  destinaţie  (jurisdicţie),  nici  preotul,  nici 
diaconul,  nici  oricare  altul  din  cler,  ci  cel  ce  se  hirotoneşte  va  fi  anume  socotit 
pentru  biserica  unei  cetăţi,  sau  unui  sat,  sau  altarului  vreunui  martir,  sau  vreunei 
mănăstiri.  Iar  în  privinţa  celor  hirotoniţi  fără  destinaţie,  sfântul  sinod  a  hotărât 
ca  o  astfel  de  hirotonie  să  fie  fără  de  tărie  şi,  spre  ocara  celui  ce  l-a  hirotonit,  să 
nu  poată  sluji  nicăieri”9. 

Formularea  principiului  jurisdicţional  la  Sinodul  IV  ecumenic  s-a  dovedit 
necesară  tocmai  pentru  a  pune  capăt  încălcărilor  lui  care,  din  păcate,  nu  au  fost 
foarte  rare.  De  aceea  formularea  lui  este  una  negativă,  iar  nu  pozitivă,  adică  sub 
forma  unei  interdicţii  care  cuprinde  şi  sancţiuni,  atât  pentru  cel  hirotonit  (oprirea 
de  la  slujire),  cât  şi  pentru  cel  ce  hirotoneşte  („ocară”  adică  descalificarea  lui 
morală).  Dacă  nu  ar  fi  existat  desele  lui  încălcări,  probabil  că  acest  principiu  s-ar 
fi  transmis,  până  astăzi,  sub  forma  obiceiului  de  drept,  cale  care  este  la  fel  de 
corectă  ca  şi  canonul,  dar  care  nu  are  aceeaşi  vigoare,  întrucât  obiceiul  este  mult 
mai  vulnerabil  decât  rânduiala  scrisă. 

Anterior  acestei  formulări,  principiul  jurisdicţional  reiese  indirect  şi  din 
canonul  2,  II  ec.,  care  prevede  că  „ episcopii  să  nu  treacă  peste  dieceza  lor  ”.  Aceasta 
înseamnă  că  deja  exista  rânduiala  ca  fiecare  episcop  să  aibă  dieceze  lui  care  o 
primea  la  hirotonie10.  Interdicţia  exprimată  aici  mai  arată  că  această  rânduială  era 
deseori  încălcată,  de  aceea,  în  cele  din  urmă,  s-a  impus  formularea  clară,  fără 
echivoc,  a  principiului  jurisdicţional  prin  canonul  6,  IV  ec. 

1  Arhiep.  Peter  L’Huillier,  Dreptul  bisericesc  la  sinoadele  ecumenice  I-IV,  Bucureşti, 
Ed.  Gnosis,  2000,  p.  106. 

*  Protopresb.  Alexis  Kniazeff,  Cours  de  droit  canon.  Paris  1988,  mss.dact.,  p.21u. 

9  Dr.  Nicolae  Milaş,  Canoanele  Bisericii  Ortodoxe  însoţite  de  comentarii,  vol.I, 
partea  II,  Arad,  1931,  p.  200-201. 

10  Vlassios  I.  Phidas ,  Droit  canon.  Une perspective  orthodoxe,  Chambesy,  Geneve,  1988, 
p.  48  u. 

Aşa  cum  nota  canonistului  arhiep.  Peter  L’Huillier,  principiul  formulat  în 
acest  canon  „ rezultă  din  însuşi  finalitatea  hirotoniei ,  <2  cărei  raison  d’ftre  este  de 
a  purta  de  grijă  de  nevoile  slujirii  Bisericii.  A  conferi  treaptă  clericală  şi  a  ignora 
acest  scop  este  o  aberaţie.  In  plus,  nimeni  nu  poate  fi  cleric  <absolut>;  preotul , 
diaconul  sau  slujitorul  bisericii  locale  se  află,  prin  urmare,  sub  autoritatea 
episcopului  care  îşi  asumă  conducerea  acelei  Biserici.  Singurul  fapt  care  poate 
explica  de  ce  un  canon  de  acest  fel  era  necesar,  este  acela  că  anumiţi  episcopi  şi- 
au  pierdut  conştiinţa  relaţiei  intrinsece  dintre  conferirea  unei  trepte  clericale  şi  o 
slujire  bine  definită  într-o  Biserică"". 

Episcopul  canonist  Nicolae  Milaş,  motivează  altfel  apariţia  acestui  canon,  şi 
anume  prin  existenţa  ereticilor  care  nu  aveau  nici  o  legătură  cu  Biserica:  în  Biserica 
primară  „ nu  era  permis,  sau  cel  puţin  nu  era  obiceiul  ca  cineva  să  fie  numit  episcop, 
preot  sau  diacon  fără  să  i  se  fi  hotărât  locul  de  serviciu.  Pe  timpul  sinoadelor  de 
la  Calcedon  vedem  altceva,  găsim  adică  multe  persoane  clericale,  mai  ales  preoţi 
şi  diaconi  şi  alţi  clerici  inferiori,  care  apar  în  diferite  localităţi,  propagând 
învăţătura  lui  Eutihie  şi  agitând  poporul,  şi  despre  aceştia  nu  se  putea  şti  de  care 
biserică  ţin  şi  unde-şi  îndeplinesc  serviciul.  Actele  şedinţei  a  IV-a  a  sinodului 
prezent  menţionează  multe  persoane,  care  pretindeau  că  sunt  feţe  sfinţite,  dar  pe 
care  nimeni  nu  le  cunoştea.  Părinţii  sinodului  de  la  Calcedon,  spre  a  restabili 
norma,  care  trebuia  să  se  valideze  în  mod  canonic  în  Biserică,  şi  spre  a  stăvili 
apariţia  din  acest  timp  a  pseudopreoţilor,  dar  mai  vârtos  spre  a  păstra  autoritatea 
ierarhiei  bisericeşti,  au  găsit  de  cuviinţă  să  dea  acest  canon"12. 

O  altă  motivaţie,  una  mai  practică,  vin  din  partea  pr.  prof.  Valerian  Şesan 
care  consideră  că  acest  principiu  este  fundamentat  pe  cuvântul  Scripturii  care  zice 
că  „cel  ce  slujeşte  la  altar,  de  la  altar  să  se  hrănească ”  (I.  Cor.  9,13),  urmărind, 
prin  urmare,  şi  întreţinerea  materială  a  clericilor,  întrucât  „aici  cuvântul  de  altar 
simbolizează  şi  întreţinerea  existenţii,  ce  trebuie  asigurată  clerului ”13. 

Toate  aceste  motivaţii  au  -  după  cum  se  poate  constata  logica  lor  şi,  probabil, 
că  toate  trei  au  stat  la  baza  elaborării  acestui  canon.  Oricum,  motivaţia  apariţiei 
canonului  6  la  Sinodul  IV  ecumenic  nu  trebuie  confundată  cu  motivaţia  principiului 
jurisdicţional  pe  care  îl  formulează  acest  canon.  Raţiunea  principiului  jurisdicţional 
constă  în  responsabilitatea  slujirii  preoţeşti  fără  de  care  taina  hirotoniei  s-ar 
transforma  într-un  act  magic.  Despre  această  răspundere,  părintele  Dumitru 

11  Arhiep.  Peter  L’Huillier,  Dreptul  bisericesc..,  p.  352. 

12  Dr.  Nicolae  Milaş,  Canoanele...,  voi.  I,  p.  II,  p.  201. 

13  Pr.Dr.  Valerian  Şesan,  Curs  de  Drept  Bisericesc  Universal,  Cernăuţi,  1942,  p.  72. 

Stăniloae  scria  că  este  „o  răspundere  comună  în  faţa  lui  Hristos,  dar  şi  în  faţa 
poporului”'4,  iar  principiul  jurisdicţional  nu  face  altceva  decât  să  concretizeze 
această  răspundere  şi  să  o  susţină  cu  forţa  canonică  a  Bisericii. 

Hirotoniile  „  absolute  ” 

Canonul  6  al  Sinodului  IV  ecumenic  interzice,  totodată  hirotoniile  fără 
destinaţie,  numite  „ absolute ”  sau  „ libere ”  (gr.  apolelumenoV)15.  Pe  acestea  le 
condamnă  considerându-le  fără  tărie  sau  invalide,  oprindu-i  pe  cei  astfel  hirotoniţi 
de  la  orice  slujire  şi  aruncând  oprobriul  public  asupra  celor  care  săvârşesc  astfel 
de  hirotonii.  Trebuie  spus  că  nu  puţini  teologi  au  căzut  în  greşeala  de  a  crede  că 
până  la  Sinodul  IV  ecumenic,  când  s-a  formulat  principiul  jurisdicţional,  toate 
hirotoniile  erau  absolute.  Această  idee  este  falsă,  hirotoniile  absolute  erau  până 
atunci  fie  abateri  de  la  rânduiala  Bisericii,  fie  excepţii  care  se  făceau  din  motive 
cu  totul  întemeiate.  De  altfel,  astfel  de  excepţii  (dar  şi  abateri!)  aveau  să  mai  existe 
şi  ulterior  Sinodului  IV  ecumenic. 

Arhiep.  Peter  L’Huillier  aminteşte  câteva  din  aceste  excepţii  precum  Sf.  Paulin 
de  Nola  care  a  primit  hirotonia  de  la  episcopul  Barcelonei  în  anul  394  cu  condiţia 
să  nu-şi  ia  asupra  lui  nici  o  slujire,  fapt  care  îl  declară  chiar  el  însuşi.  Alt  exemplu 
este  Fericitul  Ieronim  care  a  acceptat  să  fie  preot  cu  aceeaşi  condiţie.  Multe  hirotonii 
onorifice  s-au  făcut  în  rândul  călugărilor,  de  aceea  P.  Carivet  crede  că  acest  canon 
s-a  dat  şi  pentru  a  reglementa  hirotoniile  monastice16. 

Acelaşi  arhiepiscop  L’Huillier  aminteşte  şi  câteva  abateri,  adică  excepţii 
nemotivate  care  astfel  încalcă  rânduiala.  De  exemplu,  anahoretul  Akepsimas  a 
fost  hirotonit  preot  fără  destinaţie  deşi,  mai  avea  numai  câteva  zile  de  trăit,  iar 
ascetul  Marcertonius  a  fost  hirotonit  şi  împotriva  voii  sale  şi  fără  nici  un  motiv 
pastoral17. 

Prin  urmare  hirotoniile  absolute  sunt  necanonice,  de  aceea  s-a  introdus 
rânduiala  ca  toţi  candidaţii  la  hirotonie  să  facă  un  legământ  prin  care  se  obligă  a- 
şi  respecta  jurisdicţia  lor  încredinţată.  Formula  de  legământ  pentru  episcopi,  unită 
şi  cu  o  mărturisire  solemnă  de  credinţă,  a  fost  introdusă  prin  secolele  VIII-IX,  iar 
pentru  preot  şi  diacon  într-o  vreme  mult  mai  târziu1*. 


14  Pr.prof.dr.  Dumitru  Stăniloae,  Teologie  dogmatică  Ortodoxă,  Bucureşti,  1978, 
voi.  3,  p.  174. 

15  Raţii  şi  Potli,  Sintagma  ateniană,  Atena,  1852,  II,  p.  231. 

16  Arhiep.  Peter  L’Huillier,  Dreptul  bisericesc..,  p.352. 

17  Ibidem,  p.  352-353. 

18  Arhid.prof.dr.Ioan  N.  Floca,  Drept  canonic  ortodox.  Legislaţie  şi  administraţie 
bisericească,  Bucureşti,  1990,  voi.  II,  p.  55. 

„Să  nu  fie  doi  episcopi  într-o  cetate!” 

înainte  de  Sinodul  IV  ecumenic  (451),  principiul  jurisdicţional  se  păstra  pe 
calea  obiceiului  de  drept,  de  aceea  el  nu  era  menţionat  decât  în  mod  indirect, 
precum  în  canonul  8  al  Sinodului  I  ecumenic  (325).  In  acest  canon  este  vorba 
despre  felul  în  care  trebuiau  primiţi  în  Biserică  membrii  sectei  novaţienilor  sau 
catarilor.  întemeietorii  ei  erau  preoţii  Novat  din  Cartagina  şi  Novaţian  din  Roma 
care,  din  motive  de  rigorism  exagerat,  erau  împotriva  reprimirii  în  Biserică  a  celor 
căzuţi  de  la  credinţă  în  timpul  persecuţiilor  şi,  totodată  condamnau  căsătoria  a 
doua.  Sinodul  I  ecumenic  i-a  considerat  pe  novaţieni  ca  schismatici,  iar  nu  ca 
eretici,  de  aceea  a  acceptat  primirea  lor  în  Biserică,  recunoscându-le  botezul  şi 
hirotonia  clericilor  lor,  numai  dacă  vor  renunţa  la  rătăcirilor  lor.  Problema  care  s- 
a  născut  de  aici  a  fost  felul  în  care  episcopii  foşti  novaţieni  erau  integraţi  în  structura 
canonică  a  Bisericii.  Canonul  8  al  Sinodului  I  ecumenic  prevede  astfel,  că  dacă 
episcopii  reîntorşi  de  la  novaţieni  s-ar  afla  singuri  în  cetate  să  rămână  tot  acolo, 
dar  dacă  în  cetate  s-ar  afla  deja  un  episcop  existent,  atunci  acestuia  ,y să  i  se  caute 
un  loc ,  fie  de  horepiscop,  fie  de  preot,  ca  să  nu  fie  doi  episcopi  într-o  cetate ”19. 

Această  ultimă  prevedere  a  dobândit  caracterul  unui  dicton  canonic,  întrucât 
enunţă  un  principiu  fundamental  pentru  Biserică.  în  realitate  această  afirmaţie 
este  un  caz  particular  al  principiului  jurisdicţional  sau,  mai  exact  spus,  una  din 
consecinţele  lui.  Dacă  principiul  jurisdicţional  prevede  că  hirotonia  se  face  cu  o 
jurisdicţie  precisă,  atunci  rezultă  logic,  că  doi  candidaţi  Ia  hirotonie  nu  pot  primi 
aceeaşi  jurisdicţie.  în  canonul  de  faţă,  doi  episcopi  nu  pot  păstori,  potrivit 
principiului  jurisdicţional,  în  aceeaşi  cetate,  respectiv  nu  pot  avea  aceeaşi  jurisdicţie. 
Părinţii  Sinodului  I  ecumenic  folosesc  termenul  de  „ cetate ”,  pentru  că,  la  vremea 
aceea,  terminologia  canonică  nu  era  foarte  dezvoltată.  Abia  ulterior  Biserica  va 
prelua  din  terminologia  administrativă  romană  (la  fel  cum  a  preluat  şi  din  filosofia 
greacă)  termeni  precum  „ eparhie ”,  „ dieceză ”,  „mitropolie"  etc.,  pe  care  îi  va 
încreştina  în  aşa  fel  încât  astăzi  ei  au  semnificaţie  exclusiv  bisericească20. 

Este  evident,  aşadar,  că  părinţii  sinodului  „nu  aveau  intenţia  să  elaboreze  un 
nou  principiu,  ci  numai  să  reamintească  disciplina  tradiţională ”21.  Această 
disciplină  aparţinea  principiului  jurisdicţional,  principiu  ferm  respectat  în  Biserică, 
după  cum  papa  Comeliu  (251-253)  scria  Sfântul  Ciprian  cu  privire  la  cazul  lui 
Novaţian  (care  fusese  numit  episcop  de  către  schismatici,  la  Roma,  unde  deja  era 

19  Dr.  Nicolae  Milaş,  Canoanele...,  voi.  I,  p.  II,  p. 47-49. 

20  Arhid.prof.dr.Ioan  N.  Floca,  Drept  canonic...,  vol.l,  p.  171  u. 

21  Arhiep.  Peter  L’Huillier,  Dreptul  bisericesc..,  p.  104-1 05. 

un  episcop):  „Acest  luptător  contra  Evangheliei,  nu  ştia  el  că  trebuie  să  fie  numai 
un  singur  episcop  intr-o  Biserică  (locală)"11. 

La  rândul  său,  Sfântul  Ciprian  al  Cartaginei,  auzind  despre  hirotonia  ilegală 
a  lui  Novaţian  făcută  la  Roma,  a  condamnat  aspru  această  faptă,  scriind  într-una 
din  epistolele  sale:  „ îndată  ce  a  fost  numit  un  episcop  pentru  o  localitate  şi  a  fost 
recunoscut  de  către  ceilalţi  episcopi  şi  de  către  popor,  cu  nici  un  preţ  nu  mai  poate 
fi  numit  alt  episcop  în  acea  localitate"2'1 . 

O  altă  consecinţă  a  principiului  jurisdicţional,  care  este,  de  fapt,  reciproca 
dictonului  amintit,  este  şi  rânduiala  că  un  episcop  nu  poate  avea  două  jurisdicţii. 
Acest  lucru  este  expres  prevăzut  de  canonul  10  al  Sinodului  IV  ecumenic  are 
prevede  că  „nu  este  permis  ca  un  cleric  să  se  numere  deodată  la  bisericile  din 
două  cetăţi”2*.  Deci,  cu  alte  cuvinte,  să  nu  fie  doi  episcopi  într-o  cetate,  dar  nici  un 
episcop  în  două  cetăţi.  Acest  principiu  este  valabil  şi  pentru  preoţi,  adică  într-o 
parohie  nu  pot  fi  doi  preoţi  şi  un  singur  preot  nu  poate  avea  două  parohii. 

Motivaţia  acestor  rânduieli  derivate  dintr-un  singur  principiu,  este  redată  de 
Teodoret  în  „Historia  ecclestiatica”,  atunci  când  reproduce  răspunsul  dat  de  creştinii 
din  Roma  împăratului  Constantin,  care  le-a  propus,  în  anul  357,  să  împartă  scaunul 
episcopal  între  Liberie  şi  Felix,  şi  anume:  ,JVumai  un  singur  Dumnezeu,  numai  un 
singur  Hristos,  numai  un  singur  episcop"21.  Motivaţia  este,  prin  urmare,  şi  de 
ordin  teologic,  nu  numai  de  ordin  administrativ,  fapt  care  arată  că  Biserica  şi-a 
dezvoltat  propria  structură  canonică  pe  un  fundament  teologico-practic,  iar  nu 
juridico-formal,  legând  unicitatea  episcopului  în  cetate  de  unicitatea  lui  Dumnezeu 
şi  unicitatea  lui  Hristos. 

în  ceea  ce  priveşte  respectarea  principiului  jurisdicţional  şi  a  consecinţelor 
lui,  în  decursul  istoriei  Bisericii,  s-au  făcut  multe  abateri  de  la  el.  Chiar  şi  astăzi 
există  numeroase  probleme  în  Biserica  Ortodoxă  legate  de  acest  principiu,  care  îşi 
aşteaptă  încă  rezolvarea  locală  sau  panortodoxă,  precum  problema  episcopilor- 
vicari,  a  diasporei  ortodoxe,  ş.a.,  asupra  cărora  vom  reveni  în  finalul  acestui  studiu. 

Legătura  dintre  persoana  hirotonită  şi  jurisdicţia  încredinţată 

încredinţarea  jurisdicţiei  Ia  hirotonie,  din  perspectivă  teologică,  a  fost  comparată 
cu  o  căsătorie.  Aşa  cum  mireasa  lui  Hristos  este  Biserica,  tot  aşa  mireasa  celui  hirotonit 
este  jurisdicţia  lui  încredinţată.  La  un  sinod  de  la  Alexandria  din  anii  338-339, 
pomindu-se  de  la  cuvintele  Sfanţului  Apostol  Pavel  ,JEşti  legat  de  soţie?  Nu  încerca 

22  Eusebiu,  Historia  ecclesiastica,  VI,  XLIII,  11,  Sources  chretiennes,  41,  p.  156. 

23  Ciprian,  Epistola  41  ad  Cornelium,  apud  Dr.  N.  Milaş,  Canoanele...,  voi.  I,  p.  II, 

p.  50. 

24  Dr.  Nicolae  Milaş,  Canoanele..,,  voi.  I,  p.  II,  p.218. 

25  Teodoret,  Historia  ecclesiastica,  II,  1 7,  după  Die  Griechischen  christlichen 
Schriftsteller  der  ersten  drei  Jahrhunderte,  p.  376. 

să  strici  legătura"  ( 1  Cor.  7,27),  părinţii  au  adăugat  următoarele:  ,Jdacă  aceasta  s-a 
zis  despre  soţie,  cu  cât  mai  mult  trebuie  zis  despre  Biserică  şi  episcopul  său"26. 

Că  legătura  dintre  episcop  şi  eparhia  lui  este  ca  o  legătură  de  căsătorie,  rezultă 
şi  din  expresia  de  „ Biserică  văduvită"  folosită  pentru  episcopiile  vacante,  de 
exemplu  în  canonul  25  al  Sinodului  IV  ecumenic27. 

Această  perspectivă  teologică  asupra  principiului  jurisdicţional  are  mai  multe 
consecinţe.  Mai  întâi  este  faptul  că  legătura  dintre  episcop  (preot)  şi  păstoriţii  săi 
este  o  legătură  de  taină,  nu  numai  una  administrativă,  ci  una  care  obligă  în  faţa  lui 
Hristos  şi  care  trebuie  să  ducă,  prin  lucrarea  harului,  la  dobândirea  împărăţiei  lui 
Dumnezeu.  Aşa  cum  scopul  căsătoriei  este  mântuirea  mirilor  şi  naşterea  de  prunci 
buni,  tot  aşa  şi  scopul  pastoraţiei  episcopului  trebuie  să  fie  mântuirea  tuturor  fiilor 
şi  fiicelor  duhovniceşti,  prin  naşterea  din  nou,  din  apă  şi  din  Duh. 

O  altă  consecinţă  teologică  este  aceea  că  săvârşirea  unei  hirotonii  fără  jurisdicţie, 
sau  cu  o  jurisdicţie  fictivă,  fără  păstoriţi,  este  ca  o  căsătorie  la  care  lipseşte  un  mire, 
adică  un  non-sens.  încălcarea  principiului  jurisdicţional  nu  duce  numai  la  o  neorânduială 
canonică,  ci  mai  ales  la  denaturări  teologice  ale  misiunii  şi  chiar  fiinţei  Bisericii. 

A  treia  consecinţă  teologică  este  aceea  că  refuzul  de  a  primi  jurisdicţia 
încredinţată  sau  lepădarea  ulterioară  de  ea,  se  aseamănă  cu  abandonul  familial  sau 
cu  divorţul,  de  aceea  Biserica  i-a  pedepsit  pe  aceştia  cu  pedeapsa  excomunicării 
(afurisirii)  după  cum  prevede  şi  canonul  1 6  al  Sinodului  I  ecumenic:  Dacă  „ cei  ce  se 
numără  în  cler,  în  chip  îndrăzneţ,  neavând  înaintea  ochilor  frica  de  Dumnezeu, 
nerespectând  nici  canonul  bisericesc,  vor  pleca  de  la  bisericile  lor,  aceştia  nu  trebuie 
să  fie  primiţi  nicidecum  în  altă  Biserică,  ci  trebuie  să  fie  siliţi  să  se  reîntoarcă  în 
eparhiile  (parohiile)  lor;  iar  dacă  persistă  (în  greşeală)  să  fie  excomunica)  fm. 

Din  acelaşi  motiv,  în  Biserica  Ortodoxă,  nu  există  demisie  din  cler,  ci  doar 
retragere  din  scaun  din  motive  binecuvântate  (de  sănătate  sau,  astăzi,  de 
pensionare)29. 

O  ultimă  consecinţă  teologică  -  şi  cea  mai  disputată  -  este  neadmiterea 
schimbării  jurisdicţiilor  prin  transferare,  care  sunt  asemănate  cu  schimbarea  de 
soţii,  prin  divorţ  şi  recăsătorie.  Din  acest  motiv,  sfintele  canoane  condamnă 
transferul  dintr-o  jurisdicţie  în  alta,  mai  ales  canonul  14  apostolic  care  prevede: 
,fru  este  îngăduit  ca  un  episcop,  părăsindu-şi  eparhia  sa,  să  pună  stăpânire  pe 
alta,  chiar  dacă  ar  fi  constrâns  de  către  mai  mulţi  episcopi,  fără  numai  dacă  ar  fi 

26  Apud  Athanasium,  Apologia  contra  arianos,  6,  P.G.  25.  col.  260C. 

27  Arhid.prof.dr.Ioan  N.  Floca,  Canoanele  Bisericii  Ortodoxe.  Note  şi  comentarii, 
Sibiu,  1993,  p.  91. 

28  Dr.  Nicolae  Milaş,  Canoanele...,  voi.  I,  p.  II,  p.  69. 

29  Prof.dr.  lorgu  D.  Ivan,  Demisia  din  preoţie.  Studiu  de  drept  canonic,  Bucureşti, 
1937,  48  p. 

o  cauză  binecuvântată  care-l  sileşte  să  facă  aceasta,  şi  anume,  numai  dacă  ar 
aduce  celor  de  acolo  vreun  folos  mai  mare  în  ceea  ce  priveşte  dreapta  credinţă. 
Dar  şi  aceasta  să  nu  o  facă  de  la  sine,  ci  prin  chibzuinţă  multor  episcopi  şi  cu  cea 
mai  mare  rugăminte”™. 

Problema  transferării  a  fost  reluată  la  mai  multe  sinoade  şi  în  mai  multe 
canoane.  La  fel  de  elocvent  este  şi  canonul  21  Antiohia  care  spune:  „Episcopul să 
nu  se  mute  de  la  o  eparhie  la  alta,  nici  din  voia  sa,  nici  silit  de  popor,  nici  constrâns 
de  episcopi  ci  să  rămână  la  Biserica  ( eparhia )  pentru  care  a  fost  sortit  încă  de  la 
început  de  Dumnezeu,  şi  să  nu  se  strămute  de  la  e/”31. 

Ceea  ce  apare  clar  în  acest  canon  este  faptul  că  jurisdicţia  este  încredinţată 
de  însuşi  Dumnezeu,  prin  providenţa  Sa,  de  aceea  Ia  ea  nu  se  renunţă,  întrucât  ar 
însemna  o  desprindere  de  voia  divină. 

Şi  mai  practic  această  problemă  este  dezbătută  la  sinodul  din  Sardica  (343),  de 
către  episcopul  Osiu  de  Cordoba.  Iată  ce  spune  canonul  1  Sardica:  „Osiu,  episcopul 
cetăţii  Cordobei  zise:  «Nu  atât  obiceiul  cel  rău,  cât  mai  ales  corupţia  cea 
preavătămătoare  a  cârmuirii  treburilor  bisericeşti  trebuie  să  se  dezrădăcineze  chiar 
din  temeliile  ei,  ca  nici  unuia  dintre  episcopi  să  nu-i  fie  iertat  a  se  muta  dintr-o 
cetate  mică  în  altă  cetate.  Căci  este  vădit  pretextul  acestei  cauze,  pentru  care  se  fac 
unele  ca  acestea.  Căci  niciodată  nu  s-a  putut  afla  vreunul  dintre  episcopi,  care  să 
fi  năzuit  a  se  muta  de  la  o  cetate  mai  mare  la  o  cetate  mai  mică,  ceea  ce  dovedeşte 
că  unii  ca  aceştia  sau  aprins  de  un  înfocat  chip  al  lăcomiei  după  averi  şi  au  slujit 
mai  mult  trufiei,  ca  să  arate  că  au  câştigat  stăpânire  mai  mare  “32. 

Acest  canon  tranşează  problema  deschis  şi  radical,  arătând  că  transferurile 
nu  au  un  motiv  duhovnicesc,  ci  unul  trufaş  şi  materialist. 

Din  această  cauză,  pe  la  anul  330,  când  lui  Eusebiu  de  Cezareea  I  s-a  cerut 
să  se  transfere  în  scaunul  de  Antiohia,  el  a  refuzat  categoric,  invocând  canoanele 
amintite  mai  sus33. 

Interdicţia  transferurilor  de  jurisdicţie  trebuie  privită,  însă,  în  perspectiva 
principiului  iconomiei  din  Biserica  Ortodoxă,  care  Iasă  loc  întotdeauna  dreptei  - 
socoteli,  pentru  a  nu  se  produce  un  rău  mai  mare.  De  aceea  transferurile  au  fost 
îngăduite  din  motive  binecuvântate,  în  cazuri  de  excepţie,  aşa  după  cum  reiese  şi 
din  canoanele  deja  amintite.  Dar  acestea  sunt  şi  trebuie  să  rămână  excepţii,  care 
confirmă  regula. 


30  Dr.  Nicolae  Milaş,  Canoanele...,  voi.  I,  p.  I,  p.211. 

31  Arhid.prof.dr.Ioan  N.  Floca,  Canoanele...,  p.  214. 

32  Ibidem,  p.23 1 .  Pr.  Grigorios  D.  Papathomas,  Cours  de  droit  canon ,  Paris  1 995,  mss.dact., 

p.76u. 

33  De  vita  Constantini,  III,  61,  P.G.20,  col.  1 136A. 

Canonistul  bizantin  Theodor  Balsamon,  în  lucrarea  „Despre  transferări”, 
susţinea  că  stabilitatea  în  Biserică  era  norma  generală,  iar  transferurile  erau 
acceptabile  numai  pentru  o  cauză  foarte  gravă  şi  la  rugămintea  multor  episcopi34. 

în  istoria  Bisericii  întâlnim  multe  astfel  de  transferări  necesare.  Astfel  chiar 
Sfanţul  Vasile  cel  Mare,  care  era  foarte  riguros,  a  acceptat  transferul  lui  Eufronie 
din  scaunul  de  Colonia  la  acela  de  Nicopole,  numai  din  interesul  credinţei.  La  fel. 
Sfântul  Grigorie  Teologul  a  fost  transferat  în  scaunul  de  Constantinopol,  în  interesul 
Bisericii,  iar  cei  care  l-au  criticat  pentru  aceasta  „cm  mai  multă  mânie,  decât  cu 
raţiune ”,  dovedesc  cât  de  prost  erau  văzute  transferările  şi  cât  de  puternică  era 
conştiinţa  păstrării  rânduielilor  autentice  ale  Bisericii35. 

în  Biserica  apuseană  interdicţia  transferărilor  a  fost,  în  general,  bine 
respectată,  nu  numai  de  episcopi,  ci  şi  de  ceilalţi  clerici. 

în  Biserica  răsăriteană  această  regulă  nu  s-a  ţinut  prea  riguros  în  privinţa 
preoţilor  şi  diaconilor,  dar  a  fost  mai  bine  observată  în  cazul  episcopilor.  începând 
din  secolul  al  XH-lea  transferările  episcopilor  aveau  să  se  înmulţească,  unele 
justificate  de  tulburări  politice,  altele  mai  puţin  justificate. 

în  epoca  modernă  şi  contemporană  practica  diferă  de  la  o  Biserică  locală,  Ia 

alta. 

Până  pe  la  sfârşitul  secolului  XVI,  în  Rusia  transferările  se  făceau  foarte  rar, 
chiar  şi  ulterior  ele  nu  erau  foarte  frecvente.  în  secolul  XIX  situaţia  s-a  schimbat 
radical,  întâlnindu-se  transferări  multiple,  chiar  sistematice.  Cu  toată  intervenţia 
sinodului  local  al  Bisericii  Ruse,  din  februarie  1918,  care  a  statornicit  iarăşi 
principiul  stabilităţii,  totuşi  transferările  nu  au  încetat  până  astăzi. 

în  patriarhia  de  Constantinopol,  tot  de  prin  secolul  XIX,  transferările  au 
început  să  fie  foarte  frecvente. 

în  Biserica  Greciei,  unde  tema  a  stârnit  o  vie  controversă,  încercarea  de  a 
impune  o  stabilitate  strictă  episcopilor  s-a  dovedit  a  fi  un  efort  zadarnic. 

în  Biserica  Bulgară  s-a  respectat  cel  mai  bine  principiul  statorniciei,  întrucât 
mitropoliţii  sunt  imovibili,  singura  excepţie  fiind  promovarea  la  rangul  de  patriarh36. 

în  Biserica  Ortodoxă  Română,  în  trecut  transferările  se  făceau  numai  în  situaţii 
de  excepţie.  Situaţia  s-a  schimbat  din  secolul  XIX,  când  transferările  au  devenit, 
din  păcate,  o  regulă,  până  în  ziua  de  astăzi.  Ar  fi  foarte  bine  dacă  viitoarele  legiuiri 
al  BOR  ar  duce  la  restabilirea  vechiului  principiu  jurisdicţional  al  statorniciei, 

34  Apud,  Hans  -Georg  Beck,  Kirche  und  theologhische  Literatur  im  byzantinischen 
Reich,  Mtinchen,  1959,  p.  658. 

35  Arhiep.  Peter  L’Huillier,  Dreptul  bisericesc..,  p.122. 

16  Ibidem,  p.  123. 

fapt  care  ar  însemna  normalitate  canonică,  dar  şi  redescoperirea  fundamentului 
teologic  al  administraţiei  bisericeşti37. 

(va  urma) 


Pr.  Lect.  Dr.  Irimie  Marga 
Faculatea  de  Teologie  «Andrei  Şaguna»,  Sibiu 


Abstract:  The  Jurisdictional  Principie  is  the  rule  according  to  which  in 
the  Orthodox  Church  the  clerical  ordination  should  have  a  precise  pastoral 
destination  called  jurisdiction.  The  reason  of  this  rule  is  theological  as  well  as 
spiritual,  pointing  to  the  clergy’s  pastoral  responsibility.  Its  canonical 
consequences  are:  a)  the  ordination  without  jurisdiction  is  not  canonical ;  b)  the 
clergyman  should  have  a  jurisdiction  in  accordance  to  his  hierarchical  level;  c) 
each  clergyman  bear  the  responsibility  for  his  own  jurisdiction  and  any 
interference  in  another  ’s  jurisdiction  is  forbidden;  d)  superposition  of  two 
jurisdiction  is  forbidden;  e)  the  ordination  binds  the  clergyman  and  the 
jurisdiction  in  a  marriage~like  manner,  so  that  transferring  is  not  canonical;  f) 
the  Church  knows  of  no  “universal  jurisdiction 


37  în  perspectiva  viitoarei  legiuiri  B.O.R.,  recomandabil  este  a  se  face  diferenţa  între  transferul 
episcopilor  (necăsătoriţi)  şi  transferul  preoţilor  (căsătoriţi).  în  cazul  episcopilor  ar  fi  bine  întoarcerea 
la  principiul  inamovibilităţii,  transferul  episcopilor  permiţându-se  numai  în  caz  de  promovare 
(episcop!  arhiepiscop!  mitropolit!  patriarh).  Transferul  episcopilor  dintr-o  eparhie  înr-alta  de  acelaşi 
nivel  jurisdicţional,  ar  trebui  oprit,  afară  de  situaţiile  cu  totul  de  excepţie.  în  cazul  preoţilor,  transferul 
ar  trebui  să  urmărească  scopuri  pastorale  (care  privesc  atât  credincioşii,  cât  şi  familia  preotului), 
adică  promovarea  din  parohii  de  tip  C,  apoi  B  şi,  după  câştigarea  unor  experienţe  şi  merite  pastorale, 
în  parohii  de  grad  A. 

248p. 

Problema  prozelitismului  a  fost  şi  rămâne  o  problemă  teologică  foarte  delicată 
până  în  ziua  de  astăzi,  de  aceea  literatura  teologică  românească  asupra  acestui 
subiect  este  foarte  săracă  şi,  oarecum,  superficială.  Primul  care  a  tratat  acest  subiect 
într-o  manieră  ştiinţifică  şi,  totodată,  obiectivă,  a  fost  părintele  dr.  Viorel  Georgescu, 
care  a  alcătuit  o  teză  de  doctorat  dedicată  prozelitismului,  sub  îndrumarea  pr.  prof. 
dr.  Viorel  Ioniţă.  Importanţa  acestei  teze  a  fost  semnalată  şi  de  profesorii  coreferenţi. 
Astfel,  pr.  prof.  dr.  Aurel  Jivi  nota:  Au  existat  la  noi  o  serie  de  studii  în  legătură  cu 
acest  subiect,  dar  teza  preotului  Viorel  Georgescu  reprezintă  prima  încercare  de 
mai  mari  dimensiuni,  de  a  aborda  tema  din  perspectiva  istoriei  bisericeşti.  La  fel 
şi  pr.  prof.  dr.  Ioan- Vasile  Leb  scria:  Trebuie  să  amintim  faptul  că  lucrarea  părintelui 
Viorel  Georgescu  are  meritul  de  a  fi  prima  care  încearcă  să  exploreze  câmpul  atât 
de  vast  al  problemei  prozelitismului,  fapt  pentru  care  trebuie  felicitat. 

Lucrarea  pe  care  o  prezentăm  acopere  un  mare  gol  în  literatura  noastră  de  specialitate 
şi  analizează,  cu  acrivie,  toate  documentele  care  s-au  elaborat  în  sec.  XX,  cu  privire  la 
prozelitism.  Lucrarea  se  fundamentează  pe  o  bibliografie  bogată  de  peste  230  de  lucrări 
patristice,  cărţi,  studii,  articole,  documente  şi  este  structurată  în  trei  părţi,  şi  anume: 

Partea  I:  Prozelitismul  confesional  şi  sectar,  în  care  se  tratează  despre 
prozelitismul  catolic,  protestant  şi  sectar. 

Partea  a  Il-a:  Prozelitismul  în  documente  şi  întâlniri  ecumenice  până  în 
anii  ‘90,  cu  subcapitolele  1. începutul  abordării  sistematice  a  chestiunii,  2. A  treia 
adunare  de  la  New  Delhi,  3. Consideraţii  cu  privire  la  prozelitism  în  materie  de 
ecumenism,  4.Istoricizarea  problematicii  prozelitismului,  5. Documentul  „Mărturia 
comună  a  creştinilor44, 6.Dialogul  între  catolici  şi  evanghelici  asupra  misiunii  (1977- 
1984),  7. Prozelitismul  în  discuţiile  dintre  baptişti  şi  catolici,  şi  8. Prozelitismul  în 
relaţiile  interreligioase  dincolo  de  ocean. 

Partea  a  Il-a:  Prozelitismul  în  documente  şi  întâlniri  ecumenice  dupăanii 
‘90,  cu  subcapitolele  l.De  la  Santiago  de  Compostella  la  Strasbourg,  2. Exemple 
de  colaborare  la  nivel  local  şi  regional,  3. Reluarea  consultărilor  în  grupul  comun 
de  lucru,  4. Relaţiile  responsabile  în  misiune  şi  prozelitismul,  şi  5. Misiune  şi 
evanghelizare  în  unitate  şi  prozelitism. 

Structura  lucrării  este  mult  mai  complexă,  cu  subcapitole  la  subcapitole,  noi 
am  reprodus,  din  motive  practice,  doar  cuprinsul  sintetic  al  cărţii. 

Contribuţia  esenţială  a  lucrării  pe  care  o  prezentăm  constă  în  aceea  că  ea 
aduce  lumină  asupra  înţelegerii  conceptului  de  „prozelitism".  Iniţial  această  noţiune, 
aşa  cum  o  întâlnim  în  Biblie,  nu  a  avut  înţeles  negativ,  prozeliţii  erau  cei  câştigaţi 
de  la  păgânism  la  credinţa  revelată  fie  a  Vechiului  Testament  (prozeliţii  evreilor), 
fie  a  Noului  Testament  (convertiţii  la  creştinism).  De  aceea  misiunea  şi 
prozelitismul,  în  Biserica  primară,  erau  echivalente. 

Situaţia  s-a  schimbat  radical  după  dezbinarea  creştină  când  fiecare  Biserică, 
pe  baza  exclusivismului  eclesiologic,  făcea  prozelitism  în  convingerea  că  face 
misiune.  Dimensiunea  nocivă  a  prozelitismului  se  vede  şi  din  ceea  ce  a  rezultat  în 
urma  lui  (uniatismul,  fărâmiţarea  sectară),  nu  o  apropiere  frăţească,  ci  o  îndepărtare 
reciprocă,  cu  ostilităţi  care  nu  s-au  vindecat  nici  astăzi. 

In  secolul  XX,  secolul  ecumenismului,  când  Bisericile  creştine  au  început 
să  se  recunoască  reciproc  şi  să  încerce  refacerea  unităţii  creştine,  noţiunea  de 
prozelitism  a  necesitat  numeroase  revizuiri.  De  aceea,  una  dintre  problemele 
ecumenice  în  diferite  dialoguri  interconfesionale,  a  fost  elaborarea  unor  documente 
comune  în  care  să  se  definească  noţiunea  de  prozelitism  şi  să  se  înceteze,  astfel, 
agresiunea  unei  Biserici  creştine  asupra  alteia.  Documentele  rezultate  sunt 
prezentate  şi  analizate  în  lucrare,  nu  mai  insistăm  asupra  lor,  ci  invităm  cititorul  la 
studierea  şi  aprofundarea  lor. 

Dar  ideea  înlăturării  definitive  a  prozelitismului  din  lumea  creştină  încă  nu  s-a 
realizat.  In  acest  sens,  cartea  pe  care  o  semnalăm,  poate  aduce  o  contribuţie  însemnată 
la  înţelegerea  prozelitismului  şi  la  înlăturarea  lui.  Ea  este  cu  totul  binevenită  în  ţara 
noastră  şi  pentru  faptul  că  legislaţia  românească  este  precară  în  prevenirea  şi 
combaterea  prozelitismului,  fapt  care  a  dus  la  situaţia  ca  România,  după  anul  1990, 
să  devină  un  fel  de  „terra  missionis"  pentru  toate  confesiunile  şi  sectele  creştine. 
Credem  că  cei  care  au  responsabilitatea  elaborării  unei  noi  Legi  a  Cultelor  în  ţara 
noastră,  nu  trebuie  să  piardă  din  vedere  şi  concluziile  acestei  cărţi. 

încheiem  prezentarea  acestei  cărţi  cu  recomandarea  pe  care  o  face  îndrumătorul 
acestei  teze  de  doctorat,  pr.  prof.  dr.  Viorel  loniţă,  recomandare  la  care,  dacă  ne  este 
permis,  subscriem  şi  noi:  Contribuţia  specifică  a  acestei  lucrări  stă  în  prezentarea, 
studierea  şi  traducerea  parţială  a  celor  mai  importante  documente  ecumenice,  care 
au  avut  ca  obiect  dezbaterea  problemei  prozelitismului.  Multe  din  aceste  documente 
sunt foarte  puţin  cunoscute  în  România  (...)  Recomandăm  această  carte  credincioşilor 
ortodocşi,  teologilor,  precum  şi  tuturor  celor  care  doresc  să  cunoască  cum  a  fost 
discutată  şi  în  parte  rezolvată  problema  prozelitismului  la  nivel  ecumenic 
internaţional. 

Pr.  Lect.  Dr.  Irimie  Marga 
Facultatea  de  Teologie  Ortodoxă  «Andrei  Şaguna»,  Sibiu 

Yves  Beauperin,  „Rabi  Ieshoua  de  Nazareth  -  Une 
pedagogie  globale ”  (Du  texte  ecrit  au  geste  global),  Edition 
Desliris,  2000,  287  p.  • 

•'  ‘  U  i. . 

Lucrarea  Iui  Beauperin  Yves  se  înscrie  în  linia  de  cercetare  de  la  şcoala  iezuitului 
Marcel  Jousse  (1886-1961),  cel  care,  din  1931  până  în  1957,  a  predat  la  Sorbona,  în 
l’Ecole  des  Hautes  Etudes  şi  în  l’Ecole  d’Antropologie,  o  pedagogie  descoperitoare 
a  „stilului  oral",  în  ceea  ce  priveşte  înţelegerea,  compoziţia  (compunerea), 
transmiterea  şi  punerea  în  text  a  tradiţiei  biblice.  Yves  Beauperin,  director  al 
Institutului  Pedagogic  „rythmo-mimico-logique11  al  Asociaţiei  „Marcel  Jousse11,  şi- 
a  consacrat  viaţa  (25  de  ani)  învăţării  recitativului  ritmico-pedagogic  al  Evangheliei 
(eu  aş  zice  „memoriei  cântate11  a  textului  şi  surselor  sale).  Dar  în  esenţă,  cartea  pe 
care  v-o  prezentăm  rămâne  o  analiză  antropologică  de  excepţie,  fiind  o  invitaţie  la 
descoperirea  oralităţii  globale  (nu  în  sensul  de  „globalism”  cât  de  totalitate,  oralitate 
care  „epuizează11  esenţialul).  Şi  rămâne  una  din  cele  mai  ştiinţifice  provocări  la 
memorizarea  (inclusiv  cu  mişcare  corporală!)  a  textului  Scripturii. 

Din  Introducere,  autorul  pare  decis  să  elucideze  câteva  lucruri.  Pornind  de 
la  spusa  Sfântului  Bemard  „creştinismul  nu-i  religia  unei  cărţi,  ci  religia  Cuvântului 
lui  Dumnezeu  (Horn.  Miss.  4.  1 1 ),  Yves  Beauperin  cercetează  ideea  creştinismului 
ca  o  religie  a  oralităţii  (p.  7)  precum  şi  pagubele  aduse,  fie  şi  la  nivel  exegetic,  de 
pierderea  capacităţii  de  memorare  (memorizare)  a  Cuvântului  lui  Dumnezeu, 
arătând  (p.  9)  cum  catehismele  au  stricat  echilibrul  prin  false  metode  ale  pedagogiei 
şcolare,  care  amplificând  discursul  evanghelic  al  mesajului,  au  anulat  efortul 
memorizării  şi  aceasta  pe  principiul  biologic  care  zice:  un  muşchi  neutilizat  este 
un  muşchi  atrofiat  (p.  10).  Descurajarea  memorării  a  dus  la  anularea  stilului 
pedagogic  primar  al  Bisericii,  „stilul  oral11,  citind  din  Marcel  Jousse  (lucrarea  „Le 
Style  oral  rythmique  et  mnemotechnique  chez  Ies  Verbomoteurs11,  AMJ,  1981,  p. 
328)  care  nota:  „Problema  Memoriei  este,  în  universul  intelectual,  comparabilă 
într-un  fel,  cu  problema  Gravitaţiei  în  universul  fizic  -  soluţia  a  infinite  probleme 
secundare  dar  foarte  grave,  depinde  de  concepţia  noastră,  mai  mult  sau  mai  puţin 
exactă,  asupra  acestei  legi  primordiale11  sau  din  lucrarea  ,,L’ Antropologie  du  Geste” 
(Gallimard,  1974,  p.  234)  în  care  Marcel  Jousse  conchide:  „Memoria  este  omul 
întreg,  omul  întreg  este  Memoria”. 

Pierderea  oralităţii  Cuvântului  lui  Dumnezeu  (p.  14-19)  este  dublată,  în 
viziunea  autorului,  de  pierderea  globalităţii  (integralităţii)  Cuvântului  lui  Dumnezeu 


RECENZII 


185 


(p.  19-24),  marcate,  amândouă,  prin  „hegemonia  stilului  scris“  transformată  în 
idolatrie  culturală,  aducând  ca  argument  tot  pe  Marcel  Jousse  care  sintetiza 
divergenţele  legate  de  utilizarea  scrisului,  spunând  că,  în  viziunea  şcolii  modeme, 
„scrisul  şi  doar  scrisul  este  expresia  globală  a  omului“,  contrazicând  prin  ideea  că 
omul  -  ca  fiinţă  cultural-pedagogică,  zicem  noi  -  nu  poate  fi  redus,  cu  intoleranţă, 
nici  doar  la  limbaj  şi  nici  doar  la  scriere,  „toată  Antropologia  Gestului  -  pentm 
care  pledează  toată  şcoala  lui  Jousse  -  fiind  doar  o  pledoarie  pentru  redescoperirea 
integrală  a  totalităţii  modelelor  de  expunere  şi  de  comunicare.  Inclusiv  nonverbală, 
gestuală. 

F  inalul  Introducerii  dovedeşte  că  obiectul  cărţii  este  „redescoperirea  memorizării 
(memorării),  a  oralităţii  şi  globalităţii  Cuvântului  lui  Dumnezeu11  (p.  25). 

Partea  I  „Oralitate  şi  scriere  în  tradiţia  iudee  şi  creştină1*  pleacă  de  la  cap.  1 
„Oralitate  şi  scriere  în  tradiţia  iudee“,  axată  pe  o  pietate  „Torra-centrică“  (centrată 
pe  Torta),  o  Torah  orală  şi  o  alta  scrisă,  dar  care  dovedeşte  că  oralitatea  precede 
scrierea  -  Moise  însuşi  făcând  un  schimb  oral  de  cuvinte  când  află  numele  YHWHI 
(p.  32).  Ba,  mai  mult,  pentru  o  lungă  perioadă  istorică,  oralitatea  însoţeşte  scrierea 
(chiar  Scriptura!)  (p.  35-39)  umplând-o  de  sensuri,  uneori  chiar  depăşind-o  (prin 
tonuri  aparte  datorate  rostirii  Scripturii)  (p.  39-41).  De  aici  şi  concluzia  potrivit 
căreia  „activitatea  de  memorare  este  foarte  prezentă  în  pedagogia  lui  Israel  şi  se 
exercită  de  asemenea  în  egală  măsură,  atât  în  familie  cât  şi  în  sinagogă  sau  la 
şcoală**,  mai  cu  seamă  în  „şcoala  talmudică**  al  cărui  fundament  este  activitatea  de 
interpretare  a  textului  sacru  şi  „imitarea  maestrului**  (p.  41). 

De  aici  dimensiunea  dublă  a  pedagogiei  oralităţii:  activitatea  de  interpretare 
(exemplu,  Lc.  2. 46-47)  (p.  42-44)  şi  o  activitate  de  imitare  (ex.  Mt.  5. 19),  amândouă 
principiile  fiind  de  remarcat  inclusiv  în  structura  ritmului  liturgic  evreiesc  (p.  46), 
Hristos  adaptând  mesajul  sărbătorii  dar  şi  „calendarului  agricol**  al  perioadei. 

Capitolul  (2)  „Oralitate  şi  memorie  în  tradiţia  iudaică**  (p.  47  ş.u.)  trece  în 
revistă  aspecte  legate  de  Scriptură  şi  memorie  (în  sensul  de  capacitate  de  memorare) 
(p.  47-48),  Scriptură  şi  cunoaştere  vie,  imediată  (p.  48-49)  (în  cadrul  căreia  orice 
formă  de  autodidacticism  sau  individualism  capătă  patină  de  erezie),  interdicţia 
religioasă  de  a  pune  în  scris  tradiţia  orală  (p.  51-53)  şi  aceasta  nu  doar  din  motive 
de  „securitate**  a  conţinutului,  ci  şi  de  menţinere  „în  viaţă**  a  conţinuturilor  (p. 
52).  O  altă  direcţie  a  capitolului  se  dezvoltă  în  raport  cu  „memoria  şi  notele  scrise** 
(p.  53-55),  citând  din  Rabbi  Yohanan  (Talmudul  Babilonic,  14.b)  cum  că  „cel  care 
scrie  notiţe  (kalakot)  este  ca  şi  cel  care  arde  Torra,  iar  cel  care  le  foloseşte  nu  va 
avea  nici  un  folos**  (p.  54),  prin  aceasta  arătând  faptul  că  transmiterea  în  scris  a 
Torrei  este  interzisă.  De  aici  şi  gravitatea  subliniată  de  raportul  oralitate-istoricitate 
(în  sensul  datării  textelor)  (p.  55-58),  ca  şi  compromisul  legat  de  punerea  în  scris, 
oficial,  a  unora  din  date,  un  soi  de  „aide-memoire“  a  poporului  iudeu  (p.  58-60). 

Capitolul  (3)  al  primei  părţi  urmăreşte  necesitatea  unui  vocabular  adaptat  la 
tensiunea  oralitate-memorare-memorie  (identificat  în  parte  de  Marcel  Jousse),  un 
vocabular  diferit  totalmente  de  acel  al  pedagogiei  modeme  care  destituie  memoria 
(memorarea,  memorialul)  din  ftincţia  ei  fundamentală,  matrix  pedagogiae. 

Memoria  recitativă,  tradiţia  stilului  oral-global,  oralitate  şi  alte  cuvinte  sunt 
elucidate  pe  rând  (p.  61-62)  în  comparaţie  cu  elemente  de  pedagogie  modernă 
( lecţie-discurs )  (p.  62-63)  sau  chiar  cu  ritmul  catehetic  ( cat-echo :  mishnah  -  cu 
rădăcina  în  shana  =  repetiţie,  a  repeta)  (p.  63-64)  sau  cu  alte  cuvinte,  gen  învăţare 
(predare),  înţelegere  (percepţie  etc.)  (p.  64).  Excelent  este  subcapitolul  care 
analizează  câteva  din  confuziile  cel  puţin  regretate,  în  viziunea  lui  Yves  Beauperin 
(analiza  este  făcută  pe  „Tatăl  nostru“,  unde  idenrifică  ritmurile  orale:  poetic-mithic- 
pedagogic-istoric,  altfel  spus,  cele  ale  catehezei  şi  exegezei  eludate  în  timp)  (p. 
64-68). 

Capitolul  (4)  „Memoria  celui  care  priveşte*4  (ucenicului,  n.N.C.):  o  memorie 
prodigioasă,  fidelă  şi  novatoare  (creatoare  chiar),  (n.N.C.)  (p.  69  ş.u.).  Identifică 
funcţiile  memoriei:  o  memorie  lucrată-absorbantă-exersată  (din  copilărie)  - 
antrenată  (printr-o  rememorare  activă)  -  uşurată  (prin  utilizarea  capacităţilor 
mnemotehnice)  (p.  69-74),  arătând  apoi  roadele  (care  sunt  şi  fundamentul 
conservării  în  lucrarea  memoriei):  păzirea  (păstrarea)  Cuvântului  -  fidelitatea 
învăţământului  (un  proces  educaţional  care  ţine  cont  de  toate  aspectele  legate  de 
cuvinte  etc.)  o  fidelitate  dusă  până  la  extrema  fidelitate  „cuvânt  cu  cuvânt*'  (p.  78- 
84)  abundând  în  exemple  din  cultura  şi  tradiţia  unor  popoare  diferite  apropo  de 
„cultura  memoriae'*.  Yves  Beauperin  analizează  apoi  nevoia  fidelităţii  integrale  - 
adică  a  integralităţii  fidele  a  tot  ceea  ce  se  predă  ca  element  de  credinţă  (p.  84-85), 
dublat  de  o  forţă  inovatoare  (creatoare)  în  acest  sens,  dar  nu  distinctă  de  formă  şi 
fond  (asumarea  generaţiei  anterioare  în  cercetare  şi  conservare!  s.N.C.)  arătându- 
se  ceea  ce  noi  înşine  mărturisim  că  nimeni  nu  face  parte  dintr-o  generaţie  spontanee 
ci  dintr-un  lung  lanţ  trofic  intelectual,  în  care  „mâncarea**  şi  „băutura**  sunt 
Euharistia  Cuvântului  şi  Euharistia  propriu-zisă,  fără  de  care  Biserica  nu  mai  are 
„memorie**  iar  învăţământul  ei  se  diluează  (n.N.C.). 

Capitolul  (5)  al  părţii  1  se  referă  la  „Oralitate  şi  fundamentalism**  (p.  91 
ş.u.),  capitol  scurt  (p.  91-94),  dar  util  momentelor  pe  care  le  trăim. 

Abia  capitolul  (6)  face  analiza  „Oralităţii  Evangheliilor1*,  identificând  în  lisus 
Hristos  un  comportament  de  rabin  (p.  96-98),  („Maître**  =  „Didascalos**,  Mc.  4. 
38;  Lc.  5.  5;  9.  38;  8.  45;  10.  35;  In.  11.  13  sau  Mt.  19.  16;  Lc.  12.  13;  Mc.  5.  35; 
17.  13;  9.  17;  In.  11.  28;  Mt.  12.  38;  22.  16;  22.  24;  22.  36;  Lc.  7.  36;  8.  4  -  în 
funcţie  de  ucenici-farisei-mulţime  dar  şi  Rabbi:  Mt.  26.  25;  26.  49;  Mc.  9.  5;  11. 
21  şi  mai  ales  locuri  1.  38.  49;  3.  2;  4.  31;  6.  25;  9.  2;  11.  8;  20.  16)  care  face  apel 
la  memoria  ucenicilor  Săi  (Lc.  22.  19)  o  memorie  articulată  prin  legământul 

liturgico-sacramental-catehetic  al  Liturghiei  (Lc.  22.  19  şi  I  Cor.  11.  25)  (p.  98- 
100),  Liturghia  având  în  nucleu  o  „mimodramâ"  (alcătuire  de  gesturi  şi  cuvinte 
dramatice)  (p.  100-103).  De  aici  şi  excelentul  capitol  „A  recita  înseamnă  a  mânca" 
(a  rosti  =  a  mânca),  axat  pe  dubletul  „buccalisation-manducation)  al  lui  Marcel 
Jousse,  „mestecarea"  fiind  deja  început  vorbirii  (cf.  p.  103-104). 

Capitolul  (7)  analizează  tradiţia  orală  a  Sf.  Apostol  Pavel  (p.  107  ş.u.),  cel 
care  aduce  cu  sine  o  tradiţie  „scrisă  şi  pe  tablele  de  came  ale  inimii".  El  este  cel 
care  face  dese  aluzii  la  „o  tradiţie"  (paradosi)  ca  şi  la  „tradiţii"  (paradoseis)  pe 
care  le  transmite  comunităţilor  creştine  (I  Cor.  II.  1-2;  IITim.  2-15;  3,  6-7)  pe  cale 
„orală"  ca  şi  „scrisă"  (cf.  II  Tim.  2.  15).  Cuvăntul-cuvântarea-vorbirea  rămân 
cuvinte  cheie  (p.  107-109).  Pavel  vorbeşte  deja  de  mimetai  (imitatori)  (p.  109- 
112)  şi  concluzionează  făcând  diferenţa  între  relaţia  tradiţie-creştinism-cult  şi 
tradiţie-elenism-mistere,  ca  fiind  cheia  înţelegerii  celui  de-al  8-lea  capitol:  „Tradiţia 
orală  a  Bisericii"  (p.  113  ş.u.). 

Yves  Beauperin  porneşte  zicând  că  Liturghia  constituie  Tradiţia  de  stil 
„global-oral"  a  creştinismului  (p.  13)  mereu  alimentată  de  citirea  Cuvântului  lui 
Dumnezeu  şi  subordonată  unui  mic  obiectiv:  deschiderea  unei  adâncimi  a 
cunoaşterii  fenomenului  prin  care  Cuvântul  (acest  cuvânt  poate  restaura  judecata 
omului  şi  transforma  inima  sa  în  aşa  fel  încât  omul  să  devină  al  lui  Hristos  cu 
adevărat)  (p.  113;  cf.  sf.  4.13).  De  acum  cercetarea  caută  să  elucideze  raportul 
cateheză  (care  precede  Liturghia)  -  Liturghie  (cu  partea  scrisă  şi  orală  a  catehezei 
mistagogice)  (p.  114-117).  Să  identifice  resorturile  reale  după  care  „Liturghia  este 
un  contact  prelungit  cu  Cuvântul  lui  Dumnezeu)  (p.  1 1 7-1 1 8),  la  rându-i  prelungită 
prin  meditaţie  (p.  118-121),  neuitând  să  sublinieze  oralitatea  celor  trei  verigi 
cateheză-Liturghie-meditaţie  (omilie)  (p.  121-124).  Insistă  (pe  bună  dreptate) 
asupra  rostului  de  „imprimare"  pe  care  meditaţia  o  are  asupra  memoriei,  pedagogic 
şi  eshatologic  (pentru  că  dă  bogăţia  intelectuală  necesară  cuprinderii 
„conţinuturilor"  de  credinţă). 

Partea  a  Il-a  „Structura  oralităţii  şi  a  memoriei"  cuprinde  mai  ales  capitole 
tehnice,  ce-i  drept  enunţate  poetic:  un  colier  de  perle  la  gâtul  lui  Israel  (cap.  1,  p. 
131-132)  atunci  când  vorbeşte  despre  evoluţia  pedagogică  internă  a  cărţilor  Vechiului 
Testament  (parabolele,  de  exemplu:  Proverbe  1.8-9  sau  Isus  Sirah  6.  18. 22. 24. 29). 
Perle  unite  unisensual  intr-un  sens  unic  revelat  de  Dumnezeu  (în  procedee  ca 
paralelism  sinonimic  -  Mc.  9. 43-48,  antitetic  Mt.  7. 24-27,  interlinear-  cf.  unui  text 
din  Cântarea  Cântărilor  1 .  1 1  -  cf.  Targum).  Perle  pline  de  frumuseţe,  excelent 
cristalizate,  şi,  mai  ales,  perfect  aşezate  în  colierul  revelaţional  (p.  137-139). 

Capitolul  (2)  al  părţii  a  Il-a  analizează  „forţa  cristalizantă  a  perlelor-lecţii" 
pe  care  le  oferă  Scriptura  (p.  141-145),  analizând  apoi  forţa  cristalizantă  a  ritmului 
(cap.  3,  p.  147-157),  prin  intermediul  gestului  global,  a  celui  mimat  doar,  a  celui 

energetic  (nu  energic,  ci  dătător  de  energie!  -  s.N.C.),  a  gestului  interacţionar 
(evidenţiat  perfect  prin  ritmul  melodico-semantic  al  textelor  (e  drept,  cu  exemple 
din  textele  druizilor  dar  şi  din  cele  ale  Evangheliei  -  Mc.  7.  32-35;  In.  9.  6  - 
ridicarea  ochilor  la  cer  Mt.  6.  27;  Lc.  5.  25...). 

Capitolul  (4)  analizează  forţa  cristalizantă  a  bilateral ismului  (p.  159  ş.u.), 
pornind  de  la  analiza  legii  balansării  (dreapta-stânga,  înainte-înapoi;  sus-jos)  ca  şi 
a  elementelor  specific  umane  -  din  mâini  şi  din  picioare,  excelente  exemple  din 
Montessouri  sau  Lubieska.  Cartea  cuprinde  excelente  analize  (aproape  de  analiza 
geometrico-matematică)  ale  efectului  balansării  (gestice-corporale-recitative) 
asupra  cuvântului  Mântuitorului  (mână-mână-mâini;  picior-picior;  ochi-cer  în  Mc. 
9.  43-48).  Aici  intervine  noutatea  cercetării  prin  aducerea  în  faţă  a  „balansului 
semantic  în  Evanghelii"  (p.  169),  mimogestica  sporind  sau  scăzând  forţa  de 
transmitere  a  Cuvântului  lui  Dumnezeu.  De  exemplu: 

RECITARE  CUPLARE  -  FRAZE 


1.  comoară  în  pământ  -  comoară  în  cer  (Mt.  6.  19-21) 

2.  ulei,  lampă  pe  lângă  corp  (candelă)  (Mt.  6.  22-23) 

3.  casa  pe  piatră  sau  nisip  (Mt.  7.  24-27) 

4.  scandalul  (Mt.  9.  43-48) 

5.  oaia  pierdută- drahma  pierdută  (Lc.  15.  4-10) 


pământ-cer 
sănătos -bolnav 
rocă-nisip 
mână-picior-ulei 
bărbat-femeie 


Capitolul  (5)  invocă  „forţa  cristalizantă  a  unor  formulări"  gen  „întunericul 
cel  din  afară",  „pui  de  viperă",  „plângerea  şi  scrâşnirea  dinţilor",  „neam  îndărătnic 
şi  adulter",  „sfârşitul  veacurilor",  „Doamne!  Doamne!",  „oaia  pierdută  a  casei  lui 
Israel",  „şi  s-a  îndepărtat  de  la  ei. . „va  fi  aruncat  în  foc",  „Amin!  Amin!",  „adevăr 
grăiesc  vouă"  ş.a.  (p.  174-175),  ca  şi  texte  întregi  (Lc.  1.  57;  2.  6;  2.  21.  22.  39), 
arată  forţa  stereotipiei  gestului  şi  cuvântului  uman  (p.  177-178)  care  marchează 
(clar!)  utilizarea  în  formularea  tradiţională  a  frazei  (nu  numai  în  limba  franceză, 
desigur)  (p.  178-179),  născând  „formularea  evanghelică"  specifică  (p.  180-181) 
(Lc.  „se  amuză  scriind  «semitisme»"  cf.  Marcel  Jousse,  p.  181,  cel  care  crează 
terminologia  „formalismul  evanghelic"). 

Capitolul  (6)  indică  procedeul  „inserării  perlelor"  în  colierul  estetico-morfo- 
sintactic  al  Scripturii  -  contabilizare  şi  înşirare  -  făcând  analiza  largă  a  contabilizării 
specifice  textului  ebraic:  numele  versetelor  -  schema  ritmică  (mai  ales  în  textul 
Masoretic  al  Genezei,  de  exemplu:  multe  versete  (1534);  mijlocul  textului  (27. 
40);  secţiuni  (12);  divizări  (43);  capitole  (50);  număr  de  alineate  (43);  despărţituri 
(48)  -  cf.  p.  185.  Această  analiză,  deloc  joacă,  dovedeşte,  în  viziunea  autorului, 
schema  de  memorare  ascunsă  în  texte  ca  şi  faptul  că,  în  fond,  o  contabilizare 
ascunsă  ajută  la  o  cuprindere  revelaţionară  (p.  186-191).  Capitolul  are  schema 

„rostirii  inspiraţiei  lui  Dumnezeu**,  faptele  lui  Iisus  Hristos  (15  „lecţii**  =  3+2, 
3+2, 3+2)  sau  „catehizarea**  ucenicilor  (tot  cf.  Mt)  pe  schema:  1 5  „lecţii**  =  5+5+5. 

Capitolul  (7)  vizează  alte  două  forme  de  realizare  a  „colierului**  lecţionar. 
Agrafări  (aliterări  consonantice,  cuvinte  agrafari  semitice  consecutive,  cuvinte- 
jalon,  iniţiale-conclusive)  şi  ordonări  logice,  sintetice  care  fac  mai  uşoară 
memorarea  (p.  195-217). 

Partea  a  IlI-a,  „Roadele  memorizării**,  analizează  „analogiile  palestiniene 
ale  memorării**  (cap.  1,  p.  221-228);  „a  memora  pentru  a  înţelege*1  (cap.  2,  p.  229; 
textul  =  melodramă  în  miniatură;  textul  este  o  suită  de  simboluri;  refâ  gesturile 
celui  care-a  rostit  textul;  îngăduie-ţi  în  tine  o  experienţă  analogă  în  realitate, 
memorizarea  =  o  piatră  de  aducere  aminte  în  raport  cu  viitorul;  memorizare  =  un 
antidot  contra  deformării  individuale;  o  asociere...  (p.  244);  memorizează  pentru 
a  gândi  (cap.  3,  p.  245)  pentru  o  sentinţă  care  te  întoarce  spre  acţiune;  fii  lecţia  ca 
să-ţi  împlineşti  lucrarea;  ca  s-o  însoţeşti  cu  lucrare  (Osea,  1 . 8)  ca  să-ţi  poţi  interpreta 
corect  lucrarea  (cf.  Sf.  Ioan  Cassian,  Conferinţa  a  XXII,  p.  225). 

Ultimul  capitol  (4),  „memorează  pentru  a  deveni**,  analizează  schimbarea 
inimii  (convertirea  prin  cunoaştere  -  recunoaşterea  trecutului  de  exemplu), 
deschiderea  ei  spre  cunoaşterea  lui  Dumnezeu  (p.  263)  prin  Cuvântul  şi  harul  său 
(p.  265-268)  prin  imitarea  lui  Hristos. 

Interesant  pare  că  toată  cartea  se  încheie  cu  o  întrebare  cheie:  Restaurarea 
misionar-catehetică  a  Bisericii  (romano-catolice,  cf.  autorului  ei)  ţine  de 
sacramentalizare  sau  de  evanghelizare?  Toată  analiza  -  încheiată  cu  o  excelentă 
bibliografie  -  arată  că  una  fără  cealaltă  (co-explicative)  nu  se  poate  (p.  273-274). 

N-am  ales  această  carte  la  întâmplare  pentru  prezentarea  ei.  „Nebunia** 
termenilor  trebuie  să  atragă  atenţia  specialiştilor  Bisericii  în  comunicare,  pastorală 
sau  catehetică,  asupra  modificărilor  de  limbaj  ca  şi  de  optică  exegetică  pe  care 
cercetarea  modernă  le-a  adus  în  habitatul  cultural  creştin. 

Analiza,  poate  şocantă,  nu  ne  interesează  atât  prin  „divinizarea**  memorizării 
cât  prin  revelarea  necesităţii  regândirii  valorii  cuvântului  pe  care-1  rostim,  forţei 
sale,  cuprinsului  său.  Remarcabila  analiză  a  lui  Yves  Beauperin  nu  este  singulară. 
Ea  obligă  la  elucidarea  dramei  cuvântului  schizoid,  rupt  de  conţinutul  său  revelator 
-  istoric  şi  ecclesiologic. 

în  planul  psihologiei  religiei  ca  şi  al  pedagogiei,  cartea  obligă  la  asumarea 
unor  mutaţii  nu  doar  de  ordin  conceptual  ci  şi  organic,  în  elaborarea  proiectului  pe 
care  îl  oferă  Biserica  (şi  romano-catolică)  lumii  astăzi.  Excelentă  lecţie  de 
psihologie  lingvistică,  lucrarea  obligă.  Nu  doar  la  lectură. 

Pr.  Lect.  Drd.  Constantin  Necula 
Facultatea  de  Teologie  Ortodoxă  «Andrei  Şaguna»,  Sibiu 

Arhiepiscopia  Ortodoxă  Română  a  Alba-Iuliei.  Memoria 
imaginii ,  Editura  Reîntregirea,  Alba-Iulia,  2003,  298  p.  +  290 
ilustraţii 

De  la  strălucitoarea  capitală  a  Daciei  Apulensis,  principala  poartă  de 
pătrundere  a  creştinismului  spre  extremitatea  nord-estică  a  Imperiului  Roman,  şi 
până  la  încoronarea  Regelui  Ferdinand  I,  oraşul  Alba-Iulia,  fostă  capitală  a 
Principatului  Transilvaniei,  s-a  impus,  de-a  lungul  celor  două  milenii  de  existenţă, 
ca  o  realitate  permanentă  în  conştiinţa  românilor  transilvăneni  (şi  nu  numai).  Aici 
şi-a  făcut  intrarea  triumfal  Mihai  Viteazul;  aici  s-au  hotărât  bătălii  şi  s-au  trasat 
destine;  aici  s-a  strigat  într-un  singur  glas:  „Vrem  să  ne  unim  cu  Ţara!”.  Şi  tot  aici, 
în  întunecimea  temniţelor  imperiale,  şi-au  găsit  sfârşitul  atâţia  şi  atâţia  „mucenici” 
ai  românitâţii. 

Şi,  precum  hotărâseră  mai  înainte  vechile  legiuiri  bisericeşti,  ca  organizarea 
bisericească  să  urmeze  totdeauna  cele  politice,  şi  în  cetatea  Alba-Iuliei  (sau  în 
imediata  apropiere)  şi-au  avut  sediul,  încă  de  timpuriu,  ierarhi  români,  cărturari, 
dar  mai  ales  apărători  ai  dreptului  românilor  care,  deşi  majoritari  în  propria  lor 
ţară,  erau  priviţi,  dimpreună  cu  credinţa  lor  dreptmăritoare,  doar  ca  toleraţi.  Unii 
s-au  impus  în  memoria  posterităţii  ca  veritabili  creatori  de  cultură  (lui  Simeon 
Ştefan  i  se  datorează  tipărirea  „Noului  Testament  de  la  Bălgrad”  din  1648);  alţii, 
ca  o  încununare  a  străduinţelor  de  păstrare  neîntinată  a  credinţei  lor  ortodoxe,  s-au 
învrednicit  de  cununa  sfinţeniei  (Ilie  Iorest  şi  Sava  Brancovici). 

Deşi  desfiinţată  „oficial”  la  1 701,  Biserica  Ortodoxă  Română  din  Transilvania 
nu  a  dispărut,  ea  dăinuind  în  sufletele  miilor  de  români  asupriţi.  Iar  dacă  la 
reînfiinţarea  Episcopiei  Răsăritene  nu  s-a  ales  din  nou  cetatea  Alba-Iuliei,  ca  loc 
de  rezidenţă  al  ierarhului  ortodox,  aceasta  s-a  datorat  doar  împrejurărilor  istorice 
de  atunci  şi  intransigenţei  autorităţilor  politice  şi  religioase.  Cu  toate  acestea, 
speranţa  a  persistat,  astfel  că,  la  1 92 1 ,  nou  înfiinţata  Episcopie  a  Armatei,  cu  sediul 
în  acest  oraş,  a  fost  văzută  ca  o  continuare  firească  a  celei  vechi,  cu  atât  mai  mult 
cu  cât  titularul  ei  purta  titlul  de  „episcop  de  Alba-Iulia”.  Dar,  cum  nici  de  această 
dată  istoria  nu  a  fost  prea  blândă,  Episcopia  a  fost  din  nou  desfiinţată  în  1948,  de 
către  comunişti. 

Anul  1975  marchează  un  nou  început  în  istoria  vieţii  religioase  a  românilor 
transilvăneni.  Este  anul  în  care  s-a  reînfiinţat,  prin  decret  de  Stat,  Episcopia 
Ortodoxă  Română  a  Alba-Iuliei,  cu  RS.  Emilian  Birdaş  ca  prim  titular.  Prin 


strădaniile  acestui  ierarh,  dar  mai  ales  ale  succesorului  său,  P.S.  Andrei  Andreicuţ 
-  arhiepiscop  din  1 998  - ,  Episcopia  a  redevenit  ceea  ce  fusese  odinioară,  adică  un 
aşezământ  de  cultură  şi  o  făclie  mereu  aprinsă  spre  păstrarea  credinţei  ortodoxe 
strămoşeşti. 

Toate  aceste  aspecte,  succint  reliefate,  precum  şi  multe  altele,  se  regăsesc 
transpuse  nu  atât  textual,  cât  mai  ales  imagistic  în  volumul  Arhiepiscopia  Ortodoxă 
Română  a  Alba-luliei.  Memoria  imaginii.  Conceput  sub  forma  unui  album,  de  o 
ţinută  grafică  excepţională,  volumul  este  un  omagiu  adus  tuturor  acelora  care,  în 
urmă  cu  85  de  ani,  au  hotărât  la  Alba-Iulia,  în  unanimitate,  unirea  Transilvaniei  cu 
Ţara-Mamă. 

Punând  la  îndemâna  oricui  îl  răsfoieşte  crâmpeie  din  trecutul  şi  prezentul 
Episcopiei,  albumul  se  vrea  a  fi  un  util  ghid  pentru  toţi  doritorii  de  frumos,  care  au 
acum  ocazia  de  a  face  o  călătorie  imaginară,  descoperind  nepreţuitele  comori 
spiritual-culturale  ale  Eparhiei  „din  inima  ţării”.  Prezentarea  istorică  a  Episcopiei 
şi  a  Protopopiatelor  din  judeţele  Alba  şi  Mureş  care  o  compun,  este  însoţită  de  un 
bogat  material  ilustrativ.  Alături  de  lăcaşurile  de  cult,  din  lemn  sau  piatră,  unele, 
prin  vechimea  lor,  deosebit  de  valoroase  din  punct  de  vedere  arhitectural,  dar  şi 
sculptural-pictural,  se  regăsesc  surprinse  alte  multe  imagini  înfăţişând  cotidianul: 
chipuri,  obiceiuri  şi  datini  populare,  pajişti  înflorite  etc.,  conturându-se,  astfel,  o 
imagine  a  integrării  perfecte  a  omului  în  universul  înconjurător. 

De  aceea,  considerăm  că  albumul  se  poate  adresa,  cu  îndreptăţire,  nu  doar 
iubitorilor  artei  picturale  şi  arhitecturale,  ci  şi  tuturor  acelora  pentru  care  istoria 
înseamnă  o  carte  deschisă,  plină  de  învăţăminte. 


Florin  Dobrei 

Doctorand,  Facultatea  de  Teologie  Ortodoxă  «Andrei  Şaguna»,  Sibiu 

